
lllustratii originale de Jules-Descartes Ferat (1874) 


PARTEA | - NAUFRAGIAŢII VĂZDUHULUI 
CAPITOLUL | 


Uraganul din 1865. Strigăte în văzduh. Un balon luat de o 
trombă. învelitoarea sfişiată Cît cuprinzi cu ochii, numai mare. 
Cinci călători. Ce se petrece în nacela balonului. Un țărm în zare. 
Deznodămiîntul dramei. 


— Urcăm ? 

— Nu ! Dimpotrivă ! Coborîm. 

— Mai rău, domnule Cyrus, ne prăvălim ! 

— Pentru dumnezeu | Atunci ce aşteptaţi ? Aruncaţi din lest! ! 
— Uite. Am golit şi ultimul sac ! 

— Balonul se ridică ? 

— Nu! 

— Parcă aud un clipocit de valuri ! 

— Sîntem deasupra mării ! 

— Nu pot fi nici cinci sute de picioare? pînă la ca ! 


1 Lest — greutatea suplimentară cu care se încarcă baloanele nedirijabile. Cu 
ajutorul ei se potriveşte înălţimea la care pluteşte balonul. (N.T.). 
2 Picior — măsură de lungime egală cu 0,31 m. (N.T.) 


Atunci o voce puternică sfişie văzduhul şi răsunară cuvintele: 

— Aruncaţi toate greutăţile !... Tot! Şi fie ce-o fi ! Aceste cuvinte 
răsunară în văzduh deasupra uriaşei întinderi de apă a 
Pacificului în ziua de 23 martie 1865, către ora patru după- 
amiază. 


Fără îndoială că nimeni n-a uitat îngrozitoarea vijelie dezlănţuită 
la mijlocul echinoxului din acel an, dinspre nord-est, şi în timpul 
căreia barometrul a scăzut pînă la şapte sute zece milimetri. 
Uraganul a biîntuit fără întrerupere de la 18 pînă la 26 martie. A 
pricinuit pagube deosebit de mari în America, Europa şi Asia, pe 
o zonă de o mie opt sute de mile, ce străbătea oblic ecuatorul, 
întinzîndu-se de la a treizecişicincea paralelă nordică pînă la a 
patruzecea paralelă sudică. Oraşe dărimate, păduri 
dezrădăcinate, ţărmuri pustiite de munţi de apă, care se 
năpusteau ca puhoaiele în timpul fluxului, sute de vapoare 
aruncate la mal — aşa cum anunţa agenţia Veritas — regiuni 
întregi devastate de trombele care sfărimau totul în calea lor, 
mii de oameni ucişi pe uscat sau înghiţiţi de mare; acestea au 
fost semnele lăsate de îngrozitorul uragan. A depăşit cu mult 
ravagiile uraganelor care au pustiit atît de îngrozitor Havana şi 
Guadelupa, unul la 25 octombrie 1810, celălalt la 26 iulie 1825. 
Ori, chiar în clipa în care atitea catastrofe se produceau pe uscat 
şi pe mări, o dramă, nu mai puţin impresionantă, se desfăşura în 
văzduhul răscolit. 

Într-adevăr, un balon, purtat ca o minge în vîrful unei trombe, 
străbătea spaţiul cu o viteză de nouăzeci de mile pe oră, prins 
în vîrtejul coloanei de aer. El se îmvirtea de parcă ar fi fost prins 
de un adevărat virtej aerian. _ 
Dedesubtul extremității de jos a balonului se legăna o nacelă. In 
ea se găseau cinci călători, care abia se desluşeau în mijlocul 
aburilor groşi, amestecați cu apă pulverizată, ce se tîrau la 
suprafaţa oceanului. 

De unde venea acest aerostat care părea o adevărată jucărie 
căzută pradă groaznicei furtuni ? Din ce parte a lumii pornise 

el ? Fireşte că nu se înălţase 

În toiul uraganului care bîntuia de cinci zile şi ale cărui semne 
prevestitoare se văzuseră în ziua de optsprezece. Dacă socoteai 


3 Nouăzeci de mile pe oră = 46 m. pe secundă sau 166 km pe 
oră. (N.T.) 


că balonul nu putuse străbate mai puţin de două mii de mile în 
timp de douăzeci şi patru de ore, s-ar fi putut crede că el venea 
de foarte departe. 

Oricum, călătorii nu puteau să măsoare în nici un fel drumul 
străbătut, lipsindu-le orice punct de orientare. Şi ciudat lucru, 
deşi tîrîţi în mijlocul furtunii, nu-i simțeau totuşi violenţa. 
înaintau în spaţiu descriind o mişcare de rotaţie, fără ca vreunul 
din călători să simtă măcar că se învirtesc în aer, sau că se 
deplasează în direcţia orizontală, deoarece le era cu neputinţă 
să străbată cu privirea picla groasă care se aduna sub nacelă. 
De jur împrejur, numai ceaţă. Şi atît de deşi erau norii, încît nu 
era nimeni în stare să-şi dea seama dacă e zi sau noapte. Cită 
vreme balonul plutise la mare înălţime, nici o rază de lumină, 
nici un zgomot din ţinuturile locuite de oameni, nici chiar 
mugetul oceanului nu putuse desigur să străbată pînă la ei prin 
această imensitate întunecată. Numai coborîrea bruscă le 
dezvăluise primejdia care-i ameninţa, plutind deasupra valurilor. 
Totuşi, uşurat de obiectele grele — muniții, arme, provizii — 
balonul se înălţase din nou spre păturile superioare ale 
atmosferei, atingînd o înălţime de patru mii cinci sute de 
picioare. Dîndu-şi seama că plutesc deasupra valurilor mării şi 
socotind că era mai puţin periculos să. înfrunte primejdia 
înălțimilor decît să navigheze în apropierea mării, călătorii 
aruncaseră peste bord, fără cea mai mică şovăire,, chiar 
obiectele cele mai necesare şi căutau să nu mai piardă nimic din 
gazul fluid, acest suflet al aparatului, care-i menținea deasupra 
abisului. 

Călătorii petrecură noaptea în prada unei îngrijorări care cu 
siguranţă că ar fi doborit pe alţi oameni cu firi mai puţin 
rezistente. Apoi se făcu iar ziuă şi o dată cu venirea ei se 
observă o tendinţă de slăbire a uraganului. încă din primele 
ceasuri ale zilei de 24 martie, s-au ivit unele semne ce 
prevesteau că vremea se va mai linişti. O dată cu zorile, norii au 
prins să capete forme mai desluşite, începînd să se ridice în 
înaltul cerului. În cîteva ore, tromba se lărgi şi se rupse. Vîntul 
trecu de la uragan la vijelie, adică iuţeala cu care se mişcau 
păturile atmosferice scăzu la jumătate. Era încă ceea ce 
marinarii numesc „un vînt de trei pînze", totuşi, ameliorarea 
tulburărilor intervenite în elementele naturii era foarte mare. 


Către orele unsprezece, păturile inferioare ale atmosferei se 
limpeziseră simţitor. Atmosfera căpătase acea claritate umedă, 
care se vede şi chiar se simte după trecerea marilor meteori. 
Uraganul nu părea să se fi îndepărtat spre vest. Mai curînd 
părea să se fi destrămat pe loc. Poate că, după ce s-a frînt 
tromba, el îşi găsise descărcare în valuri de electricitate, aşa 
cum se întîmplă cîteodată cu taifunurile din Oceanul Indian. 
Dar cam pe la aceeaşi oră, s-ar fi putut constata din nou că 
balonul cobora încet, afundîndu-se neîntrerupt în păturile 
inferioare ale atmosferei. Părea chiar că se dezumflă cu încetul, 
iar învelitoarea lui parcă se lungea întinzîndu-se, forma lui 
sferică schimbiîndu-se într-o formă ovoidală. 

Pe la amiază, aerostatul mai plana doar la înălţimea de două mii 
de picioare deasupra mării. Avind o capacitate de cincizeci de 
mii de picioare cubice”, este evident că se putuse menţine 
vreme îndelungată în aer, fie că atinsese înălţimi mari, fie că-şi 
schimbase drumul după o direcţie orizontală. 

Călătorii aruncară acum ultimele obiecte care mai îngreuiau 
nacela: puţinele alimente pe care le păstraseră, totul — pînă şi 
micile obiecte pe care le aveau în buzunare. Apoi unul din ei se 
urcă pe cercul de care era prinsă plasa, căutînd să lege mai bine 
supapa de închidere a aerostatului. 

Se vedea limpede că balonul nu se mai putea menţine la 
înălţime mare din pricina lipsei de gaz | 

Aşadar, călătorii se simțeau pierduţi ! 

Intr-adevăr, sub aerostat nu se zărea nici un continent şi nici 
măcar o insulă, nici un punct de aterisaj nu se arăta, nicăieri o 
suprafaţă solidă pe care să se poată prinde ancora. 

Vedeau doar imensitatea oceanului, ale cărui valuri continuau 
să se ciocnească cu aceeaşi violenţă ! Vedeau oceanul, ale cărui 
limite erau invizibile, chiar pentru ei, care îl dominau din 
înălţimi, şi a cărui întindere se vedea acum pe o rază de 
patruzeci de mile Această întindere de ape, lovită fără milă, 
biciuită de uragan, li se înfăţişa ca o cavalcadă de talazuri 
dezlănţuite, deasupra cărora o mînă nevăzută părea să fi 
aruncat o nesfirşită reţea de creste înspumate ! Nici un țărm, 
nici un vapor în zare ! 

Trebuia deci, cu orice preţ, să împiedice coborirea aerostatului, 
pentru ca acesta să nu fie înghiţit de valuri. Şi bineînţeles că cei 


+ Aproximativ 1700 m.c. (N.A.) 


ce se aflau în nacelă se îndeletniceau cu această operaţie 
urgentă. Dar cu toate sforţările lor, balonul cobora mereu, 
deplasîndu-se totodată cu mare viteză în direcţia vîntului, adică 
de la nord-est la sud-vest. 

Nenorociţii se aflau într-o situaţie îngrozitoare! Ei nu mai puteau 
stăpîni aerostatul şi toate încercările lor erau zadarnice, iar 
învelitoarea balonului se dezumfla tot mai tare. Gazul se 
scurgea neîntrerupt şi nu aveau cum să-l oprească. Balonul 
cobora tot mai repede şi pe la ora unu, la amiază, nacela se afla 
doar la şase sute de picioare deasupra oceanului. 

Şi într-adevăr, scurgerea gazelor, care ieşeau printr-o spărtură a 
balonului, nu mai putea fi oprită. 

Uşurind nacela de toate obiectele pe care le purtase, pasagerii 
nu făcuseră decit să prelungească cu cîteva ore călătoria lor prin 
văzduh. Dar inevitabila catastrofă putea cel mult să fie amiînată, 
şi dacă nu se ivea vreun țărm înainte de căderea nopţii, călătorii 
şi balonul erau sortiţi să piară în valuri. 

Incercară şi ultima operaţie ce le mai răminea de făcut în 
asemenea clipe. 

Cei ce se aflau în aerostat erau fără îndoială oameni plini de 
energie, care ştiau să privească moartea în faţă, fără să 
murmure. Ei erau hotăriţi să lupte pînă în ultima clipă şi să facă 
totul pentru a întîrzia prăbuşirea. Nacela balonului nu era decit 
un fel de coş împletit din nuiele, care nu putea să plutească pe 
valuri, iar călătorii noştri nu aveau nici un mijloc s-o menţină la 
suprafaţa apei, dacă ar fi căzut. 

La ora două, aerostatul nu mai era decit la patru sute de 
picioare deasupra valurilor. 

Atunci răsună o voce bărbătească, vocea unui om cu inimă 
neînfricată, căruia îi răspundeau glasuri tot atît de hotărite: 

— S-a aruncat totul ? 

— Nu ! Mai avem zece mii de franci în aur! În clipa următoare, 
un sac greu căzu în mare. 

— Urcă balonul ? 

— Puțin, dar în curînd va cobori din nou ! 

— Ce mai aruncăm ? 

— Nimic! 

— Ba da !... Nacela! 

— Ne agăţăm de plasă şi dăm drumul nacelei. 


Era într-adevăr singurul mijloc ce le mai rămăsese ca să uşureze 
aerostatul. Oamenii tăiară frînghiile care legau nacela de cercul 
de la baza balonului şi aerostatul se înălţă din nou cu două mii 
de picioare. 

Cei cinci călători se urcară în plasă, deasupra cercului, şi 
cercetară cu privirea abisul de sub ei. 

Se ştie că aerostatele au o mare sensibilitate statică. Este de 
ajuns să arunci obiectul cel mai uşor, pentru a pricinui 
deplasarea lor în direcţie verticală, deoarece aparatele 
plutitoare funcţionează asemenea unei balanţe de precizie 
matematică. Astfel stînd lucrurile, era firesc ca un balon uşurat 
de o povară destul de mare să se urce brusc pînă E e) inatin 
considerabilă, lucru care i i ANALE 
se petrecu şi în cazul de 
faţă. 

Totuşi, după ce se 
menţinuse cîteva minute 
în echilibru în zonele 
superioare ale 
atmosferei, aerostatul 
începu să coboare din 
nou. Gazul se scurgea 
prin spărtura pe care n- 
aveau cum s-o repare. 
Călătorii făcuseră tot ce 
le stătuse în putinţă. Nici 
o putere omenească nu-i 
mai putea salva. Le mai 
rămăsese doar tăria de 
a-şi aştepta în linişte sfîrşitul. 

La ora patru, balonul coborise din nou şi se afla numai la cinci 
sute de picioare deasupra apei. 

Pe neaşteptate răsună un lătrat puternic. Era cîinele care-i 
întovărăşea pe călători şi care se căţărase şi el în plasă alături 
de stăpînul său. 

— Top a zărit ceva ! strigă unul dintre pasageri, Curînd se auzi o 
altă voce, care strigă: 

— Pămînt! Pămînt! 

Balonul, tîrît de vînt fără încetare spre sud-vesf, străbătuse din 
zori o distanţă destul de mare, desigur cîteva sute de mile, şi 


chiar în acea direcţie se ridica ţărmul destul de înalt, pe care-l 
zăriseră călătorii. 

Dar pămîntul acesta se afla la o depărtare de încă vreo treizeci 
de mile în direcţia vîntului, cale de cel puţin o oră, presupunînd 
că balonul nu va fi tîrît de curenţi în altă direcţie. încă o oră ! 
Dar oare nu va pierde balonul cu mult înainte şi gazul ce-i mai 
rămăsese ? 

lată întrebarea chinuitoare pe care şi-o puneau. Călătorii 
desluşeau cît se poate de bine peticul de pămînt pe care 
trebuiau să ajungă cu orice preţ. Dalei nu ştiau ce reprezintă 
acel pămînt, dacă este un continent sau o insulă, fiindcă nu prea 
ştiau înspre ce par-te a lumii îi tîrise uraganul 1 Totuşi, trebuiau 
să ajungă pe ţărmul acel'a oricum ar fi fost el, locuit sau nu, 
primitor sau neprimitor. 

Pe la orele patru după-amiază, se vedea bine că balonul nu se 
mai putea menţine în aer. Atingea din zbor suprafaţa apei, iar 
crestele valurilor uriaşe muiaseră de citeva ori partea de jos a 
plasei, îngreunînd-o. Aerostatul nu se mai putea înălța decit 
lăsîndu-se pe o parte, ca o pasăre lovită într-o aripă. 

După o jumătate de oră, ajunseră la o milă de țărm, dar în 
balonul turtit, dezumflat, cu suprafaţa brăzdată de cute groase, 
mai rămăsese doar foarte puţin, gaz, în partea superioară. 
Călătorii, agăţaţi în plasa, deveniseră o povară prea mare 
pentru el şi în curînd, pe jumătate cufundaţi în apă, începură să 
fie biciuiţi de valurile furioase ale oceanului. Pe neaşteptate, 
învelitoarea aerostatului se transformă într-o pungă în care sufla 
vîntul, făcînd-o să plutească asemenea unei corăbii pe care o 
împingea vintul din spate. Poate că astfel aveau să atingă în 
sfîrşit ţărmul. 

Ajunseră la cîţiva metri de țărm, cînd patru strigăte de groază 
izbucniră deodată. Deşi nu mai părea în stare să se ridice, 
balonul, lovit de un val uriaş, făcu un salt neaşteptat, ca şi cum 
ar fi fost uşurat deodată de încă o parte din greutate. El se ridică 
din nou la o mie cinci sute de picioare, unde întîlni un curent de 
aer, care îl făcu să plutească aproape paralel cu coasta, în loc 
să-l mine direct spre uscat. După alte citeva minute, balonul se 
apropie din nou de coastă şi se prăbuşi în sfîrşit pe nisipul 
țărmului, departe de mal, unde nu mai ajungeau valurile. 


Ajutîndu-se unul pe 
altul, călătorii 
izbutiră să iasă din 
ochiurile plasei. 
Balonul, uşurat de 
greutatea lor, fu luat 
din nou de vînt şi 
dispăru în larg, ca o 
pasăre rănită care, 
aduniîndu-şi ultimele 
puteri, mai încearcă 
să zboare odată. 
Nacela adăpostise 
cinci călători şi un 
cîine, totuşi balonul 
aruncase -pe țărm 
numai patru 
persoane. 
Probabil că cel care 
lipsea fusese luat de 
valul ce lovise plasa, 
uşurînd astfel 
balonul, căruia îi 
îngăduise să se mai 
ridice o > dată îi în aer, pentru a se lăsa după cîteva clipe pe țărm. 
De îndată ce. simţiră pămîntul sub picioare, cei patru 
naufragiaţi, care meritau pe deplin acest nume, gîndindu-se la 
cel care lipsea, începură să strige toţi deodată: 
— Poate că încearcă să înoate spre țărm ! Trebuie să-l scăpăm! 
să-l salvăm! 


CAPITOLUL II 

Un episod din timpul Războiului de Secesiune. Inginerul Cyrus 
Smith. Gedeon Spilett. Negrul Nab. Pencroff marinarul. Tînărul 
Harbert. O propunere neaşteptată. Intilnire la ora zece seara. 
Plecare pe timp de furtună. 


Călătorii zvîrliţi de uragan pe țărm nu erau nici aeronauţi de 
profesie, nici amatori de expediţii aeriene. Erau nişte prizonieri 


de război, care avuseseră îndrăzneala să fugă în împrejurări cu 
totul neobişnuite. De o sută de ori fuseseră pe punctul de a pieri 
! De sute de ori ar fi putut să-i prăvălească în abis balonul lor 
sfirtecat. Totuşi le fusese hărăzită o soartă neobişnuită, şi de 
aceea, în ziua de 20 martie, după ce fugiseră din Richmond, 
capitala Virginiei, se aflau la şapte mii de mile de acest oraş, 
citadela separatiştilor în timpul cruntului Război de Secesiune, 
asediat în acea vreme de trupele generalului Ulysse Grant. 
Călătoria aeriană a fugarilor noştri ţinuse cinci zile. 

lată de altfel şi împrejurările neobişnuite în care s-a produs 
evadarea prizonierilor, evadare care trebuia să se sfirşească cu 
catastrofa ” descrisă mai sus. 

In acelaşi an, prin luna februarie 1865, mai mulţi ofiţeri ai 
generalului Grant căzură în mîinile duşmanului, în cursul uneia 
din încercările neizbutite ale generalului de a cuceri oraşul 
Richmond. Ei au fost închişi în oraş. Unul dintre prizonierii cei 
mai de vază aparţinea statului major federal şi se numea Cyrus 
Smith. 

Originar din Massachussets, Cyrus Smith era inginer de profesie, 
un savant emerit, căruia guvernul Statelor Unite îi încredinţase 
în timpul războiului direcţiunea căilor ferate, rolul strategic al 
acestora fiind deosebit de însemnat. Adevărat american de 
Nord, osos, slab şi deşirat, inginerul părea să aibă vreo patruzeci 
şi cinci de ani. începuse să încărunţească şi îşi rădea barba, 
lăsîndu-şi numai nişte mustăţi stufoase. Avea unul din acele 
capete minunate, cu profil de medalie, cu ochii scăpărători, o 
gură ce trăda preocupări serioase, în totul — înfăţişarea unui 
adevărat savant. Cyrus Smith era unul dintre inginerii aceia care 
ţineau să-şi înceapă meseria mînuind ciocanul şi cazmaua, 
întocmai generalilor care-şi începeau cariera ca simpli soldaţi. 
De aceea, pe lîngă iscusinţă şi inteligenţă, Cyrus Smith mai 
poseda şi multă îndemînare. Muşchii lui erau deosebit de 
puternici. Adevărat om de acţiune şi gînditor totodată, făcea 
totul fără efort, influenţat probabil şi de marea sa vigoare 
trupească. Acest om era înzestrat cu o voinţă căreia nimic nu i 
se putea împotrivi. Foarte bine pregătit, dovedea mult simţ 
practic, era foarte descurcăreţ şi avea temperament militar, ca 
să vorbim în limbajul militar francez. Stăpiîn pe sine în orice 
împrejurare, el îndeplinea în totul cele trei condiţii, care laolaltă 
determină energia omenească: agerime a minţii şi a trupului, 


impetuozitatea dorințelor şi putere de voinţă. Deviza lui ar fi 
putut să fie aceea a lui Wilhelm de Orania în secolul al XVII-lea: 
„N-am nevoie să nădăjduiesc pentru a întreprinde ceva, şi nici 
de izbîndă ca să continui să perseverez". 

În acelaşi timp, Cyrus Smith era însăşi întruchiparea curajului. 
Luase parte la toate luptele din timpul Războiului de Secesiune. 
A început ca voluntar, sub conducerea lui Ulysse Grant şi s-a 
luptat la Paducah, la Belmont, la Pittsburg-Landing, la asediul 
Corintului, la Port Gibson, la Riul-Negru, la Chattanoga, la 
Wilderness pe Potomac, vitejeşte, ca un soldat demn de 
generalul său, care spunea: „Nu-mi număr niciodată morţii". Şi, 
de sute de ori, Cyrus Smith ar fi trebuit să fie dintre cei pe care 
cumplitul Grant nu-i număra, dar în aceste lupte, în care nu se 
cruța niciodată, a fost ajutat de noroc, pînă în clipa cînd a fost 
rănit şi luat prizonier în cursul bătăliei de la Richmond. 

În aceeaşi zi, o dată cu Cyrus Smith, căzu în mâinile sudiştilor şi 
un alt personaj însemnat. Este vorba de Gedeon Spilett, 
cunoscutul reporter al ziarului New-York Herald, care fusese 
trimis să urmărească peripeţiile războiului, chiar în primele 
rînduri ale armatelor din Nord. 

Gedeon Spilett făcea parte din familia acelor ciudaţi cronicari, ca 
Stenley şi alţii, pe care nu-i sperie nici o greutate cînd e vorba 
să obţină, în timpul cel mai scurt cu putinţă, o informaţie pentru 
ziarul lor. Ziarele Statelor Unite, 'cum ar fi New-York Herald, 
constituie adevărate forţe şi delegaţii lor sînt reprezentanţi pe 
care te poţi bizui. Gedeon Spilett era în primele rînduri ale 
acestor delegaţi. 

Om bine înzestrat, energic, prompt şi gata oricînd să acţioneze, 
Spilett străbătuse lumea întreagă. Soldat şi artist, însufleţit cînd 
era vorba să dea un sfat şi hotărit la fapte, el nu se dădea în 
lături de la nici o greutate, de la nici o oboseală şi nici o 
primejdie, atunci cînd ştia că poate să capete informaţii, în 
primul rînd pentru el, apoi pentru ziarul său. Era un adevărat 
erou al curiozităţii, al informaţiilor, al ineditului, al 
necunoscutului, al imposibilului. Era unul dintre acei observatori 
neînfricaţi, care scriu sub ploaia de gloanţe, îşi redactează 
cronicile în bătaia obuzelor şi pentru care orice pericol constituie 
o adevărată fericire. 

Luase parte şi el la toate luptele, mergiînd în primele rînduri, cu 
revolverul într-o mînă şi cu carnetul în cealaltă, iar creionul nu-i 


tremura cînd 
explodau obuzele 
lîngă el. Spilett nu 
avea obiceiul să 
ocupe neîncetat 
firele telegrafice cu 
telegrame, potrivit 
năravului celor care 
vorbesc chiar şi 
atunci cînd n-au ce 
spune, dar fiecare 
însemnare a sa era 
scurtă, limpede şi 
precisă, menită să 
lămurească o 
problemă însemnată. 
Pe lîngă toate aceste 
daruri, era înzestrat 
şi cu mult simţ al 
umorului. Astfel, 
voind să-şi păstreze 
cu tot dinadinsul 
locul la ghişeul 
telegrafic, pentru a fi 
primul care să 
comunice ziarului său rezultatul bătăliei de la Rîul-Negru, 
Gédéon Spilett telegrafie, timp de două ore, primele capitole ale 
Bibliei. Ziarul plăti două mii de dolari, dar avu mîndria de a fi 
primul care să publice această informație. 

Gedeon Spilett era înalt. Avea cel mult patruzeci de ani. Faţa îi 
era încadrată de favoriţi blond-roşcaţi şi privirea vioaie ca a unui 
om deprins să observe îndată orice amănunt. Era vînjos şi se 
călise, trăind în regiuni cu clima cea mai diferită. 

De zece ani, Gedeon Spilett era prim-reporter al ziarului New- 
York Herald, căruia îi trimitea toate cronicile şi desenele lui, 
deoarece mînuia tot atit de bine creionul, ca şi penelul. în 
momentul în care fusese prins, Spilett descria cîmpul de luptă, 
căutînd în acelaşi timp să-l şi schiţeze. Ultimele cuvinte scrise în 
carnetul lui spuneau: „Un sudist este gata să tragă asupra mea 


şi..." Dar Gedeon Spilett, norocos ca de obicei, scăpă fără nici o 
zgîrietură. 

Cyrus Smith şi Gedeon Spilett, care se cunoşteau cel mult din 
auzite, fuseseră transportaţi în acelaşi timp la Richmond. Rana 
inginerului se vindecă repede şi în timpul convalescenţei îl 
cunoscu pe reporter, între eroii noştri se legă o strinsă prietenie. 
în curînd, şi unul şi altul nu mai aveau decit un singur gînd: să 
fugă, să regăsească armata lui Grant şi să lupte din nou în 
rîndurile ei pentru unitatea federală. 

Cei doi americani veniţi din Nord erau hotăriţi să se folosească 
de orice prilej ca să fugă... Dar cu toate că puteau circula în voie 
prin oraş, orice încercare de evadare părea cu neputinţă, 
deoarece oraşul Richmond era păzit cu străşnicie. 

Intre timp, izbuti să ajungă la Cyrus Smith servitorul său, care-i 
era devotat cu trup şi suTlet. Viteazul acesta era un negru 
născut pe moşia inginerului. Părinţii lui fuseseră sclavi, dar 
Cyrus Smith, aboliţionist” convins, îl eliberase de multă vreme. 
Robul, devenit om liber, n-a vrut să-şi părăsească stăpînul; îl 
iubea pînă la sacrificiu. Tînărul acesta de treizeci de ani, 
zdravăn, sprinten, îndemînatic, inteligent, blînd şi liniştit, 
întotdeauna zîimbitor, îndatoritor şi bun, se numea 
Nabucodânosor, dar nu răspundea decit la numele prescurtat şi 
familiar de Nab. 

Aflînd că stăpiînul său este prizonier, Nab veni fără să stea pe 
gînduri, tocmai din Massachussets. Sosit la Richmond, izbuti să 
pătrundă în oraşul asediat mulţumită şireteniei şi dibăciei sale, 
nu fără să-şi fi pus de vreo douăzeci de ori viaţa în pericol. Nu se 
poate descrie bucuria lui Nab şi a lui Cyrus Smith în clipa 
revederii. 

Dar dacă Nab izbutise să pătrundă în oraş, nu însemna că tot 
atit de uşor puteau să plece, deoarece prizonierii federali erau 
supravegheați îndeaproape. Trebuia o întîmplare neobişnuită, 
pentru a încerca o evadare cu oarecari sorţi de izbîndă şi prilejul 
acesta nu numai că nu se ivea, dar era şi greu să-l provoci. 
Intre timp, generalul Grant îşi continua energicele operaţii 
militare. Plătise scump victoria de la Pittsburg-Landing. Forţele 
lui, reunite cu cele ale lui Butler, nu izbutiseră să obţină nici un 
rezultat în lupta pentru oraşul Richmond, aşa că nimic nu-i 
îndreptăţea pe prizonieri să creadă într-o eliberare grabnică. 


5 Aboliţionist — partizan al desființării sclaviei. (N.T.) 


Reporterul, căruia plicticoasa captivitate nu-i dădea prilejul să 
scrie nici un articol interesant, îşi pierduse răbdarea. Ajunsese 
să fie stăpiînit de un singur gind: să iasă din Richmond cu orice 
preţ. Făcuse chiar cîteva încercări, dar întîmpinase piedici de 
neînvins. 

Totuşi, asediul continua; dacă prizonierii doreau cu orice preţ să 
scape pentru a se întîlni cu armata lui Grant, unii dintre asediați 
nu erau mai puţin grăbiţi să fugă pentru a putea să reia legătura 
cu armata secesioniştilor. Printre aceştia din urmă se număra şi 
un oarecare Jonathan Forster, sudist îndiîrjit. Adevărul era că şi 
secesioniştii erau blocaţi în oraş tocmai ca şi prizonierii federali. 
Armatele nordice îi împresuraseră. Guvernatorul oraşului 
Richmond nu mai putea să intre în legătură de multă vreme cu 
generalul Lee. Şi trebuia să-i comunice cît mai grab.-. nic situaţia 
oraşului, pentru ca armata chemată în ajutorul asediaţilor să 
vină cît mai curînd. Acestui Jonathan Forster îi veni atunci ideea 
să zboare cu balonul peste liniile duşmanului şi să ajungă astfel 
la lagărul secesioniştilor. 

Guvernatorul încuviinţă încercarea. Un aerostat special construit 
fu pus la dispoziţia lui Jonathan Forster, care urma să plece cu 
alte cinci persoane. Călătorii luau cu ei arme, pentru cazul cînd 
ar fi fost nevoiţi să se apere în clipa aterizării, şi alimente, 
pentru cazul cînd ar fi siliţi să facă o călătorie aeriană mai lungă. 
Plecarea fusese hotărită pentru ziua de 18 martie. Folosind 
vîntul de nord-vest şi călătorind în timpul nopţii, aeronauţii 
socoteau să ajungă în cîteva ore la cartierul generalului Lee. 
Dar vîntul de nord-vest n-a fost o adiere oarecare şi încă din 
ziua de 18 se putea observa că se va transforma în uragan. 
Curînd, vijelia se înteţi într-atit, încît trebui să se amine plecarea 
lui Forster, socotindu-se prea primejdioasă pornirea aerostatului 
şi a călătorilor în mijlocul elementelor naturii dezlănţuite. 
Balonul, care fusese umplut cu gaz chiar în piaţa principală a 
oraşului, aştepta deci acolo prima clipă de linişte, spre a se 
aviînta în văzduh, iar lumea din oraş devenea tot mai 
nerăbdătoare, văzînd că situaţia atmosferică rămîne 
neschimbată. 

Zilele de 18 şi 19 martie n-au adus nici o îmbunătăţire a 
situaţiei. Dimpotrivă, era chiar din ce în ce mai greu de ferit 
balonul pe terenul unde era.ancorat, deoarece rafalele îl culcau 
deseori la pămînt. 


Trecu şi noaptea de 19 spre 20. Spre dimineaţă, uraganul 
deveni şi mai puternic. De plecare nici nu se mai vorbea. 

In ziua aceea, inginerul Smith fu oprit pe stradă de un 
necunoscut. Era un marinar pe care-l chema Pencroff. Omul 
părea să aibă vreo treizeci şi cinci sau patruzeci de ani, era bine 
legat, ars de soare, cu privirea vioaie, clipea mereu din ochi şi 
avea o înfăţişare simpatică. Acest Pencroff, american din Nord, 
cutreierase toate 
mările globului şi 
trăise toate 
aventurile care pot 
ieşi în calea unei 
fiinţe omeneşti. E de 
prisos să spunem că 
era întreprinzător de 
felul lui, gata oricînd 
şa rişte orice şi că 
încetase de mult să 
se mai mire de ceva. 
Pencroff venise la 
Richmonci pe la 
începutul anului, într- 
o chestiune de 
afaceri, însoţit de un 
băieţandru de vreo 
cincisprezece ani, 
Harbert Brown, din 
New-Jersey, fiul 
fostului său căpitan, 
un orfan pe care-l 
iubea ca pe propriul 
său copil. Fusese 23 > ce 
surprins şi el de = eta - 
asediu în oraş şi imobilizat acolo; spre marele lui necaz. Pencroff 
era stăpînit şi el de acelaşi gînd: să fugă cu orice preţ. Cunoştea 
faima inginerului Cyrus Smith din auzite. Ştia că omul acesta 
hotărît era cuprins de nerăbdare şi ardea de dorinţa de a scăpa. 
în acea zi se apropie deci de el fără şovăire, adresîndu-i-se 
direct: 


— Domnule Smith, nu v-aţi săturat de această şedere în 
Richmond ? 

Inginerul se uită cu luare-aminte la omul care-i vorbise astfel, şi 
care se grăbi să adauge în şoaptă: 

— Domnule Smith, nu vreţi să fugiţi ? 

— Cînd...? răspunse repede inginerul, căruia desigur că îi 
scăpase fără să vrea răspunsul, căci nici nu avusese măcar timp 
să se uite mai bine la necunoscutul care i se adresase. 

Totuşi, după ce-şi aruncă privirea-i pătrunzătoare asupra feţei 
deschise a marinarului, inginerul nu se mai îndoi de cinstea lui. 
— Cine eşti ? întrebă el scurt, Pencroff îl lămuri cine era. 

— Bine, răspunse Cyrus Smith. Cu ce propui să fugim ? 

— Păi, cu leneşul acela de balon care zace degeaba în piaţă. S- 
ar părea că pe noi ne aşteaptă !... 

Nu mai adăugă nimic, căci inginerul înţelesese totul. Apucîndu-l 
pe Pencroff de braţ, îl duse la el acasă. 

Acolo, marinarul îşi expuse planul, care era de fapt foarte 
simplu. Se cerea doar să-ţi pui viaţa în primejdie. E drept că 
uraganul atinsese culmea violenţei, dar un inginer îndrăzneţ, şi 
priceput cum era Cyrus Smith ştia desigur să conducă un 
aerostat. Dacă el, Pencroff, s-ar fi priceput, n-ar fi şovăit să 
plece, luîndu-l bineînţeles şi pe Harbert cu el. Văzuse el destule 
în viaţa lui, ca să nu se mai sperie de un uragan! 

Cyrus Smith asculta în tăcere cuvintele marinarului; doar ochii îi 
străluceau. Se ivise în sfîrşit prilejul şi nu era el omul să-l scape. 
Planul nu era absurd, ci numai foarte primejdios. Deci, puteau 
să-l încerce. Deşi balonul era păzit, nu era cu neputinţă să se 
apropie noaptea de el, să se furişeze în nacelă şi să taie apoi 
legăturile care-l ţineau pe loc ! Bine-înţeles că puteau să moară, 
dar pe de altă parte aveau şi sorţi de izbîndă. Şi de n-ar fi fost 
vijelia asta... Dar de n-ar fi fost furtuna, balonul ar fi plecat 
demult şi prilejul atît de căutat nu s-ar mai fi ivit. 

— Nu sînt singur... încheie Cyrus Smith. 

— Dar cite persoane vrei să iei cu dumneata ? întrebă marinarul. 
— Două: pe prietenul meu Spilett şi pe servitorul meu Nab. 

— Trei, prin urmare, răspunse Pencroff, cu Harbert şi cu mine 
vom fi cinci. După cîte ştiu cu, balonul trebuia să transporte 
şase persoane. 

— Atunci ne-am înţeles. Plecăm ! spuse Cyrus Smith. 


Prin acest „Plecăm !", el îşi lua un angajament şi în numele 
reporterului; acesta nu era omul care să dea înapoi, dimpotrivă, 
încuviinţă fără nici o rezervă planul, de îndată ce-i fu împărtăşit. 
Se miră doar că nu se giîndise şi el la un lucru atît de simplu. Cit 
despre Nab, el îl urma pe inginer oriunde. 

— Atunci, pe deseară, spuse Pencroff. O să ne învirtim toţi cinci 
pe acolo, aşa, ca nişte gură-cască ! 

— Pe deseară la ora zece, răspunse Cyrus Smith. Facă cerul ca 
vijelia să nu se potolească decit după plecarea noastră. 
Pencroff strînse mîna inginerului şi se întoarse acasă, unde îl 
lăsase pe tînărul Harbert Brown. Curajosul băiat cunoştea planul 
marinarului şi aştepta cu oarecare îngrijorare rezultatul 
convorbirii cu inginerul. După cum se vede, toţi cinci erau 
oameni hotăriţi să se avînte în viltoarea văzduhului, în plin 
uragan. 

Uraganul nu se potoli, astfel încît Jonathan Forster şi tovarăşii 
săi nici nu se gindeau să-l înfrunte în nacela care se putea 
sfărima uşor. Fu o zi îngrozitoare. Inginerul se temea de un 
singur lucru: ca nu cumva să se rupă în bucăţi aerostatul, care 
era legat de pămînt şi pe care vintul îl culca mereu. El se învirti 
timp de cîteva ore în piaţa aproape pustie, supraveghind 
aparatul. Pencroff făcu acelaşi lucru, cu mîinile în buzunare şi 
căscînd prelung din cînd în cînd, ca unul care nu mai ştie cum 
să-şi omoare timpul. Şi el se temea că se va rupe balonul, sau 
chiar că va fi smuls din legături şi purtat de vînt. 

Veni şi seara. Noaptea se lăsa întunecoasă şi picle groase ca 
nişte nori se tîrau la suprafaţa pămîntului... Cădea o ploaie 
amestecată cu zăpadă. Era frig şi un fel de ceaţă apăsătoare 
plutea deasupra oraşului. Părea că vijelia puternică impusese 
combatanţilor un fel de armistițiu şi că tunul fusese redus la 
tăcere de tunetele groaznice ale uraganului. Străzile oraşului 
erau pustii. Chiar şi paza pieţii unde se zbătea aerostatul 
devenise zadarnică pe o astfel de vreme. Intr-adevăr, totul 
părea să ajute fuga prizonierilor; dar călătoria asta, în mijlocul 
vînturilor dezlănţuite !... 

— Urît flux! îşi zise Pencroff, îndesîndu-şi cu pumnul pălăria pe 
care vintul încerca să i-o smulgă. Dar las’ c-o să ne descurcăm 
noi! 

La ora nouă şi jumătate, Cyrus Smith şi tovarăşii săi pătrunseră 
prin diferite puncte în piaţa cufundată în întuneric, deoarece 


vîntul stinsese 
felinarele cu gaz. 
Uriaşul aerostat, 
aproape cu totul 
culcat la pămînt, nici 
nu se mai zărea. Pe 
lîngă sacii de lest, 
legaţi de sforile 
plasei, nacela mai era 
fixată şi de un cablu 
puternic, trecut 
printr-un inel îngropat 
în caldarîm; cealaltă 
jumătate a cablului 
era adusă peste bord. 
Cei cinci prizonieri se 
întîlniră lîngă balon. 
Nu-l văzuse nimeni şi 
era atit de întuneric, 
încît nici ei nu se 
puteau vedea unul pe 
altul. 

Fără să scoată o 
vorbă, Cyrus Smith, 
Gedeon Spilett, Nab şi 
Harbert luară loc în nacelă, în timp ce Pencroif dezlega, unul cîte 
unul, sacii de lest. Totul se isprăvi în cîteva clipe şi marinarul se 
urcă lîngă tovarăşii săi. 

Aerostatul nu mai era reţinut decît de a doua jumătate a 
cablului şi mai rămînea doar ca Cyrus Smith să dea ordinul de 
plecare. 

în clipa aceea, un cîine sări în nacelă. Era Top, cîinele 
inginerului, care, rupîndu-şi lanţul, îşi urmase stăpiînul, Cyrus 
Smith voi să gonească bietul animal, temîndu-se de o greutate 
suplimentară. 

— Eh ! Unde merg atiţia, treacă şi el ! spuse Pencroff, aruncînd 
afară încă doi saci cu nisip. 


Apoi, marinarul dădu drumul cablului şi balonul se înălţă pieziş 
şi pieri în înălţimi, izbind cu nacela două hornuri, pe care le 
dărîmă în iureşul plecării. 

Uraganul se dezlănţui în acele clipe cu o violenţă înfricoşătoare. 
Inginerul nu se putu gîndi la o aterizare în timpul nopţii, iar cînd 
se lumină de ziuă, pămîntul nu se mai vedea, din pricina ceţei. 
Abia peste cinci zile zăriră într-o clipă de înseninare imensitatea 
mării care se întindea sub aerostatul împins de vînt cu o viteză 
nemaivăzută ! 

Ştim că patru din cei cinci oameni plecaţi în ziua de 20 martie 
au fost zvirliţi în ziua de 24 martie pe un țărm pustiu, la mai 
mult de şase mii de mile depărtare de ţara lore. 

Călătorul care lipsea, acela în ajutorul căruia se grăbeau în 
primul rînd să alerge cei patru supraviețuitori ai balonului, era 
tocmai conducătorul lor, inginerul Cyrus Smith. 


CAPITOLUL III 


Seara la orele cinci. Unul este dat lipsă. Deznădejdea lui Nab. 
Cercetările se îndreaptă spre nord. Insula. O noapte tristă şi 
plină de griji. Ceţurile dimineţii. Nab înoată. Pămînt In zare. 
Trecerea canalului prin vad. 


Inginerul fusese smuls de valuri dintre ochiurile destrămate ale 
plasei. O dată cu el dispăruse şi cîinele. Credinciosul animal 
sărise din propriu imbold în ajutorul stăpînului său. 

— Înainte ! strigă reporterul. 

Şi toţi patru — Gedeon Spilett, Harbert, Pencroff şi Nab — 
începură cercetarea, uitind că erau sfirşiţi de oboseală. 

Bietul Nab plîngea de furie şi desperare la gîndul că pierduse tot 
ce-i era mai scump pe lume. 

Nu trecuseră nici două minute din clipa în care . dispăruse Cyrus 
Smith pînă la aceea în care acostaseră tovarăşii lui. Puteau deci 
nădăjdui că vor sosi la timp spre a-l salva. 

— Să-l salvăm ! Să-l căutăm ! strigă Nab. 

— ÎI căutăm, Nab, răspunse Gédéon Spilett, şi-l vom găsi ! 


s În ziua de 5 aprilie, oraşul Richmond a căzut în mîinile lui 
Grant, revolta separatiştilor a fost înăbuşită şi Lee se retrăgea 
spre vest, în timp ce cauza unităţii statelor americane triumfa. 
(N. A.) 


— Îl vom regăsi oare în viaţă ? 

— Desigur, Nab ! 

— Ştie să înoate ? întrebă Pencroff. 

— Da ! răspunse Nab. De altfel îl are şi pe Top. Auzind mugetul 
valurilor, marinarul dădu însă neîncrezător din cap. 

Inginerul dispăruse în dreptul părţii de nord a țărmului, la o 
jumătate de milă de locul unde acostaseră naufragiaţii. Dacă 
izbutise să ajungă cît mai aproape de acea parte a litoralului 
mării, locul respectiv ar fi trebuit să se afle la cel mult o 
jumătate de milă de locul unde se aflau naufragiaţii. 

Se făcuse aproape şase. Ceaţa se lăsase din nou, ceea ce făcea 
noaptea foarte întunecoasă, Naufragiaţii se îndreptară spre 
nord, rnergind de-a lungul coastei răsăritene a pămîntului pe 
care se nimerise să fie azvirliţi de furtună, ţinut necunoscut 
pentru ei, a cărui poziţie-geografică nici n-o puteau bănui. 
Călcau pe un teren nisipos, presărat cu pietriş, lipsit de orice fel 
de vegetaţie. Solul foarte inegal, accidentat, era pe alocuri 
ciuruit de gropi mici care îngreuiau mersul. Din aceste găuri 
ţişneau la tot pasul nişte păsări mari, care zburau greoi de colo 
pînă colo, dar pe care nu le vedeau desluşit din cauza 
întunericului. Alte păsări mai sprintene se ridicau în stoluri, 
trecînd ca nişte nori. Judecînd după tipetele lor stridente, 
marinarului i se părea că sînt goelanzi şi pescăruşi, care se luau 
la întrecere cu vuietul mării. 


Din cînd în cînd, naufragiaţii se opreau, scoteau strigăte 
puternice şi ascultau dacă nu se aude vreo chemare dinspre 
apele oceanului. Socoteau pe drept cuvînt că dacă s-ar fi aflat în 
apropierea locului unde ar fi putut să cadă inginerul, ar fi ajuns 
la urechile lor cel puţin lătratul lui Top, presupunînd că Cyrus 
Smith n-ar fi fost în stare să dea nici un semn de viaţă. Dar nici 
un strigăt nu se auzea în afară de vuietul mării şi clocotul 
ae mm talazurilor care se 
cine Să ge = spărgeau de țărm. 
Alicul grup îşi 
continua drumul, 
cercetînd cele mai 
mici cotituri ale 
litoralului. 
După ce înaintaseră 
vreo douăzeci de 
minute, cei patru 
naufragiaţi dădură în 
calea lor de o fişie de 
valuri spumegiînde, 
dincolo de care nu se 
mai zărea pămîntul. 
Se aflau la 
extremitatea unei 
limbi ascuţite de 
pămînt, de care se 
izbeau cu furie 
valurile. 
— Asta-i un 
promontoriu, spuse 
marinarul. Trebuie să 
ne întoarcem 
dz: rnergînd pe partea 
TIA şi astfel vom ajunge s să simţim m din nou pămînt sub 
picioare. 
— Dar dacă inginerul este acolo ? răspunse Nab, arătînd 
oceanul, ale cărui talazuri uriaşe şi înspumate se zăreau prin 
întuneric. 
— Atunci să-l strigăm ! 


Şi toţi deodată scoaseră un strigăt răsunător, dar nu primiră nici 
un răspuns. Aşteptară o clipă mai liniştită şi strigară din nou. 
Nici de astădată nu răspunse nimeni. 

Naufragiaţii se întoarseră, urmînd latura opusă a promontoriului 
şi păşind pe acelaşi teren nisipos şi accidentat. Totuşi, Pencroff 
observă că litoralul începe să se transforme aici într-un povîrniş 
stîncos şi înclinat. El trase concluzia că partea aceasta a 
lercnului formează o pantă destul de lungă, ajungind pînă la 
creasta înaltă a unui masiv ce se profila nedesluşit în umbră. Pe 
ţărmul acesta păsările erau mai rare. Şi marea era mai puţin 
zgomotoasă, mai puţin zbuciumată şi se părea chiar că valurile 
se potolesc. Zgomotul talazurilor ce se spărgeau de mal de-abia 
se auzea. Probabil că partea aceasta a promontoriului forma un 
mic golf în semicerc, apărat de capul ce înainta în mare, oprind 
curenţii din larg. 

Continuînd să înainteze în aceeaşi direcţie, naufragiaţii se 
îndreptau spre sud, depărtindu-se tot mai mult de partea de 
țărm pe care s-ar fi putut să se afle Cyrus Smith. Cale de o milă 
şi jumătate, litoralul nu avea nici un fel de cotitură care să le 
îngăduie să revină spre nord. Totuşi era cu neputinţă ca virful 
promontoriului, pe care călătorii noştri îl înconjuraseră, să nu fie 
legat de pămînt. Cu toate că erau istoviţi, naufragiaţii mergeau 
curajoşi mai departe, trăgind mereu nădejde să găsească o 
cotitură bruscă, care să-i readucă pe calea cea bună. 

Mare fu dezamăgirea lor cînd, după ce străbătuseră cale de 
două mile, se pomeniră din nou în faţa mării. Se aflau de data 
aceasta pe un cap destul de înalt, format din stînci alunecoase. 
— Sîntem pe o mică insulă, spuse Pencroff, pe care am 
cutreierat-o de la un capăt la celălalt ! 

Observaţia marinarului era adevărată. Naufragiaţii noştri nu 
fuseseră zvirliţi pe un continent, ci pe o insulă mică, a cărei 
lungime nu trecea de două mile şi care era desigur destul de 
îngustă. 

Oare această insulă aridă, pietroasă, lipsită de vegetaţie, care 
părea să adăpostească doar cîteva păsări de mare face parte 
dintr-un arhipelag mai important ? lată o întrebare la care nu 
găseau răspuns. Călătorii balonului zăriseră pămîntul de la 
înălţime şi prin ceaţă, aşa că nu-şi dăduseră bine seama de 
întinderea lui. Dar lui Pencroff, ai cărui ochi de marinar erau 


obişnuiţi cu întunericul, i se părea că zăreşte spre vest o masă 
nedesluşită, care ar fi putut să fie o coastă înaltă. 

Prin întunericul ce domnea, nu puteau însă să-şi dea seama 
cărui sistem, simplu sau complex, îi aparţinea insula pe care se 
aflau. Nu puteau să plece de . pe ea, fiind înconjurată de apă, 
aşa că se văzură nevoiţi să amine pe a doua zi căutarea 
inginerului care, din păcate, nu dăduse nici un semn de viaţă 
pînă la ora aceea. 

— Nu dovedeşte nimic tăcerea lui Cyrus, spuse reporterul. S-ar 
putea să fie leşinat sau rănit, în imposibilitate de a răspunde în 
clipa de faţă. Dar nu trebuie să pierdem nădejdea ! 

Reporterul fu de părere să aprindă într-un punct oarecare al 
insulei un foc, care să servească drept punct de orientare 
inginerului. Zadarnic însă căutară naufragiaţii lemne sau ierburi 
uscate. Pe insulă găsiră numai nisip şi pietre. 

E uşor de înţeles durerea lui Nab şi a tovarăşilor săi, care erau 
atit de legaţi de curajosul Cyrus Smith, cînd îşi dădură seama că 
nu puteau întreprinde nimic pentru a-l salva. Trebuiau să 
aştepte ivirea zorilor. Poate că inginerul izbutise să se salveze 
singur şi atunci îşi şi găsise un adăpost undeva, pe coastă, sau 
dispăruse pentru totdeauna ! 

Orele treceau anevoie, chinuitor de lungi. Se lăsase un frig 
pătrunzător. Naufragiaţii sufereau cumplit, dar fără să ia în 
seamă lucrul acesta, nici nu se gindeau să se odihnească o 
clipă. Uitînd de ei, cu gindul numai la conducătorul lor, 
nădăjduind mereu, oamenii umblau de colo pînă colo pe 
ostrovul pustiu, întorcîndu-se mereu spre capul de la nord, 
punctul cel mai apropiat de locul catastrofei. Trăgeau cu 
urechea, strigau, căutau să prindă vreo chemare desperată. 
Vocile lor răsunau desigur destul de departe, căci atmosfera se 
mai liniştise şi o dată cu furtuna se potolise şi vuietul mării. 
Într-un rînd, li se păru chiar că aud un fel de ecou care 
răsfringea strigătul lui Nab. Harbert îi atrase atenţia lui Pencroff 
asupra acestui fenomen, adăugînd: 

— Aceasta ar putea dovedi existenţa unui țărm destul de 
apropiat, aşezat înspre apus. 

Marinarul dădu din cap în semn de încuviinţare. De altminteri 
ochii săi nu-l înşelau niciodată. Şi de vreme ce el zărise, oricît de 
şters, profilindu-se un țărm, era sigur că acel țărm există. 


Dar ecoul îndepărtat fu singurul răspuns la chemările lui Nab, 
imensele întinderi ce cuprindeau tot. răsăritul insulei rămînînd 
cufundate în tăcere. 

Totuşi, cerul se însenina cu încetul şi către miezul nopţii se iviră 
primele stele. Dacă inginerul ar fi fost alături de tovarăşii săi, ar 
fi observat de îndată că stelele nu semănau cu acele din 
emisfera boreală. Într-adevăr, Steaua Polară nu apărea pe acest 
nou orizont, constelaţiile zenitului nu erau acelea care se 
vedeau în mod obişnuit în nordul noului continent, iar la Polul 
Austral strălucea Crucea Sudului. 

Trecu şi noaptea. Către orele cinci, în dimineaţa zilei de 25 
martie, înălțimile se luminară uşor. Zarea mai era întunecată, iar 
o dată cu lumina zilei care abia mijea, o piclă deasă se lăsă 
deasupra mării, astfel că nu se mai putea vedea decit cel mult 
la douăzeci de paşi. Trimbe de ceaţă deasă se desfăşurau, 
tîrîndu-se greoi. 

Vremea le rămînea potrivnică. Naufragiaţii nu puteau deosebi 
nimic în jurul lor. Nab şi reporterul cercetau oceanul, în timp ce 
Harbert şi marinarul răscoleau cu ochii partea de apus a insulei. 
Dar nicăieri nu se zărea vreo urmă de pămînt. 

— Ce are-a face ? spuse Pencroff. Chiar dacă nu văd ţărmul, îl 
simt... simt că se află acolo... sînt sigur, tot atît de sigur cum ştiu 
că nu mai sînt la Richmond ! 

Curînd ceața prinse să se destrame. Fusese doar o piclă 
trecătoare, care vestea timp frumos. Soarele începu să 
încălzească straturile superioare de aer şi căldura lui pătrunse 
pînă deasupra insulei. 

Şi, într-adevăr, pe la şase şi jumătate, trei sferturi de ceas după 
răsăritul soarelui, ceața începu să. fie din ce în ce mai străvezie. 
Se aduna tot mai sus,; pe măsură ce se risipea jos. Curînd se 
arătă privi-: rilor întreaga insulă, ce părea să fi coborit pe 
neaşteptate dintr-un nor, apoi se contura în zare şi marea, 
întinzîndu-se nesfîrşită spre răsărit şi mărginită spre apus de o 
stîincă înaltă şi abruptă. 

Da ! Era pămînt în zare. Acolo îşi puteau găsi cel puţin 
deocamdată un adăpost. Insula era despărțită de coastă printr- 
un canal larg de o jumătate de milă, prin care vuia un curent. 
lată însă că, urmînd doar imboldul inimii, unul dintre naufragiaţi 
se avîntă de îndată în mijlocul curentului, fără să se sfătuiască 
cu tovarăşii săi, fără să fi spus un cuvînt. Era Nab care se grăbea 


să atingă partea de nord a țărmului din faţă. Zadarnic strigă 
Pencroff după el, nimic nu putea să-l oprească. Marinarul se 
întoarse apoi spre reporter, care se pregătea să-l urmeze pe 
Nab, şi-l întrebă: 

— Vrei să străbaţi canalul ? 

— Desigur, răspunse Gedeon Spilett. 

— Ar fi bine să aştepţi, crede-mă, spuse marinarul. Nab este în 
stare să-şi salveze şi singur stăpînul. Dacă ne-am aviînta în 
canal, s-ar putea să. fim tîrîţi în larg de curentul care pare 
deosebit de puternic. Dacă nu mă înşel, sînt curenţii refluxului. 
Priveşte, marea a şi început să se retragă de pe țărm. Să avem 
deci răbdare şi cred că după ce scad apele vom găsi un vad... 
— Ai dreptate, răspunse reporterul. Să ne răzleţim cît mai puţin 
cu putinţă... 

Între timp, Nab lupta din răsputeri împotriva curentului, căutînd 
să-l taie pieziş. La fiecare mişcare a.braţelor apăreau deasupra 
valurilor umerii lui negri. El se depărta extrem de repede de 
ţărmul de la care plecase şi se apropia de coasta opusă. îi 
trebuise mai bine de o jumătate de oră ca să străbată jumătatea 
de milă ce despărţea mica insulă de coastă şi nu izbuti să iasă la 
țărm decit la cîteva mii de picioare de locul de unde plecase. 
Nab ieşi pe uscat la poalele unui bloc înalt de granit, se scutură 
cu putere şi dispăru de îndată după un grup de stînci care 
înaintau în mare cam în dreptul extremității de miază-noapte a 
insulei. 

Tovarăşii lui Nab urmăriseră cu adincă nelinişte îndrăzneață lui 
încercare şi după ce dispăru în dosul stîncilor, ei îşi întoarseră 
privirile spre pămîntul pe care se aflau şi unde aveau de gind să 
se adăpostească. Între timp mîncaseră din scoicile care se 
găseau din belşug pe nisip. Era cam sărăcăcios prînzul lor, dar 
tot era ceva. 

Coasta ce se zărea în faţa lor forma un golf larg, care se termina 
în partea de sud printr-un cap ascuţit cu o înfăţişare sălbatică, 
pe care nu creştea nici un fel de vegetaţie. Acest cap se unea cu 
litoralul, urmînd o curbă capricioasă şi sprijinindu-se pe stînci 
înalte de. granit. Spre nord, dimpotrivă, golful se lărgea mult, 
mărginit de o coastă rotunjită, care se întindea de la nord-vest 
la sud-est, terminîndu-se printr-un cap alungit. Deschizătura 
golfului putea să măsoare vreo opt mile. 


La o jumătate de milă de ţărmul acesta era situată insula, care 
ocupa o fişie îngustă din apele oceanului, semănînd cu o balenă 
uriaşă. Partea cea mai largă a insulei nu avea mai mult de o 
jumătate de milă. 

Ţărmul care mărginea insula începea cu o întindere nisipoasă, 
presărată cu bolovani de stîncă negricioşi, pe care refluxul 
tocmai îi descoperea încetul cu încetul. Pe planul al doilea se 
ridica un fel de barieră abruptă şi dreaptă de granit, măsurînd 
cel puţin trei sute de picioare şi care se întindea pe o lungime 
de trei mile. În dreapta, această cortină de piatră se isprăvea 
printr-o suprafaţă netedă, tăiată parcă de mîna omului. 
Dimpotrivă, în partea stingă, deasupra promontoriului, un fel de 
mal rîpos, alcătuit din conglomerate de rocă şi de pe urma 
prăbuşirilor de teren, descreştea într-un fel de povirriiş alungit, 
care se contopea cu stîincile de la capul meridional al golfului. 
Pe platoul superior al acestei coaste nu se zărea nici un copac. 
Părea să fie un podiş neted, asemănător aceluia care domină 
Cape-Town la capul Bunei Speranţe, dar de proporţii reduse; cel 
puţin aşa apărea văzut de pe insulă. Totuşi, în partea dreaptă, 
îndărătul suprafeţei netede a stîncii, se zărea şi verdeață. Se 
vedea destul de bine o masă nu prea desluşită de copaci mari, 
care se întindea în depărtare cît puteai cuprinde cu ochii. 
Verdeaţa aceasta îndulcea priveliştea posomorită din pricina 
paravanului colţuros de granit. 

În sfîrşit, în fund de tot, deasupra platoului, un pisc alb, aşezat la 
nord-vest, la o distanţă de cel puţin şapte mile, strălucea în 
bătaia soarelui. Era creştetul unui munte acoperit cu o căciulă 
de zăpadă. 

Ar fi fost greu de spus dacă era ţărmul unei insule sau ai unui 
continent, dar stîncile care ţişneau, schimonosindu-se parcă, în 
stinga, spuneau oricărui geolog, fără şovăire, că sînt de origine 
vulcanică, atît de ciudat erau îngrămădite... 

Gedeon Spilett, Pencroff şi Harbert cercetau cu luare-aminte 
acest ţinut, unde s-ar fi putut să fie siliţi să trăiască ani 
îndelungaţi, poate chiar pînă la sfîrşitul zilelor, dacă nu se afla 
cumva în calea vapoarelor. 

— Ei, Pencroff, ce spui ? întrebă Harbert. 

— Ce să spun ?... răspunse marinarul... Văd şi bune şi rele, ca 
peste tot. Vom vedea noi. Dar uite, începe refluxul. Peste trei 
ore, vom încerca să trecem dincolo şi odată ajunşi pe ţărmul 


celălalt, vom căuta să ne descurcăm şi să-l găsim şi pe domnul 
Smith. 

Peneroff nu se înşelase în socotelile lui. Peste trei ore, marea se 
retrăsese, descoperind mai peste tot nisipurile de pe fundul 
albiei canalului. între insulă şi coasta din faţă rămăsese doar o 
fişie îngustă de apă, prin care, desigur, aveau să poată trece cu 
uşurinţă. 

Pe la ora zece, Gedeon Spilett şi cei doi tovarăşi ai săi îşi 
scoaseră hainele, pe care şi le aşezară pe cap, întrînd apoi în 
canalul a cărui adincime nu depăşea cinci picioare. Harbert, 
pentru care apa era prea adincă, îl străbătu înotînd ca un peşte. 
Ajunseră uşor pe malul opus. După ce se uscară la soare, cei trei 
naufragiaţi îşi îmbrăcară hainele pe care le feriseră de apă şi se 
aşezară la sfat. 


CAPITOLUL IV 

Scoicile lithodome. Gura râului. Hornurile. Cercetările continuă. 
Pădurea de conifere. Provizia de combustibil. În aşteptarea 
refluxului. De pe înălţimea coastei. Pluta cu lemne. Întoarcerea 
la țărm. 


Reporterul hotărî că cel mai potrivit lucru era ca marinarul să-l 
aştepte pe loc, unde urma să se întoarcă şi el după ce-şi va fi 
isprăvit cercetările. Apoi, fără să piardă o clipă, porni de-a lungul 
litoralului, în direcţia în care o luase şi Nab cu cîteva ore mai 
înainte. Curînd, reporterul dispăru după o cotitură a țărmului, 
grăbit să ştie ce i se întîmplase inginerului. 

Harbert ar fi vrut să-l întovărăşească. 

— Rămii aici, băiete, se împotrivi marinarul. Trebuie să pregătim 
un adăpost şi să vedem dacă putem face rost de o mîncare mai 
săţioasă decit scoicile astea. Prietenii noştri trebuie să mai 
prindă puteri la întoarcere. Fiecare cu munca lui 

— Bine, Pencroff, sînt gata să-ţi ajut, răspunse Harbert. 

— Ei, aşa îmi placi ! zise marinarul. O să ne descurcăm noi. 
Trebuie să lucrăm cu rost, băiete ! Sîntem obosiţi, ne este frig, 
sîntem flămînzi. Prin urmare trebuie să găsim un adăpost, să 
facem foc şi să ne procurăm de-ale mîncării. Lemne sînt în 
pădure, ouă — cite vrei prin cuiburile de pe aici, mai rămîne să 
căutăm un adăpost. 


— Bine, răspunse Harbert, am să caut o peşteră printre stîncile 
astea, şi pînă la urmă găsesc eu vreun cotlon în care să ne 
adăpostim. Chiar aşa, răspunse Pencroff. la-o din loc, băiete ! 

Şi iată-i mergiînd împreună la poalele uriaşei faleze, pe această 
plajă descoperită în întregime de reflux. Dar în loc s-o ia spre 
nord, coborîră spre sud. Pencroff observase la cîteva.sute de 
paşi mai la vale de locul unde acostaseră o despicătură îngustă 
în stîncă şi după părerea lui aceasta trebuia să reprezinte 
revărsarea unui rîu sau piriu. Ori, acest lucru era important 
pentru ei pe de o parte, fiindcă voiau să se stabilească în 
vecinătatea unei ape dulci, iar pe de altă parte, fiindcă s-ar fi 
putut ca Cyrus Smith să fi fost împins de curent spre locurile 
acelea. 

După cum am mai spus, faleza avea o înălţime de trei sute de 
picioare, dar blocul de stîncă care o forma era compact peste 
tot, astfel că baza lui scăldată de valuri nu prezenta nici cea mai 
mică crăpătură care să fi putut sluji drept adăpost vremelnic. 
Era un perete vertical, format dintr-un granit foarte tare, pe care 
nici marea nu izbutise să-l roadă. Aproape de culme, se rotea în 
zbor o lume întreagă de păsări acvatice, palmipede mai ales, cu 
ciocul lung, îngust şi ascuţit la vîrf, foarte zgomotoase şi părind 
prea puţin speriate de prezenţa oamenilor care, fără îndoială, le 
tulburau pentru prima oară singurătatea. Printre palmipedele 
acestea, Pencroff recunoscu un fel de goelanzi şi nişte pescăruşi 
mici şi lacomi, care îşi făcuseră cuibul în scobiturile granitului. O 
singură împuşcătură cu alice în mijlocul furnicarului de păsări ar 
fi făcut minuni. Dar pentru a trage, ai nevoie de puşcă şi din 
păcate nici Harbert, nici Pencroff nu aveau puşti. De altminteri, 
păsările din jurul lor nu prea erau bune de mîncat. Chiar şi ouăle 
lor aveau un gust foarte neplăcut. 

Dar Harbert, care se îndepărtase puţin spre stînga, semnală în 
curînd nişte stînci acoperite cu alge, pe care marea avea să le 
acopere din nou peste cîteva ore. Pe aceste stînci, printre 
ierburile de mare, lunecoase, ce le acopereau, mişunau nişte 
scoici bivalve’; care nu erau de disprețuit pentru oameni 
flămînzi căci. Harbert îl strigă deci pe Pencroff, care sosi în 
grabă. 

— Dar astea sînt scoici bune de mîncat ! strigă marinarul. Vor 
înlocui tocmai bine ouăle, de care ducem lipsă. 


7 Scoici bivalve — alcătuite din două capace. (N.R.) 


— Nu sînt simple scoici, răspunse tînărul Harbert, care 
examinase cu toată atenţia scoicile prinse de stinci, astea sînt 
lilliodomi. 

— Mă rog, de mîncat se mănîncă ? îl întrebă Pencroff. 

— Desigur. 

— Atunci, hai să mîncăm lithodomi. 

Marinarul putea să aibă toată încrederea în părerea lui Harbert. 
Băiatul avea multe 
cunoştinţe în 
domeniul ştiinţelor 
naturii şi vădise 
întotdeauna o 
adevărată pasiune 
pentru acest studiu. 
Tatăl său îl 
încurajase, 
trimiţîndu-şi băiatul 
să urmeze cursurile 
celor mai buni 
profesori din Boston, 
care îndrăgiseră 
copilul acesta 
deştept şi muncitor. 
Mai tîrziu, 
cunoştinţele lui de 
naturalist aveau să 
se dovedească a fi în 
multe rînduri foarte 
folositoare. De altfel, 
el nu se înşela nici 
acum. 

Lithodornii 
descoperiţi erau un 
fel de scoici lungăreţe, care SPER piete Gard strîns lipiţi a 
stîncă. Făceau parte din specia aşa numitelor „moluşte 
perforările", care fac găuri în pietrele cele mai tari şi ale căror 
cochilii sînt rotunjite la capete, lucru neobişnuit la celelalte 
scoici. 

Pencroff şi Harbert mîncară o cantitate destul de mare de 
lithodomi care tocmai atunci îşi deschideau valvele la lumina 


soarelui. Le mîncară, ca pe stridii. Scoicile erau pipărate la gust, 
aşa că nu se puteau plinge că nu aveau la îndemiînă sare şi 
piper. 

Deocamdată, îşi potoliră foamea, dar nu şi setea, care spori din 
pricina scoicilor pipărate. Trebuiau să găsească negreşit apă 
dulce. După toate probabilitățile, nu putea să lipsească într-o 
regiune atit de accidentată. 

După ce se îngrijiră să se aprovizioneze cu o cantitate mai mare 
de lithodomi, umplîndu-şi buzunarele şi batistele, Pencroff şi 
Harbert se întoarseră spre interiorul insulei. 

Două sute de paşi mai încolo, ajunseră la falia prin care, după 
părerea lui Pencroff, trebuia să curgă un riuleţ. în acest loc, 
faleza părea spintecată de un cutremur violent. La poalele ei se 
formase o mică albie, al cărei fund cobora destul de abrupt. Aici, 
la vărsare, rîul măsura vreo sută de picioare lărgime, iar 
malurile aveau o înălţime de-abia de vreo douăzeci de picioare. 
Rîul dispărea apoi între pereţii de granit, care se lăsau tot mai 
jos pe măsura ce se depărtau de revărsare, apoi, la vreo 
jumătate de milă în interior, rîul făcea o cotitură bruscă şi 
dispărea într-un desiş. 

— Aici apa, acolo lemnul! zise Pencroff. Ei, Harbert, ne mai 
lipseşte doar locuinţa. 

Apa rîului era limpede. Marinarul îşi dădu seama că în clipa de 
faţă marea fiind în reflux, valurile nu ajungeau pînă acolo şi deci 
apa trebuie să fie dulce, Odată stabilit acest lucru, care era 
deosebit de important, Harbert porni să caute peştera în care să 
se adăpostească. Dar totul era zadarnic. Faleza se înălța 
vertical, netedă, fără nici o spărtură. 


Totuşi, chiar la revărsarea rîului, la adăpost de apele fluxului, 
cîteva surpături de rocă formaseră nu o grotă, ci o îngrămădire 
de stînci uriaşe, de felul acelora care se întîlnesc numai în 
ţinuturile granitice şi se numesc hornuri. 

Pencroff şi Harbert pătrunseră adînc între stînci, străbătind un 
fel de galerii în care păşeau pe nisip şi unde lumina pătrundea 
prin golurile căscate printre roci, dintre care unele doar printr-o 
minune se mai ţineau în echilibru. O dată cu lumina străbătea 
însă şi vîntul, producînd un adevărat curent de coridor, care 
aducea cu el tot frigul aspru de afară. Marinarul îşi dădu însă 
repede seama că va fi destul să izoleze cîteva porţiuni din 
aceste coridoare, sa astupe cîteva deschizături cu un amestec 
de pietriş şi nisip, pentru ca hornurile acestea să poată sluji 
drept locuinţă. Planul lor putea fi reprezentat geometric prin 
semnul tipografic & care insemna et cætera prescurtat. Izolînd 
bucla superioară, prin 
care pătrundeau 
vînturile de sud şi 
vest, naufragiaţii 
puteau folosi desigur 
partea inferioară a 
hornurilor. 

— Cred că am găsit 
ce ne trebuie, spuse 
Pencroff, şi dacă mai 
dăm vreodată de 
domnul Smith, sînt 
sigur că el va şti să 
amenajeze labirintul 
acesta. 

— Il vom regăsi, 
Pencroff, strigă 
Harbert, dar vreau să 
găsească o locuinţă 
cît de cît confortabilă 
cînd se va întoarce 
din nou printre noi. 
Cred că vom izbuti să 
realizăm aceasta, 
dacă vom putea 


aşeza o vatră în coridorul din stînga, lăsînd o deschizătură prin 
care să iasă fumul. 

— Vom izbuti s-o facem, băiete, răspunse marinarul, şi cred că 
aceste hornuri, sau mai bine zis „Căminul" acesta, ne va fi de 
mare folos. Dar să ne facem mai întîi o provizie de lemne, pe 
care le vom folosi şi la astuparea deschizăturilor, prin care văd 
că fluieră vintul ca la el acasă. 

Harbert şi Pencroff părăsiră hornurile şi cotiră, luînd-o de-a 
lungul malului stîng, în susul rîului, care curgea destul de 
repede, tîrînd după el bucăţi de lemn uscat. Probabil că fluxul — 
care tocmai începuse — împingea apa înapoi pe o distanţă 
destul de mare. Marinarul se gîndi să folosească fluxul şi 
refluxul, pentru a căra obiecte mai grele. 

După un sfert de ceas, marinarul şi băiatul ajunseră într-un loc 
de unde riul cotea brusc la stînga, urmîndu-şi apoi cursul printr- 
o pădure cu copaci minunaţi. Copacii aceştia erau verzi, cu tot 
anotimpul înaintat. Ei făceau parte din familia coniferelor, care 
este răspîndită în toate regiunile globului pămîntesc, de la cele 
cu climă rece, pînă la cele tropicale. 

Printre coniferele acestea, tînărul nostru naturalist descoperi 
cîteva specii de „deodari", arbori foarte răspîndiţi în zona 
Himalaiei şi care împrăştiau o mireasmă foarte plăcută. Alături 
de copacii aceştia frumosi. 

— Desigur, desigur, — spuse el, — inginerul nostru este în stare 
să se descurce şi în împrejurări în care alt om ar pieri !... 
Totuşi, marinarul continuă să cerceteze ţărmul cu şi mai mare 
atenţie. În faţa ochilor lui se întindea plaja mărginită la dreapta 
gurii rîului de nişte stînci de care se spărgeau valurile şi care 
ieşeau din apă semăniînd de departe cu nişte balene. îndărătul 
acestora, marca strălucea în Wataia soarelui. Spre sud, zarea 
era închisă de un promontoriu ascuţit, din pricina căruia Pene- 
roff nu putea să vadă dacă ţărmul se prelungeşte în această 
direcţie, sau dacă se îndreaptă spre sud-est sau sud-vest, ceea 
ce însemna că aci coasta lua forma unei peninsule foarte 
alungite. La extremitatea de nord a golfului, litoralul forma o 
linie curbă, care se prelungea pînă departe. Acolo, ţărmul era 
jos, neted, fără faleză, mărginit de bancuri mari de nisip pe care 
refluxul le dezgolise, 

Pencroff şi Harbert îşi întoarseră apoi privirile către apus. La o 
distanţă de şase sau şapte mile se ridica muntele cu vîrful 


înzăpezit. De la poalele lui şi pînă la o depărtare de două mile de 
țărm, se vedeau mari întinderi împădurite, străbătute ici, colo de 
zonele verzi ale coniferelor. De la marginea pădurii şi pînă la 
coastă se vedea un platou larg, înverzit, presărat cu copaci 
aşezaţi la întîmplare. La stînga lui, se întrezărea din cînd în cînd 
prin luminişuri sclipirea rîuleţului care şerpuia capricios şi 
întortochiat, părînd că revine la poalele muntelui de unde 
probabil că izvora. Riul începea să curgă printre doi pereţi înalţi 
de granit, chiar din locul unde marinarul îşi lăsase pluta. Pe 
malul stîng, pereţii de granit rămîneau netezi şi abrupți, pe 
malul drept, dimpotrivă, ei pierdeau puţin cîte puţin din înălţime 
j masivul se schimba în stînci răzlețe, stîncile în bolovani, şi 
bolovanii în pietriş, pe măsură ce înaintau pînă la extremitatea 
limbii de pămînt. 

— Sîntem oare pe. o insulă ? murmură marinarul. 

— In tot cazul, pare să fie o insulă foarte mare răspunse băiatul. 
— O insulă, oricît de mare ar fi ea, tot insulă rămîne, spuse 
Pencroff. 

Dar întrebarea, atît de importantă pentru ei, nu se putea lămuri 
pe loc. Răspunsul trebuia amînat pe altă dată. Orice ar fi fost, 
insulă sau continent, pămîntul acestui ţinut părea să fie roditor, 
oferea privelişti plăcute şi produse variate. 

— Trebuie să fim mulţumiţi în orice caz, spuse Pencroff. 

— Desigur, răspunse Harbert. 

Multă vreme încă, marinarul cercetă cu privirea ţinutul unde 
întîmplarea îi zvîrlise. Totuşi îi era greu să ghicească la ce se 
mai putea aştepta, după o cercetare atît de sumară a ținutului. 
Se întoarseră, urmînd creasta meridională a platoului de granit, 
mărginită de şiruri lungi de stînci neregulate, care luau formele 
cele mai ciudate. In găurile aflate în rocă sălăşluiau sute de 
păsări. Harbert, sărind din stîncă în stîncă, stîrni un stol întreg 
de zburătoare. 

— A! — exclamă el, ua dar ăştia nu sînt nici goelanzi, nici 
pescăruşi. 

— Dar ce fel de păsări sînt astea ? întrebă Pencroff. Ai spune că 
sînt porumbei ! 


— Chiar porumbei arat. A E ; a Ee ES 


sînt. Porumbei e a Sa 
sălbatici sau F an re A > 
porumbei de stîncă, s i 
răspunse Harbert. îi ENE 

cunosc după cele petae 


două dungi negre de 
pe aripi, după penele 
albe de sub coadă şi 
după aripile albastre 
cenușii. Dat fiind că 
aceste păsări sînt 
bune de mîncat, cred 
că şi ouăle lor trebuie 
să fie minunate. 

— Şi dacă s-ar găsi 
ouă în cuiburi... n-o să 
le dăm răgazul să iasă 
pui din ele, fiindcă le 
vom preschimba într- 
o omletă, continuă 


Pencroff vesel. za 
— Şi în ce vrei să faci Ice 
omletă ? întrebă ceai CE Rica 
Harbert. în pălărie ? Sheis sr 


— Ei, — zise 

marinarul, chiar scamator nu sînt. Atunci ne vom mulţumi să le 
mîncăm răscoapte. Las' pe mine, le mănînc eu şi tari ca piatra ! 
Pencroff şi Harbert cercetară cu de-amănuntul toate găurile din 
stînci, şi găsiră într-adevăr cîteva zeci de ouă, pe care le 
strîinseră în batista marinarului. Şi fiindcă se apropia vremea 
refluxului; ei o luară înapoi spre rîu. 

La ora unu după-amiază ajunseră la cotitura rîului. Curentul 
începea să-şi schimbe direcţia. Trebuiau să folosească refluxul 
pentru a transporta pluta la gura rîului. Pencroff n-avea de gînd 
s-o lase în voia curentului, fără s-o conducă, dar nici nu avea de 
gînd să se urce pe ea. Un marinar ştie însă să se descurce bine, 
aşa că el împleti repede o frînghie lungă de cîțiva metri din liane 
uscate. Legară un capăt al cablului vegetal la partea dindărăt a 
plutei şi în timp ce marinarul ţinea în mînă celălalt capăt, 


Harbert menținea pluta în mijlocul curentului, înpingînd-o cu o 
prăjină lungă. 

Metoda se dovedi foarte bună. Uriaşa încărcătură de lemne pe 
care marinarul o conducea cu ajutorul frînghiei urma direcţia 
curentului apei, plutind fără să se împotmolească, deoarece 
malurile rîului erau foarte abrupte. Astfel, încă înainte de ora 
două; ajunseră la gura rîului, la cîţiva paşi de Cămin. 


CAPITOLUL V 

Amenajarea Căminului. Chestiunea focului e deosebit de 
importantă. Cutia de chibrituri. Cercetări pe plajă. întoarcerea 
reporterului şi a lui Nab. Un singur chibrit ! Pilpiie focul. Prima 
cină. Prima noapte pe uscat. 


După descărcarea plutei, primul lucru de care se îngriji Pencroff 
fu amenajarea hornurilor. El astupă coridoarele prin care sufla 
vîntul, făcîndu-le astfel bune de locuit. Galeriile deschise 
vînturilor dinspre sud le astupă ermetic cu nisip, pietre şi crengi 
împletite, izolînd astfel bucla superioară. Marinarul lăsă liber un 
singur cotlon îngust şi întortochiat, care se deschidea într-o 
parte, ca să poată ieşi fumul şi să tragă focul din vatră. 
Căminul era împărţit astfel în trei sau patru camere, dacă se 
puteau denumi astfel cele cîteva vizuini întunecate, cu care nu 
s-ar fi mulţumit nici măcar o fiară. Totuşi, aceste vizuini ofereau 
un adăpost, iar cel puţin în camera principală, aceea din mijloc, 
se putea sta în picioare. Solul era acoperit cu nisip fin şi, la urma 
urmei, oamenii noştri trebuiau să se mulţumească şi cu atita, în 
aşteptarea unei locuinţe mai bune. 

În tinp ce lucrau, Harbert şi Pencroff stăteau de vorbă. 

— Poate că tovarăşii noştri au găsit undeva o locuinţă mai bună 
decit a noastră ? se frămînta Harbert. 

— Tot ce se poate, răspunse marinarul. Totuşi, mai bine să 
avem două locuinţe, decit niciuna. 

— Ah ! Ce bine ar fi, ce bine ar fi, repeta Harbert, să-l găsească 
pe domnul Smith ! 

— Da ! murmură Pencroff. Era un om în toată puterea 
cuvîntului ! 

— Era ?... întrebă Harbert. Ai pierdut oare nădejdea să-l mai vezi 
vreodată ? 


— Nu, îngăimă marinarul. Locuinţa fu repede pregătită şi 
Pencroff se arătă mulţumit. 

— Acum, spuse el, prietenii noştri se pot întoarce. Vor găsi un 
adăpost bunicel. 

Nu le mai rămiînea decit să construiască vatra şi să pregătească 
masa, lucruri de fapt uşoare. Aşezară nişte lespezi de piatră în 
dreptul deschizăturii lăsate în fundul primului coridor din stînga. 
Pentru menţinerea unei temperaturi normale în interior, era 
suficientă cantitatea de căldură care rămiînea în încăpere după 
ce ieşea fumul. Provizia de lemne fu dusă într-una din încăperi, 
apoi marinarul aşeză pe lespezile vetrei nişte buturugi, printre 
care puse surcele. 

În timp ce marinarul aşeza lemnele, Harbert îl întrebă dacă are 
chibrituri. 

— Desigur, răspunse Pencroff, şi adăugă, — din fericire, căci 
fără chibrituri sau iască nu ştiu ce ne-am face ! 

— Am putea face foc cum fac sălbaticii, răspunse Harbert, — 
frecînd una de alta două bucăţi de lemn uscat. 

— Bine, băiete, încearcă. Ai să-ţi rupi mîinile, cu atit ai să ,te 
alegi. 

— Totuşi, procedeul acesta simplu este foarte răspîndit în 
insulele din Oceanul Pacific. 

— Nu spun ba, răspunse Pencroff, dar eu cred că sălbaticii se 
pricep la asta în mod deosebit, sau folosesc un lemn special. În 
ceea ce mă priveşte pe mine, de cîte ori n-am încercat să fac foc 
în felul acesta, dar n-am izbutit, aşa că îţi mărturisesc că prefer 
chibriturile! Dar unde îmi sînt chibriturile ? 

Pencroff începu să caute în buzunarele vestei cutia de chibrituri 
care nu-i lipsea niciodată, căci era mare fumător. Dar n-o găsi. 
Scotoci şi prin buzunarele pantalonilor şi, spre marea lui mirare, 
n-o găsi nici acolo. 

— Ei, drăcie, asta-i mai mult decit neplăcut! zise el, privind spre 
Harbert. Te pomeneşti c-o fi căzut din buzunar şi am pierdut-o ! 
Dar tu, Harbert, n-ai nimic, nici brichetă, nici altceva cu care am 
putea să facem foc ? 

— Nu, Pencroff ! 

Marinarul se scărpina după ceafă cu necaz şi ieşi urmat de 
Harbert. 


Căutară cu multă grijă, pe nisip, între stînci, pe malul rîului, dar 
în zadar. Cutia cu chibrituri era de aramă, aşa că ar fi fost 
imposibil să n-o observe. 

— Pencroff, întrebă Harbert, nu cumva ai aruncat cutia afară din 
nacelă ? 

— Am avut eu grijă să nu fac o astfel de prostie, răspunse 
marinarul. Dar nu e de mirare să pierzi un obiect atît de mic, 
cînd ai fost scuturat aşa cum ne-au scuturat valurile pe noi. 
Chiar şi pipa mi-am pierdut-o ! Unde o fi oare blestemata aceea 
de cutie ? 

— Văd că marea se retrage, spuse Harbert. Hai să dăm fuga la 
locul unde am ieşit la mal. 

Aveau puţine speranţe să găsească cutia, pe care valurile 
fluxului o rostogoliseră desigur printre pietrele de pe mal. Totuşi 
trebuiau să cerceteze şi acolo. Harbert şi Pencroff se grăbiră 
spre locul unde aterizaseră în ajun, la vreo două sute de paşi de 
Cămin. Acolo, căutară cu multă atenţie prin pietriş şi printre 
stînci, dar n-o găsiră. Chiar dacă cutia ar fi căzut în locul acela, 
ea trebuie să fi fost luată de mult de valuri. Pe măsură ce marea 
se retrăgea, marinarul cercetă toate crăpăturile dintre stînci, dar 
tot n-o găsi. în împrejurarea în care se aflau, era o pierdere 
însemnată, chiar ireparabilă deocamdată. 

Pencroff nu-şi ascundea dezamăgirea. îşi încruntase fruntea şi 
nu scotea nici o vorbă. Harbert încerca să-l mîngiie, spunîndu-i 
că în orice caz apa mării ar fi udat chibriturile, care n-ar mai fi 
fost bune la nimic. 

— Nicidecum, băiete, răspunse marinarul. Le ţineam într-o 
cutioară de aramă bine închisă. Ei, dar acuma ce ne facem ? 

— Vom găsi noi, fără îndoială, mijlocul să facem foc, spuse 
Harbert. Poate că domnul Smith sau domnul Spilett şi-au păstrat 
chibriturile. 

— Se prea poate, răspunse Pencroff, dar pînă una alta n-avem 
foc şi cînd se vor întoarce tovarăşii noştri, vor găsi o masă foarte 
proastă. 

— Dar este cu neputinţă ca ei să n-aibă nici iască, nici 

chibrituri ! se grăbi să adauge Harbert. 

— Totuşi, mă îndoiesc c-ar avea, răspunse marinarul, dînd din 
cap. în primul rînd, Nab şi domnul Smith nu fumează, iar în ceea 
ce-l priveşte pe domnul Spilett, tare mi-e teamă că şi-a păstrat 
mai curînd carnetul de note, decit chibriturile ! 


Harbert tăcu. Pierderea cutiei era desigur foarte neplăcută. 
Totuşi, băiatul era încredinţat că într-Un fel sau altul vor izbuti 
să facă foc. Pencroff, deşi om cu mai multă experienţă şi care nu 
se lăsa doborit cu una cu două, era de data aceasta destul de 
pesimist. Pînă una alta, nu le rămînea nimic mai bun de făcut 
decit să aştepte întoarcerea lui Nab şi a reporterului. Trebuiau 
să renunţe la gîndul de a le pregăti ouă răscoapte, iar 
perspectiva de a se hrăni cu; carne crudă nu li se părea de loc 
plăcută, nici pentru ei, nici pentru ceilalţi. 

Inainte de a se întoarce la Cămin, marinând şi Harbert adunară 
o nouă provizie de lithodomi, cu care urmau să se hrănească, 
dacă nu izbuteau să facă foc şi se îndreptară apoi în tăcere spre 
locuinţă. 

Pencroff mergea cu ochii în pămînt, căutîndu-şi cutia pierdută. El 
se întoarse chiar pe malul stîng al rîului şi-l străbătu de la 
revărsare pînă la locul unde fusese legată pluta. Se întoarse şi 
pe platoul superior, pe care îl cutreieră în toate direcţiile, căută 
pînă şi în ierburile înalte de la marginea pădurii, dar totul în 
zadar. 

Era ora cinci după amiază, cînd se întoarse împreună cu Harbert 
la Cămin. Ar fi de prisos să vă spun că au cercetat coridoarele 
pînă în cele mai întunecoase unghere. În cele din urmă, au fost 
siliţi să se lase păgubaşi. 

Pe la ora şase, în clipa cînd soarele se ascundea după înălțimile 
dinspre apus, Harbert, care se plimba pe plajă, semnală 
întoarcerea lui Nab şi a lui Gedeon Spilett. 

Se întorceau singuri !... Inima tînărului se strînse de durere, 
dîndu-şi seama că marinarul nu se înşelase. Inginerul Cyrus 
Smith nu fusese găsit! 

Cum sosi, reporterul se aşeză pe o stîncă, fără să scoată o 
vorbă. Frînt de oboseală, mort de foame, nu mai avea putere să 
spună nici un cuvînt! 

Cît despre Nab, ochii lui roşii de plîns oglindeau limpede că 
pierduse orice nădejde. 


Reporterul le povesti toate cercetările pe care le făcuseră 
pentru a-l regăsi pe Cyrus Smith. Cutreierase împreună cu Nab 
toată coasta, pe o distanţă de opt mile, ajungînd foarte departe 
de punctul unde căzuse pentru prima oară balonul şi unde 
dispăruse inginerul împreună cu Top. Plaja era pustie. Nici o 
urmă de paşi pe nisip. Nu se observa nici măcar o piatră de 
curînd răsturnată, nici o urmă pe nisip — nu călcase picior de 
om pe această 
porţiune a litoralului. 
Era limpede că partea 
aceea a coastei nu 
fusese străbătută de 
fiinţă omenească. 
Marea se întindea 
pustie ca şi ţărmul şi 
după cât se părea, 
inginerul îşi găsise 
moartea la cîteva sute 
de paşi de uscat. 

Nab sări în picioare şi 
strigă cu o voce în 
care se vedea 
speranţa ce mai 
dăinuia în el: 

— Nu ! Nu ! N-a 

murit ! Nu ! Nu s-a 
întîmplat aşa ceva ! 
Să moară inginerul ? 
Eu, sau oricare din noi 
am fi murit desigur ! 
Dar el, nu. Inginerul 
este omul pe care 
nimic nu-l doboară.. 
Apoi îl lăsară puterile şi şopti: 

— Nu mai pot ! Harbert alergă la el. 

— Nab, îl vom regăsi ! Dar pînă una, alta, cred că ţi-e foame! 
Mănîncă, mănîncă puţin; te rog ! Şi, vorbind mereu, îi întinse 
cîteva scoici. Slabă şi neîndestulătoare hrană ! Nab nu miîncase 
de mult timp, totuşi, copleşit cum era de durere, nu primi hrana. 


Gedeon Spilett însă îmbucă lacom lithodomii, apoi se culcă pe 
nisip la poalele unei stînci. Era istovit, dar îşi păstrase calmul. 
Harbert se apropie de el îl luă de mînă şi-i spuse: 

— Domnule Spilett, am găsit un adăpost unde te vei simţi mai 
bine decît pe plajă. Uite, se înnoptează. Vino să te odihneşti ! 
Miine vom vedea ce-i de făcut... 

Reporterul se ridică şi se îndreptă spre Cămin, însoţit de 
Harbert. 

In clipa aceea, Pencroff se apropie de reporter şi, cu cea mai 
obişnuită voce, îl întrebă dacă nu are din întîmplare un chibrit. 
Reporterul se opri, se scotoci prin buzunare, nu găsi nimic şi 
spuse: 

— Am avut, dar se vede că le-am aruncat... Marinarul îl chemă 
pe Nab, îi puse aceeaşi întrebare şi primi acelaşi răspuns. 

— Ei drăcie ! izbucni Pencroff, care nu se mai putea stăpini. 
Reporterul îl auzi şi se întoarse spre el întrebîndu-l: 

— N-ai nici un chibrit? 

— Niciunul şi deci n-avem cu ce face foc. 

— Vezi, strigă Nab, dacă ar fi aici inginerul, ar şti el cum să se 
descurce ! 

Cei patru naufragiaţi stăteau pe loc, privindu-se unul pe altul, nu 
fără îngrijorare. Harbert rupse cel dintii tăcerea, întorcîndu-se 
spre reporter: 

— Domnule Spilett, dumneavoastră sînteţi fumător, aveţi 
întotdeauna chibrituri la dumneavoastră, poate că n-aţi căutat 
bine ! Mai căutaţi o dată ! Un singur chibrit ne-ar salva. 
Reporterul se scotoci din nou prin buzunarele pantalonilor, ale 
vestei, ale hainei, pînă cînd, în cele din urmă, spre marea 
bucurie a lui Pencroff şi spre propria lui surprindere, simţi o 
bucăţică de lemn rătăcită sub căptuşeala vestei. Apucă bucăţica 
de lemn prin stofă, dar nu ştia cum s-o scoată afară. După cit se 
părea era un chibrit, unul singur, aşa că trebuiau să-l scoată cu 
băgare de seamă ca să nu i se sfărime gămălia de fosfor. 

— Lăsaţi-mă pe mine, îl rugă tînărul. 

Cu multă îndemiînare şi fără să-l rupă, Harbert izbuti să scoată 
afară acel biet lemnişor, o adevărată comoară pentru oamenii 
aceştia năpăstuiţi. Chibritul era neatins ! 

— Avem un chibrit! strigă Pencroff. Şi ăsta face cît un vagon 
întreg ! 

Luă beţişorul şi, urmat de tovarăşii săi, se întoarse la Cămin. 


Aşchiuţa asta de lemn, un chibrit dintre acelea pe care oamenii 
din ţările locuite le risipesc cu atita nepăsare, trebuia folosită 
aici cu cea mai mare băgare de seamă. Mai întîi, marinarul se 
asigură că era uscată, iar după aceea spuse: 

— Ne-ar trebui o bucăţică de hirtie. 

— lat-o ! răspunse Gedeon Spilett după cîteva clipe de şovăială 
şi rupse o foaie din carnetul său. 


Pencroff luă bucata 
de hirtie şi 
îngenunchie 
dinaintea vetrei. 
Aşeză sub buturugi 
cîţiva pumni de 
iarbă, frunze şi 
muşchi uscat, în aşa 
fel ca aerul să circule 
cu uşurinţă, înteţind 
astfel focul cu 
vreascuri. Apoi, 
marinarul răsuci din 
hîrtie un cornet, aşa 
cum obişnuiesc să 
facă fumătorii de 
pipă cînd e vînt, şi îl 
vîri printre uscături. 
Luă pe urmă o piatră 
destul de aspră, o 
şterse cu grijă şi, 
ţinîndu-şi răsuflarea, 
scapără de ea băţul 
de chibrit. 
| A i Dar prima oară nu 

> Si avu nici un rezultat. 
De frică să nu sară fosforul, Pencroff nu apăsase destul de tare. 
— Nu pot, nu vreau !... Şi, sculîndu-se, îl rugă pe Harbert să-l 
înlocuiască. 
Fără îndoială că în viața lui băiatul nu fusese atît de emotionat. 
Simţea că inima îi bate cu putere. De bună seamă, nici 
Prometeu, cînd se pregătea să răpească focul ceresc, nu fusese 
mai tulburat. Totuşi, frecă repede chibritul de piatră, fără nici un 


fel de şovăială. Se auzi o mică sfirîitură şi se aprinse o flacără 
plăpîndă, albăstruie, producînd niţel fum înecăcios. Harbert 
întoarse încet beţişorul, ca să înteţească flacăra, apoi îl strecură 
în cornetul de hîrtie. Hîrtia se aprinse imediat şi o dată cu ea 
luară foc şi vreascurile. Peste cîteva clipe, lemnul uscat trosnea 
şi el, şi o flacără veselă, pe care suflul puternic al marinarului o 
înteţea, se ridică în mijlocul întunericului, 

— În sfîrşit, strigă Pencroff ridicîndu-se, în viaţa mea n-am fost 
atit de emoţionat. 

E drept că focul juca foarte frumos pe vatra de lespezi. Fumul 
ieşea uşor prin deschizătura îngustă, coşul trăgea bine şi curînd 
se răspiîndi în jur o căldură plăcută. 

Dar acum trebuiau să vegheze ca focul să nu se stingă şi trebuia 
păstrat întotdeauna puţin jeratic sub spuză. Acest lucru cerea 
numai grijă şi atenţie, căci de lemne nu duceau lipsă, iar 
provizia putea fi oricînd înnoită. 

Pencroff se gîndi mai întîi să folosească acest foc, pentru a 
pregăti o cină mai hrănitoare decit scoicile, Harbert aduse două 
duzini din ouăle adunate. Reporterul se rezemase într-un colţ, 
de unde urmărea pregătirile fără să scoată o vorbă'. Trei 
întrebări îl frămîntau. Mai trăieşte oare Cyrus ? Dacă mai 
trăieşte, unde este ? Dacă a supravieţuit căderii din plasa 
balonului,.cum se explică faptul că n-a găsit nici un mijloc să 
dea un semn de viaţă ? Cit despre Nab, el se învirtea pe plajă. 
Părea un trup neînsufleţit. 

Pencroff, care se pricepea să prepare ouăle în cincizeci şi două 
de feluri, trebuia să se mulţumească, în momentul de faţă, să le 
vîre în cenuşa caldă şi să le lase să se răscoacă. 

Operația se termină în cîteva minute şi marinarul îl pofti pe 
reporter la masă. Era prima cină a naufragiaţilor pe acest tărm 
necunoscut. Ouăle tari erau foarte gustoase şi, deoarece oul 
conţine, după cum se ştie, toate substanţele trebuincioase 
hranei omului, ele s-au nimerit cît se poate de bine şi bieţii 
naufragiaţi şi-au mai venit puţin în fire. 

Ah, ce bine ar fi fost dacă n-ar fi lipsit unul dintre ei de la 
această masă ! Din nefericire, lipsea Cyrus Smith, cel mai 
îndemiînatic, cel mai iscusit dintre ei, şeful lor, iar trupul lui 
rămăsese neînhumat!: Trecu astfel şi ziua de 25 martie. Se 
întunecase de-a binelea. Afară se auzea şuierînd vintul, iar 
talazurile se izbeau de mal într-o cadență monotonă, în timp ce 


pietrele de pe țărm, luate şi împinse de valuri, se rostogoleau, 
ciocnindu-se cu un zgomot asurzitor. 

Reporterul se retrăsese în fundul unui coridor întunecat şi 
doborit'de oboseală adormi, după ce îşi însemnă în citeva 
cuvinte întîmplările acestei zile: apariţia unui țărm nou, 
dispariţia inginerului, explorarea coastei, incidentul cu 
chibriturile şi alte amănunte. 

Harbert adormi şi el curînd. Marinarul moţăi toată noaptea 
pironit lîngă vatră şi punînd mereu lemne pe foc. 

Unul singur dintre naufragiaţi nu se odihni în Cămin. Era 
nemiîngiiatul, deznădăjduitul Nab care, în ciuda sfaturilor 
tovarăşilor săi ce îl îndemnau să se culce, rătăci toată noaptea 
pe mal, strigîndu-l într-una pe Cyrus Smith. 


CAPITOLUL VI 

Inventarul avutului naufragiaţilor. Nimic. Batista arsă. O excursie 
în pădure. Flora copacilor verzi. Un jacamar o ia la fugă Urme de 
animale sălbatice. Curucugşii. Cocoşii sălbatici. O metodă ciudată 
de a pescui cu undiţa. 


Inventarierea obiectelor care constituiau întreg avutul acestor 
naufragiaţi ai aerului, azvîrliţi pe un țărm care părea nelocuit, nu 
ne va lua prea mult timp. 

De fapt, pe lîngă îmbrăcămintea pe care o purtau în momentul 
catastrofei, nu mai aveau nimic, în afară, de carnetul şi 
ceasornicul pe care le păstrase Gedeon Spilett şi acestea, 
probabil, întîmplător. Nu aveau însă nici o armă, nici o unealtă, 
nici măcar un briceag. Pasagerii nacelei aruncaseră totul, ca să 
uşureze aerostatul. 

Eroii imaginari ai unui Daniel de Foe, ai lui de Wyss? sau alţi 
naufragiaţi aruncaţi pe ţărmuri îndepărtate, nu erau chiar atît de 
lipsiţi de orice lucruri cum erau eroii noştri. Aceia fie că puteau 
să găsească o mulţime de obiecte trebuitoare pe vaporul cu 
care naufragiaseră — de pildă cereale, animale domestice, 
unelte, muniții — fie că le era dat să facă faţă primelor greutăţi 
folosind vreo epavă pe care marea o aruncase pe ţărmul lor. Ei 
nu se găseau dintru început cu totul dezarmaţi în faţa naturii. în 

împrejurările de faţă, oamenii noştri nu aveau nici un 
instrument, nici o unealtă. Porneau de la nimic ! 

Cel puţin să fi fost Cyrus Smith cu ei ! Inginerul ar fi putut să 
folosească ştiinţa şi spiritul său inventiv pentru a uşura aceste 
împrejurări şi ar fi contribuit ca situaţia lor să nu mai fie atit de 
desperată ! Din nefericire, nu se mai aşteptau să-l revadă pe 
Cyrus Smith, aşa că naufragiaţii nu se mai puteau,bizui decit pe 
ei înşişi. 

Înainte de toate li se punea întrebarea: dacă este bine să se 
aşeze pe acel țărm fără să mai cerceteze de ce continent ţine el, 
dacă această coastă este locuită sau dacă ea aparţine unei 
insule pustii ? 

Era o întrebare importantă, care cerea un răspuns grabnic. 
Măsurile ce urmau să fie luate depindeau de acest răspuns. 
Totuşi, urmînd sfatul lui Pencroff, naufragiaţii găsiră că e mai 
cuminte să aştepte cîteva zile înainte de a întreprinde vreo 
cercetare. Într-adevăr, ei trebuiau să-şi pregătească merinde, 
căutînd să găsească o hrană mai substanţială decit ouăle şi 
scoicile. Exploratorii noştri ştiau că-i aşteaptă zile obositoare, 
cînd nu vor putea să se odihnească într-un loc adăpostit şi 
trebuiau deci ca înainte de toate să-şi refacă puterile. 
Deocamdată, Căminul era un adăpost destul de bun, Aveau şi 
foc şi nu le era greu să păstreze puţin jeratic. Scoici şi ouă se 
găseau deocamdată din belşug printre stînci şi pe plajă. Şi 
aveau să izbutească desigur să doboare şi cîţiva dintre 
porumbeii ce zburau cu sutele pe creasta platoului, chiar dacă 
vor folosi numai pietre şi ciomege. Şi poate că pomii din 
pădurea învecinată dădeau fructe bune de mîncat ?! In sfîrşit, 
aveau la îndemînă apă bună de băut. Se hotăriră deci să mai 
rămînă cîteva zile la Cămin, ca să se pregătească pentru o 
călătorie de explorare fie de-a lungul litoralului, fie în regiunile 
din interior. 

Acest proiect îi plăcea în mod deosebit lui Nab. Ţinînd cu 
încăpăţinare la ideile şi presimţirile sale, el nu se grăbea 
nicidecum să părăsească această parte a coastei unde se 
întâmplase catastrofa. El nu credea şi nici nu voia să-şi închipuie 
că Cyrus Smith pierise. | se părea cu neputinţă să creadă că un 
astfel de om îşi găsise sfîrşitul în valurile oceanului la cîteva sute 
de paşi de uscat. Cyrus Smith nu putea să piară într-un chip atit 
de absurd ! Şi, atita vreme cît valurile nu vor fi aruncat la țărm 


trupul inginerului, atîta vreme cit el, Nab, nu-i va fi văzut cu 
propriii săi ochi cadavrul, nu-l va fi pipăit, el nu-l va putea 
considera mort. Şi ideea asta se înrădăcina mai adînc decit 
oricînd în cugetul lui, care nu voia să cedeze, 

Marinarul însă nu mai spera de loc, socotind că inginerul pierise 
în valuri, dar cu Nab nu se putea discuta. Durerea îi era atit de 
mare, încît se părea că nu-i va putea supravieţui. 

În dimineaţa de 26 martie, în zorii zilei, Nab pornise din nou de-a 
lungul coastei, spre nord, spre locul unde fără îndoială că îl 
înghiţise marea pe bietul Smith. 

Dejunul zilei fusese alcătuit doar din ouă de porumbei şi scoici. 
Harbert găsise sare, adunată prin evaporare în scobiturile 
stîncilor, şi această substanţă minerală le prinse foarte bine. 
După masă, Pencroff îl întrebă pe reporter dacă nu doreşte să-l 
întovărăşească în pădure, unde avea de gind să încerce să 
vîneze împreună cu Harbert! După oarecare chibzuială găsiră 
însă că era totuşi nevoie să rămînă cineva în Cămin, ca să 
întreţină focul. Apoi se putea întîmpla, deşi era puţin posibil, ca 
Nab să aibă nevoie de ajutor. In cele din urmă, reporterul 
rămase la Cămin. 

— La vînătoare, Harbert! spuse marinarul. Găsim noi muniții pe 
drum, iar puşti ne vom face în pădure. 

Cînd să plece, Harbert spuse că de vreme ce le lipsea iasca, s-ar 
fi cuvenit s-o înlocuiască cu altă substanţă. 

— Bine zici, dar cu ce s-o înlocuim ? întrebă Pencroff. 

— Cu nişte pînză arsă. La nevoie ne va ţine loc de iască. 
Marinarul socoti că sfatul era foarte bun, cu toate că erau 
nevoiţi să sacrifice o bucată dintr-o batistă. Totuşi merita, astfel 
că batista mare şi cu pătrate a lui Pencroff fu transformată, în 
parte, într-o cîrpă pe jumătate arsă. Această materie inflamabilă 
fu aşezată spre păstrare în camera centrală, în fundul unei mici 
scobituri în stîncă, la adăpost de vînt şi umezeală. 

Se făcuse ora nouă. Vremea era mohorită şi vintul sufla dinspre 
sud-est. Harbert şi Pencroff o luară pe după hornurile în care-şi 
făcuseră Căminul, aruncînd o ultimă privire spre fumul care se 
încolăcea peste virful unei stînci; porniră apoi în susul apei, pe 
malul stîng al rîului. 

Ajuns în pădure, Pencroff smulse din primul copac două crengi 
zdravene, pe care le transformă în nişte ciomege, iar Harbert le 
ascuţi, frecîndu-le de o piatră. Ce n-ar fi dat el în clipa aceea să 


aibă un cuţit ! Cei doi vînători se afundară apoi în ierburile 
înalte, înaintînd de-a lungul malului. Albia rîului se îngusta după 
ce cotea spre sud-vest, adăpostită între malurile foarte 
apropiate, peste care crengile copacilor se aplecau, formînd o 
boltă deasupra apei. ca să nu se rătăcească, Pencroff hotări să 
urmeze cursul apei, putînd astfel oricînd să se întoarcă la 
punctul de plecare. Dar malul era plin de piedici; ici un copac ale 
cărui ramuri flexibile se aplecau pînă la nivelul apei, colo nişte 
liane sau nişte tufişuri spinoase, pe care trebuia să le înlăture cu 
ciomegele. Adesea, Harbert, cu sprinteneala unei pisici, se 
strecura printre crengile rupte şi se înfunda în cite un tufiş. Dar 
Pencroff îl striga de îndată şi îl ruga să nu se depărteze. 
Marinarul observa între timp cu luare aminte poziţia şi natura 
ținutului. De partea aceasta, pe malul stîng, pămîntul neted ca-n 
palmă urca încet, pe nesimţite, cu cît înaintai spre interior. Pe 
alocuri era umed, şi avea o înfăţişare mlăştinoasă. Bănuiai că 
prin acele locuri se strecurau o mulţime de piraie mici, care se 
vărsau în rîu prin cine ştie ce falii subterane. Cîteodată, printre 
tufe, şerpuia un riuleţ uşor de trecut. Malul celălalt părea 

mai .accidentat, lăsînd să se vadă limpede valea, în fundul 
căreia curgeau apele rîului. Dealul era acoperit cu copaci aşezaţi 
în terase suprapuse, formînd o perdea ce astupa vederea. Pe 
malul drept, înaintarea ar fi fost mai anevoioasă, fiindcă pe 
acolo se aflau o serie de poviîrnişuri repezi, pe care copacii 
încovoiaţi deasupra apei se ţineau doar mulţumită rădăcinilor lor 
puternice. 


E de prisos să adăugăm că, nici în pădure şi nici pe malul 
străbătut, nu găsiră nici o urmă de om. Pencroff observă doar 
urmele unor patrupede necunoscute, care trecuseră de curînd 
pe acolo. Marinarul era mai mult decit sigur, şi Harbert era de 
aceeaşi părere, că unele dintre aceste urme fuseseră lăsate de 
nişte fiare uriaşe, cu care se puteau aştepta să se întilnească. 
Nu vedeau însă nicăieri urme de topor pe trunchiurile copacilor, 
rămăşiţele vreunui 
foc stins, sau urme 
de paşi, ceea ce 
însemna un mare 
noroc, căci în aceste 
ţinuturi în plin 
Pacific, prezenţa 
omului ar fi fost mai 
degrabă de temut 
decit de dorit. 
Harbert şi Pencroff 
abia schimbau cîte o 
vorbă, pentru că 
drumul era foarte 
anevoios; înaintau 
atiţ de încet, încît nu 
făcuseră mai mult de 
o milă într-o oră, iar 
de vînat nu vînaseră 
încă nimic. Totuşi, 
printre ramuri cîntau 
şi zburau diferite 
păsări, care păreau 
foarte sperioase, ca 
şi cînd oamenii le-ar 
fi inspirat o teamă 
justificată- într-un colţ mlăştinos al pădurii, Harbert deosebi 
printre altele o pasăre cu cioc ascuţit şi lunguieţ, care semăna la 
trup cu un cufundar; se deosebea însă de acesta prin penele 
aşşpre cu strălucire metalică. 

— Trebuie să fie un jacamar, spuse Harbert, încercînd să se 
apropie de el. 


— Ar fi tocmai timpul să gustăm un jacamar ! răspunse 
marinarul, presupunînd că această pasăre ar avea chef să se 
lasă friptă. 

în aceeaşi clipă, Harbert aruncă cu multă putere şi îndemînare o 
piatră lovind pasărea chiar sub aripă. Se părea însă că lovitura 
nu fusese de ajuns de puternică, fiindcă jacamarul o luă la fugă 
şi se făcu nevăzut într-o clipită. 

— Neîndemiînatic mai sînt ! strigă Harbert. 

— Ba nu, băiete! răspunse marinarul. Ai ţintit bine, altul n-ar fi 
reuşit nici atîta. Hai, nu te necăiji, îl prindem noi altă dată ! 

Cei doi tovarăşi porniră mai departe să exploreze ţinutul. Pe 
măsură ce înaintau vinătorii noştri, copacii ce se răreau 
deveneau din ce în ce mai frumoşi, dar nici unul nu purta fructe 
bune de mîncat. în zadar căută Pencroff cîţiva dintre preţioşii 
palmieri care sînt atit de folositori în gospodăria omului şi a 
căror prezenţă a fost semnalată pînă la a patruzecea paralelă 
din emisfera boreală şi pînă la a treizeci şi cincea paralelă 
australă. Pădurea pe care o străbăteau nu era alcătuită decit din 
conifere: deodari şi alte conifere, printre care nişte brazi 
minunaţi, înalţi de o sută cincizeci de picioare, asemănători 
celor care cresc pe coasta de nord-vest a Americii. 

Deodată, un stol de păsări micuţe, cu penaj frumos şi cu o 
coadă lungă şi lucioasă se răspîndi printre crengile copacilor, 
împrăştiind peste tot penele lor fragile, uşoare, care acoperiră 
pămîntul cu un puf fin. Harbert adună citeva din aceste pene şi 
după ce le cercetă spuse: 

— E pasărea „curucu”. 

— Mai bine erau niscaiva bibilici sau cocoşi de munte, zise 
Pencroff. Ori te pomeneşti că şi astea sînt bune de mîncat ?... 

— Foarte bune. Carnea lor este chiar foarte gustoasă, răspunse 
Harbert. De altfel, dacă nu mă înşel, ne putem apropia cu 
uşurinţă de ele, aşa că le vom ucide cu lovituri de ciomag. 
Marinarul şi tînărul se strecurară uşor printre ierburi, ajungînd la 
poalele unui copac, pe ale cărui crengi mai joase se aşezaseră o 
mulţime de păsărele, pîndind insectele cu care se hrăneau. Li se 
vedeau gheruţele acoperite cu pene, stringind cu putere 
crenguţele pe care se sprijineau. 

Vînătorii se avîntară în sus şi, mînuind ciomegele ca pe nişte 
coase, doborîră rînduri întregi de curucuşi care nici nu se 
gîndeau să-şi ia zborul şi se lăsau răpuşi prosteşte. Vreo sută 


dintre ei zăceau la pămînt, cînd ceilalţi se hotăriră în sfîrşit să 
fugă. 

— Aşa vînat mai zic şi eu, spuse Pencroff. Tocmai potrivit pentru 
nişte vinători ca noi. Poţi să-l prinzi şi cu mîna ! 

Marinarul înşiră păsările, ca pe prepeliţe, pe un beţişor subţire şi 
îşi urmară drumul mai departe. Băgară de seamă că, în cursul 
lui, rîul face o cotitură spre sud; acest înconjur nu era însă mare, 
căci rîul izvora probabil din munţi şi se alimenta din apa 
zăpezilor aşternute pe coastele conului central. 

După cum se ştie, porniseră cu gîndul să adune cît mai mult 
vînat pentru oaspeţii Căminului, dar deocamdată nu prea 
izbutiseră. De aceea, marinarul scotocea de zor mai departe, 
bodogănind supărat de cite ori vreun animal, pe care nici nu 
avusese timpul să-l identifice, dispărea printre ierburile înalte. 
Ei, dacă l-ar fi avut pe Top ! Dar Top dispăruse o dată cu 
stăpînul său, pierise desigur împreună cu el! 

Pe la orele trei după-amiază, apărură alte stoluri de păsări, 
zburînd printre crengile unor copaci, ale căror bobiţe aromate le 
ciuguleau cu plăcere, mai ales ale ienuperilor. Deodată, pădurea 
răsună de adevărate sunete de trimbiţă. Această fanfară ciudată 
şi zgomotoasă se datora unor păsări din neamul galinaceelor 
care poartă în Statele Unite numele de „tetra". Curînd se iviră 
cîteva perechi, cu penajul diferit, roşcat şi cafeniu, şi cu coada 
de culoare mai închisă. Harbert deosebea cocoşii acestui neam 
după cele două bărbiţe de pene ascuţite, pe care le aveau la git. 
Pencroff socoti că trebuie neapărat să pună mina pe una din 
aceste orătănii, mari cît găinile şi tot atît de gustoase ca şi 
potîrnichile. Era însă un lucru greu de îndeplinit, căci nu te 
puteai apropia de ele. După mai multe încercări neizbutite, care 
nu făcură decit să sperie păsările, marinarul hotărî: 

— Dacă nu putem să le prindem din zbor, să încercăm să le 
prindem cu undiţa. 

— Ca pe crapi ? strigă Harbert mirat. 

— Intocmai, răspunse foarte serios marinarul. 

Pencroff descoperise printre ierburi vreo şase cuiburi de tetra, în 
care se aflau cîte două, trei ouă. Ocoli cu grijă aceste cuiburi, 
aşteptind păsările care trebuiau să se întoarcă negreşit. Printre 
cuiburile acestea avea el de gînd să-şi aşeze undiţele, nu undiţe 
cu capcană, ci undiţe adevărate, cu momeală prinsă în cîrlig. 
Amîndoi se depărtară puţin de cuiburi şi marinarul pregăti nişte 


unelte ciudate, cu o grijă demnă de un elev al lui Isaac Walton”. 
Este uşor de înţeles că Harbert urmărea aceste pregătiri cu mult 
interes, îndoindu-se totuşi de izbîndă. înjghebă undiţele din liane 
subţiri, prinse unele de altele şi lungi de cincisprezece pînă la 
douăzeci de picioare, care purtau la capete un cîrlig făcut dinlr- 
un ghimpe mare, încovoiat şi foarte puternic, de salcîm pitic ce 
creştea prin locurile acelea. Drept momeală se folosi de nişte 
viermi roşii, care se tîrau în jurul lor. 

Pencroff se furişă cu dibăcie printre ierburi şi aşeză capetele 
undiţelor lîngă cuiburi, apoi se întoarse şi se piti alături de 
Harbert după un copac gros, ţinînd îii mînă celelalte capete ale 
undiţelor. Aşteptară, amînc'oi cu răbdare, deşi tînărul nu prea 
avea încredere in această metodă neobişnuită. 

Aşa cum prevăzuse marinarul, după mai, bine de o jumătate de 
oră, cîteva perechi de păsări se întoarseră la cuib. Ţopăiau fără 
grijă, scurmau pămîntul şi habar n-aveau de vînătorii noştri, 
care avuseseră grijă să nu se aşeze în Mpa a ARE UI 

Bineînţeles că acum 
Harbert privea cu viu 
interes, îşi ţinea 
răsuflarea, în timp ce 
Pencroff, care holbase 
ochii şi căscase gura 
de parcă era gata să 
guste o bucată de 
tetra, abia sufla şi el. 
Orătăniile ţopăiau însă 
mai departe printre 
cîrlige, fără să le pese 
de ele. Pencroff 
începu atunci să mişte 
uşor undiţele, încît 
viermii de momeală să 
pară vii.Desigur că 
încordarea marinarului 
întrecea cu mult pe 
aceea de care e 
cuprins pescarul, care 


' Isaac Walton — vestit altor JA. 


(N. A.) 


stă cu undiţa în mînă, fără să-şi poată vedea prada ce înoată 
sub apă. 

Curînd, orătăniile observară undiţele mişcătoare şi se repeziră la 
momeală cu ciocurile întinse. Trei tetra!!, peste măsură de 
lacomi, înghiţiră deodată şi viermele şi undiţa, pe care Pencroff 
o smuci cu putere, după ce auzi cum bat din aripi semn că se 
prinseseră. 

— Ura ! strigă Pencroff, repezindu-se şi înşfăcînd vinatul într-o 
clipită. 

Harbert nu mai putea de bucurie. Vedea pentru prima oară în 
viaţa lui cum se prind păsări cu ajutorul undiţei. Marinarul însă, 
foarte modest, îi spuse că nu era la prima lui încercare şi că de 
altfel nu el era inventatorul. 

— În orice caz, adăugă Pencroff, în situaţia în care ne aflăm 
trebuie să ne aşteptăm să vedem şi alte ciudăţenii. Legară 
picioarele păsărilor şi Pencroff, bucuros că nu se întoarce cu 
mîinile goale, hotărî s-o pornească spre casă, căci începuse să 
se întunece. 

Nu le era greu să se întoarcă, pentru că nu aveau altceva de 
făcut decit să coboare pînă la gura rîului, după cum, pentru a 
păirunde în pădure, nu făcuseră decit să urce de-a lungul 
malurilor lui. 

Pe la orele şase, vinătorii noştri ajunseră de ajuns de obosiţi la 
hornuri. 


CAPITOLUL VII 

Nab nu s-a întors. Frămîntările reporterului. Cina. O noapte 
furtunoasă. Vijelie îngrozitoare. Plecare în noapte. Lupta 
împotriva elementelor dezlănţuite. La opt mile de primul 
adăpost. 


Gedeon Spilett stătea nemişcat pe plajă, cu braţele încrucişate, 
privind. în larg. La orizont, marea aproape se confunda cu un 
nor negru, care se apropia cu repeziciune. Sufla de pe acum un 
vînt puternic şi se făcea din ce în ce mai frig. Totul prevestea o 
furtună. 

Harbert intră în Cămin, iar Pencroff se îndreptă către reporter 
care, dus pe gînduri, nici nu-l vedea. 


1 Tetra — pasăre de mare căreia îi place furtuna. (N. A.) 


— Mă tem că vom avea o noapte grea, domnule Spilett, spuse 
marinarul. Vine ploaie mare cu vînt, spre bucuria petrelilor. 
Întorcîndu-se, reporterul îl zări pe Pencroff lîngă el şi primele 
cuvinte fură: 

— La ce distantă de coastă crezi că ne-au lovit valurile care l-au 
smuls pe inginer? 

Marinarul, luat prin surprindere, se gîndi puţin, apoi răspunse: 
— La vreo mie două sute de picioare. 

— Deci, spuse reporterul, Cyrus Smith trebuie să fi dispărut cam 
la o mie două sute de picioare de țărm ? 

— Cam aşa ceva, răspunse Pencroff, 

— Şi cîinele ? 

— A dispărut în acelaşi loc. 

— Admiţind că tovarăşul nostru a pierit, mă miră totuşi faptul că 
a murit şi cîinele, adăugă reporterul, şi că niciunul din cadavrele 
lor n-a fost aruncat de valuri la țărm ! 

— Nu e lucru de mirare, pe o mare atit de furioasă, răspunse 
marinarul. De altfel, s-ar putea să fi fost tîrîţi de curent mai 
departe, spre un alt punct al coastei. 

— Prin urmare dumneata eşti de părere că tovarăşul nostru a 
pierit în valuri ? întrebă încă o dată reporterul. 

— Aşa cred. 

— Părerea mea, spuse Gedeon Spilett, deşi respect experienţa 
dumitale, este că dubla dispariţie a lui Cyrus şi a lui Top, morţi 
sau vii, pare foarte ciudată şi neverosimilă. 

— Aş vrea să pot gindi ca dumneavoastră, domnule Spilett, 
răspunse Pencroff; din nefericire părerea mea este bine stabilită 
| 

Cu aceste cuvinte, marinarul se întoarse la Cămin. În vatră 
ardea un foc straşnic. Harbert tocmai aruncase peste el un braţ 
de lemne uscate şi flacăra lumina pe alocuri părţile întunecate 
ale cori dorului. 

Pencroff se apucă de îndată să pregătească cina. Era de părere 
că o mîncare mai consistentă avea să le fie de mare folos 
tuturor. Jumuliseră doi tetra şi în curînd păsările se rumeneau pe 
frigarea aşezată în vatră deasupra unui foc puternic. Curucuşii 
urmau să fie consumaţi a doua zi. 

La ora şapte seara, Nab nu se întorsese încă. Această întirziere îl 
îngrijora îndeosebi pe Pencroff. Se temea să nu fi avut un 
accident prin ţinuturile acestea necunoscute sau de desperare 


să nu fi făcut vreun gest nesocotit. Harbert însă trăgea cu totul 
alte concluzii. După părerea lui, Nab nu se întorsese încă, fiindcă 
se ivise ceva care-l îndemnase să-şi prelungească cercetările. 
De asemeni, socotea că orice nou amănunt nu putea decit să-i 
ajute să-l găsească pe Cyrus Smith. Cu siguranţă că Nab s-ar ii 
întors, dacă nu l-ar fi reţinut vreo nouă speranţă ! Se putea să fi 
găsit vreun indiciu, vreo urmă de paşi sau un rest de epavă, 
care să-i fi arătat calea cea bună? Poate că în clipa de faţă era 
pe calea cea bună ? Poate că se şi afla lîngă stăpinul lui ? 

Aşa gindea tînărul, împărtăşind şi tovarăşilor săi aceste gînduri. 
Dar numai reporterul dădea din cap aprobindu-l; Pencroff era 
mai curînd de părere că Nab se dusese mult mai departe decit 
în ajun şi deci nu'avusese timp să se întoarcă. 

Totuşi, Harbert era foarte agitat şi vădi de mai multe ori dorinţa 
de a ieşi în întîmpinarea lui Nab. Pencroff însă îi arătă că ar face 
un drum de prisos, că pe întunericul şi pe vremea aceea 
mizerabilă nu avea cum să găsească urmele lui Nab, aşa că era 
mai bine să aştepte. Dacă nici pînă a doua zi Nab nu se înapoia, 
el, Pencroff, nu va şovăi să plece împreună cu Harbert în 
căutarea lui. 

Gedeon Spilett era şi el de părerea marinarului, care susţinea că 
n-ar fi bine să se răzleţească toţi care-ncotro şi Harbert fu nevoit 
să renunţe la planul său; dar două boabe mari de lacrimi i se 
rostogoliră pe obraji. 

Reporterul nu se putu opri să nu-l sărute pe inimosul copil. 

Între timp, vremea se stricase de-a binelea. O vijelie venită 
dinspre sud-est mătura coasta cu mare violenţă. Marea, în plin 
reflux, vuia în lungul litoralului, la marginea primului brîu de 
stînci. Ploaia, pulverizată de uragan, se ridica în aer ca o ceaţă 
lichidă. Pîcle zdrenţuite de vînt rătăceau de-a lungul coastei, iar 
pietrele se izbeau cu zgomot, de parcă s-ar fi răsturnat căruţe 
întregi cu pietriş. Nisipul, ridicat de vînt, se amesteca cu ploaia, 
iar aerul era îmbicsit de praf şi de apă. Intre gura rîului şi faleza 
de granit se ridicau virtejuri uriaşe, iar straturile de aer care 
scăpau din drumul uraganului, negăsind altă ieşire decit valea 
strimtă pe fundul căreia curgea rîul, se repezeau într-acolo cu o 
furie de nestăpiînit. Din pricina fumului pe care vintul îl împingea 
înapoi în Cămin prin deschizătura îngustă, în coridoare nu se 
mai putea sta. De aceea, după ce fripsese păsările, Pencroff se 


grăbi să stingă focul, păstrînd numai jeraticul bine învelit în 
spuză. 

La ora opt, Nab tot nu se întorsese, dar acuma nţi era greu de 
crezut că fusese împiedicat de timpul îngrozitor şi că se 
ascunsese probabil în vreun cotlon printre stînci, ca să aştepte 
sfîrşitul vijeliei sau cel puţin lumina zilei. Nici nu mai putea fi 
vorba să se pornească în căutarea lui pe asemenea vreme. 
Vînatul alcătui singura lor mîncare. Carnea era foarte bună la 
gust, aşa că o miîncară cu plăcere. Pencroff şi Harbert, cărora 
excursia lungă le aţiţase foamea, înfulecau cu poftă. 

Apoi, fiecare se retrase în colţul unde se odihnise noaptea 
trecută şi Harbert adormi numaidecit, ghemuit lîngă marinar 
care se întinsese de-a lungul vetrei. 

Afară bintuia furtuna care se înteţise o dată cu căderea nopţii. 
Părea că se dezlănţuise un uragan asemănător aceluia care-i 
tîrise pe prizonieri de la Richmond pînă în aceste ţinuturi ale 
Pacificului. Asemenea furtuni se stîrnesc adesea în timpul 
echinoxului şi ele pot fi înfruntate numai cu foarte mare 
greutate, mai ales pe aceste întinderi deschise, care nu 
opuneau nici un fel de obstacol furiei lor. E uşor de înţeles că un 
țărm expus în partea de răsărit, ca acela pe care se aflau 
naufragiaţii, şi care era aşezat chiar în bătaia uraganului trebuia 
să fie lovit cu o forţă de nedescris. 


Din fericire, grămada de stânci care forma Căminul era solidă. 
Era alcătuită din nişte blocuri uriaşe de granit, însă unele dintre 
ele erau atit de slab sprijinite, încît baza lor părea că se 
cutremură. Pencroff simţea acest lucru şi i se părea că sub 
palma lui, lipită de pereţi, trece un fel de freamăt repede. în cele 
din urmă se linişti spunîndu- Şi, pe bună dreptate, că n-avea de 
ce să-i fie teamă şi că pape lor improvizat nu se va prăbuşi. 
Dar, în acelaşi timp, 
auzea zgomotul pe 
care îl făceau, în 
căderea lor pe plajă, 
pietrele desprinse de 
pe platou, smulse de 
rafalele de vînt. 
Unele se rostogoleau 
chiar pe deasupra 
căminului sau erau 
azvirlite de furtună 
prin deschizătura 
coşului. De două ori, 
marinarul se sculă şi 
se tiîrî pînă la intrarea 
coridorului, căutînd 
să vadă ce se 
petrece afară. Se 
convingea însă că 
prăbuşirile acestea 
neînsemnate nu 
prezentau nici un 
pericol şi se grăbea 
să-şi reia locul în faţa 
căminului, unde jarul 
: trosnea sub cenuşă. 
Cu toată furia TETUN cu toată larma furtunii şi cu tot 
tunetul elementelor dezlănţuite, Harbert dormea adînc. În cele 
din urmă, somnul îl cuprinse chiar şi pe Pencroff, pe care viaţa 
lui de marinar îl obişnuise cu astfel de intemperii. Singur Gedcon 
Spilett veghea cuprins de nelinişte. îşi făcea mustrări pentru că 
nu-l însoţise pe Nab. După cum ştim, reporterul mai nădăjduia 
să-l găsească pe Cyrus Smith. Şi el era tulburat de gîndurile 


care-l frămîntau pe Harbert. Acum, gîndurile îi fugeau la Nab. De 
ce nu s-a întors Nab ? Se frămînta pe culcuşul de nisip, neluînd 
prea mult în seamă lupta elementelor. Citeodată, ochii lui 
obosiţi se închideau o clipă, dar imediat îl străfulgera vreun 
gînd, care îl făcea să-i deschidă din nou. 

Deşi părea fără sfîrşit, noaptea trecea. Pe la ora două, Pencroff, 
care dormea buştean, se pomeni scuturat cu putere. 

— Ce s-a întîmplat ? strigă el, trezindu-se şi venindu-şi în fire cu 
iuţeala caracteristică marinarilor. 

Reporterul, aplecat asupra lui, îi spuse: 

— Ascultă, Pencroff, ascultă ! 

Marinarul trase cu urechea, dar nu desluşi decît zgomotul 
vijeliei. 

— E vîntul! spuse el. 

— Nu, răspunse Gedeon Spilett ascultînd din nou, — parcă am 
auzit... 

— Ce? 

— Lătratul unui cîine ! 

— Un cîine ? strigă Pencroff, sărind în sus. 

— Da... parcă latră... 

— E cu neputinţă ! răspunse marinarul, — şi de altfel cum l-ai 
auzit, că doar urletele furtunii... 

— Stai... ascultă, spuse reporterul. 

Pencroff ascultă cu încordare şi parcă auzi şi el, într-un moment 
de acalmie, un lătrat îndepărtat. 

— Ce spui ?... întrebă reporterul strîngindu-i mîna. 

— Da... da... aud şi eu ! răspunse Pencroff. 

— Asta e Top ! E Top !... strigă Harbert care tocmai se trezise, şi 
toţi trei se repeziră spre deschiderea de la intrarea în Cămin. 
leşiră cu mare greutate, din cauza vîntului care îi împingea 
înapoi. în cele din urmă, izbutiră să înainteze, ţinîndu-se cu greu 
pe picioare şi sprijinindu-se de stînci. Priveau în jurul lor. Nu 
puteau vorbi. 

Era întuneric beznă. Marea, cerul şi pămîntul se contopeau într- 
un întuneric de nepătruns. Parc-ar fi pierit şi ultima urmă de 
lumină pierdută în văzduh. 

Timp de cîteva clipe, reporterul şi tovarăşii săi rămaseră astfel 
nemişcaţi, copleşiţi de vijelie, udaţi de ploaie şi orbiţi de nisip. 
Furtuna se potoli o clipă şi lătratul răsună din nou. Ei îşi dădură 
seama că trebuie să vină de foarte departe. 


Lătratul nu putea fi decît al lui Top ! Dar era el oare singur sau 
nu ? Probabil că era singur, căci dacă ar fi fost însoţit de Nab, 
acesta ar fi venit într-o fugă spre Cămin. 

Marinarul strînse mîna reporterului — care nu-l putea auzi pe 
asemenea furtună — într-un fel,care însemna: 

„Aşteaptă !" Apoi intră din nou în coridor. 

Peste o clipă, ieşi purtînd nişte vreascuri aprinse, pe care le 
ridică în sus ca să 
lumineze în întuneric, 
scoţînd în acelaşi timp 
cîteva fluierături 
ascuţite. 

Răspunzînd parcă 
acestui semnal, se 
auziră nişte lătrături 
mai apropiate, şi 
curînd după aceea un 
cîine se repezi în 
coridor. Pencroff, 
Harbert şi Gedeon 
Spilett se luară după 
el. 

Aruncară în grabă un 
braţ de lemne uscate 
peste cărbuni şi o 
flacără vie lumină 
coridorul. 

— E Top! strigă 
Harbert. 

Era într-adevăr Top, 
un minunat cîine 
anglo-normand. Top 
moştenise de la cele a - “A 
două rase care se încrucişaseră două calități de căpetenie ale 
cîinelui de vînătoare: iuţeala şi fineţea mirosului. 

În faţa celor trei oameni se afla cîinele inginerului, Cyrus Smith. 
Dar era singur! Nici stăpînul său, nici Nab nu-l întovărăşeau! 
Atunci, cum se făcea că instinctul îl călăuzise pînă la Căminul pe 
care nu-l cunoştea? Lucrul părea cu totul de neînțeles, mai cu 
seamă pe o noapte atit de întunecată şi pe o asemenea 


furtună ! Şi, lucru şi mai greu de înţeles, Top nu era nici obosit, 
nici slăbit, nici măcar miînjit cu mil sau nisip !... 

Harbert îl atrase lîngă el şi îi luă capul între miini. Cîinele se lăsă 
mîngiiat, gudurîndu-se pe lîngă el. 

— Dacă am găsit cîinele, vom găsi şi pe stăpiînul lui! spuse 
reporterul. 

— Să nădăjduim | spuse Harbert. Să mergem! Top ne va câălăuzi! 
De data aceasta, Pencroff nu se mai împotrivi. Îşi dădea seama 
că apariţia lui Top era în măsură să-i dezmintă presupunerile. 
— Să pornim! spuse el. 

Pencroff acoperi cu grijă cărbunii din vatră, aşezînd chiar cîteva 
lemne sub cenuşă, ca să mai găsească foc la întoarcere. Apoi, 
condus de cîinele care lătra încet, ca şi cum l-ar fi îmbiat la 
drum, şi urmat de reporter şi de băiat, marinarul se avîntă în 
noapte, luînd cu el şi resturile cinei. 

Furtuna era în toi, atingînd poate culmea intensității. Luna, în 
primul pătrar, deci în conjuncţie cu soarele, era cu desăvirşire 
acoperită de nori, prin care. nu se strecura nici cea mai slabă 
rază. Nu era chip să urmezi un drum în linie dreaptă. Singurul 
lucru ce le rămiînea de făcut era să se lase călăuziţi de simţul de 
orientare al lui Top. Reporterul şi tânărul mergeau în urma 
cîinelui, iar marinarul încheia coloana. Vuietul furtunii îi 
împiedica să vorbească între ei. Ploaia nu era prea deasă, 
fiindcă o pulveriza vintul; uraganul era însă îngrozitor. 

Totuşi o împrejurare neaşteptată veni în ajutorul marinarului şi 
al tovarăşilor săi. Vîntul sufla dinspre sud-vest şi îi împingea din 
urmă. Nisipul, pe care vijelia îl spulbera cu putere şi care n-ar fi 
fost de suportat, îi lovea în spate, astfel că, atîta timp cît nu 
întorceau capul, erau feriţi şi-şi puteau vedea de drum. Fapt e 
că de multe ori mergeau chiar mai repede decit ar fi dorit, fiind 
siliţi să-şi grăbească paşii; spre a nu fi trîntiţi la pămînt. Cu toate 
acestea, înaintau cu forţe îndoite, mînaţi de o nădejde 
puternică. Şi de astă dată, nu mai colindau ţărmul căutînd la 
întîmplare. Nu se mai îndoiau că Nab şi-a găsit stăpînul şi că el 
este acela care le-a trimis credinciosul cîine. Dar mai trăia oare 
inginerul sau Nab îşi chema tovarăşii ca să dea împreună 
ultimele onoruri rămăşiţelor pămînteşti ale nenorocitului Cyrus 
Smith ? 

După ce depăşiră corpul falezei de care se ţinuseră departe, cu 
multă prudenţă, Harbert, reporterul şi Pencroff se opriră ca să 


răsufle o clipă. O ieşitură a stîncii îi adăpostea puţin de vînt şi 
cei trei tovarăşi se odihniră o clipă după drumul făcut în pas 
alergător şi care durase mai bine de un sfert de oră. 

Puteau în sfîrşit să se audă unul pe altul şi să-şi răspundă şi cînd 
tînărul rosti, în timpul convorbirii, numele lui Cyrus Smith, Top 
latră de cîteva ori, ca şi cînd ar fi vrut să spună că stăpînul său 
este salvat. 

— A scăpat, nu-i aşa ? întrebă Harbert. A scăpat, Top ? 

Şi cîinele latră, ca şi cum ar fi vrut să-i răspundă. 

Porniră din nou la drum. Poate că erau orele două şi jumătate 
după miezul nopţii. Marea începuse să crească, iar fluxul, care 
era împins şi de vînt, ameninţa să devină foarte puternic. 
Talazurile tunau cu atita violenţă, spărgindu-se de şirul de stînci 
din larg, încît, după toate probabilitățile, ele acopereau mica 
insulă din faţa coastei, care nu se mai vedea. Lipsită de acest 
dig natural, coasta era deci direct expusă asaltului dat de marea 
dezlănţuită. 

Îndată ce marinarul şi tovarăşii săi se depărtară de faleză, vîntul 
îi biciui din nou cu furie. Aduşi din spate, împinşi din urmă de 
rafalele de vînt, înaintau grăbiţi în urma lui Top, care părea 
foarte sigur de drumul lui. Mergeau spre nord. în dreapta lor, un 
şir neîntrerupt de talazuri se spărgeau cu un zgomot asurzitor, 
în stînga lor se întindea un ţinut întunecos, a cărui înfăţişare nu 
puteau s-o deosebească. Totuşi, îşi dădeau seama că străbăteau 
un fel de cîmpie, căci uraganul îi lovea dintr-o singură parte, 
fără să-i mai arunce în virtejurile care se produceau atunci cînd 
se lovea de stîncile falezei. 

Pînă la ora patru dimineaţa străbătuseră, după socoteala lor, 
vreo cinci mile. între timp, norii se mai ridicaseră şi nu se mai 
tîrau atit de aproape de pămînt. Vîntul aducea mai puţină 
umezeală, în schimb era mai rece. Cum erau îmbrăcaţi în haine 
subţiri, Pencroff, Harbert şi Gedeon Spilett sufereau desigur 
groaznic. Nu spuneau însă nimic, fiind hotăriţi să-l urmeze pe 
Top, inteligentul animal, pînă unde avea de gînd să-i ducă. 

Pe la ora cinci începu să se lumineze de ziuă. în înaltul cerului, 
unde aburii oceanului se mai risipiseră, norii apăreau zimţaţi de 
o dungă alburie şi curînd după aceea, sub o fişie de nori negri, o 
linie mai luminoasă desemnă limpede orizontul. Creasta 
valurilor prinse uşoare luciri roşiatice, spuma îşi recăpăta 
albeaţa. Tn acelaşi timp, spre stînga, crestăturile litoralului 


începură să se întrevadă încă nedesluşit, ca nişte umbre cenuşii, 
profilate pe o pînză neagră. 

Pe la ora şase începu să se facă ziuă, iar în înălţimi norii goneau 
cu mare repeziciune. Marinarul şi tovarăşii săi se aflau acum la 
vreo şase mile depărtare de Cămin. Străbăteau o plajă foarte 
netedă, mărginită în larg de un lanţ de stînci acoperite de apă 
pînă aproape de virf, căci marea era în toiul fluxului, În stînga se 
întindea un vast ţinut nisipos, cu înfăţişare destul de sălbatică, 
ce avea presărate ici, colo dune acoperite cu scaieţi. Ţărmul 
prezenta contururi destul de regulate şi era apărat de apele 
oceanului doar printr-un lanţ de mici ridicături inegale de 
pămînt. Din loc în loc, se strimbau cîţiva copaci aplecaţi într-o 
rină, cu toate ramurile, îndreptate spre apus. Foarte departe, 
spre sud-vest, se zărea marginea unei păduri. 

Ajunşi în acest loc, Top începu să dea semne vădite de 
neastîmpăr. Alerga înainte, se întorcea lîngă marinar, şi părea 
să-l roage să meargă mai repede. Cîinele părăsi plaja şi, mînat 
de minunatul său instinct, o luă spre dune, fără să şovăie o 
clipă. 

Îl urmară cu toţii. Ţinutul părea cu desăvirşire pustiu. Nu se 
zărea nici o vietate. 

Şirul de dune, foarte larg, era format dintr-o serie de mici 
ridicături de pămînt, şi chiar de coline, aşezate destul de 
neregulat. Părea o mică Elveţie de nisip, unde cu greu te puteai 
descurca, dacă nu erai înzestrat cu un deosebit simţ de 
orientare. 

Cinci minute după ce părăsiră plaja, reporterul şi tovarăşii săi 
ajunseră în faţa unei văgăuni, aşezată în spatele unei dune. Aci, 
Top se opri şi începu să latre vesel. Spilett, Harbert şi Pencroff 
pătrunseră în această grotă. 

Îl găsiră pe Nab îngenunchiat lîngă un trup întins pe un pat de 
ierburi... Trupul era al inginerului Cyrus Smith. 


CAPITOLUL VIII 

Cyrus Smith trăieşte ? Povestirea lui Nab. Urmele de paşi. O 
problemă ce nu-şi găseşte dezlegare. Primele cuvinte ale lui 
Cyrus Smith. Cercetarea urmelor. întoarcerea la Cămin. Pencroff 
este desperat. 

Nab stătea nemişcat. 
Marinarul nu-i aruncă 
decît un singur cuvînt: 
— Trăieşte ? 

Nab tăcea. Gédéon 
Spilett şi Pencroff 
îngălbeniră. Harbert îşi 
împreună mîinile şi 
rămase nemişcat. Se 
vedea însă că bietul 
Nab, cufundat în 
durerea lui, nu-şi 
observase tovarăşii şi 
nici nu auzise 
întrebarea 
marinarului. 
Reporterul 
îngenunchie lîngă 
trupul nemişcat şi îşi 
lipi urechea de pieptul 
inginerului, după ce li 
descheie hainele. 
Trecu o clipă cît un 
veac, în timp ce căuta 
să surprindă o cît de 
slabă bătaie a inimii. 


Nab se îndreptase puţin şi privea în gol. Era cu totul desfigurat 
de deznădejde. Devenise de nerecunoscut, frînt cum era de 
oboseală şi sfîrşit de durere. Bietul om îşi socotea stăpînul mort. 
După o lungă şi atentă cercetare, Gedeon Spilett se ridică. 

— Trăieşte ! spuse el.Pencroff îngenunchie la rîndul său lîngă 
Cyrus Smith; urechea lui surprinse şi ea nişte slabe bătăi de 
inimă, iar apoi simţi suflul uşor. care se desprindea de pe buzele 


inginerului. 


La îndemnul reporterului, Harbert se repezi să caute apă. La 
vreo sută de paşi găsi un pîrîu limpede, care-şi purta prin nisip 
apele umflate de ploile din ajun. Din păcate n-avea în ce să ducă 
apa. Nici o scoică nu se găsea pe aceste dune ! Tînărul se 
mulţumi să-şi moaie batista în rîu şi se întoarse în goană spre 


grotă. 


Din fericire, batista udă îi fu de ajuns lui Gedeon Spilett care nu 
dorea decit să umezească buzele inginerului. Puținele picături 
de apă rece avură un efect aproape imediat. Cyrus Smith oftă 
adînc şi păru chiar că vrea să spună ceva. 

— Îl vom salva ! spuse reporterul. 

Auzind aceste cuvinte, Nab îşi veni şi el în fire şi se grăbi să-l 
dezbrace pe Cyrus Smith, ca să vadă dacă nu cumva era rănit. 
Dar pe tot trupul inginerului nu se vedea nici cea mai mică 
vînătaie sau zgîrietură. Lucrul era de mirare, fiindcă se putea 
bănui că Cyrus Smith fusese rostogolit de valuri printre stînci. 
Nici măcar mîinile lui nu aveau nici o urmă de zgirietură. De 
aceea, era destul de greu să-şi explice lipsa oricărei urme pe 
trupul inginerului care desigur se luptase din greu, ca să 
străbată linia stîncilor răzlețe care apărau coasta. 

Dar acestea aveau, fără îndoială, să fie lămurite mai tirziu, cînd 
Cyrus Smith va fi în stare să vorbească şi le va spune cum s-au 
petrecut lucrurile. Deocamdată, trebuiau să-l readucă la viaţă, 
fricţionîndu-l cu energie. Făcură acest lucru, folosindu-se de 
bluza marinarului. Inginerul, încălzit de masaj, mişcă uşor 
braţele şi începu să respire mai regulat. Era vădit că se stingea 
din cauza oboselii şi a lipsei de hrană. Cu siguranţă că, fără 
intervenţia reporterului şi a tovarăşilor săi, Cyrus Smith ar fi fost 
pierdut. 

— Credeai că a murit? îl întrebă marinarul pe Nab. 

— Da! Credeam că-i mort! răspunse Nab, — şi dacă Top nu v-ar 
fi găsit şi nu v-ar fi adus aici, l-aş fi înmormîntat şi aş fi rămas să 
mor alături de el! 

Veniseră la timp, căci viaţa lui Cyrus Smith atîrna de un fir de 
păr. 

Nab povesti cele petrecute. Părăsind Căminul în ajun, în zorii 
zilei, o luase spre nord, de-a lungul coastei, îndreptîndu-se spre 
acea parte a litoralului pe care o mai cercetaseră o dată în ajun. 
Ajuns acolo, Nab începu să caute din nou pe țărm, printre stînci, 
pe nisip, cu toate că nu mai avea nici un fel de speranţă, căci 
lîngă apă, fluxul şi refluxul ştergea orice urmă. Cercetă însă mai 
ales acea parte a plajei pe care marea n-o acoperea niciodată. 
Nab nu mai spera să-l găsească pe Cyrus Smith în viaţă. Era în 
căutarea unui cadavru, pe care va trebui deci să-l înmormiînteze 
şi dorea să facă aceasta cu propriile lui mîini ! 


Nab căutase mult de tot, dar toate încercările lui se dovediseră 
zadarnice. Nici ţipenie de om nu părea să fi călcat vreodată pe 
acest țărm pustiu. Scoicile, care zăceau cu miile pe plajă acolo 
unde marea nu mai putea să le ajungă, erau neatinse. Nici o 
cochilie strivită. Pe o întindere de două pînă la trei sute de 
yarzi!? nici o urmă: nu trecuse nimeni pe aici, nici mai de mult, 
nici de curînd. 

Nab se hotărî să mai cerceteze totuşi cîteva mile de țărm. 
Curenţii ar fi putut să împingă cadavrul ceva mai departe. Rar 
se întîmplă ca un cadavru, care pluteşte pe lîngă un țărm neted, 
să nu fie aruncat de valuri, mai curînd sau mai tîrziu, pe plajă. 
Nab ştia acest lucru şi dorea să-l mai vadă pe inginer pentru 
ultima dată. 

— Am mai umblat aşa de-a lungul coastei încă vreo două mile, 
cercetînd întreg şirul de stînci în timpul refluxului şi toată plaja 
după venirea fluxului; pierdusem orice speranţă, cînd aseară, pe 
la orele cinci, am zărit nişte urme de paşi pe nisip. 

— Urme de paşi ? strigă Pencroff. 

— Da ! răspunse Nab. 

— Şi urmele astea porneau chiar de lîngă stînci ? întrebă 
reporterul. 

— Nu, răspunse Nab, — începeau dincolo de linia apei, de unde 
nu mai ajunge fluxul. Celelalte le ştersese apa. 

— Continuă, îl îndemnă Gedeon Spilett. 

— Cînd am văzut aceste urme, era cît p-aci să înnebunesc. Erau 
foarte adinci şi se îndreptau spre dune. Le-am urmărit în fuga 
mare cale de un sfert de milă, avind totuşi mare grijă să nu le 
şterg. Trecuseră vreo cinci minute şi tocmai cînd începuse să se 
întunece, auzii lătrînd un cîine. Era Top, care m-a condus aici, 
lîngă stăpînul meu ! 

Nab sfirşi povestindu-le ce durere cumplită îl cuprinsese, găsind 
trupul neînsufleţit al inginerului. Căutase să surprindă la el o 
fărimă de viaţă ! După ce-l găsise, ar fi vrut să-i redea viaţa ! 
Dar toate încercările lui fuseseră zadarnice ! Credea că nu-i mai 
rămîne altceva de făcut, decit să-şi îndeplinească ultima datorie 
faţă de stăpiînul său. 

În acele clipe, Nab se gîndise la tovarășii lui. Fără îndoială că şi 
ei ar fi dorit să-şi mai vadă o dată nefericitul prieten ! Îl avea pe 
Top lîngă el. Oare n-ar putea să se folosească de înţelepciunea 

credinciosului animal ? Nab rosti de mai multe ori numele 
reporterului, acela dintre tovarăşii inginerului, pe care Top îl 
cunoştea mai bine. Apoi îi arătă partea de sud a coastei şi 
cîinele se repezi în direcţia indicată. 

Am văzut cum, călăuzit de un instinct neobişnuit, cîinele 
ajunsese pînă la ei, cu toate că nu fusese niciodată la Cămin. 
Tovarăşii lui Nab ascultaseră această poveste cu multă atenţie. 
Un lucru rămăsese totuşi de neînțeles pentru ei. Nu se puteau 
dumiri cum, cu toate eforturile pe care le făcuse desigur pentru 
a se salva din valuri şi a se strecura printre şirul de stînci, Cyrus 
Smith scăpase fără cea mai mică zgirietură. Tot astfel, nu 
puteau înţelege cum a reuşit inginerul să ajungă pînă la această 
grotă pierdută printre dune, aşezată la vreo milă de țărm. 

— Prin urmare, Nab, întrebă reporterul, nu l-ai transportat tu pe 
stăpînul tău pînă aici ? 

— Nu ! răspunse Nab. 

— Desigur că domnul Smith a venit singur ! spuse Pencroff. 

— Într-adevăr, s-ar putea, — observă Gedeon Spilett, — dar nu e 
de crezut! 

Singur inginerul ar fi putut să explice aceste ciudăţenii. Trebuiau 
să aştepte însă pînă cînd va fi în stare să vorbească. Din fericire 
începea să-şi vină în' fire. Masajul restabilise circulaţia sîngelui. 
Cyrus Smith mişcă din nou braţele, capul, apoi bolborosi cîteva 
cuvinte neînţelese. 

Nab, aplecat asupra lui, îl striga pe nume, dar inginerul părea să 
nu audă, iar ochii îi rămîneau închişi. Prezenţa vieţii o dovedeau 
mişcările. Simţurile însă nu se deşteptaseră încă. 

Pencroff era necăjit că n-are foc şi nici putinţa de a-l aprinde, 
căci uitase să ia cu el bucăţica de cîrpă arsă, pe care ar fi 
aprins-o lovind două pietre una de alta. Cît despre buzunarele 
inginerului, ele erau goale; doar ceasul îi mai rămăsese într-un 
buzunar al vestei. După părerea tuturor, Cyrus Smith trebuia 
transportat cît mai repede la Cămin. 

Îngrijirile date îl făcură pe inginer să-şi vină în fire mai repede 
decit se aşteptau. Apa cu care îi umezeau buzele îl învioră 
încetul cu încetul. Lui Pencroff îi dădu în gînd să amestece în 
apă puţin suc din carnea de pasăre friptă pe care o aduseseră. 
Harbert se repezi pînă la țărm şi aduse două scoici mari. 
Marinarul făcu din carnea strivită şi amestecată cu apă un fel de 


zeamă pe care o introduse între buzele inginerului şi li se păru 
că acesta o sorbi cu nesaţ. 

Deschise în cele din urmă ochii. Nab şi reporterul se aplecară 
grăbiţi spre el. 

— Stăpiîne ! Stăpine ! strigă Nab. 

Inginerul îl auzi. Recunoscu pe Nab şi pe Spilett, apoi şi pe 
ceilalţi doi. 

Din nou şopti cîteva cuvinte, aceleaşi, fără îndoială, pe care le 
şoptise şi prima dată şi care arătau gîndurile ce nu încetau să-l 
frămînte. De data asta îl înţeleseră. 

— Insulă sau continent ? murmură el. 

— Ah ! — nu se putu stăpini să exclame Pencroff —- puţin ne 
pasă, bine că trăieşti dumneata, domnule Cyrus. De-i insulă sau 
continent, vedem noi asta mai tirziu. 

Inginerul făcu un semn uşor, apoi adormi. 

Îi respectară somnul, iar reporterul începu imediat să facă 
pregătiri pentru ca inginerul să poată fi transportat în cele mai 
bune condiţii. leşind din grotă, Nab, Harbert şi Pencroff se 
îndreptară spre o dună înaltă, în vîrful căreia crescuseră cîţiva 
copaci sfrijiţi. Pe drum, marinarul nu înceta să repete: 

— Insulă sau continent! Să te gindeşti la asemenea lucruri cînd 
de-abia îţi mai tragi sufletul. Straşnic om ! 

Ajunşi în creştetul dunei, Pencroff şi tovarăşii săi smulseră cu 
mâinile ramurile cele mai groase ale unui pin maritim, care 
arăta ca un copăcel chircit şi ros de vinturi. Din crengi acoperite 
cu ierburi şi cetină făcură o targă pe care inginerul putea fi 
transportat. 

Totul fu gata în vreo patruzeci de minute, astfel că la ora zece 
marinarul se întoarse împreună cu Nab şi Harbert lîngă Cyrus 
Smith, pe care Gedeon Spilett nu-l părăsise nici o clipă. 

Tocmai atunci, inginerul se trezea din somn sau mai bine zis din 
starea de letargie în care-l găsiseră. Obrajii lui, pînă atunci palizi 
ca de mort, începură să capete culoare. Ridicîndu-se puţin, el 
privi în jur, părînd că ar vrea să întrebe unde se află. 

— Crezi că poţi să mă asculţi fără să oboseşti, Cyrus ? întrebă 
reporterul. 

— Da, răspunse inginerul. 

— Sînt de părere, îl întrerupse marinarul, că domnul Smith va 
auzi mult mai bine după ce va gusta încă puţin din zeama 
aceasta de carne. E zeamă de tetra, domnule Cyrus. De data 


aceasta, Pencroff amestecă în zeamă şi citeva bucățele de 
carne. 

Cyrus Smith mîncă puţin, iar restul fu împărţit între cei patru 
tovarăşi ai săi, care mureau de foame şi cărora masa aceasta nu 
li se păru prea mulţumitoare. 

— Nu-i nimic, zise marinarul, proviziile ne aşteaptă la Cămin; 
aflaţi, domnule Cyrus, că avem acolo în sud o casă cu Camere 
mai multe, cu paturi şi vatră, iar în cămară avem citeva duzini 
de păsări, cărora Harbert le spune „curucu”. Brancarda este şi 
ea gata, şi îndată ce vă veţi simţi mai în putere, vă transportăm 
la locuinţa noastră. 

— Mulţumesc, prietene, răspunse inginerul, — peste un ceas sau 
două putem pleca... Şi acum, vorbeşte, Spilett ! 

Reporterul îi povesti toate cele petrecute. El vorbi despre 
întîmplările pe care, desigur, Cyrus Smith mu le mai cunoştea, 
despre căderea balonului şi aterizarea în acest ţinut necunoscut 
care părea pustiu, insulă, continent sau ce era, despre 
descoperirea hornurilor, unde-şi făcuseră Căminul, despre 
cercetările făcute pentru a-l regăsi pe el, despre devotamentul 
lui Nab şi inteligenta credinciosului Top şi despre multe altele. 
— Bine, — întrebă Cyms Smith cu vocea încă slabă, - dar nu m- 
aţi ridicat voi de pe plajă ? 

— Nu, răspunse reporterul. 

— Şi nu voi m-aţi transportat în grota asta ? 

— Nu. 

— La ce depărtare se află ea de stîncile de pe mal. 

— La vreo jumătate de milă, răspunse Pencroff, — şi nu sîntem 
nici noi mai puţin uimiţi ca dumneavoastră. Cum de-aţi putut 
ajunge aici ! 

— Într-adevăr, răspunse inginerul care îşi venea în fire încetul 
cu încetul şi pe care aceste amănunte îl interesau mult, — iată 
un lucru foarte ciudat! 

— Dar, — reluă marinarul, — nu ne puteţi spune ce vi s-a 
întîmplat după ce aţi fost luat de valurile mării ? 

Cyrus Smith căută să-şi amintească. Avea puţine de spus. 
Valurile îl smulseseră din plasa aerostatului şi la început se 
cufundase mult sub apă. Revenise la suprafaţă şi, în semi- 
întunericul din jur, simţise o fiinţă mişcîndu-se lîngă el. Era Top, 
care sărise în ajutorul lui. Ridicînd ochii, nu mai văzuse balonul 
care, uşurat de greutatea sa şi a cîinelui, se ridicase repede ca o 


săgeată. Era singur în mijlocul valurilor înfuriate, la o distanţă de 
aproape o jumătate de milă de țărm. încercă să lupte împotriva 
talazurilor, înotînd cu putere. Top îl susţinea de haine; dar un 
curent îl prinse şi-l tîrî spre nord. După ce luptă o jumătate de 
oră, el începu să se scufunde, trăgîndu-l şi pe Top în adînc. Nu-şi 
mai aducea aminte de nimic din clipa aceaa, pînă în momentul 
în care se trezise în braţele prietenilor săi. 

— Totuşi, — stărui Pencroff, — aţi fost aruncat pe țărm şi trebuie 
să fi avut puterea să umblaţi pînă aici, Nab a găsit urmele 
paşilor dumneavoastră ! 

— Da... se poate... murmură inginerul ginditor. Şi spuneţi că alte 
urme de oameni n-aţi mai găsit pe țărm ? 

— Nici cea mal mică urmă, răspunse reporterul. De altminteri, 
dacă din întîmplare s-ar fi găsit cineva să te salveze, nu văd de 
ce te-ar fi părăsit după ce te-a smuls din valuri ? 

— Ai dreptate, dragă Spilett. la spune, Nab, — adăugă inginerul, 
întorcîndu-se spre servitorul său, — nu cumva n-ai adus tu ? 
Poate să fi uitat... Nu, nu se poate! Se mai văd citeva din urmele 
acelea ? continuă Cyrus Smith. 

— Da, răspunse Nab, — chiar aici lîngă intrare este una într-un 
loc ferit de vînt şi de ploaie. Celelalte au fost şterse de furtună. 
— Pencroff, —spuse Cyrus Smith, — vrei să iei ghetele mele şi să 
vezi dacă se potrivesc întocmai cu urmele găsite ? 

Marinarul făcu ceea ce i se ceruse. Călăuzit de Nab, se îndreptă 
împreună cu Harbert spre locul unde se vedeau urmele paşilor. 
Intre timp, Cyrus Smith îi spunea reporterului: 

— S-au petrecut aici lucruri foarte ciudate! 

— Ciudate, într-adevăr! răspunse Gedeon Spilett. 

— Să nu stăruim, deocamdată, să le dezlegăm, dragă Spilett, 
vom mai vorbi noi mai tîrziu despre asta. 

Peste o clipă, marinarul, Nab şi Harbert se întorceau. 

Nu mai era nici o îndoială — ghetele inginerului se potriveau 
întocmai cu urmele găsite. Deci, ele fuseseră lăsate, chiar de 
Cyrus Smith. 

— Atunci, poate că eu am avut halucinaţii, pe care le puneam în 
socoteala lui Nab. Am umblat se vede fără să ştiu, ca un 
somntambul şi probabil că Top, cu instinctul său, m-a adus aci 
după ce m-a smuls din valuri... Vino aici, Top ! Vino încoace, 
cățelul meu ! 


Lătrînd de bucurie, minunatul animal alergă la stăpînul său, care 
nu-şi precupeţi mîngiierile. 

Toţi erau de părere că salvarea lui Cyrus Smith nu avea altă 
explicaţie, şi astfel toată cinstea îi reveni lui Top. 

Pe la amiază, Pencroff îl întrebă pe Cyrus Smith dacă el crede că 
va putea suporta să fie transportat. Drept răspuns, făcînd o 
sforţare care dovedea cea mai mare energie, inginerul se sculă 
în picioare. Totuşi fu 
nevoit să se sprijine 
de marinar, căci altfel 
ar fi căzut. 

Bine, bine ! 
aprobă Pencroff. Să 
vie brancarda. 
Aduseră targa, care 
fusese căptuşită cu 
muşchi şi iarbă şi pe 
care îl întinseră pe 
Cyrus Smith. Pencroff 
stătea la un capăt, iar 
Nab la celălalt. Apoi 
se îndreptară cu toţii 
spre țărm. 

Deşi aveau de 
străbătut doar o 
distanţă de opt mile, 
erau siguri că drumul 
va dura vreo şase 
ore, deoarece 
' trebuiau să umble 
încet şi chiar să se 
oprească din cînd în 
cînd. 
nu mai ploua. întins 
pe brancarda, inginerul se rezemase într-un cot şi cerceta 
ţărmul, mai ales partea dinspre interior. Nu vorbea, dar privea 
cu încordare şi desigur că relieful acestui ţinut, cu 
neregularităţile sale de teren, pădurile şi produsele solului i se 
întipăriră adînc în minte. Dar după două ore de drum, oboseala îl 
dobori şi îl fură somnul. 


La ora cinci şi jumătate, micul grup ajunse în dreptul falezei de 
granit şi cîteva clipe mai tîrziu, în dreptul Căminului. 

Se opriră cu toţii şi targa fu lăsată pe nisip. Cyrus Smith, care 
dormea adînc, nu se trezi. 

Spre mirarea lui, Pencroff constată atunci că groaznica vijelie 
din ajun schimbase înfăţişarea locului. Se produseseră prăbuşiri 
destul de mari. Pe plajă zăceau blocuri mari de stîncă, iar ţărmul 
era acoperit cu un strat gros de ierburi şi alge marine. Era vădit 
că valurile mării ajunseseră pînă la poalele uriaşei faleze de 
granit, după ce năpădiseră mica insulă din faţa coastei. 

La intrarea în Cămin, pămîntul adînc brăzdat purta urmele unui 
puternic asalt, al valurilor. 

Cu inima strinsă, Pencroff se repezi în coridor. 

leşi de îndată şi rămase împietrit, privindu-şi tovarăşii... 

Focul se stinsese. Cenuşa înecată părea o grămăjoară de noroi. 
Cîrpa arsă, care trebuia să ţină loc de iască, dispăruse. Marea 
pătrunsese pînă în fundul coridoarelor, răvăşind şi distrugând 
tot interiorul Căminului! 


CAPITOLUL IX p 

Impreună cu Cyrus Smith. Incercările lui Pencroff. Cum se 
aprinde focul frecînd două lemne. Insulă sau continent ? 
Planurile inginerului. În care parte a Oceanului Pacific ? În 
mijlocul pădurii. Pinul cu fructe. Vînătoarea de cabiai. Un fum ce 
prevesteşte bucurie. 


Din cîteva cuvinte, Gedeon Spilett, Harbert şi Nab aflară 
întreaga situaţie. Acest accident, care putea să aibă urmări 
deosebit de grave, cel puţin aşa vedea Pencroff lucrurile, se 
răsfrînse în chipuri diferite asupra tovarăşilor marinarului. 
Nab, fericit că l-a găsit pe inginer, nu asculta şi nici nu părea 
dispus să ia în seamă cuvintele lui Pencroff. 

Harbert împărtăşi într-o oarecare măsură îngrijorările 
marinarului. 

Cît despre reporter, el se mulţumi să-i spună: 

— Ca să fiu sincer, Pencroff, lucrul acesta nu mă tulbură de loc! 
— Bine, dar nu înţelegi că nu mai avem foc ? 

— Ei şi ? 

— Şi nu-i nici un mijloc de a aprinde altul. 

— Nu e nimic ! 


— Dar, domnule Spilett... 

— Dar nu-l avem pe Cyrus ? răspunse reporterul. 

Inginerul nostru trăieşte. Ei bine, el va găsi un mijloc să ne facă 
foc ! 

— Cu ce, mă rog? 

— Cu nimic. 

Ce-ar fi putut răspunde Pencroff? Nu răspunse nimic, pentru că 
de fapt şi el avea tot atita încredere în Cyrus Smith ca şi 
tovarăşii săi. Inginerul prezenta pentru ei toţi o adevărată culme 
a inteligenţei şi priceperii omeneşti. Era mai bine să te afli 
împreună cu Cyrus într-o insulă pustie, decit fără el într-unul 
dintre cele mai mari oraşe industriale ale Americii. Cu el nu 
puteai duce lipsă de nimic. Cu el speranţa nu te părăsea 
niciodată. Dacă li s-ar fi spus acestor oameni că întregul ţinut va 
fi nimicit de o erupție vulcanică şi că întreaga regiune în care se 
aflau se va scufunda în adîncurile Oceanului Pacific, ei s-ar fi 
mulţumit să răspundă cît se poate de liniştit: 

— Cyrus este aici ! Vorbeşte cu Cyrus ! Deocamdată însă, 
inginerul căzuse din nou într-o stare de somnolenţă, pricinuită 
de oboseala călătoriei, şi nu se putea recurge pentru moment la 
iscusinţa lui. Cina avea să fie foarte sărăcăcioasă. Carnea de 
tetra fusese consumată în întregime şi nu aveau nici un mijloc 
să frigă vreun alt vînat. De altfel, curucuşii, care reprezentau 
rezerva lor de hrană, dispăruseră. Naufragiaţii erau siliţi să se 
descurce cum puteau. 

Înainte de toate, Cyrus Smith fu transportat în coridorul central. 
Izbutiră să-i înjghebeze acolo un culcuş de plante marine, destul 
de uscate. Somnul adînc în care căzuse inginerul avea să-l 
refacă mai repede şi mai bine decit hrana, oricît de îmbelşugată 
ar fi fost ea. 

Se lăsase noaptea şi, o dată cu venirea ei, vintul îşi schimbă 
direcţia, iar temperatura scăzu simţitor. Şi cum valurile 
doboriseră pereţii ridicaţi de Pencroff în unele părţi ale 
coridoarelor, acestea erau din nou străbătute de curenţi reci, 
aşa că adăpostul lor nu mai constituia o locuinţă chiar atît de 
bună. Inginerul s-ar fi odihnit destul de prost, dacă tovarăşii săi 
nu l-ar fi învelit cu multă grijă cu propriile lor haine. 

Cina din seara aceea nu se compunea decit din veşnicii 
lithodomi, pe care Harbert şi Nab îi adunaseră de pe plajă. 
Totuşi, tînărul le servi pe lîngă aceste scoici şi o cantitate de 


alge bune de mîncat, pe care le adunase de pe crestele stîncilor 
aşezate mai la adăpost de valurile mării. Algele acestea 
aparţineau familiei fucaceelor şi erau un fel de sargase care, 
uscate, produc o materie gelatinoasă destul de bogată în 
elemente nutritive. Reporterul şi tovarăşii săi mîncară mai întîi o 
cantitate foarte mare de lithodomi, apoi algele, care aveau un 
gust destul de plăcut. De altfel, locuitorii de pe coastele Asiei 
consumă în mod 
obişnuit mari cantităţi 
de asemenea alge. 

— Cred că e timpul să 
cerem ajutorul 
domnului. Cyrus 
Smith, îşi dădu cu 
părerea marinarul. 
Din nenorocire, între 
timp, frigul se 
înăsprise şi nu aveau 
nici un mijloc de 
apărare împotriva lui. 
Marinarul, supărat de- 
a binelea, încercă să 
aprindă un foc, 
întrebuinţind toate 
mijloacele posibile. 
Nab îl ajuta din 
răsputeri. El găsise 
nişte muşchi uscat şi 
scapără chiar citeva 
scîntei, ciocnind două 
pietre una de alta, dar 
muşchiul, care nu era 
destul de inflamabil, 
nu luă foc. De altminteri, scînteile obţinute erau ane simple 
aşchiuţe incandescente de silex. Ele nu aveau puterea acelora 
care se produc lovind bucăţica de oțel în scăpărătoarea 
obişnuită. Operația deci nu le reuşi. 

Apoi, Pencroff, cu toate că nu avea nici o încredere în acest 
procedeu, încercă totuşi, împreună cu Nab, să frece una de alta 
două bucăţi de lemn uscat, aşa cum fac sălbaticii. Fără îndoială: 


că, dacă energia cheltuită de ei s-ar fi transformat, după noile 
teorii, în căldură, aceasta ar fi ajuns pentru a face să fiarbă 
cazanul unui vapor cu aburi. Nici de data aceasta nu obţinură 
nici un rezultat! Este adevărat că bucăţile de lemn se 
încălziseră, dar atita tot. E însă tot atît de adevărat că acei care 
le frecaseră se încălziseră mult mai mult. 

După o oră de muncă, Pencroff, leoarcă de sudoare, aruncă 
lemnele cu ciudă. 

— Cînd mă veţi face să cred că sălbaticii îşi aprind focul în felul 
acesta, va fi cald chiar iarna ! Mai curînd mi-ar lua foc braţele, 
frecîndu-le unul de altul ! 

Marinarul n-avea dreptate să respingă cu totul acest procedeu. 
Sălbaticii izbutesc să dea foc lemnului, frecîndu-l repede. Dar nu 
orice fel de lemn poate fi aprins astfel şi apoi trebuie să cunoşti 
„Şmecheria”, cum se spune de obicei, ceea ce poate nu era 
cazul la Pencroff. 

Supărarea lui Pencroff nu ţinu mult. Harbert ridicase bucăţile de 
lemn pe care marinarul le aruncase cît colo şi continua să le 
frece din răsputeri. Pencroff începu să ridă văzînd cît se mai 
necăjea băiatul, care îşi închipuia că va izbuti să facă ceea ce nu 
reuşise el. 

— Freacă, băiete, nu te lăsa ! spuse el. 

— Frec, răspunse Harbert rizind, — dar nu ca să fac foc. Vreau 
doar să mă încălzesc şi eu în loc să tremur. Curînd, am să fiu tot 
atit de încălzit cum eşti şi tu! 

Ceea ce se şi întîmplă ! Oricum, în noaptea aceea nu mai puteau 
nădăjdui să-şi aprindă focul. Gedeon Spilett le spuse pentru a 
douăzecea oară că pentru Cyrus Smith lucrul acesta n-ar fi 
constituit nici un' fel de problemă. Pînă una alta, reporterul se 
culcă pe nisip într-unul din coridoare. Harbert, Nab şi Pencroff 
făcură la fel, iar Top dormea de mult la picioarele stăpînului său. 
A doua zi, 28 martie, inginerul se trezi pe la orele opt şi îşi găsi 
tovarăşii strînşi în jurul lui. Ca şi în ajun, primele sale cuvinte 
fură; 

— Insulă sau continent ? 

După cum se vede, gîndul acesta îl obseda. i 

— N-am putut afla acest lucru, domnule Smith, răspunse 
Pencroff. 

— Cum ? N-aţi aflat încă ?... 


— Vom afla noi şi aceasta, — adăugă Pencroff, — după ce ne 
veţi călăuzi dumneavoastră prin regiunea asta. 

— Cred că mă simt în stare să încerc, răspunse inginerul care se 
sculă în picioare fără prea multă greutate. 

— Asta îmi place! strigă marinarul. 

— Mă prăpădeam mai ales de foame, răspunse Cyrus Smith. Cu 
ceva hrană îmi voi veni uşor în fire. Aveţi foc, nu-i aşa ? 

La această întrebare nu primi imediat răspuns. Peste cîteva 
clipe, Pencroff spuse: 

— Din păcate nu avem foc, domnule Cyrus, sau mai bine-zis, 

nu .mai avem foc! 

Marinarul istorisi cele întîimplate în ajun, înveselindu-l cu 
povestea singurului beţişor de chibrit, apoi încercarea neizbutită 
de a obţine foc aşa cum fac sălbaticii. 

— O să vedem noi ce e de făcut, răspunse inginerul, — şi dacă 
nu vom găsi o substanţă asemănătoare cu iasca... 

— Atunci ? întrebă marinarul. 

— Ei, atunci vom face chibrituri ! 

— Cu substanţe chimice ? 

— Cu substanţe chimice ! 

— Ei, vezi că nu-i chiar aşa de greu ? strigă reporterul, bătîndu-l 
pe marinar pe umăr. 

Lui Pencroff lucrurile nu i se păreau chiar atit de simple, totuşi 
nu spuse nimic. leşiră cu toţii pe țărm. Timpul era din nou 
frumos. Soarele strălucitor se ridica la orizont şi aprindea 
scînteieri de aur pe granitul uriaşei faleze. 

După ce privi repede în jur, inginerul se aşeză pe un bolovan de 
stincă. Harbert îi întinse cîţiva pumni de midii şi de sargase, 
spunîndu-i: 

— Asta e tot ce avem, domnule Cyrus. 

— Mulţumesc, băiete, răspunse inginerul — pentru dimineaţa 
asta cel puţin, îmi ajunge. 

Se ospăta cu mare poftă din masa sărăcăcioasă, apoi bău dintr- 
o scoică mare puţină apă rece de rîu. 

Tovarăşii îl priveau în tăcere. În cele din urmă, după ce-şi 
potolise oarecum foamea, Cyrus Smith îşi încrucişa braţele, 
spunînd: 

— Aşadar, prieteni, nu ştiţi încă dacă soarta ne-a azvirlit pe o 
insulă sau pe un continent ? 

— Nu, domnule Cyrus, răspunse tînărul. 


— Vom şti asta miine, continuă inginerul. Pînă atunci, nu e nimic 
de făcut. 

— Ba da, strigă Pencroff. 

— Ce? 

— Foc ! răspunse marinarul, care avea şi el o idee fixă. 

— Vom face şi foc, Pencroff. Cînd m-ati transportat ieri, mi s-a 
părut că zăresc, spre apus, un munte care domină ţinutul. 

— Aşa e, — întări Gedeon Spilett, — e un munte care pare a fi 
destul de înalt... 

— Bine, spuse inginerul. Miine, ne vom urca pînă în virful lui şi 
de acolo vom vedea dacă acest ţinut este o insulă sau un 
continent. Pînă atunci, repet, nu-i nimic de făcut. 

— Ba da, trebuie să facem foc ! repetă încăpăţinatul marinar. 
— Lasă că facem noi şi foc ! Ai puţină răbdare, Pencroff! îl potoli 
Gedeon Spilett. 

Marinarul îi aruncă o privire ce părea să spună: „Dacă e vorba 
să ne bizuim pe tine, nu mai mîncăm noi friptură aşa curînd”, 
dar tăcu. 

Nici Cyrus Smith nu răspunse nimic. El părea foarte puţin 
preocupat de această chestiune a focului. Timp de cîteva clipe 
rămase pe gînduri, apoi luă cuvîntul, spunînd: 

— Prieteni, situaţia noastră este poate dintre cele mai grele, 
dar, totodată, şi din cele mai simple. Ori ne aflăm pe Un 
continent, şi atunci, cu preţul unor eforturi mai mari sau mai 
mici, vom izbuti să ajungem într-o regiune locuită, ori ne aflăm 
pe o insulă. În acest caz, avem două alternative: dacă insula e 
locuită, vom căuta să facem rost de cele trebuitoare de la 
locuitorii ei; dacă este pustie, ne vom descurca singuri. 

— Nimic mai simplu, răspunse Pencroff. 

— Continent sau insulă, întrebă Gedeon Spilett, dar, spune, 
Cyrus, cam pe unde crezi că ne-a aruncat uraganul ? 

— Nu pot să-ţi spun exact, răspunse inginerul, dar, după toate 
presupunerile, ne aflăm într-un ţinut din Oceanul Pacific, Cînd 
am părăsit oraşul Richmond, vintul sufla în direcţia nord-est şi 
chiar violenţa lui ne face să credem că nu şi-a schimbat direcţia. 
Dacă direcţia lui s-a menţinut de la nordest la sud-vest, noi am 
străbătut desigur Carolina de Nord, Carolina de Sud, Georgia, 
Golful Mexicului, Mexicul însuşi în partea sa cea mai îngustă, 
apoi o parte din Oceanul Pacific. Distanţa străbătută de balon 
trebuie să fie de şase, şapte mii de mile. Dacă vintul şi-a 


schimbat cît de cît direcţia, se poate să ne fi împins fie pe 
arhipelagul Mendana, fie pe insulele Poniotu, sau dacă viteza lui 
a fost mai mare decit presupun eu, se poate să ne fi purtat 
chiar, pînă în Noua Zeelandă. În cazul din urmă, repatrierea 
noastră va fi lucru uşor. Vom putea oriunde să ne adresăm 
englezilor sau maorilor!?. Dacă, dimpotrivă, acest țărm 
aparţine'vreunei insule pustii din arhipelagul insulelor 
Micronesiei, lucru de care ne vom da seama cînd vom ajunge în 
vîrful muntelui care străjuieşte ţinutul, atunci vom fi siliţi să ne 
aşezăm aci, ca şi cînd nu ne-ar mai fi dat să plecăm niciodată ! 
— Niciodată ! strigă reporterul, Cyrus dragă, ai spus tu 
„Niciodată" ? 

— E mai bine să ne, pregătim pentru tot ce poate fi mai rău, 
răspunse inginerul, iar dacă situaţia noastră va fi bună, vom 
avea mai tîrziu o surpriză plăcută. 

— Bine zis ! răspunse Pencroff. Şi trebuie de asemenea să 
sperăm că această insulă, dacă într-adevăr este o insulă, nu se 
află aşezată înafară de calea obişnuită a vapoarelor! Altfel, prea 
am nimerit-o prost ! 

— Toate le vom şti după ce ne vom urca în vîrful muntelui. 

— Dar, domnule Cyrus, întrebă Harbert, credeţi că veţi putea 
face miine acest urcuş ? 

— Cred că da, răspunse inginerul, cu condiţia ca maestrul 
Pencroff şi cu tine să vă dovediţi vînători dibaci. 

— Ei, domnule Cyrus, dacă aş fi eu atit de sigur că am unde să-l 
frig, la întoarcere, pe cît sint de sigur că îl voi aduce... 

— Adu vînatul, Pencroff, şi vei vedea şi minunea asta, răspunse 
inginerul. 

Hotărîră ca inginerul şi reporterul să-şi petreacă ziua la Cămin, 
ca să cerceteze litoralul şi platoul superior, iar Nab, Harbert şi 
marinarul să se ducă în pădure, ca să reînnoiască provizia de 
lemne şi să vineze orice păsări sau animale, pe care le vor 
întîlni. 

Plecară deci pe la ora zece dimineaţa, Harbert plin de încredere, 
Nab vesel şi Pencroff mormăitul pentru el; 

— Dacă la întoarcere găsesc foc acasă, înseamnă că trăsnetul 
însuşi a coborit să mi-l aprindă ! 

O luară toţi trei în sus, de-a lungul malului şi, ajunşi la cotitura 
rîului, marinarul se opri, întrebîndu-i: 


5 Maori — indigenii din Noua Zeelandă. (N. R.) 


— Ce vom fi mai întîi vinători sau tăietori de lemne ? 

— Vînători, răspunse Harbert. Văd că Topa şi început să 
adulmece. 

— Bine, hai să vinăm, reluă marinarul, după aceea, ne 
întoarcem aici ca să ne facem, provizia de lemne. 

După ce smulseră trei crengi dintr-un brad, Harbert, Nab şi 
Pencroff îl urmară pe Top care sărea prin ierburile înalte. 

De data aceasta, vînătorii, în loc s-o ia de-a lungul rîului, se 
înfundară de-a dreptul în inima pădurii. Găsiră şi aici aceiaşi 
copaci, cea mai mare parte din familia pinilor. Pe alocuri, acolo 
unde erau mai puţin deşi, creşteau pilcuri de pini, care atingeau 
înălţimi considerabile. Dezvoltarea lor dovedea că ţinutul în care 
se aflau era aşezat la o latitudine mai mare decit presupunea 
inginerul. Dădură de cîteva luminişuri, presărate cu cioturi de 
copaci roase de vreme şi lemne uscate, care alcătuiau rezerve 
bogate de combustibil. După aceste luminişuri, crîngurile se 
îndeseau din nou, devenind aproape de nepătruns. 

Era destul de greu să-ţi faci drum printre aceste ziduri masive 
de copaci, unde nu se afla nici cea mai mică potecă, aşa că 
marinarul îşi însemna din cînd în cînd drumul, rupînd ramuri! şi 
împrăştiindu-le. Acestea aveau să fie lesne recunoscute la 
întoarcere. Se părea însă că greşise depărtindu-se de cursul 
apei, pe care îl urmase în prima lui plimbare cu Harbert, căci 
după o oră de mers nu.văzuseră încă nici un fel de vînat. Top, 
care alerga pe sub crengile ce se lăsau pînă la pămînt, nu 
reuşea să stirnească decit nişte păsări, de care nu se puteau 
apropia. Nu întîlniră nici un curucus şi poate că aveau să fie 
nevoiţi să revină în partea mlăştinoasă a pădurii, acolo unde 
izbutiseră să pescuiască tetraşi cu atita succes. 

— Ei, Pencroff! spuse Nab cam ironic, dacă ăsta-i tot vînatul pe 
care îl aducem, nu va fi nevoie de un foc prea mare ca să-l 
frigem. 

— Răbdare, Nab, răspunse marinarul, mă tem că nu vînatul ne 
va lipsi la întoarcere ! 

— N-ai încredere în domnul Smilh ? 

— Ba da. 

— Şi nu crezi că va izbuti să ne facă foc ? 

— Voi crede atunci cînd lemnele vor arde în vatră. 

— Dacă inginerul a spus-o, sigur că vom avea foc ! 

— Asta rămîne de văzut ! 


Soarele nu ajunsese încă la amiază, aşa că explorarea continuă 
cu folos, căci Harbert descoperi un copac, ale cărui fructe erau 
bune de mîncat. Era un soi de pin care produce un fel de 
migdale foarte apreciate în regiunile temperate ale Americii şi 
ale Europei. Migdalele acestea erau coapte şi Harbert le arătă 
tovarăşilor săi; toţi trei mîncară cu poftă. 
— Ei, spuse Pencroff, avem alge în loc de piine, scoici crude în 
loc de carne şi migdale ca desert. Asta-i prînzul unor oameni 
care nu au nici măcar un chibrit în buzunar . 
— Nu e bine să te plîngi, răspunse Harbert 
— Nu mă pling, băiete, zise Pencroff. Sînt însă. de părere că 
Wa R.. .:ii sila „` -| prea e rară carnea în 
a - Îi ee | prînzurile noastre . 
| BA — Top a zărit 
ceva !... strigă Nab, 
repezindu-se într-un 
desiş în care cîinele 
dispăruse lătrînd. 
Lătrăturile lui Top 
răsunau însoţite de un 
guiţat ciudat. 
Marinarul şi Harbert se 
luară după Nab. Dacă 
din întîmplare Top 
dăduse de vînat, nu era 
momentul să se discute 
acum cum îl vor frige, ci 
doar cum să pună mîna 
pe el. 
Vînătorii intrară în desiş 
şi văzură pe Top 
luptîndu-se cu un 
animal pe care ÎI 
apucase de o ureche. 
Era un fel de porc, lung 
de vreo două picioare şi 
jumătate, cu spinarea 
de un cafeniu închis şi cu burta de culoare mai deschisă. Avea 
părul rar şi aspru, iar degetele celor patru picioare, încleştate în 
pămînt în clipa aceea, erau unite printr-o pieliţă. 


Harbert recunoscu în el un cablai. Acesta aparţine uneia din cele 
mai mari specii din familia rozătoarelor. 

Dar animalul nu se zbătea şi nu încerca să se apere. Rostogolea 
prosteşte nişte ochi bulbucaţi, înfundaţi în perniţe de grăsime. 
Poate că vedea oameni pentru prima oară. 

In timp ce Nab se repezi să-l omoare, strîngînd bine ciomagul în 
mînă, animalul scoase un grohăit, smulgindu-se din colții lui Top, 
care rămase doar cu o bucăţică de ureche între dinţi, se repezi 
la Harbert, pe care aproape că-l trînti la pămînt şi dispăru în 
pădure. 

— Ah, ticălosul ! strigă Pencroff. 

O porniră toţi trei în goana mare pe urmele lui Top şi cînd să-l 
ajungă, animalul dispăru în apa unui iaz mare, ce se întindea la 
umbra unor pini seculari. 

Nab, Harbert şi Pencroff rămaseră pe loc nemişcaţi. Top se 
aruncase în apă, dar cabiaiul, ascuns în fundul bălții, nu era de 
găsit. 

— Să aşteptăm aici, spuse tînărul. Va fi nevoit să iasă la 
suprafaţă ca să respire. 

— N-are să se înece ? întrebă Nab. 

— Nu, răspunse Harbert, — are labe cu degetele unite printr-o 
pieliţă. Asta ne arată că este în stare să trăiască şi în apă şi pe 
uscat. Hai să-l pîndim. 

Top rămase în apă, iar Pencroff şi cei doi tovarăşi ai săi se 
duseră şi se postară fiecare într-un loc pe mal, încît să oprească 
din toate părţile retragerea cabiaiului, pe care dinele îl căuta, 
înotînd într-una. 

Harbert nu se înşelase. După cîteva minute, animalul ieşi la 
suprafaţa apei: Top îl ajunse dintr-o săritură şi îl împiedică să se 
scufunde din nou. Peste alte cîteva minute, cabiaiul era tîrît pînă 
la mal şi răpus de Nab cu o lovitură de ciomag. 

— Urra ! strigă Pencroff care întrebuința cu plăcere acest strigăt 
de triumf. Un singur cărbune aprins să avem şi rozătorul va fi 
mîncat cu oase cu tot ! 


Pencroff săltă apoi 
prada pe umăr şi, 
socotind după soare 
că'trebuia să fie ora 
două, dădu semnalul 
întoarcerii. 
Instinctul lui Top le fu 
de mare folos 
vînătorilor care, 
mulţumită 
inteligentului animal, 
găsiră cu uşurinţă 
calea spre Cămin. 
Intr-o jumătate de oră 
erau la cotitura rîului. 
Aci, Pencroff înjghebă 
repede o plută, aşa 
cum făcuse şi prima 
oară, deşi lucrul i se 
părea zadarnic, 
deoarece nu aveau 
foc. Se întoarseră la 
Cămin, trăgînd pluta 
x de-a lungul rîului. 
1 ae Dar la cincizeci de 
_ paşi de adăpostul lor, 
marinarul se opri, scoase din nou un ura foarte puternic şi arătă 
cu mîna spre faleză, strigînd: 
— Harbert ! Nab ! Priviţi ! 
Deasupra stîncilor se ridica învălătucindu-se un nor de fum. 


CAPITOLUL X 

O invenţie a inginerului. Ce îl preocupă pe Cyrus Smith. Plecarea 
spre munte. Pădurea. Regiune vulcanică. Fazanii. Berbecii 
sălbatici. Primul platou. Tabăra de noapte. Creştetul conului. 


Peste cîteva minute, cei trei vîinători se aflau în faţa unui foc 
care ardea vesel. Cyrus Smith şi reporterul şedeau alături. 


înmărmurit, Pencroff privea, cînd la unul, cînd la celălalt, ţinînd 
vînatul în braţe. 

— Ei bine, dragul meu, acum ce spui ? strigă reporterul. Avem 
foc, un foc adevărat, la care vom frige foarte bine vînatul ăsta 
minunat, din care abia aştept să ne înfruptăm ! 

— Dar cine a aprins focul ? întrebă Pencroff. 

— Soarele ! 

Gedeon Spilett spunea adevărat. Soarele le dăruise căldura de 
care se minuna atit de mult Pencroff. Marinarului nu-i venea să- 
şi creadă ochilor şi era atit de uimit, încît nici nu-i trecea prin 
minte să pună întrebări inginerului. 

— Aţi avut o lentilă, domnule Smith ? întrebă Harbert pe Cyrus 
Smith. 

— Nu, copilul meu, răspunse acesta, dar mi-am făcut una. 

Le arătă apoi instrumentul care ii servise drept lentilă. Scosese 
pur şi simplu geamurile de la ceasul lui şi de la ceasul 
reporterului. După” ce le umpluse cu apă, le lipise marginile cu 
puţină humă, făcînd astfel o adevărată lentilă, cu ajutorul căreia 
aprinsese un mănunchi de muşchi uscat, concentrînd asupra lui 
razele soarelui. 

Marinarul cercetă cu luare-aminte instrumentul, apoi se uită 
lung la inginer, fără să scoată o vorbă. Pentru el, Cyrus Smith 
devenise un om nemaipomenit, înzestrat cu puteri 
supraomeneşti. Venindu-şi în cele din urmă în fire, strigă: 

— Notaţi lucrul acesta, domnule Spilett, notaţi-l în carnetul 
dumneavoastră. 

— Am notat, răspunse reporterul. 

După aceea, ajutat de Nab, marinarul făcu o frigare şi cabiaiul, 
bine curăţat, aşezat deasupra flăcării vii şi scînteietoare, începu 
în curînd să se rumenească, întocmai ca un purcel de lapte. 
Căminul redevenise mai plăcut, nu numai fiindcă flacăra din 
vatră încălzea coridoarele, ci şi pentru că pereţii despărțitori de 
pietriş amestecat cu nisip fuseseră refăcuţi. 

După cum se vedea, inginerul şi tovarăşul său nu-şi pierduseră 
timpul. Cyrus Smith se întremase destul de bine şi-şi pusese la 
încercare puterile, căţărindu-se pe platoul superior. De pe 
această înălţime, ochii săi, obişnuiţi să aprecieze distanţele, 
cercetaseră multă vreme creştetul conului pe care dorea să se 
urce a doua zi. Muntele, aşezat la vreo şase mile spre nord-vest, 
părea să se ridice la trei mii cinci sute de picioare deasupra 


nivelului mării. Prin urmare, privirea unui observator căţărat în 
vîrful lui putea să străbată o rază de cel puţin cincizeci de mile. 
Se putea prevedea deci că nu-i va fi greu lui Cyrus Smith să 
dezlege problema, căreia îi dădea pe bună dreptate o 
însemnătate deosebită, stabilind dacă se aflau pe „un continent 
sau o insulă”. 

In seara aceea mîncară mai bine. Carnea de cablai se dovedi 
minunată, iar cina fu completată cu alge şi migdale de pin. 
Inginerul nu prea vorbi, fiind preocupat de proiectele pentru ziua 
următoare. 

O dată sau de două ori, Pencroff îşi spuse părerea asupra celor 
ce ar fi de făcut, dar inginerul, care era un om chibzuit, se 
mulţumi să dea din cap. 

— Miine, spuse el din nou, vom şti ce avem de făcut, şi vom 
acţiona în consecinţă ! 

După cină, aşezară citeva braţe de lemne peste tăciunii din 
vatră şi oaspeţii Căminului, împreună cu credinciosul Top, se 
culcară şi adormiră adînc. Nici un incident nu veni să tulbure 
noaptea liniştită, iar a doua zi, la 29 martie, odihniţi şi bine 
dispuşi, naufragiaţii se pregătiră să întreprindă excursia care 
avea să hotărască soarta lor. 

Isprăviră pregătirile de plecare. Luară cu ei resturile vînatului, 
din care călătorii noştri se puteau hrăni încă douăzeci şi patru 
de ore. Deoarece sticlele ceasurilor inginerului şi reporterului 
fuseseră puse la loc, Pencroff arse din nou o bucată de cîrpă, 
care urma să le servească drept iască; cît despre cremene, erau 
siguri că vor găsi din belşug pe aceste terenuri vulcanice. 

La ora şapte şi jumătate dimineaţa, exploratorii noştri, înarmaţi 
cu ciomege, părăsiră Căminul. Urmînd sfatul lui Pencroff, ei 
hotăriră să apuce drumul prin pădure, pe care îl mai 
străbătuseră odată, urmînd să se întoarcă pe altă cale. De altfel, 
era drumul cel mai scurt spre munte. O luară deci pe malul stîng 
al rîului, părăsindu-l acolo unde făcea un cot spre sud-vest. 
Regăsiră poteca croită în ajun pe sub copacii cu frunziş bogat şi 
la ora nouă, Cyrus Smith şi tovarăşii lui atinseseră marginea de 
apus a pădurii, 

Solul, pînă aici puţin accidentat, mlăştinos la început, uscat şi 
nisipos mai departe, se ridica în pantă uşoară, urcînd de la 
litoral spre interiorul ținutului. Văzură cîteva animale fugind cu 
repeziciune prin pădure. Top se lua sprinten după ele, dar 


stăpînul său îl chema imediat înapoi, căci nu pentru aceasta 
veniseră şi avea timp să le urmărească mai tirziu. Cyrus Smith 
nu era omul care să lase pentru alte lucruri ceea ce-şi pusese în 
gînd. Şi acela care ar fi afirmat că în aceste clipe inginerul era 
atent la ţinutul pe care-l străbăteau şi lua în seamă relieful 
solului sau produsele naturale pe care le oferea, ar fi rămas de 
minciună. 

La orele zece, se opriră pentru citeva minute. La ieşirea din 
pădure, sistemul muntos al ținutului li se înfăţişa cît se poate de 
limpede. Muntele cel înalt era alcătuit din două conuri. Primul, 
trunchiat, avînd o înălţime de aproximativ două mii cinci sute de 
picioare,-era susţinut de nişte lanţuri lăturalnice de munţi, ce se 
ramificau ca o gheară uriaşă înfiptă în pămînt. Intre aceste 
metereze naturale se adinceau nişte văi înguste, împădurite. 
Pîlcurile de copaci ajungeau pînă la platforma conului trunchiat. 
Pe coasta nord-estică a muntelui, vegetaţia era mai săracă şi se 
zăreau aci nişte brazde destul de adinci, care erau probabil 
scurgeri de lavă. 

Pe primul con se sprijinea un al doilea, uşor rotunjit la vîrf şi 
puţin cam înclinat, semăniînd cu o uriaşă pălărie rotundă, lăsată 
pe o parte. Părea format dintr-un pămînt sterp, străpuns ici, colo 
de stînci roşiatice. Acesta era piscul pe care trebuiau să-l atingă 
şi creasta lanțurilor lăturalnice de munţi părea cea mai bună 
cale de urmat în această direcţie. 

— Sîntem pe teren vulcanic, spuse Cyrus Smith, care începuse 
urcuşul, urmat de tovarăşii săi. Suiau acum coasta unuia dintre 
munţii care susțineau conul trunchiat, urmînd un drum care 
şerpuia în poviîrniş, uşurindu-le astfel calea spre primul platou al 
muntelui. 

Solul răscolit desigur de erupții vulcanice era accidentat. Ici, 
colo, zăceau blocuri eratice'* numeroase sfărimături de bazalt, 
piatră ponce şi obsidiana”. Ciîţiva brazi înalţi, din familia celor 
care alcătuiau hăţişurile de nepătruns din fundul văilor înguste 
dintre aceşti munţi, formau aici grupuri răzlețe. 


14 Blocuri eratice — sfărîmături de stîncă, ce par a fi fost 
transportate departe de formaţiile cărora aparţineau. (N. R.). 

15 Obsidiana — substanţă minerală de origine vulcanică, care are 
înfăţişarea sticlei topite : e de culoare neagra sau de un verde 
foarte închis. (N. R.). 


În timpul primei părţi a urcuşului, pe povîrnişurile de la poalele 
muntelui, Harbert descoperi urme care arătau că pe acolo 
trecuseră nu de mult nişte animale mari, poate chiar fiare 
sălbatice. 

— S-ar putea ca fiarele astea să nu ne cedeze chiar atît de uşor 
moşia lor, spuse Pencroff. 

— Atunci, răspunse reporterul, care vînase tigri în Indii şi lei în 
Africa, — vom avea grijă să ne descotorosim de ele. Pînă una 
alta, trebuie să fim însă foarte atenţi ! 

Încetul cu încetul, ajungeau în regiuni mai înalte. Drumul era 
lung, din pricina ocolurilor pe care le făceau şi a piedicilor pe 
care le întîlneau, îngreunîndu-le astfel calea. Cîteodată, se 
pomeneau la marginea unor prăpăstii adinci şi atunci erau 
nevoiţi să le înconjoare, făcînd calea întoarsă, pentru a căuta o 
potecă pe unde să poată trece. Din această cauză pierdeau şi 
timp şi energie. La amiază, cînd micul grup de călători se opri să 
prîinzească la poalele unui piîlc de brazi, lîngă un rîuleţ ce curgea 
în cascade, se aflau de-abia la jumătatea drumului ce ducea la 
primul platou, pe care se părea că nu aveau să-l atingă decit la 
căderea nopţii. 

Din locul unde se aflau vedeau marea, larg întinsă în faţa lor; 
dar în dreapta, privirea le era oprită de promontoriul ascuţit din 
sud-est şi nu puteau să ştie dacă nu cumva coasta se unea 
printr-un cot brusc cu un ţinut mai depărtat. La stînga, spre 
nord, raza lor vizuală se mărea cu citeva mile. Totuşi, şi în 
direcţia aceasta privirea li se izbea de coasta ciudat tăiată a 
unui munte, care părea să formeze sprijinul cel mai puternic al 
conului central. După cum se vede, întrebarea care-l frămînta pe 
Cyrus Smith încă nu putea fi dezlegată. 

La ora unu, călătorii reluară urcuşul. Trebuiră să cotească pieziş 
spre sud-vest, înfundîndu-se în nişte tunsuri destul de dese. Aici 
întîlniră mai multe perechi de galinacee din familia fazanilor, 
care zburau pe sub crengile copacilor. 

Erau „tragopani”, nişte păsări împodobite cu o guşă cărnoasă şi 
cu două corniţe subţiri, cilindrice, aşezate deasupra ochilor. La 
păsările acestea, de mărimea cocoşului, femela era de culoare 
cafenie în întregime, iar bărbătuşul se împăuna cu un penaj 
roşu, strălucitor, stropit cu puncte albe. Cu o piatră aruncată cu 
îndemiînare Gedeon Spilett ucise un astfel de fazan, pe care 
Pencroff, înfometat de atita cale, îl privi cu lăcomie. 


Părăsind desişul, exploratorii noştri urcară un povîrniş foarte 
abrupt, sprijinindu-se unul de altul. Atinseră astfel un prag 
superior, presărat cu copaci rari, al cărui sol se vedea limpede 
că era de origine vulcanică. Trebuiau s-o ia acurn spre răsărit, 
urmînd un drum şerpuit, pentru a urca mai uşor pantele foarte 
repezi, şi fiecare trebuia să aleagă cu grijă locul unde urma să-şi 
pună piciorul. Nab şi Harbert mergeau în fruntea coloanei. 
Pencroff în urmă; între 
ei păşeau Cyrus şi 
reporterul. Fără 
îndoială că animalele 
care trăiau pe aceste 
înălţimi, şi se vedeau 
urme destule, nu 
puteau fi decît capre 
negre sau ciute, 
acestea fiind 
mlădioase şi cu pasul 
sigur. Zăriră chiar 
trecînd unele dintre 
ele. La vederea lor, 
Pencroff strigă: 

— late uită, nişte 
oi ! 

Se opriră cu toții la 
cincizeci de paşi de 
vreo cinci, şase 
animale mari, cu 
coarne groase, turtite 
la vîrf şi aduse spre 
+= spate, avînd blana 

= deasă, cu fire lungi şi 
=~ mătăsoase, de 


> 


3 4 AR, 
te. 


culoare roşcată. 
Nu erau oi obişnuite, ci aparțineau unei specii răspîndite de 
obicei în regiunile muntoase ale zonelor temperate. Harbert le 
numi „mufloni”. 

— Sînt buni de friptură? întrebă marinarul., 

— Da, răspunse Harbert. 

— Atunci tot oi sînt ! hotărî Pencroff. 


Stînd nemişcaţi între blocurile de bazalt, muflonii priveau cu 
nişte ochi miraţi, care păreau că văd pentru prima oară fiinţe 
omeneşti, apoi, speriindu-se, dispărură brusc, sărind peste 
stînci. 

— La revedere ! le strigă Pencroff, cu un aer atît de caraghios, 
încît Gedeon Spilett, Harbert şi Nab izbucniră în ris. 

Urcară apoi mai departe. Pe unele pante se observau adesea 
urme de lavă, aşezate după un desen capricios. Pe drumul ce-l 
urmau călătorii noştri, se ridicau din cînd în cînd mici solfataret°, 
pe care erau siliţi să le ocolească. în unele locuri, sulful se 
depusese sub formă de cristale, amestecat cu alte materii, care 
erup de obicei înaintea lavei. Dintre acestea, se vedeau ici, colo 
grămăjoare de roci cu structura neregulată şi care fuseseră 
supuse la temperaturi înalte şi straturi de cenuşă albicioasă, 
făcută dintr-o spuză de mici cristale de cuarţ. 

In preajma primului platou, format de secţiunea conului inferior, 
urcuşul deveni mai anevoios. Pe la orele patru, depăşiseră zona 
copacilor. Ici, colo se mai ridicau cîţiva pini desfrunziţi, cu crengi 
răsucite, care aveau multă rezistenţă, de vreme ce trăiau la 
această înălţime, expuşi vinturilor din larg. Spre norocul 
inginerului şi al tovarăşilor săi, timpul era frumos şi atmosfera 
liniştită, căci un vînt puternic la trei mii de picioare înălţime le-ar 
fi stânjenit urcuşul. Prin aerul străveziu cerul se vedea limpede 
la orizont. În jurul lor domnea o linişte deplină. Nu mai vedeau 
soarele, căci acesta se afla acum după conul superior care le 
acoperea pe jumătate vederea spre apus şi a cărui umbră uriaşă 
se întindea pînă la litoral, crescînd pe măsură ce soarele 
scăpata. La răsărit începură să se ridice nişte neguri, nu chiar 
nori, ci mai mult o ceaţă uşoară, pe care razele soarelui o 
colorau în toate nuanțele spectrului. 

Cinci sute de picioare îi mai despărţeau pe exploratori de platoul 
unde doreau să ajungă, urmînd să poposească acolo peste 
noapte, dar aceste cinci sute de picioare ajunseră să fie mai 
bine de două mii, din pricina nenumăratelor ocoluri pe care erau 
nevoiţi să le facă. Pămîntul le fugea de sub picioare. In unele 
locuri, pantele erau atit de abrupte, încît alunecau pe straturile 
de lavă, ale cărur încreţituri fuseseră roase de intemperii, şi nu 
mai ofereau puncte bune de sprijin. încetul cu încetul se însera 
şi era aproape întuneric atunci cînd Cyrus Smith şi tovarășii săi, 


16 Solfatare — vulcani ce aruncă gaze de sulf etc. (N.T.) 


foarte trudiţi de urcuşul care ţinuse şapte ore, ajunseră pe 
platoul primului con. 

Acum trebuiau să-şi aşeze tabăra. Pentru a mai prinde puteri, 
simțeau nevoia unei mese bune şi a somnului. Al doilea con al 
muntelui se sprijinea pe o bază de stînci, în mijlocul cărora 
găsiră cu destulă uşurinţă un adăpost. Combustibil nu prea era. 
Totuşi puteau face foc cu muşchi şi cu vreascuri din tufişurile 
care acopereau platoul. În timp ce marinarul pregătea vatra din 
pietre anume aşezate, Nab şi Harbert adunau uscături pentru 
foc. Se întoarseră curînd cu o încărcătură destul de mare de 
ierburi uscate. Cu ajutorul unei pietre de cremene, a bucății de 
cîrpă arsă şi a lui Nab, care sufla cu putere, se aprinse curînd un 
foc care pilpiia vesel la adăpostul stîncilor. 

Acest foc era menit doar să îndulcească temperatura cam 
scăzută a nopţii şi nu pentru a frige fazanul vinat, căci Nab 
dorea să-l păstreze pentru a doua zi. Cina fu compusă din 
resturile cabiaiului şi din cîteva duzini de migdale de pin. La 
şase şi jumătate terminaseră. 

Lui Cyrus Smith îi veni în gînd să exploreze, la lumina slabă a 
înserării, larga bază circulară pe care se sprijinea conul superior 
al muntelui. înainte de a se odihni, el voia să ştie dacă acest con 
putea fi ocolit pe la bază, dacă coastele prea repezi i-ar fi 
împiedicat să ajungă pînă în virful lui. Lucrul acesta îl frămîntase 
mult, căci era foarte posibil ca, în partea spre care se înclina 
conul, adică spre nord, să nu poată fi urcat. Ori, dacă pe deo 
parte se putea întîmpla ca ei să nu poată atinge piscul muntelui, 
iar pe de alta să nu poată ocoli nici baza conului, nu aveau cum 
să cerceteze partea dinspre apus a ținutului şi scopul urmărit ar 
fi dat greş în oarecare măsură. 

De aceea, fără să ţină seamă de oboseală, inginerul începu să 
cerceteze marginea circulară a platoului, îndreptîndu-se spre 
nord, lăsîndu-i pe Pencroff şi pe Nab să pregătească culcuşurile, 
iar pe G&deon Spilett să-şi însemne întîmplările zilei. Îl 
întovărăşea numai Harbert. 


Noaptea era frumoasă şi liniştită, iar întunericul nu se lăsase 
încă. Cyrus Smith şi tînărul său însoțitor umblau unul lîngă altul 
fără să-şi vorbească. În unele locuri, platoul se deschidea larg în 
faţa lor şi puteau să înainteze cu uşurinţă. In alte locuri, el era 
acoperit de sfărimăturile prăbuşirilor, nelăsînd ca trecere decit o 
potecă îngustă, pe care doi inşi nu puteau merge alături. Şi iată 
că, după douăzeci de minute de mers, Cyrus Smith şi Harbert 
fură nevoiţi să se 
oprească. In acel loc, 
cele două conuri ale 
muntelui erau cu 
desăviîrşire suprapuse, 
formînd o singură 
pantă neîntreruptă de 
vreo streaşină şi era 
cu neputinţă să 
ocoleşti aceste 
povîrnişuri cu înclinare 
de aproape şaptezeci 
de grade. 

Dar dacă inginerul şi 
tînărul erau siliţi să 
renunţe la ocolul 
platoului, aveau în 
schimb putinţa să reia 
urcuşul direct al 
conului. 

Intr-adevăr, în faţa lor 
se deschidea în sînul 
masivului o crăpătură 
adîncă. Era gura 
craterului superior, 
gitlejul, ca să spunem 3 i 
aşa, prin care se scurgeau masele eruptive lichide, în epoca în 
care vulcanul mai era în activitate. Lava întărită şi crusta de 
zgură depusă în jur alcătuiau un fel de scară naturală, cu trepte 
largi, care avea să le uşureze urcuşul spre vîrful muntelui. 
Dintr-o singură privire, Cyrus Smith îşi dădu seama cum stăteau 
lucrurile şi, fără nici o şovăire, cu tot întunericul ce se lăsase, el 
pătrunse urmat de băiat în uriaşa crăpătură. 


Mai aveau de urcat ca la o mie de picioare. Dar rămînea de 
văzut dacă vor fi în stare să se caţere pe povirnişurile lăuntrice 
ale craterului. Inginerul era hotărit să-şi urmeze drumul atita 
vreme cit nu se va ivi în cale nici o piedică. Din fericire, 
povirnişurile lungi şi foarte întortochiate alcătuiau înăuntrul 
vulcanului un fel de spirală uriaşă, care le uşura urcuşul. 

Cît despre vulcanul propriu zis, el era fără îndoială stins cu 
desăvirşire. Nu se vedea fir de fum. Prin crăpăturile adinci nu se 
zărea nici o flacără. Nici o bubuitură, nici un murmur, nici o 
tresărire nu tulbura liniştea acestui puț întunecat, care se 
adîncea poate pînă în măruntaiele pămîntului. Chiar aerul 
dinăuntrul craterului nu păstra nici o urmă de miros de sulf. 
Vulcanul nu era adormit, era stins de-a binelea. 

Încercarea lui Cyrus Smith izbuti. Încetul cu încetul, cei doi 
călători, care urcau de-a lungul pereţilor interiori ai conului, 
vedeau mărindu-se deschizătura craterului, ce se căsca 
deasupra capetelor lor. Raza porțiunii circulare de cer, în jurul 
căreia se rotunjeau marginile conului, creştea din ce în ce. Pe 
măsură ce înaintau, noi stele intrau în cîmpul vederii lor. 
Deasupra lor sclipeau minunatele constelații ale cerului austral. 
La zenit scînteia, în toată strălucirea ei, steaua Antares din 
constelația Scorpionului şi în apropierea ei se vedea steaua B 
din constelația Centaurului, considerată ca cea mai apropiată de 
pămînt. Apoi, pe măsură ce craterul se lărgea, apărură: steaua 
Fomalhaut din constelația Peştilor, triunghiul austral şi în cele 
din urmă sclipi, aşezată aproape de Polul Austral al lumii, 
minunata Cruce a Sudului, opusul Stelei Polare din emisfera 
boreală. 

Pe la orele opt, Cyrus Smith şi Harbert puseră piciorul pe creasta 
superioară a muntelui, chiar în vîrful conului. 

Întunericul era deplin, aşa că nu se vedea nici pînă la două mile. 
Acest ţinut necunoscut era înconjurat de ape sau era legat spre 
apus de vreun continent din Pacific ? Nu se putea desluşi nimic. 
Tocmai în partea aceea, spre apus, un pilc de nori, ce se ridicau 
deasupra orizontului, făceau întunericul şi mai deplin, aşa că 
ochiul nu putea să deosebească dacă cerul şi marea se atingeau 
pe aceeaşi linie circulară 

Tocmai atunci apăru însă într-un punct al orizontului o sclipire 
slabă, care cobora încet, pe măsură ce norii se ridicau spre 
zenit. 


Era luna, în primul pătrar, pe cale să dispară. La lumina „ei 
slabă, inginerul zări limpede linia orizontului, iar imaginea ei 
tremurătoare se oglindi o clipă pe suprafaţa valurrlor. 

Cyrus Smith strînse mîna tînărului său tovarăş şi rosti cu voce 
gravă: 

— Ne aflăm pe o insulă ! 

În clipa aceea, lumina lunii se stinse, pierind în valuri. 


CAPITOLUL XI 

În vîrful conului. Interiorul craterului. De jur-împrejur e numai 
mare. Nu se vede nici un țărm. Cum arată litoralul văzut de sus. 
Apele şi munţii. Insula este locuită ? Golfurile, capurile, lunile 
etc. primesc numiri. Insula Lincoln. 


Peste o jumătate de oră, Cyrus şi Harbert se întorceau la 
tovarăşii lor, cărora inginerul se mulţumi să le spună că 
pămîntul pe care fuseseră aruncaţi era o insulă şi că, a doua zi, 
vor vedea ce au de făcut. Apoi, fiecare îşi făcu culcuşul şi, în 
cavitatea unei stînci de bazalt, aşezată la o înălţime de două mii 
cinci sute de picioare, naufragiaţii noştri petrecură o noapte 
liniştită într-un somn adînc. 

A doua zi, la 30 martie, după o uşoară gustare de dimineaţă, 
compusă dintr-un fazan la frigare, inginerul dori să se urce din 
nou în creştetul vulcanului, ca să cerceteze cu atenţie insula pe 
care se putea să fie silit să-şi petreacă tot restul vieţii împreună 
cu tovarăşii lui — în caz că insula era aşezată la mare depărtare 
de orice alt ţinut sau nu se găsea în drumul vapoarelor care 
străbăteau Oceanul Pacific. De data asta, îl urmară şi ceilalţi 
tovarăşi, care doreau şi ei să cunoască insula, unde aveau să fie 
nevoiţi să-şi caute toate cele trebuitoare vieţii. 

Pe la ora şapte dimineaţa, părăsiră cu toţii tabăra. Niciunul nu 
părea tulburat de situaţia în care se aflau. Aveau încredere în ei, 
dar trebuie să menţionăm că la toţi ceilalţi această încredere se 
sprijinea pe alte motive decit la Cyrus Smith. Inginerul avea 
încredere, pentru că se simţea în stare să smulgă acestei naturi 
sălbatice tot ce era necesar pentru a asigura viaţa lui şi a 
tovarăşilor săi, iar aceştia din urmă nu se temeau de nimic, 
tocmai pentru că Cyrus Smith era printre ei şi lucrul acesta îi 
liniştea. Pencroff, mai ales, după întimplarea cu focul, n-ar fi 


deznădăjduit nici o clipă, chiar dacă ar fi fost aruncat împreună 
cu inginerul pe o stîncă pustie. 

— Ei şi ! spuse el. Am scăpat noi din Richmond fără să cerem 
învoirea autorităţilor. Nu văd de ce n-am izbuti să scăpăm într-o 
bună zi dintr-un loc unde nu ne reţine nimeni. 

Cyrus Smith urmă drumul străbătut în ajun, ocolind platoul ce 
forma baza conului al doilea, pînă la gura uriaşului crater. 
Vremea era minunată. Soarele se ridica pe un cer limpede, 
încălzind cu razele lui toată coasta răsăriteană a muntelui. 

In curînd, ajunseră la crater. Era aşa cum şi-l închipuise inginerul 
pe întuneric. Forma o pilnie mare, care se lărgea pînă la o 
înălţime de o mie de picioare deasupra platoului. La baza 
deschizăturii, torente largi şi masive de lavă pietrificată şerpuiau 
pe coastele muntelui, brăzdînd astfel calea cu materii eruptive 
pînă în văile adinci ce străbăteau partea nordică a insulei. 
Interiorul craterului, a cărui înclinare nu depăşea 35* sau cel 
mult 40*, nu prezenta nici greutăţi, nici piedici, care să le 
stânjenească urcuşul. Se vedeau urme foarte vechi de lavă, care 
se revărsaseră probabil prin partea superioară a conului înainte 
ca spărtura laterală să le fi deschis o cale nouă. 

Cît despre hornul care deschidea straturilor eruptive subterane 
calea spre crater, greu ar fi putut să-şi dea seama de adîncimea 
lui, privind înăuntru, căci se pierdea în întunericul pământului. 
Nu mai rămiînea însă îndoială că vulcanul era de multă vreme 
stins. 

Înainte de orele opt, Cyrus Smith şi tovarăşii săi se aflau 
deasupra craterului, pe un fel de deluşor conic, care se formase 
în partea de nord a gurii vulcanului. 

— Marea ! Mare de jur-împrejur ! strigară ei. Fără voia lor le 
scăpă de pe buze cuvintul care îi condamna să locuiască pe 
această insulă. 

Într-adevăr, de jur-împrejurul lor se întindea nesfirşită marea ! 
Poate că, urcîndu-se din nou în creştetul muntelui, Cyrus Smith 
nutrise totuşi o slabă nădejde că va descoperi vreun țărm, vreo 
insulă mai apropiată, pe care să n-o fi zărit în ajun din pricina 
întunericului. Dar pînă la limita orizontului, deci pe o rază de 
peste cincizeci de mile, nu se zărea nici un țărm. Nici o pînză în 
depărtare. Toată această imensitate era pustie, iar insula ocupa 
centrul unei circumferinţe ce părea nemărginită. 


Muti şi nemişcaţi, inginerul şi tovarăşii săi cercetară cu privirea, 
timp de cîteva minute, întreg oceanul, pînă la marginile lui cele 
mai îndepărtate. Chiar şi Pencroff, care avea privirea atit de 
ageră, nu văzu nimic. Cu siguranţă că dacă ar fi existat, cît de 
departe, la orizont, vreun țărm, a cărui prezenţă să se fi 
manifestat doar printr-un abur uşor, marinarul l-ar fi zărit, căci 
natura îl înzestrase cu nişte adevărate telescoape, aşezate sub 
sprîncene. 

Părăsind oceanul, privirile noilor locuitori ai insulei se întoarseră 
spre ţinuturile care se desfăşurau în întregime la picioarele lor. 
Prima întrebare fu pusă de Gedeon Spilett: 

— Cît de mare poate fi insula asta ? 

Pierdută cum era în imensitatea oceanului, nu părea prea 
întinsă. 

Cyrus Smith se gindi cîteva clipe, cercetă cu atenţie perimetrul 
insulei, în raport cu înălţimea pe care se aflau, apoi spuse: 

— Dragii mei, nu cred să mă înşel spunînd că perimetrul insulei 
are mai bine de vreo sută de mile. 

— Şi deci, suprafaţa ei?... 

— E greu de apreciat, răspunse inginerul, — căci ţărmul este 
foarte neregulat crestat. 

Presupunînd că Cyrus Smith nu se înşelase în socotelile sale, 
insula trebuia să aibă aproximativ întinderea Maltei sau a insulei 
Zante din Mediterană, dar ţărmul ei apărea mai neregulat şi 
totuşi mai puţin înzestrat cu promontorii, capuri şi vîrfuri, golfuri 
şi golfuleţe. Forma ei, ciudată într-adevăr, surprindea privirea şi 
cînd Gedeon Spilett, sfătuit de inginer, îi desenă conturul, 
călătorii noştri constatară că forma ei se aseamănă cu aceea a 
unui animal fantastic, un fel de pteropod” uriaş, adormit la 
suprafaţa oceanului. 

Aceasta era configuraţia insulei, a cărei hartă reporterul o schiţă 
pe loc cu destulă precizie. 

Partea de est a litoralului, adică aceea pe care fuseseră zvţrliţi 
naufragiaţii, se deschidea larg spre mare, formînd un golf întins, 
care se termina la sud-est printr-un cap ascuţit, pe care Pencroff 
nu-l zărise în cursul primei sale explorări din cauza unei 
ridicături a terenului. La nord-est, alte două capuri închideau 


 Pteropod — clasă de moluşte, ale căror picioare sînt prevăzute 
cu nişte prelungiri care le ajută să înoate. (N. R.) 


golful, iar între ele se arcuia un golfuleţ îngust, care se asemăna 
cu botul căscat al unui rechin uriaş. 

De la nord-est spre nord-vest, ţărmul se rotunjea asemenea 
unui craniu turtit de felină, ridicîndu-se apoi şi formînd un fel de 
cocoaşă, ce dădea o formă neregulată acelei părţi a ținutului. In 
centrul insulei se înălța vulcanul. 

De aici, litoralul, care se întindea de la sud la nord, era destul de 
puţin accidentat. Doar pe vreo două treimi din perimetrul insulei 
se mai arcuia, scobind ţărmul, un golf îngust. Mai departe, 
litoralul se termina printr-o limbă de pămînt lungă, care semăna 
cu coada unui aligator uriaş. 

Această coadă forma o adevărată peninsulă, care înainta în larg 
pe o distanţă de treizeci, de mile, apoi se rotunjea, limitînd o 
radă în larg, deschisă şi cu malurile împădurite. 

Partea cea mai îngustă a insulei, care corespundea spaţiului ce 
se întindea între Cămin şi golful pe care îl observaseră pe coasta 
apuseană, măsura doar zece mile; dar lungimea sa cea mai 
mare, începînd de la falca din nord-est pînă la extremitatea cozii 
din sud-vest, avea cel puţin treizeci de mile. 

În ceea ce priveşte interiorul insulei, înfăţişarea generală era 
cam aceasta: era împădurită în întregime în partea de miazăzi, 
de la munte pînă la țărm, în timp ce partea de miazănoapte era 
stearpă şi nisipoasă, între vulcan şi coasta răsăriteană, Cyrus 
Smith şi tovarăşii săi avură surpriza să descopere un lac, 
înconjurat de copaci verzi, a cărui existenţă nici n-o bănuiseră 
pînă atunci. Văzut de la înălţime, lacul părea aşezat la nivelul 
mării, dar gîndindu-se bine, inginerul explică tovarăşilor săi că 
mica întindere de apă trebuia să se afle la vreo trei sute de 
picioare deasupra nivelului mării, căci platoul care îi servea 
drept bazin era de fapt prelungirea platoului de pe coastă. 

— Atunci este un lac cu apă dulce ? întrebă Pencroff. 

— Presupun că da, răspunse inginerul. Trebuie să fie alimentat 
de apele care se scurg din munte. 

— Se şi vede un rîuleţ care se varsă în el, spuse Harbert, arătînd 
cu mîna un piriu îngust, al cărui izvor se ascundea, desigur, 
printre povîrnişurile răsăritene ale muntelui. 


— Aşa e, răspunse Cyrus Smith, — şi de vreme ce acest rîuleţ 
alimentează lacul, îşi face probabil drum spre mare şi o 
revărsare prin care se scurge prisosul apelor. Vom cerceta noi 
lucrul acesta la întoarcere. 

Acest piriiaş, care avea un curs foarte şerpuit, împreună cu riul 
pe care îl cunoşteau, părea să alcătuiască întreg sistemul 
hidrografic al insulei; în orice caz, aşa se înfăţişa el 
exploratorilor noştri. 
Se putea totuşi ca 
sub copacii deşi ce 
acopereau două 
treimi din insulă, să 
se mai afle şi alte 
piriiaşe care se 
scurgeau spre mare. 
Aceasta părea chiar 
neîndoielnic, avîndu- 
se în vedere 
fertilitatea acestei 
regiuni, împodobită 
cu cele mai minunate 
specimene ale florei 
din zonele 
temperate. în partea 
de nord a insulei nu 
se vedea nici o urmă 
de apă curgătoare. S- 
ar fi putut să se afle 
nişte ape stătătoare 
doar în porţiunea 
mlăştinoasă din nord- 
est. în general, în | E A 

apărea acoperit cu dune şi întinderi nisipoase, a căror ariditat 
contrasta puternic cu vegetaţia bogată, care acoperea cea mai 
mare parte a insuiei. 

Vulcanul nu se înălța chiar în mijlocul insulei. El era aşezat în 
regiunea de nord-vest şi părea să străjuiască la limita dintre 
cele două zone. Spre sudvest, sud şi sud-est, povirnişurile 
inferioare erau acoperite cu păduri dese. Spre nord, dimpotrivă, 


se vedeau pante golaşe, care se isprăveau în nisipurile 
litoralului. De altfel, toate şuvoaiele de lavă ce se revărsaseră în 
timpul erupţiilor îşi făcuseră drum spre direcţia aceea, croind o 
adevărată cale de lavă, care se prelungea pînă la golful din 
nord-vest în formă de bot de rechin. 

Cyrus Smith şi tovarăşii săi petrecură astfel o oră în creștetul 
muntelui. Insula se desfăşura sub privirile lor ca o hartă lucrată 
în relief, în culori diferite. Pădurile erau verzi, nisipul galben, iar 
apele albastre. De sus puteau să aibă o vedere generală, 
rămînînd ascunse privirilor numai fundurile văilor înguste, ce se 
căscau la poalele vulcanului, şi teritoriu! ascuns sub verdeaţa 
imenselor păduri. 

Rămînea de dezlegat o problemă importantă, menită să aibă o 
deosebii;! influenţă asupra viitorului naufragiaţilor. 

Era oare locuită insula ? 

Reporterul era cel care pusese întrebarea aceasta, la care 
naufragiaţii socoteau că puteau să-i şi dea un răspuns negativ. 
Din cercetarea amănunţită a diferitelor regiuni ale insulei, 
reieşea că. ea era pustie. 

Nicăieri nu se zărea ceva făcut de mîna omului. Nici un grup de 
locuinţe, nici o colibă singuratică, nici o aşezare de pescari pe 
litoral. Nici o dîră de fum în aer care să trădeze prezenţa omului. 
Adevărat că pe observatori îi despărţea o distanţă de vreo 
treizeci de mile de punctele extreme ale insulei, distanţă la care 
chiar şi ochiul lui Pencroff cu greu ar fi descoperit o locuinţă. Nu 
puteau nici măcar să-şi dea seama ce ascundea perdeaua de 
verdeață care acoperea trei sferturi din insulă, dar să mai ştie 
dacă se găsea acolo vreo aşezare omenească. Dar, în general, 
ştiau că indigenii de pe aceste mici insule ieşite la iveală din 
apele Pacificului locuiesc mai mult pe litoral şi ţărmul părea cu 
desăviîrşire pustiu. 

Pînă la o explorare mai amănunţită a insulei, naufragiaţii erau 
deci îndreptăţiţi să creadă că insula era nelocuită. 

Dar nu se întîmpla oare să fie vizitată, din cînd în cînd, de 
indigenii insulelor vecine? Era greu de lămurit acest lucru. Pe o 
rază de cincizeci de mile nu se vedea urmă de uscat. Totuşi, 
cincizeci de mile pot fi străbătute cu uşurinţă într-un prao 
malaez sau într-o pirogă mare polineziană. Totul depindea de 
locul unde- era aşezată insula, dacă'era izolată undeva în largul 
Oceanului Pacific sau dacă se afla în apropierea vreunui 


arhipelag. Se întrebau dacă va izbuti mai tîrziu Cyrus Smith să 
determine, fără instrumente speciale, latitudinea şi longitudinea 
insulei. Greu lucru. Pentru că se temeau însă de eventualele 
incursiuni ale băştinaşilor vreunei insule învecinate, se vedeau 
siliţi să ia măsuri împotriva lor. 

Acum, insula era explorată, configuraţia ei bine determinată, iar 
relieful ei cunoscut. întinderea insulei fusese şi ea calculată. 
Apele şi munţii, aşezarea pădurilor şi a şesurilor fuseseră 
consemnate pe planul desenat de reporler. Nu le mai răminea 
decit să coboare povîmişul muntelui şi să cerceteze cuprinsul 
insulei, pentru a-i cunoaşte resursele minerale, vegetale şi 
animale. 

Dar, înainte de a da tovarăşilor săi semnalul de plecare la vale, 
Cyrus Smith le vorbi cu vocea sa liniştită şi gravă: 

— lată, dragii mei, colţişorul de pămînt pe care ne-a aruncat 
furtuna. S-ar putea să trăim aici multă vreme, şi s-ar putea să 
ne vie vreun ajutor neaşteptat, dacă din întîmplare va trece un 
vapor... Spun din întîmplare, căci .insula asta este lipsită de 
însemnătate; ea nu are nici măcar un loc prielnic în care să 
poată poposi un vas şi mă tem că este aşezată în afara 
drumurilor obişnuite ale vapoarelor, adică prea la sud faţă de 
calea celor ce se duc spre arhipelagurile Pacificului, şi prea la 
nord pentru acelea care merg spre Australia, pe la Capul Horn. 
N-aş vrea să vă ascund adevărata situaţie... 

— Şi bine Faci, dragă Cyrus, se grăbi să-i răspundă reporterul. Ai 
de-a face cu bărbaţi În toată firea. Avem încredere în dumneata, 
şi dumneata la rîndul dumitale poţi avea încredere în noi, nu-i 
aşa, dragii mei ? 

— Voi fi foarte ascultător, domnule Cyrus, spuse Harbert, 
strîngînd mîna inginerului. 

— Eu te voi urma întotdeauna şi oriunde ! strigă Nab. 

— În ceea ce mă priveşte pe mine, — spuse marinarul, — să nu- 
mi mai spuneţi pe nume dacă mă voi da îndărăt de la vreo 
treabă şi dacă vreţi dumneavoastră, domnule Smith, vom face 
din această insulă o mică Americă ! Vom clădi oraşe, vom 
construi căi ferate, vom instala linii de telegraf şi într-o bună zi 
insula va fi cu totul transformată, bine amenajată, într-un cuvînt, 
va fi civilizată. Atîta doar că cer şi eu un lucru. 

— Ce anume ? întrebă reporterul. 


— Să nu ne mai considerăm nişte naufragiaţi. Ar fi mai potrivit 
să ne considerăm nişte pionieri veniţi aici ca să colonizăm 
ţinutul. 

Cyrus Smith zîmbi fără voia lui şi propunerea marinarului fu 
adoptată. Inginerul mulţumi apoi tovarăşilor săi pentru 
încrederea arătată, adăugiînd că se bizuie întru totul pe energia 
lor. 

— Ei, acuma să ne întoarcem la Cămin ! strigă Pencroff. 

— O clipă, dragii mei, îl opri inginerul. Cred ca ar fi nimerit să 
dăm un nume acestei insule, precum şi capurilor, promontoriilor 
şi apelor pe care le vedem. 

— Foarte bine, spuse reporterul. Aceasta va face să ne 
înţelegem mai uşor atunci cînd vom vorbi de insula noastră. 

— Într-adevăr, — întregi marinarul, — e mare lucru să poţi 
spune unde te duci şi de unde vii. Cel puţin ţi se pare că eşti 
într-un loc cunoscut. 

— „Căminul", de pildă, mi se pare o denumire potrivită, spuse 
Harbert. 

— Intocmai ! răspunse Pencroff. Numele este uşor de reţinut şi 
mi-a venit de la sine. Vom păstra denumirea aceasta pentru 
primul nostru adăpost, nu-i aşa, domnule Cyrus ? 

— Da, Pencroff, de vreme ce aşa l-ai numit. 

— Bine! În privinţa celorlalte va fi uşor de tot, reluă marinarul, 
care era,în vervă. Să le dăm nume aşa cum făcea Robinson, a 
cărui poveste mi-a citit-o Harbert de atitea ori. Am putea să 
avem golful Providenţei sau capul Rechinului, capul Balenelor, 
capul Speranţelor deşarte... 

— Sau mai bine să le dăm numele domnului Smilh, al domnului 
Spilett sau al lui Nab, propuse Harbert. 

— Numele meu ? strigă Nab, arătîndu-şi dinţii sclipitori. 

— De ce nu ? răspunse Pencroff. Portul Nab sună foarte bine, de 
asemenea şi capul Gedeon. 

— Aş prefera să folosim nume de la noi din ţară, îi întrerupse 
reporterul, în felul acesta, ne-am aminti mai des de patria 
noastră. 

— Da, am putea întrebuința astfel de numiri pentru punctele 
mai însemnate, spuse Cyrus Smith. Propun să dăm de pildă 
golfului de răsărit numele de golful Uniunii; iar celui mare, care 
se deschide la sud, denumirea de golful Washington. Muntelui 
pe care ne aflăm în clipa de faţă să-i spunem muntele Franklin, 


iar lacul care se întinde sub ochii noştri să-l numim lacul Grant. 
Numele acestea ne vor aduce aminte de ţara noastră şi de 
cetăţenii care-i fac cinste; iar în ceea ce priveşte riurile, 
golfurile, capurile şi promontoriile pe care le vedem din vîrful 
acestui munte, aş fi de părere să alegem denumiri care să ne 
amintească mai curînd configuraţia lor deosebită. Le vom ţine 
mai uşor minte şi va fi mult mai practic. Forma insulei este 
destul de ciudată, astfel că nu ne va fi prea greu să găsim 
numiri potrivite, în ceea ce priveşte apele pe care nule 
cunoaştem, diferitele părţi ale pădurii, pe care le vom explora 
mai tîrziu, golfurile pe care le vom mai descoperi, acelora le 
vom da nume pe măsură ce le vom cunoaşte. Ce părere aveţi, 
dragii mei ? 

Propunerea inginerului fu primită de toţi. Insula se desfăşura sub 
ochii lor ca o hartă; nu aveau decit să găsească denumiri pentru 
toate ieşiturile sau adînciturile coastei şi pentru diferitele 
înălţimi. Gedeon Spilett avea să le înscrie pe rînd şi 
nomenclatura geografică a insulei avea să rămînă astfel 
consemnată definitiv. 

În primul rînd înscriseră golful Uniunii, golful Washington, 
muntele Franklin şi lacul Grant, numiri propuse de inginerul 
Smith pentru cele două golfuri şi pentru muntele pe care se 
aflam 

— Acum, spuse reporterul, peninsulei care se întinde la sud- 
vestul insulei propun să i se dea numele de peninsula 
Serpentinei, iar cozii îndoite' ce o termină şi care seamănă într- 
adevăr cu o coadă de reptilă să-i spunem promontoriul Reptilei. 


— Se adoptă, spuse inginerul. 

— Să luăm acum cealaltă extremitate a insulei, spuse Harbert. 
Golfului care seamănă aşa de mult cu un bot căscat să-i spunem 
golful Rechinului. 

— Potrivit nume ! strigă Pencroff. Vom completa desenul 
numind cele două părţi care mărginesc golful şi care seamănă 
cu două maxilare capul Mandibulei. 
— Bine, dar avem | a 
două capuri! observă 
reporterul. : 
— Nu-i nimic, — zise 
Pencroff, — vom avea 
capul Mandibulei de E 
Nord şi capul 
Mandibulei de Sud ! 
— S-a notat! 
răspunse Gedeon 
Spilett. 

— Mai rămîne să dăm 
un nume extremității 
de sud-est a insulei, 
spuse Pencroff. 

— Capul Ghearei ! 
strigă Nab, care voia 
să dea şi el un nume 
unei părţi din 
ţărişoara lor. 

ŞI găsise într-adevăr 
o denumire foarte 
potrivită, căci capul 
ce ieşea în mare 
părea să reprezinte 
gheara puternică a AN 5 Berem 
animalului fantastic, cu care se asemăna configuratia ciudată a 
insulei. 

Pencroff era încîntat de felul cum se desfăşurau lucrurile şi 
imaginaţia lor, puţin aprinsă, mai inventă diferite denumiri. 
Astfel, rîul care dădea coloniştilor apă bună de băut şi lîngă care 
îi aruncase balonul, primi numele de Mercy. 

Mica insulă pe care fuseseră azvirliţi prima oară, fu numită 
insula Salvării. 

Platoul care se afla în creştetul falezei de granit, deasupra 
Căminului, şi de unde privirea cuprindea întreg golful cel mare, 
primi numele de platoul Grande-vue. 

In sfîrşit, întreg hăţişul de nepătruns al pădurilor ce acopereau 
peninsula Serpentinei primi denumirea de pădurile Far-West. 

Cu aceasta, lista numelor date regiunilor vizibile şi cunoscute 
ale insulei se isprăvi, urmînd să fie completată mai tîrziu, pe 
măsură ce aveau să dea de regiuni noi. 

In ceea ce privea poziţia insulei, inginerul o determinase cu 
aproximaţie, luîndu-se după înălţimea şi poziţia soarelui, potrivit 
căruia platoul Grande-Vue şi golful Uniunii se aflau aşezate la 
răsărit. Socoteau ca a doua zi, notînd ora exactă a răsăritului şi 
a apusului soarelui şi fixînd poziţia lui la jumătatea timpului 
scurs în calea sa pe cer între răsărit şi apus, să determine cu 
precizie unde se află nordul. Deoarece insula făcea parte din 
emisfera australă, soarele, în clipa cînd atingea la zenit punctul 
său culminant, trecea spre nord şi nu spre sud, cum aparent îşi 
urmează calea în emisfera boreală. Pionierii se pregăteau să 
coboare muntele franklin, pentru a se întoarce la Cămin, cînd 
Pencroff strigă: 

— Să ştiţi că sîntem cu toţii nişte zăpăciţi ! 

— De ce ? întrebă Gedeon Spilett, care îşi închisese carnetul şi 
se pregătea să plece. 

— Dar insula noastră? Se poate? Am uitat să-i dăm un nume! 
Harbert tocmai avea de gînd să propună numele inginerului, şi 
fără îndoială că tovarăşii săi ar fi fost de acord, cînd Cyrus Smith 
rosti: 

Să-i dăm numele unui mare cetăţean, dragii mei, numele 
aceluia care lupta acum pentru a apăra unitatea Republicii 
noastre! Să-i dăm numele lui Lincoln ! 

Trei urale întîmpinară propunerea inginerului. 

In seara aceea, coloniştii noştri vorbiră, înainte de a adormi, 
despre patria lor îndepărtată, discutînd despre groaznicul război 
care o sfişia. Ei nu se îndoiau că armatele Sudului vor fi biruite 
în curînd şi că datorită lui Grant şi lui Lincoln va învinge cauza 
Nordului, cauza dreptăţii. 

Evenimentele acestea se petreceau în ziua de 30 martie 1865 şi 
ei nu puteau să ştie că, şaisprezece zile mai tîrziu, o crimă 


înfiorătoare avea să fie săvirşită la Washington, unde în vinerea 
paştilor, Abraham Lincoln avea să cadă răpus de glontele unui 
fanatic. 


CAPITOLUL XII 

Potrivirea ceasurilor. Pencroff este mulţumit. Un fum suspect. 
Cursul Pinului Roşu. Flora insulei Lincoln. Fauna ei. Fazanii de 
munte. Vînătoarea de canguri. Marasul. Lacul Grant. întoarcerea 
la Cămin. 


Locuitorii insulei Lincoln aruncară o ultimă privire în jurul lor, 
ocoliră craterul, mergînd pe muchia lui îngustă şi o jumătate de 
oră mai tîrziu se aflau din nou pe primul platou, unde îşi 
petrecuseră noaptea. 

Pencroff socoti că era timpul să ia masa de dimineaţă şi lucrul 
acesta îi făcu să se gindească şi la problema ceasurilor, pe care 
Cyrus Smith şi reporterul le aveau la ei. 

Se ştie că ceasul lui Gedeon Spilett nu fusese udat de apa mării, 
deoarece reporterul fusese aruncat de-a dreptul pe nisip, 
departe de valuri. Ceasul acesta era un instrument de fabricaţie 
foarte bună, un adevărat cronometru de buzunar, pe care 
Gedeon Spilett nu uitase să-l întoarcă cu grijă în fiecare zi. 
Ceasul inginerului se oprise, fireşte, pe cînd Cyrus Smith zăcea 
printre dune. El îl întoarse deci şi, socotind după înălţimea 
soarelui că trebuie să fie orele nouă dimineaţa, îşi potrivi ceasul 
la această oră. 

Gedeon Spilett era să facă aceeaşi lucru, cînd imgineruLil—opri, 
spunîndu-i: 

Nu, draga Spilett, aşteaptă ! Ai păstrat ora de .la Richmond, nu-i 
aşa ? 

— Da, Cyrus. 

— Prin urmare, ceasul dumitale este potrivit după meridianul 
oraşului Richmond, meridian care este aproximativ şi acela al 
oraşului Washington ? 

— Desigur. 

— Ei bine, lasă-l aşa. Mulţumeşte-te să-l întorci foarte regulat, 
dar nu te atinge de arătătoare. Lucrul acesta ne mai poate fi de 
folos. 

„La ce bun ?" se gîndi marinarul. 


Mîncară cu atita poftă, încît provizia de vînat şi de migdale fu în 
întregime consumată. Dar Pencroff nu se arătă de loc îngrijorat. 
Aveau să facă alte provizii pe drum; Top, care primise o porţie 
cam mică, va şti să descopere cite . ceva printre tufişuri. Pe de 
altă parte, marinarul se gindea, nici mai mult nici mai puţin, să 
ceară inginerului să le fabrice nişte praf de puşcă şi vreo. două 
puşti de vinătoare, socotind că lucrul acesta nu era chiar atît de 
complicat. 

Părăsind platoul, Cyrus Smith propuse tovarăşilor săi să se 
întoarcă la Cămin pe alt drum ca să cerceteze lacul Grant, atit 
de minunat aşezat. în mijlocul briului său de verdeață. Urmară 
deci muchia unui povîrniş, de unde părea să izvorască piriiaşul 
ce alimenta lacul. Vorbind între ei, coloniştii începuseră să şi 
întrebuinţeze denumirile pe care le aleseseră şi lucrul acesta le 
uşura mult convorbirea. Harbert şi Pencroff, unul tînăr, iar 
celălalt cam copilăros, erau îneîntaţi, şi pe drum, marinarul tot 
spunea: 

— Ei, ce zici, Harbert? Aşa e bine! Nu se poate să ne rătăcim, 
băiete, deoarece, fie că apucăm drumul spre lacul Grant, fie că 
pornim spre Mercy prin pădurea Far-West, tot ajungem pînă la 
urmă pe platoul Grande-Vue şi prin urmare la golful Uniunii ! 
Hotăriseră că, fără să formeze un grup compact, cei cinci 
tovarăşi nu trebuiau să se depărteze prea mult unul de celălalt. 
Fără îndoială că pădurile dese ale insulei adăposteau şi unele 
fiare sălbatice, aşa că era prudent să înainteze cu băgare de 
seamă. De cele mai multe ori, Pencroff, Harbert şi Nab umblau 
în frunte, precedaţi de Top care scotocea prin toate părţile. 
Reporterul şi inginerul mergeau împreună; Gedeon Spilett, gata 
să noteze cel mai mic incident, iar inginerul mai tot timpul tăcut, 
îndepărtîndu-se de drum doar atunci cînd ridica ici, colo cîte un 
minereu sau o plantă, pe care le băga în buzunar, fără să spună 
nimic. 


— Ce-o fi adunind mereu ? se întrebă Pencroff. Mă tot uit şi eu, 
dar nu văd nimic care ar merita să mă aplec! 

Pe la orele zece, micul grup cobora ultimele poviîrnişuri ale 
muntelui Franklin. Solul abia începuse să fie presărat cu tufişuri 
şi cu copaci răzleţi. Străbăteau un şes lung de o milă, care se 
termina la marginea pădurii. Păşeau pe un pămînt gălbui, ce 
părea calcinat şi era presărat ici, colo cu blocuri de bazalt, care 
pe alocuri dădeau un = 
aspect accidentat 
cîmpiei. După părerea 
lui Bischof, i-au 
trebuit bazaltului 
acestuia vreo trei 
sute cincizeci de 
milioane de ani, ca să 
se răcească. Totuşi, 
pe cîmpie nu se 
vedeau urme de lavă, 
care părea să se fi 
scurs mai mult pe 
povîrnişul nordic. 
Cyrus Smith credea 
că vor atinge fără nici 
un fel de piedică pîrîul 
care, după părerea 
lui, trebuia să curgă 
pe sub copacii de la 
marginea şesului, 
cînd îl văzu pe 
Harbert întorcîndu-se 
în grabă, în timp ce 
Nab şi marinarul se 
ascundeau după o 
stîincă. 

— Ce s-a întîmplat, băiete dragă ? întrebă Gedeon Spilett. 

— Am văzut un fum, răspunse Harbert. Se ridică dintre stînci, la 
o sută de paşi mai încolo. 

— Să fie totuşi oameni pe aici ? strigă reporterul. 

— Să nu ne arătăm înainte de a şti cu cine avem de-a face, 
răspunse Cyrus Smith. Mă cam tem de indigenii pe care i-am 


putea întîlni pe această insulă şi nu prea îi doresc. Unde este 
Top ?. 

— Top aleargă înainte. 

— Şi nu latră ? 

— Nu. 

— Ciudat. Să încercăm totuşi să-l chemăm. 

In cîteva clipe, inginerul, Gedeon Spilett şi Harbert erau Ungă 
tovarăşii lor, ascunzindu-se ca şi aceştia pe-după stîncile de 
bazalt. 

Se vedea foarte î 
desluşit un nor de fum ~ 
care se ridica în aer. 
Fumul avea o culoare 
gălbuie, foarte 
caracteristică. 

Top se întorsese, 
rechemat de un 
fluierat uşor al 
stăpînului său, care 
începu să se strecoare 
printre stînci, făcînd 
semn tovarăşilor să-l 
aştepte. 

Coloniştii noştri 
stăteau nemişcaţi, 
aşteptiînd cu oarecare 
nelinişte rezultatul 
cercetărilor 
inginerului. Deodată, îl 
auziră pe Cyrus 
strigîndu-i. Ajunseră în 
cîteva clipe lîngă 
inginer şi fură izbiţi de zg 
mirosul neplăcut, care plutea în aer. 

Uşor de recunoscut, acest miros lămurise repede pe inginer de 
proveniența norului de fum, de care fusese destul de îngrijorat 
mai întîi, şi nu pe nedrept. 

— După cum vedeţi, spuse el, focul acesta, sau mai bine zis 
fumul acesta, l-a aprins chiar natura. Am dat peste un izvor de 
sulf, care ne va ajuta să scăpăm de laringită. 


— Bravo ! strigă Pencroff. Ce păcat că n-am guturai ! 

Se apropiară toţi de locul de unde se ridica fumul. Găsiră un 
bogat izvor sodic sulfuros, care curgea printre stînci şi ale cărui 
ape, după ce absorbeau şi oxigen din aer, răspîndeau un miros 
puternic de acid sulfuric. 

Cyrus Smith încercă apa cu mîna şi constată că este catifelată 
ca leşia. Mai află că are un gust dulceag şi o temperatură de 95* 
Fahrenheit (35* centigrade deasupra lui zero). întrebat de 
Harbert, pe ce îşi bazează această afirmaţie, inginerul îi 
răspunse: 

— E foarte simplu, dragul meu: cînd am băgat mîna în apă, n-am 
simţit nici frig, nici cald, deci apa trebuie să aibă temperatura 
trupului omenesc, care este de aproximativ 35°. 

Izvorul sulfuros, nefiindu-le deocamdată folositor, se îndreptară 
spre marginea pădurii stufoase, care începea chiar la cîteva sute 
de paşi. 

După cum bănuiseră, pîrîul îşi rostogolea pe aici apele iuți şi 
limpezi, curgînd între două maluri înalte, de pămînt roşu, 
culoare care trăda prezenţa oxidului de fier. Din pricina culorii 
malurilor, coloniştii dădură de îndată acestei ape numele de 
„Pîrîul Roşu". 

Era un pîrîu larg, adînc şi limpede, format din apele scurse de pe 
munte — jumătate rîu, jumătate torent — curgînd ici liniştit pe 
nisip, colo vuind peste pietre sau prăvălindu-se în cascadă. îşi 
făcea drum spre lac pe o lungime de o milă şi jumătate şi pe o 
lăţime de aproximativ treizeci-patruzeci de picioare. 

Apele lui erau dulci, ceea ce le îngădui să tragă concluzia că şi 
apele lacului ar fi la fel. Era o împrejurare fericită, în cazul cînd 
s-ar găsi pe malurile lui un adăpost mai bun decît Căminul. 

Cît despre copacii care umbreau malul pirîului cale de cîteva 
sute de picioare în jurul apei, cei mai mulţi făceau parte din 
speciile ce se găsesc pretutindeni în zonele temperate din 
Australia sau Tasmania. Ele se deosebeau de coniferele care se 
înălţau în partea insulei explorată de ei, la cîteva mile de platoul 
Grande-Vue. în această epocă a anului, la începutul lui aprilie, 
care în emisfera australă corespunde lunii octombrie, adică 
începutului toamnei din emisfera boreală, frunzele nu căzuseră 
încă. Se aflau printre ei mai ales eucalipţi şi cazuarina, dintre 
care unii aveau să le dea în primăvara viitoare un fel de mană 
dulce, asemănătoare cu mana de Orient. în luminişuri creşteau 


pîlcuri de cedri australieni, care se ridicau din iarba numită în 
Noua Olandă „tussac". Lipsea însă cocotierul, atît de răspîndit în 
arhipelagurile Pacificului, această insulă aflîndu-se desigur la o 
latitudine prea joasă. 

— Ce păcat! spuse Harbert. E un copac atit de folositor şi face 
nuci atît de frumoase ! 

în ceea ce priveşte păsările, ele mişunau printre ramurile rare 
ale eucalipţilor şi cazuarinilor, care nu le stinghereau zborul. 
Cacatoeşi negri, albi şi cenuşii, papagali şi peruşe cu pene 
multicolore, păsări cu pene verzi şi creste roşii, papagali 
australieni albaştri zburau prin aer, cîrîind asurzitor. 
Zburătoarele acestea erau atit de viu colorate, încît coloniştilor 
noştri li se părea că le privesc printr-o prismă, care descompune 
culorile. 

Deodată, din mijlocul unui tufiş, izbucni un concert ciudat de 
voci discordante. Coloniştilor li se părea că auzeau cîntec de 
păsări, răgete de patrupezi şi ca un fel de şuierat ce putea fi 
lesne atribuit unui indigen. Nab şi Harbert, uitînd de orice 
prudenţă, se repeziră spre tufiş. Din fericire, nu dădură peste 
nici o fiară periculoasă, nici peste vreun indigen primejdios. 
Descoperiră doar vreo şase din păsările numite „fazani de 
munte", al căror strigăt seamănă cu un ris batjocoritor. Cîteva 
lovituri de ciomag puseră capăt, concertului, procurîndu-le 
totodată un vînat minunat pentru masa de seară. 

Harbert le arătă şi nişte porumbei frumoşi, cu aripile bronzate, 
unii moţaţi, alţii îmbrăcaţi în verde ca cei de soiul Miacquaria. N- 
au putut să-i atingă însă, şi tot aşa le scăpară şi ciorile şi 
coţofenele care zburau în stol. O împuşcătură de alice ar fi făcut 
prăpăd printre aceste zburătoare, dar vinătorii noştri erau 
înarmaţi doar cu pietre şi ciomege, arme primitive care se 
dovediră foarte puţin folositoare în această împrejurare. 

Lucrul acesta se vădi mai mult încă, atunci cînd prin faţa 
grupului trecu în fuga mare o turmă de patrupede, care 
înaintau, ţopăind şi sărind peste tufişuri. Adevărate mamifere 
zburătoare, ele făceau salturi atît de mari, încît păreau să se 
avinte de la un copac la altul, ca veveriţele. 

— Uite canguri ! strigă Harbert. 

— De mincat, se mănîncă ? întrebă Pencroff. 

— Friptura înăbuşită de cangur, răspunse reporterul, întrece cel 
mai gustos vinat !... 


Nici nu-şi terminase bine Gedeon Spilett fraza aceasta, care le 
atîta din nou pofta de vînat, că marinarul, urmat de Nab şi 
Harbert, se şi repezi pe urmele cangurilor. în zadar îi chemă 
Cyrus Smittt. De altfel, şi goana lor se dovedi zadarnică, căci 
cangurii erau sprinteni şi săreau ca nişte mingi. Se întoarseră 
după cinci minute, gifiind şi fără nici un rezultat, iar cangurii 
pieriră în desişuri. Nici Top nu avusese mai mult noroc. 

— Vedeţi şi dumneavoastră, domnule Cyrus, spuse Pencroff, că 
trebuie neapărat să ne fabricăm puşti. Credeţi că va fi cu putinţă 
? 

— Poate, răspunse inginerul, dar vom începe mai întîi prin a 
fabrica arcuri şi săgeți şi nu mă îndoiesc că în curînd veţi deveni 
tot atit de îndemînatici ca şi vînătorii australieni. 

— Arcuri şi săgeți ! spuse Pencroff dispreţuitor. Astea sînt bune 
pentru copii ! 

— Nu face pe grozavul, prietene Pencroff, răspunse reporterul. 
Arcul şi săgețile au fost de ajuns totuşi să însîngereze omenirea 
timp de sute de ani. Praful de puşcă este o invenţie nouă, dar 
războiul, din nefericire, a existat încă din vremurile cele mai 
îndepărtate. 

— Pe legea mea, aveţi dreptate, domnule Spilett, spuse 
marinarul. lertaţi-mă, dar m-am pripit cu vorba, ca totdeauna ! 
Între timp, Harbert, stăpînit de ştiinţa sa preferată, aduse din 
nou vorba de canguri, spunînd: 

— De altfel, se pare că am avut de-a face cu speța cea mai greu 
de prins. Aceştia erau canguri uriaşi, cu blană groasă, cenușie, 
dar, dacă nu mă înşel, există şi canguri negri şi roşii, canguri de 
stîncă, şi alţii, care sînt mai uşor de prins. Există vreo 
douăsprezece specii... 

— Harbert, îi curmă vorba, sfătos, marinarul, pentru mine nu 
există decit un singur soi de canguri şi acela se cheamă cangur 
la frigare şi tocmai specia asta ne va lipsi deseară ! 

Izbucniră cu toţii în rîs la auzul noii clasificări a maestrului 
Pencroff. Bravul marinar nu-şi ascundea părerea de rău de a nu 
avea decit friptură de fazan la masa de seară. Norocul însă avea 
să-i suridă din nou. 

Într-adevăr, Top, care simţea că propriul său interes e în joc, 
adulmeca şi scotocea peste tot, mînat de instinctul lui, ce se 
îmbina cu o poftă de mîncare grozavă. După toate 
probabilitățile, Top ar fi mîncat pe loc orice i-ar fi ieşit în cale, 


vînînd astfel pe socoteala sa, dacă Nab nu l-ar fi-supravegheat 
tot timpul. 

Pe la orele trei, cîinele dispăru printre ierburile înalte şi, judecînd 
după mirîiturile surde care se auziră în curînd, părea să se fi luat 
la harţă cu vreun animal. 

Nab se repezi după el şi într-adevăr îl văzu pe Top sfişiind cu 
lăcomie un patruped, care era pe cale să dispară în stomacul lui, 
de unde nu mai aveau cum să-l cerceteze. Din fericire, cîinele 
nimerise peste o mamă cu pui: dăduse o întreită lovitură, căci 
alte două rozătoare zăceau sugrumate pe jos. 

Nab apăru 'triumfător, ţinînd în fiecare mînă cite un rozător, 
ceva mai mare ca un iepure. Blana lor era gălbuie, cu pete 
verzui şi aveau doar un ciot de coadă. Erau nişte rozătoare 
numite „maras", un fel de iepuri din specia aguti, puţin mai mari 
decit fraţii lor din regiunile tropicale, adevăraţi iepuri americani, 
cu urechi lungi şi fălcile înarmate cu cite cinci măsele puternice 
pe fiecare parte, ceea ce-i deosebea de specia aguti. 

— Urra ! strigă Pencroff. Avem şi friptură ! Acum cred că putem 
să ne întoarcem acasă ! 

Porniră din nou la drum. Pîrîul Roşu îşi rostogolea apele limpezi 
sub bolta diferiților copaci arbori de cauciuc uriaşi, banksia şi 
cazuarina. Tulpinele unor liliacee minunate se ridicau pînă a o 
înălţime de douăzeci de picioare. Alte specii de copaci, 
necunoscuţi tînărului naturalist, îşi plecau ramurile deasupra 
pîrîului, ale cărui ape se strecurau murmurînd pe sub bolțile de 
verdeață.. 

Dar încetul cu încetul, albia pirîului se lărgea şi Cyrus Smith îşi 
dădu seama că se apropiau de revărsarea lui. Intr-adevăr, la 
ieşirea dintr-un desiş de copaci minunaţi, coloniştii se pomeniră 
în faţa lacului. 

Exploratorii atinseseră malul apusean al lacului Grant. 
Priveliştea era vrednică de admiraţie. Această întindere de apă, 
cu o circumferință de aproximativ şapte mile şi o suprafaţă de 
două sute cincizeci de acri era înconjurată de un brîu de copaci 
minunaţi. Spre răsărit, printr-o perdea de verdeață, pitoresc 
drapată pe alocuri, se întrezărea marea. Spre nord, lacul forma 
un arc rotunjit, care contrasta cu ascuţişul capătului opus. 
Nenumărate păsări acvatice vizitau malurile acestui Ontario în 
miniatură, şi cele „o mie de ostroave'" ale marelui lac american 
cu acest nume erau înlocuite aci de o stîincă, ce ieşea din apă la 


cîteva sute de picioare de malul sudic. Pe această stîncă se 
aciuiseră la un loc mai multe familii de pescăruşi care, cocoţaţi 
pe cîte o piatră, pîndeau gravi, nemişcaţi, peştii care se zăreau 
pe acolo şi apoi se repezeau în apă cu un strigăt ascuţit, pentru 
a ieşi cu prada în cioc. Într-alte părţi, pe maluri şi pe mica insulă, 
se lăfăiau rațe sălbatice, pelicani, găinuşe de baltă şi alte păsări, 
printre care şi vreo două minunate specimene de menura 
splendida, păsări lyră, cu coada grațios arcuită. 

Apa lacului era limpede, plăcută la gust, de culoare închisă şi, 
după cercurile concentrice care se încrucişau la suprafaţa ei, 
părea să adăpostească mult peşte. 

— E într-adevăr frumos lacul acesta ! spuse Gedeon Spilett. 
Plăcut ar fi să trăim pe malurile lui ! 

Chiar aci vom trăi ! îi răspunse Cyrus Smith. Dorind să ajungă la 
Cămin pe drumul cel mai scurt, coloniştii o porniră spre capul 
sudic al lacului. Mergeau de-a dreptul prin pădure. Îşi croiră cu 
destulă greutate drum printre ierburile înalte şi desişurile prin 
care omul nu păşise niciodată pînă atunci, îndreptîndu-se spre 
litoral, astfel ca să iasă la nord de platoul Grande-Vue. 
Străbătură două mile în această direcţie. În sfîrşit, după ultima 
perdea de arbori, apăru platoul Grande-Vue, acoperit cu iarbă 
deasă, iar în depărtare, întinderea nesfirşită a mării. Pentru a 
ajunge la Cămin, nu mai trebuiau decit să traverseze oblic 
platoul, mergînd cale de o milă, şi să coboare apoi pînă la prima 
cotitură a rîului Mercy. Inginerul dorea însă să afle cum şi pe 
unde se scurge prisosul de apă al lacului, astfel că îşi împinseră 
cercetările pe sub copaci, încă o milă şi jumătate spre nord. Într- 
adevăr, după toate probabilitățile, trebuia să existe undeva o 
crăpătură a peretelui de granit pe unde să se reverse apa. Acest 
lac nu era, de fapt, decit un uriaş bazin, pe care apele pirîului îl 
umpluseră încetul cu încetul şi era de la sine înţeles că surplusul 
de apă trebuia să se scurgă în mare printr-o cascadă oarecare. 
lar dacă presupunerile i se adevereau, inginerul socotea că va 
putea folosi energia căderii de apă, care se irosea deocamdată 
zadarnic. Mai umblară astfel cîtva timp, urcînd din nou panta 
platoului. Dar, deşi mai străbătuseră încă o milă în aceeaşi 
direcţie, inginerul tot nu izbutise să descopere locul de 
revărsare a lacului, care totuşi trebuia să se afle undeva în 
apropiere. 


Între timp, se făcuse 
ora patru şi jumătate 
şi trebuiau să se 
întoarcă acasă, ca să- 
şi pregătească cina. 
De aceea, micul grup 
făcu cale întoarsă şi, 
urmînd malul stîng al 
rîului Mercy, Cyrus 
Smith şi tovarăşii săi 
ajunseră curînd la 
Cămin. 

Aici aprinseră focul şi 
Nab cu Pencroff, ca doi 
bucătari pricepuţi, 
pregătiră la repezeală 
nişte fripturi minunate 
de maras. 

După cină, înainte de 
culcare, Cyrus Smith 
scoase din buzunar 
cîteva dintre pietrele şi 
minereurile pe care le 
adunase pe drum şi 
rosti: 

— Dragii mei, iată, fier, 
pirită, argilă, var şi piatra aceasta care e cărbune. lată ce ne 
dăruieşte natura, iată cu ce contribuie ea la munca tuturor. De 
mîine, începe munca noastră. 


CAPITOLUL XIII 

Ce poartă Top. Se fabrică arcuri şi săgeți. Cărămidăria. Cuptorul 
de oale. Diferite vase de bucătărie. Prima oală cu supă. Pelinul. 
Crucea Sudului. O importantă observaţie astronomică. 


— Ei, domnule Cyrus, cu ce începem ? îl întrebă a doua zi de 
dimineaţă Pencroff pe inginer. 

— Cu începutul, răspunse Cyrus Smith. 

Şi adevărul era că pionierii noştri erau siliţi să înceapă cu 
„începutul". Ei nu aveau nici măcar sculele necesare pentru a-şi 


fabrica unelte şi nici nu puteau să piardă prea mult timp, 
deoarece trebuiau să facă negreşit faţă nevoilor existente. E 
drept că puteau profita de experienţa trecutului şi, dacă n-aveau 
nimic de inventat, trebuiau în schimb să-şi fabrice tot ce le era 
necesar. Fierul şi oţelul de care dispuneau se aflau încă în stare 
de minereu, vasele aşteptau abia să fie fasonate din argilă, iar 
rufele şi îmbrăcămintea erau încă în stadiul de materii textile 
brute. 

Trebuie menţionat de altminteri că aceşti colonişti erau 
„oameni" în cel mai adevărat înţeles al cuvîntului. Inginerul 
Smith nu putea să-şi dorească nişte colaboratori mai inteligenţi, 
mai devotați şi mai zeloşi. Vorbise cu fiecare dintre ei în parte şi 
cunoştea însuşirile fiecăruia. 

Gedeon Spilett, reporter de mare talent, care acumulase 
nenumărate cunoştinţe ca să poată vorbi despre toate, avea să 
contribuie foarte mult cu mintea şi cu fapta la colonizarea 
insulei, fără a da vreodată înapoi în faţa greutăților. Din 
totdeauna vînător pasionat, avea să considere drept o meserie 
ceea ce socotise pînă atunci un sport plăcut. 

Harbert, băiat destoinic, avea cunoştinţe neobişnuit de vaste în 
domeniul ştiinţelor naturii şi, mulţumită lor, avea să aducă un 
aport preţios cauzei comune. 

Nab era devotamentul în persoană. Îndemînatic, inteligent, 
neobosit, robust şi înzestrat cu o sănătate de fier, Nab se 
pricepea puţin la fierărie, şi avea să fie fără îndoială foarte 
folositor coloniei. 

In ceea ce-l priveşte pe Pencroff care, fiind marinar, străbătuse 
toate oceanele, acesta lucrase şi ca timplar pe şantierele de 
construcţie din Brooklyn, fusese ajutor de croitor pe vasele 
statului, iar în timpul concediilor se îndeletnicise şi cu 
grădinăritul. Ca toţi oamenii mării se pricepea la orice şi ştia să 
facă de toate. 

Ar fi fost într-adevăr greu de găsit cinci oameni mai potriviţi, ca 
să facă faţă împrejurărilor în care se găseau. 

Cyrus Smith spusese că aveau să înceapă cu „începutul". Ori, 
acest început, de care vorbea inginerul, cerea construirea unui 
aparat, cu ajutorul căruia să transforme substanţele pe care 
natura le punea la îndemînă. Este cunoscut rolul căldurii în 
aceste transformări. Combustibilul, lemn sau cărbune, se găsea 


din belşug şi putea fi întrebuințat imediat. Trebuia deci clădit un 
cuptor, pentru a-l folosi. 

— La ce ne va sluji cuptorul ? întrebă Pencroff. 

— Ne va ajuta să fabricăm vasele de care avem nevoie, 
răspunse Cyrus Smith. 

— Şi din ce vom face cuptorul ? 

— Din cărămizi. 

— Dar de unde cărămizile?. 

— Le vom fabrica din argilă. Hai să mergem, dragii mei. Ca să 
nu ne mai obosim şi cu căratul, vom aşeza cărămidăria chiar la 
locul de unde scoatem argila. Nab se va îngriji de aprovizionare, 
iar focul pentru pregătirea bucatelor nu ne va lipsi. 

— De asta sîntem siguri, răspunse reporterul, — în schimb, s-ar 
putea să ducem lipsă de alimente, pentru că nu avem arme de 
vînătoare. 

— Ah, dacă am avea măcar un cuţit! strigă marinarul. 

— Ce-ai face cu el ? întrebă Cyrus Smith. 

— Ei bine, aş face repede un arc şi săgeți şi n-am mai duce lipsă 
de mîncare ! 

— Da, da, un cuţit, o lamă ascuţită... şopti inginerul, dus pe 
gînduri. 

Tot vorbind, privirile i se opriră asupra lui Top, care se plimba de 
colo pînă colo pe plajă. 

Deodată, ochii lui Cyrus Smith străluciră. 

— Top, aici! strigă el. 

Cîinele se supuse chemării stăpînului său. Acesta apucă între 
miîini capul lui Top şi, desfăcîndu-i zgarda de la git, o rupse în 
două părţi, spunînd: 

— lată două cuțite, Pencroff! 

Marinarul îi răspunse cu un chiot puternic. Zgarda lui Top era 
făcută dintr-o lamă subțire de oțel călit. Era destul să fie 
ascuţită pe o piatră de gresie şi cuțitul era gata. După două ore, 
utilajul coloniei se compunea din două lame tăioase, care 
fuseseră fixate, fără prea .mare greutate, pe cîte un miner solid. 
Cucerirea acestei prime unelte fu socotită un adevărat triumf. 
Era într-adevăr o cucerire nepreţuită, care venea în clipa 
potrivită. 

Plecară. Cyrus Smith voia să se întoarcă pe ţărmul apusean al 
lacului, acolo unde observase. în ajun pamîntul argilos, din care 
luase o mostră. O luară deci de-a lungul rîului Mercy, străbătură 


platoul GrandcVue şi, după un drum de cinci mile, ajunseră într- 
un luminiş, aşezat la vreo două sute de paşi de lacul Grant. 

Pe drum, Harbert descoperise un copac, din ramurile căruia 
indienii Americii de Sud îşi fac arcuri. Se numea „crejimba" şi 
făcea parte din familia palmierilor care nu dau fructe bune de 
mîncat. Tăiară crengi lungi şi drepte, le smulseră frunzele şi le 
ciopliră în aşa fel, încît să fie mai groase la mijloc şi mai subţiri 
la capete. Le mai răminea să găsească o plantă, din care să 
fabrice coarda arcului. Găsiră o plantă care făcea parte din 
familia malvaceelor, un hibiscus heterophyllus, din care 
scoaseră fibre atit de puternice, încît se puteau asemui cu 
tendoanele de animale. Pencroff fabrică astfel nişte arcuri destul 
de puternice, cărora nu le mai lipseau decit săgețile. De altfel, 
săgețile erau uşor de făcut din crengi drepte şi tari, fără noduri. 
Doar virful fu mai greu de găsit. Era nevoie- de ceva care să 
poată înlocui fierul. Pencroff însă era de părere că pînă la urmă 
vor găsi şi virfuri. 

Coloniştii ajunseră pe meleagurile cercetate în ajun, unde solul 
le oferea argilă plastică specială, care se întrebuinţează la 
fabricarea cărămizilor şi olanelor, tocmai potrivită pentru 
scopurile lor. Mîna de lucru era şi ea la îndemiînă. Trebuiau să 
scoată grăsimea din argilă cu ajutorul nisipului, să-i dea forma 
cărămizilor şi să le coacă la căldura unui foc de lemn. 

De obicei, cărămizile sînt turnate în forme, dar inginerul se 
mulţumi să le fabrice cu mîna. Toată ziua aceea şi în ziua 
următoare nu făcură altceva. Argila, pe care o stropeau cu apă, 
era frământată cu mîinile şi picioarele şi împărţită apoi în 
cărămizi prismatice de mărime egală. Un lucrător experimentat 
poate să fabrice, fără nici o maşină, pînă la zece mii de cărămizi 
în douăsprezece ore. Dar cei cinci cărămidari din insula Lincoln 
nu izbutiră să facă mai mult de trei mii de bucăţi în două zile. 
înşirară apoi cărămizile una lîngă alta, aşteptind să se usuce 
bine, pentru a le aşeza apoi în cuptor, lucru care se putea face 
doar peste trei-patru zile. 

In ziua de 2 aprilie, Cyrus Smith fixă punctele cardinale ale 
insulei. 

In ajun, el notase exact ora la care dispăruse soarele sub 
orizont, ţinînd seama şi de refracția razelor. Dimineaţa, însemnă 
cu aceeaşi exactitate ora răsăritului. între apus şi răsărit se 
scurseseră douăsprezece ore şi douăzeci şi patru de minute. 


Deci, în aceeaşi zi, la şase ore şi douăsprezece minute după 
răsărit, soarele avea să treacă la meridian şi punctul pe care-l 
va ocupa pe cer în acea clipă va reprezenta nordul insulei. 

La acea oră, Cyrus reperă punctul cu ajutorul a doi copaci astfel 
aşezaţi, încît umbra lor proiectată de soare forma un meridian 
invariabil, obţinînd astfel un punct de plecare pentru operaţiile 
ce vor urma. 

In cele două zile care E 

le mai rămăseseră BT 

pînă la coacerea A 
cărămizilor, adunară 
combustibil. Tăiară o 
mulţime de crengi 

din jurul luminişului şi § 
strinseră toate 
uscăturile de sub 
copaci. Între timp, 
vînară puţin prin 
împrejurimi, ceea ce 
era cu atit mai uşor, 
cu cît Pencroft îşi 
fabricase în sfîrşit 
cîteva duzini de 
săgeți, înarmate cu 
vîrfuri bine ascuţite. 
Top le făcuse rost de 
aceste virfuri, 
prinzînd un porc 
spinos, vînat destul 
de prost, dar 
deosebit de valoros 
pentru ei, datorită 
spinilor cu care era 
acoperit. Ei legară aceşti ghimpi la exiremitatea săgeților, care 
erau prevăzute şi cu nişte pene de papagal la capătul celălalt, 
pentru a pluti mai bine şi a nimeri drept la ţintă. In scurtă 
vreme, reporterul şi Harbert deveniră arcaşi dibaci, iar vînatul 
cu păr sau pene începu să curgă la Cămin. Aveau carne de 
cabiai, porumbei, aguşti, cocoşi de munte şi altele. Aproape tot 
vînatul răpus provenea din pădurea aşezată pe malul stîng al 


EIE 4 


rîului Mercy, regiune care primi numele de pădurea Jacamarului, 
în amintirea păsării urmărite în timpul primei explorări a 
ținutului, întreprinsă de Harbert şi Pencroff. 

Vînatul îl mîncau proaspăt. Păstrară doar şuncile cabiaiului, pe 
care le aromară cu diferite frunze parfumate şi le afumară la un 
foc de lemne verzi. Oriciît de hrănitoare era miîncarea pionierilor, 
se plictisiseră totuşi de ea, căci mîncau friptură şi iar friptură. Ei 
ar fi fost fericiţi să audă clocotind pe foc o supă cu un simplu 
rasol, dar era nevoie ca mai întîi să-şi fabrice oala în care să-l 
fiarbă. Oala la rîndul ei trebuia să fie arsă într-un cuptor care de- 
abia acum urma să fie zidit. 

În cursul scurtelor plimbări pe care le făceau în jurul 
cărămidăriei, vînătorii noştri dăduseră peste nişte urme de 
animale mari, cu gheare puternice, „lintr-o specie necunoscută. 
Cyrus Smith îi rugă pe tovarăşii săi să fie prevăzători, deoarece 
s-ar fi putut să trăiască şi fiare primejdioase în pădurea din jurul 
lor. 

Şi inginerul nu greşise. Peste cîteva zile, Gedeon Spilett şi 
Harbert zăriră un animal care semăna cu un jaguar. Din fericire, 
fiara nu-i atacă, căci puţin înarmaţi cum erau, cu greu ar fi 
scăpat teferi. Pencroff şi Gedeon Spilett hotărîră să curețe insula 
de asemenea fiare, de îndată ce vor avea arme serioase. 

În tot timpul acesta, Căminului nu i se mai aduse nici o 
îmbunătăţire, deoarece inginerul spera să găsească, sau să 
construiască, de va fi nevoie, o locuinţă mai potrivită. Locuitorii 
noştri, obosiţi, se mulţumiră să schimbe muşchiul şi frunzele 
uscate din culcuşurile în care dormeau. 

Tot în vremea aceea, începură să ţină şi socoteala exactă a 
zilelor petrecute pe insula Lincoln. Astfel, la 5 aprilie, care cădea 
într-o miercuri, se împlineau douăsprezece zile de cînd 
naufragiaţii fuseseră azvirliţi de uragan pe ţărmul acesta. 

În zorii zilei de 6 aprilie, inginerul şi tovarăşii lui se aflau laolaltă 
în luminişul în care voiau să ardă cărămizile. Bineînţeles că 
operaţia urma să aibă loc în aer liber, nu în cuptoare, mai bine 
zis chiar grămada de cărămizi ce trebuiau arse avea să 
constituie un cuptor uriaş, care avea să ardă şi să se coacă 
singur. 

Pregătiră combustibilul, aşezînd pe pămîntul gol grămezi de 
vreascuri subţiri, uscate, pe care le înconjurară cu mai .multe 
rînduri de cărămizi uscate, formînd astfel un cuptor mare, în 


care amenajaseră şi cîteva coşuri de aerisire. Aşezarea 
cărămizilor dură toată ziua, aşa că doar seara izbutiră să 
aprindă vreascurile. 

Nimeni nu dormi în noaptea aceea. Toţi supravegheau focul cu 
grijă, căutînd să menţină o căldură egală în cuptor. 

Operația ţinu patruzeci şi opt de ore şi reuşi cît se poate de 
bine. Acum, masa fumegîndă trebuia să se răcească. îndrumați 
de Cyrus Smith, Nab şi 
Pencroff cărară pe o 
targa făcută din crengi 
împletite cîteva 
grămezi de pietre de 
var (carbonat de 
calciu), care se 
găseau din belşug la 
nordul lacului. Sub 
acţiunea căldurii, 
pietrele acestea se 
transformară într-un 
var gros, minunat, 
care fierbea îndelung 
la stingere, întocmai 
ca varul cel mai fin, 
provenit din 
calcinarea marmurei 
sau a cretei. 
Amestecat cu nisip, a 
cărui menire era să 
împiedice 
contractarea pastei 
cînd se întăreşte, 
varul acesta le furniza 
o tencuială de cea mai 
bună calitate. 
Rezultatul tuturor acestor îndeletniciri se vădi în ziua de 9 
aprilie, cînd inginerul constată că dispuneau de o însemnată 
cantitate de var gata pregătit şi de cîteva mii de cărămizi. 

Fără să mai piardă o clipă, pionierii se apucară să construiască 
cuptorul, pentru coacerea diferitelor vase necesare gospodăriei 
lor. Lucrul mergea destul de uşor. Peste cinci zile, încins cu 


cărbunele de huilă din zăcămiîntul pe care-l descoperise 
inginerul la gura Pîrîului Roşu, în aer liber, cuptorul aruncă primii 
nori de fum, dintr-un coş de douăzeci de picioare. Luminişul se 
transformase în uzină, iar Pencroff era gata să creadă că din 
acest cuptor vor ieşi toate produsele industriei moderne. 

În aşteptarea acestui eveniment, pionierii se mulţumiră să 
fabrice nişte vase cam grosolane, e drept, dar cît se poate de 
potrivite pentru pregătirea mîncării. Materia primă o constituia 
acelaşi pămînt argilos, căruia Cyrus Smith îi adăugă puţin var şi 
cuarţ. Pasta obţinută era de fapt veritabilul „pămînt de pipă" din 
care făcură oale, ceşti mulate pe pietre de formă adecvată, 
farfurii, urcioare şi un fel de'hirdaie mari, în care voiau să 
păstreze apa. Forma lor era stîngace, cu multe defecte, dar 
după ce au fost arse în cuptor, bucătăria Căminului se îmbogăţi 
cu vasele acestea, mai preţioase decît cele mai fine porţelanuri. 
Mai trebuie menţionat aici faptul că Pencroff, dornic să vadă 
dacă argila astfel pregătită îşi merită cu adevărat numele, mai 
fabrică şi cîteva pipe, destul de grosolane, pe care le găsi 
încîntătoare. Din păcate, tutunul îi lipsea cu desăvirşire, lucru 
destul de greu pentru Pencroff, care totuşi se mîngiia, spunîndu- 
şi avintat şi plin de încredere: 

— Las’ că vine şi tutunul, cum au venit şi toate celelalte. 
Lucrările acestea ţinură pînă în ziua de 15 aprilie. Se înţelege că 
tot acest timp fu întrebuințat cu folos. Olarii noştri improvizaţi 
nu făcură altceva decit oale. 

Bineînţeles că, atunci cînd Cyrus Smith va găsi de cuviinţă să-i 
transforme în fierari, aveau să înveţe şi meseria aceasta. 

În seara zilei de 15 aprilie, meşterii noştri se întorceau la Cămin, 
încărcaţi cu vase de lut arse, iar cuptorul fu stins, în aşteptarea 
altei destinaţii. O întîmplare fericită însoţi întoarcerea 
coloniştilor. Inginerul descoperi o substanţă, care putea să 
înlocuiască iasca. Se ştie că iasca, o substanţă spongioasă şi 
catifelată, provine dintr-un fel de ciupercă din familia 
poliporelor, care devine foarte inflamabilă, mai ales atunci cînd 
este saturată în prealabil cu praf de puşcă, sau îmbibată cu o 
soluţie de azotat sau de clorat de potasiu. Pînă atunci, nu 
găsiseră nimic asemănător pe insulă, nici măcar alt soi de 
ciuperci care s-o înlocuiască. în ziua aceea, inginerul descoperi o 
plantă din familia pelinului, printre ale cărei specii mai 


însemnate se numără tarhonul, absintul şi multe altele. Rupînd 
cîteva mănunchiuri, le întinse marinarului, spunîndu-i: 

— Ţine, Pencroff. Asta îţi va face plăcere ! 

Pencroff cercetă cu atenţie planta îmbrăcată cu perişori lungi şi 
mătăsoşi şi cu frunze acoperite cu un puf moale. 

— Ce-o mai fi şi asta, domnule Cyrus ? întrebă Pencroff. Te 
pomeneşti c-o fi tutun ? 

— Nu, răspunse Cyrus Smith, — este peliniţă, mai bine zis 
peliniţă chinezească pentru oamenii de ştiinţă, pentru noi însă 
va fi iască. 

Într-adevăr, pelinul acesta, bine uscat, le dădu o substanţă/ care 
se aprindea foarte uşor, mai ales după ce inginerul o îmbiba cu 
nitrat de potasiu, din care descoperise citeva zăcăminte pe 
insulă. Nitratul de potasiu nu este altceva decit salpetru. 

În seara aceea, adunaţi în camera din mijloc, coloniştii cinară 
mai bine. Nab pregătise supă şi rasol de aguti, o şuncă de cabiai 
aromată, însoţită de nişte tubercule fierte de „caladium 
macrorhizum", un fel de plantă ierbacee din familia araceelor, 
care în zonele tropicale se dezvoltă în formă arborescentă, 
foarte bune şi hrănitoare. Semănau cu făina de sagu, folosită în 
Anglia, şi ea înlocuia într-o oarecare măsură piinea, care le 
lipsea. 

Înainte de culcare, Cyrus Smith ieşi împreună cu tovarăşii săi pe 
plajă, la aer curat. Era ora opt şi se lăsa o noapte minunată. 
Luna, în descreştere, nu apăruse încă, dar orizontul luminos 
începuse să strălucească în culorile palide-argintii, care vesteau 
răsăritul ei. La Zenitul Austral scînteiau stelele circumpolare. 
Crucea Sudului, pe care cu citeva zile mai înainte inginerul o 
admirase de pe virful muntelui Franklin, le întrecea pe toate în 
strălucire. 

Cyrus Smith privi cîtva timp minunata constelație, care purta în 
creştet şi la bază două stele de mărimea întiia, pe braţul din 
stinga o stea de mărimea a doua, iar pe cel din dreapta una de 
mărimea a treia. 

După ce se gîndi puţin, el întrebă: 

— Harbert, dacă nu mă înşel, sîntem în 15 aprilie? 

— Da, domnule Cyrus, răspunse Harbert. 

— Ei bine, în cazul acesta, miine este una din cele patru zile ale 
anului, cînd soarele va trece în dreptul meridianului chiar la 
orele douăsprezece. Cu alte cuvinte, va fi una din zilele în care 


timpul relativ, indicat de ceasornice, se va contopi cu timpul 
absolut, indicat de calculele astronomice. Dacă vremea Va fi 
frumoasă, sper să obţin longitudinea insulei cu o aproximaţie de 
cîteva grade. 

— Fără instrumente şi fără sextant ? întrebă Gedeon Spilett. 

— Chiar aşa ! Şi fiindcă noaptea este senină, — urmă inginerul, 
— voi încerca să aflu chiar în astăseară latitudinea la care ne 
aflăm, măsurînd înălţimea Crucii Sudului, adică a Polului Austral, 
deasupra orizontului. Vă daţi seama, dragii mei, că nu ne putem 
mulţumi cu constatarea că ne aflăm pe o insulă. înainte de a ne 
aşeza mai temeinic, trebuie să ne dăm seama, pe cit se poate, 
ce distanţă ne desparte de continentul american, de continentul 
australian sau de cele mai însemnate arhipelaguri ale 
Pacificului. 

— Are dreptate ! spuse reporterul. S-ar putea să trebuiască să 
construim o corabie în locul unei case, dacă. întîimplarea nu ne-a 
aruncat prea departe de un țărm locuit. 

— lată de ce, hotărî Cyrus Smith, voi încerca să aflu chiar în 
astă-seară latitudinea insulei Lincoln, iar miine, la amiază, voi 
încerca să-i aflu longitudinea. 

Dacă inginerul ar fi avut un sextant, instrument cu ajutorul 
căruia se măsoară cu precizie distanţa unghiulară a obiectelor 
reflectate, operaţia ar fi fost uşoară. Măsurînd în seara aceea 
înălţimea polului, a doua zi de dimineaţă, cînd soarele trecea la 
meridian, ei ar fi obţinut coordonatele insulei. Pentru că îi lipsea 
însă aparatul acesta, inginerul era silit să procedeze în alt fel. 
Cyrus Smith se întoarse deci la Cămin. La lumina focului, ciopli 
două rigle plate, pe care le uni la un cap, în aşa fel încît formau 
un fel de compas care se putea închide şi deschide. în loc de 
şurub, inginerul folosi un ghimpe mare de salcâm, cules de pe 
lemnele de foc. 

Cu acest instrument, Cyrus Smith se înapoie pe plajă. Ca să 
poată calcula cu exactitate înălţimea polului, inginerul trebuia 
să vadă cît mai limpede orizontul. De pe plajă, lucrul nu era cu 
putinţă, căci orizontul era închis spre sud de capul Ghearei. Cel 
mai potrivit loc pentru observaţiile necesare ar fi fost partea de 
sud a litoralului, unde le-ar fi fost greu să treacă, deoarece rîul 
Mercy era umflat de flux. 

Inginerul hotărî deci să-şi facă observaţiile pe platoul Grande- 
Vue, urmînd să tină seamă în calculele sale de înălţimea 


acestuia deasupra nivelului mării. A doua zi, printr-un procedeu 
geometric simplu, inginerul avea să calculeze şi înălţimea 
platoului. 

Prin urmare, coloniştii urcară spre platou, urmînd malul stîng al 
rîului Mercy. Se opriră acolo unde marginea platoului forma un 
unghi, ale cărui laturi priveau spre nord-vest şi sud-est, adică 
lîngă şirurile de stînci ciudat crestate, aşezate la marginea rîului. 
Colţul acesta al platoului domina cu vreo cincizeci de picioare 
înălţimea de pe malul drept, care cobora printr-o dublă pantă 
spre capul Ghearei şi spre coasta sudică a insulei. De aici, 
privirea îmbrăţişa liberă orizontul pe raza unui semicerc, care se 
întindea de la capul Ghearei pînă la promontoriul Reptilei. Spre 
sud, acest orizont, luminat de răsăritul lunei ce nu se arătase 
încă, se desprindea cu limpezime pe cerul întunecat, aşa că 
putea să fie văzut cu oarecare precizie. 

În clipa aceea, Crucea Sudului se prezenta observatorului într-o 
poziţie răsturnată, astfel că steaua Alpha reprezenta baza ei, 
sau partea cea mai apropiată de Polul Austral. 

Această constelație este aşezată mai departe de Polul Antarctic, 
decit este Steaua Polară faţă de Polul Arctic. Steaua Alpha este 
cu 27° mai depărtată de pol, aşa că Cyrus Smilh trebuia să ţină 
seamă de această diferenţă în calculele sale. Pentru a-şi 
simplifica operaţiile, îngriji de asemenea s-o observe în clipa în 
care ea trecea la meridian, dincolo de Polul Austral. 

Inginerul îndreptă unul din picioarele compasului spre orizontul 
mării, iar celălalt spre steaua Alpha, astfel că deschizătura 
dintre cele două laturi ale compasului îi dădu distanţa 
unghiulară, care despărţea Alpha de orizont. Ca să fixeze acest 
unghi în mod definitiv, el înţepeni, cu ajutorul unor spini, cele 
două beţişoare ale aparatului său pe un al treilea beţişor, aşezat 
de-a curmezişul, obţinînd astfel un unghi fix. 

Nu-i mai rămînea acum decit să socotească unghiul obţinut, 
reducînd totul la nivelul mării, lucru pentru care era absolut 
necesar să cunoască înălţimea platoului. Unghiul astfel obţinut 
avea să reprezinte înălţimea stelei Alpha, prin urmare înălţimea 
polului deasupra orizontului, adică latitudinea insulei. Se ştie că 
latitudinea unui punct oarecare al globului este întotdeauna 
egală cu înălţimea polului, deasupra orizontului acelui punct. 
Efectuarea acestor calcule fu lăsată pentru a doua zi, iar la ora 
zece toată lumea dormea dusă. 


CAPITOLUL XIV 
Măsurarea falezei de 
granit. O aplicaţie a 
teoremei 
triunghiurilor 
asemenea. 
Latitudinea insulei. O 
excursie spre nordul 
insulei. Un banc de 
stridii. Planuri de 
viitor. Trecerea 
soarelui la meridian. 
Coordonatele insulei 
Lincoln. 
A doua zi, la 16 
aprilie, în duminica 
Paştelui, pionierii se 
sculară în zorii zilei şi 
se apucară să-şi 
spele rufele şi să-şi 
curețe hainele. 
Inginerul avea de 
î_ gînd să fabrice săpun 
=== de Îndată ce va izbuti 
să-şi procure 
materiile prime necesare, adică sodă sau potasiu, grăsime sau 
untdelemn. Cît despre problema atît de importantă a reînnoirii 
hainelor, ea avea să fie rezolvată mai tîrziu. Deocamdată, 
hainele de pe ei mai puteau fi purtate încă vreo şase luni, căci 
erau trainice şi țineau la tăvăleală. De altfel, şi lucrul acesta 
depindea de aşezarea insulei în raport cu ţinuturile locuite. Dacă 
vremea era bună, întrebarea aceasta avea să-şi primească 
răspunsul în aceeaşi zi. 
Şi iată că soarele se ridica pe cer, vestind o zi minunată, una din 
acele zile frumoase de toamnă, în care vara parcă îşi ia rămas 
bun. 
Ei trebuiau să completeze datele culese în ajun, măsurînd 
înălţimea platoului Grande-Vue. 


— Folosiţi un instrument asemănător aceluia de ieri ? îl întrebă 
Harbert pe inginer. 

— Nu, băiatul meu, răspunse acesta, — vom proceda într-alt 
mod, tot atît de sigur. 

Harbert, mereu dornic să înveţe lucruri noi, îl urmă pe inginer, 
care se depărta de poalele falezei, coborînd pînă la marginea 
apei. Între timp, Pencroff, Nab şi reporterul îşi vedeau fiecare de 
treburile lor. 

Cyrus Smith luase cu el un fel de prăjină lungă de douăsprezece 
picioare, croită după. propria lui înălţime, pe care o cunoştea 
foarte bine. Harbert ducea o fibră lungă şi subţire, de care 
legase o piatră, şi care avea să le servească drept fir cu plumb. 
Ajungând cam la cinci sute de picioare de faleza care se ridica 
perpendicular, Cyrus Smith se opri la douăzeci de picioare de 
marginea valurilor, înfigînd prăjina în nisip la o adincime de 
două picioare. O propti cu grijă şi cu ajutorul firului cu plumb 
izbuti s-o aşeze perpendicular pe planul orizontului. 

După aceea, inginerul se retrase pînă la distanţa de la care, cînd 
se culca pe nisip, raza lui vizuală atingea atit extremitatea 
prăjinei, cît şi creasta falezei. Punctul acesta îl însemnă cu multă 
grijă cu un ţăruş. 

Apoi, i se adresă lui Harbert, întrebîndu-l: 

— Cunoşti principiile elementare ale geometriei ? 

— Nu prea bine, domnule Cyrus ! răspunse Harbert, nevrînd să 
rişte prea mult. 

— Îţi aduci aminte care sînt proprietăţile a două triunghiuri 
asemenea ? 

— Da, răspunse Harbert. Laturile lor omoloage sînt 
proporţionale. 

— Ei bine, fiule, în clipa de faţă am construit două triunghiuri- 
dreptunghiuri asemenea: cel dintiii, mai mic, are drept laturi 
prăjina perpendiculară şi distanţa care desparte ţăruşul de 
piciorul prăjinei, iar ipotenuza o constituie raza rnea vizuală; al 
doilea triunghi are drept laturi zidul perpendicular al falezei, a 
cărei înălţime vrem s-o cunoaştem, şi distanţa care separă 
ţăruşul de baza zidului, iar ipotenuza este formată tot de raza 
mea vizuală, aflîndu-se prin urmare în prelungirea ipotenuzei 
primului triunghi. 


— Acum am înţeles, domnule Cyrus ! strigă Harbert. Dacă 
distanţa de la ţăruş la prăjină este proporţională cu distanţa de 
la ţăruş la faleză, atunci şi înălţimea prăjinei este proporţională 
cu înălţimea falezei. 

— Aşa este, Harbert, răspunse inginerul, — astfel că, după ce 
vom măsura primele două distanţe, cunoscînd înălţimea 
prăjinei, vom afla înălţimea falezei printr-un simplu calcul de 
proporţii, fără să mai Ema - Sea 
fie nevoie s-o pi Ca aie 3 

măsurăm. 

Măsurară apoi cele 
două distanţe 
orizontale, folosindu- 
se de prăjina care se 
ridica la zece picioare 
deasupra solului. 
Prima distanţă, dintre 
ţăruş şi locul unde 
fusese înfiptă prăjina 
în nisip, măsura 
cincisprezece 
picioare. 

A doua distanţă, 
dintre ţăruş şi 
peretele falezei, era 
de cinci sute de 
picioare. 

După ce isprăviră 
măsurătorile, cei doi 
pionieri se întoarseră 
la Cămin. 

Ajuns acolo, inginerul 

fel de lespede de ardezie şistoasă, pe care o adusese dintr-una 
din plimbările lui. Era foarte uşor să-şi zgirie socotelile pe 
suprafaţa ei, folosindu-se de o scoică ascuţită. El stabili deci 
următoarea proporţie: 

15 : 500 : : 10 : x 500 x 10 = 5.000 


5000/15= 333,3 


Prin urmare, peretele falezei măsura 333,33 picioare!?. 

Cyrus Smith reluă apoi instrumentul pe care-l fabricase în ajun. 
Se ştie că depărtarea la care fixase cele doua rigle reprezenta 
distanţa unghiulară a stelei Alpha, deasupra orizontului. 
Inginerul măsură cît se poate de exact acest unghi, folosindu-se 
de o circumferință pe care o împărţise în trei sute şaizeci de 
părţi egale. Unghiul astfel măsurat avea zece grade. Adăugind 
la cifra obţinută cele douăzeci şi şapte de grade care despărţeau 
steaua Alpha de Polul Antarctic şi scăzînd din socoteală 
înălţimea platoului pe care îşi făcuse observaţiile, inginerul 
obţinu cifra de treizeci şi şapte. Deci, Cyrus Smith trase 
concluzia că insula Lincoln se afla la treizeci şi şapte de grade 
latitudine australă sau, ţinînd seamă de instrumentele 
rudimentare pe care le folosise, între paralela treizeci, şi cinci şi 
paralela patruzeci. 

Mai rămiînea să obţină longitudinea insulei, ca să aibă 
coordonatele ei complete. Longitudinea putea s-o afle în aceeaşi 
zi, la amiază, în clipa cînd soarele avea să treacă la meridian. 
Fiind duminică, pionierii hotărîră să facă o plimbare, mai bine zis 
să exploreze ţinutul aşezat între coasta de nord a lacului şi 
golful Rechinului, chiar pînă la extremitatea capului Mandibulei 
de Sud, dacă timpul rămînea frumos. Prîuzul hotărîră să-l ia pe 
dune, urmînd să se întoarcă acasă seara. 

La ora opt şi jumătate, micul grup o porni de-a lungul canalului. 
Dincolo, pe insula Salvării, se plimbau cu un aer foarte grav 
numeroase păsări acvatice ce semănau cu pinguinii, uşor de 
recunoscut după strigătul lor neplăcut, care semăna cu răgetul 
măgarului. Pencroff, care privea toate lucrurile numai din punct 
de vedere comestibil, află, nu fără oarecare mulţumire, că deşi 
cam negricioasă, carnea lor era bună de mîncat. 

Pe nisipul insuliţei se tîrau şi nişte amfibii mari, probabil foci, 
care işi căutaseră adăpost pe acolo. Animalele acestea nu aveau 
nici un fel de valoare alimentară, carnea lor uleioasă fiind de-a 
dreptul dezgustătoare; totuşi, Cyrus Smith le cercetă cu luare 
aminte, fără să-şi dezvăluie însă gîndul. Se mulţumi să spună 
tovarăşilor săi că foarte curînd vor vizita ostrovul. 


1 Este vorba de piciorul englez, unitate de măsură egală cu 
treizeci de centimetri. (N. A.) 


Ţărmul pe care înaintau pionierii era presărat cu nenumărate 
scoici, dintre care multe ar fi făcut bucuria colecționarilor. 
Descoperiră printre ele terebratuie, ghiocuri şi altele. Dar mai 
plăcută fu descoperirea lui Nab, care semnală, la vreo patru 
mile de Cămin, un uriaş banc de stridii, pe care marea în reflux îl 
lăsa cu totul descoperit. 

— Nab poate fi mulţumit, căci nu şi-a pierdut timpul degeaba, 
strigă Pencroff la vederea bancului de stridii care se zărea în 
larg. 

— Plăcută descoperire ! spuse reporterul. Şi dacă este adevărat 
că fiecare stridie produce cincizeci, şaizeci de mii de ouă pe an, 
avem aici o rezervă de nesecat. 

— Tot ce se poate, dar nu cred să fie prea hrănitoare stridiile 
astea, murmură Harbert. 

— Asta aşa-i, răspunse Cyrus. Stridiile conţin foarte puţine 
materii azotoase, aşa că un om care nu s-ar hrăni şi cu altceva, 
ar fi silit să mănînce cincisprezece pînă la şaisprezece duzini de 
stridii pe zi, 

— Foarte bine ! Cred că în cazul de faţă putem înghiţi cîte duzini 
de stridii dorim, fără să consumăm tot bancul, spuse Pencroff. 
Ce-ar fi să culegem citeva pentru masa de prînz ? 

Şi fără să aştepte răspunsul pe care îl cunoşteau dinainte, 
marinarul şi Nab adunară scoicile trebuitoare prînzului lor, 
vîrîndu-le într-o plasă din fire de hibiscus, împletită de Nab. De 
altfel, în aceeaşi plasă pionierii îşi transportau şi hrana. îşi 
urmară apoi drumul în susul coastei, mergiînd între dune şi 
mare. 

Din cînd în cînd, Cyrus Smith se uita la ceas, căutînd să se 
pregătească din timp pentru observaţia solară, pe care trebuia 
s-o facă la ora douăsprezece precis. 

Toată această parte a insulei, pînă la capul care mărginea golful 
Uniunii, capul Mandibulei de Sud, era stearpă. Cît cuprindeau cu 
ochii, nu vedeau decit nisip presărat cu scoici, amestecate cu 
sfărimături de lavă. Puţine păsări de mare zburau deasupra 
acestui țărm pustiu. Zăriră citiva goelanzi şi albatroşi şi cîteva 
rate sălbatice care, cu drept cuvint, stîrniră pofta lui Pencroff. 
Marinarul încercă să le doboare cu săgeți; zadarnic însă, căci 
zburătoarele nu se lăsau la pămînt, şi ar fi trebuit doborite din 
zbor. 

Lucrul acesta îl făcu pe marinar să repete: 


— Vedeţi, domnule Cyrus, atita vreme cît nu vom avea una sau 
două puşti de vînătoare, are să fie tare greu ! 

— Desigur, Pencroff, — îi răspunse reporterul, — dar asta 
depinde numai de dumneata ! Dă-nc fier pentru ţevi, otel pentru 
culasă, silitră, cărbune şi sulf pentru praful de puşcă, găseşte-ne 
mercur şi acid azotic pentru detonant, mai fă rost şi de nişte 
plumb pentru gloanţe şi cu siguranţă că Cyrus ne va fabrica 
nişte puşti minunate. 

— Ah ! Sînt sigur că toate aceste substanţe se găsesc în insulă, 
răspunse inginerul, — dar o armă de foc este un instrument 
delicat şi care necesită piese de mare precizie. în sfîrșit, vom 
vedea mai tîrziu ce e de făcut. 

— Cînd te gindeşti că a trebuit să aruncăm din nacelă toate 
armele, toate instrumentele, pînă şi bricegele noastre, strigă 
Pencroff. 

— Mă tem că dacă nu le aruncam, Pencroff, ne arunca pe noi 
balonul În fundul mării ! spuse Harbert. 

— Asta aşa este, îl aprobă marinarul. Apoi trecu la o altă idee: 
— Mă gîndesc la mutra lui Jonallian Forster şi a tovarăşilor săi, a 
doua zi de dimineaţă, cînd au găsit piaţa goală şi balonul nicăieri 
| 

— lată un lucru de care nu mă sinchisesc ! mormăi reporterul. 
— Da, dar eu am fost cu ideea ! spuse Pencroff cu un aer 
mulţumit. 

— Frumoasă idee, n-am ce zice, Pencroff ! răspunse Gedeon 
Spilett, rizînd. Uite unde ne-a adus ideea asta măreaţă. 

— Tot e mai bine decit în mîinile sudiştilor ! strigă marinarul. Mai 
ales de cînd s-a întors şi domnul Cyrus printre noi | 

— Nici mie nu-mi displac locurile astea, ca să spun drept! 
răspunse reporterul. De altfel, ce ne lipseşte ? Nimic 

— Mda, mai nimic, afară de... toate ! răspunse Pencroff, 
hohotind de ris. Te pomeneşti că într-o bună zi găsim şi mijlocul 
s-o ştergem de aici ! 

— Şi poate chiar mai devreme decit vă închipuiţi, — interveni 
inginerul, —- dacă insula Lincoln nu-i aşezată prea departe de 
vreun arhipelag sau continent, lucru pe care-l vom afla pînă într- 
o oră. S-ar putea s-o părăsim curînd. Nu am nici o hartă a 
Pacificului, dar îmi amintesc foarte bine cum arată partea lui 
sudică. Latitudinea pe care am obținut-o ieri ne arăta că insula 
Lincoln se află undeva între Noua Zeelandă şi Ciuli. Dar aceste 


două ţinuturi sînt aşezate la şase mii de mile depărtare unul de 
altul. Rămîne de văzut în ce parte a acestei mari întinderi de 
apă este aşezată insula noastră. Sper că lucrul acesta îl vom 
afla, cu oarecare aproximaţie, de îndată ce vom cunoaşte 
longitudinea insulei. 

— Dar după cum se pare, arhipelagul Pomotu este cel mai 
apropiat de noi în ce priveşte latitudinea ? întrebă Harbert 

— Da, dar distanta care ne desparte de el este de o mie două 
sute de mile. 

— Dar pe acolo ce este ? întrebă Nab, care urmărea convorbirea 
cu foarte mulf interes, arătînd cu mîna spre sud. 

— Pe acolo nu-i nimic, răspunse Pencroff. 

— Nimic, într-adevăr, întări inginerul. 

— Spune, Cyrus, întrebă reporterul, ce-am putea face 
presupunînd că insula Lincoln se află doar la două-trei sute de 
mile de Noua Zeelandă sau de Chiti ? 

— Atunci, răspunse inginerul, în loc să clădim o casă, vom 
construi un vapor, la cîrma căruia vom instala pe meşterul 
Pencroff. 

— Mai e vorbă, domnule Cyrus ! strigă marinarul. Sînt gata să 
mă fac şi căpitan... de îndată ce veţi construi un vas în stare să 
înfrunte valurile ! 

— Vom face-o şi pe asta, de va fi nevoie ! răspunse Cyrus Smith. 
Dar, în timp ce oamenii noştri vorbeau plini de curaj, se 
apropiase ora la care trebuia făcută observaţia. 

Cum va constata oare Cyrus Smith trecerea soarelui la 
meridianul insulei, fără nici un instrument ? lată un lucru pe care 
Harbert nu putea să şi-l închipuie. 

Observatorii se aflau acum la vreo şase mile de Cămin, nu 
departe de dunele printre care fusese găsit inginerul, după 
misterioasa lui salvare. Fiind ora unsprezece, poposiră în acel 
loc, pregătindu-şi prînzul. Harbert porni spre un pîrîu din 
apropiere, ca să care apă în urciorul adus de Nab. 

Intre timp, Cyrus Smith se pregăti pentru observaţiile sale 
astronomice. El alese pe plajă un loc neted, pe care marea în 
retragere îl nivelase cu desăvirşire. Această întindere de nisip 
foarte fin era netedă ca-n palmă, nici un grăunte nedepăşimdu-l 
pe celălalt. De altfel nu era neapărată nevoie de un plan perfect 
orizontal, precum nu se impunea nici ca băţul înfipt în nisip să 
fie fixat perpendicular. Dimpotrivă, inginerul îl înfipse, dîndu-i 


chiar o oarecare înclinare spre sud, adică spre partea opusă 
soarelui. Nu trebuie să uităm că locuitorii insulei Lincoln vedeau 
soarele descriindu-şi arcul deasupra orizontului de nord şi nu de 
sud, deoarece insula era aşezată în emisfera australă. 

Harbert începu să înţeleagă ce avea de gînd să facă inginerul, 
ca să constate trecerea soarelui la meridianul insulei, cu alte 
cuvinte, să ştie cînd e miezul zilei în acel punct al globului. Voia 
să afle aceasta cu ajutorul umbrei, pe care o proiecta băţul pe 
nisip, şi în lipsa altor instrumente avea să obţină cu aproximaţie 
rezultatul dorit. 

Într-adevăr, în clipa în care această umbră va dispărea, va fi ora 
douăsprezece fix; va fi de ajuns să se urmărească extremitatea 
umbrei ca să se cunoască clipa în care; după ce a scăzut, ea va 
reîncepe să crească. Înclinînd băţul în partea opusă soarelui, 
inginerul făcea ca umbra ce cădea să fie mai lungă, putînd 
urmări astfel mai uşor fazele prin care va trece. Cu cît acul unui 
cadran este mai lung, cu atit poate fi urmărit mai uşor în 
deplasarea lui. Şi umbra bastonului reprezenta astfel acul unui 
cadran. 

Cînd socoti că a sosit momentul, Cyrus Smith îngenunchie pe 
nisip şi începu să măsoare micşorarea umbrei cu ajutorul unor 
mici ţăruşi, pe care îi înfigea în nisip. Tovarăşii săi urmăreau 
operaţia cu mult interes. 

Reporterul ţinea cronometrul său în mînă, gata să anunţe ora 
cînd umbra va fi dispărut. In afară de aceasta, deoarece se 
nimerise ca Cyrus Smith să facă aceste operaţiuni în ziua de 16 
aprilie, zi în care timpul mijlociu se confundă cu timpul adevărat, 
ora pe care avea s-o anunţe Gedeon Spilett va fi chiar ora 
Washingtonului — şi aceasta avea să simplifice calculele. 


Între timp, soarele înainta încet, umbra băţului scădea mereu şi, 
în clipa în care lui Cyrus Smith i se păru ca ea creşte din nou, el 
întrebă . 

— Cite ora ? 

— Cinci şi un minut, îi răspunse Gedeon Spilett. Nu-i mai 
rămînea decit să facă calculele, ceea ce nu-i fu prea greu. Exista 
deci o diferenţă de cinci ore între Washington şi insula Lincoln. 
Inginerul ştia că 
soarele, în mişcarea 
lui circulară, parcurge 
cincisprezece grade 
pe oră. Cincisprezece 
grade înmulţite cu 
cinci ore dau 
şaptezeci şi cinci de 
grade. 

Aşadar, Washingtonul, 
aflindu-se la 77*3'11" 
longitudine, adică 77* 
măsurate după 
meridianul din 
Greenwich — în raport 
cu care americanii, ca 
şi englezii, măsoară 
longitudinea — insula 
Lincoln urma să aibă 
cu 75* mai mult, adică 
să se afle la 152* 
longitudine. 

Cyrus Smith anunţă 
rezultatul tovarăşilor 
săi. Ţinînd seamă de 
greşelile care s-ar fi SA. 
putut strecura la .această ie. el se crezu îndreptăţit să 
afirme, aşa cum făcuse şi pentru latitudine, că insula Lincoln se 
afla aşezată între paralelele 35—37, şi între meridianele 150— 
155, la vest de Greenwich. Aceasta, cu o îngăduinţă de 5°, atit 
pentru longitudine, cît şi pentru latitudine, ceea ce putea să 
reprezinte la o eventuală eroare de observaţie o diferenţă de 

trei sute de mile longitudine sau latitudine, la distanţele 
calculate. 

Dar ei nu trebuiau nicidecum să se lase influenţaţi în hotărîrile 
lor de această eventuală eroare. 

Inţelegeau acum limpede că insula Lincoln era aşezată departe 
de orice țărm sau arhipelag şi că nu puteau parcurge o 
asemenea distanţă într-o barcă rudimentară. 

După datele pe care încercaseră să le stabilească, insula era 
aşezată la cel puţin o mie două sute de mile de Tahiti şi de 
insulele arhipelagului Pomotu, la mai mult de o mie opt sute de 
mile de Noua Zeelandă şi la mai bine de patru mii cinci sute de 
mile de coasta americană. 

Dar, oricît îşi răscolea amintirile, Cyrus Smith nu-şi putea aminti 
de existenţa vreunei insule cunoscute în această regiune a 
Pacificului. 


CAPITOLUL XV 

Se hotărăşte iernatul. Problema metalelor. Explorarea insulei 
Salvării. Vinătoarea de foci. Prinderea unui mamifer spinos. Un 
kola. Ce se înţelege prin metoda catalană. Fabricarea fierului. 
Cum se obţine oţelul. 


A doua zi de dimineaţă, la 17 aprilie, primul cuvînt al 
marinarului fu adresat lui Gedeon Spilett: 

— Ei, ce vom fi astăzi ? întrebă el. 

— Ceea ce va găsi de cuviinţă Cyrus, îi răspunse reporterul. 
Din cărămidari şi olari, tovarăşii inginerului aveau să se 
transforme în metalurgişti. 

În ajun, după prînz, exploraseră insula pînă la extremitatea 
capului Mandibulei, la o depărtare de aproape şapte mile de 
Cămin. Acolo se termina lungul şir de dune şi solul căpăta o 
aparenţă vulcanică. Nu mai erau faleze înalte, ca cele din 
apropierea platoului Grande-Vue, ci doar un fel de chenar 
neregulat, care încadra golful îngust, cuprins între cele două 
capuri, care se formaseră din substanţele minerale aruncate de 
vulcan. Intorcîndu-se acasă la căderea nopţii, pionierii noştri nu 
se culcară înainte de a fi hotărît definitiv dacă rămîneau sau 
plecau de pe insula Lincoln. 

Distanţa de o mie două sute de mile, care despărţea insula de 
arhipelagul Pomotu, era foarte mare. O barcă n-ar fi izbutit s-o 


parcurgă, mai ales toamna, cînd vremea putea oricînd să se 
strice. Aceasta era părerea lui Pencroif. De altminteri e destul de 
greu să construieşti o barcă, chiar cînd ai toate instrumentele 
necesare, dar în împrejurările de faţă, cînd pionierii noştri nu 
aveau nici un fel de scule şi cînd ar fi trebuit să înceapă prin a 
fabrica ciocane, topoare, ferăstraie, rindele şi alte unelte, lucru 
care ar fi cerut mult timp. Hotărîră deci să ierneze pe insula 
Lincoln şi să-şi caute o locuinţă mai potrivită, în care să-şi 
petreacă lunile de iarnă. 

Dar, înainte de toate, trebuiau să întrebuinţeze minereu! de fier, 
din care inginerul găsise cîteva zăcăminte în partea de nord- 
vest a insulei şi să transforme acest minereu În fier sau în oţel. 
Se ştie că, în general, pămîntul nu conţine metalele în stare 
curată. Cele mai multe dintre ele se găsesc combinate cu oxigen 
sau cu sulf. Şi chiar cele două bucăţi de minereu pe care le 
ridicase Cyrus Smith erau, una un magnetit, iar cealaltă o pirită, 
sau sulfura de fier. Cel dintii, magnetitul, era un oxid de fier şi 
trebuia deci redus cu ajutorul cărbunelui, adică eliminat 
oxigenul pentru a obţine fier curat. Acest lucru se făcea fie 
supunînd minereul, amestecat cu cărbune, la o temperatură 
înaltă, fie prin aşa-zisa metodă „catalană", uşoară şi rapidă, care 
transformă minereul în fier, printr-o singură operaţie sau, în 
sfîrşit, prin metoda furnalelor înalte, care transformă minereul 
mai întîi în fontă şi-apoi fonta în fier, extrăgîndu-i procentul de 
cărbune cu care este combinată. 

Cyrus S-mith avea nevoie de fier şi nu de fontă; trebuia deci să 
caute să folosească metoda cea mai rapidă. De altfel, minereul 
pe care-l găsise era el însuşi foarte curat şi foarte bogat în fier. 
Făcea parte din acea specie de minereu, care se găseşte în 
mase de culoare cenuşie închis, dă un praf negru, cristalizează 
în octaedre regulate şi dă naştere magnetelor naturale. În 
Europa, şi anume în Suedia şi Norvegia, unde se găsesc 
zăcăminte bogate, el serveşte la fabricarea fierului de primă 
calitate. Nu departe de acest zăcămint se găseau şi zăcămintele 
de cărbune, pe care pionierii începuseră să le folosească. Deci, 
materia prună se alia foarte prielnic aşezată, înlesnind 
transformarea minereului. 

— Aşadar, domnule Cyrus, întrebă Pencroff, vom prelucra 
minereul de fier ? 


— Da, dragul meu, 
răspunse inginerul, 
dar în acest scop vom 
începe prin a vina pe 


insula cea mică vreo ez: 

cîteva foci, ceea ce -~ ? 

ştiu că nu-ți displace. T a 

— Să vînăm foci ? se x i E 


miră marinarul, 
întorcîndu-se spre 
Gedeon Spilett. Nu 
ştiam că focile intră 
în fabricaţia fierului ! 
— Dacă spune Cyrus, 
aşa este ! îl linişti 
reporterul. 

Inginerul însă 
părăsise între timp 
Căminul, astfel că 
Pencroff se văzu silit 
să se pregătească de 
vînătoare, fără nici o 
altă explicaţie. 

Puțin după aceea, 
Cyrus Smith, Harbert, 
Gedeon Spilett, Nab 
şi Pencroff se aflau cu toţii pe plajă, acolo unde canalul forma un 
fel de vad, de cîte ori marea se retrăgea. Vinătorii îl străbătură 
fără să se ude mai sus de genunchi. 

Cyrus Smith punea pentru prima oară piciorul pe această insulă, 
tovarăşii săi însă pentru a doua oară, căci aici îi azvirlise balonul 
naufragiat. 

Citeva sute de pinguini îi întîmpinară la sosire, privindu-i cu ochi 
miraţi. Pionierii, înarmaţi cum erau cu ciomege, ar fi putut să-i 
ucidă cu uşurinţă, totuşi nu făcură nici o încercare, deoarece nu 
voiau să sperie focile, culcate pe nisip la o mică depărtare. 
Inaintară deci cu băgare de seamă spre extremitatea nordică, 
călcînd pe un sol ciuruit de mici scobituri, care erau de fapt nişte 
cuiburi de păsări acvatice. La capătul insulei se zăreau nişte 


mogildeţe negre, care înotau la suprafaţa apei. Parcă ar fi fost 
mici stînci plutitoare. 

Erau focile pentru care veniseră. Ele trebuiau lăsate să iasă pe 
plajă, căci pîntecele lor îngust, blana lor deasă şi scurtă şi trupul 
lor alungit în chip de fus face ca focile, bune înotătoare,, să nu 
poată fi prinse în apă. Pe uscat însă, picioarele lor scurte, cu 
degetele unite printr-o membrană, abia le îngăduie să se tirască 
încet şi greoi. 

Pencroff cunoştea năravurile acestor amfibii şi îşi sfătui tovarăşii 
să aştepte ca focile să se culce pe plajă, spre a se încălzi la 
soare, după care se vor cufunda într-un somn adînc. Atunci, vor 
face în. aşa fel, încit să le taie drumul şi să le lovească peste 
bot. 

Vînătorii se ascunseră după stîncile litoralului, aşteptînd în 
tăcere. 

Trecu o oră, pînă cînd focile se hotăriră să iasă pe nisip. Sosiră 
în sfîrşit vreo şase. Pencroff şi Harbert se depărtară, spre a ocoli 
capătul insulei, ca să le ia pe la spate şi să letaie drumul. în 
timpul acesta, Cyrus Smith, Gedeon Spilett şi Nab se furişau 
către viitorul teatru de luptă, tîrîndu-se de-a lungul stîncilor. 
Deodată, Pencroff, înalt şi voinic, ieşi din ascunzătoare şi scoase 
un chiot. Inginerul şi cei doi tovarăşi ai săi se repeziră între mare 
şi foci. Două-trei dintre ele, lovite cu putere, căzură moarte pe 
nisip, pe cînd celelalte izbutiră să se arunce în mare, făcîndu-se 
nevăzute în larg. 

— Focile cerute, domnule Cyrus ! spuse marinarul înaintînd spre 
inginer. 

— Bine, Pencroff. Le vom transforma în foale, pentru fierărie. 

— În foale ?! strigă Pencroff. Ce noroc a dat peste focile astea ! 
Într-adevăr, inginerul voia să facă din pielea lor nişte dispozitive 
pentru suflat aerul necesar prelucrării minereului. Focile acestea 
erau de mărime mijlocie; în lungime nu depăşeau şase picioare, 
iar capul lor semăna cu un cap de cîine. 

Fiindcă nu avea nici un rost să care o greutate atît de mare, Nab 
şi Pencroff hotărîră să le jupoaie pe loc, în timp ce Cyrus Smith 
şi reporterul aveau să termine explorarea micii insule. 

Marinarul şi negrul se descurcară cu multă îndemiînare, astfel 
că, trei ore mai tirziu, Cyrus Smith dispunea de două piei de 
focă, pe care voia să le folosească aşa cum erau, fără să le mai 
tăbăcească. 


Pionierii aşteptară refluxul,- apoi se întoarseră la Cămin, trecînd 
din nou canalul. 

Prelucrarea pieilor nu fu un lucru uşor. Ele trebuiau să fie prinse 
pe nişte rame de lemn, care să le tină întinse şi apoi trebuiau 
cusute una de alta cu nişte fibre, ca să poată fi umplute cu aer, 
fără să răsufle prea mult. Pionierii se văzură nevoiţi să 
reînceapă operaţia de cîteva ori. Cyrus Smith avea la dispoziţie 
doar cele două lame de oţel făcute din zgarda lui Top, totuşi se 
dovedi atît de indemiînatic şi tovarăşii săi îl ajutară cu atita 
pricepere, încit, peste trei zile, inventarul micii colonii se 
îmbogăţise cu un dispozitiv de suflat aerul, menit să injecteze 
oxigen în mijlocul minereului, în timpul cît va fi supus căldurii. 
Fără aceasta, operaţia nu avea sorţi de izbîndă. 

In dimineaţa zilei de 20 aprilie, începu, aşa cum o numeşte 
reporterul În însemnările sale, „perioada metalurgică". Inginerul 
era hotărit, se ştie, să lucreze chiar la locul unde se găseau 
zăcămintele de cărbune şi de fier. După socotelile lui, acestea 
se aflau la poalele muntelui Franklin, la o depărtare de şase 
mile. Nu putea fi vorba să se întoarcă în fiecare seară la Cămin, 
aşa că ei hotăriră să se adăpostească într-o colibă de crengi, ca 
să poată urmări zi şi noapte importanta operaţie. 

Plecară dis-de-dimineaţă. Nab şi Pencroff duceau pe o targa 
dispozitivul de suflat aerul şi o oarecare cantitate de provizie, pe 
care aveau s-o mai înmulțească pe drum. 

Străbătură pădurea Jacamarului prin partea ei cea mai deasă. îşi 
croiră un drum, care mai tîrziu avea să devină calea directă, ce 
lega platoul Grande-Vue cu muntele Franklin. Copacii, aparţinînd 
speciilor de care am mai pomenit, erau minunati. Harbert 
semnală prezenţa unei noi specii, aşa numiții arbori „dragoni“, 
pe care Pencroff se grăbi să-i numească „praz îngimfat", căci, cu 
toată înălţimea lor, copacii aceştia făceau parte din familia 
liliaceelor, aidoma cepii şi sparanghelului. Rădăcina lemnoasă a 
acestor copaci, fiartă, e foarte bună de mîncat şi supusă 
fermentaţiei, ea dă o licoare destul de plăcută. Adunară o 
cantitate destul de mare din aceste rădăcini. 

Drumul prin pădure fu lung. El ţinu toată ziua, îngăduind 
coloniştilor noştri să observe fauna şi flora locului. Top, în seama 
căruia era mai ales descoperirea faunei, alerga printre ierburi, 
stîrnind tot felul de vînat; fără a alege, Harbert şi Gedeon Spilett 


ucîseră cu săgețile doi canguri şi un animal care semăna cu un 
arici sau cu binecunoscutul furnicar. 

— Şi cînd va fi în oală, se grăbi să întrebe Pencroff, cu ce o să 
semene ? 

— Cu o bucată de carne de vacă, răspunse Harbert. 

— Altceva nici nu cerem, răspunse marinarul. 

În timpul acestei excursii, pionierii întîlniră cîţiva porci mistreți 
care nu căutau să-i atace. Şi se părea că nu vor mai da şi peste 
alte fiare periculoase, cînd într-un desiş, reporterul zări la cîţiva 
paşi de el, între crengile unui copac, un animal care i se păru că 
seamănă cu un urs şi pe care începu să-l schiţeze liniştit în 
carnet. Din fericire pentru Gedeon Spilett, animalul nu era un 
urs. Nu era decit un kula, cunoscut şi sub numele de „leneşul". 
Avea mărimea unui cîine, părul zburlit, de culoare murdară, şi 
labele înzestrate cu gheare puternice, care îl ajutau să se caţăre 
pe copaci, pentru a se hrăni cu frunzele lor. După ce stabiliră 
identitatea acestui animal, pe care îl lăsară să-şi vadă în pace 
de îndeletnicirile sale, reporterul se mulţumi să înscrie sub 
desenul său „leneş” în loc de „urs”, apoi porniră mai departe. 
Pe la orele cinci după-amiază, Cyrus Smith dădu semnalul 
opririi. Se aflau în afara pădurii, la poalele puternicelor metereze 
de lavă, care sprijineau muntele Franklin spre răsărit. La cîteva 
sute de paşi curgea Pîrîul Roşu, aşa că pionierii aveau la 
îndemiînă apă bună de băut. 

Tabăra fu curînd înjghebată. în mai puţin de o oră ridicară la 
marginea pădurii, între copaci, o colibă făcută din crengi, liane şi 
pămînt. Cercetările geologice fură amînate pentru a doua zi. 
Pregătiră cina, aşezind frigarea la flacăra unui foc vesel, în faţa 
colibei. Pe la ora opt, dormeau duşi, în timp ce unul dintre ei 
stătea de veghe, ca să întreţină focul şi pentru a păzi tabăra de 
animalele sălbatice care puteau să-i dea tircoale. 

A doua zi, la 21 aprilie, Cyrus Smith porni împreună cu Harbert 
în căutarea terenurilor, unde găsise mostre de minereu. El 
descoperi zăcămiîntul, la suprafaţa solului, aproape de izvorul 
pinului, la poalele uneia, dintre meterezele ce sprijineau 
muntele în partea de nord-est. Minereul,, foarte bogat în fier, şi 
a cărui structură îngăduia să fie uşor supus topirii, se- 

prezenta, într-o formă cit se poate de potrivită pentru, modul de 
extracţie pe care îşi propunea să-l folosească inginerul: metoda 
catalană, simplificată, aşa cum se aplică în Corsica. 


De fapt, metoda catalană propriu-zisă cere cuptoare şi creuzete, 
în care minereul şi cărbunele, aşezate în pături alternative, sînt 
reduse şi transformate în fier. Dar Cyrus Smith nu-şi putea 
îngădui luxul unor astfel de. construcţii. El dorea să formeze din 
minereu şi cărbune o masă cubică, în centrul căreia să sufle aer 
cu ajutorul dispozitivului s.ău. Acesta era fără îndoială procedeul 
întrebuințat de primii metalurgişti ai. omenirii şi, ceea ce 
izbutiseră aceştia să 
facă la vremea lor, 
puteau desigur şi ei 
să reuşească pe 
insula Lincoln. 

Ca şi minereul, 
cărbunele care se 
găsea nu prea 
departe, la suprafaţa 
pămîntului, fu adunat 
fără greutate. 
Minereul fu sfărimat 
apoi în bucățele mici 
şi curăţat cu mîna de 
murdăriile de la 
suprafaţă. 
îngrămădiră apoi 
cărbunele şi minereul, 
aşezindu-l în pături 
suprapuse, aşa cum 
procedează cărbunarii 
cu lemnul pe care vor 
să-l carbonizeze. Sub 
influenţa aerului 
suflat de foale şi a 
căldurii, cărbunele 
avea să se transforme în acid carbonic, apoi în oxid de carbon, 
care la rîndul lui avea să se combine cu oxidul de fier, extrăgînd 
oxigenul şi lăsînd să curgă fierul curat. 

Acesta fu procedeul folosit de inginer. Aşeză foalele din piele de 
focă, prevăzute cu un tub de pămînt refractar, fabricat în 
cuptorul de olărie, lîngă grămada de minereu. Mişcate primtr-un 
mecanism simplu, înjghebat cu ajutorul unui cadru de lemn şi a 


unor funii de fibre, foalele zvirliră în masa minereului o cantitate 
de aer, care-i ridica temperatura, ajutînd în acelaşi timp 
procesul chimic, de pe urma căruia pionierii obţinură o cantitate 
de fier curat. 

Grea operaţie ! Răbdarea şi ingeniozitatea pionierilor fură puse 
la grea încercare. Totuşi, operaţia izbuti şi rezultatul fu un fel de 
băşică de fier spongios, pe care se văzură nevoiţi s-o bată la 
roşu, adică s-o făurească, pentru a înlătura impurităţile 
învelişului lichefiat. Bineînţeles că acestor fierari improvizaţi 
lelipsea ciocanul; ei se aflau în situaţia în care se aflase şi primul 
metalurgist şi procedară întocmai cum procedase el: prima 
băşică de fier, fixată pe un băț, le sluji de ciocan, pentru a lovi a 
doua băşică, pe o nicovală de granit. Obţinură astfel un metal 
rudimentar, dar care se putea întrebuința. 

În cele din urmă, după multe sforţări şi oboseală, în ziua de. 25 
aprilie, pionierii făuriseră cîţiva drugi de fier şi-i prefăcuseră în 
scule: cleşti, cazmale, sape, pe care Pencroff şi Nab le găseau 
minunate. 

Dar metalul nu-l putea folosi prea mult în stare de fier curat: el 
trebuia prefăcut în oţel. Ori, oţelul rezultă din combinarea 
fierului cu cărbunele, obţinindu-se fie din fontă, din care se 
extrage o anumită can-titate de cărbune, fie din fier, căruia i se 
adaugă cărbunele care-i lipseşte. Cyrus Smith avea să 
folosească acest din urmă procedeu, deoarece fierul pe care îl 
descoperise era curat. 

Inginerul încălzi metalul împreună cu cărbune pisat într-un 
creuzet de pămînt refractar şi oţelul astfel obţinut, maleabil şi la 
cald şi la rece, fu prelucrat cu ciocanul. Nab şi Pencroff, bine 
îndrumați, făuriră nişte topoare, care se căliră minunat prin 
încălzire la roşu şi cufundare bruscă în apă rece. 

Mai fabricară şi alte unelte şi anume: lame de rindea, topoare şi 
toporaşe, benzi de oţel pentru ferăstraie, foarfeci, cazmale, 
lopeţi, ciocane, cuie — toate, fără îndoială destul de grosolane. 
În sfîrşit, în ziua de 5 mai, prima perioadă metalurgică se încheie 
şi fierarii se întoarseră la Cămin, unde îi aşteptau alte lucrări, în 
care aveau să se specializeze în curînd. 


CAPITOLUL XVI 


Se pune din nou problema locuinţei. Fanteziile lui Pencroff. O 
explorare în nordul lacului. Marginea de miazănoapte a 
platoului. Şerpii. Extremitatea lacului. Top e neliniştit. Top 
înoată. O luptă sub apă. Vaca de mare. 


Era în ziua de 6 mai, care corespunde cu 6 noiembrie în 
emisfera boreală. Cerul se întunecase de citeva zile şi cu toate 
că temperatura nu. scăzuse încă prea simţitor, pionierii 
socoteau că trebuie să ia oarecari măsuri, pentru a-şi asigura 
iernatul. Dacă pe insula Lincoln s-ar fi găsit un termometru, el ar 
fi arătat în medie 10—12* deasupra lui zero, fapt care nu 
trebuie să mire pe nimeni. Fiind aşezată între paralelele 35 şi 
40, insula Lincoln trebuia să prezinte în emisfera de sud 
condiţiile climaterice ale Siciliei sau ale Greciei din emisfera de 
nord. Dar, dat fiind că Grecia şi Sicilia sufereau de pe urma unor 
geruri mari, însoţite de zăpadă şi gheaţă, era de presupus că şi 
insula Lincoln va fi supusă în toiul iernii unor scăderi de 
temperatură împotriva cărora trebuiau să fie pregătiţi. 

În tot cazul, chiar dacă frigul nu-i ameninţa încă, vremea ploilor 
se apropia şi pe această insulă singuratică, aşezată în plin 
Ocean Pacific şi expusă tuturor intemperiilor venite din larg, 
tulburările atmosferice trebuiau să fie dese şi foarte violente. 
Problema găsirii unei locuinţe mai potrivite decit Căminul se 
punea imediat, cerînd b grabnică dezlegare. 

Pencroff avea desigur o oarecare slăbiciune pentru adăpostul 
descoperit de el, totuşi înţelese şi el repede că trebuiau să caute 
altul mai bun. Odată, în împrejurări pe care le cunoaştem. 
Căminul fusese inundat de ape, şi pionierii nu se mai puteau 
expune unui astfel de accident. 

— De altfel, spuse Cyrus Smith, mai trebuie să luăm şi alte 
măsuri de prevedere. 

— De ce? Insula nu este locuită, spuse reporterul. 

— Tot ce se poate ! răspunse inginerul, cu toate că nu am 
cercetat-o încă în întregime, dar chiar dacă nu se află nici o 
fiinţă omenească pe aici, mi-e teamă totuşi să nu fie plină de 
animale sălbatice. Trebuie să ne punem la adăpost de orice atac 
şi să nu mai fim siliţi a veghea pe rînd noapte de noapte ca să 
nu lăsăm să se stingă focul. Şi apoi, dragii mei, trebuie să ne 
gîndim la toate. Piraţii malaezi trec adesea prin părţile acestea 
ale Pacificului. 


— Cum se poate?! se miră Harbert. Ajung pînă la o asemenea 
distanţă de uscat ? 

— Da, copilul meu, răspunse inginerul. Piraţii aceştia sînt 
marinari îndrăzneţi, dar totodată sînt şi nişte tîlhari periculoși, 
împotriva cărora noi trebuie să luăm toate măsurile posibile. 

— Foarte bine, răspunse Pencroff, ne vom apăra de toţi 
duşmanii ce se pot ivi, fie ei cu două sau cu patru picioare. Dar, 
domnule Cyrus, n-ar fi bine să cercetăm toate colţurile insulei 
înainte de a întreprinde ceva ? 

— Bine ar fi, întări Gedeon Spilett. Cine ştie dacă nu vom găsi pe 
coasta opusă una din peşterile pe care îi zadar le-am căutat 

aici ? 

— E adevărat, răspunse inginerul, totuşi, voi uitaţi, dragii mei, 
că e bine să ne aşezăm în vecinătatea unei ape şi că din 
creştetul muntelui Franklin n-am zărit spre apus nici un rîu sau 
pîrîu. Pe partea aceasta, dimpotrivă, ne aflăm între rîul Mercy şi 
lacul Grant, fapt care nu trebuie neglijat. Ba mai mult, coasta pe 
care ne aflăm nu este atit de bătută de vînturile care, în această 
emisferă, suflă de la nord la vest. 

— Să clădim o casă pe malul lacului, propuse marinarul. Acum 
nu ducem lipsă nici de scule, nici de cărămizi. Dacă am izbutit 
să fim cărămidari, olari, turnători şi fierari, o să izbutim noi să 
fim şi zidari. 

— Da, dragul, meu, dar înainte de a lua o hotărire, trebuie să 
căutăm locul potrivit. Dacă natura near oferi locuinţă, ne-ar 
scuti de multă muncă, şi-am avea totodată un adăpost mai 
sigur, care ne-ar apăra împotriva duşmanilor dinăuntru şi 
dinafară insulei. 

— Ai dreptate, €yrus, răspunse reporterul, dar noi arii cercetat 
întreg masivul de granit de-a lungul coastei şi n-am găsit nici 
cea mai mică gaură, nici măcar o crăpătură ! 

— Aşa-i, întări Pencroff. Ah, ce bine-ar fi dacă am putea să 
săpăm un adăpost, la o oarecare înălţime, în peretele acesta, în 
aşa fel, încît să nu ne ajungă nimeni ! Mă şi văd într-o locuinţă 
cu cinci-şase camere, cu vedere spre mare... 

— Cu ferestre şi geamuri ! întregi Harbert, rizînd. 

— Şi cu scară ! adăugă Nab. 

— Ce găsiţi de ris ? strigă marinarul. Nu avem tirnăcoape şi 
cazmale? Şi credeţi că domnul Cyrus nu ne va fabrica pulbere ca 


să aruncăm stincile în aer? Spuneţi, domnule Cyrus, nu-i aşa că 
ne veţi fabrica şi pulbere cînd va fi nevoie ? 

Cyrus Smith îl ascultase pe avîntatul Pencroff, in timp ce acesta 
îşi defăşura planurile fanteziste. Atacarea masivului de granit, 
chiar cu ajutorul unei mine, ar fi însemnat o muncă uriaşă şi era 
destul de supărător că natura nu făcuse măcar începutul. 
Inginerul propuse să se cerceteze din nou faleza, de la 
revărsarea rîului pînă la unghiul ei nordic. 

leşiră deci cu toţii şi-o examinară din nou, cu cea mai mare 
atenţie, pe o întindere de nouă mile. Dar pe peretele neted şi 
drept nu se vedea în nici un loc vreo cavitate. Cuiburile 
porumbeilor de stîncă, ce zburau deasupra falezei, erau doar 
nişte scobituri foarte mici, săpate chiar sus, pe creasta 
neregulată a granitului. 

Acest lucru îi cam nemulţumea, căci nu era chip să atace acest 
masiv nici cu tîrnăcopul, şi nici cu ajutorul pulberei, pentru a 
obţine o deschizătură. suficient de mare în stîncă. Întîmplarea 
făcuse ca Pencroff să descopere Căminul, singurul adăpost de 
pe toată partea aceea a litoralului, adăpost pe care se gîndeau 
să-l părăsească acu. 

Isprăvind explorarea, ajunseră la cotul nordic al falezei; care se 
termina printr-un povîrniş lin, ce se pierdea pe plajă, formînd 
pînă la extrema limită din apus un fel de taluz, o îngrămădire 
deasă de pietre şi nisip, avînd o înclinare de cel mult 45° şi 
legate între ele prin plante, copăcei şi ierburi. Ici, colo se mai 
ivea cîte un colţ de granit, care străbătea vegetaţia. Pîlcuri de 
copaci creşteau, formînd terase pe povirnişurile acoperite cu 
iarbă deasă. Dar numai la atît se reducea vegetaţia care încerca 
să răzbată în acest loc. De la poalele povîrnişului pînă la litoral 
se-ntindea un larg şes de nisip. 

Cyrus Smith socoti, pe bună dreptate, că pe aici se scurgea, sub 
formă de cascadă, surplusul de apă al lacului. Era firesc ca 
surplusul apelor Pîriului Roşu să se verse pe undeva; ori, 
inginerul nu găsise încă locul, deşi cercetase tot ţinutul cuprins 
între gura rîului şi platoul Grande-Vue. 

De aceea, inginerul propuse tovarăşilor săi să urce poviîrnişul pe 
care îl observau şi să se întoarcă la Cămin, străbătînd platoul şi 
explorînd malurile de nord şi de răsărit ale lacului. 


Primiră propunerea lui şi, în cîteva minute, Harbert şi Nab 
ajunseră pe platou, Cyrus Smith, Gedeon Spilett şi Pencroff 
urmîndu-i în pas mai puţin grăbit. 
La vreo două sute de picioare în faţa lor, se zărea printre frunze 
minunata oglindă a lacului, care strălucea în bătaia soarelui. 
Priveliştea era minunată în aceste locuri. Copacii îngălbeniţi 
formau grupuri armonioase. Scoarța groasă a cîtorva trunchiuri 
uriaşe, doborite de bătrîneţe, închipuia brazde întunecate pe 
covorul de verdeață, ce se aşternea pretutindeni. Printre crengi 
se zbenguiau stoluri de papagali, adevărate curcubee 
mişcătoare, care săreau de pe o ramură pe alta şi-ţi dădeau 
impresia că lumina se 
răsfringea în toate 
culorile prin hăţişul 
ciudat de crengi. 
In loc să meargă de-a 
dreptul spre malul de 
nord al lacului, 
pionierii ocoliră 
marginea platoului, 
făcînd un înconjur de 
o milă şi jumătate, 
pentru a ajunge la 
revărsarea piîriului, pe 
malul său stîng. Era o 
plimbare uşoară, 
deoarece copacii rari 
lăsau destul loc între 
ei. Se vedea că aici te 
afli la limita zonei 
fertile şi vegetaţia 
începea să fie mai 
x puţin viguroasă decit 
> în zona cuprinsă între 
j pîrîu şi rîul Mercy. 
Cr Cyrus Smith şi 
ee a = tovarăşii săi înaintau 
cu băgare de seamă prin ţinutul acesta nou. Ei nu aveau alte 
arme decit arcuri cu săgeți şi ciomege terminate cu un vîrf 
ascuţit de fier. E drept că nici nu se arătă vreo fiară; după cum 


se părea, ele trăiau mai mult în pădurile dese din sud. Totuşi, 
pionierii avură şi o surpriză neplăcută, văzindu-l pe Top oprindu- 
se în faţa unui şarpe uriaş, lung de patrusprezece pînă la 
cincisprezece picioare, pe care însă Nab îl răpuse cu o singură 
lovitură de ciomag. Cyrus Smith examina reptila şi constată că 
nu era veninoasă; ea făcea parte clin familia aşa numitului şarpe 
diamant, cu care se hrănesc indigenii din unele regiuni. Totuşi, 
s-ar fi putut să mai existe pe acolo şi alte specii de şerpi, a căror 
muşcătură să fie mortală. De pildă, vipere cu coada despicată, 
care se ridică deodată cînd le calci, sau şerpi înaripaţi, care au 
de o parte şi de alta a capului un fel de aripioare, ce le ajută să 
se aviînte cu o mare repeziciune. Top, după prima clipă de 
surpriză, începu să gonească reptilele cu un zel, care ar fi putut 
să-i fie fatal, silindu-şi stăpînul săl cheme mereu. 

Ajunseră destul de repede la locul unde Pîrîul Roşu se vărsa în 
lac şi recunoscură pe malul opus locul pe care îl cercetaseră la 
coborîrea de pe muntele Franklin. Cyrus Smith observă că 
debitul de apă al piîriului era destul de mare şi, prin urmare, nu 
s-ar fi putut ca natura să nu se fi îngrijit să creeze undeva un loc 
de scurgere pentru surplusul de apă al lacului. Punctul de 
revărsare trebuia neapărat găsit, căci el forma desigur o cădere 
de apă, a cărei energie le putea fi de folos. 

Pionierii umblau fiecare după voia sa, fără să se depărteze totuşi 
prea mult unul de altul. Apele lacului păreau bogate în peşte. 
Pencroff îşi puse în gînd să meşterească diferite unelte de 
pescuit, ca să poată trage foloase din această bogăţie. 

O luară întîi de-a lungul capului ascuţit din partea de nord-est a 
lacului. Se putea presupune că într-acolo se află căderea de 
apă, deoarece în partea aceea malul lacului aproape atingea 
marginea platoului. Dar se înşelaseră şi se văzură siliţi să 
continue explorarea malului care, după o uşoară cotitură, 
cobora din nou de-a lungul litoralului. 

Aici, malul era mai puţin împădurit, doar cîteva piîlcuri de copaci, 
risipite ici, colo, măreau pitorescul pri veliştei. Lacul Grant se 
desfăşura în toată întinderea lui şi nici o briza nu-i încreţea faţa 
apelor. 

Alergînd printre ierburi, Top gonea stoluri de păsări diferite, pe 
care Gedeon Spilett şi Harbert le întîmpinară cu săgeți. Tînărul 
nimeri una din aceste păsări, care căzu în mijlocul ierburilor de 
mlaştină. Top se repezi şi aduse o minunată pasăre de apă, de 


culoare cenuşie, cu capul mare şi ciocul scurt, cu degetele unite 
în formă de lopăţele printr-o pieliţă cu marginea festonată şi cu 
aripile tivite cu o dungă albă. Era o lişiţă, pasăre de mărimea 
unei potirnichi mari, aparţinînd grupului de macrodactylc, care 
fac trecerea între grupul palmipedelor şi al picioroangelor. Era 
un vînat destul de neînsennat, căci carnea lui nu avea un gust 
prea bun. Pionierii hotărîră să i-o dea la cină, lui Top care nu era 
prea pretenţios. 

Mergind de-a lungul malului răsăritean al lacului, călătorii noştri 
atinseră după scurtă vreme marginea care mai fusese 
cercetată. Inginerul era foarte mirat că nu găsise locul de 
scurgere al surplusului apelor lacului şi nu ascundea acest lucru 
faţă de reporter şi marinar, cu care stătea de vorbă. 

În aceeaşi clipă, Top, care fusese foarte calm pînă atunci, dădu 
semne de nelinişte. Inteligentul animal alerga de colo-colo pe 
mal, se oprea, apoi se uita spre apă, ţinind o labă ridicată, ca şi 
cînd ar fi adulmecat un vînat nevăzut; uneori lătra cu furie, 
alteori păstra cea mai adîncă tăcere. 

Nici Cyrus Smith, nici tovarăşii săi nu luară la început în seamă 
purtarea ciudată-a lui Top, dar lătratul cîinelui înteţindu-se, 
atenţia inginerului se trezi. 

— Ce s-a întîmplat Top ? întrebă el. 

Cîinele făcu mai multe sărituri spre stăpiînul lui, dînd semne 
vădite de nelinişte, apoi se repezi din nou spre mal şi, pe 
neaşteptate, sări In lac. 

— Aici, Top ! strigă Cyrus Smith, care nu voia să-şi lase cîinele 
să intre în apa aceasta necunoscută. 

— Ce s-o fi petrecînd acolo dedesubt? se întrebă Pencroff, 
cercetînd faţa apei. 

— Top o fi simţit prezenţa vreunei amfibii, răspunse Harbert. 

— Poate un aligator” ? spuse reporterul. 

— Nu cred, răspunse Cyrus Smith. Aligatorii se întîlnesc numai 
În regiuni cu latitudine mai joasă. 

Între timp, la chemarea stăpînului său, Top se întorsese la mal, 
continuînd să fie neliniştit; sărea mereu prin ierburile înalte şi, 
călăuzit de instinct, părea că urmăreşte o fiinţă nevăzută, care 
ar fi înotat de-a lungul malului, sub apele lacului. Totuşi, apele 
erau liniştite, suprafaţa lor nu avea nici cea mai mică încreţitură. 


2 Aligator — specie de crocodil, care trăieşte în anele Americii şi care 
atinge pînă la cinci metri lungime. (N. R.) 


Pionierii se opriră de cîteva ori, observînd-o cu luare aminte. Nu 
apărea nimic. Mister. 

Inginerul era foarte intrigat. 

— Să cercetăm şi mai departe, spuse el. 

Peste o jumătate de oră, pionierii atinseră unghiul de sud-est al 
lacului, regăsindu-se din nou pe platoul Grande-Vue. Aci, 
cercetarea malurilor lacului trebuia socotită terminată şi, totuşi, 
inginerul nu descoperise pe unde şi nici cum se scurgea 
surplusul apelor. 

— Totuşi, punctul de revărsare trebuie să existe, repeta el, şi de 
vreme ce nu se vede în afară, el se află desigur înăuntrul 
masivului de granit de pe coastă ! 

— Dar, ce importanţă are acest lucru, dragă Cyrus ? întrebă 
Gedeon Spilett. 

— O importanţă foarte mare, răspunse inginerul, — căci dacă 
scurgerea trece prin masiv, s-ar putea ca înăuntrul lui să existe 
o cavitate, pe care am putea-o folosi ca locuinţă, după ce vom fi 
îndrumat în altă direcţie cursul apelor. 

— Domnule Cyrus, întrebă Harbert, nu s-ar putea oare ca apele 
să se scurgă chiar prin fundul lacului, ajungînd la mare printr-o 
conductă subterană ? 

— Ba se poate foarte bine, răspunse inginerul, şi, aşa stînd 
lucrurile, vom fi nevoiţi să ne clădim singuri casa. Ce să-i faci, 
natura n-a vrut să facă nimic pentru noi. 

Pionierii se pregăteau să traverseze platoul, pentru a se întoarce 
la Cămin, căci erau orele cinci, cînd Top începu să dea din nou 
semne de nelinişte. Lătra cu furie şi, înainte ca stăpînul lui să-l fi 
putut reţine, el se avintă pentru a doua oară în lac. 

Alergară cu toţii spre mal. Top ajunsese între timp la o 
depărtare de douăzeci de picioare şi, în vreme ce Cyrus Smith îl 
chema zadarnic, un cap uriaş apăru la suprafaţa apelor, nu prea 
adinci în acele locuri. 

Harbert recunoscu pe dată genul de amfibii din care făcea parte 
animalul acesta cu capul ţuguiat, cu ochii mari şi mustăţi lungi, 
pleoştite. 

— Un lamantin ! strigă el. 

Dar nu era un lamantin, ci un alt specimen din ordinul 
cetaceelor, din grupa aşa-ziselor „vaci de mare”, un dugong, pe 
care-l recunoscu apoi după nările lui larg deschise, deasupra 
botului. 


Uriaşa dihanie se repezi la cîine, care încercă să scape de ea, 
înot în d spre mal. Stăpînul lui Top nu avea cum să-l scape şi, 
înainte ca Gedeon Spilett şi Harbert să fi avut timp să-şi 
încordeze arcurile, cîinele înhăţat de dugong dispăru sub apă. 
Nab voi să sară în ajutorul lui Top, cu ciomagul lui ghintuit, 
hotărît să atace uriaşul animal chiar acolo unde se simţea în 
elementul său. 

— Stai, Nab! îl opri 
inginerul. 

Intre timp, sub apă se 
încinse o luptă cu 
totul inexplicabilă, 
deoarece Top nu avea 
cum să reziste în 
asemenea condiţii: 
părea să fie o luptă 
îndîrjită, judecînd 
după bulboanele care 
se vedeau pe faţa 
apei şi, în mod fatal, 
trebuia să se 
isprăvească cu 
moartea cîinelui. Dar, 
deodată, într-un vîrtej 
de spume, Top fu 
proiectat în aer de o 
forţă necunoscută, 
zbucni pînă la zece 
picioare deasupra 
suprafeţei lacului, 
căzu din nou In 
mijlocul apelor 
răscolite din adîncuri, 
apoi înotă spre mal. Cîinele scăpase ca prin minune, fără răni 
prea grave. 

Cyrus Smith şi tovarăşii săi priveau faţa lacului, fără să înţeleagă 
nimic. S-ar fi zis că lupta nu încetase sub apă. Se părea că 
dugongul, după ce scăpase de cîine, lupta mai departe, fiind 
atacat de un animal puternic. 


Lupta nu ţinu însă mult. Apele se înroşiră de sînge şi trupul 
dugongului, care se ridicase deasupra valurilor stacojii, fu 
aruncat în curînd la mal pe o mică plajă din partea de sud a 
lacului. 

Pionierii alergară într-acolo. Dugongul murise. Era un animal 
uriaş, lung de cincisprezece pînă la şaisprezece picioare şi care 
părea să cîntărească mai bine de vreo mie de kilograme. La git, 
dihania avea o rană, care părea că se datoreşte unui tăiş 
ascuţit. 

Oare ce amfibie izbutise să ucidă uriaşul dugong ? Nimeni n-ar fi 
putut să dea un răspuns mulţumitor şi Cyrus Smith, preocupat, 
se întoarse la Cămin, însoţit de tovarăşii lui. 


CAPITOLUL XVII 

Cercetarea lacului. Curentul indicator. Planurile lui Cyrus Smith. 
Grăsimea dugongului. La ce foloseşte pirita. Sulfatul de fier. 
Cum se fabrică glicerina. Săpunul. Salpetrul. Acidul sulfuric. 
Acidul azotic. Noua cascadă. 


A doua zi de dimineaţă, la 7 mai, Cyrus Smith şi Gedeon Spilett 
se urcară pe platoul Grande-Vue, lăsîndu-l pe Nab să 
pregătească masa. Harbert şi Pencroff se ocupau cu reînnoirea 
proviziilor de lemne de foc. 

Inginerul şi reporterul ajunseră curînd la mica plajă din susul 
lacului, pe care fusese aruncat dugongul. Asupra acestei mase 
de carne se şi abătuseră stoluri de păsări, pe care erau nevoiţi 
să le alunge cu pietre, deoarece Cyrus Smith dorea să păstreze 
grăsimea animalului, care putea Ti întrebuințată pentru nevoile 
coloniei. Cît despre carnea dugongului, trebuie să fi fost 
deosebit de gustoasă, deoarece în Malaezin ea era păstrată 
special pentru prinții indigeni. Dar aceasta îl privea îndeosebi pe 
Nab. 

In acele clipe, Cyrus Smith se gîndea la cu totul altceva. El nu 
uitase întîmplarea din ajun şi era foarte preocupat de aceasta. 
Ar fi dorit să dezlege taina luptei submarine şi să ştie ce fel de 
monstru marin izbutise să rănească atit de ciudat dugongul. 
Inginerul se oprise la marginea lacului, privea, cerceta, dar 
nimic nu se petrecea sub apele liniştite, care străluceau în 
bătaia primelor raze ale soarelui. 


Lîngă plaja pe care zăcea trupul dugonguiui, apele nu erau prea 
adinci, dar ceva mai departe, fundul lacului se lăsa treptat şi 
spre mijloc atingea probabil o adincime foarte mare. Lacul părea 
să fie un larg bazin, pe care îl umpluseră apele Pinului Roşu. 

— Ei, Cyrus, întrebă reporterul, mi se pare că apele nu au nimic 
suspect. 

— Nu, dragă Spilett, răspunse inginerul, şi nu ştiu cum să explic 
întîmplarea de ieri! 

— Mărturisesc, reluă Gedeon Spilett, că rana pe care o are 
monstrul este stranie şi nu mai puţin ciudat mi se pare felul în 
care a fost aruncat Top afară din apă cu atita forţă. S-ar fi zis, 
într-adevăr, că un braţ puternic a zvirlit cîinele, şi că acelaşi 
braţ, înarmat cu un pumnal, a răpus apoi dugongul. 

— Da, răspunse inginerul ginditor, sînt lucruri pe care nu le pot 
înţelege. Dar, înţelegi dumneata mai bine decît mine, dragă 
Spilett, cum am fost salvat eu din valuri şi transportat pe dune ? 
Nu-i aşa că ţi se pare ciudat ? Simt că aici se ascunde o taină, 
pe care o vom descoperi într-o bună zi. Să observăm deci, dar 
fără să vorbim prea mult în faţa tovarăşilor noştri despre aceste 
fapte. Să ne păstrăm observaţiile pentru noi şi să ne vedem de 
treabă. 

După cum ştim, inginerul nu descoperise locul pe unde se 
scurgea surplusul apelor lacului, totuşi, punctul de revărsare 
trebuia să existe pe undeva, căci nu văzuseră nicăieri urme de 
inundație. Spre mirarea lui, Cyrus Smith observă că în locul în 
care se aflau, exista un curent destul de pronunţat. El aruncă în 
apă cîteva bucățele de lemn, care fură tîrîte spre sud. Inginerul 
urmă curentul, mergînd de-a lungul țărmului, şi ajunse astfel la 
capătul meridional al lacului. 

Acolo, se vedea un fel de depresiune a apelor, care păreau să 
fie înghiţite printr-o crăpătură a fundului lacului. 

Cyrus Smith ascultă, lipindu-şi urechea de pămînt, şi auzi foarte 
desluşit zgomotul unei căderi de apă subterană. 

— Aici e revărsarea, spuse el, ridicîndu-se. Apele se scurg spre 
mare printr-un canal săpat în masivul de granit, străbătind nişte 
cavităţi pe care vom şti să le folosim. Ei, bine! Am să dau eu de 
ele! 

Inginerul tăie o creangă lungă, o curăţă de frunze, o vîrî în 
unghiul format de cele două maluri şi descoperi acolo o gaură 
mare, care se deschidea numai la un picior de la faţa 


lacului.'Prin acest canal, pe care în zadar îl căutaseră pînă 
atunci, se scurgea surplusul apelor şi curentul era atît de 
puternic, încît creanga, smulsă din mîna inginerului, dispăru 
purtată de apă. 

— Nu mai încape nici un fel de îndoială, repetă Cyrus Smith, aici 
se află punctul de revărsare şi eu voi izbuti să descopăr 
deschizătura. 

— Cum ? întrebă Gedeon Spilett. 

— Coborînd cu trei picioare nivelul apelor. 

— Şi cum vrei să cobori nivelul lor ? 

— Deschizîndu-le o altă ieşire mai mare ca aceasta. 

— Şi în ce loc, Cyrus ? 

— In partea în care malul lacului se apropie cel mai mult de 
ţărmul mării. 

— Dar malul acela este de granit! observă reporterul. 

— Nu-i nimic, răspunse Cyrus Smith, voi face să sară în aer 
acest granit, şi apele scurgîndu-se pe acolo vor dezveli 
deschizătura de aici... - formînd o cascadă în căderea lor pe 
plajă, adăugă reporterul. 

— O cascadă pe care vom şti s-o folosim, răspunse Cyrus. Haide 
să mergem ! 

Porni apoi cu tovarăşul său, care avea atita încredere în el, încît 
nu se îndoia de reuşita celor întreprinse. Şi totuşi, reporterul se 
întreba cum va izbuti Cyrus Smith să despice masivul de granit, 
fără un exploziv şi cu instrumentele destul de rudimentare pe 
care le aveau. Oare încercarea aceasta nu avea să-i depăşească 
puterile? 

Cînd Cyrus Smith şi reporterul ajunseră la Cămin, îi găsiră pe 
Harbert şi Pencroff descărcîndu-şi pluta plină de lemne. 

— Tăietorii de lemne şi-au isprăvit aproape toată treaba, 
domnule Cyrus, spuse marinarul, rîzînd, şi cînd veţi avea nevoie 
de zidari... 

— De zidari nu, dar de chimişti... răspunse inginerul. 

— Da, adăugă reporterul, căci vom face să sară insula în aer... 
— Să sară insula în aer ? strigă Pencroff. 

— Cel puţin în parte! replică Gedeon Spilelt. 

— Ascultaţi-mă, dragii mei, începu inginerul. Şi le expuse 
rezultatul observaţiilor sale. După părerea lui în masa de granit 
care forma platoul Grande-Vue trebuia să se afle o cavitate mai 
mare sau mai mică, şi inginerul ţinea să ajungă pînă la ea. De 


aceea trebuia eliberată mai întîi deschizătura prin care se 
prăvăleau apele, prin urmare trebuia coborit nivelul lor, 
croinduli-se o scurgere mai largă. De aici, nevoia de a fabrica o 
substanţă explozibilă, cu ajutorul căreia să se poată croi în alt 
punct al malului o deschizătură mai largă: Cyrus Smith avea de 
gînd să încerce fabricarea unei asemenea substanţe cu ajutorul 
mineralelor pe care natura i le punea la îndemână. 

Nu e nevoie să mai spunem cu cît entuziasm primiră cu toţii, dar 
mai ales Pencroff, proiectul inginerului. 

Intrebuinţarea mijloacelor extreme, despicarea granitului, 
crearea unei cascade îl încîntau pe marinar ! Şi de vreme ce era 
nevoie de chinişti putea fi chimist tot atit de bine, cum putea fi 
zidar sau cizmar. De altfel, va şti să devină orice, chiar profesor 
de dans, dacă va fi nevoie, îl încredința el pe Nab. 

Nab şi Pencroff trebuirâă să se ocupe mai întîi de extragerea şi 
conservarea grăsimii şi cărnii dugongului. Porniră amîndoi la 
drum de îndată, fără să mai ceară vreo lămurire. Încrederea lor 
în inginer era deplină. 

Peste cîteva minute, Cyrus Smith, Harbert şi Gedeon Spilett, 
tîrînd după ei pluta, plecară în susul rîului, îndreptîndu-se spre 
zăcămiîntul de cărbune, unde se aflau din belşug pirite şistoase, 
care se desfac în foi subţiri şi se găsesc de obicei în terenurile 
de tranziţie mai noi. Nu de mult, inginerul adusese o mostră din 
acest minereu. 

Cărară pirită la Cămin toată ziua şi pînă seara adunaseră citeva 
tone. 

A doua zi, la 8 mai, inginerul îşi începu operaţiile. Aceste pirite 
conţineau, In cea mai mare parte, cărbune, siliciu, aluminiu şi 
foarte multă sulfura de fier. Cyrus Smith voia să izoleze sulfura 
de fier din pirită, s-o transforme cît mai repede În sulfat de fier, 
apoi din sulfat să extragă acidul sulfuric. 

Acesta le era țelul. Acidul sulfuric este o substanţă . mult 
întrebuințată, şi însemnătatea industriei unei ţării se poate 
aprecia după cantitatea de acid sulfuric consumată. Acest acid 
le putea fi mai tîrziu de mare folos la fabricarea lumînărilor, la 
tăbăcitul pieilor dar, deocamdată, inginerul îi hotărise o altă 
întrebuințare. 

Cyrus Smith alese, În spatele Căminului, un loc cît mai neted. Pe 
acest teren aşeză o grămadă de crengi şi de surcele, peste care 


puse bucăţile de pirită, sprijinite una de alta; acoperi apoi totul 
cu un strat subţire de pirită, sfărimată în bucățele mărunte. 
După aceea, aprinseră surcelele, şi pirita luă foc la rîndul ei, 
amestecată fiind cu cărbune şi sulf. Aşezară apoi noi straturi de 
pirită pisată, pînă ce ridicară o grămadă mare, pe care o 
acoperiră cu pămînt şi iarbă, lăsînd şi cîteva deschizături de 
aerisire, aşa cum procedează cărbunarii cînd fac cărbuni de 
lemn. 

Aşteptară după aceea zece, douăsprezece zile, procesul chimic 
urmînd să se facă singur. Sulfura de fier trebuia să se prefacă In 
sulfat de fier şi aluminiul în sulfat de aluminiu: două substanţe 
uşor solubile, spre deosebire de siliciul, cărbunii şi cenuşa, care 
aveau să se aleagă. 

În acest timp, Cirus Smith puse la cale alte lucrări, care fură 
duse la îndeplinire cu şi mai mult zel, cu îndirjire chiar. 

Nab şi Pencroff adunaseră grăsimea dugongului în vase mari de 
pămînt. Inginerul voia să izoleze prin saponificare unul din 
elementele componente ale grăsimii, glicerina. Pentru a obţine 
acest rezultat, era destul să supună grăsimea acţiunii sodei sau 
calciului. Se ştie că oricare din substanţele acestea atacă 
grăsimea, dînd naştere săpunului şi izolînd in acelaşi timp 
glicerina, de care inginerul avea mare nevoie. După cum am 
văzut mai sus, oamenii noştri nu duceau lipsă de var, dar sub 
acţiunea calciului nu puteau obţine decît un săpun calcaros, 
insolubil şi prin urmare 'de neîntrebuinţat, pe cîtă vreme, cu 
ajutorul sodei, se putea obţine un săpun solubil, care ar fi fost 
foarte potrivit pentru gospodăria lor. Inginerul, om practic, căuta 
să obţină sodă. Vă închipuiţi că i-a fost greu ? Nu, căci pe țărm 
se găseau cantităţi mari de plante marine, diferite specii de alge 
şi fucacee bogate în sodiu. Culeseră o mare cantitate de 
asemenea plante, pe care le puseră la uscat, aşezindu-le apoi în 
nişte şanţuri descoperite. Arderea acestor plante fu întreţinută 
timp de cîteva zile, în aşa fel, încît căldura să se ridice la 
temperatura de topire a cenuşii. Rezultatul arderii fu o masă 
compactă, cenuşie, cunoscută de mult sub numele de sodă 
naturală. 

Tratînd grăsimea animală cu această sodă, inginerul obţinu un 
săpun solubil şi o substanţă neutră, glicerina. 

Totuşi, mai lipsea ceva. Cyrus Smith avea nevoie, în vederea 
preparaţiilor lui viitoare, de o altă substanţă, de azotatul de 


potasiu, care e mai cunoscut sub numele de nitrat de potasiu 
sau salpetru. 

Cyrus Smith ar fi putut fabrica această substanţă prin tratarea 
carbonatului de potasiu, care poate fi extras foarte uşor din 
cenuşa plantelor, cu ajutorul acidului azotic. Dar tocmai acesta îi 
lipsea. De aceea, el îşi pusese In gînd să fabrice acid azotic. ŞI 
acesta părea un lucru care nu găsea dezlegare. Din fericire, de 
data aceasta, natura îi veni În ajutor, căci Harbert descoperi în 
nordul insulei, la poalele muntelui Franklin, un zăcămînt de 
salpetru, iar pionierilor nu le rămînea altceva de făcut, decit să 
purifice sărurile găsite. 

Toate aceste operaţii ţinură vreo opt zile, isprăvind.u-se înainte 
de prefacerea piritei în sulfat de fief. În zilele următoare, 
pionierii avură răgazul să fabrice din argilă plastică o cantitate 
de oale de pămînt refractar şi să zidească un cuptor de cărămizi 
special, care să slujească la distilarea sulfatului de fier, cînd 
acesta va fi obţinut. Sfârşiră pregătirile la 18 mai, cam în acelaşi 
timp cu terminarea procesului chimic. Gedeon Spilett, Harbert, 
Nab şi Pencroff, bine îndrumați de inginer, deveniseră lucrătorii 
cei mai indemiînatici din lume. De altfel, nevoia este cel mai bun 
dascăl. 

Rezultatul obţinut de pe urma arderii întregii grămezi de pirită, 
alcătuit din cantităţi de sulfat de fier, sulfat de aluminiu, siliciu, 
resturi de cărbuni şi cenuşă, fu depus într-un bazin cu apă. 
Amestecară bine totul, lăsară să se aşeze, apoi scurseră încet 
lichidul obţinut, care conţinea sulfat de fier şi sulfat de aluminiu, 
celelalte materii rămînînd pe fundul bazinului, ele nefiind 
solubile. In cele din urmă, obţinură cristale de sulfat de fier prin 
evaporarea parţială a lichidului, iar restul amestecului, care nu 
se evaporase şi care conţinea sulfatul de aluminiu, fu aruncat. 
Cyrus Smith avea acum la îndemiînă o cantitate destul de mare 
de sulfat de fier cristalizat, cu ajutorul căruia urma să fabrice 
acidul sulfuric. 

In industrie, fabricarea acestui acid are nevoie de instalaţii 
costisitoare: uzine mari, instalaţii speciale, aparate de platină, 
camere de plumb, pe care acidul nu-l poate ataca şi în care are 
loc procesul chimic. Inginerul nu avea astfel de instalaţii, dar 
ştia că în Boemia, mai ales, acidul sulfuric se fabrică cu mijloace 
mult mai simple şi mult mai folositoare, deoarece dau un acid 
mai concentrat. 


Pentru a obţine acid sulfuric, nu-i mai rămînea de făcut decit o 
singură operaţie: să calcineze în vase închise cristalele de sulfat 
de fier, distilînd astfel acidul sulfuric, iar apoi, prin condensarea 
vaporilor, să obţină acidul curat. 

Această operaţie se făcu cu ajutorul vaselor refractare, care, 
pline cu cristale de sulfat de fier, fură aşezate în cuptor, unde 
acidul se distila. Operația se făcu în cele mai bune condițiuni şi 
în ziua de 20 mai, = 

douăsprezece zile = La 

după începerea ei, 
inginerul era în 
posesia acidului care 
avea să-i folosească 
mai tîrziu în 
nenumărate 
împrejurări. 

Vă veţi întreba de ce 
avea nevoie inginerul 
de această 

substanţă ? Foarte 
simplu: ca să obţină 
acid azotic. De altfel, 
lucrul era uşor, 
deoarece salpetrul 
atacat cu acid sulfuric 
dă naştere, prin 
distilare, acidului 
azotic. 

Dar, pînă la urmă, de 
ce le trebuia acid 
azotic ? lată un lucru 
pe care nici tovarăşii 
inginerului nu-l ştiau, 2 
deoarece el nu le spusese ce urmărea prin toate aceste operații. 
În sfîrşit, inginerul îşi procură, printr-o ultimă reacţie, substanţa 
pentru care făcuse atitea combinaţii. 

El luă o cantitate de acid azotic, pe care o amestecă cu 

glicerina, în prealabil concentrată în bainmarie?! şi, fără să fi 


21 Bain-marie — un vas cu apa clocotita În care se pune un vas ce 
conţine ceea ce vrei sa fierbi. (N.R.) 


avut măcar la îndemînă un amestec refrigerent, cu care să 
grăbească răcirea, obţinu cîteva kilograme de lichid uleios şi 
gălbui. 

Cyrus Smith făcuse această ultimă experienţă singur, departe 
de Cămin, temîndu-se să nu provoace o explozie, dar, cînd 
aduse tovarăşilor săi vasul cu lichid, se mulţumi, doar să le 
spună: 

— lată nitroglicerina ! 

Izbutise într-adevăr să fabrice această substanţă deosebit de 
periculoasă, a cărei putere de explozie este de zece ori mai 
mare decit aceea a prafului de puşca obişnuit şi care pricinuise 
pînă atunci o mulţime de accidente ! Totuşi, de cînd se foloseşte 
sub formă de dinamită, adică amestecată cu o substanţa solidă, 
poroasă, ca de pildă argila sau zahărul, periculosul lichid poate fi 
folosit cu mai multă siguranţă. Dar dinamita nu era cunoscută 
încă pe vremea cînd coloniştii noştri se îndeletniceau cu aceste 
experienţe în insula Lincoln. 

— Şi cu lichidul acesta vom arunca în aer stîncile ? întrebă 
Pencroff cu un aer neîncrezător. 

— Da, dragul meu, răspunse inginerul, — şi efectul 
nitroglicerinei va fi cu atît mai mare, cu cît granitul este mai tare 
şi cu cît va opune mai multă rezistenţă la explozie. 

— Şi cînd va avea loc explozia, domnule Cyrus ? 

— Miine, după ce vom termina de săpat gaura ce trebuie 
minată, răspunse inginerul. 

A doua zi, la 21 mai, în zori, pionierii se îndreptară spre unghiul 
pe care îl forma ţărmul de est al lacului Grant, la numai cinci 
sute de paşi de coastă. In locul acesta, platoul era aşezat sub 
nivelul apelor, care erau reţinute doar de cadrul lor de granit. 
Era uşor de înţeles că, sfărîimînd acest cadru, apele, vor năvăli 
prin spărtură, formînd un rîu care, după ce va curge pe 
suprafaţa înclinată a platoului, se va revărsa pe plajă. În felul 
acesta, se va obţine o coborîre a nivelului apelor lacului, 
fenomen care avea să elibereze actuala gură de scurgere, adică 
tocmai ceea ce urmărea inginerul. 

Deci, trebuiau să înceapă prin sfărimarea cadrului de granit al 
lacului. Sub conducerea inginerului, Pencroff, înarmat cu un 
tirnăcop pe care îl miînuia cu putere şi îndemiînare, atacă partea 
exterioară a granitului. Gaura pe care trebuia s-o facă începea 
pe o creasta a malului şi urma să se adincească oblic, în aşa fel, 


încît să atingă un nivel 
cu mult inferior 
lacului. în felul acesta, 
explozia va îngădui ai: 
apelor să se scurgă în E gai 
cantitate mare, 
coborînd simțitor 
nivelul lacului. 


Lucrarea ţinu mult, 
căci inginerul, dorind 
să obțină un rezultat 
extraordinar, hotărî să 
consacre operației cel 
puțin zece litri de 
nitroglicerină. 
Pencroff, ajutat de 
Nab, lucră atît de 
repede, încît termină 
de săpat pînă la ora 
patru după-amiază. 
Rămînea de rezolvat 
problema aprinderii 
explozivului. De 
obicei, nitroglicerina ia 
foc cu ajutorul unui fulminant, care ee explozia. Se ştie 
că explozia nitroglicerinei nu poate fi provocată decît printr-o 
lovitură; dacă i se dă foc, substanța arde fără să explodeze. 
Ştiind că nitroglicerina are proprietatea să facă explozie cînd e 
lovită, Cyrus Smith hotărî să se folosească de această însușire, 
urmînd să facă alte încercări, doar în cazul cînd aceasta nu va 
izbuti. 

Intr-adevăr, o lovitură de ciocan dată cîtorva picături de 
nitroglicerină, risipite pe suprafața unei pietre tari, ajunge să 
provoace explozia, dar acela care dă lovitura cade singur 
victima încercării sale. Cyrus Smith se gîndi să atârne de un 
stîlp, aşezat deasupra găurii, o bucată de fier, cîntărind mai 
multe kilograme, legată cu o fibră vegetală. O altă fibră muiată 
în sulf, fu legată cu unul din capete de mijlocul celei dintîi, 
celălalt capăt zăcînd pe pămînt la o distanță destul de mare de 


gaura minei. Dîndu-se = = 
foc fibrei acesteia din E 
urmă, ea va arde în y 
întregime, aprinzînd-o 
la rîndul ei pe 
cealaltă, care, 
rupîndu-se, va 
determina căderea 
bucății de fier peste 
nitroglicerină. 
Dispozitivul fu 
instalat. Apoi, 
inginerul, după ce îşi 
îndepărtă tovarăşii, 
umplu gaura cu 
nitroglicerină şi stropi 
cîteva picături pe 
suprafaţa stîncii, sub 
bucata de fier 
pregătită. După 
aceea, Cyrus Smith 
dădu foc capătului 
fibrei muiate în sulf şi, 
părăsind locul, se 
întoarse lîngă 
tovarăşii săi, la 
Cămin. 

Peste douăzeci şi cinci de minute răsună o explozie asurzitoare. 
Insula se cutremură. Un mănunchi de bolovani ţişni în aer de 
parcă ar fi erupt dintr-un vulcan. Zguduitura produsă de suflul 
aerului fu atît de puternică, încît stîncile Căminului oscilară, iar 
pionierii, deşi se aflau la o depărtare de două mile, fură trîntiţi la 
pămînt. 

Oamenii se ridicară şi urcară din nou pe platou, alergîud spre 
locul unde malul lacului trebuia să fi fost despicat de explozie... 
Izbucniră în urale repetate ! 

Cadrul de granit fusese sfărimat pe o distanţă destul de mare ! 
Un rîu nou, cu ape repezi, curgea spumegînd de-a curmezişul 
platoului şi, ajuns la margine, se revărsa pe plajă, de la o 
înălțime de trei sute de picioare ! 


CAPITOLUL XVIII 

Pencroff nu mai are nici un fel de îndoială. Vechiul punct de 
scurgere al lacului. O coborâre sub pământ. Drumul prin granit. 
Top dispare. Peştera centrală. Puţul inferior. Mister. Cu lovituri 
de tîrnăcop. Întoarcerea. 


Planul lui Cyrus Smith izbutise, dar după cum îi era obiceiul, el 
nu-şi manifestă satisfacția şi rămase pe ginduri, cu buzele 
strînse şi privirea fixă. Harbert era entuziasmat. Nab sărea în 
sus de bucurie. Pencroff îşi clătina mereu capul mare şi 
murmura: 

— Ei, inginerul nostru ştie ce face ! 

Nitroglicerina. acţionase într-adevăr cu putere. Spărtura făcută 
în malul lacului era atît de mare, încît volumul apelor care 
năvăleau pe aici era cel puţin de trei ori mai mare decit acela 
care. se scurgea mai înainte prin punctul de absorbţie natural. 
Rezultatul fu că, scurt timp după explozie, nivelul apelor scăzu 
cu două picioare. 

Pionierii se întoarseră la Cămin ca să-şi ia tirnăcoape, ciomege, 
frânghii din fibre, o scăpărătoare şi iască. Apoi, împreună cu 
Top, se înapoiară pe platou. 

Pe drum, marinarul nu se putu abţine să-i spună inginerului: 

— Domnule Cyrus, vă daţi seama cred, că puteţi face să sară în 
aer întreaga insulă cu minunata licoare pe care aţi pregătit-o ? 
— Fără nici o îndoială, şi insula, şi continentele, şi întreg 
pămîntul, răspunse Cyrus Şrnith. Depinde doar de cantitate. 

— Nu s-ar putea întrebuința nitroglicerină la încărcarea armelor 
de foc? întrebă marinarul. 

— Nu, Pencroff, este o substanţă prea puternică. Dar cred că 
vom izbuti să fabricăm praf de puşcă, avînd la îndemină acid 
azotic, salpetru, sulf şi cărbune. Din nefericire, însă, nu avem 
arme. 

— O, domnule Cyrus, răspunse marinarul, — cu puţină voinţă !... 
Hotărit lucru, Pencroff ştersese cuvîntul imposibil din 
vocabularul locuitorilor de pe insula Lincoln. 

Ajunşi pe platoul Grande-Vue, pionierii se îndreptară grăbiţi spre 
vechiul punct de scurgere al apelor, a cărui gură trebuia să fie 
descoperită. Canalul trebuia să fi devenit şi el practicabil prin 
retragerea apelor, aşa că nu le va fi greu să pătrundă înăuntru. 


În cîteva minute, pionierii atinseră malul inferior al lacului, şi o 
singură privire fu de ajuns să le arate că explozia le îndreptăţise 
aşteptările. 

Într-adevăr, în peretele de granit al lacului, dezgolit acum de 
ape, se vedea deschizătura căutată. O platformă îngustă, ce 
ieşise la iveală prin retragerea apelor, făcea cu putinţă să se 
ajungă la el. Gura de scurgere avea aproape douăzeci de 
picioare lăţime, dar înălţimea ei nu trecea de două picioare. Era 
cît o gură de canal, pe marginea unui trotuar. Greu să intri 
printr-o astfel de deschizătură, dar Nab şi Pencroff îşi luară 
tîrnăcoapele şi, în mai puţin de o oră, o măriră îndeajuns ca să 
se poată trece prin ea. 

Inginerul se apropie, observînd pereţii canalului, care în partea 
lui superioară aveau o înclinare de aproximativ 35*. Cu condiţia 
ca panta să nu se mărească mai departe, drumul era deci 
accesibil, permiţindu-le să Coboare pînă la nivelul mării. Dacă 
interiorul masivului ascundea vreo cavitate mai mare, ceea ce 
era foarte posibil, pionierii vor găsi mijlocul de a întrebuința 
acea peşteră. 

— Ei, domnule Cyrus, ce mai aşteptăm ? întrebă marinarul 
nerăbdător. Nu vedeţi că Top ne-a luat-o înainte ? 

— Să pătrundem, răspunse inginerul. Dar ne trebuie lumină. 
Nab, du-te şi taie cîteva crengi răşinoase. 

Nab şi Harbert se repeziră spre malurile lacului, umbrite de pini 
şi alte conifere, şi se întoarseră repede, aducînd nişte crengi pe 
care le prefăcură în torţe, aprinzîndu-le cu amnarul. Apoi, 
pionierii, cu Cyrus Smith în frunte, intrară în canalul întunecos, 
care pînă nu de mult era năpădit de apele lacului. 


Contrar celor ce s-ar fi putut bănui, diametrul canalului se lărgea 
din ce în ce mai mult, aşa încît exploratorii izbutiră foarte curînd 
să coboare, fără să mai fie siliţi să se aplece. Granitul, ros de 
ape din timpuri străvechi, era lunecos şi trebuiau să bage de 
seamă cum păşeau ca să nu cadă. Pentru mai multă siguranţă, 
pionierii se legaseră unul de celălalt cu o frînghie, aşa cum fac 
excursioniştii în munţi. Din fericire, cîteva colţuri ale peretelui de 
granit alcătuiau 
adevărate trepte, 
făcînd coborirea mai 
puţin primejdioasă. Pe | 
stînci, mai atîrnau | 
picături de apă, care | 
răsfrîngeau lumina 
torțelor şi dădeau 
impresia că pereţii 
sînt acoperiţi cu 
nenumărate 
stalactite. Inginerul le 
cercetă granitul 
negru, dar nu zări nici 
o zgîrietură, nici o 
falie. Masa stincii era 
compactă şi fără pori. 
Canalul exista 
probabil de cînd 
exista şi insula şi era 
de origine vulcanică, 
nefiind săpat de ape 
cum s-ar fi putut 
bănui. Pe pereţi se 
mai vedeau urme ale 
trecutului vulcanic, ce =% 

rezistaseră acţiunii apelor. 

Pionierii coborau foarte încet. Ei se simțeau tulburaţi de faptul 
că se aventurau astfel în adîncimea unui masiv de granit, pe 
care nimeni nu-l mai cercetase pînă atunci. Oamenii noştri nu 
vorbeau, dar poate că tuturor le trecu prin gînd că s-ar putea ca 
vreo caracatiţă sau alt cefalopod uriaş să se fi introdus în 


cavitatea interioară, care avea legătură cu marea. De aceea, 
trebuiau să înainteze cu multă băgare de seamă. 

Afară de asta, Top mergea în fruntea micului grup şi se puteau 
bizui pe inteligenţa lui, ştiind că va da sigur alarma, dacă va fi 
nevoie. 

După ce coboriră vreo sută de picioare, urmînd un drum 
întortochiat, Cyrus Smith, care mergea în frunte, se opri şi 
tovarăşii săi îl ajunseră din urmă. Locul în care se opriseră era o 
scobitură, formînd o peşteră de mărime mijlocie. Picături de apă 
cădeau de pe boltă, dar ele nu proveneau dintr-o infiltraţie care 
străbătea masivul. Erau pur şi simplu ultimele urme lăsate de 
torentul care se rostogolise atita vreme prin acest canal, iar din 
aerul puţin umed, nu se deosebea nici o emanaţie rău 
mirositoare. 

— Ei bine, dragul meu Cyrus, rosti Gedeon Spilett, iată un loc 
retras, bine ascuns în aceste adîncimi, dar care la urma urmelor 
nu poate fi locuit. 

— Dar de ce nu ? întrebă marinarul. 

— Pentru că această grotă este prea mică şi prea întunecoasă ! 
— N-am putea oare s-o mărim, să săpăm nişte deschizături pe 
unde să pătrundă lumina zilei şi aerul ? întrebă Pencroff, care nu 
se mai îndoia de nimic. 

— Să cercetăm mai departe, zise Cyrus Smith. Poate că mai la 
vale natura ne-a economisit această muncă. 

— Adevărat, abia am făcut o treime din drum, observă Harbert. 
— Aproximativ o treime, răspunse Cyrus Smith. Nu uitaţi că noi 
am coborit o sută de picioare, de la gura tunelului, şi se poate 
foarte bine ca la o sută de picioare mai jos... 

Dar unde e Top ? întrebă Nab, întrerupîndu-l pe Cyrus. 

Căutară în peşteră. Cîinele nu era acolo. 

— Desigur şi-a continuat drumul, zise Pencroff. 

— Să-l ajungem, hotărî Cyrus Smith. Continuară coborirea. 
Inginerul observa cu luare-aminte deviaţiile suferite de canalul 
de scurgere al apei şi cu toate ocolurile pe care le făcea, îşi 
dădea destul de uşor seama de direcţia generală, care ducea 
spre mare. 

Exploratorii mai coboriseră vreo cincizeci de picioare, cînd, 
atenţia le fu atrasă de sunete îndepărtate, care veneau din 
adîncurile masivului. Se opriră ascultînd. Sunetele, venind de-a 


lungul canalului, aşa cîtm vine vocea printr-un tub acustic, le 
ajungeau clare la urechi. 

— Latră Top ! strigă Harbert 

— Da, răspunse Pencroff, viteazul nostru cîine latră şi pare furios 
| 

— Avem cu noi lăncile noastre cu vîrful de fier, spuse Cyrus 
Smith. Să fim cu ochii în patru şi, înainte ! 

— Devine din ce în ce mai interesant drumul ăsta; murmură 
Gedeon Spilett la urechea marinarului, care făcu un semn 
afirmativ. 

Cyrus Smith şi tovarăşii săi se grăbiră să alerge în ajutorul 
cîinelui. Lătratul lui Top se auzea din ce în ce mai tare. Se 
simţea în vocea lui sacadată o furie ciudată. Să se fi luptat oare 
cu vreun animal căruia îi stînjenise odihna ? Fără a se mai gîndi 
la' pericolul care i-ar putea pîndi, exploratorii se simțeau 
cuprinşi de o grozavă curiozitate. Ei nu mai coborau prin canal, 
ci lunecau, ca să zicem aşa, de-a lungul peretelui şi, în cîteva 
minute, îl găsiră pe Top la vreo şaizeci de picioare mai jos, unde 
canalul dădea într-o peşteră măreaţă, în care Top se învirtea pe 
loc, lătrînd cu furie. Pencroff şi Nab îşi ridicară torţele, care, 
aruncînd puternice fiîşii de lumină, scoteau la iveală toate 
ieşiturile granitului. Cyrus Smith, Gedeon Spilett şi Harbert, cu 
lăncile ridicate, aşteptau pregătiţi orice întîmplare neplăcută. 
Uriaşa peşteră era goală. Exploratorii o străbătură în toate 
direcţiile, negăsind nimic, nici un animal. Şi, cu toate acestea, 
Top continua să latre. Nici mîngiierile, nici amenințările nu-l 
putură linişti. 

— Trebuie să fie pe undeva o ieşire, prin care se scurgeau apele 
lacului în mare, zise inginerul. 

— Aşa-i, răspunse Pencroff. Să băgăm de seamă să nu cădem în 
vreo gaură. 

— Du-te, Top, du-te ! strigă Cyrus Smith. 

Cîinele, aţiţat de cuvintele stăpînului său, alergă spre capătul 
opus al peşterii şi acolo începu să latre mai tare. 

Pionierii îl urmară şi, la lumina torţelor zăriră gura unui adevărat 
puț, care se deschidea în masivul de granit. Pe acolo se 
scurgeau deci apele, care se rostogoleau altădată în adîncurile 
masivului; de data aceasta, nu mai era vorba de un canal oblic, 
ci de un puț perpendicular, în care nu puteau să se aventureze. 


Aplecară torţele deasupra deschizăturii. Nu se vedea nimic. 
Cyrus Smith desprinse o creangă aprinsă şi o zvirli în adînc. 
Sfiriind, răşina, care începu să ardă în cădere cu o flacără mai 
vie, lumină interiorul puţului, totuşi pionierii nu zăriră nimic. în 
cele din urmă, flacăra se stinse cu un sfirtîit uşor, care dovedea 
că atinsese suprafaţa unei ape, desigur nivelul mării. 

Calculînd durata căderii, inginerul trase concluzia că adîncimea 
puţului era de vreo nouăzeci de picioare. 

Prin urmare, solul cavernei era aşezat la nouăzeci de picioare 
deasupra nivelului mării. 

— lată locuinţa noastră, spuse Cyrus Smith. 

— Dar parcă a mai fost locuită înainte de o fiinţă oarecare, 
răspunse Gedeon Spilett, care încă nu era lămurit. 

— Ei, bine, fiinţa aceea, amfibie sau ce-o fi fost, a fugit prin 
deschizătura puţului, răspunse inginerul, şi ne-a lăsat nouă 
locul. 

— Nu ştiu ce o fi fost, adăugă marinarul, dar tare aş fi vrut să fiu 
eu în locul lui Top acum un sfert de oră. Sînt sigur că n-a lătrat 
el degeaba! 

Cyrus Smith îşi privi cîinele şoptind: 

— Da, cred că Top ştie mai multe decit noi în multe privinţe. 
Totuşi, dorinţa pionierilor noştri fusese în parte împlinită. Aveau 
la îndemiînă o peşteră mare, atît de mare încît, la lumina torţelor 
pe care le aveau cu ei, nu puteau să-i vadă marginile. Dar, fără 
îndoială că nu va fi greu s-o împartă în camere de locuit, cu 
ajutorul unor pereţi despărțitori de cărămidă. Şi cu toate că nu 
va arăta chiar ca o casă, vor face însă din această spațioasă 
grotă un frumos apartament. Apele scurse nu se mai puteau 
întoarce. Locul le aparţinea. 

Rămîneau de rezolvat două probleme: mai întîi, luminarea 
cavernei, care era săpată într-un bloc masiv, închis de jur 
împrejur, şi al doilea, posibilitatea de a o'face mai accesibilă. în 
ceea ce priveşte lumina, nici nu putea fi vorba să vie pe sus, 
deoarece masivul de granit avea o grosime mare deasupra 
boltei. Dar pionierii se gîndeau că poate le va fi cu putinţă să 
străpungă peretele care se ridica în faţa mării. În timpul 
coboririi, ţinînd seama de înclinarea canalului, Cyrus Smith 
apreciase cu oarecare aproximaţie şi lungimea acestuia şi 
ajunsese la convingerea că în partea ce dădea spre mare, 
masivul de granit nu era .prea gros. Dacă lumina se va obţine în 


felul acesta, în acelaşi fel îşi vor uşura şi accesul, căci acolo 
unde vor putea deschide o fereastră, tot în acea parte şi cu 
aceeaşi uşurinţă vor putea deschide şi o uşă. Mai rămiînea de 
făcut o scară în afară. 

Cyrus Smith expuse aceste planuri tovarăşilor săi. 

— Atunci, domnule Cyrus, să ne apucăm de treabă, spuse 
Pencroff. Am un tîrnăcop şi voi şti să trec prin acest perete. 
Unde trebuie să lovesc ? 

— Aici, răspunse inginerul, arătînd marinarului în peretele 
dinspre țărm o adiîncitură destul de mare, care făcea ca zidul să 
fie mai subţire în acel loc. 

Pencroff atacă granitul şi, mai bine de o jumătate de ceas, la 
lumina torţelor, sfărîrnăturile zburară în jurul său. Piatra scapără 
sub tîrnăcop. Cînd marinarul obosi, Nab îi luă locul. Apoi, urmă 
Gedeon Spilett. 

După două ceasuri de muncă încordată, cînd se părea că 
tîrnăcopul nu putea totuşi să răzbească, la o ultimă lovitură 
puternică a lui Gedeon Spilett, peretele fu străpuns. în aceeaşi 
clipă, zbură şi tirnăcopul din mîinile lui Gedeon Spilett. 

— Ura ! şi iarăşi ura ! strigă Pencroff. 

Peretele străpuns nu avea decit trei picioare grosime. Cyrus 
Smith privi prin deschizătură: în faţa lui se întindeau ţărmul, 
mica insulă din faţă, iar mai departe imensitatea oceanului. 


Prin această gaură destul de mare, căci stînca se sfărimase 
foarte mult, lumina, năvălind în şuvoaie şi revărsîndu-se în 
minunata cavernă, producea un efect magic ! Dacă în partea 
stîngă, pe o lungime de o sută de picioare grota nu măsura mai 
mult de treizeci de picioare în înălţime şi lăţime, pe partea 
dreaptă, dimpotrivă, era uriaşă şi bolta ei se rotunjea la o 
înălţime de peste optzeci de picioare, fiind susţinută în 
întregime de numeroşi 
stilpi de granit, aşezaţi 
într-o ordine sălbatică, 
ce te impresiona. Şi 
toată această 
frumuseţe nu era decit 
opera naturii ! Ea 
singură săpase acest 
feeric palat într-un 
masiv de granit. 
Pionierii erau 
încremeniţi de 
admiraţie. Acolo unde 
crezuseră că nu vor 
găsi decit o îngustă 
cavitate, ei găsiră un 
fel de palat miraculos ! 
Strigăte de uimire 
izbucniră din toate 
piepturile. Uralele 
răsunau şi se pierdeau 
din ecou În ecou în 
fundul întunecoaselor 
cupole. 

— Ah, prieteni strigă 
Cyrus Smith. După ce 27 ă 

vom face să pătrundă mai multă uitai în interiorul acestui 
masiv, după ce ne vom împărţi în partea stîngă camerele, 
magaziile şi cămările, va mai rămîne încă spaţiu în această 
grotă minunată, în care vom face sală de studii şi muzeu ! 
— Şi ce nume îi vom da ? întrebă Harbert. 

— Casa de Granit, răspunse Cyrus Smith, denumire pe care 
tovarăşii săi o primiră cu noi urale. 


În acea clipă, torţele erau pe terminate, şi cum pentru 
reîntoarcere trebuiau să se urce pe virful platoului, trecînd din 
nou prin tunel, hotărîră să amine pentru a doua zi lucrările de 
amenajare a noii locuinţe. 

Înainte de a pleca, Gyrus Smith se mai aplecă o dată deasupra 
întunecosului puț, care cobora perpendicular pînă la nivelul 
mării. El ascultă cu luareaminte. Nu se auzea nici un zgomot, 
nici măcar cel al apelor, pe care marea tulburată le agita uneori 
pînă la aceste adîncimi. Inginerul aruncă încă o torţă aprinsă. 
Pereţii puţului se luminară o clipă, dar nici de data aceasta nu 
văzu nimic suspect. Şi chiar dacă s-ar fi aflat pe acolo vreun 
monstruos animal marin, surprins de retragerea neaşteptată a 
apelor, fugise: desigur în larg, prin conducta subterană care se 
prelungea sub plajă, vechea cale de scurgere a apelor lacului, 
înainte de a li se fi deschis o nouă revărsare. 

Totuşi, inginerul asculta nemişcat, cu urechea atentă, cu 
privirea cufundată în abis, cu răsuflarea oprită. 

Marinarul se apropie atunci de el şi atingîndu-i braţul îi spuse: 
— Domnule Smith ! 

— Ce doreşti, prietene ? răspunse inginerul, ca şi cînd ar fi 
revenit dintr-o ţară a visului. 

— În curînd se vor stinge torţele. 

— Să mergem ! spuse Cyrus Smith. 

Micul grup părăsi caverna şi începu să urce de-a lungul 
întunecosului canal. Top încheia grupul, mîrîind din timp în timp. 
Urcuşul fu cam greu. La jumătatea înălţimii acestei lungi scări 
de granit, pionierii se opriră cîteva clipe în grota superioară, 
care forma un fel de palier. Apoi reîncepură urcuşul. 

În curînd se simţi o adiere de aer proaspăt. Picăturile de apă, 
uscate prin evaporare, nu mai scînteiau pe pereţi. Torţele 
fumegind începeau să pilpiie tot mai slab. Aceea pe care o purta 
Nab se stinse. Pentru a nu se aventura în mijlocul beznei adînci 
trebuiau să se grăbească. 

În clipa în care se stingea şi torţa marinarului, Cyrus Smith şi 
tovarăşii săi ieşiră la lumina zilei. Era puţin înainte de ora patru. 


CAPITOLUL XIX 
Planul lui Cyrus Smith. Fațada Casei de Granit. Scara de frînghie. 
Visele lui Pencroff. lerburile aromatice. O crescătorie naturală de 


iepuri. Derivarea cursului apelor pentru nevoile noii locuinţe. 
Priveliştea din faţa ferestrelor Casei de Granit. 


A doua zi, la 22 mai, au fost începute lucrările pentru 
amenajarea locuinţei celei noi. Adevărul e că pionierii erau 
grăbiţi să părăsească vechiul lor Cămin, unde nu se simțeau 
prea în siguranţă, şi să se mute in această locuinţă încăpătoare 
şi sănătoasă, cioplită în plină stîncă, ferită de apele mării şi de 
ploi. 

Prima grijă a lui Cyrus Smith fu să stabilească precis spre ce 
punct al coastei dădea faţada Casei de Granit. Pentru aceasta, 
se îndreptă spre plaja de la poalele uriaşului perete, căutînd 
locul unde căzuse în ajun tirnăcopul din mîinile lui Gedeon 
Spilett. De buna seamă, unealta căzuse perpendicular şi nu-i 
rămînea decit s-o găsească, pentru a afla locul unde fusese 
străpuns granitul. 

Nu-i fu greu să găsească tîrnăcopul şi, uitindu-se drept în sus, 
deasupra punctului unde se înfipsese unealta în nisip, la vreo 
optzeci de picioare deasupra țărmului, se vedea într-adevăr 
mica ferestruică, făcută cu atita caznă cu o zi înainte. Ciţiva 
porumbei de stîncă intrau şi ieşeau prin această îngustă 
deschizătură. Parcă pentru ei fusese descoperită Casa de 
Granit ! 

Inginerul îşi pusese în gînd să despartă caverna, în dreapta, în 
mai multe camere, cu un coridor la intrare. Pentru a le lumina, 
întreprinzătorul inginer socotea să facă cinci ferestre şi o uşă în 
peretele din faţă. Pencroff era de acord cu cele cinci ferestre, 
dar nu înţelegea pentru ce trebuie uşă, întrucât intrarea prin 
care pătrunseseră ei oferea o scară naturală, cu ajutorul căreia 
ar fi fost întotdeauna uşor să pătrunzi m Casa de Granit, 

— Prietene, îi spuse Cyrus Srnith, dacă nouă ne este uşor să 
intrăm în locuinţă prin canal, atunci va fi uşor şi pentru alţii să 
facă acelaşi lucru. Eu socot, dimpotrivă, să închid această 
intrare în aşa fel, încît să nu mai poată pătrunde nimeni pe 
acolo. Ba, mai mult chiar, dacă va fi nevoie o s-o astupăm astfel, 
încît să nu se mai cunoască. Cum ? Printr-un stăvilar de stînci, 
care să ridice nivelul apei deasupra deschizăturii. 

— Şi pe unde vom intra ? întrebă marinarul. 


— Pe o scară exterioară, răspunse Cyrus Srnith. O scară de 
frînghie, care, odată retrasă, va face cu neputinţă intrarea 
vizitatorilor curioşi în locuinţa noastră. 

— Dar pentru ce atitea măsuri de prevedere ? zise Pencroff. Piuă 
acum animalele nu ni s-au părut atit de duşmănoase. Cît despre 
indigeni, insula noastră nu pare locuită ! 

— Eşti sigur, Pencroff ? întrebă inginerul, privindu-l, 

— Bineînţeles că nu vom fi siguri de acest lucru, decît în 
momentul în care vom fi cercetat întreaga insulă, răspunse 
Pencroff. 

— lată adevărul ! spuse Cyrus Srnith. Noi nu cunoaştem insula 
decit în parte. Dar, în orice caz, chiar dacă nu avem duşmani în 
interior, ei pot veni dinafară, căci această regiune a Pacificului 
este destul de primejdioasă. E bine să fim pregătiţi pentru orice 
eventualitate. 

Cyrus Srnith avea perfectă dreptate şi Pencroff se pregăti să-i 
asculte ordinele, fără a discuta mai mult. 

Fațada Casei de Granit avea să deschidă spre lumină cinci 
ferestre şi o uşă, toate dînd în „apartamentul" propriu-zis, apoi, 
o fereastră uriaşă şi citeva ferestruici, prin care să intre cît mai 
multă lumină sub minunata boltă a sălii mari. Această faţadă, 
aflată la o înălţime de optzeci de picioare deasupra solului, era 
îndreptată spre est şi soarele o mîngiia de cum răsărea. Ea se 
întindea pe partea falezei cuprinsă între ieşitură de la 
revărsarea' rîului Mercy şi grămada de stînci care formau 
Căminul. Poziţia era prielnică, prin faptul că vînturile aspre 
dinspre nord-est nu o loveau direct, ea fiind apărată de ieşitura 
stîncii. De altfel, în aşteptarea cercevelelor pentru ferestre, 
inginerul avea de gind să astupe deschizăturile cu obloane 
groase, prin care să nu treacă nici ploaia, nici vintul, şi pe care 
la nevoie le-ar fi putut camufla perfect. 

Deci, primul lucru ce trebuia făcut erau deschizăturile. Tirnă- 
copul ar fi lucrat prea încet. Granitul este prea dur. Or, se ştie că 
Cyrus Smith era omul mijloacelor rapide. El mai avea o cantitate 
de nitroglicerină, pe care o întrebuința cu folos. Efectul 
substanţei explozive fu atit de bine localizat, încît granitul se 
sfărimă exact în locurile alese de inginer. Apoi, cu ajutorul 
tirnăcopului, se dădu ferestrelor şi ferestruicilor o formă ogivală 
şi, citeva zile după începerea lucrărilor, Casa de Granit era 


luminată din plin de razele soarelui, care pătrundeau pînă în 
colţurile cele mai tăinuite. 

Planul lui Cyrus Smith prevedea ca apartamentul să fie împărţit 
în cinci camere cu vederea la mare: la dreapta, va fi un vestibul, 
la uşa căruia se va opri scara, vor urma o bucătărie şi o 
sufragerie uriaşă, apoi un dormitor, tot atît de mare şi, în sfîrşit, 
o „cameră de musafiri” cerută de Pencroff, lîngă sala cea mare. 
Aceste camere sau mai bine zis acest şir de camere, care 
formau apartamentul Casei de Granit, nu aveau să ocupe toată 
lărgimea cavităţii. Ele urmau să dea într-un coridor, la capătul 
căruia va fi o magazie lungă şi încăpătoare pentru unelte, 
alimente şi alte. rezerve. Toate produsele insulei, atît ale florei, 
cît şi ale faunei, vor putea fi păstrate acolo în bune condiţii, cu 
totul ferite de umezeală. Spaţiul nu lipsea şi fiecare obiect îşi va 
avea locul său. Afară de aceasta, pionierii mai aveau mica grotă, 
aşezată deasupra cavernei, pe care o puteau folosi ca un fel de 
pod al locuinţei. 

Planul, odată făcut, nu mai aveau decit să-l pună în aplicare. 
Minerii se transformară din nou în cărămidari; apoi, cărămizile 
fură aduse şi aşezate la ( poalele Casei de Granit. 

Pînă atunci, Cyrus Sniith şi tovarăşii săi nu pătrunseseră în 
cavernă decit prin vechiul canal dinspre lac. Dar acest drum 
silea să facă un ocol foarte mare, pentru că erau nevoiţi să se 
caţere pe platoul GrandeYue, făcînd un înconjur de-a lungul 
malului rîului, apoi să coboare prin tunelul lung, socotind tot 
atita timp pentru întoarcere, şi aceasta însemna şi oboseală, şi 
vreme pierdută. Cyrus Smith hotărî să înceapă cît mai repede 
confecţionarea unei scări trainice de frînghie, care, odată 
retrasă în interior, nu va mai îngădui nimănui să pătrundă în 
Casa de Granit. 

Scara fu împletită cu multă atenţie de mîinile îndemînatice ale 
lui Pencroff. Treptele scării fură cioplite din crengile uşoare şi 
rezistente ale cedrului roşu, iar frîngliia ce lega pe ambele părţi 
aceste crengi de cedru fu confecţionată dintr-o trestie specială 
numită curry. 

Mai împletiră şi alte frînghii din fibre vegetale şi cu ajutorul lor 
instalară un fel de macara simplă, în faţa uşii. In felul acesta, 
ridicară cu uşurinţă cărămizile pînă la înălţimea Casei de Granit. 
Urcarea materialelor pînă la optzeci de picioare deasupra solului 
fiind astfel, uşurată, ei începură de îndată amenajarea propriu- 


zisă a interiorului locuinţei. Nu duceau lipsă de var şi cîteva mii 
de cărămizi aşteptau să fie întrebuințate. Schelăria pereţilor 
despărțitori, foarte rudimentară, nu fu greu de făcut şi, într-un 
timp record, după planul inginerului, apartamentul fu împărţit în 
camere şi magazii. 

Diferitele lucrări se desfăşurau repede, sub directa îndrumare a 
inginerului, care nu stătea degeaba, ci miînuia el însuşi ciocanul 
şi mistria. Cyrus Smith cunoştea toate meseriile şi dădea un 
exemplu bun harnicilor şi pricepuţilor, săi tovarăşi. Se muncea 
cu încredere şi voie bună. Pencroff, rînd pe rînd dulgher, 
fringhier, zidar, cu veşnicele sale glume, care îi înveseleau pe 
toţi, şi cu încrederea sa absolută în inginer, pe oare îl socotea în 
stare să facă orice, vedea depăşite toate greutăţile vieţii de 
pionier. Atît problema îmbrăcămintei, cît şi a încălțămintei, 
problemă gravă, aceea a iluminatului în serile de iarnă, a 
valorificării părţilor fertile ale insulei, cît şi a transformării florei 
sălbatice într-una dirijată de mîna omului, toate se păreau uşor 
de rezolvat de Cyrus Smith şi era sigur că totul va fi făcut. El 
visa rîuri canalizate, care să înlesnească transportul bogățiilor 
solului, ex-: ploatări de mine şi cariere, maşini deservind toate 
ramurile industriei şi se gîn.dea chiar la o cale ferată, a cărei 
reţea să împiînzească într-o bună zi întreaga insulă Lincoln. 
Inginerul îl lăsa să vorbească şi nu-i tăia avîntul cu care acestuia 
îi plăcea să înflorească lucrurile. El cunoştea puterea încrederii. 
Zimbea cînd îl auzea vorbind şi ascundea propriile sale griji, pe 
care i le oferea viitorul, într-adevăr, era îndreptăţit să creadă că 
în ' această parte a Pacificului, care se afla în afara drumului 
parcurs de corăbii, ei nu vor fi salvaţi niciodată. Pionierii nu se 
puteau deci bizui decît pe ei înşişi. Insula Lincoln era aşezată la 
o distanţă atit de mare de alte ţărmuri, încît ar fi fost cît se 
poate de primejdios pentru ei să se aventureze în larg pe un vas 
care, construit cu mijloacele pe care le aveau, nu putea fi decit 
şubred. 

Dar Pencroff era de părere că ei depăşiseră cu mult. pe 
Robinsonii de odinioară, care aşteptau ca toate să capete 
dezlegare doar printr-o minune. 

Şi, într-adevăr, ei aveau foarte multe cunoştinţe, şi omul care 
ştie reuşeşte şi acolo unde alţii ar lîncezi şi ar pieri inevitabil. 

În cursul acestor lucrări se distinse Harbert. Era inteligent şi 
muncitor; înţelegea repede, lucra bine şi Cyrus Smitb se simţea 


din ce în ce mai legat sufleteşte de acest copil. La rîndul său, 
Harbert îl iubea: şi-l respecta pe inginer, iar Pencroff, care 
observase totul, se bucura. 

Nab era tot Nab ! El era ceea ce fusese totdeauna: curajul, zelul 
şi devotamentul în persoană. Şi el, ca şi Pencroff, avea o mare 
încredere în inginer. 

Cît despre Gedeon Spilett, nici el nu se da înapoi de la muncă; şi 
nu era chiar cel mai neîndemiînatic,. spre marea mirare a 
marinarului. Pencroff se minuna, că ziaristul nu era numai ager 
la minte, dar ştia şi să lucreze cînd era nevoie. 

Scara fu instalată în ziua de 28 mai. Ea avea nu mai puţin deo 
sută de trepte şi Cyrus Smith, folosind o ieşitură a falezei, 
aşezată la mijlocul drumului, pe distanţa de optzeci de picioare 
în înălţime, fixă prima parte a scării de această ieşitură, iar de 
aici încolo fixară partea a doua. în felul acesta, urcuşul deveni 
mult mai uşor. De altfel, Cyrus Smith se gindea ca mai tirziu să 
instaleze un ascensor hidraulic, ca să evite oboseala şi 
pierderea de vreme a locuitorilor Casei de Granit. 

Pionierii se obişnuiră repede cu scara: erau destul de sprinteni, 
iar Pencroff, ca un brav marinar, deprins să se caţere pe 
catarge, îi învăţa cum s-o folosească. Dar ce era de făcut cu Top 
? Bietul animal, cu cele patru labe ale sale, nu era apt pentru un 
astfel de exerciţiu. Pencroff se dovedi însă un maestru atit de 
sîrguincios, încît şi Top învăţă să se urce pe scară, aşa cum fac 
cîinii la circ. Nu se poate şti dacă marinarul era mîndru de elevul 
său. Însă de nenumărate ori Pencroff urcă scara, ducîndu-l în 
spinare, ceea ce-i prindea foarte bine lui Top. 


În toiul acestor lucrări care merseră atît de repede, se îngrijiră şi 
de problema hranei, căci se apropia iarna. în fiecare zi, 
reporterul şi Harbert, în seama cărora rămăsese aprovizionarea 
coloniei, îşi petreceau cîteva ceasuri vînînd. Deocamdată, ei nu 
colindau decit pădurea Jacamarului, în stînga rîului, căci, din 
lipsă de barcă şi de pod, rîul Mercy încă nu putuse fi trecut. 
Uriaşele păduri, cărora li se dăduse numele de Far-West, 

SS rămăseseră 
neexplorate. Dar 
pădurea Jacamarului 
era destul de bogată 
în vînat; cangurii şi 
porcii mistreți se 
găseau aici în mare 
număr, iar” bilele 
ghintuite la un capăt, 
arcurile şi săgețile 
vînătorilor făceau 
minuni. Mai mult încă, 
Harbert descoperi 
spre sud-vest o 
crescătorie naturală 
de iepuri, un fel de 
luncă puţin umedă, 
unde creşteau sălcii şi 
ierburi aromatice, 
care îmbălsămau 
aerul şi care plac 


e SR Cai E za > rozătoarelor. 
BE- 2 ma Ca = Reporterul socoti că, 
E Pt SA: zh te de vreme ce aceste 
EC E = plante sînt o hrană 
XE > pentru iepuri, ar fi de 


mirare ca ei să lipsească. Pînă una alta, Harbert făcu o mare 
provizie de plante medicinale şi cînd Pencroff îl întrebă la ce 
serveşte această recoltă, tînărul îi răspunse: 

— Ca să ne tratăm cu ele, cînd vom fi bolnavi. 

— Dar de ce să fim bolnavi, dacă tot nu există doctori în insulă ? 
răspunse Pencroff serios. 


Argumentul acesta rămase fără răspuns, dar tînărul continuă să 
adune ierburi, care erau bine venite la Casa de Granit, cu atit 
mai mult, cu cît descoperi şi o plantă asemănătoare ceaiului. 

În sfîrşit, într-o bună zi, după multă căutare, cei doi vînători 
descoperiră sălaşul iepurilor. Pămîntul era sfredelit ca o 
strecurătoare. 

— Vizuini ! strigă Harbert. 

— Văd, răspunse 
reporterul. 

— Să fie oare 

locuite ? 

— Asta rămîne de 
văzut. 

Răspunsul veni 
repede. într-o clipă, 
cîteva sute de mici 
animale, care 
semănau cu iepurii, 
începură să alerge în 
toate direcţiile atit de 
repede, încît Top nufu 
în stare să le ajungă. 
Cîinele şi vînătorii 
alergară cît putură, 
dar micile rozătoare 
le scăpară. Reporterul 
era însă hotărît să nu 
se lase pînă ce nu va 
prinde cel puţin vreo 
şase iepuri. 
Deocamdată, ei erau 
destinaţi cămării de 
provizii, dar se gîndea | 
să şi domesticească alţii mai tirziu. Daca: ar fi avut cîteva atun 
întinse la intrarea vizuinilor, ce uşor i-ar fi prins ! Dar 
deocamdată nu aveau nici lațuri, nici cu ce să le facă. Se 
mulţumiră să scotocească fiecare vizuină cu un băț şi să încerce 
să aştepte cu răbdare, doar, doar vor lovi vreun iepure. 

In sfîrşit, după o oră de cotrobăială, izbutiră săpună mîna pe 
patru rozătoare. Erau nişte iepuri, care semănau cu fraţii lor din 


Europa şi care erau cunoscuţi îndeobşte sub numele de „iepuri 
americani". 

Rezultatul vînătorii fu adus la Casa de Granit şi servit la cină. 
Locuitorii vizuinilor nu erau de disprețuit, fiind cît se poate de 
gustoşi. Coloniştii noştri găsiră acum un izvor nesecat de 
aprovizionare. 

În ziua de 31 mai, zidurile despărţitoare erau gata. Le 
rămăseseră doar să mobileze camerele, lucru pe care aveau să-l 
facă în lungile zile de iarnă. în camera care servea de bucătărie, 
ei amenajară o vatră. Coşul dădu mult de lucru coşarilor 
improvizaţi. Cyrus Smith găsi că lucrul cel mai simplu era să-l 
facă din teracotă. Fiindcă nu era cu putinţă să-l tragă pînă la 
platoul superior, făcură o gaură în granit deasupra ferestrei de 
la bucătărie şi în această deschizătură imbucară coşul ca un 
simplu burlan. Se aşteptau ei ca acest coş să fumege cînd va 
bate vintul de la est, dar aceasta nu se întîmpla prea des, aşa că 
n-aveau încotro şi Nab bucătarul nu se sinchisea de acest lucru. 


Cînd aranjarea camerelor fu gata, inginerul se apucă să astupe 
intrarea exterioară a fostului canal, care ştim că dădea pe malul 
lacului. Ei rostogolirăbu- căţi de stîncă în faţa deschizăturii şi le 
cimentară bine. Dorinţa inginerului de a îneca această intrare 
sub apele lacului nu putea fi încă îndeplinită; totuşi se mulţumi 
să o ascundă cu ierburi, arbuşti şi bălării, pe care le plantară 
între crăpăturile stîncilor şi care aveau să crească în primăvară. 


Se folosi însă de 
canal, pentru a aduce 
la noua locuinţă un 
mic şuvoi de apă 
dulce şi, astfel, Casa 
de Granit primea în 
fiecare zi o sută, pînă 
la o sutădouă- zeci de 
litri de apă limpede şi 
curată de izvor, de 
care nu avea să ducă 
lipsă niciodată. 

În sfîrşit, totul fu gata. 
Era şi timpul, căci 
vremea începuse să 
se strice. în 
aşteptarea geamurilor 
pe care aveau să le 
fabrice, inginerul făcu 
nişte obloane groase, 
care închideau 
ferestrele fațadei. 
Gedeon Spilett 
împodobise foarte 
frumos ferestrele 
casei lor cu flori şi 
plante. 

Locuitorii acestei case sănătoase şi sigure aveau de ce să fie 
mulţumiţi. Ferestrele ofereau privirilor un orizont nesfârşit de 
larg, cuprins între capurile celor două Mandibule, la nord, şi 
capul Ghearei,, la sud, iar în faţa lor se întindea priveliştea 
minunată a golfului Uniunii. Da, pionierii aveau de ce să fie 
mulţumiţi şi Pencroff nu contenea lăudîndu-şi apartamentul de 
la etajul cinci. 


CAPITOLUL XX 
Anotimpul ploilor. Problema îmbrăcămintei. O vinătoare de foci. 
Fabricarea luminărilor. Se amenajează interiorul Casei de Granit. 


Cele două podeţe. O vizită la bancul de stridii. Ce găseşte 
Harbert în buzunarul său. 


O dată cu luna iunie începu şi iarna. Această lună corespunde cu 
luna decembrie din emisfera boreală. Ploile şi vijeliile nu mai 
conteneau. Acum, locuitorii Casei de Granit erau în măsură să 
preţuiască şi mai mult foloasele unei locuinţe în stare să-i apere 
de intemperii. Căminul ar fi constituit un adăpost şubred 
împotriva iernii şi afară de aceasta putea să fie inundat de 
fluxuri. Cyrus Smith luă chiar oarecari măsuri pentru a pune la 
adăpost fierăria şi cuptoarele pe care şi le instalaseră acolo. 

În tot cursul lunii iunie eî făcură diferite lucrări, fării a neglija 
însă vinătoarea şi pescuitul, aşa încît rezervele cămării erau tot 
mai îmbelşugate. Pencroff îşi propusese să meşterească în 
timpul liber nişte capcane, de pe urma cărora urmau să tragă 
mari foloase. Pentru iepuri făcuse cîteva laţuri din fibre trainice 
şi nu era zi în care să nu prindă cîţiva. Nab nu prididea să afume 
şi să pună în saramură diferite cărnuri, care se păstrau astfel 
foarte bine. 

Începură să discute foarte serios problema îmbrăcămintei. 
Pionierii nu aveau alte veşminte decit acelea pe care le purtau 
în clipa în care balonul îi azvîrlise pe insulă. Acestea erau haine 
destul de călduroase şi trainice, pe care le întreţinuseră cit se 
poate debine, ca şi rufăria lor, de altfel, dar care vor trebui 
odată înlocuite, mai ales că pe o iarnă aspră nu puteau să le ţină 
prea cald. 

Deocamdată, imaginaţia lui Cyrus Smith nu putea schimba 
situaţia. El făcuse faţă nevoilor mai grabnice, clădise casa, se 
ocupase de aprovizionarea şi păstrarea alimentelor, dar frigul 
avea să-l surprindă înainte ca problema îmbrăcămintei să fie 
rezolvată. 

Trebuiau deci să.se resemneze şi să petreacă această primă 
iarnă cum vor putea. La primăvară aveau să înceapă o vinătoare 
de mufloni, a căror prezenţă fusese semnalată cu prilejul 
explorării muntelui Franklin; din lîna lor, inginerul va şti desigur 
să facă stofe călduroase şi trainice... Cum ? Se va gîndi el... 

— Atunci nu avem altceva de făcut decit să mai stăm pe lîngă 
vatră la Casa de Granit, spuse Pencroff. Dispunem de 
combustibil din belşug şi nu avem nici un motiv să facem 
economie. 


— De altfel, adăugă Gedeon Spilett, insula Lincoln nu se află la o 
latitudine prea înaltă, aşa încît, după toate probabilitățile, iernile 
nu pot fi prea grele. Nu ne-ai spus, Cyrus, că paralela treizeci şi 
cinci corespunde cu acea a Spaniei în emisfera cealaltă ? 

— Desigur, răspunse inginerul, dar şi în Spania sînt ierni foarte 
grele ! Şi acolo ninge şi îngheaţă. Tot la fel şi insula Lincoln 
poate să treacă prin asemenea încercări. Totuşi, fiind o insulă, 
sper că clima va fi mai blîndă. 

— Şi de ce, domnule Cyrus ? întrebă Harbert. 

— Pentru că marea, copilul meu, poate fi considerată ca un 
imens rezervor în care se înmagazinează căldura verii. larna, ea 
restituie această căldură, ceea ce asigură regiunilor învecinate 
cu oceanul o temperatură mijlocie, mai pufin urcată vara, dar 
mai puţin scăzută iarna. 

— Cum o fi, o să vedem noi, răspunse Pencroff. Deocamdată, un 
lucru este sigur, că zilele sînt scurte şi nopţile lungi. Ce-ar fi 
dacă ne-am îngriji puţin şide problema iluminatului ? 

— Nimic mai uşor, răspunse Cyrus Smith. 

— De discutat ? întrebă marinarul. 

— De rezolvat. 

— Cînd ? Cum ? 

— Miine vom. organiza o vînătoare de foci. 

— Vom avea lumînări de seu ? 

— Ba nu, Pencroff, lumînări de spermantet. Acesta era proiectul 
inginerului, proiect uşor de înfăptuit, deoarece avea la îndemiînă 
calciu şi acid sulfuric, iar grăsimea va fi furnizată de amfibiile 
insulei. 

Această convorbire avu loc în ziua de 4 iunie şi, fiindcă era 
duminică, hotărîră cu toţii să se odihnească. Toate lucrările fură 
amiînate. 

A doua zi, la 5 iunie, pe o vreme destul de mohorită, se 
îndreptară spre insula cea mică. Trecură din nou canalul prin 
vad în timpul refluxului şi hotărîră ca într-un viitor destul de 
apropiat să construiască o bărcuţă, cu ajutorul căreia să 
navigheze şi pe rîul Mercy, cirul vor porni în primele zile cu 
vreme bună să exploreze sud-vestul insulei. 

Focile erau numeroase şi vinătorii, înarmaţi cu ciomegele lor 
ghintuite, răpuseră vreo şase dintre ele. Nab şi Pencroff le 
jupuiră, apoi cărară la Casa de Granit numai grăsimea şi pielea 
lor, urmînd ca din această piele să-şi facă încălţăminte trainică, 


iar cele trei sute de livre de grăsime să le întrebuinţeze numai la 
fabricarea luminărilor. 

Operația fu cît se poate de simplă şi, cu toate că rezultatul ei nu 
se dovedi chiar desăvirşit, ele putură totuşi să fie folosite. 
întreaga muncă se termină în douăzeci şi patru de ore. Feştilele 
fură făcute din fibre vegetale. Ele nu erau atît de bune ca cele 
muiate în acid boric, care se consumă în întregime cînd ard, dar 
aşa cum erau, aceste lumînări fură bine venite în lungile se'ri de 
iarnă. 

Luna următoare nu duseră lipsă de lucru în noul adăpost. 
Tîmplarii munciră de zor; ei aduseră îmbunătăţiri uneltelor care 
erau încă foarte primitive şi fabricară altele noi. 

Făcură chiar şi foarfeci, cu ajutorul cărora pionierii izbutiră, în 
sfîrşit, să-şi taie părul şi să-şi potrivească barba, dacă de ras 
încă nu putea fi vorba. Harbert şi Nab nu aveau grija 
bărbieritului, dar celorlalţi le crescuseră nişte bărbi atit de 
tepoase, încît foarfecii erau cît se poate de bineveniţi. 

Mai multă muncă a cerut, confecţionarea unui ferăstrău de 
mînă, dar pînă la urmă tot au izbutit să obţină o unealtă, care, 
mînuită cu putere, le îngădui să taie lemne. Reugşiră astfel să 
facă mese, scaune şi dulapuri, cu care mobilară principalele 
camere, apoi 

făcură şi paturi cu saltele de iarbă uscată. Bucătăria, cu poliţe 
pe care se înşirau vasele de pămînt ars, maşina de gătit din 
cărămizi şi spălătorul, avea o înfăţişare foarte frumoasă, iar Nab 
îşi îndeplinea funcțiunile de bucătar cu gravitatea unui chimist în 
laboratorul său. 

Dar, în curînd, în locul tîmplarilor, intrară în acţiune dulgheri. 
Noua albie de revărsare, croită cu ajutorul explozivului, impunea 
construirea a două podeţe: unul pe platoul Grande-Vue, al doilea 
chiar pe țărm. într-adevăr, apele îşi făceau acum drum, tăind 
de-a curmezişul platoul şi plaja, astfel că se găseau în calea 
coloniştilor cînd aceştia voiau să pornească spre nordul insulei. 
Ar fi putut ei să ia un alt drum, dar acesta i-ar fi silit să facă un 
ocol foarte mare, apucînd-o spre vest, pînă la izvoarele Pirîului 
Roşu. Lucrul cel mai simplu era deci să construiască două 
podeţe de trecere, de vreo douăzeci şi cinci de picioare lungime, 
pe platou şi pe plajă. Aşezară doar cîteva trunchiuri de copaci 
cioplite cu securea şi în cîteva zile podeţele erau gata. 


Nab şi Pencroff le şi folosiră, făcînd cîteva .drumuri pînă la 
bancul de stridii descoperit lîngă dune, de unde aduseră:într-un 
cărucior rudimentar, care înlocuise vechea brancardă, ce nu era 
chiar atît de uşor de mînuit, cîteva mii de stridii, pe care le 
aclimatizară foarte repede printre adînciturile stîncilor care 
alcătuiau adevărate parcuri naturale la revărsarea rîului Mercy. 
Aceste stridii erau de calitate foarte bună şi pionierii le mîncară 
cu multă plăcere. 

După cum se vede, insula Lincoln, deşi explorată numai în mică 
parte, reuşea să mulţumească aproape toate nevoile locuitorilor 
ei şi, fără îndoială că, cercetînd-o pînă în colţurile ei cele mai 
depărtate, în întreaga regiune împădurită, care se întindea de la 
riul Mercy pînă la promontoriul Reptilei, aveau să descopere şi 
alte comori. 

De un singur lucru duceau încă mare lipsă. Hrana azotată nu le 
lipsea, şi nici produsele vegetale necesare pentru a cumpăta 
consumarea acesteia. De asemenea, din nişte rădăcini supuse 
fermentaţiei, ei îşi procuraseră o băutură puţin acidulată, 
asemănătoare cu berea şi desigur mai plăcută decît apa. 
Fabricaseră chiar zahăr, fără trestie de zahăr şi fără sfeclă, 
culegînd sucul care ţişnea din copacul zis „acer saccharinum"; 
din nişte ierburi găsite în crescătoria de iepuri izbutiseră să 
fabrice un ceai foarte bun, în sfirşit, aveau la îndemiînă multă 
sare, singurul produs mineral de care nu se puteau lipsi în 
alimentaţie... totuşi, de un singur lucru duceau încă mare lipsă: 
piinea', pîinea le lipsea grozav. 

Poate că mai tîrziu, pionierii noştri aveau să izbutească să 
înlocuiască acest aliment printr-unul de valoare egală, cum ar fi 
făina de „sagu" sau făina arborelui de piine; s-ar fi putut ca 
aceşti preţioşi arbori să se găsească In pădurile de la sud, dar 
încă nu dăduseră de ei. 

O întîmplare însă le veni în ajutor. Cyrus Smith, cu toată 
inteligenţa sa, cu toată iscusinţa sa, n-ar fi fost niciodată în stare 
să le pună la îndemiînă ceea ce a găsit Harbert într-o zi în 
căptuşeala hainei sale, pe care încerca s-o cîrpească. 

In ziua aceea ploua cu găleata. Pionierii stăteau cu toţii în sala 
mare a Casei de Granit, cînd, deodată, tînărul strigă: 

— Priviţi, domnule Cyrus, un bob de grîu ! Şi arătă tovarăşilor săi 
un bob, un singur bob, care căzuse din buzunarul său găurit în 
căptuşeala vestei... 


Cum de se găsea acest grăunte în căptuşeala hainei lui Harbert? 
La Richmond, tînărul creştea cîţiva porumbei, pe care ii dăruise 
Pencroff, şi îi hrănea cu grîu. 

— Un bob de grîu ? ! se repezi la el inginerul. 

— Da, domnule Cyrus, dar numai unul, unul singur ! 

— Ei, băiete! strigă Pencroff zimbind. Mare lucru ! Ce vrei să 
facem cu un singur bob ? 

— Vom face piine, răspunse Cyrus Smith. 

— Piine, prăjituri ! zise marinarul. Asta-i bună ! 

Mă tem că n-o să ne îndopăm prea curînd cu piinea ce-o poate 
da acest bob! 

Harbert, care nu dădea decit foarte puţină importanţă 
descoperirii sale, se pregătea să arunce bobul, dar Cyrus Smith 
îl luă, îl cercetă şi recunoscu că este în stare bună, apoi 
privindu-l pe marinar drept în ochi, îl întrebă liniştit: 

— Pencroff, ştii cîte spice poate să poe cau un boR de grîu ? 

— Cred că unul ! ; ; 
răspunse marinarul 
mirat de această 
întrebare. 

— Zece, Pencroff. Şi 
ştii cîte boabe se 
găsesc într-un spic ? 
— Pe legea mea, nu! 
— În medie, optzeci, 
spuse Cyrus Smith. 
Deci, dacă semănăm 
bobul, vom avea la 
prima recoltă opt sute 
de grăunţe, care vor 
produce la a doua şase 
sute patruzeci de mii, 
la a treia cinci sute 
douăsprezece 
milioane, iar la a patra 
mai bine de patru sute 
de miliarde de boabe. 
lată socoteala ! 


Tovarăşii lui Cyrus Smith ascultau în tăcere. Cifrele acestea îi 
uluiau. Totuşi, ele erau exacte. 

— Da, dragii mei, continuă inginerul. Acestea sînt progresiile 
geometrice ale naturii îmbelşugate. Şi această înmulţire a 
bobului de grîu e neînsemnată Faţă de înmulţirea macului sau a 
tutunului. Dacă aceste plante nu ar fi distruse din cînd în cînd, 
stăvilindu-se înmulţirea lor, ar acoperi tot globul pămîntesc. 
Dar inginerul nu terminase cu întrebările. 

— Şi acuma, Pencroff, urmă el, ştii cîte baniţe înseamnă patru 
sute de miliarde de grăunţe? 

— Nu,răspunse marinarul, dar ceea ce ştiu e că sînt un prost! 
— Ei bine, află că mai mult de trei milioane de baniţe. 

— Trei milioane ! strigă Pencroff. 

— Trei milioane. 

— În patru ani ? 

— În patru ani ! răspunse Cyrus Smith. Şi chiar în doi ani; dacă 
lucrurile merg bine, vom putea să obţinem în această climă 
două recolte pe an. 

Ca de obicei, cînd voia să-şi arate bucuria, Pencroff izbucni şi de 
data aceasta în urale puternice. 

— Aşa că tu, adăugă inginerul, adresîndu-se lui Harbert, ai făcut 
o descoperire foarte importantă pentru noi. În împrejurările în 
care ne aflăm, totul, dragii mei, totul poate să ne folosească. Vă 
rog să nu uitaţi acest lucru. 

— Nu, domnule Cyrus, nu vom uita, răspunse Pencroff, şi dacă 
voi găsi vreodată vreun grăunte de tutun, care se înmulţeşte 
atit de uluitor, vă asigur că n-am să-l arunc Şi acuma ce avem 
de făcut ? 

— Acum, să semănăm acest bob, se grăbi Harbert să spună. 

— Da, adăugă Gedeon Spilett, hai să-l punem în părnînt şi încă 
dîndu-i toate onorurile, căci în el se află viitoarele noastre 
recolte. 

— Numai să încolţească ! spuse marinarul. 

— Va încolţi, răspunse Cyrus Smith 

Era în 20 iunie. Tocmai timpul potrivit ca să semene acest unic 
şi preţios bob de grîu. La început, s-au gindit să-l pună într-un 
ghiveci, dar după o mai adîncă chibzuinţă, se hotărîră să-l 
încredinţeze naturii, îngropîndu-l în pămînt, ceea ce făcură chiar 
în aceeaşi zi, luînd toate măsurile pentru ca operaţia să 
izbutească. 


Deoarece vremea, se mai înseninase, s-au urcat pe platou, unde 
au căutat un loc potrivit, care să fie ferit de vînt, dar încălzit de 
razele soarelui de amiază. S-au apucat să curețe şi să plivească 
„ogorul", alungînd sau strivind toate insectele sau larvele care 
ar fi putut primejdui dezvoltarea bobului de grîu. Apoi, cu multă 
grijă, au aşternut un strat de pămînt gras, amestecat cu var. Mai 
făcură şi un mic gard şi abia după toate acestea au sădit unicul 
bob de grîu în pămîntul reavăn. 

Văziîndu-i, îţi făcea impresia că pionierii noştri puneau piatra 
fundamentală a unei clădiri. Pencroff îşi aminti de ziua în care 
aprinsese cu atita grijă ultimul lor chibrit. Dar de data aceasta, 
lucrul era mult mai important. Într-adevăr, oricînd 
întreprinzătorii noştri pionieri ar fi izbutii să-şi facă rost de foc 
printr-un mijloc oarecare, dar nici o putere omenească nu ar fi 
putut înlocui acest bob de grîu, dacă, din nenorocire, el ar fi 
pierit! 


CAPITOLUL XXI 

Cîteva grade sub zero. Explorarea părţii mlăştinoase din sud- 
estul insulei. Vulpile. Vedere spre mare. Se vorbeşte de Viitorul 
Oceanului Pacific. Munca neîncetată a infuzorilor. Viitorul 
globului pămiîntesc. Vînătoarea. Mlaştina rațelor sălbatice. 


Din clipa în care a fost semănat bobul de grîu, nu trecea nici o zi 
fără ca Pencroff să nu viziteze ceea ce numea el foarte serios 
„lanul de grîu". Şi vai de insectele care se abăteau pe acolo! 
Nici o milă, pentru ele ! 

Pe la sfîrşitul lui iunie, după nişte ploi care nu se mai terminau, 
timpul se răci simţitor şi în ziua de 29 un termometru Fahrenheit 
ar fi înregistrat desigur douăzeci de grade deasupra lui zero 
6*,67 centig. sub zero). 

A doua zi, la 30 iunie, dată care corespunde cu 31 decembrie 
din emisfera boreală, cădea într-o vineri, Nab făcu observaţia că 
anul se sfirşeşte cu o zi urită; dar Pencroff îi răspunse că cel 
următor va începe cu una frumoasă, ceea ce e mai bine. 

În orice caz, anul începu cu un ger năprasnic. La gura rîului 
Mercy se adunară sloiuri şi curînd gheaţa se întinse pe toată 
suprafaţa lacului. 


Provizia de combustibil trebui să fie reînnoită de cîteva ori. 
Pencroff, încă înainte de îngheţ, cărase mult lemn în magazie, 
folosind curentul neobosit al rîului, care le împingea pluta. La 
acest combustibil, dăruit din belşug de pădure, adăugară citeva 
transporturi de cărbuni, aduşi de la poalele muntelui Franklin. 
Cînd temperatura scăzu pînă la minus 13°, căldura puternică a 
cărbunelui fu binevenită. Clădiseră şi a doua vatră, în sufragerie, 
unde îşi vedeau acum toţi de lucru. 

In timpul gerului, Cyrus Smith fu foarte mulţumit de ideea pe 
care o avusese, aducînd de la lacul Grant la Casa de Granit un 
mic şuvoi de apă, care se strecura pe sub gheţuri şi, trecînd prin 
vechiul canal, ajungea la rezervorul pe care-l amenajaseră 
înăuntru, lîngă magazie. 

În epoca aceea, timpul fiind foarte uscat, pionierii se îmbrăcară 
cît mai călduros şi hotărîră să sacrifice o zi explorînd partea 
insulei cuprinsă între - A 
sudul rîului Mercy şi 
capul Ghearei. Acolo 
se afla un ţinut 
mlăştinos destul de 
întins, unde probabil 
că era din belşug 
vînat cu pene. 

Pentru a ajunge în 
acest ţinut, trebuiau 
să străbată opt pînă 
la nouă mile la dus şi 
tot atitea la întors. 
După calculele, lor le- 
ar fi trebuit o zi 
întreagă. Şi cum era 
vorba de explorarea 
unei părţi 
necunoscute a insulei, 
se hotăriră să meargă 
cu toţii. Astfel, în zorii 
zilei de 5 iulie, Cyrus 
Smith, Gedeon 
Spilett, Harbert, Nab 
şi Pencroff, înarmaţi 


cu ciomege, laţuri, arcuri, săgeți şi încărcaţi cu provizii, părăsiră 
Casa de Granit, însoţiţi de Top, care zburda tot timpul înaintea 
lor. 

Luară calea cea mai scurtă, trecînd rîul Mercy pe gheaţă. 

— Dar, observă pe bună dreptate reporterul, care călca cu 
băgare de seamă, gheaţa aceasta nu poate înlocui un pod serios 
| 


Aşadar, şi construirea unui pod serios fu trecută pe lista 
lucrărilor viitoare. 

Pentru prima oară, pionierii păşeau pe malul drept al rîului 
Mercy, aventurîndu-se în mijlocul minunatelor conifere uriaşe, 
acoperite de zăpadă. 

Dar nu făcuseră nici o jumătate de milă, cînd dinfr-un desiş se 
ivi o familie de patrupede care îşi alesese acolo domiciliul şi care 
fusese pusă pe fugă de lătratul lui Top. 

— Ah, parcă ar fi vulpi ! strigă Harbert, cînd le văzu fugind. 
Erau vulpi, dar nişte vulpi foarte mari, care scoteau alt fel de 
lătrat, de care Top se sperie. Cîinele se opri din goană, astfel că 
animalele avură răgaz să se facă nevăzute. 

Top avea şi de ce să fie mirat. El nu cunoştea zoologia ! Dar 
după lătratul lor, Harbert recunoscuse aceste vulpi cenuşii- 
roşcate, cu coada neagră şi cu smoc alb în vîrf, amintindu-şi că 
trăiesc în Chili, în insulele Malvine şi în toate ţinuturile 
americane, străbătute de paralelele 30-40. Lui Harbert îi păru 
rău că Top nu prinsese una din ele. 

— Sînt bune de mîncat ? întrebă Pencroff care nu considera 
fauna insulei decit din acest punct de vedere. 

— Nu, răspunse Harbert, dar zoologii n-au stabilit încă dacă 
pupila acestor vulpi este diurna sau nocturnă şi dacă ar trebui 
să fie clasificate în familia cîinelui sau în alta. 

Cyrus Smith zîmbi la auzul observaţiilor făcute de băiat, 
observaţii care dovedeau multă seriozitate, în ceea ce-l privea 
pe marinar, de vreme ce aceste vulpi nu se puteau mînca, ele 
nu prezentau o importanţă prea mare. Totuşi, îşi exprimă 
părerea că atunci cînd curtea Casei de Granit va fi populată de 
păsări, vor trebui să ia măsuri împotriva unor vizite nocturne ale 
acestor primejdioase animale de pradă, lucru cu care fiecare fu 
de acord. 

La ora opt dimineaţa, după ce ocoliseră capul Epavei, pionierii 
ajunseră pe o plajă întinsă, la marginea mării. Cerul era senin, 


cum se întîmplă de multe ori pe ger, dar, încălziţi de drum, 
Cyrus Smith şi tovarăşii săi nu simțeau prea mult frigul. De 
altfel, vîntul nu sufla, lucru care face mai suportabilă o 
temperatură scăzută. Soarele tocmai se înălța deasupra 
oceanului şi discul său uriaş apărea la orizont ! Dar, din păcate, 
razele lui nu încălzeau. Marea era liniştită şi albastră ca un golf 
mediteranean cînd cerul e senin. Capul Ghearei se încovoia ca 
un iatagan cu virful adus la vreo patru mile spre sudest. în 
stînga, la capătul mlaştinei, se desluşea o mică ieşitură de 
pămînt, pe care razele soarelui tocmai aruncau o dungă de foc. 
Fără îndoială că, în partea aceasta larg deschisă a golfului 
Uniunii şi care nu era ocrotită nici măcar de un banc de nisip, 
vapoarele împinse de vînturile de est n-ar fi găsit adăpost. După 
liniştea mării, netulburată de nici un curent, după culoarea sa 
uniformă, nepătată de nici o nuanţă gălbuie, în sfîrşit, după lipsa 
oricărei stînci, îşi dăduseră seama că în aceste locuri oceanul 
era foarte adînc. în fund, spre apus,-la vreo patru mile 
depărtare, se desluşeau contururile primilor copaci din pădurile 
Far-West. Ţinutul semăna cu ţărmul pustiu al vreunei insule din 
regiunile antarctice, năpădită de gheţuri. Pionierii se opriră pe 
țărm ca să ia masa. Aprinseră un foc de alge şi de ierburi uscate 
şi Nab le pregăti gustare alcătuită din carne rece şi din ceaiul 
ce-l luaseră cu ei. 

In timp ce miîncau, examinau priveliştea din faţa lor, care le 
arăta că în această parte pămîntul insulei Lincoln era într-adevăr 
sterp, contrastind cu regiunea dinspre apus. Aceasta îl făcu pe 
reporter să observe că dacă balonul i-ar fi lăsat din întîmplare la 
început pe această plajă, ei şi-ar fi făcut desigur o părere cu 
totul greşită despre ţinuturile unde se stabiliseră mai tirziu. 

— Cred chiar că n-am fi putut niciodată să atingem ţărmul, 
răspunse inginerul, căci marea este adîncă şi n-am fi întîlnit nici 
o stîncă de care să ne agăţăm. în faţa Casei de Granit, cel puţin, 
erau bancurile de nisip şi o mică insulă care ne-au mărit 
posibilităţile de salvare. Aici, însă, ne-ar fi înghiţit marea ! 

— Ceea ce este ciudat, observă Gedeon Spilett, e că insula 
noastră, deşi destul de mică, are un sol atît de variat. Această 
diversitate este de obicei o însuşire a continentelor mai întinse. 
Partea apuseană a insulei Lincoln, atît de bogată şi fertilă, 
seamănă cu golful Mexicului, iar ţărmul de nord parcă se întinde 
de-a lungul unei mări arctice. 


— Ai dreptate, dragă Spilett, răspunse Cyrus Smith, aceeaşi 
observaţie am făcut-o şi eu. Această insulă este misterioasă atit 
în ce priveşte forma, cît şi în diferitele aspecte naturale. Pare a fi 
o parte a unui continent, şi m-ar mira să nu fi fost aşa 

odinioară ! 

— Ce? Un continent în mijlocul Pacificului?! strigă Pencroff. 

— De ce nu ? răspunse Cyrus Smith. Nu mi se pare de loc de 
necrezut ca toate insulele de la suprafaţa acestui ocean să nu 
fie altceva decit creştetele unui continent, astăzi dispărut în 
fundul mării, dar care se ridica deasupra apelor în epoca 
preistorică. 

— Ca altădată legendara Atlantida, murmură Harbert. 

— Da, copilul meu... dacă vrem să credem că Atlantida a existat 
vreodată. 

— Şi insula Lincoln să fi făcut parte dintr-un astfel de continent ? 
întrebă Pencroff. 

— Mai mult ca sigur, răspunse Cyrus Smith. De altfel, acest fapt 
ar explica şi mulţimea felurilor de produse pe care le întîlnim la 
fiecare pas. 

— Şi încă ceva: numărul mare de tot felul de animale care 
populează insula, spuse Harbert. 

— Da, copilul meu, răspunse inginerul, tu îmi dai un argument 
nou în sprijinul presupunerii mele. Este adevărat ! După cîte am 
putut vedea pînă acum, pe această insulă trăiesc numeroase 
animale şi, ce e mai ciudat, ele sînt de specii foarte diferite. Asta 
mă face să cred că insula Lincoln a făcut parte, odinioară, dintr- 
un mare continent care, încet, încet s-a scufundat în apele 
Pacificului. 

— Aşadar, într-o bună Zi, răspunse Pencroff, care nu părea prea 
convins, şi ceea ce a rămas din acest vechi continent ar putea 
să .dispară, nemairămiînînd între America şi Asia decit oceanul ? 
— Nu tocmai aşa, răspunse Cyrus Smith, fiindcă se vor ridica noi 
continente, pe care miliarde de miliarde de animale 
microscopice le clădesc chiar în această clipă. 

— Ce mai sînt şi aceste animale ? întrebă Pencroff. 

— Infuzorii mărgeanului, răspunse Cyrus Smith. Ei au ridicat 
printr-o muncă neîntreruptă insula Clermont-Tonnerre şi toate 
insulele coralifere ale Oceanului Pacific. Patruzeci şi şapte de 
milioane de infuzori cîntăresc cam cit un bob de grîu şi totuşi, cu 
sărurile marine pe care le absorb, cu elementele solide din apă 


pe care le asimilează, aceste fiinţe microscopice produc calcarul 
care, la rîndul său, dă naştere unor uriaşe straturi submarine, a 
căror soliditate se aseamănă cu a granitului. Pe vremuri, în 
primele timpuri ale formării pămîntului, natura făcea aceste 
transformări cu ajutorul vulcanilor. Astăzi, însă, vulcanii care 
mai acţionează în interiorul globului sînt mai rari şi rnai puţin 
puternici. De aceea, natura foloseşte la transformarea globului 
pămîntesc animalele microscopice de care am pomenit. După 
părerea mea, vor trece veacuri după veacuri, şi generaţiile de 
infuzori se vor succeda mereu, iar la un moment dat, în locul 
Pacificului se va ridica un continent întins, pe care alte generaţii 
de oameni îl vor civiliza. 

— Dar asta durează ! spuse Pencroff 

— Natura nu se grăbeşte. Ea are timpul de partea ei ! răspunse 
inginerul. 

— Dar pentru ce să apară alte continente ? întrebă Harbert. 
Doar actuala întindere a ținuturilor care pot fi populate ajung 
omenirii. Şi natura nu face nimic de prisos. 

Ai dreptate Natura nu face nimic de prisos, îi răspunse inginerul, 
dar iată cum îmi explic eu lucrurile: savanții admit că într-o bună 
zi viata animală şi vegetală nu va mai fi cu putinţă pe glob din 
cauza răcirii lui. Punctul asupra căruia nu sînt de aceeaşi părere 
este cauza răcirii. Unii cred că această răcire se va datora 
scăderii temperaturii soarelui, care străluceşte de atitea 
milioane de ani, iar alţii susţin că va surveni numai o dată cu 
stingerea focului din interiorul globului nostru, a cărui influenţă 
are mai multă însemnătate decit i se acordă. Ipoteza din urmă 
mi se pare cea mai întemeiată. Vă închipuiţi ce are să se 
întîmple atunci ? Zonele astăzi temperate vor fi atunci tot atit de 
puţin locuibile ca şi regiunile polare. Oamenii şi animalele se vor 
îndrepta spre latitudinile supuse direct influenţei solare. Europa, 
Asia, America de Nord şi America de Sud vor fi rind pe rînd 
părăsite. Flora şi fauna vor emigra spre ecuator, înspre ţările 
centrale ale Americii şi Africii, care ar putea deveni continentele 
cele mai populate. Popoarele din ţinuturi veşnic îngheţate vor 
găsi condiţiile climaterice din regiunile polare cam pe malurile 
Mediteranei. Oare regiunile ecuatoriale nu ar reprezenta la un 
moment dat un spaţiu neîndestulător pentru a adăposti şi a 
hrăni omenirea întreagă ? Şi poate că natura, sare pr'evede 
totul, a hotărit de pe acuma să pună la ecuator bazele unui 


continent nou. Cum ? Tocmai cu ajutorul infuzorilor. De multe ori 
m-am gîndit la aceste lucruri, dragii mei, şi cred cu tot 
dinadinsul că înfăţişarea globului nostru va fi într-o bună zi 
schimbată în întregime, că, datorită apariţiei acestor continente 
noi, cele vechi vor fi acoperite de apele mărilor şi, în cursul 
secolelor viitoare, noi Columbi vor descoperi insulele 
Chimboraco, Himalaia sau Mont-Blanc, rămăşiţe ale 
continentelor scufundate: America, Asia, Europa. Apoi, aceste 
noi continente vor deveni la rîndul lor de nelocuit, căldura 
continuînd să scadă, pînă cînd, într-o bună zi, globul va semăna 
cu un trup omenesc mort. Şi viaţa va dispare, poate nu definitiv, 
dar în orice caz, pentru o bucată de timp. Atunci, globul nostru 
se va odihni, refăcîndu-se pentru a învia într-o zi în condiţii mai 
bune??. Dar toate acestea, dragii mei, sînt încă taine pentru noi 
şi, vorbind de munca infuzorilor, m-am lăsat tîrît prea departe, 
încercînd să dezleg enigmele viitorului. 

— Dragul meu Cyrus, răspunse Gedeon Spilett, teoriile acestea 
sînt adevărate previziuni ştiinţifice şi fără îndoială că se vor 
împlini odată. 

— Toate bune şi frumoase, spuse Pencroff, care era numai 
urechi, dar spuneţi-mi, insula Lincoln de ce origine este ? Oare şi 
ea a fost ridicată de infuzori ? 

— Nu, Pencroff, insula aceasta este de origine pur vulcanică, îi 
răspunse Cyrus Smith. 

— Atunci şi ea poate să dispară într-o bună zi ? 

— Tot ce se poate. 

— Nădăjduiesc că pînă atunci vom fi plecaţi de aci. 

— Nu, linişteşte-te, Pencroff, n-am chef să-mi petrec toată viaţa 
pe această insulă şi cred că ne vom descurca pînă la urmă. 


22 Această teorie nu corespunde cu ultimele date ale ştiinţei 
moderne. După teoria cosmogonică a acad. sovietic O. S. 
Schmidt, planetele şi pămîntul s-au format acum cîteva miliarde 
de ani prin reunirea unor particule reci şi gaze, care se găseau 
atunci în preajma soarelui. Norul de particule era sub forma de 
disc turtit, din cauza rotației sale rapide în jurul soarelui. 
Pămîntul s-a încălzit ulterior, din cauza descompunerii 
radioactive a materialelor din particulele iniţiale. Pămîntul îşi va 
continua miliarde şi miliarde de ani drumul său în jurul soarelui, 
pînă ce acesta, după multe miliarde de ani, îşi va epuiza sursele 
energiei atomice, care sînt la originea căldurii şi luminii sale. (N. 
R.) 


— Pînă una alta, răspunse Gedeon Spilett, să ne instalăm totuşi 
ca pentru totdeauna. Lucrurile nu trebuiesc făcute pe jumătate. 
Convorbirea se termină aici. Indată după ce sfirşiră cu masa, 
pionierii îşi continuara explorarea, ajungînd la marginea regiunii 
mlăştinoase. Insula se termina la sud-est cu o mlaştină de 
douăzeci de mile pătrate. Solul era alcătuit dintr-un nămol 
argilo-silicios, amestecat cu resturi vegetale. Ici, colo se 
întindeau, ca un covor gros, diferite plante verzi. Din loc în loc, 
băltoacele îngheţate străluceau sub razele soarelui. Aceste 
rezerve de apă nu se datorau nici ploilor, nici vreunei inundaţii: 
ele proveneau fără îndoială chiar din pămînt. Mai mult ca sigur 
că, în timpul căldurilor, regiunea era biîntuită de friguri palustre. 
Deasupra mlaştinei, acoperite de plante acvatice, zburau o 
mulţime de păsări, în rîndurile cărora vînătorii de baltă ar fi 
făcut adevărat prăpăd. Raţe sălbatice, becaţine, lişiţe trăiau pe 
acolo în cîrduri şi, fiind prea puţin sperioase, nu era de loc greu 
să te apropii de ele. 

Cu o singură încărcătură de alice, s-ar fi putut dobori zeci de 
asemenea zburătoare. Pionierii'noştri trebuiră să se 
mulţumească să le vineze cu săgețile. Prada era bineînţeles mai 
puţin însemnată, dar săgețile, care ţişneau liniştite din a-rc, cel 
puţin nu speriau păsările, care la o singură detunătură de armă 
s-ar fi împrăştiat în toate părţile. Vînătorii se mulţumiră de astă 
dată să doboare vreo zece-douăsprezece rațe, cu pintecele alb 
cu o dungă cafenie, capul verde, aripile negre, dungate cu roşu 
şi alb, şi ciocul turtit. Aceste zburătoare, după cum stabili 
Harbert, făceau parte din specia cunoscută sub numele de 
„tadorne”. Top îi ajută cu multă dibăcie să vîneze aceste păsări, 
al căror nume avea să-l primească partea aceasta mlăştinoasă a 
insulei. Dispuneau aici de îmbelşugate rezerve de vînat, care 
urmau să fie cît mai bine folosite şi de bună seamă că unele 
specii din aceste păsări puteau fi, dacă nu domesticite, cel puţin 
aclimatizate în apropierea lacului, pentru a le avea mai la 
îndemiînă. 

Pe la ora cinci, Cyrus Smith şi tovarăşii săi făcură cale întoarsă, 
străbătînd de astă dată bălțile Tadornelor şi trecînd pe gheţurile 
rîului Mercy, iar la ora opt erau cu toţii înapoi, la Casa de Granit. 


CAPITOLUL XXII 


Capcanele. Vulpile. Porcii sălbatici. Vîntul îşi schimbă direcţia. 
Viscolul. Coşurile. Geruri mari. Cristalizarea zahărului de arțar 
american. Puţul misterios. Se plănuieşte altă explorare. O alice. 


Gerul ţinu pînă la 15 august, fără să depăşească acel maximum 
de grade Fahrenheit, observat pînă atunci. Cînd atmosfera era 
liniştită, pionierii suportau cu uşurinţă această temperatură 
scăzută, dar cînd sufla cîte un vînt rece, îmbrăcămintea lor 
uşoară nu-i apăra îndeajuns. Lui Pencroff îi părea rău că insula 
Lincoln nu este locuită de cîteva familii de urşi, în locul vulpilor 
şi al focilor, a căror blană nu era prea călduroasă. 

— Urşii, spunea el, sînt de obicei bine îmbrăcaţi, şi nu mi-ar 
displace să iau cu împrumut de la vreunul din ei blana groasă pe 
care o poartă. 

— Dar, răspunse Nab rizînd, poate că urşii nu ar consimţi să-ţi 
împrumute haina lor, că nu-i prea ştiu filantropi din fire. 

— Aş şti eu să-i silesc, Nab, aş şti eu, răspundea Pencroff cu un 
ton de superioritate. 

Dar asemenea carnasiere uriaşe nu existau pe insulă sau cel 
puţin nu se arătaseră pînă acum.. 

Totuşi, Harbert, Pencroff şi reporterul aşezară cîteva capcane pe 
platoul Grande-Vue şi în jurul pădurii. După părerea marinarului, 
orice animal carnivor sau rozător, care ar cădea în capcană, era 
bine venit la Casa de Granit. 

Aceste capcane erau de altfel foarte simple: nişte şanţuri săpate 
în pămînt, deasupra o împletitură de crengi şi de ierburi, care să 
ascundă deschizătura, în fund o momeală, al cărui miros să 
atragă animalele, şi atita tot. E drept că şanţurile n-au fost 
săpate la întîmplare, ci în acele locuri unde urme mai 
numeroase arătau că pe acolo treceau adeseori animalele. Ei le 
vizitau zilnic şi, în trei rînduri, în primele zile, găsiră în ele cîteva 
vulpi din acelea cu care se mai întîlniseră pe malul drept al rîului 
Mercy. 

— Dar ce să fie oare asta ? Nu există altceva decit vulpi prin 
locurile acestea ? strigă Pencroff, destul de plouat cînd, pentru a 
treia oară, scoase din şanţ un astfel de animal. Nişte animale 
care nu sînt bune la nimic! 

— Ba da, spuse Gedeon Spilett. Sînt şi ele bune la ceva. 

— Şi la ce mă rog? 

— Ca momeală pentru altele! 


Reporterul avea dreptate, şi de atunci înainte aşezară drept 
momeală în capcane cadavre de vulpi. 

Marinarul meşterise şi laţuri cu fibre din trestia „curry", care le 
aduseră mai multe foloase decit capcanele. Aproape în fiecare zi 
se prindea în ele cîte un iepure. E drept că nu mîncau altceva 
decit iepure, dar Nab ştia să-l gătească îp nenumărate feluri, 
încît comesenii nu aveau de ce să se plingă. 

Totuşi, de vreo două 
ori, în a doua 
săptămînă a lunii 
august, capcanele le 
făcură rost şi de alte 
animale mai 
folositoare decit 
vulpile şi anume de 
cîţiva mistreți, din 
acei care fuseseră 
semnalaţi în partea 
de nord a iacului. De 
astă dată, Pencroff nu 
mai avu nevoie să 
întrebe dacă 
animalele acestea 
sînt bune de mîncat. 
Prea semănau cu 
porcul din America 
sau din Europa ! 

— Dar te previn că nu 
sînt porci, îi spuse 
Harbert ca să-l 
necăjească puţin. 

— Băiete, răspunse 
marinarul, aplecîndu- Pg er = 5 
se peste capcană şi trăgînd de crîmpeiul ce-i slujea drept codiţă 
unuia din aceste exemplare, lasă-mă să cred că sînt porci! 

— Şi de ce? 

— Pentru că-mi face plăcere ! 

— Aşa de mult îţi place carnea de porc, Pencroff ? 


— Grozav de mult, răspunse marinarul, mai ales picioarele lui şi 
dacă ar avea opt în loc de patru, mi-ar place de două ori pe 
atita. 

Aceste animale făceau parte din familia numită pecari. Ele 
trăiesc în turmă şi după toată probabilitaţi le se aflau în număr 
mare prin părţile împădurite ale insulei. In orice caz, erau bune 
de mîncat din cap pînă în picioare, fapt care îl bucura nespus de 
mult pe Pencroff. 

Pe la 15 august, starea atmosferică se modifică, înregistriînd o 
schimbare bruscă a direcţiei vîntului, de la nord la vest. 
Temperatura scăzu cu cîteva grade şi aburii îngrămădiţi în aer 
se prefăcură în zăpadă. Toată insula se acoperi cu un strat alb. 
Locuitorii săi o văzură sub o înfăţişare nouă. Zăpada căzu vreo 
două zile, atingind e) grosime de două picioare. 

Vîntul era din ce în ce mai rece Şi sufla « cu furie, iar din înălţimea 
Casei de Granit, se EF : 
auzea marea lovind 
stîncile. In unele locuri, 
la colţurile stîncilor, se 
stirneau vîrtejuri de 
aer şi zăpada lua 
forma unor coloane 
mişcătoare, asemenea 
trombelor marine, care 
se învirtesc ca o 
sfirlează, pînă ce 
vapoarele le sparg cu 
lovituri de tun. Totuşi, 
vijelia ce venea de la 
nordest asalta insula 
dintr-o parte, iar Casa 
de Granit era astfel 
aşezată, încît nu se 
afla direct în bătaia 
vîntului. Dar, în 
mijlocul acestei furtuni 
de zăpadă, tot atit de 
năprasnice ca în 
regiunile polare, nici 
Cyrus Smith, nici 


tovarăşii săi nu cutezară să se aventureze afară şi rămaseră 
închişi în casă cinci zile, de la 20 pînă la 25 august. în pădurile 
Jacamarului, care desigur că suferiseră multe pagube, se auzea 
urlînri vijelia. Fără îndoială că mulţi copaci fuseseră smulşi din 
rădăcini, dar Pencroff se mîngiia la gîndul că va fi scutit să taie 
lemne. 

— Vîntul s-a făcut tăietor de lemne. Să-l lăsăm să-şi facă 

treaba ! glumea el într-una. 

De altfel, nici n-avea cum să-l împiedice. 

Locuitorii Casei de Granit aveau acum motive serioase să fie 
mulţumiţi de acest adăpost sigur şi solid ! Cyrus Smith avea şi el 
meritele sale, dar trebuie să recunoaştem că natura săpase 
această peşteră şi că el nu făcuse altceva decit s-o descopere. 
Acolo erau toţi în siguranţă şi furia vijeliei nu putea să-i atingă. 
Dacă şi-ar fi clădit, pe platoul Grande-Vue, o casă de cărămizi şi 
lemn, ea n-ar fi rezistat acestui uragan. Cît despre fostul lor 
Cămin, numai după zgomotul talazurilor îşi dădeau seama că 
marea înfuriată trebuie să-l fi inundat în întregime. Aci, la Casa 
de Granit, în inima masivului, unde nu puteau pătrunde nici 
vîntul, nici valurile, nu se temeau de nimic. În timpul acestor 
cîteva zile de sechestrare, pionierii nu statură degeaba. Lemnul, 
tăiat în scînduri, nu lipsea din. depozit şi se apucară să-şi 
completeze încetul cu încetul mobilierul cu mese şi scaune 
durabile, fără a cruța materialul. Mobilele acestea cam greoaie 
nu prea meritau acest nume, dar ele erau mîndria lui Nab şi a lui 
Pencroff, care nu le-ar fi dat pe mobilierul cel mai fin. 

Apoi, tîmplarii începură să împletească coşuri şi se dovediră 
foarte pricepuţi în această nouă meserie. Spre capătul de nord 
al lacului dăduseră de un bogat răchitiş. 

Din nuielele acestor sălcii de răchită purpurie, strînse din partea 
de nord a lacului, înainte de anotimpul ploilor, şi aduse la Casa 
de Granit de Pencroff şi Harbert, tîmplarii începură să 
împletească coşuri. Primele încercări fură cam stîngace, dar, 
datorită isteţimii şi îndemînării lor, mai sfătuindu-se între ei şi 
căutînd să-şi amintească modelele pe care le cunoşteau, 
începură să împletească, întrecîndu-se între ei, coşuri şi coşuleţe 
de diferite mărimi, care sporiră în curînd inventarul coloniei. 
Pentru cămara lor făcură coşuri speciale, în care Nab aşeză 
proviziile de rădăcinoase şi migdale de pin. 


În ultima săptămînă a lunii august, timpul se schimbă din nou. 
Temperatura scăzu puţin şi vijelia se mai potoli. Pionierii se 
repeziră afară. O zăpadă de cel puţin două picioare acoperea 
plaja, dar suprafaţa ei era destul de îngheţată, ca să se 
poată'umbla uşor. Cyrus Smith şi tovarăşii săi' se urcară pe 
platoul Grande-Vue. 

Ce schimbare ! Pădurile pe care le văzuseră ultima dată verzi, 
îndeosebi cele din apropiere, în care creşteau mai mult conifere, 
erau acum albe. De. altfel, totul era alb, din vîrful muntelui 
Franklin pînă la litoral —, pădurile, cîmpia, lacul, rîul, plajele. 
Apa rîul'Ui Mercy curgea sub o pojghiţă de gheaţă, care la 
fiecare flux şi reflux se spărgea cu mult zgomot. Nenumărate 
păsări, rațe de tot soiul şi becaţine zburau la suprafaţa lacului. 
Scobiturile stîncilor de la marginea platoului, printre care se 
rostogoleau în cascadă apele, erau pline de ţurţuri, de parcă ar 
fi fost jgheaburi dăltuite cu multă fantezie de o mînă de 
maestru. în ce priveşte pagubele pricinuite de furtună în pădure, 
eie nu puteau fi evaluate decit după topirea zăpezilor. 

Gedeon Spilett, Pencroff şi Harbert folosiră prilejul ca să alerge 
într-un suflet la capcane. Din pricina stratului de zăpadă, găsirea 
capcanelor devenise o problemă destul de grea, mai ales că 
erau în primejdie să cadă ei înşişi în ele, ceea ce ar fi fost şi 
umilitor, şi neplăcut. Găsiră capcanele goale. Nici un animal nu 
căzuse înăuntru, deşi în jurul lor erau multe urme, printre care 
unele puternice, de gheare. Harbert fu de îndată încredinţat că 
în aceste păduri trăiesc animale din familia felinelor, ceea ce se 
potrivea şi cu părerea inginerului despre felul fiarelor de pe 
insula Lincoln. Fără îndoială că acestea stăteau: de obicei în 
marile păduri Far-West, dar foamea le silise pesemne să se 
aventureze pînă la platou. Poate că adulmecaseră prezenţa 
oamenilor care locuiau la Casa de Granit. 

— La urma urmei, ce-s alea feline? întrebă Pencroff. 

— Tigri, răspunse Harbert. 

— Eu credeam că aceştia trăiesc numai în țările calde ! spuse 
Pencroff. 

— Animale din familia tigrului se găsesc pe noul continent din 
Mexic pînă în pampasurile din Argentina. Şi cum insula Lincoln 
este aşezată aproape la aceeaşi latitudine cu provinciile din La 
Plata, n-ar fi de mirare să întîlnim cîțiva tigri. 

— Dacă-i aşa, atunci va trebui să ne ferim! răspunse Pencroff. 


Totuşi, pînă la urmă, sub influenţa temperaturii care se ridica, 
zăpada se topi şi în curînd începură ploile. Aşa că pojghiţa albă 
de gheaţă se şterse cu totul. în ciuda timpului neprielnic, 
pionierii îşi reînnoiră feluritele rezerve de alimente, animale sau 
vegetale. Pentru aceasta, au trebuit să facă şi cîteva incursiuni 
în pădure. Pe lîngă provizii găsiră şi un mare număr de copaci 
smulşi sau rupţi de vifor. Marinarul şi Nab se duseră cu 
căruciorul chiar pînă la zăcămîntul de cărbuni şi cărară cîteva 
tone de combustibil. Cu acest prilej, văzură că şi coşul 
cuptorului de olărie suferise stricăciuni din pricina vîntului, care-i 
smulsese o bună parte din vîrf. 

O dată cu provizia de cărbuni, reînnoirii şi provizia de lemne, 
profitînd de curentul rîului Mercy, care, datorită dezgheţului, era 
uşor folosit. Se gindeau că frigul se putea întoarce şi de aceea 
aduseră mai multe transporturi. 

Tot în zilele dezgheţului vizitară şi Căminul, avînd astfel prilejul 
să se bucure că n-au fost surprinşi acolo de vijelie. Valurile mării 
înfuriate se prăvăliseră peste mica insulă şi năvăliseră în 
coridoare, care erau pline de nisip, iar stîncile erau acoperite cu 
un strat gros de ierburi marine. În timp ce Nab, Harbert şi 
Pencroff vinau sau reînnoiau provizia de combustibil, Cyrus 
Smith şi Gedeon Spilett curăţau Căminul, cu gîndul să 
regăsească fierăria şi furnalele. Şi într-adevăr le-au găsit 
aproape neatinse, deoarece fuseseră ferite de nisipul ce le 
acoperise. 

Gerul reveni. Proviziile de combustibil îşi arătară din plin 
foloasele. In emisfera boreală luna februarie aducea mari 
scăderi de temperatură, ceea ce coincide cu sfîrşitul lunii august 
în emisfera australă, supusă aceloraşi variaţii de climă. 

Pe la 25 august, după un nou val de zăpadă urmat de ploaie, 
direcţia vîntului se schimbă, iar frigul deveni şi mai straşnic. 
După aprecierile inginerului, coloana de mercur a unui 
termometru Fahrenheit ar fi semnalat nu mai puţin de - 8° (- 22° 
centigrade). Gerul grozav ţinu cîteva zile şi se făcu şi mai 
resimţit din pricina unui vînt îngheţat. Pionierii fură nevoiţi să se 
retragă din nou în Casa de Granit şi siliţi să închidă ermetic 
toate deschizăturile apartamentului, nelăsînd libere decît găurile 
de aerisire. Din această cauză, cît dură noul val de ger, 
consumul luminărilor fu destul de mare. Ca să facă puţină 
economie, pionierii se mulţumeau de multe ori cu lumina 


focului, din vatră. Combustibil aveau destul De cîteva ori, cîte 
unul dintre ei coborise pe plajă, printre gheţurile pe care le căra 
de fiecare dată fluxul, dar îndrăzneţul se urca repede înapoi la 
Casa de Granit, cu mîinile îngheţate şi rănite de frînghia scării, 
care, din pricina gerului, devenise băţoasă şi cînd puneai mîna 
pe ea părea că frige. 

Dar acest repaus forţat trebuia folosit într-un fel. Cyrus Smith 
puse la cale o operaţie care se putea face în casă. 

Se ştie că pionierii nu aveau la dispoziţia lor alt. zahăr decît 
sucul pe care-l extrăgeau din scoarţa arţarului, în care crestau 
tăieturi adînci. Ei adunau acest lichid în vase şi îl întrebuinţau 
aşa cum era, mai ales că, fermentînd, sucul acesta dulce se 
prefăcea într-un lichid alb, siropos. 

Cyrus Smith însă se gîndi că din această substanţă s-ar putea 
face zahăr. Aşa că, într-o bună zi, el le spuse tovarăşilor săi că 
se vor îndeletnici cu rafinarea acestui lichid. 

— Rafinărie ? îl întrebă Pencroff. Păi, pentru aşa ceva trebuie 
multă căldură ! 

— Chiar foarte multă, răspunse inginerul, uitîndu-se spre vatră. 
— Ei, în acest caz, acum este anotimpul potrivit ! spuse 
marinarul- zîmbind. 

Dar vorbind despre rafinarea siropului de arțar, nu trebuie 
nicidecum să ne gîndim la fabrici cu maşini complicate şi 
numeroşi lucrători specialişti ! Pentru a obţine cristalizarea 
acestui sirop, era de ajuns să fie purificat printr-o operaţie cît se 
poate de simplă. Lichidul, vărsat în vase mari de pămînt, fu 
supus, prin fierbere, evaporării. în curînd, se ridică la suprafaţa 
lui o spumă şi de îndată obţinură un sirop gros. Nab avu grijă să- 
| amestece mereu cu o lopăţică de lemn, pentru a-i grăbi 
evaporarea şi pentru ca să nu prindă gust de ars. După ce a fiert 
cîteva ceasuri la un foc bun, care fu tot atît de binevenit 
lichidului zaharos, cît şi celor care se îndeletniceau, cu 
prepararea lui, obţinură un sirop gros. 

Acest sirop fu turnat în nişte vase de diferite forme, pe care le 
fabricaseră chiar în cuptorul bucătăriei. A doua zi, siropul răcit 
se transformase în căpăţăm de zahăr şi în tablete ce semănau 
cu zahărul cubic, doar că avea o culoare puţin roşcată. Era 
aproape străveziu şi foarte bun la gust. 

Frigul ţinu pînă la jumătatea lunii septembrie, şi locatarii, 
prizonieri ai Casei de Granit, începeau să se simtă destul de 


prost în captivitate. Nu-i vorbă, ei încercau să iasă cîte puţin în 
fiecare zi, dar nu puteau sta prea mult pe-afară. Lucrau însă 
mereu la amenajarea locuinţei. Muncind, ei stăteau de vorbă şi, 
în felul acesta, au avut prilejul să cunoască multe lucruri 
folositoare, mulţumită lui Cyrus Smith, care îi lămurea mai ales 
în ceea ce priveşte aplicarea practică a ştiinţei. Nu avea cărţi de 
citit la îndemină, dar în creierul lui se afla o întreagă bibliotecă, 
ce abia aştepta să-ţi dea, în oricare din filele cărţilor ei ai fi 
căutat, răspuns la toate necazurile şi nedumeririle. Şi era o 
bibliotecă des cercetată. Astfel, timpul se scurgea mai uşor şi 
pionierii nu păreau să-şi facă griji în privinţa viitorului ! 

Dar era timpul ca, în sfîrşit, să iasă dintre zidurile între care 
stăteau închişi. Şi ce n-ar fi dat ei să se schimbe odată vremea 
sau cel puţin să înceteze frigul acesta neplăcut ? Dacă cel puţin 
ar fi avut îmbrăcăminte groasă ca să înfrunte gerul ! Ce mai 
partide de vînătoare ar fi încercat atunci printre dune sau la 
mlaştinile cu rațe sălbatice ! Nu le-ar fi fost greu să se apropie 
de păsări şi s-ar fi întors desigur cu vînat din belşug. însă Cyrus 
Smith ţinea ca fiecare să-şi păzească sănătatea, căci avea 
nevoie de toate braţele, şi sfaturile sale fură urmate întocmai. 
Printre cei mai nerăbdători, cei mai dornici de a scăpa din 
„închisoare", nu era atit Pencroff, cît Top, care nu se simţea 
nicidecum în largul lui la Casa de Granit. Alerga fără răgaz dintr- 
o încăpere într-alta, arătîndu-şi astfel în felul său nemulţumirea 
de a fi ţinut închis în casa. 

Cyrus Smith observă că Top miriia ori de cite ori se apropia de 
puţul întunecat, care era în legătură cu marea şi a cărui 
deschizătura se afla În fundul cămării. Cîinele se învîrtea în jurul 
acestei deschizături, acoperită cu un capac de lemn, şi căuta să 
vîre o labă dedesubt, ca şi cînd ar fi vrut să-l ridice. Lătratul său 
ciudat exprima totodată şi supărare, şi îngrijorare. 

Inginerul observă în mai multe rînduri mişcările cîinelui, 
gîndindu-se cam ce-ar putea pricinui neliniştea inteligentului 
animal ? Ştia că puţul dădea în mare. Să fi fost oare în legătură 
cu alte canaluri subterane sau cavităţi din rocă? Să fi existat 
acolo vreun monstru marin, care venea din cînd în cînd să 
răsufle la gura puţului ? Inginerul nu ştia ce să creadă şi îşi făcea 
în gînd fel de fel de presupuneri ciudate. Obişnuit să adîncească 
realităţile ştiinţifice, el nu-şi putea ierta că se lăsa furat de 
închipuiri fantastice sau supranaturale. Dar cum să explici altfel 


purtarea unui cîine inteligent ca Top, care se încăpăţina să 
adulmece mereu şi să tragă cu urechea spre locul acela, dacă 

nu s-ar fi găsit totuşi acolo ceva care să-l neliniştească ? lată ce- 
| îngrijora şi pe Cyrus Smith, mai mult decit voia să-şi 
mărturisească. 

În orice caz, inginerul nu-şi încredința gîndurile asupra acestui 
fapt, decit lui Gedeon Spilett, socotind ca o lipsă de tact să 
împărtăşească | 

celorlalţi tovarăşi ar ti | 
toate grijile pe care şi LE LINCOLN | 
le făcea în privinţa PEEN | 
unor lucruri, ce erau —” 

poate doar otoană a 
cîinelui. 

În sfîrşit, frigul încetă. 
Urmară ploi, lapoviţă, 
vînturi, dar toate 
acestea nu ţinură A 
mult. Gheaţa şi 2 
zăpada se topiseră; se 2 
putea umbla din nou 
pe plajă, pe platou, pe 
malurile rîului. 
întoarcerea primăverii 
îi bucura foarte mult 
pe locuitorii Casei de 
Granit. Nu mai dădeau 

vînară foarte mult, 
ceea ce il făcu pe 
Pencroff să ceară din nou, cu multă stăruință, pustie pe care 
susținea că i le făgăduise Cyrus Smith. Acesta, ştiind că e cu 
neputinţă să fabrici puşti fără un utilaj special, îl amîna mereu. 
De altfel, el făcu observaţia că Harbert şi Gedeon Spilett 
deveniseră maeştri în mînuirea arcului şi că puteau dobori cu 
săgețile lor tot soiul de vînat cu păr sau cu pene, ce le pica la 
îndemiînă: agutii, canguri, cabiai, porumbei de stîncă, dropii, rațe 

sălbatice, becaţine. Puteau deci să mai amine fabricarea puştilor 
Dar încăpăţinatul marinar stăruia într-una, fiind încurajat şi de 
Gedeon Spilett. 

— Dacă pe insulă trăiesc, după cum se pare, spunea el, şi 
animale sălbatice, e bine să ne gindim la stîrpirea lor. S-ar putea 
întîmpla că de la o vreme, aceasta să fie grija noastră de 
căpetenie. 

Dar nu problema armelor îl preocupa acum pe Cyrus Smith, ci 
aceea a îmbrăcămintei. Hainele pionierilor rezistaseră toată 
iarna, dar nu mai puteau ţine pînă la cea viitoare. Ei trebuiau să- 
şi procure neapărat lînă sau blănuri. Deoarece muflonii se aflau 
pe insulă în mare număr, trebuiau să găsească un mijloc să-i 
crească în turme, pentru nevoile coloniei de la Casa de Granit. 
Printre lucrările care urmau să fie executate după anotimpul 
ploios, planul inginerului prevedea .amenajarea unui ţarc pentru 
animale domestice şi a unei despărţituri pentru păsări; intr-un 
cuvînt, dorea să pună într-un punct oarecare al insulei bazele 
unei mici ferme. 

În vederea acestor viitoare lucrări, era absolut necesară 
explorarea întregii regiuni, încă necunoscute, a insulei Lincoln, 
adică a uriaşelor păduri, care se întindeau pe ţărmul drept al 
rîului Mercy, de la revărsarea lui pînă la extremitatea cea mai 
îndepărtată a peninsulei Serpentine, precum şi pe toată coasta 
apuseană. Dar pentru aceasta aveau nevoie de vreme bună şi, 
înainte de o lună, nu puteau să întreprindă nimic. 

Se aflau deci într-o aşteptare înfrigurată, cînd avu loc o 
întîmplare care le mări şi mai mult dorinţa de a cerceta întreaga 
insulă. 

Era în 24 octombrie. în ziua aceea, Pencroff îşi vizitase 
capcanele, în care ţinea mereu momeli potrivite, într-una din 
ele, el găsi trei vieţuitoare, care aveau să fie bine venite la 
bucătărie. Era o femelă de pecari şi doi pui. 

Pencroff se întoarse la Casa de Granit, încîntat de prada sa şi, ca 
întotdeauna, făcînd mare caz de vînătoarea lui. 

— Astăzi, domnule Cyrus, strigă el bucuros, veţi avea o masă 
bună. Şi dumneavoastră, de altfel, domnule Spilett 

— Foarte bine, răspunse reporterul, dar ce ai de gând să-mi dai 
de mîncare? 

— Purcel de lapte. 


— A! Purcel de lapte? Nu-i prea grozav! Mă aşteptam, după felul 
în care m-ai invitat, să-mi oferi cel puţin friptură de potîrnichi ! 
— Cum ? ! strigă Pencroff mirat. Te pomeneşti că nu vă place 
purcelul de lapte? 

— Ba da, răspunse Gedeon Spilett, fără să fie încântat, dar 
trebuie să ne înfruptăm din el cu măsură... 

— Bine, domnule ziarist, răspunse marinarul, căruia nu-i plăcea 
să i se dispreţuiască vînatul, văd că astăzi sînteţi cam greu de 
mulţumit. Acum şapte luni, cînd am fost aruncaţi pe insulă, aţi fi 
fost foarte fericit să vă ofer asemenea vinat!.., 

— Ei, asta aşa este, răspunse reporterul. 

— În sfîrşit, zise Pencroff, sper că Nab se va întrece pe el însuşi 
şi ne va face o mîncare pe cinste. la te uită ! Aceşti purceluşi n- 
au nici trei luni. Vor fi fragezi ca nişte prepeliţe. Hai, Nab vino 
Frigarea vreau s-o supraveghez chiar eu. 

Şi marinarul, urmat de Nab, se duse în bucătărie, ocupîndu-se 
cu rîvnă de preparatele sale culinare. 

Îl lăsară să-şi vadă de treabă. Nab şi cu el pregătiră o masă 
minunată: cei doi purcei, o supă de cangur, şuncă afumată, 
migdale, licoare de rădăcină de dragonier, ceai — în sfîrşit tot ce 
aveau mai bun; dar dintre toate felurile, cel mai de seamă 
aveau să fie gustoşii purcei de lapte fripţi. 

La ora cinci se servi, în sufrageria Casei de Granit, cina. Supa de 
cangur aburea pe masă şi invitaţii marinarului o găsiră 
minunată. 

După supă, urmară purceii, pe care Pencroff ţinu să-i împartă el 
însuşi, servind fiecăruia dintre comeseni porţii uriaşe. 

Purceii erau cu adevărat minunaţi şi Pencroff muşca cu lăcomie 
din porţia lui. Deodată scoase un țipăt şi scăpă o înjurătură 
printre dinţi. 

— Ce s-a întîmplat? întrebă Cyrus Smith îngrijorat. 

— Ce s-a întîmplat ? Nimic altceva decit că mi-am spart un dinte 
răspunse marinarul. 

— Dar ce, se găsesc pietre în purceii dumitale ? întrebă Gedeon 
Spilett. 

— Aşa se vede treaba, răspunse Pencroff, scoţind din gură 
obiectul care îi spărsese o măsea. 

Nu era o pietricică. Era o alice. 


Sfârşitul primei părţi 

Unde e vorba de alice. Construirea unei bărci. Vîinătorile. în vîrful 
unui conifer uriaş. Nimic care să ateste prezenţa omului. Nab şi 
Harbert pescuiesc. Apare o broască ţestoasă. Broasca ţestoasă 
dispare. Explicaţiile lui Cyrus Smith. 


Trecuseră şapte luni de cînd pasagerii balonului fuseseră zvîrliți 
pe insula Lincoln. De atunci, cu toate cercetările lor, nu găsiseră 
nici o urmă de fiinţă omenească. Nici cel mai mic nouraş de fum 
nu trădase prezenţa unui om pe suprafaţa insulei. Nici un lucru 
manual nu dovedea existenţa lui pe aceste meleaguri, nici în 
vremuri mai vechi, nici într-o epocă mai apropiată. Nu numai că 
insula părea nelocuită, dar totul te făcea să crezi că nici nu 
fusese vreodată locuită. Şi acuma, întregul edificiu de 
raționamente cădea în faţa unui grăunte de metal, găsit în 
trupul unui inofensiv rozător 

Intr-adevăr, alicea pornise dintr-o armă de foc şi cine altcineva 
decit o făptură omenească s-ar fi putut sluji de aşa ceva. 

Cînd Pencroff puse alicea pe masă, tovarăşii săi îl priviră foarte 
miraţi. Toate urmările acestei întîmplări extraordinare, deşi 
părea neînsemnată, li se înfăţişară înaintea ochilor. Dacă ar fi 
apărut dintr-o dată o fiinţă supranaturală, nu i-ar fi tulburat mai 
mult. 

Cyrus -Smmith formulă mai întîi toate ipotezele, pe care această 
întîrnplare neaşteptată le ridicase. Luă grăuntele de plumb, îl 
întoarse, îl pipăi. Apoi, uitîndu-se la marinar: 

— Pencroff, întrebă el, eşti sigur că purcelul rănit de această 
alice nu avea mai mult de trei luni ? 

— Cel mult trei luni, domnule Cyrus, răspunse Pencroff hotărit. 
Cînd l-am găsit în groapă, mai sugea. 

— Atunci, spuse inginerul, se pare că în decursul acestor trei 
luni a fost tras un foc de puşcă pe insula Lincoln. 

— Şi că o alice, adăugă Gedeon Spilett, a lovit, nu însă mortal, 
acest mic animal. 

— Fără îndoială, continuă Cyrus Smith, şi iată ce concluzii 
trebuie să tragem din această întîmplare: sau insula era locuită 


înainte de sosirea noastră, sau a debarcat cineva în decursul 
acestor trei luni. Se pune întrebarea: oamenii aceştia să fi venit 
de bună voie sau siliţi ? Şi cum au venit ? Prin aterisaj sau 
naufragiu ? Această chestiune nu va putea fi lămurită decît mai 
tîrziu. Şi nimic nu ne arată dacă ei sînt europeni sau malaezi, 
dacă sînt duşmani sau prieteni şi nici nu ştim dacă se mai află 
pe insulă sau dacă au părăsit-o. Dar toate astea sînt prea 
importante pentru 3 CONE UR 
noi, ca să mai putem +œ p3 X, ; 
rămîne mult timp în 
nesiguranță. 

— Pe legea mea, nu! 
De o mie de ori nu ! 
strigă marinarul, 
sculîndu-se de la 
masă. Nu există alţi 
oameni afară de noi 
pe insula Lincoln ! 
Insula nu este mare 
şi dacă ar fi locuită, 
am fi întîlnit pînă 
acum pe vreunul din 
locuitorii ei! 

— Intr-adevăr, lucrul 
pare foarte ciudat, 
zise Harbert. 

— Dar mai curios ar 
fi, observă 
reporterul, ca 
purcelul să se fi 
născut cu alicea în 
el. 

— Afară numai dacă 
Pencroff n-a avut... 
spuse serios Nab. 

— Ei, asta-i, Nab, răspunse Pencroff. Crezi că stau de şapte luni 
cu o alice în gură, fără să-mi fi dat seama ! Dar unde crezi să o fi 
ascuns ? adăugă deschizind gura mare şi lăsînd să i se vadă 
treizeci şi doi de dinţi minunaţi, puternici şi sănătoşi. Uite-te 


bine, Nab, şi dacă găseşti un singur dinte găunos în gura mea, 
îţi dau voie să-mi scoţi şase măsele. 

— Într-adevăr, ipoteza lui Nab nu poate fi primită, răspunse 
Cyrus Smith care, cu toate grijile sale, nu-şi putu reţine un 
zîmbet, văzînd cît de serios arăta Pencroff. Ceea ce este sigur, e 
că în ultimele trei luni s-a tras cu puşca pe insulă. Dar totul mă 
face să cred că fiinţele care au pus piciorul pe acest țărm sau 
sînt de puţin timp pe aici, sau au fost doar în trecere. Dacă 
insula ar fi fost locuită, în timp ce o exploram din creştetul 
muntelui Franklin, am fi văzut străinii sau ne-ar fi zărit ei pe noi. 
După toate probabilitățile, acum cîteva săptămîni, nişte 
naufragiaţi au fost aruncaţi de vreo furtună pe coastă. Oricum ar 
fi, trebuie să lămurim acest lucru. 

— Cred că trebuie să procedăm cu băgare de seamă, spuse 
Gedeon Spilett. 

— Aceasta este şi părerea mea, răspunse Cyrus Smith, căci din 
nefericire mi-este teamă să nu fi debarcat pe insulă pirați 
malaezi. 

— Domnule Cyrus, întrebă marinarul, n-ar fi mai bine, înainte de 
a face cercetările noastre, să construim o barcă cu care să 
plutim pe rîu sau să navigăm de-a lungul coastei? Nu trebuie să 
ne lăsăm surprinşi, nepregătiţi. 

— Ideea dumitale este bună, Pencroff, răspunse inginerul, dar n- 
avem timp de pierdut. Ca să facem o barcă, ne trebuie cel puţin 
o lună. 

— O barcă adevărată, într-adevăr, răspunse marinarul, dar noi 
nu avem nevoie de un vas care să ţină piept mării; în cinci zile 
mă fac luntre şi punte să construiesc o pirogă, care să poată 
pluti pe rîul Mercy. 

— În cinci zile, strigă Nab, să faci o barcă? 

— Da, Nab, o barcă indiană. 

— De lemn ? întrebă Nab nedumerit. 

— De lemn, răspunse Pencroff, sau mai bine zis de scoarță de 
copac. Încă o dată, domnule Cyrus, vă afirm că luntrea poate fi 
făcută în cinci zile! 

— Să mai aşteptăm cinci zile 7... Bine ! Fie încă cinci zile ! 
răspunse inginerul. 

— Dar pînă atunci, am face bine să ne păzim straşnic ! spuse 
Harbert. 


— Da, da... Aceasta în primul rînd, dragii mei, răspunse Cyrus 
Smith, şi v-aş ruga să nu faceţi expediţii de vînătoare decit în 
împrejurimile Casei de Granit. 

Cu aceasta, cina se termină într-o atmosferă mai puţin veselă 
decit începuse. 

Aşadar, insula era sau fusese locuită şi de alţii, lucru de 
netăgăduit după întâmplarea cu alicea. Şi pionierii noştri erau 
foarte îngrijoraţi de această descoperire. 

Cyrus Smith şi Gecleon Spilett, înainte de a merge la culcare, 
dezbătură îndelung aceste probleme. Ei îşi puseră întrebarea 
dacă această întîmplare n-avea oarecare legătură cu 
împrejurările nelămurite în care fusese salvat inginerul şi alte 
fenomene ciudate pe care le observaseră în mai imul te rînduri. 
Cyrus Smith, după ce cumpăni totul, spuse în sfîrşit: 

— Dragă Spilett, vrei să ştii părerea mea ? 

— Da, Cyrus. 

— Ei bine, iat-o ! Oricît de conştiincios vom explora insula, nu 
vom găsi nimic! 

A doua zi, Pencroff se şi aşternu pe lucru. Nu era vorba să facă o 
barcă propriu-zisă ci, numai o simplă ambarcaţie, cu fundul plat, 
cu care puteau naviga foarte bine pe rîul Mercy, mai ales în 
apropierea izvoarelor sale, unde apa nu era prea adincă. Bucăţi 
de scoarță de copac, prinse una de alta, aveau să alcătuiască 
vasul care, fiind foarte uşor, putea fi purtat pe umeri, în cazul 
cînd vor da de unele piedici naturale. Pencroff voia să unească 
bucăţile de. scoarță prin cuie bine bătute, în aşa fel, încît apa să 
nu pătrundă în vas. 

Trebuia deci găsit copacul potrivit. Din fericire, ultimul uragan 
doborise cîţiva brazi, a căror scoarță era foarte potrivită pentru 
acest lucru. Trunchiurile zăceau la pămînt şi mai trebuiau doar 
curăţite de coajă. Din pricina uneltelor prea primitive, jupuirea 
copacilor se făcu destul de greu. Totuşi izbutiră şi aceasta. 

In timp ce marinarul şi inginerul îşi vedeau de treaba lor, fără să 
piardă o clipă, Gedecn Spilett şi Harbert nu stăteau nici ei 
degeaba, ocupîndu-se de aprovizionarea coloniei. Reporterul nu 
înceta să admire îndemînarea tînărului care învățase să 
mânuiască cu mare dibăcie arcul şi săgețile. Harbert se dovedi 
un bun vînător, foarte îndrăzneţ, şi îşi păstra întotdeauna 
sîngele rece, care face ca omul să nu-şi piardă cumpătul nici 
cînd e în primejdie. Tinînd seama şi de sfatul lui Cyrus Simith, 


cei doi tovarăşi de vinătoare nu se depărtau mai mult de două 
mile de Casa de Granit, căci şi fără a pătrunde prea adînc în 
pădure puteau dobori destui agutii, cabiai, canguri, pecari. Şi 
chiar dacă nu se prea prindea nimic în capcane de cînd gerul se 
muiase, crescătoria naturală de iepuri le punea la îndemînă 
prăsilă obişnuită, care singură ar fi putut îndestula întreaga 
insulă Lincoln. 

Adesea, în timpul vinătoarei, Harbert discuta cu Gedeon Spilett 
despre întîmplarea cu alicea şi într-o bună zi — era în ziua de 26 
octombrie — îi spuse: 

— Dar, domnule Spilett, admiţind că ar fi debarcat nişte 
naufragiaţi pe insulă, nu vi se pare curios faptul că noi nu i-am 
zărit încă în, apropierea Casei de Granit ? 

— Foarte curios, dacă mai sînt pe aici, răspunse reporterul, — 
dar foarte normal dacă au plecat. 

— Aşa că, după părerea dumneavoastră, oamenii aceştia au 
părăsit insula ? reluă Harbert. 

— E mai mult decit probabil, dragul meu, căci dacă ar mai fi pe 
aici, nu se putea să nu-şi trădeze prezenţa lor prin vreun 
incident oarecare. 

— Dar dacă au putut să plece, observă tînărul, n-au fost 
naufragiaţi? 

— Nu, Flarbert, sau cel puţin au fost ceea ce am numi noi 
naufragiaţi provizorii. Este foarte posibil ca o furtună să-i fi 
aruncat pe insulă, fără să le fi avariat vasul, iar după furtună, ei 
să fi plecat. 

— Adevărul este, spuse Harbert, că domnul Smith pare 
întotdeauna că mai mult se teme de prezenţa altor oameni pe 
insula noastră, decit că-i doreşte. 

— Intr-adevăr, răspunse reporterul, pe aceste mări nu se plimbă 
decit piraţii malaezi şi aceştia sînt periculoși şi trebuiesc ocoliţi. 
— Eu mă gîndesc, domnule Spilett, că s-ar putea ca într-o buna 
zi să găsim totuşi urmele debarcării lor, continuă Harbert, şi 
atunci poate vom fi lămuriţi ! 

— Nu zic nu, copilul meu. O tabără părăsită, un foc stins ne pot 
da cheia misterului şi ne-ar putea pune pe urma cea bună. Este 
ceea ce vom căuta noi in viitoarea noastră explorare. 

Această convorbire între cei doi vînători avea loc în pădurea de 
pe malul rîului Mercy, care se remarca prin brazii ei de toată 
frumuseţea. Intre altele, se găseau acolo minunate exemplare 


de conifere, foarte înalte, unele avînd pînă la două sute de 
picioare, cunoscute în Noua Zeelandă sub numele de kauri. 

— Mi-a venit o idee, domnule Spilett, spuse Harbert. Dacă aş fi 
în stare să mă caţăr pînă în creştetul unui asemenea copac, aş 
putea observa regiunea pe o rază destul de mare! 

— Ideea este bună, răspunse reporterul, dar cum vei putea să te 
caţări pînă în vîrful unui astfel de uriaş ? 

— Am să încerc, răspunse Harbert. Îndemînatic şi vioi, tînărul se 
avîntă pe primele ramuri, şi apoi putu să se caţăre foarte uşor, 
ajungînd astfel în cîteva minute în vîrful copacului, care se înălța 
deasupra imensei întinderi de verdeaţa, a pădurii. 

De la această înălţime, privirea îmbrăţişa toată partea sudică a 
insulei, de la capul Ghearei, pînă la promontoriul Reptilei. În 
partea de nord-vest, se idica muntele Franklin, care acoperea o 
bună parte din orizont. 

Din observatorul său, Harbert putea să cuprindă cu vederea 
partea necunoscută încă a insulei, unde străinii, a căror 
prezenţă se bănuia, ar fi putut găsi adăpost. 

Tînărul privi cu cea mai mare atenţie. Pe mare, nimic. Nici un 
catarg la orizont sau în, apele insulei. Totuşi, un masiv de copaci 
mai ascundea o parte a litoralului, unde ar fi putut acosta un vas 
cu catargele rupte de furtună, rămînînd astfel ascuns privirilor 
lui Harbert. 

În mijlocul pădurilor din Far-West, de asemenea, nimic. Pădurea 
forma o boltă de nepătruns, pe o întindere de multe mile. 
Nicăieri vreo rarişte sau un luminiş. Nu se putea zări din înălţimi 
nici cursul rîului şi nici locul unde izvora din coasta muntelui. 
Poate că mai curgeau şi alte riuleţe spre est, dar nu se putea 
desluşi nimic. 

Dar chiar dacă Harbert nu zărea nici o tabără, nu se putea oare 
să vadă măcar vreo diră de fum care sii semnaleze prezenţa 
omului ? Cel mai mic nouraş s-ar fi putut desluşi cît se poate de 
bine pe cerul limpede. 

O clipă i se păru lui Flarbert că zăreşte înălţindu-se un fum uşor 
spre apus. Dar, observiînd partea aceea cu multă luare-aminte, 
îşi dădu seama că s-a înşelat. Mai cercetă odată cu grijă — şi 
avea ochi buni. Nu, hotărît, nu era nimic. 

Harbert cobori din copac şi cei doi vînători se întoarseră la Casa 
de Granit. Acolo, Cyrus Smith ascultă povestirea tînărului, dînd 


din cap şi fără să scoată o vorbă. Se înţelege însă că nu-şi putea 
spune părerea decît după ce vor explora în întregime insula. 
După două zile, la 28 octombrie, avu loc o nouă întîmplare 
misterioasă. 

Plimbîndu-se pe plajă, la două mile de Casa de Granit, Harbert şi 
Nab avură norocul să pună mîna pe un minunat specimen din 
ordinul cheloneelor, o broască ţestoasă, neobişnuit de mare, a 
cărei carapace avea — 7 
Cele mai frumoase PAES i 

reflexe verzui. ii ae 
Harbert zări broasca, amin, asocia 
ce voia să ajungă la - > 
mare, tîrîndu-se ză 
printre stînci. i 
— Vino încoace, Nab, e ERE E S ete s 
vino repede ! strigă | De E e Dau RX 
el. Nab sosi în goană. S i caii E 

— Frumos animal, ca 
exclamă el, dar cum 
să-l prindem ? 

— Nimic mai uşor, 
Nab, răspunse 
Harbert. Să întoarcem 
broasca pe spate şi 
atunci n-o să mai 
poată fugi. 

Simţind primejdia, 
aceasta îşi trăsese 
capul şi labele sub 
carapace, rămînînd 
nemişcată ca o stîncă. 
Harbert şi Nab vîriră 
ciomegile lor sub A 7 
carapacea animalului şi izbutiră cu mare greutate « să-l răstoarne 
pe spate. Broasca ţestoasă era lungă de vreo trei picioare şi 
cîntărea vreo patru sute de livre. 

— Minunat ! strigă Nab. Ce-o să se mai bucure Pencroff! 
Intr-adevăr, prietenul Pencroff va avea de ce să fie încîntat, căci 
carnea acestor broaşte, care se hrănesc cu mici animale marine, 


este foarte gustoasă. Animalul scosese tocmai capul — foarte 
mic, turtit, care se lăţea spre spinare. 

— Şi acum ce facem cu vinatul nostru ? întrebă Nab. Nu putem 
să-l tîrîm pînă la Casa de Granit. 

— Să-l lăsăm aci, fiindcă tot nu poate să se întoarcă, răspunse 
Harbert, şi vom veni să-l luăm cu căruciorul. 

— Foarte bine. 

Totuşi, ca măsură de prevedere, Harbert avu grijă să proptească 
animalul cu doi bolovani. Apoi, cei doi vînători se întoarseră la 
Casa de Granit, mergind de-a lungul plajei, de pe care valurile 
se retrăgeau, fiind vremea refluxului. Harbert, dorind să-i facă o 
surpriză lui Pencroff, nu-i spuse nimic de captura lor; două ore 
mai tîrziu, se întorceau cu căruciorul la locul unde lăsaseră 
broasca ţestoasă. însă aceasta dispăruse ! 

Nab şi Harbert se uitară unul la altul, apoi îşi rotiră privirea în 
jur. Totuşi erau siguri că lăsaseră broasca în acel loc. Tînărul 
găsi chiar bolovanii cu care o proptise şi prin urmare ştia că nu 
se înşela. 

— Asta-i bună ! exclamă Nab. Dar animalele astea nu se pot 
întoarce singure. 

— Aşa se pare răspunse Harbert, care nu mai înţelegea nimic şi 
se uita la bolovanii răsturnaţi pe nisip. 

— Cred că Pencroff are să fie nemulţumit! 

Şi domnul Smith va fi poate în mare încurcătură şi nu va şti cum 
să explice această dispariţie! gîndi Harbert. 

— Bine, spuse Nab, ce-ar fi să nu pomenim nimic de această 
întîmplare? 

— Dimpotrivă, Nab, trebuie să spunem totul, răspunse Harbert. 
Şi amîndoi, luînd căruciorul pe care îl aduseseră degeaba, se 
întoarseră la Casa de Granit. 

Ajunşi în dreptul şantierului, unde inginerul lucra împreună cu 
marinarul, Harbert le istorisi cele întîm plate. 

— Ah, ce neîndemânatici sînt! strigă marinarul. Cum aţi putut să 
lăsaţi să fugă cel puţin cincizeci de ciorbe ? 

— Dar, Pencroff, răspunse Nab, nu este vina noastră că a fugit 
broasca. Ti-am spus doar că noi am răsturnat-o cu burta în sus! 
— Atunci n-aţi răsturnat-o bine! răspunse rizînd marinarul. 

— Cum bine ? strigă Harbert şi îi mai spuse că se îngrijiseră 
chiar s-o mai împovăreze cu nişte bolovani. 

— Atunci s-a întîmplat o minune ! zise Pencroff. 


— Credeam, domnule Cyrus, spuse Harbert, că broaştele 
țestoase nu se pot întoarce cînd sînt răsturnate pe spate, mai. 
ales cînd sînt foarte, mari. 

— Aşa şi este, copilul meu, răspunse Cyrus Smith. 

— Atunci ce s-o fi petrecut ? 

— La ce distanţă de mare aţi lăsat broasca ? întrebă inginerul, 
care îşi lăsase lucrul, gîndindu-se la această întîmplare. 

— La cel mult cincisprezece picioare, răspunse Harbert. 

— Şi era vremea refluxului ? 

— Da, domnule Cyrus. 

— Ei bine, răspunse inginerul, ceea ce broasca nu putea să facă 
pe uscat, se poate să fi făcut în apă. Ea s-o fi întors în momentul 
cînd a surprins-o fluxul şi s-a înapoiat liniştită în mare. 

— Ah, cît de neîndemiînatici sîntem ! exclamă Nab. Tocmai ce vă 
spuneam şi eu ! adăugă Pencroff. Cyrus Smith dăduse această 
explicaţie, ce putea fi fără îndoială primită ca atare, dar nimeni 
n-ar fi putut să afirme că era convins de acest lucru. 


CAPITOLUL II 

Primele încercări cu barca. O epavă pe țărm. Remorca. Capul 
Epavei. Inventarul lăzii: scule, arme, instrumente, haine, cărţi, 
vase. Ce-i lipseşte lui Pencroff. 


În ziua de 29 octombrie, barca era gata. Pencroff se ţinuse de 
cuvînt şi făcuse în cinci zile un fel de pirogă, prinsă în nuiele 
flexibile de răchită. Avea trei bănci, două visle şi o cîrmă. 
Greutatea ei nu depăşea două sute de livre. Operația lansării fu 
cît se poate de simplă. Piroga, foarte uşoară, fu dusă pe nisip 
pînă la ţărmul din faţa Casei de Granit, unde o ridică fluxul. 
Pencroff, vechi şi încercat marinar, sări numaidecit înăuntru, 
manevră cîrma şi constată că barca era foarte potrivită pentru 
nevoile lor. 

— Urra ! strigă marinarul. Cu o pirogă ca asta se poate face 
înconjurul... 

— „lumii ? întrebă Gedeon Spilett. 

— Nu, al insulei. Dacă îi legăm citeva pietre drept lest, îi mai 
facem şi un catarg şi îi mai punem şi o bucăţică de pînză, pe 
care domnul Smith ni le va fabrica într-o zi, atunci putem să ne 


aventurăm pînă hăt, departe! Domnule Cyrus, şi 
dumneavoastră, domnule Spilett, şi voi, Harbert şi Nab, nu vreţi 
să încercaţi noul nostru vas ? Ce staţi, trebuie să vedem dacă 
încăpem toţi cinci. 

Într-adevăr, această experienţă trebuia făcută. Pencroff 
manevră astfel, încît aduse barca de-a lungul unui canal îngust, 
aflat între stînci, şi hotărîră să încerce piroga chiar în acea zi, 
navigind de-a, lungul țărmului pînă la primul cap, unde se 
terminau stâncile din sud. 

Cînd să intre în pirogă, Nab strigă: 

— Dar vaporul tău ia apă, Pencroff ! 

— Nu-i nimic, Nab, răspunse marinarul. Aşa e pînă se umflă 
lemnul. Peste două zile, în pirogă nu va fi mai multă apă decit în 
burta unui beţiv. Îmbarcarea ! 

Se îmbarcară cu toţii şi Pencroff împinse barca în larg. Timpul 
era minunat, marea părea un lac liniştit şi piroga, naviga cu 
aceeaşi siguranţă cu care ar fi plutit pe unda potolită a rîului 
Mercy. 

Nab miînuia o vislă şi Harbert pe cealaltă, iar Pencroff ţinea 
cîrma. 

Străbătură mai întîi canalul şi atinseră capul de sud al insulei 
celei mici. O uşoară briză Sufla dinspre sud. Nu se simţea hula 
nici în larg, nici pe apele canalului. Doar cîteva talazuri uşoare 
încreţeau în răstimpuri regulate unda mării, dar nu clătinau de 
loc barca, de altfel destul de grea. Se depărtară cam la o 
jumătate de milă de coastă, în aşa fel, încît să observe de 
departe muntele Franklin. 

Apoi, Pencroff, întorcînd luntrea, reveni la vărsarea rîului în 
mare. Acum, piroga naviga de-a lungul țărmului, care se 
rotunjea pînă spre extremitatea de sud a insulei, ascunzînd 
vederii întinderile mlăştinoase, unde vînau rațe sălbatice. 

Acest punct al litoralului se afla cam la vreo trei mile de rîul 
Mercy şi aceasta era destul de departe, din cauza contururilor 
coastei, care trebuia ocolită. hotărîră deci să nu se îndepărteze 
de capul aflat în acea parte, mai mult decit aveau nevoie pentru 
a cerceta în grabă cu privirea întreaga coastă, pînă la capul 
Ghearei. 

Barca naviga deci foarte aproape de țărm, căutînd să ocolească 
vîrfurile stîncilor, care răsăreau pretutindeni din mare în aceste 
locuri şi pe care începeau să le ascundă apele fluxului. Masivul 


de granit şerpuia de la revărsarea rîului pînă la capătul insulei, 
de astă dată clădit din roci aruncate la întîmplare, care dădeau 
ținutului un aspect sălbatic, cu totul diferit de falia care susţinea 
platoul Grande-Vue. Parcă răsturnase cineva în acele locuri o 
căruţă uriaşă plină cu bolovani de stîncă. Clinul ascuţit şi golaş, 
care, ieşind din pădure, se prelingea cu două mile, semăna cu 
un braţ uriaş, ivit dintr-o miînecă de verdeață. 

Cele două visle băteau apa cu putere şi barca înainta lunecînd 
uşor. Gedeon Spilett, cu creionul în mînă, desena coasta în linii 
mari. Nab, Pencroff şi Harbert stăteau de vorbă, examinînd 
această parte a domeniului lor, necunoscută pînă acum; iar pe 
măsură ce piroga cobora spre sud, cele două capuri Mandibule 
păreau că se deplasează, prinzind şi mai strîns în cleşti golful 
Uniunii. ` 
Cyrus nu vorbea; se mulțumea să observe cu atenție țărmul. In 
privirea lui se putea citi neîncredere față de aceât ținut, care i 
se părea ciudat. 

După trei sferturi de oră de navigație, piroga ajunse aproape la 
extremitatea capului sudic, pe care Pencroff se pregătea să-l 
ocolească, cînd, Harbert, scuffndu-se în picioare, arătă o pată 
neagră, spunînd: 

— Staţi ! Uitaţi-vă acolo, pe plajă Ce-o fi ? 

Toate privirile se îndreptară spre acel punct. 

— Intr-adevăr, spuse reporterul, văd şi eu ceva. Parcă ar fi o 
epavă pe jumătate îngropată în nisip. 

— A! strigă Pencroff. Eu ştiu ce-a văzut Harbert ! 

— Ce-a văzut ? întrebă Nab. 

— Nişte butoiaşe, nişte butoiaşe care ar putea fi pline ! 

— La țărm, Pencroff! strigă Cyrus Smith. Peste cîteva minute, 
piroga pătrunse într-un mic golf şi călătorii ei săriră pe plajă. 
Pencroff nu se înşelase. Aci zăceau două butoaie pe jumătate 
îngropate în nisip, dar încă bine legate de o ladă, care, susţinută 
de ele, plutise astfel pînă în clipa cînd se împotmolise pe țărm. 
— Probabil că a fost un naufragiu în apropierea insulei, spuse 
Harbert. 

— Aşa se pare, răspunse Gedeon Spilett. 

— Dar ce-o fi oare în ladă ? întrebă Pencroff cu o nerăbdare 
firească. Trebuie să aflăm ce este în ea ! E închisă şi nu avem cu 
ce s-o spargem Să încercăm cu pietre... 


Şi marinarul, ridicînd un bolovan greu, era gata să-l şi trîntească 
într-unul din pereţii lăzii, cînd inginerul îl opri, spunîndu-i î 

— Pencroff, eşti în stare să-ţi înfrîinezi nerăbdarea încă un ceas'? 
— Dar, domnule Cyrus, nu vă gîndiţi? Poate că în această ladă 
vom găsi tot ce- ne lipseşte. 

— Asta o vom afla îndată, Pencroff, răspunse inginerul, dar 
ascultă-mă, nu sparge lada care poate să ne fie de folos. Este 
mai bine s-o 
transportăm la Casa 
de Granit, unde o vom 
deschide mai uşor, 
fără ca s-o spargem. E Eis 
gata de călătorie şi - 
cum a ajuns pînă aici, ` 
va pluti şi pînă la 
locuinţa noastră. 

— Aveţi dreptate, 
domnule Cyrus, 
răspunse marinarul, 
dar cîteodată e greu 
să te stăpineşti ! 
Inginerul avea 
dreptate. Într-adevăr, 
poate că piroga ar fi 
fost neîncăpătoare 
pentru obiectele pe 
care le conţinea lada, 
desigur grea, 
deoarece fusese 
nevoie s-o ţină 
deasupra apei cu 
ajutorul celor două 
butoiaşe goale. Era 
mult mai nimerit s-o remorcheze pe apă pînă la Casa det Granit. 
Ceea ce îi frămînta mai mult era întrebarea: de unde a venit 
această epavă ? Cum a ajuns pînă aici ? A venit singură sau 
însoţită de vreun naufragiat ? Şi încă multe astfel de întrebări 
zvâcneau prin creierul lor înfierbîntat, fără să găsească 
răspunsul. 


Harbert şi Nab se urcară pe un colţ de stîncă înaltă, dar nu 
zăriră în tot largul oceanului nici cea mai mică urmă de vas. 
Totuşi, fără îndoială, avusese loc un naufragiu. Poate că 
evenimentul avea vreo legătură cu găsirea alicei ? Poate că 
nişte străini se aflau în altă parte a insulei ? În orice caz, după 
socoteala lor, călătorii de pe pluta improvizată nu puteau fi 
malaezi, deoarece epava părea să fie de provenienţă americană 
sau europeană. 

Se întoarseră cu toţii lîngă lada care era din lemn de stejar, bine 
închisă şi acoperită cu o piele groasă, bătută în cuie de aramă. 
Măsura cinci picioare lungime şi vreo trei picioare lăţime. Cele 
două butoiaşe, închise ermetic, dar goale, erau legate de ladă 
cu nişte frânghii groase, bine înnodate. Pencroff recunoscu 
„nodurile marinăreşti". Lada părea în stare bună, ceea ce era 
lesne de înţeles, deoarece fusese azvirlită de valuri pe nisip, nu 
pe stînci. Se putea chiar afirma, după examinarea ei, că nu 
stătuse mult în apă şi că de la sosirea ei pe acest țărm nu 
trecuse decît puţin timp. După cit se părea, apa nu pătrunsese 
înăuntru, iar obiectele pe care le conţinea erau probabil 
neatinse. 

Era lesne de înţeles că această ladă fusese aruncată de pe un 
vapor ameninţat de furtună, care se îndrepta spre insulă; 
călătorii avuseseră precauţia să-i întocmească şi o plută, 
nădăjduind s-o găsească cînd vor atinge ţărmul. 

— Să remorcăm lada pînă la Casa de Granit, spuse inginerul, şi 
să-i facem inventarul; apoi, dacă descoperim pe insulă vreun 
supravieţuitor al naufragiului, îi vom înapoia conţinutul lăzii... 
Dacă nu găsim pe nimeni... 

— O vom păstra pentru noi strigă Pencroff. Dar ce-o fi înăuntru ? 
Fluxul începuse să urce pînă la ladă. Una dinfrînghiile care o 
legau de butoiaşe fu desfăşurată şi servi drept odgon, legind 
epava de pirogă. Apoi Nab şi Pencroff dădură la o parte nisipul 
cu vislele, făcînd un şanţ ca să uşureze deplasarea lăzii. în 
curînd, barca, remorcînd lada, ocoli limba de pămînt, căreia îi 
dăduseră numele de capul Epavei. Remorca era grea şi 
butoiaşele de-abia o susțineau la suprafaţa apei. în fiecare clipă, 
marinarului îi era teamă să nu se rupă frînghiile şi lada să cadă 
la fund. Din fericire, teama lui fu neîntemeiată şi peste o oră şi 
jumătate — atît de mult le trebui pentru a străbate din nou cele 
trei mile — piroga ajunse la ţărmul din faţa Casei de Granit. 


Barca şi epava fură trase pe nisip şi, fiindcă marea tocmai se 
retrăgea, se aflară de îndată pe uscat. Nab aduse sculele 
necesare pentru a deschide lada, astfel ca să nu-i pricinuiască 
prea mari stricăciuni, şi începură să-i inventarieze conţinutul. 
Pencroff nu-şi ascundea tulburarea. 

Mai întîi, marinarul desfăcu cele două butoaie care, fiind în stare 
foarte bună, fără îndoială că mai puieny fi întrebuințate. Apoi, ei 
forţară broaştele cu 

un cleşte şi imediat ; 

ridicară capacul. ae 
Lada avea în interior 

un al doilea înveliş, de 


zinc, care, după cum ao a a‘ 
se părea, fusese E a PERI £ 


prevăzut pentru a 
apăra de umezeală 
conținutul ei, în orice 
împrejurare. 

— A! strigă Nab, te 
pomeneşti că sînt 
conserve. 

— Sper că nu, 
răspunse reporterul. 
— Ah, dacă ar i... 
exclamă marinarul cu 
jumătate de glas. 

— Ce anume ? întrebă 
Nab care îl auzise. 

— Nimic ! 

Crestară învelişul de 
zinc de-a latul, =. 
îndoindu-l spre ERA cau 

marginile lăzii; încetul Mie = 
cu încetul, ei scoaseră din ladă obiectele cele mai felurite şi le 
aşezară pe nisip. La fiecare obiect, Pencroff izbucnea în noi 
urale, Harbert bătea din palme şi Nab juca de bucurie. Ei găsiră 
cărţi, care îl umplură de bucurie pe Harbert şi ustensile de 
bucătărie, pe care Nab mai că le-ar fi sărutat. 

De altfel, pionierii aveau toate motivele să fie din cale afară de 
mulţumiţi, deoarece lada conţinea unelte, arme, instrumente, 


îmbrăcăminte, cărţi. lată inventarul exact, aşa cum l-a însemnat 
Gedeon Spilett în carnetul său: 


Unelte: 


3 bricege cu mai midte tăişuri; 
2 topoare de lemnar; 

2 topoare de dulgher; 

2 rindele; 

2 tesle; 

1 ciocan de dulgher; 

6 foarfece; 

2 pile; 

3 ciocane; 

3 burghie; 

2 sfredele mari; 

10 săculeţi cu şuruburi şi cuie; 
3 ferăstraie de diferite mărimi; 
2 cutii cu ace. 


Arme: 


2 puşti cu cremene; 
2 puşti cu capse; 

2 carabine; 

5 cuțite mari; 

4 săbii; 

2 butoiaşe cu pulbere, conținînd fiecare vreo 25 livre; 
12 cutii cu fitiluri pentru explozive. 


Instrumente: 


1 sextant; 

1 binoclu; 

1 ochian; 

1 cutie cu compasuri; 

1 busolă de buzunar; 

1 termometru Fahrenheit; 
1 barometru aneroid; 


1 trusă fotografică, avînd aparat fotografic, obiective, plăci, 
produse chimice etc. 


Îmbrăcăminte: 


2 duzini de cămăşi dintr-o țesătură asemănătoare cu lina, lotuşi 
de origine vegetală; 
3 duzini de ciorapi din acelaşi material. 


Ustensile: 


1 oală mare de fiert; 

6 tingiri de aramă cositorite; 
3 farfurii întinse de fier; 

10 tacîmuri din aluminiu; 

2 ceainice; 

1 maşină de gătit transportabilă; 
6 cuțite de masă. 


Cărți: 


1 biblie conținînd Vechiul şi Noul Testament; 

1 atlas; 

1 dicționar al diferitelor dialecte polineziene; 

1 enciclopedie a ştiinţelor naturii, în şase volume; 
3 topuri de hirtie albă; 

2 registre cu hîrtie albă. 


— Trebuie să recunoaştem, spuse reporterul după ce isprăviră 
inventarierea, că proprietarul acestei lăzi a fost un om practic. 
Unelte, arme, instrumente, îmbrăcăminte, ustensile de 
bucătărie, cărţi - nu lipseşte nimic! Parcă se aştepta să 
naufragieze şi s-a pregătit dinainte ! 

— Nu lipseşte nimic, într-adevăr, şopti Cyrus Smith, dus pe 
gînduri. 

— Şi desigur că stăpînul vasului pe care se afla 

această ladă nu era un pirat malaez ! adăugă Harbert. 

— Afară numai dacă acesta n-a fost făcut prizonier de pirați, 
spuse Pencroff. 


— Nu cred, răspunse reporterul. E mult mai cu putinţă ca un vas 
aimerican sau european să fi fost tîrît pe aici, şi călătorii, vrînd 
să salveze cel puţin strictul necesar, să fi pregătit lada în acest 
scop şi s-o fi aruncat în mare. 

— Asta este şi părerea dumneavoastră, domnule Cyrus ? întrebă 
Harbert. 

— Da, dragul meu, răspunse inginerul. S-ar putea ca lucrurile să 
se Fi petrecut astfel. Se poate ca cineva, gîndindu-se la 
posibilitatea unui naufragiu sau chiar în timpul naufragiului, să- 
şi fi adunat în lada aceasta diferite obiecte de primă necesitate, 
pentru a le regăsi mai tîrziu undeva de-a lungul coastei... 

— Chiar şi aparatul fotografic ! observă marinarul destul de 
neîncrezător. 

— În ceea ce priveşte aparatul, răspunse Cyrus Smith, nu-i 
înţeleg prea bine utilitatea şi ar fi fost mai bine pentru noi ca şi 
pentru alţi naufragiaţi, să fi găsit un asortiment mai complet de 
îmbrăcăminte sau mai multe muniții ! 

— Dar pe aceste instrumente, pe ustensile, sau pe cărţi, nu 
există vreo marcă sau vreo adresă care să ne poată arăta 
provenienta lor ? întrebă Gedeon Spilett. 

Lucrul trebuia cercetat. Fiecare obiect fu examinat cu atenţie, 
mai ales cărţile, instrumentele şi armele. Dar, contrar obiceiului, 
nici armele, nici instrumentele nu purtau urma vreunei mărci de 
fabricaţie; ele erau de altfel în perfectă stare şi păreau 
neîntrebuinţate, ca şi uneltele şi ustensilele de bucătărie. Totul 
era nou-nouţ, ceea ce dovedea că lucrurile nu fuseseră luate la 
întâmplare şi aruncate în ladă, ci, dimpotrivă, alegerea lor 
fusese bine chibzuită şi fuseseră orînduite cu grijă. Aceasta o 
dovedea de altfel şi învelişul de metal, care le ferise de 
umezeală şi oare n-ar fi putut fi închis ermetic în grabă. 

În ce priveşte enciclopedia ştiinţelor naturii şi dicţionarul 
diferitelor dialecte polineziene, ele erau englezeşti, dar nu 
purtau numele nici unui editor şi nici data publicării lor. La fel şi 
biblia, tipărită în englezeşte, o lucrare remarcabilă din punct de 
vedere tipografic şi care părea să fi fost mult citită. 

În ceea ce priveşte atlasul, acesta era o operă de valoare, care 
cuprindea hărţile întregii lumi şi mai multe planisfere; 
nomenclatura era franceză, dar nici lucrarea aceasta nu purta 
nici un nume de editor sau data publicării. 


Pe aceste obiecte nu găsiră nici un semn care să le arate 
proveniența şi prin umiaire nimic după care să fi putut bănui 
naționalitatea vasului care trecuse, se vede, de curînd prin acele 
locuri. Dar de oriunde venise lada, ea făcea din pionierii insulei 
Lincoln nişte oameni bogaţi. Pînă atunci, prin transformarea 
produselor naturale, ei îşi fabricaseră totul cu propriile lor 
mijloace şi, mulţumită înţelepciunii lor, se descurcaseră. Acum, 
mulţumită acestor produse industriale, totul avea să se 
simplifice. 

Totuşi, unul din ei nu era pe deplin mulţumit. Acela era Pencroff. 
Lada nu conţinea un lucru la care el părea să ţină foarte mult şi 
pe măsură ce obiectele erau scoase, uralele sale îşi pierdeau din 
intensitate, iar cînd inventarul fu gata, îl auziră murmurînd: 

— Toate bune şi frumoase, dar o să vedeţi că în cutia asta nu 
vom găsi nimic pentru mine ! 

Aceasta îl făcu pe Nab să întrebe: 

— Prietene Pencroff, dar la ce te aşteptai ? 

— La o jumătate livră de tutun, răspunse Pencroff, cu un aer 
serios, şi atunci aş fi fost pe deplin fericit ! 

Toţi izbucniră în rîs, auzind de ce era nemulţumit Pencroff. 

Dar, după descoperirea lăzii, li se punea din nou, mai mult ca 
oricînd, problema unei cercetări amănunțite a insulei. De aceea, 
se hotărîră să plece a doua zi, în zorii zilei de-a lungul rîului 
Mercy, ca să ajungă pînă la coasta apuseană. Dacă nişte 
naufragiaţi debarcaseră pe partea aceea a țărmului, era de 
presupus că ei nu aveau mijloace de trai şi că trebuiau 
neîntârziat să le vină în ajutor. 


Toată ziua fu consacrată transportării obiectelor la Casa de 
Granit, unde le aşezară în ordine în sala mare. 

Ziua aceea, 29 octombrie, era tocmai duminică şi, înainte de 
culcare, Harbert îl rugă pe inginer să le citeasca ceva din Biblie. 
— Cu plăcere, spuse Cyrus Smith. 

El luă cartea sacră şi tocmai voia s-o deschidă, când Pencroff, îl 
opri zicându-i: 

— Domnule Cyrus, 
sunt superstiţios. 
Deschideţi la 
întîmplare şi citiţi 
primul verset pe care 
vă cade privirea. Vom 
vedea dacă se aplică 
situatiei noastre. 
Cyrus Smith zâmbi la 
remarca marinarului 
şi, ascultând 
rugamintea acestuia, 
deschise Evanghelia 
precis la locul unde un 
semn separa paginile. 
Deodată, privirea sa 
se opri pe o cruce 
roşie, care, făcuta cu 
creionul, era plasată la 
versetul 8 din capitolul 
VII al Evangheliei după 
Matei. 

El citi acest verset 
după cum urmează: 
„Căci ori şi cine cere, 
capătă; cine caută 
găseşte; şi celui ce bate i se deschide”. 


CAPITOLUL III 

In expediţie. Fluxul. Diferiţi arbori şi plante. Jacamarul. 
Infăţişarea pădurii. Eucalipţii uriaşi. De ce poartă numele de 
copaci ai frigurilor. Maimuţele. Căderea de apă. Tabăra de 
noapte. 


A doua zi, la 30 octombrie, totul era gata pentru călătoria 
plănuită, pe care o impuneau de urgenţă ultimele evenimente. 
Într-adevăr, lucrurile se schimbaseră şi locuitorii insulei Lincoln 
simțeau că nu mai au nevoie de ajutor, ci că ei înşişi sînt în stare 
să-l dea altora. 

Hotărîră deci să navigheze în susul rîului Mercy, atita vreme cît 
cursul apei le va îngădui. Astfel o mare parte a drumului o vor 
face fără prea multă oboseală şi, în felul acesta, puteau să-şi 
transporte proviziile şi armele pînă departe, spre coasta de apus 
a insulei. 

Intr-adevăr, ei trebuiau să se gindească atit la ceea ce vor lua 
cu ei, cît şi la ceea ce vor aduce la Casa de Granit. Dacă, după 
cum presupuneau, un naufragiu avusese loc pe coastă, vor găsi 
epave şi acestea însemnau mult pentru ei. Pentru aceasta, 
căruciorul ar fi fost fără îndoială mult mai nimerit decît mica 
pirogă; dar, fiind destul de primitiv, el era greu de tras, ceea ce 
nu prea le-ar fi venit la îndemînă. Cu această ocazie, Pencroff îşi 
exprimă părerea de rău că lada nu mai conţinuse şi tutunul său 
mult dorit şi vreo doi cai puternici de New-Jerscy, care ar fi adus 
mari servicii coloniei. 

Proviziile, pe care Nab le şi îmbarcase, se alcătuiau din conserve 
de carne şi o cantitate de licoare de rădăcini fermentate, totul 
socotit pentru cel mult trei zile, atît cît dorea Cyrus Smith să 
dureze expediţia. De altminteri, se gîndeau că la nevoie se mai 
puteau aproviziona şi pe drum. Pentru gătitul mîncării, Nab nu 
uită maşina portativă. 

Ca unelte, pionierii luară cu ei cele două topoare de pădurar, cu 
care la nevoie puteau să-şi croiască drum prin pădurea deasă, 
iar ca instrumente, luară ochianul şi busolă de buzunar. 

Drept arme, aleseră cele două puşti cu cremene, mai folositoare 
pe această insulă decit cele cu capse, deoarece ele erau mai 
uşor de întrebuințat, fiindcă cremenea se găsea cu uşurinţă, iar 
pentru celelalte ar fi trebuit să folosească fitil cu detonant, pe 
care l-ar fi terminat în scurtă vreme. Luară totuşi o carabină şi 
cîteva cartuşe. Cit priveşte praful de puşcă, din care aveau 
acum vreo cincizeci de livre, fură nevoiţi să ia cu ei o oarecare 
cantitate, dar inginerul se gindea să fabrice o substanţă 
explozivă, care să-i îngăduie -să-l cruţe cît mai mult cu putinţă. 
Pe lîngă armele de foc, mai luară cele cinci cuțite mari cu 


tocurile lor de piele. Astfel înarmaţi, pionierii se puteau aventura 
în uriaşa pădure, cu nădejdea că vor duce la bun sfîrşit 
explorarea plănuită. 

Nu trebuie să mai adăugăm că Pencroff, Harbert şi Nab, 
purtătorii armelor, erau în culmea fericirii. Cyrus Smith îi sili însă 
să-şi dea cuvîntul că nu vor trage nici un foc de prisos. 

Piroga fu împinsă în mare la ora şase dimineaţa. Se îmbarcară 
cu toţii, neuitîndu-l 
nici pe Top, şi por' 

niră spre punctul de 
revărsare al rîului 
Mcrcy. 

Fluxul abia începuse 
de vreo jumătate de 
oră şi avea să mai 
ţină cîteva ceasuri, de 
care trebuiau să se 
folosească, căci mai 
tîrziu refluxul nu 
putea decit să le 
îngreuieze plutirea. 
Fluxul era în plin şi, 
profitînd de curent, 
piroga trecu repede 
printre malurile înalte, 
fără să fie nevoie de 
visle. 

In cîteva minute, 
exploratorii ajunseră 
la cotitura rînlui 
Mercy, chiar în dreptul 
locului unde, cu şapte 
luni în urmă, Pencroff === - 
dăduse drumul primelor plute încărcate cu ler iei 

După ce apele rîului se frîngeau aici într-un unghi destul de 
ascuţit, coteau rotunjindu-şi albia spre sud-est, unde îşi urmau 
calea la umbra marilor conifere cu cetina totdeauna verde. 
Infăţişarea malurilor era splendidă, iar Cyrus Smith şi însoțitorii 
săi nu puteau decit să admire minunatele efecte pe care le 
obţine atît de uşor natura, datorită apelor şi copacilor. Pe 


măsură ce înaintau, dădeau de noi specii de arbori. Pe malul 
drept al apei se înălţau ulmi minunaţi, din acea specie mult 
căutată de constructori, deoarece poate rezista sub apă vreme 
îndelungată. Mai creşteau şi alţi arbori din aceeaşi familie, dintre 
care unii produceau un fel de migdale, ce dau un untdelemn 
foarte căutat. Ceva mai departe, Harbert descoperi alţi copaci, 
ale căror ramuri flexibile, macerate în apă, sînt foarte bune 
pentru împletit funii. Mai întâlni şi doi, trei abanoşi, cu frumosul 
lor lemn negru brăzdat de vine ciudate. 

Din cînd în cînd, în locurile unde se putea acosta, barca se oprea 
şi Gedeon Spilett, Harbert şi Pencroff, cu puşca în mînă şi cu Top 
înaintea lor, cercetau malul. în afară de vînat, s-ar fi putut să 
găsească plante, ce nu trebuiau trecute cu vederea şi tînărul 
naturalist avu chiar prilejul să descopere un fel de spanac 
sălbatic şi numeroase specii de crucifere din familia verzei, pe 
care aveau fără îndoială să le poată „civiliza" prin transplantare 
şi anume: năsturei, hrean, napi şi în sfîrşit nişte mici tulpine 
rămuroase, puţin păroase, înalte de un metru, care purtau 
boabe mici, cafenii. 

— Ştii ce plantă e asta ? întrebă Harbert pe marinar. 

— Tutun ! strigă Pencroff care de bună seamă nu văzuse 
niciodată planta lui favorită, decit sub formă de tutun de pipă. 
— Nu, Pencroff, răspunse Harbert, este muştar ! 

— Să fie şi muştar ! — zise marinarul, — dar dacă din întîmplare 
găseşti o tulpină de tutun, te rog să n-o dispreţuieşti. 

— Vom întiîlni şi asta într-o bună zi ! îl asigură Gedeon Spilett. 

— Bine-ar fi ! strigă Pencroff. Atunci nu ştiu ce ne va mai lipsi pe 
insula noastră ! 

Plantele scoase cu mare grijă, cu rădăcină cu tot, fură duse în 
piroga pe care Cyrus Smith n-o părăsea, fiind preocupat de 
gîndurile sale. 

Reporterul, Harbert şi Pencroff debarcară astfel de mai multe ori 
cînd pe malul drept al râului Mercy, cînd pe malul stîng. Primul 
era mai puţin abrupt, cel stîng însă mai împădurit. Inginerul, 
urmărind acul busolei de buzunar, putu să afle că de la prima 
cotitură, cursul rîului se deplasează simţitor de la sud la vest şi 
că apoi continuă în linie dreaptă pe o distanţă de trei mile. Dar, 
după toate probabilitățile, această direcţie avea să se modifice 
mai departe, cînd rîul Mercy se îndrepta spre nord-vest, spre 


poalele muntelui Franklin, de unde-i izvora pesemne belşugul de 
ape. 

In timpul uneia din aceste excursii, Gedeon Spilett izbuti să 
pună mîna pe două perechi de galinacee vii, un fel de păsări cu 
cioc lung şi subţire, cu gitul lung, cu aripile scurte şi cu o coadă 
foarte mică. Hotăriră ca acestea să fie primii oaspeţi ai viitoarei 
lor curţi de păsări. 

Pînă atunci, nu întrebuinţaseră puştile, şi prima detunătură care 
răsună în această pădure fu pricinuită de apariţia unei păsări 
frumoase, care semăna cu un pescăruş. 

— Hei, dar pasărea asta este o veche cunoştinţă ! strigă 
Pencroff şi prima împuşcătură porni aproape fără voia lui. 

— Pe cine ai recunoscut ? întrebă reporterul. 

— Este pasărea care ne-a scăpat printre degete la prima noastră 
excursie şi al cărei nume l-am dat pădurii din părţile acestea. 

— Un jacamar ! strigă Harbert. 

Intr-adevăr, era un jacamar, o pasăre frumoasă, al cărei penaj 
aspru avea un luciu metalic. Citeva alice o doboriră, şi Top o 
aduse la pirogă. Clinele mai cără la barcă şi alte douăsprezece 
păsărele de mărimea unui porumbel, dar de culoare verde, cu 
aripile în parte roşii ca focul şi cu mot tivit cu alb în creştet. 
Această frumoasă lovitură fusese dată de Harbert, care se arăta 
foarte mîndru de isprava sa. Păsărelele erau un vînat mult mai 
de soi decît jacamarul, dar cu greu l-ar fi putut convinge cineva 
pe Pencroff că nu el doborise cel mai grozav vînaL. 

La ora zece dimineaţa, piroga ajunse la cotul al doilea al rîului 
Mercy, la aproape cinci mile de punctul său de revărsare. Se 
opriră în acel loc pentru a lua masa la adăpostul copacilor înalţi 
şi deşi, şi popasul se prelungi cam o jumătate de ceas. 


În locul acela, rîul avea încă o lărgime de şaizecişaptezeci de 
picioare şi albia lui prezenta o adincime de cinci-şase picioare. 
Inginerul observase existenţa măi multor afluenţi, care nu erau 
decit nişte piîriiaşe, pe care nu se putea naviga. în ceea ce 
priveşte pădurea, fie că se numea pădurea Jacamarului, sau 
pădurea Far-West, ea se. întindea la nesfirşit. Nicăieri, sub 
copacii înalţi, sau sub pomişorii de pe malul rîului, nu se zărea 
urmă de om. y 2 , 
Exploratorii nu găsiră 
nici o urmă suspectă, 
era vădit că aceşti 
copaci nu fuseseră 
niciodată atinşi de 
vreun topor şi că nici 
cînd cuțitul vreunui 
pionier nu tăiase 
lianele întinse de la 
un trunchi la celălalt 
prin hăţişul de 
mărăcini şi ierburi 
înalte. Dacă nişte 
naufragiaţi 
debarcaseră pe 
insulă, ei izbutiseră 
desigur să părăsească 
ţărmul şi 
supraviețuitorii 
presupusei catastrofe 
nu trebuiau căutaţi în 
aceste desişuri. 
Inginerul era deci 
oarecum grăbit să 
ajungă la ţărmul e Xe : 
apusean al insulei Lincoln, care, după părerea lui, se safa PE o 
depărtare de încă cel puțin cinci mile. Se urcară din nou în barcă 
şi, cu toate că actuala direcţie a rîului părea a se îndrepta spre 
muntele Franklin şi nu spre litoral, ei hotărîră totuşi să se 
slujească de pirogă, atita vreme cît apa va fi destul de adîncă. 
îşi cruţau în felul acesta şi timpul, şi energia, deoarece altfel ar fi 
trebuit să-şi croiască drum cu toporul prin desişul pădurii. 


s 

Dar, de la un timp, datorită poate depărtării prea mari de ocean, 
curentul deveni foarte slab. Era desigur vremea fluxului, aşa că 
Harbert şi Nab au fost nevoiţi să treacă la visle, iar Pencroff la 
cîrmă, tirmîndu-şi drumul pe apă. 

Pădurea părea să se rărească acum în regiunea Far-West. 
Copacii nu se mai înghesuiau unul într-altu şi pe alocuri apăreau 
chiar stingheri. Dar tocmai fiindcă erau răzleţiţi, se bucurau din 
plin de aerul curat care scălda în voie trunchiurile lor, astfel că 
întîlneai specimene minunate. 

Ce frumoşi reprezentanţi ai florei de pe această latitudine li se 
înfăţişau ! Un botanist ar fi putut să spună fără şovăire ce 
paralelă trecea prin insula Lincoln, doar privind această pădure. 
— Aceştia sînt eucalipţi ! strigă Harbert. 

Erau într-adevăr ultimii uriaşi ai zonei subtropicale, înrudiţi cu 
acele specii de eucalipţi, ce cresc în Australia şi Noua-Zeelandă, 
la aceeaşi latitudine cu insula Lincoln. Unii dintre ei aveau o 
înălţime de douăzeci de picioare; trunchiul lor avea la bază o 
circumferință de douăzeci de picioare şi scoarţa foarte groasă 
era brăzdată de o reţea de răşină parfumată. Nimic mai minunat 
şi totodată nimic mai straniu decit aceşti copaci uriaşi din 
familia mirtaceelor, ale căror frunze erau aşezate pieziş în 
bătaia, razelor soarelui, care ajungeau astfel pînă la pămînt. 
Sub aceşti eucalipţi, pămintul era acoperit cu o iarbă fragedă, şi 
din mijlocul mănunchiuriior de verdeață se înălţau stoluri de 
păsărele, care străluceau la soare ca nişte giuvaeruri înaripate. 
— Ăştia zic şi eu că sînt copaci ! strigă Nab. Or fi ei buni la 

ceva ? 

— AŞ, răspunse Pencroff. Plantele uriaşe sînt ca şi oamenii 
uriaşi: buni numai de arătat la bilci ! 

— Cred că te înşeli, Pencroff, răspunse Gedeon Spilett. Lemnul 
de eucalipt a început să fie întrebuințat cu folos în tîmplăria de 
lux. 

— Şi în plus, completă Harbert, aceşti eucalipţi fac parte dintr-o 
familie ale cărei specii, patruzeci şi şase la număr, sînt toate 
folositoare. 

Băiatul îşi urmă cu multă însufleţire lecţia lui de botanică. Cyrus 
Smith îl asculta zimbind, iar Pencroff îşi umfla cu mîndrie 
pieptul. 


— Bine, Harbert, răspunse Pencroff, — dar nu-mi vine a crede că 
toate aceste specii folositoare sînt tot atit de uriaşe ca 
exemplarele pe .care le vedem aci. 

— Asta-i adevărat. Nu toate varietățile ating înălţimea aceasta. 
— Ei, vezi că am dreptate ? Uriaşii nu sînt buni la nimic ! 

— Ba te înşeli, Pencroff, — spuse atunci inginerul, — aceşti 
eucalipţi uriaşi sînt buni la ceva. 

— Şi la ce anume ? 

— Ei asanează ţinutul în care cresc. Ştii cum li se zice în 
Australia şi în Noua Zeelandă ? 

— Nu, domnule Cyrus. 

— Li se spune „copaci ai frigurilor”. 

— Dar ce, dau friguri ? 

— Nu, dimpotrivă, ei împiedică răspândirea lor. 

— Prea bine. îmi voi însemna asta, spuse reporterul. 

— Inseamnă-ţi, dragul meu Spilett, căci pe cît se pare, s-a 
dovedit că prezenţa eucalipţilor ajută la asanarea ținuturilor 
bîntuite de friguri. S-au făcut încercări de aclimatizare a acestui 
copac în unele ţinuturi nesănătoase din sudul Europei şi din 
nordul Africii şi s-a constatat o îmbunătăţire simţitoare a stării 
sanitare a locuitorilor. In regiunile cu păduri de eucalipţi nu mai 
există friguri. Lucrul este acuma sigur şi trebuie să fim mulţumiţi 
de prezenţa lor în insula Lincoln. 

— Ah, ce insulă ! Ce insulă binecuvântată ! strigă Pencroff. V-am 
mai spus-o, nu-i lipseşte nimic afară de... 

— Lasă că vom găsi şi asta, răspunse inginerul; să ne urmăm 
drumul pe apă pînă unde rîul va mai putea duce piroga. 


Explorarea continuă pe o distantă de încă două mile, într-un 
ţinut acoperit cu eucalipţi. Albia rîului Mercy îşi făcuse loc 
printre ierburi înalte şi ici, colo cîteva stînci ascuţite îngreunau 
navigația. Era din ce în ce mai greu de vislit şi Pencroff începu 
să se slujească de o prăjină cu care împingea piroga. Se simţea 
că fundul albiei era tot mai aproape şi că clipa în care barca va fi 
nevoită să se oprească de-a binelea din lipsa de apa nu era 
departe. Soarele PE IET E EED) : 
începuse să coboare 
la orizont, proiectînd 
pe pămînt umbrele 
uriaşe ale copacilor. 
Cyrus Smith, văzînd 
că nu vor putea 
ajunge în aceeaşi zi 
pînă la coasta 
apuseană a insulei, 
hotărî să poposească 
în locul unde luntrea 
va fi silită să se 
oprească. După 
părerea lui, pînă la 
ţărmul apusean mai 
aveau de străbătut o 
distantă de cinci sau 
şase mile, distanţă 
prea mare pentru a fi 
străbătută în timpul 
nopţii, în mijlocul 
acestor păduri 
necunoscute. 
Impinseră deci barca, 
neosteniţi, mai 
departe, prin pădurea care > devenea tot mai deasă şi care parea 
din ce în ce mai populată. Pencroff zări alergînd prin desişurile ei 
grupuri numeroase de maimute. Din cînd în cînd, două sau trei 
din aceste animale se opreau la o oarecare depărtare de barcă 
şi se uitau la pionieri fără să manifeste nici un fel de spaimă, 
căci, zărind pentru prima dată oameni, nu învăţaseră încă să le 
fie teamă de ei. Ar fi fost foarte uşor să răpună citeva dintre ele, 


cu vreo două împuşcături, dar Cyrus Smith fu împotriva acestui 
masacru nefolositor, care-l ispitea oarecum pe Pencroff. De 
altminteri, ar fi fost şi imprudent, fiindcă aceste maimuțe voinice 
şi grozav de sprintene puteau fi periculoase şi era mai bine să 
nu le stîrneşti, atacîndu-le fără motiv. 

E drept că marinarul voia să omoare cîteva maimuțe, deoarece 
carnea acestor animale ierbivore este bună de mîncat, dar, 
fiindcă nu duceau lipsă de mincare, socotiră că era de prisos să 
cheltuiască muniţiile. 

Pe la orele patru, navigația deveni foarte grea, cursul apei fiind 
stăvilit de plante acvatice şi de stînci. Malurile erau din ce în ce 
mai înalte şi albia rîului era săpată între primele metereze de la 
poalele muntelui Franklin. Izvorul lui nu mai putea fi departe, 
căci se alimenta din apele care curgeau pe poviîrnişul sudic al 
muntelui. 

— In mai puţin de un sfert de oră, domnule Cyrus, spuse 
marinarul, vom fi siliţi să ne oprim. 

— Ne vom opri, Pencroff, şi vom aşeza tabăra de noapte. 

— La ce depărtare sîntem oare de Casa de Granit ? întrebă 
Harbert. 

— La vreo şapte mile, răspunse inginerul, — dacă ţinem seama 
de cotiturile rîului care ne-au împins puţin spre nord-vest. 

— Şi ne vom urma drumul ? întrebă reporterul. 

— Da, atita vreme cît va fi cu putinţă, răspunse Cyrus Smith. 
Miine, în zorii zilei, vom lăsa aici barca şi nădăjduiesc că două 
ore ne vor ajunge ca să atingem litoralul, avînd astfel înaintea 
noastră o zi întreagă pentru a-l cerceta. 

— Înainte! rosti Pencroff. 

Dar, în curînd, vasul se poticni de fundul pietros al rîului, a cărui 
lăţime nu depăşea douăzeci de picioare. O boltă deasă de 
verdeață se rotunjea deasupra albiei, învăluind-o în 
semiobscuritate. Se auzea destul de desluşit zgomotul unei 
căderi de apă, care trăda, la cîteva sute de paşi mai sus, 
prezenţa unui zăgaz natural. 

Într-adevăr, după ultima cotitură a rîului, printre copaci se ivi o 
cascadă. Barca se lovi de fundul albiei şi peste cîteva minute era 
legată de un trunchi, lîngă malul drept. 

Era ora cinci. Ultimele raze ale soarelui se strecurau printre 
frunze, luminînd pieziş cascada şi făcînd să strălucească stropii 
de apă în toate culorile curcubeului. Mai departe, riul dispărea 


sub desiş, unde poate că se afla ascuns izvorul lui. Diferitele 
riuleţe pe care le întîlnea în drumul său, făceau din el un 
adevărat rîu; dar aici, lîngă izvor, el nu era decit un pîrîu 
limpede, cristalin, cu o adincime de numai citeva degete. 
Poposiră în acel loc încîntător. Pionierii aprinseră focul sub nişte 
copaci bătrîni, între crengile cărora Cyrus Smith şi tovarăşii săi 
ar fi găsit, la nevoie, un adăpost pentru noapte. 

Flămînzi cum erau, miîncară cu multă poftă şi nu se mai gîndiră 
decit la somn. Dar, fiindcă auziseră cîteva răgete suspecte, 
hotăriră să ţină focul aprins toată noaptea, ca măsură de 
apărare. Nab şi Pencroff veghiară pe rînd, alimentînd mereu 
focul. Li se păru că zăresc diferite animale dînd tiîrcoale taberii şi 
poate că nu se înşelau, dar noaptea trecu fără nici un accident şi 
a doua zi, la 31 octombrie, ora cinci dimineaţa, erau cu toţii 
sculaţi şi gata de plecare. 


CAPITOLUL IV 

În drum spre coastă. Cîteva grupuri de maimute. Un alt rîu. De 
ce nu se simte fluxul. O pădure pe litoral, Promontoriul Reptilei. 
Harbert îl invidiază pe Gedeon Spilett. Pocniturile bambuşilor. 


La ora şase dimineaţa, după ce mîncară, pionierii îşi reluară 
drumul, avînd de gînd să ajungă cît mai repede, pe drumul cel 
mai scurt, la ţărmui apusean. Cît timp le va trebui ? Cyrus Smith 
spusese două ore, dar asta, fireşte, nu depindea, de el, ci de 
piedicile din drum. în aceste locuri, pădurea Far-West părea un 
desiş imens, unde creşteau înghesuiți copaci din speciile cele 
mai diferite. S-ar fi putut deci să fie nevoiţi să înainteze croindu- 
şi drum cu toporul printre ierburile, tufişurile şi lianele încâlcite; 
fără îndoială trebuiau să înainteze şi cu puşca în mînă, avînd în 
vedere urletele de fiare, care se auziseră în timpul nopţii. 
Inginerul determinase poziţia taberei orientîndu-se după 
muntele Franklin, aşa că, luînd-o în linie dreaptă spre sud-vest, 
ştia că vor ajunge în mod sigur la ţărmul apusean. 

După ce se îngrijiră să pună în siguranţă barca, porniră la drum, 
Nab şi Pencroff luaseră hrană îndestulătoare pentru cel puţin 
două zile. Nici nu se puteau gîndi deocamdată să pornească la 
vînătoare şi Cyrus Smith recomandă chiar tovarăşilor săi să nu 
întrebuinţeze armele, ca nu cumva detunăturile să trădeze 
prezenţa lor prin acele locuri. 


Primele lovituri de topor deschiseră drumul prin mărăcinişuri 
puţin mai sus de cascadă şi, cu busola în mînă, Cyrus Smith 
indică drumul pe care vor trebui să meargă. 

Pionierii înaintau cu greu printr-o pădure asemănătoare cu cea 
care se afla în jurul lacului şi a platoului Grande-Vue. Nu puteau 
merge decit încet, pe măsură ce-şi deschideau calea prin desiş, 
dar inginerul se gindea că această cale va face în viitor legătura 
cu drumul care ducea spre Pîrîul Roşu. 

Încă de cînd porniseră, coborau ultimele metereze muntoase ale 
insulei, înaintînd pe un pămînt foarte uscat. Vegetaţia bogată 
din jur lăsa însă să se bănuie fie o întinsă reţea de ape 
subterane, fie existenţa vreunui rîu în apropiere, deşi Cyrus 
Smith nu-şi amintea să fi observat, cînd urcaseră pe crater, alte 
cursuri de apă în afară de rîul Mercy şi Pîrîul Roşu. 

În primele ore ale excursiei, întâlniră din nou grupuri de 
maimuțe, care păreau foarte mirate de prezenţa oamenilor, 
vietăţi cu totul necunoscute pentru ele. Gedeon Spilett întreba, 
glumind, dacă aceste fiinţe, sprintene şi voinice, nu-i lua pe ei 
drept nişte fraţi degeneraţi. Şi, într-adevăr, călătorii noştri, 
împiedicaţi la fiecare pas de ierburi, de liane, de trunchiuri de 
copaci, arătau destul de neputincioşi pe lîngă aceste lighioane, 
care săreau din creangă în creangă şi pe care nimic nu le 
împiedica în drum. Maimuţele erau numeroase, dar, din fericire, 
nu manifestau nici o dorinţă de a-i ataca. 

Mai zăriră şi vreo doi porci mistreți şi alte animale, cărora 
Pencroff le-ar fi trimis cu plăcere cîteva descărcături. 

— Dar, le spuse el, astăzi nu vă facem nimic, nu v-a sosit încă 
ceasul. Săriţi şi zburdaţi în pace, dragii mei. Stăm noi de vorbă 
la întoarcere ! 

La ora nouă şi jumătate, drumul care ducea direct spre sud-vest 
fu tăiat deodată de un rîu, încă necunoscut, larg de treizeci pînă 
la patruzeci de picioare şi al cărui curent repede se datora albiei 
sale înclinate, săpată în stîncă. Apele rîului se rostogoleau 
spumegind şi, cu toate că era adînc şi limpede, nu era navigabil. 
— lată că ni s-a tăiat calea ! strigă Nab. 

— Nu, răspunse Harbert, acesta nu e decit un rîu pe care-l vom 
trece înot. 

— La ce bun ? întrebă Cyrus Smith. Sînt sigur că rîul acesta 
curge spre mare. Să rămiuem pe malul stîng, să mergem de-a 


lungul lui şi, fără îndoială, vom ajunge mai repede la ţărmul 
insulei. Aşadar, înainte. 

— O clipă, spuse reporterul, ce nume vom da acestui rîu, dragii 
mei ? Să nu lăsăm harta noastră necompletată. 

— Adevărat ! spuse şi Pencroff. 

— Dă-i tu un nume, copilul meu, spuse inginerul, adresîndu-se 
lui Harbert. 

— N-ar fi mai bine să aşteptăm să-l cunoaştem în întregime ? 
întrebă acesta. 

— Fie, răspunse Cyrus Smith. Atunci să ne reluăm drumul. 

— Vă rog, numai o clipă ! spuse Pencroff. 

— Ce este ? întrebă reporterul. 

— Dacă nu e voie să vinăm, nu văd de ce n-am pescui, spuse 
marinarul. 

— N-avem timp de pierdut, îi răspunse inginerul. 

— O ! Numai cinci minute ! insistă Pencroff, nu vă cer decit cinci 
minute. E în interesul mesei noastre. 

Şi Pencroff se culcă pe mal şi, vîrîndu-şi braţele în apă, zvîrli 
afară zeci de raci care mişunau printre stînci. 

— lată ceva bun , strigă Nab, ajutîndu-i marinarului. 

— Nu vă spuneam eu că afară de tutun găseşti tot ce vrei pe 
insula asta ?! şopti Pencroff oftînd. 

În mai puţin de cinci minute, „pescuiră” cu folos din belşugul de 
crustacee albastre, care mişunau în apele rîului. 

După ce umplură un sac cu raci, îşi reluară drumul. 

De cînd urmau malul rîului, pionierii umblau mai uşor şi mai 
repede. Malurile nu purtau nici o urmă de aşezare omenească, 
doar, din loc în loc, zăreau urmele lăsate de animale mari, care 
probabil că veneau aici să-şi potolească setea, dar nici un alt 
semn. Fără îndoială că micul pecar nu fusese lovit de alice în 
această parte a pădurii. 


Totuşi, cercetînd curentul repede al apei care curgea spre mare, 
Cyrus Smith ajunse la concluzia că se aflau mult mai departe de 
ţărmul apusean decit îşi închipuise. FI judeca astfel, deoarece la 
această oră, fluxul ar fi trebuit să împingă apele rîului, dacă 
punctul lui de revărsare n-ar fi fost prea departe. Ori, acest lucru 
nu se vedea şi apa îşi urma cursul în linişte. Inginerul se mira 
foarte mult şi îşi consulta des busola, căci se temea ca la vreun 
cot al rîului să nu se 
trezească din nou în 
mijlocul pădurilor Far- 
West. 

După ce străbătură o 
bună bucată de drum, 
pionierii observară că 
riul se lărgea, iar 
apele curgeau mai 
puţin năvalnice. 
Copacii de pe malul 
dfept erau tot atît de 
deşi ca şi cei de pe 
malul stîng şi era cu 
neputinţă să zăreşti 
ceva dincdfo de ei. 
Totuşi, se părea că 
locurile străbătute de 
ei erau pustii, fiindcă 
Top nu lătra. Ori, 
inteligentul animal ar 
fi semnalat cu 
siguranţă prezenţa 
oricărui străin aflat 
prin vecinătate. 

5 La ora zece și 
Teee spre marea mirare a lui Cyrus Smith, Harbert, care o 
luase înainte, se opri deodată, strigînd: 

— Marea ! 

Şi peste cîteva minute, pionierii vedeau desfăşurindu-se în faţa 
lor malul apusean al insulei. 

Dar ce contrast între acest țărm şi coasta oceanului pe care îi 
aruncase soarta, aceea de la poalele Casei de Granit ! 


Nici o ridicătură de granit, nici o stîncă în larg, nici măcar o plajă 
nisipoasă. Pădurea se întindea pînă la țărm şi copacii de pe 
marginea ei, bătuţi de valuri, se plecau peste ape. Nu era un 
litoral aşa cum îl creează de obicei natura, fie întinzînd un uriaş 
covor de nisip, fie grupînd ici, colo cîteva stînci, ci o minunată 
înşiruire, alcătuită din cei mai frumoşi copaci din lume, la 
marginea țărmului. Malul se ridica deasupra apelor mării şi pe 
acest pămînt bogat, susţinut de o bază de granit, minunaţii 
arbori păreau tot atît de trainic înrădăcinaţi, ca şi în interiorul 
insulei. 

Pionierii se aflau în scobitura unui mic golf neînsemnat, în care 
n-ar fi avut loc nici două sau trei bărci de pescari. El slujea drept 
canal de scurgere a rîului pe care-l urmăriseră şi care, în loc să 
alunece domol spre mare, cădea de la o înălţime de peste 
patruzeci de picioare. Aşa se explica faptul că acest curs nu era 
influenţat de flux şi reflux. Într-adevăr, valurile oceanului în flux, 
chiar atunci cînd ating cea mai mare înălţime, nu ar fi putut să 
ajungă vreodată pînă la nivelul rîului, a cărui albie -era aşezată 
mult deasupra nivelului mării. Acestor ape le-ar fi trebuit 
milioane de ani ca să poată roade stînca de granit, croindu-şi 
astfel altă revărsare. De comun acord, ei hotărîră să dea acestui 
rîu numele de „Rîul Cascadei”. 

Dacă spre nord marginea pădurii se întindea pe o distanţă de 
încă două mile, rărindu-se, şi în zare se conturau nişte dealuri 
frumoase, dimpotrivă, partea litoralului cuprinsă între Riul 
Cascadei şi promontoriul Reptilei nu cuprindea decît păduri 
alcătuite din copaci minunaţi, unii drepţi, alţii plecaţi, cu 
rădăcinile mîngiiate de valurile mării. Ori, tocmai în partea 
aceea' adică spre peninsula Serpentină, trebuia continuată 
cercetarea, deoarece pe porţiunea aceea a litoralului era mult 
mai uşor de găsit un adăpost. Cealaltă parte, fiind aridă şi 
sălbatică, n-ar fi oferit această posibilitate vreunui naufragiat. 
Vremea era frumoasă, senină, şi de pe creasta falezei, pe car? 
Nab şi Pencroff întinseră masa, se vedea pînă hăt, departe. 
Orizontul era pustiu şi nici un catarg nu se zărea în larg. Pe tot 
litoralul, cît puteai cuprinde cu ochiul, nici un vas, nici o epavă. 
Cu toate acestea, inginerul îşi spunea că nu va fi sigur de lucrul 
acesta decit după ce aveau să exploreze întreaga coastă, pînă la 
capătul peninsulei Serpentine. 


Prînzul se isprăvi repede şi, la ora unsprezece şi jumătate, Cyrus 
Smith dădu semnalul de plecare, dar, în loc s-o ia pe creasta 
uneia dintre faleze sau pe plajă, coloniştii o porniră pe sub 
copacii de la marginea țărmului. 

Distanţa care despărţea punctul de revărsare al noului rîu de 
promontoriul Reptilei era de vreo douăsprezece mile. Pe o plajă 
netedă, pionierii ar fi putut parcurge această distanţă în patru 
ore, fără grabă; dar, din pricina copacilor ce trebuiau ocoliţi, a 
tufişurilor şi a lianelor prin care trebuiau să-şi croiască drum, 
făcură încă o dată pe atita. 

De altminteri, nimic de pe acest litoral nu trăda vreun naufragiu 
recent. E drept însă, după cum spunea Gede.on Spilett, că 
marea ar fi putut să tîrască totul în larg şi că nu trebuiau să 
tragă concluzia că nici un vas nu fusese zvirlit pe acest țărm. 
Faptul că nu dăduseră încă peste nici o urmă, nu era destul de 
convingător, pentru a le îngădui să-şi facă o părere despre 
naufragiu. 

Reporterul judecase bine şi întimpiarea cu alicea dovedea în 
mod sigur că, în ultimele trei luni, se trăsese cu puşca pe insulă. 
Se făcuse ora cinci şi extremitatea peninsulei Serpentine se 
găsea la o depărtare de încă două mile de locul unde se aflau 
pionierii. Hotărit lucru, după ce vor fi ajuns la promontoriul 
Reptilei, Cyrus Smith şi tovarăşii săi nu vor mai avea timp să se 
întoarcă înainte de apusul soarelui la tabăra lor de lîngă izvorul 
rîu lui Mercy. Ei vor fi nevoiţi să petreacă noaptea pe 
promontoriu. Din fericire, aveau destule alimente cu ei, căci în 
acele locuri nu era nici urmă de vinat, afară doar de păsări, cum 
ar fi: jacamari, curucuşi, tragopani, papagali, fazani, porumbei şi 
altele. Nu era copac fără cuib, nu era cuib fără freamăt de aripi! 
Pe la orele şapte seara, pionierii, frînţi de oboseală, ajunseră pe 
promontoriul Reptilei, un fel de spirală ciudat răsucită, ce 
înainta în mare. Pădurea se isprăvi aici şi litoralul, în partea lui 
de sud, căpătase din nou înfăţişarea obişnuită a unui țărm cu 
stînci şi plajă. S-ar fi putut ca vreun vas naufragiat să fi încercat 
să se adăpostească în această parte a insulei, dar se întuneca şi 
pionierii fură nevoit să amine cercetările pe a doua zi. 

Pencroff şi Harbert căutară îndată un loc bun de tabără. Cei din 
urmă copaci ai pădurii Far-West se pierdeau în punctul acesta şi, 
printre ei, băiatul recunoscu mănunchiuri dese de bambuşi. 

— Foarte bine ! spuse el. lată o descoperire importantă ! 


— importantă ? răspunse Pencroff. 

— Fără îndoială ! urmă Flarbert. Nici n-ar trebui să-ţi mai spun, 
Pencroff, că scoarţa bambusului, tăiată în fişii subţiri, se 
întrebuinţează la împletitul coşurilor; clin aceeaşi scoarță, 
macerată şi prefăcută în pastă, se fabrică hirtie; din tulpina 
acestui copac se pot face, după grosimea ei, bastoane, pipe şi 
conducte pentru apă. Bambuşii mari sînt un minunat material de 
construcţie, uşor şi solid pe care insectele nu-l atacă niciodată. 
Nu mai spun că, tăind cu ferăstrăul trunchiurile între noduri, se 
obţin vase trainice şi comode, pe care chinezii le întrebuinţează 
foarte mult N-ar trebui să-ţi mai spun, pentru că toate acestea 
nu te mulţumesc pe tine ! Dar... 

— Dar?... 

— Dar, află totuşi, dacă nu ştii, că în India se mănîncă aceşti 
bambuşi ca sparanghelul. 

— Sparanghel de treizeci de picioare! se miră marinarul. Şi e 
bun ? 

— Foarte bun, răspunse Harbert. Dar nu se mănîncă tulpinile de 
treizeci de picioare, ci numai mugurii tineri de bambus. 

— Minunat, băiete, minunat ! răspunse Pencroff. 

— Şi trebuie să adaug că măduva bambuşilor tineri, făcută 
marinată în oţet, este ceva foarte hrănitor. 

— Din ce în ce mai bine, Harbert. 

— Şi, în sfîrşit, trebuie să afli că între nodurile acestor copaci 
musteşte un lichid dulce, din care se poate face o băutură foarte 
plăcută la gust. 

— Asta e tot ? întrebă marinarul. 

— Asta e tot 

— Ei, da' spune-mi, din întîmplare, bambusul nu e bun de 
fumat ? 

— Nu, de fumat nu-i bun, sărmanul meu Pencroff. 

Harbert şi marinarul găsiră repede un loc bun pentru aşezarea 
taberei. Stîncile țărmului, violent bătute de vînturile care veneau 
dinspre mare, aveau nenumărate scorburi, unde pionierii îşi 
puteau petrece noaptea, la adăpostul tuturor intemperiilor. Dar, 
în clipa în care se pregăteau să pătrundă într-una din aceste 
scorburi, fură opriţi de nişte răgete înspăimîntătoare. 

— Înapoi ! strigă Pencroff. Puştile noastre sînt încărcate doar cu 
alice, şi fiarele care rag pe aici atit de puternic se tem de ele ca 
de un grăunte de sare! 


Şi marinarul, înşfăcîndu-l pe Harbert de un braţ îl tîrî la 
adăpostul stîncilor, chiar în clipa în care un animal de o rară 
frumuseţe se ivea la intrarea văgăunii. 

Era un jaguar de o mărime cel puţin egală cu aceea a fraţilor săi 
din Asia, măsurînd peste cinci picioare de la cap la coadă. Blana 
sa roşcată avea pe spate mai multe rînduri regulate de pete 
negre, iar pîntecul îi era în întregime alb. 

Fiara făcu câţiva paşi 
înainte şi, zburlindu-şi 
blana, îşi roti ochii în 
jur, cu privirea 
aprinsă. Din 
atitudinea ei se vedea 
că nu era prima dată 
cînd întîlnea miros de 
om. 

In aceeaşi clipă, 
reporterul se ivi de 
după o stîncă şi 
Harbert, crezînd că 
acesta n-a văzut 
jaguarul, e cît p-aci 
să-i iasă înainte. Dar 
Gedeon Spilett îi făcu 
un semn cu mîna, 
apropiindu-se de 
animal. Nu era primul 
jaguar cu care se 
întîlnea şi, înaintînd 
pînă la o depărtare de 
zece paşi de fiară, 
rămase nemişcat cu = 
carabina la ochi, fără = 
ca vreun muşchi să-i tresară. 

Pentru o clipă, jaguarul se ghemui, pregătindu-se de atac, apoi 
se repezi spre vînător. Dar, în clipa în care sări, un glonte îl lovi 
drept între ochi, lăsîndu-l mort pe loc. 

Harbert şi Pencroff se repeziră spre jaguar. Nab şi Cyrus Smith 
sosiră şi ei în fuga mare, rămînînd pironiţi în faţa animalului 


întins la pămînt; minunata lui blană avea să împodobească sala 
cea mare a Casei de Granit. 

— Ah, domnule Spilett, cîtă admiraţie am pentru dumneavoastră 
! Şi totodată vă invidiez, strigă Harbert, entuziasmat. 

— Ei, dragul meu, răspunse reporterul, în locul meu ai fi făcut la 
fel. 

— Eu n-am atita sînge rece ! 

— N-ai decit să-ţi închipui, Harbert, că jaguarul este un iepure şi 
atunci vei trage cît se poate de liniştit. 

— Asta-i bună ! spuse Pencroff. Doar n-o fi tot atit de puţin 
primejdios ! 

— Şi acum, de vreme ce jaguarul şi-a părăsit vizuina, nu văd de 
ce n-am ocupa-o noi ! adăugă Gedeon Spilett. 

— Dar dacă vin alţii ? întrebă Pencroff. 

— Va fi destul să aprindem un foc mare la gura văgăunii, spuse 
reporterul, şi nu vor îndrăzni să-i treacă pragul. 

— La casa jaguarilor, atunci răspunse marinarul, trăgînd după el 
cadavrul animalului. 

Pionierii se îndreptară spre vizuina părăsită şi, în timp ce Nab 
jupuia jaguarul, tovarăşii săi îngrămădiră în prag o cantitate 
mare de lemn uscat, adunat din pădure. 

Cyrus Smith, care zărise şi el bambuşii, tăie cîteva crengi, pe 
care le aruncă peste mormanul de vreascuri de la intrarea 
văgăunii. 

Apoi se aşezară cu toţii în grotă, unde găsiră o sumedenie de 
resturi de oase. Pentru orice eventualitate, armele fură 
încărcate. Pionierii cinară şi, înainte de culcare, ca să nu fie 
stingheriţi de musafiri nepoftiţi, dădură foc vreascurilor de la 
gura văgăunii. 

Pe neaşteptate, izbucni un adevărat foc de artificii. Erau 
bambuşii care explodau sub acţiunea căldurii ! Dacă n-ar fi fost 
decit acest zgomot şi tot ar fi fost de ajuns să îndepărteze 
fiarele cele mai îndrăzneţe. 

Mijlocul acesta de a provoca detunături nu fusese născocit de 
inginer, încă Marco Polo susţinea că, de veacuri, tătarii 
îndepărtau în felul acesta de aşezările lor fiarele primejdioase 
din Asia Centrală. 


CAPITOLUL V 


O propunere. Înfăţişarea coastei. În căutarea urmelor 
presupusului naufragiu. O epavă în văzduh. Descoperirea unui 
mic port natural. La miezul nopţii, pe malul rîului Mercy. O barcă 
în voia valurilor. 


Cyrus Smith şi tovarăşii săi dormiră somn greu şi liniştit în 
văgăuna pe care jaguarul le-o dăruise atit de frumos. 

În zorii zilei, se duseră cu toţii la capătul promontoriului şi 
privirile lor cercetară cu atenţie orizontul. Pentru ultima dată, 
inginerul constată că nici un catarg, nici o urmă de vas nu se 
iveau la suprafaţa mării. Nici privind cu ochianul nu descoperi 
nimic ce-ar fi putut da de bănuit. 

De asemenea, nici pe litoral nu se zărea nimic, cel puţin privind 
linia dreaptă, care se întindea pe vreo trei mile spre sud pe 
coasta promontoriului, căci dincolo de ea începea o ieşitură a 
țărmului care ascundea vederii cealaltă parte. Nici de la capătul 
sudic al peninsulei nu se mai putea zări capul Ghearei, ascuns 
după stîncile înalte. 

Rămînea acum de explorat ţărmul meridional al insulei, şi 
stăteau în cumpănă, neştiind dacă s-o facă în acea zi. Pînă 
atunci, nu se gândiseră la această prelungire a călătoriei, mai 
ales că nu se aşteptaseră să nu găsească nici o urmă de 
naufragiu pe coasta apuseană. De aceea, îşi lăsaseră şi piroga 
legată de malul Rîului Cascadei. Acum, însă, cînd constatară că 
pe ţărmul de apus nu vor găsi nici un semn de naufragiu, 
pionierii îşi dădură seama că trebuiau să caute pe coasta de sud 
a insulei ceea ce nu găsiseră pe cea de vest. 

Gedeon Spilett fu acela care ceru să se prelungească 
cercetările, pînă cînd chestiunea presupusului naufragiu va fi 
complet lămurită.. De aceea, întrebă la ce depărtare se află 
capul Ghearei de extremitatea peninsulei. 

— Cam la treizeci de mile, răspunse inginerul, — dacă ţinem 
seama de cotiturile coastei. 

— Treizeci de mile! spuse Gedeon Spilett. Asta înseamnă o zi 
bună de mers. Eu îmi închipui însă că ne putem întoarce la Casa 
de Granit şi de-a lungul țărmului de sud. 

— Dar, — observă Harbert, — de la capul Ghearei la Casa de 
Granit trebuie să mai socotim cel puţin zece mile. 

— Hai să spunem patruzeci de mile, răspunse reporterul, — şi 
hai să le şi facem. E adevărat, drumul e obositor, dar cel puţin 


vom cunoaşte insula şi nu vom mai fi nevoiţi să pornim într-o 
altă explorare. 

— Foarte bine, să mergem, spuse Pencroff. Dar ce facem cu 
piroga ? 

— Dacă barca a rămas singură o zi întreagă la izvorul rîului, 
răspunse Gedeon Spilett, — poate să mai stea încă două zile. 
Pînă acuma nu ne putem plînge de hoţi pe insulă. 

— Totuşi, — observă marinarul, — cînd mă gindesc la păţania cu 
broasca, parcă nu mai am atita încredere. 

— Broasca ! Broasca ţestoasă ! răspunse reporterul. Nu ştii că a 
răsturnat-o marea ? 

— Cine ştie ? şopti inginerul. 

— Dar... începu Nab. 

Nab avea ceva de spus, dar deschisese gura fără să zică nimic. 
— Ce vrei să spui, Nab ? întrebă inginerul. 

— Dacă ne întoarcem de-a lungul țărmului pînă la capul 
Ghearei, răspunse Nab, — după ce vom ocoli capul vom întîlni în 
cale... 

— ...Rîul Mercy, aşa-i, răspunse Harbert, — şi nu vom avea nici 
pod, nici barcă pentru a-l trece! 

— Nu-i nimic, domnule Cyrus, răspunse Pencroff, — cu cîteva 
trunchiuri de copac nu ne va fi greu să trecem riul ! 

— Cum o fi... spuse Gedeon Spilett. însă ne va prinde bine să 
construim un pod, dacă vrem să avern drumul direct către Far- 
West. 

— Un pod ? strigă Pencroff. Dar ce, domnul Smith nu e de felul 
lui inginer ? Cînd vom avea nevoie de un pod, ne va face unul. 
Cît priveşte trecerea pe celălalt mal al rîului, în astă-seară, mă 
priveşte pe mine. Mai avem mîncare pentru o zi, şi de altminteri, 
poate că nu vom mai duce lipsă de vînat. Deci, înainte ! 
Propunerea reporterului, susţinută cu însufleţire de marinar, avu 
încuviințarea tuturor, căci fiecare ţinea să termine cu îndoielile. 
Afară de aceasta, întoarcerea pe la capul Ghearei completa de 
minune explorarea. Dar nu aveau o clipă de pierdut, căci o 
etapă de patruzeci de mile se străbate cu greu şi nu puteau 
ajunge la Casa de Granit înainte de căderea nopţii. 

La ora şase dimineaţa, micul grup porni. Puştile fură încărcate în 
vederea întilnirilor neplăcute, şi Top, care alerga înainte, primi 
poruncă să cerceteze marginea pădurii. 


De la extremitatea promontoriului, cu care se sfirşea peninsula, 
coasta se rotunjea pe o distanţă de cinci mile, distanţă pe care o 
parcurseră repede, fără să găsească nici cel mai neînsemnat 
semn de debarcare, nici o epavă, nici un foc stins, nici o urmă 
de paşi omeneşti. 

Pionierii ajunseră în golful Washington, de unde îmbrăţişară cu 
privirea întreaga întindere a litoralului sudic. La o depărtare de 
douăzeci şi cinci de mile, coasta se termina cu capul Ghearei, 
care de-abia se zărea în ceața dimineţii şi pe care un fenomen 
de miraj îl arăta aşezat mai sus, ca şi cum ar fi fost suspendat 
între pămînt şi apă. între locul unde se aflau pionierii şi fundul 
uriaşului golf, ţărmul cuprindea mai întîi o plajă întinsă şi 
dreaptă, mărginită în fund de un lanţ de arbori, apoi coasta, 
foarte neregulată, înainta în mare cu ieşituri ascuţite, şi mai 
departe, cîteva stînci negricioase, risipite într-o neorânduială 
pitorească, se terminau cu capul Ghearei! 

Astfel se înfăţişa această parte a insulei, pe care o vedeau 
pentru întîia oară, şi exploratorii se opriră o clipă, cercetînd-o Cu 
privirea. 

— Un vapor eşuat aici, spuse Pencroff, ar fi pierdut. Uitaţi-vă, 
bancuri de nisip pînă în larg, şi mai departe stînci şi iar stînci ! 
Primejdioase locuri ! 

— Dar cel puţin ar mai rămîne ceva din vapor? întrebă 
reporterul. 

— Ar rămîne citeva bucăţi de lemn pe stînci şi nimic alături, îi 
răspunse marinarul. 

— Dece? 

— Pentru că aceste nisipuri, mai primejdioase decit stîncile, 
înghit tot ce aruncă marea în aceste locuri Şi un vapor întreg, de 
cîteva sute de tone, poate să dispară în întregime în citeva zile. 
— Atunci, Pencroff, întrebă inginerul, n-ar fi de loc de mirare să 
nu mai fi rămas urmă din vasul care ar fi putut eşua pe aceste 
nisipuri ? 

— Desigur, domnule Smith, datorită furtunii şi condiţiilor 
atmosferice. Totuşi, este îndoielnic, chiar dacă s-a întîmplat aşa, 
să nu mai fi rămas nici măcar catarge sfărâmate sau bucăţi 
răzlețe aruncate departe pe țărm, acolo de unde nu le pot lua 
valurile. 

— Atunci să cercetăm mai departe, hotărî Cyrus Srnith. 


La ora unu după-amiază, după ce străbătuseră douăzeci de 
mile, pionierii ajunseră la capătul golfului Washington. 

Poposiră ca să prinzească. 

Din acel loc, începea o coastă neregulată, plină de crestături 
ciudate, în faţa căreia se întindea un şir lung de stînci, ce 
luaseră locul bancurilor de nisip. Acum, marea le acoperea 
aproape în întregime, dar peste câtva timp, apele aveau să se 
retragă şi stîncile aveau să se înalțe din apă. Valurile se 
spărgeau de aceste stînci, alunecînd apoi în lungi dire 
înspumate. Pînă la capul Ghearei, plaja se îngusta mereu, gituită 
între stînci şi marginea pădurii. 

Drumul era din ce în ce mai anevoios, deoarece întîlneau 
nenumărate stînci prăvălite pe țărm. Peretele de granit devenea 
tot mai înalt şi nu se mai vedea acum decit coroana verde a 
copacilor de pe creastă, unde nu se simţea nici o adiere de vînt. 
După o jumătate de oră de odihnă, pionierii îşi reluară drumul şi 
privirea lor cercetă cu atenţie fiecare colţişor al plajei şi şirul de 
stînci. Pencroff şi Nab se aventurau chiar printre ele, de cîte ori 
privirea le era atrasă de ceva neobişnuit. Nu găsiră nici urmă de 
epava şi îşi dădeau seama mereu că se lăsaseră înşelaţi de cîte 
o stîncă de formă curioasă. Constatară totuşi că pe această 
plajă, se aflau în mare cantitate scoici bune de mîncat dar, pînă 
ce nu-şi vor fi îmbunătăţit mijloacele de transport şi nu vor fi 
făcut o punte de legătură între cele două maluri ale rîului Mercy, 
nu se puteau folosi de ele. 

Pînă atunci, cu toate cercetările, nu găsiseră nici o urmă a 
presupusului naufragiu. Şi oricum, un obiect mai mare, corpul 
unui vas, de pildă, n-ar fi putut să treacă neobservat. 
Rămăşiţele sale ar fi fost aruncate de valuri pe țărm, ca şi lada 
pe care o găsiseră la douăzeci de mile de acolo. Dar nu se zărea 
nimic. 

Pe la ora trei, Cyrus Srriith şi tovarăşii săi ajunseră la un mic 
golf, aproape închis, în care nu se vărsa nici o apă. El forma un 
adevărat mic port natural, care nu putea fi zărit din larg. Era 
legat de mare printr-un canal îngust, în locul rămas liber între 
stînci. 

În fundul acestui golf, marginea stîncoasă se sfărimase, datorită 
vreunei puternice erupții vulcanice, formînd o trecătoare în 
pantă, care ducea pînă la platoul superior. De aici şi pînă la 


capul Ghearei, nu puteau fi mai mult de zece mile, iar pînă la 
platoul Grande-Vue erau cam patru mile în linie dreaptă. 
Gedeon Spilett propuse tovarăşilor săi să facă un mic popas sus 
pe creastă. Nimeni nu avu nimic împotrivă, căci mersul 
îndelungat le deschisese pofta de mîncare şi, cu toate că mai 
era pînă la cină, fiecare se înfruptă bucuros din vânatul ce-l 
duceau cu ei, în aşteptarea ospăţului de seară la Casa de Granit. 
Citeva minute mai târziu, .pionierii şedeau la poalele unui pilc 
de minunati pini maritimi, mîncînd proviziile aduse de Nab, 

Deşi locul unde se aflau era aşezat la cincizeci sau şaizeci de 
picioare deasupra nivelului mării, lăsînd loc larg privirilor, 
dincolo de ultimele stînci ale capului şi pînă în golful Uniunii, nu 
puteau zări nici insula, nici platoul Grande-Vue, deoarece relieful 
solului şi perdeaua de copaci închideau în întregime priveliştea 
spre nord. 

Nu mai trebuie adăugat că nici pe această parte a litoralului, nici 
pe mare nu zăriră nici o urmă de epavă sau de vapor, cu toate 
că inginerul cercetă amănunţit cu ochianul întreaga întindere, 
pînă unde cu greu mai deosebeai cerul de- ape. 

De asemenea, întreaga regiune a litoralului, care mai rămăsese 
neexplorată, fu cercetată tot cu ochianul, cu cea mai mare 
atenţie, fără a se descoperi ceva. 

— Acum, spuse Gedeon Spilett, trebuie să ne resemnăm şi să ne 
gîndim că nimeni nu va veni să ne ceară socoteală că am luat în 
stăpiînire această insulă ! 

— Bine, dar alicea ? întrebă Harbert. Totuşi, ea nu este un 
produs al închipuirii noastre ! 

— Mii de draci! Sigur că nu, strigă Pencroff cu gîndul la măseaua 
spartă. 

— Atunci, ce concluzie trageţi ? întrebă reporterul. 

— Trag concluzia, răspunse inginerul, că în ultimele trei luni un 
vas s-a oprit aici de voie sau de nevoie... 

— Cum, Cyrus, dumneata ai admite că el a putut fi înghiţit de 
nisipuri fără să lase vreo urmă ? strigă reporterul. 

— Nu, dragă Spilett, dar caută să-ţi dai seama că dacă e sigur 
că o fiinţă omenească a pus piciorul pe această insulă, e tot atit 
de sigur că acum a părăsit-o. 

— Atunci, dacă nu mă înşel, domnule Cyrus, preciza Harbert, 
vaporul a plecat? 

— Fireşte. 


— Şi am pierdut astfel pentru totdeauna prilejul de a ne repatria 
! strigă Nab. 

— Tare mi-e teamă că pentru totdeauna. 

— Ei bine ! Deoarece am pierdut prilejul, haideţi să mergem 
acasă, spuse Pencroff, căruia i se şi făcuse dor de Casa de 
Granit. 

Dar nici nu se ridicase bine, cînd auziră lătratul lui op care ieşi 
din pădure, ţinînd în 
bot. o bucată de pînză 
plină de noroi. 

Nab smulse peticul 
din gura cîinelui. Era 
o bucată de pinză 
groasă. 

Top lătra mereu şi 
prin săriturile sale 
părea că-şi cheamă 
stăpiînul în pădure. 

— O fi ceva pe acolo 
care ar putea să 
explice alicea mea ! 
strigă Pencroff. 

— Un naufragiat ! 
răspunse Harbert. 

— Rănit poate ! spuse 
Nab. 

— Sau mort! 
răspunse reporterul. 
Şi toţi se repeziră în 
urma cîinelui, printre 
brazii uriaşi, care se 
ridicau la marginea En ; E = 
pădurii. Pentru orice ca fi e RI 
eventualitate, Cyrus Smith şi Torn săi .îşi pregătiră armele. 
Înaintară destul de adînc în pădure; dar, spre marea lor 
dezamăgire, nu văzură nici o urmă de paşi. Lianele şi tufişurile 
dese erau neatinse şi fură chiar nevoiţi să le taie cu toporul, aşa 
cum făcuseră atunci cînd părăsiseră piroga, în inima pădurii. Era 
deci greu de presupus că cineva ar fi putut trece prin acele 
locuri. Şi totuşi Top alerga ca o fiinţă cu voinţă proprie, care 


urmăreşte un gînd bine definit, nu ca un cîine care caută la 
întîmplare. 

După un drum de şapte sau opt minute, Top se opri. Pionierii, 
ajunşi într-un luminiş mărginit de copaci înalţi, îşi rotiră privirea 
în jur, dar nu văzură nimic nici printre tufişuri, nici printre 
trunchiurile copacilor. 

— Ce e, Top ? întrebă Cyrus Smith. 

Top lătra tot mai tare, 
sărind în jurul unui pin 


uriaş. 

Deodată, Pencroff 
strigă: 

— Ah ! Bun ! Foarte 
bine ! 


— Ce e ? întrebă 
Gedeon Spilett. 

— Noi căutăm o epavă 
pe mare sau pe 
pămînt | 

— Ei şi ? 

— Ei bine, ea se 
găseşte în văzduh ! 

Şi marinarul arătă un 
fel de zdreanţă mare, 
albicioasă, agăţată în 
vîrful pinului şi din 
care Top adusese o 
bucată căzută pe jos. 
— Darastanueo 
epavă ! strigă Gedeon 
Spilett. 

— Ba să avem 

iertare ! răspunse 
Pencroff. 

— Cum ? Este ?... 

— E tot ce-a mai rămas din nava noastră aeriană, din balonul 
nostru, care a eşuat acolo, în virful copacului. 

Pencroff nu se înşela şi scoase nişte urale puternice, adăugind: 
— lată o pînză minunată ! Avem acum din ce ne face rufărie 
pentru ani de zile. Ce de batiste şi cămăşi vom avea ! Ei, 


domnule Spilett, ce spuneţi de o insulă în care cămăşile cresc în 
copaci ? 

Era într-adevăr o întîmplare fericită pentru pionierii insulei, să 
regăsească rămăşiţele aerostatului, care căzuse acolo după ce 
se înălţase ultima oară, zadarnic, în văzduh. Rămînea de hotărît 
dacă să păstreze învelişul sub această Formă, pentru cazul în 
care ar fi încercat o nouă călătorie aeriană, sau să întrebuinţeze 
cu folos cele citeva sute de coţi de pînză de bumbac, de cea mai 
bună calitate, după ce vor fi îndepărtat lacul, cu care era 
acoperită. Bucuria lui Pencroff Fu împărtăşită de toţi. 

Dar învelişul agăţat de copac trebuia luat şi pus într-un loc sigur. 
Lucrul acesta n-a fost uşor! Nab, Ilarbert şi marinarul, urcați în 
vîrful copacului, făcură minuni de acrobație, ca să elibereze din 
încleştarea crengilor aerostatul uriaş, acum dezumflat. 

Operația ţinu peste două ore şi avu drept rezultat scoaterea 
învelişului cu supapă, a resorturilor şi a garniturilor sale de 
aramă, ba chiar şi a plasei, care reprezenta o mare cantitate de 
sfoară. De asemenea,, a fost salvat cercul' de siguranţă de la 
baza balonului şi ancora. învelişul, afară de locul în care se 
spărsese, era. în stare bună şi numai apendicele inferior fusese 
rupt. 

O comoară le picase din cer! 

— Nădăjduiesc, domnule Cyrus, spuse marinarul, că dacă ne 
vom hotărî vreodată să părăsim insula, nu vom mai călători cu 
balonul. Vapoarele astea ale văzduhului nu te duc chiar unde 
vrei. După părerea mea, mai bine ne-am apuca să facem o navă 
mare de vreo douăzeci de tone. Din această țesătură, voi face 
pînzele trebuitoare corăbiei. lar din rest ne vom îmbrăca ! 

— Vom vedea, Pencroff, vom vedea, răspunse Cyrus Smith. 

— Deocamdată, să punem totul în siguranţă, răspunse Nab. 
Într-adevăr, nu putea fi deocamdată vorba să transporte la Casa 
de Granit acea uriaşă cantitate de pînză şi sfoară, care era 
foarte grea, şi pînă cînd vor fi construit un vehicul bun pentru 
căratul lor, era totuşi mai bine să adăpostească această bogăţie 
de furia uraganelor. Pionierii, opintindu-se cu toţii, izbutiră să 
tragă epava pînă la țărm, unde găsiră o grotă destul de mare, 
astfel orientată, încît nu pătrundea în ea nici vîntul, nici ploaia, 
şi nici marea. 

— Aveam nevoie de un dulap, ca să punem la adăpost balonul, 
spuse Pencroff, şi iată an găsit unul, dar cum nu se încuie cu 


cheia, e mai bine să-i astupăm intrarea. Nu spun asta pentru 
hoţii cu două picioare, ci pentru cei în patru labe. 

La ora şase seara, totul fu terminat şi după ce dădură micului 
port numele, foarte nimerit de altfel, de „portul Balonului", se 
întoarseră la capul Ghearei. Pencroff şi inginerul discutau despre 
diferitele proiecte, care trebuiau executate în timpul cel mai 
scurt. Printre lucrările ce nu sufereau întârziere, se impunea 
construirea unui pod peste rîul Mercy, ca să stabilească 
o'legătură uşoară cu sudul insulei; apoi vor veni cu căruciorul să 
ia aerostatul, căci barca nu le-ar fi îngăduit să-l transporte; mai 
tîrziu, aveau să facă o barcă mai mare, cu care să poată 
întreprinde călătorii în jurul insulei, apoi... 

Între timp, se întunecase. Cînd pionierii ajunseră la capul 
Epavei, la locul unde descoperiseră preţioasa ladă, se înserase 
de-a binelea. Dar nici acolo, ca şi în celelalte locuri cercetate 
pînă atunci, nici o urmă nu arăta că ar fi naufragiat vreun vas şi 
nu puteau de'cît să tragă aceleaşi concluzii la care ajunsese 
Cyrus Srriith. 

De acolo pînă la Casa de Granit mai rămîneau .de făcut patru 
mile, pe care le străbătură repede. Era aproape de miezul nopţii, 
cînd pionierii ajunseră la primul'cot al rîului Mercy. 

Aici, albia avea o lărgime de optzeci de picioare şi e,ra greu de 
trecut, dar Pencroff, ca marinar încercat, se obligase să învingă 
greutăţile. 

Fără îndoială, că pionierii erau frînţi de oboseală. Călătoria 
fusese lungă şi muncă depusă pentru adăpostirea rămăşiţelor 
balonului îi sleise de-a. binelea de. puteri. Erau grăbiţi să se 
întoarcă la Casa de Granit, să măniînce şi să se culce. Dacă 
podul ar. fi existat, ei ar fi fost acasă într-un sfert de oră. 
Noaptea era foarte întunecoasă. Pencroff se pregătea să se ţină 
de cuvînt, construind o plută cu care să treacă rîul Mercy. 
împreună cu Nab, înarmaţi cu topoare, aleseră doi copaci de 
lîngă tărm, din care hotărîră să facă o plută. Cu ultimele lor 
puteri, atacară baza copacilor. 

Cyrus Smith şi Gedeon Spilett şedeau pe mal, aşteptind 
momentul să le vină în ajutor, iar Harbert se plimba primprejur, 
fără să se depărteze însă prea mult. 

Deodată, băiatul, care hoinărea în susul apei, se întoarse 
repede, arătînd ceva cu degetul; 


— Pluteşte ceva acolo, în voia valurilor ! strigă el. Pencroff îşi 
întrerupse lucrul şi zări un obiect, care apărea nedesluşit în 
umbră. 

— O barcă ! spuse el. 

Se apropiara cu toţii şi, spre marea lor mirare, zăriră într-adevăr 
o barcă dusă de curent. 

— Hei, ăia din barcă ! strigă el dintr-un vechi obicei marinăresc, 
fără să-şi dea seama că era mai bine să facă cît mai puţin 
zgomot. 

Nici un răspuns. Barca continua să lunece şi nu mai era decit la 
cîţiva paşi, cînd marinarul strigă: 

— Dar e piroga noastră ! S-a rupt odgonul şi a fost tîrîtă de 
curent! Ne-a sosit la ţanc! 

— Piroga noastră ?, şopti inginerul. 

Pencroff avea dreptate. Era într-adevăr barca lor, al cărei odgon 
fără îndoială se rupsese şi care se întorcea singură de la 
izvoarele rîul ui Mercy. Acum trebuiau s-o prindă, înainte ca ea 
să fie tirită de curentul rîului, dincolo de revărsarea lui. Cu 
ajutorul unei prăjini, Nab şi Pencroff izbutiră, cu multă 
îndemiînare, să tragă barca la mal. 

Inginerul se urcă cel dintii în pirogă şi, apucînd odgonul, se 
încredința, pipăindu-l, că se rupsese datorită frecării de stîncă. 
— lată, îi spuse reporterul încet, iată ce se poate numi o 
împrejurare... 

— Ciudată, adăugă Cyrus Smith. 

Ciudată sau nu, era o împrejurare fericită! Harbert, reporterul, 
Nab şi Pencroff se îmbarcară. Ei nu se îndoiau o clipă de faptul 
că odgonul se rupsese; dar cel mai curios lucru era că barca 
ajunsese 

În dreptul lor la un moment atît de potrivit. Soiul acesta de 
întîmplări ţine mai mult de domeniul basmelor. 

Cu cîteva lovituri puternice de visle, pionierii ajunseră la punctul 
de revărsare a rîului Mercy. Aici, barca fu trasă pe plajă pînă la 
Cămin, apoi se îndreptară cu toţii către scara Casei- de Granit. 
Dar, în acea clipă, Top latră cu furie, şi Nab, care căuta prima 
treaptă, scoase un țipăt... 

Scara dispăruse ! 


CAPITOLUL VI 


Strigătele lui Pencroff. O noapte la Cămin. Săgeata lui Harbert. 
Planul lui Cyrus Smitb. O soluţie neaşteptată. Ce se petrecuse la 
Casa de Granit. Jup în slujba pionierilor. 


Cyrus Smith se oprise fără să rostească nici un cuvînt. Tovarăşii 
săi pipăiau în întuneric atit pereţii de granit ca să vadă dacă nu 
cumva scara fusese deplasată de vint, cît şi solul, pentru cazul 
cînd s-ar fi desprins, căzind pe jos... Dar scara nu era de găsit 
nicăieri şi, din pricina întunericului de nepătruns, nu se putea 
vedea nici dacă ea fusese aruncată, poate de vreo răbufnire a 
vîntului, pe ieşitura de. la jumătatea zidului de granit. 

— Dacă e o glumă, strigă Pencroff, e una proastă ! Să soseşti 
acasă la tine şi să nu mai găseşti scara care duce la camera ta, 
nu e un lucru plăcut pentru nişte oameni obosiţi ! 

Nab scotea strigăte de uimire. 7 

— Şi nici măcar n-a suflat vîntul ! observă Harbert. Incep să cred 
că se petrec lucruri ciudate pe insula Lincoln, spuse Pencroff. 

— Ciudate ? interveni Gédéon Spilett. Nicidecum, Pencroff. 
Nimic nu este mai firesc. Cineva a venit în lipsa noastră, a pus 
stăpînire pe casă şi a tras scara ! 

— Cineva ! strigă marinarul. Şi cine oare ? 

— Cine ? Vînătorul cu alicea, răspunse reporterul. De ce n-am 
încerca să explicăm astfel întîrnplarea aceasta neplăcută ? 

— Ei bine ! Dacă e cineva acolo, răspunse Pencroff înjurînd, căci 
începuse să-şi piardă răbdarea, am să-l strig şi va fi nevoit să-mi 
răspundă. 

Şi, cu o voce tunătoare, marinarul scoase un „hei, care-i acolo?” 
prelung, pe care ecoul puternic îl repetă. 

Pionierii traseră cu urechea şi li se păru că din înălţimea Casei 
de Granit se aude un fel de ris răutăcios. Dar nici un glas nu-i 
răspunse lui Pencroff şi toate strigătele puternice şi repetate ale 
marinarului se dovediră zadarnice. 

Oamenii cei mai nepăsători din lume ar fi avut de ce să se mire, 
şi nici pionierii noştri nu puteau rămîne indiferenți. În situaţia în 
care se aflau, orice întîmplare avea însemnătatea ei şi, fără 
îndoială că, de şapte luni de cînd locuiau pe această insulă, nu 
fuseseră niciodată într-o situaţie atît de încurcată. 


Aşa cum stăteau acum lucrurile, uitaseră de oboseală şi, 
stăpiîniţi de ciudăţenia întîmplării, se grămădiseră la poalele 
stîncii de granit, neştiind ce să mai facă: îşi puneau întrebări la 
care nu aflau răspuns şi se pierdeau în nenumărate presupuneri, 
care de care mai de necrezut. Nab se văicărea, foarte necăjit că 
nu putea să se întoarcă la bucătăria sa, cu atît mai mult cu cît 
proviziile luate la plecare se terminaseră şi nu avea cum să facă 
rost deocamdată de 
altele. 

— Dragii mei, spuse 
atunci Cyrus Smith, 
nu avem altceva de 
făcut decit să 
aşteptăm să se facă 
ziuă şi atunci să 
procedăm după 
împrejurări. Pînă una 
alta, să mergem la 
Cămin. Acolo vom fi 
la adăpost şi, dacă nu 
avem ce mînca, cel 
puţin vom dormi. 

— Dar cine o fi 
neruşinatul care ne-a 
făcut una ca asta ? 
întrebă încă o dată 
Pencroff nedumerit. 
Oricine ar fi fost 
neruşinatul, nu le 
rămînea altceva de 
făcut, după cum 
spusese inginerul, 
decît să se ducă la - 
Cămin şi să aştepte acolo pînă în zorii zilei. Totuşi, îi porunciră 
lui Top să rămînă sub ferestrele Casei de Granit şi cînd Top 
primea un ordin, îl executa fără să cricnească. Curajosul cîine 
rămase deci la poalele Casei de Granit, în timp ce stăpiînul său şi 
tovarăşii lui îşi căutau adăpost între stînci. 

Am minţi dacă am spune că pionierii, cu toată oboseala lor, 
dormiră bine pe nisipul Căminului. Nu numai că erau îngrijoraţi 


de noul incident, datorită întîmplării sau pricinuit poate de mîna 
omului, dar la Cămin erau şi foarte prost instalaţi. Însă oricare ar 
fi fost pricina, locuinţa lor se afla deocamdată ocupată şi ei nu 
se puteau întoarce acasă. 

In afară de aceasta, Casa de Granit era mai mult decit o 
locuinţă. Ea era şi magazia lor. Acolo se afla tot materialul 
coloniei, arme, instrumente, unelte, muniții, alimente şi altele. 
Dacă totul era jefuit, bieţii oameni se vedeau nevoiţi s-o ia de la 
început, să amenajeze din nou un adăpost, să-şi facă iar arme şi 
unelte. Ori lucrul acesta era destul de grav. În culmea neliniştei, 
ieşeau mereu, cînd unul, cînd altul, să vadă ce face Top. Numai 
Cyrus Smith aştepta cu răbdarea lui obişnuită, cu toate că 
mintea lui se întărită cînd vedea că se află în faţa unui fapt cu 
totul de neînțeles şi era indignat la gîndul că în jurul său, sau- 
poate deasupra sa, se petrece un lucru nelămurit. Gedeon 
Spilett împărtăşea întru totul părerile sale şi amindoi se sfătuiră 
de cîteva ori în şoaptă, examinînd împrejurările acestea de 
neînțeles, în care nu-i mai ajuta nici experienţa, nici spiritul lor 
de observaţie. Fără îndoială, exista un mister pe această insulă. 
Dar cum să dezlege această taină ? Harbert nu ştia ce să mai 
creadă şi ar fi vrut să afle cegindeşte Cyrus Smith. 

Cel mai supărat dintre toţi era Pencroff, care tuna şi fulgera: 

— Este o glumă proastă, spunea el, ni s-a făcut o farsă! Mie nu- 
mi plac farsele şi vai de cel care a făcut-o, cînd mi-o cădea în 
mîini ! 

Cum se crăpă de ziuă, pionierii, bine înarmaţi, se duseră pe 
țărm, pînă la şirul de stînci care ieşeau din apă. Casa de Granit, 
aşezată drept în bătaia soarelui, avea să fie luminată în curînd 
de primele raze. Într-adevăr, înainte de ora cinci, ferestrele 
casei, cu obloanele închise, se zăriră prin perdeaua de frunziş. 
Privind ferestrele, totul li se părea normal. Dar, cînd văzură că 
uşa, pe care o închiseseră înainte de plecare, era acum larg 
deschisă, scoaseră cu toţii un strigăt puternic. 

Nu mai rămînea nici o îndoială că cineva pătrunsese în Casa de 
Granit. 

Scara superioară, întinsă de obicei de la ieşitura zidului de granit 
pînă la uşă, era la locul ei, dar scara inferioară fusese scoasă şi 
ridicată pînă în prag. Era vădit că musafirii nepoftiţi au ţinut să 
se pună la adăpost de orice surpriză. Nu era însă cu, putinţă să 


se stabilească cine erau şi cîţi erau, deoarece nimeni nu se 
arătă privirii. 

Pencroff strigă din nou. 

Nici un răspuns. 

— Golanii! strigă marinarul. Dorm şi nu le pasă, ca şi cînd ar fi la 
ei acasă ! Hei! Piraţi, bandiți, tîlhari ! 

In clipa aceea, se lumină complet, şi faţada Casei de Granit fu 
inundată de razele soarelui. Dar, atît înăuntru, cît şi afară, totul 
era liniştit. 

Pionierii se întrebau dacă în Casa de Granit se afla sau nu 
cineva, cu toate că poziţia scării arăta lămurit că ocupanţii, 
oricare ar fi fost ei, nu putuseră fugi. Dar cum să ajungă pînă la 
ei ? 

Lui Harbert îi dădu atunci în gînd să lege o frînghie de o săgeată 
şi să arunce această săgeată în aşa fel, încît să se înfigă în 
prima treaptă a scării, care atîrna în pragul uşii. Ar putea apoi să 
tragă de sfoară în aşa fel, încît să readucă scara la pămînt şi să 
restabilească legătura cu Casa de Granit. 

Altceva nu puteau să facă şi, cu puţină îndeminare, lucrul 
trebuia să izbutească. Din fericire, arcul şi săgețile fuseseră 
depuse într-un coridor al Căminului, unde se aflau de asemenea 
cîţiva zeci de coţi de frînghie împletită din foi de hibiscus. 
Pencroff desfăşură frînghia şi fixă un capăt al ei de o săgeată 
bine ascuţită. Apoi, Harbert puse săgeata în arc şi ochi cu mare 
grijă extremitatea de jos a scării. 

Cyrus Smith, Gedeon Spilett, Pencroff şi Nab se retrăseseră în 
aşa fel, încît să observe tot ce se petrecea în Casa de Granit. 
Reporterul ţinea sub observaţie uşa, cu carabina gata de 
tragere. 

Arcul se încorda şi săgeata şuieră, tîrînd după sine fringhia. 
Ţinta fiind bine ochită, săgeata se înfipse în locul dorit. 

Harbert izbutise, dar cînd frînghia începu să tragă scara, un braţ 
trecu repede prin crăpătura uşii, o apucă şi o trase înăuntru. 

— Mizerabile! strigă marinarul. Mi se pare că nu mai ai mult de 
aşteptat pînă să te lovească un glonte. 

— Dar cine-o fi ? întrebă Nab. 

— Cine ? N-ai văzut ? 

— Nu. 

— Păi, e o maimuţă ! Locuinţa noastră a fost ocupată de 
maimute, care s-au urcat pe scară în lipsa noastră ! 


În aceeaşi clipă, parcă 
pentru a întări cele 
spwse de marinar, 
vreo trei-patru 
maimute deschiseră 
obloanele şi se 
arătară la ferestre, 
salutînd cu mii de 
strimbături pe 
adevărații proprietari. 
— Ştiam că e doar o 
farsă ! strigă Pencroff. 
Dar farsorul ăsta va 
plăti pentru toţi 
ceilalţi ! 

Marinarul întinse 
puşca, ochi repede 
una din maimute şi 
trase. Celelalte 
dispărură, afară de 
una care, lovită 
mortal, căzu pe plajă. 
Nu mai rămînea 
îndoială că animalul 
doborit făcea parte 
din specia 
antropomorfelor, denumite astfel din pricina asemănării lor cu 
omul. Harbert, cu vastele-i cunoştinţe în domeniul zoologiei, 
declară că această maimuţă mare era un urangutan. 

— Ce animal minunat ! strigă Nab. 

— Minunat, dacă vrei tu, răspunse Pencroff, dar încă nu văd cum 
ne vom întoarce acasă. 

— Harbert e un bun ţintaş, spuse reporterul, şi arcul lui este aici. 
Să mai încerce. 

— Bine, dar maimuţele sînt. şirete! strigă Pencroff. Ele n-o să 
mai stea la fereastră, aşa că n-o să le putem ucide. Ah, cînd mă 
gîndesc la pagubele pe care pot să le facă în camere şi în 
magazie... 

— Răbdare ! răspunse Cyrus Smith. Lighioanele astea nu ne pot 
ţine multă vreme în încurcătură ! 


— N-am să mă liniştesc decit atunci cînd' am să le văd afară, 
răspunse marinarul. Şi apoi, cine ştie cîţi caraghioşi din ăştia 
sînt acolo sus ? 

Ar fi fost greu să i se răspundă lui Pencroff şi tot atit de greu să 
se reînceapă tentativa cu săgeata, căci extremitatea inferioară a 
scării fusese trasă înăuntru şi, cînd încercară din nou să 
smucească frînghia, ea se rupse, iar scara rămase sus. 

Mai trecură două ore, în timpul cărora maimuţele avură grijă să 
nu se arate; dar ele erau tot acolo, şi de cite ori îşi furişau un bot 
sau o labă prin uşă, erau întîmpinate cu salve de puşcă. 

— Să ne ascundem, spuse atunci inginerul. Poate că maimuţele 
ne vor crede plecaţi şi vor ieşi din nou. Spilett şi Harbert. să stea 
la. pîndă după stînci şi să. tragă cum va apare vreuna. 

Sfaturile inginerului fură urmate;, reporterul şi tînărwl, cei mai 
buni. ochitori ai coloniei, se aşezară la. pîndă. între timp, Nab, 
Pencroff şi Cyrus Smith se urcară pe platou îndreptîndu-se spre 
pădure ca să vîneze puţin, căci sosise ora mesei, şi proviziile lor 
se sfirşiseră. 

Vînătorii se întoarseră peste o jumătate de ceas cu cîţiva 
porumbei, pe care înfipseră cum putură. Între timp, nu se 
arătase nici o maimuţă. 

Cit timp Gedeon Spilett şi Harbert mîncară, Top stătu de strajă 
sub ferestre. După masă, ţintaşii noştri se întoarseră la postul 
lor. 

După alte două ore, situaţia era aceeaşi. Maimuţele nu dădeau 
nici un semn de viaţă, parcă dispăruseră de acolo, speriate, 
probabil, de moartea uneia dintre ele şi de focurile de puşcă. 
Stăteau ascunse în fundul camerelor Casei de Granit sau chiar în 
magazie. Şi cînd se gîndiră pionierii la bogăţiile care se aflau în 
magazie, ajunseră, cu toată stăruința inginerului de a-şi păstra 
răbdarea, să-şi iasă de-a binelea din fire. Nu-i vorbă, aveau şi de 
ce. 

— Începe să fie destul de neplăcută povestea asta, spuse în cele 
din urmă reporterul. Şi poate să mai ţină mult. 

— Totuşi, trebuie să-i gonim pe tilharii ăştia strigă Pencroff. 
Oricît de numeroşi ar fi, le venim noi de hac, dar pentru asta ar 
trebui o luptă corp la corp ! Nu-i nici un mijloc să ajungem pînă 
acolo ? 

— Ba da, răspunse atunci inginerul, străfulgerat de un gînd. 


— Ei, dacă există, e desigur şi cel mai nimerit, spuse Pencroff, 
căci tot nu ştim ce să facem. Spuneţi-l! 

— Să încercăm să pătrundem în Casa de Granit prin fostul canal 
de scurgere al lacului, răspunse inginerul. 

— Ei! Mii de draci! strigă marinarul. Cum de nu m-am gîndit la 
una ca asta ? 

Era într-adevăr singurul mijloc de a intra în Casa de Granit, 
pentru a goni maimuţele de acolo. E drept că intrarea canalului 
fusese închisă cu un zid de stînci cimentate, pe care acum se 
vedeau nevoiţi să-l sacrifice, dar pe care îl puteau reface. Din 
fericire, inginerul nu-şi pusese încă în aplicare planul său, care 
prevedea camuflarea acestei intrări prin inundarea porțiunii de 
teren respective. Altfel, lucrurile n-ar fi mers chiar atît de uşor. 
Trecuse de amiază, cînd pionierii, înarmaţi cu tîrnăcoape şi 
hîrleţe, părăsiră Căminul şi trecură pe sub ferestrele Casei de 
Granit. După ce îi porunciră lui Top să rămînă la postul său, se 
îndreptară spre platoul Grande-Vue. 

Dar nu făcuseră nici cincizeci de paşi, cînd auziră lătratul furios 
al cîinelui. Suna ca o chemare desperată. 

Se opriră numaidecit. 

— Repede înapoi! spuse Pencroff. O luară cu toţii la fugă spre 
casă. 

Ajunşi la cotitură, ei constatară că situaţia se schimbase. 
Într-adevăr, maimuţele, speriate deodată de o pricină 
necunoscută, căutau să fugă. Vreo două, trei alergau şi săreau 
de la o fereastră la alta, cu sprinteneala unui acrobat. Ele nici nu 
căutau măcar să pună scara la loc şi să coboare pe unde se 
urcaseră. Groaza pe care o resimţeau le făcuse să uite de ea. 
Cinci sau şase dintre ele erau acum în bătaia puştilor şi pionierii, 
ochind u-le cu uşurinţă, traseră. Unele, rănite sau moarte, 
căzură în interiorul camerelor, scoţind ţipete îngrozitoare. 
Celelalte se prăvăliră în afară şi peste cîteva minute totul te 
făcea să presupui că nu mai rămăsese nici una vie în Casa de 
Granit. 

Pencroff izbucni din nou în urale. 

— Lasă uralele, spuse Gedeon Spilett. 

— De ce ? Le-am omorit pe toate ! 

— Foarte bine, dar cu asta tot n-am izbutit să ajungem în casă. 
— Să mergem la canal ! spuse Pencroff. 

— Bineînţeles, răspunse inginerul. Deşi ar fi fost mai bine... 


În aceeaşi clipă, ca un răspuns la observaţia lui Cyrus Smith, 
zăriră scara alunecînd pe pragul uşii, apoi desfăşurindu-se şi 
căzînd pînă jos. 

— Ei ! Ciudat lucru ! strigă marinarul, uitîndu-se la Cyrus Smith. 
— Cam prea ciudat! murmură inginerul, repezindu-se cel dintii 
spre scară. 

— Băgaţi de seamă, domnule Cyrus ! strigă Pencroff. Poate că 
mai sînt cîteva pe acolo... 

— Vom vedea, răspunse inginerul, fără să se oprească. 

Toţi tovarăşii îl urmară şi peste un minut se aflau în pragul uşii. 
Căutară peste tot. Nu era nimeni în camere şi.nici în magazie. 
Spre bucuria lor, constatară că magazia nu fusese răscolită de 
maimuțe. 

— Dar cu scara cum se explică ? strigă marinarul. Cine ne-o fi 
aruncat-o ? 

In clipa aceea, se auzi însă un țipăt şi o maimuță uriaşă, care se 
ascunsese, dădu buzna în sală, urmărită de Nab. 

— A ! Hoata ! strigă Pencroff. Şi cu toporul în mînă, era cît pe aci 
să crape capul animalului, cînd Cyrus Smith îl opri, spunîndu-i: 
— Cruţ-o, te rog, Pencroff ! 

— Să cruţ această dihanie ? 

— Da ! Ea ne-a aruncat scara ! 

Inginerul spusese aceasta cu o voce atit de ciudată, încît era 
greu de ştiut dacă vorbeşte serios sau nu. 


Totuşi, ei se aruncară ` eee a N 
asupra maimuței, care = = = L= ; 3i 
după scurt timp fu ee i ; Y? 
trîntită la pămînt şi 
legată cobză. 

— Uf, grea luptă ! 
strigă Pencroff. Și 
acuma ce facem cu 
acest maimuțoi ? 

— Un ajutor în 
gospodărie, răspunse 
Harbert. 

Şi vorbind astfel, 
tînărul nu glumea, 
căci el ştia cîte servicii 
poate să 
îndeplinească o astfel 
de maimuţă, care de 
obicei e foarte 
deşteaptă. 

Pionierii se apropiară 
de ea şi-o observară 
cu atenţie. Era un 
urangutan. Maimuţele 
din această familie EN = == 
sînt de o inteligenţă aproape omenească. Folosite la treburile 
casei ele servesc la masă, mătură odăile, curăţă hainele şi 
ghetele, se servesc de cuţit, de furculiţă şi lingură şi le place 
chiar vinul. 

Maimuţoiul, legat fedeleş în sala mare a Casei de Granit, era un 
exemplar mare şi frumos, înalt de vreo şase picioare, cu pieptul 
lat şi trupul bine proporţional Ochii lui, ceva mai mici decit ai 
unui om, străluceau de inteligenţă; dinţii săi albi luceau sub 
mustață şi avea o barbă scurtă şi creaţă. 

— Frumos băiat spuse Pencroff. Dacă i-am cunoaşte barem 
limba pe care o vorbeşte, am putea să ne înţelegem cu el 

— Atunci, spuse Nab, e lucru serios ? îl vom lua la noi ? 

— Da, Nab, răspunse zîimbind inginerul. 

— Nădăjduiesc că ne va fi de ajutor, adăugă Harbert. Pare tînăr, 
aşa că va fi uşor de domesticit. 


— Şi ne vom purta bine cu el, nu-i aşa ? spuse Pencroff, căruia îi 
trecuse supărarea. Apoi, apropiindu-se de urangutan, îl întrebă: 
Ei, băiete, ce mai faci ? 

Urangutanul răspunse printr-un mirîit, dar nu părea să fie în 
toane prea rele. 

— Vrei să faci parte din colonie ? întrebă marinarul'. 

Maimuţa mirii din nou. 

— Şi te mulţumeşti numai cu mîncare ? Urmă un al treilea miriit 
afirmativ. 

— Conversaţia cu el e cam monotonă, observă Gedeon Spilett. 
— Da, e adevărat! Dar mai tirziu va vorbi prin gesturi, răspunse 
Pencroff. 

Astfel, colonia se îmbogăţi cu un nou membru, care avea să-i 
aducă nenumărate servicii. în amintirea altei maimute pe care o 
cunoscuse, marinarul ceru să i se dea numele de Jupiter şi s-o 
strige mai scurt: Jup ! 

Astfel fu instalată şi maimuța Jup în Casa de Granit. 


CAPITOLUL VII 

Planuri. Un pod peste rîul Mercy, Platoul GrandeVue devine 
insulă. Podul mobil. Recolta de grîu. Pîrîul. Podeţele. Curtea de 
păsări. Porumbarul. Cei doi măgari sălbatici. Căruţa înhămată. 
Excursie la portul Balonului. 


Pionierii insulei Lincoln îşi recuceriseră deci locuinţa, fără să fie 
nevoiţi să treacă prin fostul cana! şi fiind astfel scutiţi de o 
muncă grea de zidărie. 

Ultimele ore ale acestei zile le hărăziră înmormiîntării 
maimutelor; apoi, pionierii puseră totul în ordine prin camere, 
unde, cu toate că nepoftiţii musafiri răsturnaseră mobilele, din 
fericire, însă, nu spărseseră mai nimic. Nab aprinse din nou focul 
la bucătărie şi rezervele din cămară fură folosite la pregătirea 
unui prînz, din care se înfruptară pe săturate. 

Jup nu fu uitat nici el şi mîncă cu poftă cîteva migdale şi o parte 
din rădăcinile pe care le puseseră înainte în mare cantitate. 
Pencroff îi dezlegase numai braţele, socotind nimerit să-i lase 
totuşi picioarele legate, pînă cînd se va mai obişnui cu oamenii. 
Înainte de culcare, stînd în jurul mesei, Cyrus Smith şi tovarășii 
săi discutară cîteva planuri, ce trebuiau neîntîrziat puse în 
aplicare. Printre acestea, cele mai însemnate şi mai grabnice 


erau: construirea unui 
pod peste rîul Mercy, 
care să lege direct 
partea de sud a 
insulei cu Casa de 
Granit, şi întocmirea 
unui ţarc destinat 
muflonilor sau altor 
animale cu lînă, pe 
care aveau să le 
prindă. Amîndouă 
aceste planuri 
rezolvau problema 
îmbrăcămintei, care 
devenise cea mai 
importantă. Intr- 
adevăr, podul le 

„ înlesnea să 

| transporte învelişul 
1 balonului, din care 
voiau să-şi facă rufe, 
iar ţarcul de animale 
trebuia să le dea lînă 
pentru 
îmbrăcămintea de 
iarnă. 


În ceea ce priveşte crescătoria, Cyrus Smith avea de gînd s-o 
aşeze la izvorul Pîrîului Roşu, pentru ca animalele să. găsească 
cu uşurinţă păşuni bogate şi mereu proaspete. Drumul dintre 
platoul Grande-Vue .şi izvoare era în parte bătătorit, aşa că 
transporturile vor fi uşurate şi dacă vor avea un căruţ mai bun şi 
dacă vor izbuti să prindă vreun animal de tracţiune. 

Dar dacă nu era nici un neajuns ca această crescătorie să fie 
aşezată departe de Casa de Granit, nu se putea spune acelaşi 
lucru despre curtea de păsări, asupra căreia Nab atrăsese 
atenţia tovarăşilor săi. Intr-adevăr, păsările trebuiau să fie la 
îndemiîna bucătarului şi nici un loc nu părea mai potrivit decit 
partea aceea a malurilor lacului, din jurul vechiului canal. 
Păsările acuatice se vor simţi acolo tot atît de bine ca şi 


celelalte, iar cu perechea de galinacee, prinsă la ultima lor 
excursie, vor face cea dintii încercare a lor de domesticire. 

A doua zi, la 3 noiembrie, începură noile lucrări în vederea 
construirii podului. Toate braţele fură folosite în această lucrare. 
Coloniştii, ajunşi de astădată dulgheri, cărară pe plajă 
ferăstraiele, topoarele, foarfecele, ciocanele. 

Acolo, Pencroff făcu următoarea observaţie: 

— Şi dacă în lipsa noastră i s-ar năzări domnului Jup să tragă 
scara, pe care ne-a aruncat-o ieri atit de politicos ? 

— S-o legăm bine la capătul de jos, răspunse Cyrus Smith. Ceea 
ce şi făcură, proptind-o cu doi ţăruşi înfipţi adînc în nisip. Apoi, 
pionierii, urcînd malul stîng al rîului Mercy, ajunseră repede la 
cotul rîului. 

Se opriră să cerceteze dacă nu era locul cel mai potrivit pentru 
un pod. 

Intr-adevăr, de aci pînă la portul Balonului, descoperit abia în 
ajun pe coasta sudică, depărtarea era de numai trei mile şi 
jumătate, iar de la port nu era greu de făcut un drum, care să 
uşureze legătura dintre Casa de Granit şi sudul insulei. 

Atunci, Cyrus Smith împărtăşi tovarăşilor săi un plan uşor de 
înfăptuit şi foarte avantajos, la care se gîndea de cîtva timp. Era 
vorba de izolarea completă a platoului Grande-Vue, punîndu-l la 
adăpost de orice atac posibil. In felul acesta, Casa de Granit, 
Căminul, curtea de păsări şi toată partea superioară a platoului, 
destinată culturilor, erau ferite de stricăciunile pe care le puteau 
pricinui animalele. 

Nimic mai uşor decit îndeplinirea acestui plan şi iată cum 
socotea inginerul să procedeze: El constatase că platoul era 
apărat din trei părţi de diferite cursuri de apă, fie artificiale, fie 
naturale. 

La nord-est se afla lacul Grant. 

La nord curgea rîul pe care îl descoperiseră de curînd, care îşi 
săpase albia de pe platou pînă pe plajă, întrerupt în cursul său 
doar de cascadă şi ar fi fost de ajuns să-i lărgească albia, ca să 
pună stavilă incursiunii animalelor. 

Partea de est era mărginită de mare, începînd de.la punctul de 
revărsare a noului rîu, pînă la revărsarea rîului Mercy. 

La sud curgea rîul Mercy, de la punctul .său de revărsare pînă la 
cotul unde trebuia făcut podul,. 


Rămînea deci deschisă numai partea de vest a platoului, 
cuprinsă între cotul rîului şi unghiul sudic al lacului, pe o 
distanţă mai scurtă de o milă. Pentru a izola platoul şi în partea 
aceasta, nu aveau decit să sape un şanţ larg şi adînc, care să fie 
umplut cu apele lacului, formînd astfel şi o a doua cascadă, care 
avea să se verse în rîul Mercy. E drept că această lucrare ar fi 
coborit niţel nivelul lacului, dar Cyrus Smilli observase că debitul 
de apă al Pîrîului Roşu era destul de mare, pentru a compensa 
această pierdere. 

— In felul acesta, adăugă inginerul, platoul Grande-Vue va fi o 
adevărată insulă, înconjurată de apă şi legată de restul 
domeniului prin podul pe care îl vom face peste rîul Mercy, prin 
cele două punti pe care le-am aşezat lîngă cascadă şi prin alte 
cîteva podeţe pe care le vom construi mai tîrziu: unul peste 
şanţul de care vă spuneam şi al doilea peste Mercy. lar dacă 
aceste poduri şi podeţe le vom construi în aşa fel, încît să poată 
fi ridicate la nevoie, platoul GrandeVue va fi la adăpost de orice 
surpriză. 

Toată lumea fu de aceeaşi părere şi Pencroff, ridicînd toporul, 
strigă: 

— Să ne ocupăm de pod! 

Aceasta era lucrarea cea mai grabnică. Ei aleseră copacii, îi 
tăiară, îi curăţară de crengi şi făcură grinzi, scînduri şi 
scîndurele. La capătul sprijinit de ţărmul drept al rîului, podul 
avea să fie fix, iar la capătul opus, mobil, în aşa fel, încît să se 
poată ridica cu ajutorul unui scripete, aşa cum văzuseră ei la 
unele poduri. 


Cu toate că munceau cu pricepere, această lucrare însemnată le 
răpi destul de mult timp, fiindcă rîul era larg de optzeci de 
picioare. Ca să susţină partea fixă a podului, pionierii fură 
nevoiţi să înfigă cîţiva pari în albia rîului şi să-şi facă şi un fel de 
mai pentru bătut capetele parilor, ce aveau să formeze două 
arcade, dînd astfel podului posibilitatea să suporte greutăţi mai 
mari. 

Din fericire, nu lipseau 
sculele pentru 
prelucrarea lemnului, 
nici fierăria pentru 
consolidare, nici 
iscusinţa unui om care 
se pricepea de minune 
la astfel de lucrări şi, 
în sfîrşit, nici zelul 
tovarăşilor săi, care în 
cele şapte luni trăite 
pe insulă căpătaseră 
multă îndemînare. 
Construirea podului 
peste rîul Mercy ţinu 
trei săptămîni. La 
prînz mîncau chiar pe 
şantier şi vremea fiind 
minunată, nu se 
întorceau la Casa de 
Granit decît pentru 
cină. 

In tot acest timp, Jup 
se obişnuia cu stăpînii 
săi, dar tot îi mai 
cercetă din cînd în 
cînd cu o privire mirată. Din prudenţă, Pencroff nu-i dădea încă 
libertatea deplină, aşteptând pentru aceasta, pe bună dreptate, 
ca hotarele platoului să fie mai greu de trecut, în urma lucrărilor 
pe care le executau. Top şi Jup se înțelegeau foarte bine şi se 
jucau împreună, dar maimuța făcea totul cu seriozitate. 

In ziua de 20 noiembrie, lucrarea fu gata. Partea mobilă a 
podului, echilibrată cu greutăţi, era uşor de manevrat şi solid 


construită. Între legăturile în care era prinsă şi ultima traversă 
pe care se sprijinea la închidere, rămînea un loc destul de larg, 
de vreo douăzeci de picioare, dincolo de care nu se puteau 
avinta animalele. 

Socotiră atunci că venise momentul să aducă învelişul 
aerostatului, pe care pionierii doreau să-l vadă cît mai curînd la 
ei acasă. Pentru transportul acestuia, era nevoie de un cărucior, 
şi mai trebuiau să taie şi un drum prin desişurile Far-West-ului. 
Ori munca aceasta cerea timp. Nab şi Pencroff făcură mai întîi 
„O recunoaştere” pînă la portul Balonului şi, constatând că 
„stocul de pînză” stătea bine acolo, în grota în care-l lăsaseră, 
hotăriră să continue fără întrerupere lucrările de amenajare a 
platoului Grande-Vue. 

— Acum, spuse Pencroff, putem să ne întocmim curtea de păsări 
în cele mai bune condiţii, pentru că nu mai trebuie să ne temem 
nici de vizita vulpilor, nici de atacul altor animale răufăcătoare. 
— Afară de aceasta, adăugă Nab, vom putea desţeleni platoul, 
ca să transplantăm diferite plante. 

— Şi să pregătim al doilea lan de grîu ! strigă marinarul 
triumfător. 

Într-adevăr, primul lan de grîu, însămînţat cu un singur bob, le 
produsese cele zece spice prevăzute de inginer, fiecare spic 
avînd optzeci de boabe. Colonia avea astfel opt sute de boabe 
de grîn, ceea ce le făgăduia o recoltă din ce în ce mai bună. 
Aceste opt sute de boabe, afară de cincizeci, pe care le 
puseseră la o parte pentru caz de nevoie, aveau să fie semănate 
pe alt cîmp, cu tot atita grijă şi atenţie ca şi cel dintiii bob. 


Pregătiră terenul, împrejmuindu-l cu un gard solid, făcut din pari 
înalţi şi ascuţiţi, pentru ca animalele să nu poată sări peste el. 
Pencroff, plin de imaginaţie, făcu morişti care scîrţiiau şi 
sperietori pentru păsări. Cele şapte sute cincizeci de boabe fură 
aşezate în mici brazde regulate, urmînd ca natura să facă restul. 
La 21 noiembrie, Cyrus Smiţh începu să traseze şanţul, care 
avea să închidă platoul spre vest, de la unghiul sudic al lacului 
Grant, pînă la cotul 
rîului Mercy. Se 
apucară îndată de 
lucru, dar, după un 
strat de pămînt, 
dădură din nou de 
granit. Fură nevoiţi să 
prepare din nou 
nitroglicerină, care le 
înlesni şi de astădată 
munca şi, în mai 
puţin de 
cincisprezece zile, 
săpară un şanţ adînc 
de douăsprezece 
picioare şi larg de 
şase,. în platoul 
stîincos. În acelaşi fel, 
făcură o spărtură şi în 
malul de granit al 
lacului şi apele 
umplură noua albie, 
formînd astfel un 
pîrîu căruia i se dădu 
numele de Pîrîul 
Glicerinei" şi care = 
deveni un afluent al rîului Mercy. 

În prima jumătate a lunii decembrie, lucrările de izolare fură 
isprăvite, aşa că platoul Grande-Vue forma acum un fel de 
poligon neregulat, cu perimetru de aproximativ patru mile, 
înconjurat de un brîu de apă, care îl ferea împotriva oricărui 
atac. 


În timpul lunii decembrie, căldurile au fost foarte mari. Totuşi, 
pionierii nu se opriră din lucru, ocupîndu-se cu mare grabă de 
organizarea curţii de păsări. 

De la închiderea în întregime a platoului, domnul Jup fusese pus 
în libertate. El nu-şi părăsea prietenii şi nu manifesta nici o 
dorinţă de evadare. Era un animal blind, foarte puternic şi 
grozav de sprinten. Ca el nu urca nimeni scara Casei de Granit. 
Era folosit şi la unele munci: aducea lemne şi căra pietre, scoase 
din albia noului curs de apă. 

Curtea de păsări ocupă un teren de două sute de yarzi pătraţi. 
Ea fu împrejmuită cu gard şi pionierii clădiră cîteva adăposturi 
pentru păsări: un fel de colibe din crengi, prevăzute cu 
despărţituri, care erau în aşteptarea oaspeţilor. 

Primii ei locuitori fură o pereche de „tinamu?*”, care dădură 
repede foarte mulţi pui. Ca să le ţină de urit, mai aduseră vreo 
şase rațe din soiul care trăia pe malurile lacului şi ale căror aripi 
strălucitoare, nu mai puţin frumoase decit acelea ale fazanilor 
aurii, se deschideau în evantai. Peste cîteva zile, Harbert prinse 
o pereche de galinacee din soiul „alector", cu coada în formă de 
trenă şi care se domesticiră repede. Pelicanii, pescăruşii, găinile 
sălbatice veniră singure să îngroaşe rîndurile. După primele 
neînţelegeri, acest mic popor de păsări care cîriiau, ţipau, 
cotcodăceau şi uguiau sfirşi prin a trăi în armonie şi se înmulţi 
îndeajuns pentru a asigura pe viitor hrana coloniei. 

Cyrus Smith, ca să-şi desăvirşească opera, făcu un porumbar 
într-un colţ al curţii de păsări. Acolo fură aşezate cîteva perechi 
de porumbei din aceia care zburau pe înălțimile falezei. Aceştia 
se obişnuiră repede să se întoarcă în fiecare seară la noua lor 
locuinţă, spre deosebire de alte soiuri de porumbei, care trăiesc 
şi se înmulţesc numai în libertate. În sfîrşit, sosi vremea să fie 
întrebuințat învelişul aerostatului la confecţionarea rufelor. 
Gîndul de a folosi aerostatul pentru o eventuală plecare, 
aventurîndu-se deasupra unui ocean nemărginit, dispăruse cu 
desăvirşire din preocupările pionierilor. Om practic, Cyrus Smith 
nici nu se mai gindea la aceasta. 

Trebuiau deci să aducă învelişul la Casa de Granit şi pionierii 
cântară să facă din căruciorul lor greoi un vehicul mai uşor şi 
mai lesne de minuit. Dar chiar dacă aveau vehiculul, le lipseau 
mijloacele de tracţiune. Se punea întrebarea dacă nu cumva 


3 Tinamu — galinacee care trăiesc în America. (N. T.) 


trăia pe insulă vreun rumegător, care să fi putut înlocui cu folos 
calul, măgarul, boul sau vaca ? 

— Într-adevăr, spunea Pencroff, un animal de ham ne-ar fi de 
mare ajutor, pînă cînd domnul Cyrus Smith are să ne 
construiască un cărucior cu aburi sau chiar o locomotivă. Sînt 
sigur că vorn avea într-o zi o cale ferată de la Casa de Granit 
pînă la portul Balonului, cu o linie de ramificaţie pînă la muntele 
Franklin. 

Dar pînă la înfăptuirea acestor măreţe planuri, Pencroff s-ar fi 
mulţumit şi cu un simplu patruped bun de ham. 

Nu trecu mult timp şi dorinţa lui se împlini. 

Într-o bună zi, la 23 decembrie, pionierii auziră deodată ţipetele 
lui Nab, îmbinîndu-se cu lătratul lui Top. Fiind ocupați în 
interiorul Căminului, se repeziră în grabă afară, temîndu-se să 
nu se fi întîmplat vreun accident. 

Dar ce le văzură ochii ? în faţa lor stăteau două animale mari, 
puternice, care se aventuraseră pe platoul ale cărui podeţe 
rămăseseră deschise. Erau mascul şi femelă şi semănau cu doi 
cai sau mai degrabă cu doi măgari; aveau formele delicate, 
părul de culoare cafenie, picioarele şi coada albă, iar capul, gitul 
şi trunchiul erau dungate cu negru. Animalele înaintau liniştit, 
fără să pară speriate, uitîndu-se cu o privire vioaie la aceşti 
oameni, în care nu îşi recunoşteau încă stăpinii. 

— Sînt onaggaşi ! strigă Harbert. Nişte patrupede cam între 
zebră şi cuagga. 

— Şi de ce nu măgari ? întrebă Nab. 

— Pentru că nu au urechi lungi şi linia lor este mai graţioasă ! 
— Măgari sau cai, răspunse Pencroff, sînt, cum ar spune domnul 
Cyrus, nişte motoare şi prin urmare trebuiesc capturați. 
Marinarul, fără să sperie animalele, se furişă printre ierburi pînă 
la podeţul de peste Pîrîul Glicerinei, îl închise şi onaggaşii fură 
prinşi. 

Acum se punea problema domesticirii lor. Hotărîră să-i lase 
cîteva zile liberi pe platou, unde iarba era bogată, şi apoi 
începură să construiască un grajd, în care onaggaşii să găsească 
un -culcuş bun şi adăpost peste noapte. 

Astfel, minunata pereche fu lăsată în deplină libertate şi 
pionierii, ca să nu-i sperie, nici nu se apropiau de ei. Totuşi, fiind 
obişnuiţi cu spaţiile largi şi cu pădurile adinei, ei simţiră de mai 
multe ori îndemnul să părăsească platoul. Atunci puteau fi 


văzuţi dînd tîrcoale de-a lungul briului de ape, care era pentru ei 
un hotar ce nu putea fi trecut, şi scoţind răgete puternice. Apoi 
o luau în galop printre ierburi şi cânii se linişteau, stăteau 
ceasuri întregi cu ochii ţintă la pădurile spre care drumul le era 
închis pentru totdeauna. 

Între timp, pionierii făcuseră hamuri din fibre vegetale şi la 
cîtev-a zile după prinderea onaggaşilor, căruţa era gata de 
înhămat. în acelaşi timp, tăiaseră un drum drept prin pădurea 
Far-West, de la cotul rîului Mercy pînă la portul Balonului. Căruţa 
putea deci porni la drum şi pe la sfîrşitul lunii decembrie, se făcu 
prima încercare cu onaggaşii. 

Pencroff ajunsese să îmblinzească aceste animale, încît veneau 
să-i mănînce din palmă. Atît de mult se învăţaseră onaggaşii cu 
marinarul, încît îl lăsau să se apropie oricît, dar odată înhămaţi, 
se ridicară în două picioare şi Pencroff izbuti cu mare greutate 
să-i potolească. Totuşi, pînă la urmă, se obişnuiră cu hamul. 

În ziua aceea, întreaga colonie se urcă în căruţă, afară de 
Pencroff, care mergea înaintea animalelor, şi o porniră spre 
portul Balonului. Este uşor de închipuit cît au fost hurducaţi, pe 
acest drum neumblat, dar căruciorul ajunse fără nici un accident 
la ţintă şi în aceeaşi zi încărcară învelişul şi diferitele accesorii 
ale balonului. 

La orele opt seara, trecură înapoi podul de peste rîul Mercy şi se 
opriră pe plajă. Onaggaşii fură deshămaţi şi duşi la, grajd, iar 
Pencroff, înainte de-a adormi, scoase un oftat de mulţumire, de 
răsunară bolțile Casei de Granit. 


CAPITOLUL VIII 

Rufăria. încălţămintea din piele de focă. Fabricarea piroxilului. 
Diferite semănături. Pescuitul. Ouăle de broască ţestoasă. 
Domnul Jup face progrese. Ţarcul. Vinătoarea de mufloni. Alte 
bogății vegetale şi animale. Amintiri din patria îndepărtată. 


Prima săptămână a lunii ianuarie a fost consacrată 
confecţionării rufăriei. Degetele care minuiau acele de cusut 
găsite în ladă nu erau prea gingaşe, dar puternice, iar cusăturile 
s-au dovedit a fi trainice. 


Nu duseră lipsă nici de aţă, mulţumită ideii lui Cyrus Smith, care 
se gîndi să întrebuinţeze pe aceea care slujise la cusutul 
benzilor ce alcătuiau învelişul aerostatului. Gedeon Spilett şi 
Harbert descusură aceste fişii lungi cu o răbdare neîntrecută. 
Pencroff însă se văzu nevoit să renunţe la o asemenea lucrare 
care-l enerva peste măsură. In schimb, el se arătă neîntrecut, 
cînd veni rîndul cusutului. Toată lumea ştie că marinarii se 
pricep în mod deosebit la croitorie. 

Pînza fu curățată de grăsimi cu sodă şi potasă, obţinută prin 
arderea unor anumite plante, iar bumbacul curăţat de lac îşi 
recapătă elasticitatea naturală; apoi fu supus acţiunii 
decolorante a aerului, aşa că pînă la urmă îşi recapătă şi 
culoarea albă. 

In felul acesta, pionierii îşi confecţionară cîteva duzini de cămăși 
şi de obiele. Ce plăcere pentru pionieri să îmbrace în SIEU rufe 
albe şi să se culce pe Sci IE i 
cearşafuri albe, care 
făceau paturile lor 
nespus de arătoase! 
In acelaşi timp, îşi 
făcură încălţăminte 
din piele de focă, 
pentru a înlocui 
ghetele şi cizmele pe 
care le aveau de 
acasă. 

La începutulanului 
1866, au fost nişte 
călduri foarte mari. 
Cu toate acestea, 
vînătoarea în pădure 
nu suferi nici un fel 
de întrerupere. Vînat 
de tot soiul se găsea 
din belşug, iar 
împuşcăturile lui 


Gedeon Spilelt şi ale lui Harbert, amindoi buni ţintaşi, nu dădeau 
niciodată greş. 

Cyrus Smith le spunea mereu să facă economie de muniții şi 
căută să ia măsuri ca să înlocuiască praful de puşcă şi alicele 
găsite în ladă, pe care voia să le păstreze pentru viitor. Neştiind 
ce s-ar putea întîmpla, dacă ar fi nevoiţi să părăsească domeniul 
unde se instalaseră, trebuiau să fie pregătiţi pentru orice 
eventualitate şi să-şi economisească muniţiile, înlocuindu-le cu 
alte substanţe mai uşor de găsit. 

Pentru a înlocui plumbul, pe care Cyrus Smith nu-l găsise în 
insulă, el întrebuința alice de fier, uşor de fabricat. Acestea fiind 
mai uşoare decît cele de plumb, el se văzu nevoit să le facă 
ceva mai mari, ceea ce avu ca rezultat micşorarea numărului 
necesar la fiecare încărcătură; dar îndemiînarea vinătorilor 
înlătura acest neajuns. In ceea ce priveşte praful de puşcă, 
Cyrus Smith ar fi putut să-l fabrice, căci avea la dispoziţie 
salpetru, sulf şi cărbune, dar această pregătire, pentru a da o 
pulbere de bună calitate, cerea o.atenţie deosebită şi aparate 
speciale. Aşa că, în cele din urmă, Cyrus Smith se mulţumi să 
fabrice piroxil, adică fulmicotân, la prepararea căruia putea 
folosi celuloză. Celuloza alcătuieşte țesuturile de bază ale 
plantelor şi poate fi găsită în stare aproape pură, nu numai în 
fibrele de bumbac, dar şi în fibrele textile ale inului şi cînepei, în 
hîrtii, zdrenţe, măduvă de soc. Din întîmplare, creşteau destui 
arbori de soc în apropiere de revărsarea Pinului Roşu. Coloniştii 
folosiseră pînă atunci şi fructul de soc, pentru a prepara un fel 
de cafea. 

În afară dé măduva de soc, deci de celuloză, mai aveau nevoie 
pentru fabricarea piroxilului doar de acid azotic concentrat, pe 
care-l preparau cu uşurinţă, avînd la dispoziţie acid sulfuric, care 
în contact cu salpetrul, găsit în stare naturală, dă acid azotic. 
Pentru fabricarea piroxilului este destul să laşi celuloza să stea 
un sfert de ceas într-o baie de acid azotic concentrat, apoi s-o 
clăteşti bine de tot şi s-o pui la uscat. După cum se vede nimic 
mai uşor. în felul acesta, vînătorii obţinură repede o substanţă 
perfect preparată şi care, întrebuințată cu măsură, dădu 
rezultate minunate. 

În acelaşi timp, pionierii desţeleniră trei acri de pe platoul 
Grande-Vue, iar restul fu lăsat ca păşune onaggaşilor. Totodată, 
făcură citeva excursii în pădurile Jacamarului şi ale Far-Westului, 


de unde aduseră o recoltă importantă şi variată de spanac, 
hrean şi napi, soiuri sălbatice, pe care doreau să le cultive, 
pentru a compensa astfel regimul prea bogat în carne, pe care 
fuseseră nevoiţi să-l adopte pînă atunci. Cu ajutorul căruţei, ei 
transportară de asemenea mari cantităţi de lemne şi cărbuni la 
Casa de Granit. Cu timpul, datorită deselor transporturi, drumul 
se bătători, devenind curînd, tot atît de practicabil ca şi o 
şosea... 

Crescătoria de iepuri continua să dea o prăsilă mare de iepuri şi, 
fiind situată destul de departe de locuinţă, urechiaţii 'nu puteau 
pătrunde pe platoul superior, unde ar fi pricinuit stricăciuni 
noilor culturi de plante. Parcul de stridii, aşezat la adăpostul 
stîncilor care mărgineau plaja, le furniza scoici minunate. Pe de 
altă parte, pescuitul, fie în apele lacului, fie în cele ale rîului 
Mercy, nu întîrzie să dea şi el rezultate foarte bune. Pencroff 
instalase nişte undiţe cu cîrlig de fier, de care se prindeau foarte 
des păstrăvi minunaţi şi alţi peşti grozav de gustoşi. Acum, 
maestrul Nab, însărcinat cu treburile bucătăriei, avea 
posibilitatea să le- pregătească bucate variate. Numai pîinea le 
mai lipsea încă şi trebuie să mărturisim că-i duceau dorul. 

În această perioadă, avură prilejul să prindă şi broaşte țestoase 
marine, prin împrejurimile capului Mandibulei. Pe plaja de lîngă 
țărm, ascunse sub mici ridicături de formă sferică, se găseau 
ouă de broaşte țestoase, perfect rotunde, cu coaja albă şi foarte 
tare, deosebindu-se de acelea ale păsărilor prin faptul că 
albuşurile nu se închegau la căldură. Fiecare broască ţestoasă 
depune pînă la 250 de ouă anual, astfel că era belşug de 
asemenea ouă — clocitul rămînînd în grija soarelui. 

— Un adevărat lan de ouă, observă Gedeon Spilett, ne rămîne 
doar să le culegem. 

Nu se mulţumiră numai cu ouăle, ci vînară şi citeva zeci de 
broaşte țestoase, din carnea cărora Nab le pregăti o supă 
minunată, aromată cu diferite ierburi şi care fu mult lăudată. 


Trebuie să amintim aici încă o împrejurare fericită, care le 
îngădui să facă provizii pentru iarnă. Nişte cîrduri de somni se 
avîntară pe rîul Mercy, urcînd cîteva mile în susul apei. Era 
epoca în care femela pleacă în căutarea locurilor unde să-şi 
depună icrele, înotînd cu mult zgomot în apele dulci. Peste o mie 
de peşti, lungi de două picioare şi jumătate, năvăliră astfel în 
apele rîului şi coloniştilor le-a fost de ajuns să facă numai citeva 
baraje, ca să reţină 
mulţi din ei. Prinzînd 
cîteva sute de 
exemplare,, pionierii 
le puseră la sărat şi 
apoi în cămară, ca să 
fie consumate în 
timpul iernii, cînd 
apele îngheţate nu 
îngăduiau pescuitul. 
In acele zile, isteţul 
Jup fu ridicat la rangul 
de camerist. ÎI 
îmbrăcaseră cu o 
jachetă, un pantalon 
scurt de pînză albă, şi 
un şorţ, ale cărui 
buzunare îl făcură 
nespus de fericit; 
maimuţoiul îşi. ţinea 
mai tot timpul labele 
în ele şi nu îngăduia 
nimănui să-i 
scotocească prin 
buzunare. Nab îl 
dresase foarte bine şi 
îţi făcea impresia că urangutanul îl înţelegea cînd îi vorbea. Jup 
şi Nab aveau unul pentru altul o simpatie reciprocă. Cînd nimeni 
nu avea nevoie de serviciile lui, fie la căratul lemnelor, fie la 
căţăratul pe pomi, Jup stătea la bucătărie, căutînd să imite toate 
gesturile lui Nab. Dascălul îşi instruia cu multă răbdare elevul, 
care la rîndul său îşi însuşea cu multă inteligenţă lecţiile 
profesorului. 


Cît de mare fu multumirea pionierilor, cînd într-o zi, Jup apăru cu 
un şervet sub braţ şi le servi masa. 

Îndemînatic şi atent, el îşi îndeplini perfect serviciul, schirnbînd 
farfuriile, aducînd mîncarea, turnînd băutura, totul cu o 
seriozitate care îi înveselea grozav pe prietenii săi şi care îl 
entuziasma pe Pencroff. 

— Jup, adu supa! 

— Jup, puţină friptură ! 

— Jup, o farfurie ! 

— Jup, dragă Jup ! Cuminte, Jup ! 

Şi Jup, fără să-şi piardă cumpătul, îi mulțumea pe toţi, avea grijă 
de toate şi dădu chiar din cap cînd Pencroff îi spuse: 

—- Hotărit, Jup, eşti un bun prieten. 

E de prisos să se mai spună că urangutanul se obişnuise atît de 
mult cu locuitorii Casei de Granit, încît îşi însoțea adesea stăpinii 
în pădure, fără să arate cea mai mică dorinţă de a fugi. Să-l fi 
văzut umblînd cu un baston pe care i-l făcuse Pencroff şi pe care 
îl purta pe umăr, ca o puşcă ! Cînd era nevoie să fie cules un 
fruct din vîrful unui copac, se căţăra sus într-o clipită. Cînd roata 
căruciorului se împotmolea, Jup, cu o singură smucitură 
puternică, o ridica readucînd căruciorul pe drumul drept. 

— Zdravăn băiat! striga adesea Pencroff. Dacă ar fi tot atît de 
rău pe cît se pricepe la toate, nu ştiu cum am scoate-o la capăt 
cu el. 

Pe la sfîrşitul lunii ianuarie, pionierii începură nişte lucrări mari, 
în partea centrală a insulei. Ei hotă riseră să facă un ţarc pentru 
animale la poalele muntelui Franklin, lingă izvoarele Pirîului 
Roşu. Aci doreau să crească rumegătoarele - a căror prezenţă ar 
fi fost neplăcută la Casa de Granit - şi mai ales cîţiva mufloni, 
care să le dea lînă pentru îmbrăcămintea de iarnă. 

În fiecare dimineaţă, membrii coloniei, uneori cu toţii, dar de 
cele mai multe ori numai Cyrus Smith, Harbert şi Pencroff se 
duceau pînă la izvoarele pirîului. Drumul lung, de cinci mile, era 
străbătut repede cu căruţa trasă de cei doi onaggaşi. O 
adevărată plimbare, sub bolta de verdeață a copacilor, pe noua 
şosea care primi numele de Şoseaua Stînei. 

Pe povirnişul sudic al muntelui, aleseră o luncă presărată cu 
cîţiva copaci şi situată la poalele unei metereze stincoase. Era 
de fapt o pajişte pe care creşteau pilcuri de arbori, aşezată la 
adăpostul uneia din stîncile masive, cu care se mărginea. Un 


mic pîriiaş, ce izvora chiar din pantele înverzite, o străbătea 
pieziş, pierzîndu-se apoi în apele Piriului Roşu. larba era 
proaspătă şi copacii rari lăsau aerul să circule în voie pe această 
culme. Era de ajuns să înconjuri acea pajişte cu un gard circular, 
destul de înalt, pe care animalele cele mai sprintene să nu-l 
poată sări, şi stîna era gata. Acest ţarc avea să cuprindă, pe 
lîngă cele două sute de vite cornute, mufloni sau capre, şi puii, 
care urmau să se nască mai tîrziu. 

Inginerul trasă perimetrul ţarcului, iar apoi tăiară copacii 
necesari pentru îngrădirea locului. Dar, deoarece tot doboriseră 
destui copaci la deschiderea noii şosele, cărară cu căruciorul 
trunchiurile acestora şi ciopliră din ele pari trainici, pe care îi 
înfipseră bine în pămînt. 

În partea din faţa gardului, se lăsă loc pentru o intrare largă, 
închisă cu o poartă cu două canaturi, făcute din scînduri groase 
şi întărite prin cîteva bare exterioare. 

Construirea ţarcului dură trei săptămîni încheiate, căci Cyrus 
Smith mai făcu şi nişte staule mari, în care sa se adăpostească 
rumegătoarele. Ei construiră toate acestea cu multă grijă şi din 
materiale tari, deoarece muflonii sînt puternici şi uneori chiar 
primejdioşi. Parii bine ascuţiţi şi cu vîrfurile trecute prin para 
focului mai fuseseră întăriţi şi cu traverse prinse în nituri de fier 
şi din loc în loc cu crampoane de fier, pentru a face gardul şi mai 
trainic. 

După ce terminară de făcut stîna, hotărîră să mai dea o raită pe 
la poalele muntelui Franklin, prin păşunile unde obişnuiau să 
vină rumegătoarele. Această operaţie-avu loc în ziua de 17 
februarie,; o minunată zi.de vară, şi nimeni nu. lipsi la. apel, Cei 
doi onaggaşi, bine dresați, pe care călăreau Gedeon Spilelt 

şi .Harbert, se dovediră de mare folos în această împrejurare. 
Muflonii şi caprele trebuiau încercuiți şi prinşi. Cyrus Smith, 
Pencroff, Nab şi Jup se postară în diferite puncte ale pădurii, 
iar'cei doi călăreţi şi Top galopau pe o rază de o jumătate milă, 
în jurul stînii. Strîngînd mereu cercul în jurul animalelor, izbutiră 
să prindă citeva exemplare, mai ales că muflonii erau numeroşi 
în acea parte a insulei. Erau mari cît căprioarele, cu coarne mai 
groase decit ale berbecilor, cu o blană cenușie, presărată cu fire 
lungi. 

Obositoare zi de vinătoare. Ce du-te-vino ! Cită alergătură, cîte 
ţipete ! Dintr-o sută de mufloni urmăriţi, scăpaseră mai mult de 


două treimi; dar, pînă la urmă, tot căzură în cursă vreo treizeci 
de rumegătoare şi vreo zece capre sălbatice, care se repeziseră 
în stînă, fiind împinse încetul cu încetul către poarta deschisă, 
ce părea să le ofere o scăpare. 

Pe scurt, lucrurile merseseră destul de bine şi pionierii nu aveau 
de ce să se plîngă. Cea mai mare parte dintre mufloni erau 
femele, şi acestea le dădeau siguranţa că turma se va mări şi că 
într-un viitor destul de apropiat nu vor mai duce lipsă de lînă şi 
piei. 

În seara aceea, vînătorii se întoarseră frînţi de oboseală la Casa 
de Granit. Totuşi, a doua zi se duseră din nou să viziteze stina. 
Prizonierii lor încercaseră într-adevăr să răstoarne gardul, dar, 
neizbutind, se liniştiseră. 

În tot timpul lunii februarie, nu se mal întâmplă nimic important. 
Muncile zilnice se desfăşurau în cea mai perfectă ordine şi, în 
timp ce îmbunătăţeau drumurile care duceau la stînă şi la portul 
Balonului, pionierii începură construirea celui de-al treilea drum, 
care ducea de la platou pînă pe coasta apuseană. Din toată 
insula Lincoln, rămîneau încă necunoscute marile păduri, care 
acopereau peninsula Serpentină. Acolo se ascundeau fiarele, pe 
care Gedeon Spilett socotea să le stirpească cu desăvirşire. 
Înainte de începerea anotimpului friguros, pionierii dădură cea 
mai mare atenţie culturii plantelor sălbatice, care fuseseră 
transplantate din pădure pe platoul Grande-Vue. Harbert nu se 
întorcea niciodată dintr-o excursie, fără să aducă vreo cîteva 
plante folositoare. Într-o zi, adusese o plantă, a cărei sămînţă 
presată dădea un untdelemn excelent; altă dată, adusese un fel 
de măcriş, cu calităţi antiscorbutice, care nu era de disprețuit; 
izbuti să găsească chiar şi nişte tubercule preţioase, care 
semănau cu cartofii. Acum, grădina de zarzavat era bine 
îngrijită, bine stropită, bine apărată împotriva lăcomiei păsărilor 
şi împărţită în mici tarlale, în care creşteau: salată, măcriş, napi, 
hrean şi alte zarzavaturi. Pămîntul de pe acest platou, fiind 
foarte roditor, pionierii puteau să se aştepte la cele mai bogate 
recolte. 

Nu le lipseau nici băuturile variate, în afară doar de vin, aşa că 
oamenii noştri nu aveau de ce se plinge. Pe lingă ceai, făceau 
lichior din rădăcini de dragonier şi, folosind mugurii unuia din 
soiurile de pini de pe insulă, Cyr'us Smith fabrică un fel de bere. 


Pe la sfîrşitul verii, curtea de păsări se îmbogăţi cu o pereche de 
dropii şi cu nişte cocoşi minunaţi, cu creasta şi guşile negre, 
care se plimbau ţanţoşi pe malurile lacului. 

După cum se vede, mulţumită muncii acestor oameni curajoşi şi 
inteligenţi, totul mergea strună. În serile calde de vară, după ce 
isprăveau cu treburile, pionierii se aşezau la marginea platoului 
Grande-Vue, sub un fel de cerdac acoperit cu plante agăţătoare, 
pe care îl înjghebase Nab. Stăteau de vorbă, făceau tot felul de 
planuri şi buna dispoziţie a marinarului nu înceta să 
înveselească grupul, în care domnea cea mai bună înţelegere. 
Se vorbea şi de patrie. Ce-o mai fi cu Războiul de Secesiune ? 
Un ziar ar fi fost bine venit în insula Lincoln. De 11 luni 
rupseseră orice legătură cu restul lumii şi, curînd, la 24 martie, 
se împlinea un an, de cînd vintul îi aruncase pe această insulă 
necunoscută. Pe atunci, erau nişte bieţi naufragiaţi, care nu 
ştiau cum să scape cu viaţă din ghearele elementelor 
dezlănţuite ! lar acum, mulţumită înţelepciunii şi hărniciei lor, 
deveniseră nişte adevăraţi colonişti, înzestrați cu arme, unelte, 
instrumente, oameni care fuseseră în stare să transforme, spre 
folosul lor, animalele, plantele şi minereurile insulei. 

Da ! Pionierii vorbeau adesea de toate acestea şi făceau 
nenumărate planuri de viitor. 

Cyrus Smith mai mult asculta decît vorbea. Câteodată, o glumă 
a lui Pencroff sau o reflecţie a lui Harbert îl făceau să zimbească; 
dar, mereu şi pretutindeni, el se gîndea la acele întîmplări 
inexplicabile, trăite pe insulă, la taina ciudată, căreia nu-i găsise 
încă dezlegare. 


CAPITOLUL IX 

Vreme rea. Ascensorul hidraulic. Fabricarea sticlei. Arborele de 
piine. Nenumăratele vizite la stînă. Turma se măreşte. O 
întrebare a reporterului. Coordonatele exacte ale insulei Lincoln. 
Propunerea lui Pencroff. 


În prima săptămînă a lunii martie, timpul se schimbă. Căldura 
devenea din ce În ce mai mare. Atmosfera era încărcată cu 
electricitate şi se apropia o furtună. 

Într-adevăr, în ziua de 2 martie, se auzi un tunet puternic. Vîntul 
suflă dinspre răsărit şi grindina lovi direct în faţada Casei de 
Granit, pîrîind ca o salvă de mitralieră. Pionierii închiseră bine 
uşa şi obloanele, ca apa să nu pătrundă în camerele lor. 

Zărind grindina, de mărimea oului de porumbel, Pencroff n-avu 
decît un gînd: lanul său de grîu era în mare primejdie. 

Marinarul se repezi îndată la cîmp, unde căpşoarele verzi ale 
spicelor începuseră să se arate şi, înfruntând vijelia, îşi acoperi 
recolta cu o pînză groasă.Vremea rea tinu o săptămînă, în care 
timp tunetul nu încetă să bubuie în înalturilc cerului, nici măcar 
în răstimpurile cînd furtuna se mai potolea. Trăsnetul căzu de 
mai multe ori pe plajă şi dobori mulţi copaci, printre care un pin 
uriaş, ce creştea pe 
malul lacului, la 
marginea pădurii. In 
mai multe rînduri, 
nisipul atins de fluidul 
electric se topi, 
prefăcîndu-se în sticlă. 
Privind nisipul, 
inginerul se gîndi că 
nu va fi chiar atit de 
greu să împodobească 
într-o bună zi 
ferestrele casei lor cu 
geamuri groase şi 
trainice, care să-i 
apere de vînt, ploaie şi 
grindină. 

Nemaiaviînd lucrări 
urgente afară, pionierii 
se folosiră de vremea 
urită, ca să 
îmbunătăţească 
interiorul Casei de 
Granit. Inginerul 
instala un strung, cu 


ajutorul căruia fabricară cîteva obiecte de toaletă şi de bucătărie 
şi mai ales nasturi, de care duceau mare lipsă. întocmiră un 
rastel pentru puştile care erau întreţinute cu cea mai mare grijă, 
şi mai făcură etajere şi dulapuri. în tot timpul cît ţinu vremea 
rea, scîrțiiţul uneltelor şi uruitul strungului răspundeau tunetelor 
de afară. 

Jup nu fu uitat nici el; urangutanul avea camera lui lîngă 
magazie, un fel de cabină cu un culcuş bun, de care era foarte 
mulţumit. 

— Jup ăsta nu face nazuri, repeta adesea Pencroff; nu cere nimic 
şi nu se supără niciodată. 

— Ce vrei, e ucenicul meu, răspundea Nab. 

— Ba e mai bun ca tine, riposta marinarul rîzînd, fiindcă, tu, 
Nab, vorbeşti, pe cînd el tace! 

Se înţelege că Jup ştia tot ce avea de făcut. El peria hainele, 
învîrtea frigarea, mătura camerele, servea la masă, aşeza 
lemnele şi - lucru care îl încînta pe Pencroff - nu se culca 
niciodată înainte de a-l înveli bine pe marinar. 

Sănătatea membrilor coloniei, oameni şi animale, era din ce în 
ce mai bună. Viaţa în aer liber, într-un ţinut sănătos, cu o climă 
temperată, le pria de minune şi se părea că aveau să fie feriţi de 
boli şi pe viitor. 

Total mergea cit se poate de bine. Harbert crescuse cu, două 
degete într-un an, Şe dezvoltase foarte mult şi făgăduia să 
devină un,om desăvirşit, atît din punct de'vedere fizic, cît şi din 
punct de vedere moral. De altminteri, folosea orice clipă de 
răgaz, pentru a se instrui; citea cărţile pe care le găsise în ladă 
şi, în afară de învăţămintele practice pe care i le punea la 
îndemînă însăşi situaţia în care se afla, găsise în inginer un 
excelent profesor de ştiinţe, şi în reporter, un profesor de limbi 
străine — doi dascăli care-i întregeau de minune cunoştinţele. 
Inginerul dorea să transmită tînărului tot ce ştia, să-l instruiască 
prin exemplu şi prin vorbă, şi Harbert ştia să se folosească din 
plin de lecţiile dascălului său. 

„Dacă mor eu, gindea Cyrus Smith, el mă va înlocui !” 

Furtuna se potoli în ziua de 9 martie, dar cerul rămase acoperit 
toată luna. Atmosfera, puternic tulburată de descărcările 
electrice, nu-şi mai recapătă limpezimea; ceața nu se mai 
risipea şi ploile se ţinură lanţ, afară de trei-patru zile frumoase, 
pe care le folosiră pentru noi excursii. 


Cam pe vremea aceea, femela de onaggas născu un pui, toto 
femelă, care fu binevenit. Şi turma de mufloni de la stînă se 
înmulţi, spre marea bucurie a lui Nab şi a lui Harbert, care îşi 
aveau fiecare favoritul lor printre noii născuţi. 

Se făcu de asemeni o încercare de domesticire a pecarilor, care 
reuşi din plin. Clădiră o cocină lîngă curtea de păsări, în care se 
zbenguiră curînd cîţiva pui, pe cale să se domesticească, 
supraveghiaţi de Nab. Domnul Jup, care avea misiunea să le 
aducă hrana de toate zilele, lături şi rămăşiţe de la masă, se 
juca uneori cu ei, trăgîndu-i de codiţă; dar o făcea în glumă şi nu 
cu răutate, jucîndu-se ca un copil cu codiţele lor mici şi răsucite. 
Într-o zi, Pencroff, stînd de vorbă cu inginerul, îi aminti de o 
făgăduială pe care nu avusese încă vreme să şi-o ţină. 

— Domnule inginer, ne-aţi vorbit odată despre un aparat, care 
să desființeze scările Casei de Granit. Cînd aveţi de gînd să ni-l 
faceţi ? 

— Vrei să spui, un fel de ascensor ? întrebă Cyrus Smith. 

— Să-l numim ascensor, dacă vreţi, răspunse marinarul. N-are 
importanţă numele, numai să ne ducă uşor pînă la locuinţa 
noastră. 

— N-ar fi greu de făcut, Pencroff, dar găseşti că e nevoie de el? 
— Desigur, domnule Cyrus. După ce ne-am făcut rost de strictul 
necesar, trebuie să ne gîndim şi la confort. S-ar putea să fie cam 
prea comod pentru oameni, dar pentru căratul lucrurilor este 
absolută nevoie deel. Nu e uşor să te caţeri pe o scară atit de 
înaltă, cînd duci poveri în spate ! 

— Bine, Pencroff, voi încerca să te mulţumesc, hotărî Cyrus 
Smith. 

— Dar nu aveţi nici o maşină la dispoziţie ! 

— O vom face noi! 

— O maşină cu aburi ? 

— Nu, una pe care o va pune în mişcare forţa apei. 

Intr-adevăr, pionierii aveau la îndemînă o forţă naturală, pe care 
inginerul hotărî s-o folosească, pentru a pune în mişcare 
aparatul său. 

Pentru aceasta, era destul să mărească debitul micii derivații, 
care aducea apă din lac în interiorul Casei de Granit. Trebuiră 
doar să lărgească gura canalului, făcînd astfel să crească 
şuvoiul apelor, care cădeau cu putere în fundul culoarului, şi al 
căror prisos se scurgea prin puţul subteran. Dedesubtul acestei 


căderi de apă, inginerul instala un cilindru, prevăzut cu lopăţele 
şi legat printr-un cablu, înfăşurat pe o roată aflată înafară. De 
cablu, era atîrnat un coş mare de răchită. Aparatul funcţiona cu 
ajutorul unei frânghii lungi, care atîrna pînă la poalele falezei. 
Trăgând de frînghie, se punea în mişcare — sau se oprea — 
motorul hidraulic, ridicînd coşul pînă la intrarea Casei de Granit. 
Spre bucuria tuturor, în ziua de 17 martie, ascensorul funcţiona 
pentru întîia oară. De atunci, toate poverile — lemne, cărbuni, 
provizii şi oameni — fură urcate cu ascensorul. Top era cel mai 
încîntat de această îmbunătăţire, căci el nu era ager ca Jup şi de 
multe ori făcuse ascensiunea scărilor spre Casa de Granit pe 
spinarea lui Nab sau a urangutanului. 

Cyrus Smith încercă totodată să Fabrice şi sticlă, lucru pentru 
care amenaja vechiul cuptor de oale, ceea ce se dovedi a fi 
destul de greu. Dar, după cîteva experienţe neizbutite, sfirşi prin 
a înjgheba şi atelierul de sticlărie. Timp de cîteva zile, inginerul 
şi ajutoarele sale, adică, bineînţeles, Harbert şi Gedeon Spilett, 
nu mai ieşiră pe afară. 

Substanțele care intră în compoziţia sticlei sînt nisipul, creta şi 
soda. Ori, nisip se găsea pe plajă, cretă se extrăgea din var, 
plantele marine dădeau soda; piritele - acidul sulfuric, iar 
cărbunele, care trebuia să încălzească cuptorul pînă la 
temperatura dorită, se găsea din belşug în pămînt. Cyrus Smith 
avea tot ce-i trebuia ca să înceapă. 

Unealta, a cărei Fabricaţie prezintă cea mai mare greutate, Fu 
„ţeava de suflat” a sticlarului, un tub de fier, lung de cinci-şase 
picioare, care se introduce în amestecul lichid, incandescent. Cu 
ajutorul unei benzi de Fier, lungă şi subţire, pe care o Făcu sul 
ca o ţeava de puşcă, Pencroff izbuti să fabrice ţeava, punînd-o 
repede în stare de funcţiune. 


În ziua de 28 martie, cuptorul fu încins. Amestecul depus în 
creuzetele de pămînt se alcătuia din o sută de părţi nisip, 
treizeci şi cinci cretă, patruzeci sulfat de sodiu - totul amestecat 
cu puţin cărbune pisat. Cînd temperatura ridicată a cuptorului 
prefăcu întreaga compoziţie într-o masă lichidă, sau mai bine zis 
într-o pastă, Cyrus Smith culese cu vergeaua o cantitate mică 
de pastă, o bătu pe o parte şi pe alta pe o placă de metal 
pregătită mai 
dinainte, dîndu-i astfel 
o formă bună pentru 
suflat, apoi îi întinse 
lui Harbert ţeava, 
spunîndu-i să sufle în 
ea. 

— Aşa cum se fac 
baloanele de săpun ? 
întrebă băiatul. 

— Intocmai, răspunse 
inginerul. 

Umflîndu-şi obrajii, 
Harbert suflă atit de 
tare în ţeava pe care 
o învîrtea mereu, încît 
izbuti să dilate masa 
sticloasă. O înmuiară 
din nou în pastă şi 
suflară, pînă ce se 
formă o băşică mare. 
Atunci, Cyrus Smith 
luă ţeava din mîinile 
lui Harbert şi, dîndu-i 
o mişcare de pendul, 
izbuti să lungească 
băşica maleabilă, pînă cînd aceasta capătă. o armen 
cilindroconică. 

Obţinu astfel un fel de cilindru de sticlă, terminat la capete cu 
două calote sferice; cu ajutorul unui cuțit muiat în apă rece, 
retezară capetele cilindrului, apoi îl despicară de-a lungul său şi, 
după ce-l făcură din nou maleabil, încălzindu-l a doua oară, el fu 
întins pe o placă, cu ajutorul unei vergele de lemn. 


Primul geam fusese fabricat, şi era destul să reînceapă de 
cincizeci de ori operaţia, pentru a obţine cincizeci de geamuri. 
Ferestrele Casei de Granit avură în curînd geamuri, deşi nu prea 
transparente, totuşi, destul de bune. 

Fabricarea sticlelor şi a paharelor fu lucru uşor pentru ei şi le 
dădeau forma la întîmplare, aşa cum ieşeau la suflat. Pencroff 
ceru să fie pus şi el la treabă. îndeletnicirea aceasta îi făcea 
mare plăcere, dar sufla atît de tare, încît obiectele fabricate de 
el aveau formele cele mai caraghioase, lucru care-l umplea de 
bucurie. 

Cu prilejul unei excursii, pionierii descoperiră un nou copac, ale 
cărui produse sporiră rezervele alimentare ale coloniei. 
Mergînd la vînătoare, Cyrus Smith şi Harbert se aventuraseră 
într-o zi în pădurea Far-West-ului, ceva mai departe decit altă 
dată. Stăteau într-una de vorbă, Harbert punînd ca de obicei mii 
de întrebări şi inginerul răspunziînd cu plăcere. Dar vînătoarea, 
ca orice îndeletnicire, cere să-ţi vezi de ea cum trebuie şi cum 
Cyrus Smith nu era vînător prea dibaci, iar Harbert discuta 
mereu chestiuni de fizică şi chimie, scăpară mult vînat, care le 
venise chiar în bătaia puştii. Ziua era foarte înaintată şi cei doi 
vînători erau cît pe aci să creadă că au făcut excursia în zadar, 
cînd Harbert se opri scoţind un țipăt de bucurie. 

— Ah, domnule Cyrus, vedeţi copacul acela ? 

Şi arătă spre un fel de arbust, care avea tulpina acoperită cu o 
scoarță solzoasă şi frunzele vărgate cu dungi mici, paralele. 

— Ce fel de copac este ? Seamănă cu un mic palmier, spuse 
Cyrus Smith. 

— Este un cycas revoluta, îl am reprodus în dicţionarul meu de 
ştiinţele naturii. 

Dar nu văd fructele lui. 

— Într-adevăr, domnule Cyrus, nu are fructe, răspunse Harbert, 
dar trunchiul său conţine un fel de făină, pe care o vom găsi 
gata măcinată. 

— Atunci, ăsta este arborele de piine ? 

— Da, arborele de piine. 

— Ei bine, băiete, îi răspunse inginerul, ai făcut o descoperire 
prețioasă, în aşteptarea recoltei noastre de grîu. La lucru deci şi 
să nădăjduim că nu te-ai înşelat! 

Harbert nu se înşelase. Frîngind tulpina unui cycas, el găsi 
printre fibrele lemnoase o cantitate oarecare de măduvă 


făinoasă. Această feculă era amestecată cu un suc mucilaginos, 
neplăcut la gust, care putea fi totuşi uşor înlăturat prin presare, 
obţinîndu-se astfel o adevărată făină de calitate superioară şi 
foarte hrănitoare. 

Cyrus Smith şi Harbert, după ce-şi fixară puncte de orientare 
sigure în porţiunea Far-West-ului, unde creşteau aceşti copaci, 
se întoarseră la Casa de Granit, aducînd vestea descoperirii 
făcute. 

A doua zi dimineaţă, pionierii începură recoltarea făinii. 
Pencroff, din ce în ce mai entuziasmat de insula sa, îl întrebă pe 
inginer: 

— Domnule Cyrus, credeţi că există insule pentru naufragiaţi ? 
— Ce înţelegi prin asta, Pencroff ? 

— Înţeleg insule anume create, unde naufragiaţii să se descurce 
cît mai bine. 

— Or fi, răspunse zimbind inginerul. 

— Ba, eu cred că există sigur, spuse Pencroff, şi sînt convins că 
insula Lincoln face parte dintre ele ! 

Se întoarseră la Casa de Granit, încărcaţi cu o cantitate mare de 
tulpini de cycas. Inginerul făcu o presă, cu ajutorul căreia 
extrase sucul mucilaginos, amestecat cu fecula, obţinînd astfel o 
mare cantitate de făină, care, în mîinile lui Nab, se prefăcu in 
piine şi budinci. Nu era adevărata piine de grîu, totuşi semăna 
mult cu ea. 

Între timp, femela onaggas, caprele şi oile stînei dădeau laptele 
necesar coloniei. Căruciorul făcea deseori drumul la stînă şi cînd 
era rîndul lui Pencroff, el îl lua şi pe Jup, lăsîndu-l să mine. Jup 
pocnea din bici şi îşi îndeplinea cît se poate de bine misiunea. 


Totul mergea foarte bine, atît în gospodăria lor, cît şi la stînă, şi 
pionierii n-ar fi avut de ce să se plingă, dacă nu s-ar fi aflat atit 
de departe de patrie. Ei se adaptaseră atit de bine vieţii pe care 
o duceau, se obişnuiseră într-atit pe insulă, încît ar fi părăsit cu 
mare părere de rău pămîntul acesta ospitalier . 
Şi totuşi, dragostea de ţară este atit de adînc înrădăcinată în 
sufletul omenesc, încît, dacă vreun vas s-ar fi ivit la orizont, 
pionierii i-ar fi făcut 
semne, ar fi căutat să- 
| atragă în direcţia lor 
şi ar fi plecat cu el !... 
Pînă una alta, duceau 
o viaţă liniştită. 
Insula Lincoln, pe care 
pionierii locuiau de 
mai mult de un an, era 
adesea subiectul 
conversaţiilor lor, şi, 
într-o zi, observară un 
fapt, care avea să 
aibă mai tîrziu urmări 
însemnate pentru ei. 
Era în ziua de 1 
aprilie, într-o 
duminică, şi Cyrus 
Smith se odihnea 
împreună cu tovarăşii 
săi. Era o zi frumoasă, 
cum sînt cîteodată 
zilele de octombrie în 
emisfera boreală. 
Seara, după cină, se 
= aflau cu toţii pe 
Jeran de la marginea platoului Grande-Vue, privind cum 
începeau să se coboare la orizont vălurile nopţii. Nab le servise 
cîteva ceşti de infuzie de boabe de soc, care înlocuia cafeaua. 
Se vorbea despre insulă şi de aşezarea ei izolată în Pacific, cînd, 
Gedeon Spilett spuse deodată: 
— Dragă Cyrus, ai mai controlat poziţia insulei noastre de cînd ai 
găsit sextantul în ladă ? 


— Nu, răspunse inginerul. 

— Poate că ar fi bine s-o faci, folosind un instrument mai precis 
decit acela pe care l-ai avut. 

— La ce bun ? răspunse Pencroff. Doar insula nu-şi va schimba 
prin asta poziţia ! 

— Fără îndoială, continuă Gedeon Spilett, dar s-ar putea 
întîmpla ca observaţiile să fi fost inexacte, din cauza 
imperfecţiunii aparatelor, şi dacă avem posibilitatea să 
controlăm... 

— Ai dreptate, dragă Spilett, răspunse inginerul. Ar fi trebuit să 
fac aceasta mai devreme, deşi sînt sigur că dacă am făcut vreo 
greşeală de calcul, ea nu poate să depăşească cinci grade în 
latitudine sau în longitudine. 

— Ei, cine ştie, continuă reporterul, cine ştie dacă nu ne aflăm 
mai aproape de un țărm locuit decît ne închipuim noi ? 

— Vei afla asta miine, îl încredința Cyrus Smith, şi te asigur că 
dacă n-ar fi existat nenumăratele treburi, care nu mi-au lăsat 
nici un răgaz, am fi ştiut-o de mult. 

— Foarte adevărat, spuse Pencroff. Domnul Cyrus este un 
observator prea bun ca să se fi înşelat şi dacă insula nu s-a 
mişcat din loc, ea se află tot acolo unde a situat-o el. 

— Vom vedea asta miine. 

A doua zi dimineaţă, inginerul se folosi de sextant, ca să verifice 
coordonatele obţinute, şi iată rezultatul observaţiilor sale: 
Prima cercetare îi dăduse următorul rezultat în ceea ce privea 
aşezarea insulei Lincoln: 

Longitudinea vest: 150°—155°; 

Latitudinea sud: 30*—35*. 

A doua cercetare dădu rezultatul următor: 

Longitudinea vest: 150° 30'; 

Latitudinea sud: 34° 57. 

Prin urmare, cu toate că folosise aparate foarte rudimentare, 
Cyrus Smith procedase cu atita îndemiînare, încît greşeala sa nu 
depăşise cinci grade. 

— Acum, spuse Gedeon Spilett, fiindcă pe lîngă sextant avem şi 
un atlas, să vedem, dragă Cyrus, care este poziţia exactă a 
insulei Lincoln în Oceanul Pacific. 

Harbert aduse atlasul care, după cum se ştie, fusese editat în 
Franţa şi redactat prin urmare în limba franceză. 


Harta Pacificului fu desfăşurată, iar inginerul, cu compasul în 
mînă, se pregătea să determine aşezarea insulei. 

Deodată, se opri cu compasul în mînă, strigînd: 

— Dar există pe hartă o insulă în partea asta a Pacificului ! 

— O insulă ? întrebă Pencroff. 

— A noastră, fără îndoială, răspunse Gedeon Spilett. 

— Nu, urmă Cyrus Smith. Aceasta e situată la 153* longitudine 
şi 37° 11' latitudine, adică cu două grade şi jumătate mai la sud 
de insula Lincoln. 

— Şi cum se numeşte ? întrebă Harbert. 

— Insula Tabor. 

— O insulă mai însemnată ? 

— Nu, o insuliţă pierdută în Pacific, care nu cred să fi fost 
cercetată vreodată ! 

— Atunci, o vom vizita noi ! spuse Pencroff. 

— Noi ? 

— Da, domnule Cyrus ! Vom construi o barcă mai mare pe care 
am s-o conduc eu. La ce depărtare ne aflăm de insula Tabor ? 
— La aproximativ 150 de mile spre nord-est, răspunse Cyrus 
Smith. 

— 150 de mile ! Un fleac ! spuse Pencroff. Cu un vînt bun din 
spate, le străbatem în patruzeci şi opt de ore. 

— Dar la ce bun ? întrebă reporterul, 

— Nu se ştie ! Vedem noi! 

În urma acestui răspuns, ei hotărîră să construiască un vas, care 
să poată porni în larg cam prin luna octombrie, cînd va fi din nou 
vreme frumoastă. 


CAPITOLUL X 

Construirea corăbiei. A doua recoltă de grîu. Vinătoarea de kula. 
O plantă nouă, mai mult frumoasă decit folositoare. O balenă în 
larg. Cangea. îmbucătăţirea balenei. întrebuinţarea fanoanelor. 
Sfirşitul lunii mai. Pencroff nu mai are nici o dorinţă. 


Cînd Pencroff îşi punea ceva în gînd, nu dădea nici altora răgaz 
şi nu-şi găsea nici el liniştea pînă cînd lucrul nu se înfăptuia. 
Acum, marinarul voia să viziteze insula Tabor şi în acest scop 
avea nevoie de un vas de o anumită mărime: trebuia deci 
construit acest vas. 

Inginerul, de acord cu marinarul, întocmi planul. 


Corabia trebuia să aibă o lungime de treizeci şi cinci de picioare 
de la prova la pupa şi o lăţime de nouă picioare, iar adîncimea ei 
nu trebuia să treacă de şase picioare, atit cît era suficient să 
aibă destulă afundare, pentru a nu fi luată de curent. 

Ce lemn trebuia întrebuințat la construirea vasului? Ulmul sau 
bradul, care se găseau din belşug pe insulă ? Hotărîră să 
folosească bradul, al cărui lemn se crapă uşor, dar care se 
prelucrează bine şi 
rezistă la apă tot atit 
de bine ca şi ulmul. 
Acestea fiind hotărite 
şi deoarece mai erau 
şase luni pînă în 
primăvară, pionierii se 
înţeleseră ca numai 
Cyrus Smith şi Pencroff 
să lucreze la 
construirea vasului. 
Gedeon Spilett şi 
Harbert aveau să 
continue să vineze, iar 
Nab şi domnul Jup, 
ajutorul său, nu 
trebuiau să 

părăsească treburile 
casei, care intrau în 
atribuţiile lor. 

Copacii fură aleşi de 
îndată, tăiaţi apoi şi 
prefăcuţi în scînduri. 
După opt zile, unghiul 
coastei dintre Cămin şi = AA 
faleză fusese 
transformat în şantier, iar pe nisip se întindea scheletul unui 
vas, prevăzut cu prova şi pupa. 

Cyrus Smith nu lucrase nici acum la întîmplare. Iscusit în toate, 
se pricepea şi în materie de construcţii marine, aşa că, înainte 
de a începe treaba, îşi fixase pe hîrtie modelul vasului. De altfel, 
avea un ajutor preţios în Pencroff, care lucrase cîţiva ani pe un 


SĂ sa tă 


şantier din Brooklyn şi care îşi cunoştea meseria. Astfel, totul fu 
făcut după calcule serioase şi matură chibzuinţă. 

Nu era de mirare că Pencroff muncea cu înflăcărare la această 
nouă operă şi că n-ar fi vrut s-o părăsească nici o clipă. 

Un singur eveniment izbuti să-l îndepărteze de pe şantier, dar 
numai pentru o singură zi. Fu stringerea celei de a doua recolte 
de grîu, în ziua de 15 aprilie. Ca şi cea dintii, recolta a doua le 
îndreptăţi aşteptările, dînd cantitatea de grîu la care se 
aşteptau. 

— Cinci baniţe, domnule Cyrus ! spuse Pencroff, după ce îşi 
măsură cu grijă comoara. 

— Cinci baniţe, răspunse inginerul, asta înseamnă socotind o 
sută treizeci de mii de boabe de baniţă, un total de şase sute 
cincizeci de mii de boabe de grîu ! 

— Foarte bine spuse marinarul. După ce vom pune de o parte o 
mică rezervă, vom semăna de data aceasta tot griul. 

— Bine, Pencroff, şi dacă recolta viitoare va fi la fel de bună, 
vom avea patru mii de baniţe. 

— Şi vom mînca piine ? 

— Desigur, Pencroff, vom munca piine ! 

— Te pomeneşti că vom fi nevoiţi, să facem o moară ? 

— Facem şi o moară, Pencroff ! 

Pregătiră apoi cu multă grijă pămîntul pentru al treilea lan de 
grîu, mult mai întins decit celelalte două de pînă atunci, 
încredinţindu-i preţioasele grăunţe. După aceea, Pencroff se 
întoarse la corabia lui. 

Între timp, G&deon Spilett şi Harbert vînau prin împrejurimi. 
Pătrunzînd destul de adînc în părţile necunoscute ale Far-West- 
ului, mergeau cu puştile încărcate, gata să facă faţă oricărei 
întîlniri neplăcute. Era destul de grea explorarea acestor păduri 
dese, în care soarele străbătea anevoie printre ramurile 
stufoase. De aceea, reporterul nici nu se aventura decit cu 
busola de buzunar, căci fără ea nu ar fi regăsit drumul. Se 
întîmpla adesea ca vînatul să fie rar în aceste locuri, unde nu se 
puteau mişca în voie. Izbutiră totuşi să ucidă trei ierbivore mari, 
pe la sfîrşitul lunii aprilie. Erau nişte kula, animale pe care ie mai 
întîlniseră şi pe ţărmul de nord al lacului. Aici, în pădure, ele se 
lăsau omorite prosteşte, chiar printre tufişurile în care îşi căutau 
scăparea. Pieile lor, aduse la Casa de Granit, au fost tăbăcite cu 
ajutorul acidului sulfuric, pentru a le putea folosi mai tirziu. 


Gedeon Spilett mai făcu încă o descoperire prețioasă. 

In ziua de 30 aprilie, cei doi vinători pătrunseseră, ca de obicei, 
mai adînc în partea de sud-vest a pădurii Far-West. Ajungînd 
într-un fel de luminiş, scăldat în razele arzătoare ale soarelui, 
reporterul, care mergea înaintea lui Harbert, fu izbit de mirosul 
pe care-l răspîndeau nişte plante cu tulpina dreaptă şi cu florile 
aşezate în ciorchine. Smulgind vreo două tulpini, el se întoarse 
către băiat: 

— la vezi, ce-i asta, Harbert ? 

— Unde aţi găsit această buruiană, domnule Spilett ? 

— Creşte din belşug în luminişul de colo. 

— De astă dată, domnule Spilett, răspunse băiatul, aţi 
descoperit o comoară, pentru care Pencroff vă va fi 
recunoscător cît va trăi aici. 

— Te pomeneşti că e tutun ? 

— Sigur că da. Şi chiar dacă nu e de prima calitate, este totuşi 
tutun adevărat. _ 

— Ce-o să se mai bucure Pencroff! Insă vreau să cred că nu-l va 
fuma pe tot. Va trebui să ne lase puţin şi nouă. 

— Mi-a venit o idee, care nu poate fi rea, domnule Spilett, îi 
răspunse Harbert. Ce-ar fi dacă nu i-am spune nimic lui Pencroff, 
pînă cînd uscăm frunzele şi apoi să-i oferim într-o bună zi o pipă 
gata umplută? 

— Bună idee, Harbert, şi sînt încredinţat că, începînd din ziua 
aceea, nu-i va mai lipsi nimic pe insulă bravului nostru tovarăş ! 
Culeseră o mare cantitate de tutun, se furişară, cu ea în Casa de 
Granit şi o ascunseră cu multă băgare de seamă, de parcă 
Pencroff ar fi fost un. vameş grozav de sever. 

Cyrus Smith şi Nab luau şi ei parte la complot. Astfel, cu toate 
că uscarea şi pregătirea frunzelor, pe care după aceea le tocară 
şi le uscară din nou pe nişte pietroaie încălzite în foc, ceru un 
timp destul de îndelungat, marinarul nu bănui nimic. Operația 
tinu vreo două luni şi totul se petrecu fără ştirea lui Pencroff, 
care era atit de ocupat cu corabia lui, încît nu se abătea pe la 
Casa de Granit decît seara, la culcare. 

Îi fu dat totuşi să mai întrerupă o dată munca lui favorită, în ziua 
de 1 mai, cînd avură o mare expediţie pescărească, la care, de 
voie, de nevoie, toţi locuitorii insulei fură nevoiţi să ia parte. 

De citeva zile, pionierii noştri observaseră că în largul apelor 
oceanului, la o depărtare de vreo douătrei mile, înota un animal 


uriaş. Era o balenă din cele mai mari, aparţinînd, după toate 
probabilitățile, speţei australe numită balena Capului. 

— Mare noroc ar da peste noi dacă am pune mina pe ea ! strigă 
marinarul. Ah ! Să fi avut un vas cum trebuie şi o cange în bună 
stare, ce mai strigam eu acum: „Haideţi, băieţi, face să punem 
mîna pe ea!” 

— Cît despre mine, Pencroff, răspunse Gedeon Spilett, tare mi- 
ar fi plăcut să te văd mînuind cangea. Frumos spectacol trebuie 
să fie. 

— Frumos, n-am ce zice, însă cam periculos, spuse inginerul. 
Dar cum n-avem cu ce să atacăm balena, cred că e mai bine să 
o lăsăm în pace. 

— Mă miră totuşi, spuse reporterul, să văd o balenă la această 
latitudine ! 

— De ce te miri, domnule Spilett ? întrebă Harbert. Ne aflăm 
tocmai în acea parte a Pacificului, pe care pescarii americani şi 
englezi o numesc „WhaleField”?*, şi prin meleagurile astea, 
aşezate între Noua Zeelandă şi America de Sud, se întîlnesc cele 
mai multe balene din emisfera australă. 

— Nimic mai adevărat, răspunse Pencroff. Ce mă miră însă, este 
că n-am mai văzut şi altele pînă acum prin aceste părţi. Dar ce- 
mi tot bat eu capul cu balenele, că tot nu ne putem apropia de 
ele ! 

Şi Pencroff se întoarse la şantier, oftînd cu părere de rău, căci în 
fiecare marinar zace un pescar, şi dacă este adevărat că 
plăcerea de a pescui este direct proporţională cu mărimea 
peştelui prins, este uşor de închipuit ce simţămiînt încearcă 
pescarul în faţa unei balene! 

Şi trebuie să se ţină seama că pentru ei nu putea fi vorba deo 
simplă plăcere ! O astfel de pradă ar fi însemnat o comoară 
pentru colonie, unde grăsimea şi fanoanele balenei puteau să 
găsească nenumărate întrebuinţări. 

Dar se întîmplă totuşi un lucru ciudat: balena pe care o văzuseră 
nu părea dornică să părăsească apele din apropierea insulei, 
aşa că, de la ferestrele Casei de Granit sau de pe platoul 
Grancie-Vue, Harbert şi Gedeon Spilett nu mai lăsau ochianul, 
atunci cînd nu erau la vînătoare, ba chiar şi Nab, de lîngă plita 
lui, pîndea cu încordare toate mişcările uriaşei vieţuitoare. 
Cetaceul pătrunsese adînc în golful Uniunii, pe care îl cutreiera 

repede de la capul Mandibulei pînă la capul Ghearei, folosindu- 
se de coada-i puternică, pe care părea să se proptească, şi 
atingînd uneori o viteză de douăsprezece mile pe oră. 
Câteodată, se apropia atit de mult de insuliţa Salvării, încît îl 
vedeau;în întregime. Era într-adevăr o balenă australă, cu totul 
neagră şi cu capul mai turtit decît acela al balenelor nordice. 
Arunca prin nările sale, la mare înălţime, trimbe de aburi sau de 
apă — nu se ştie precis căci oricît pare de ciudat acest lucru, 
naturaliştii şi cu vînătorii de balene încă nu au izbutit să aibă 
aceeaşi părere în această privinţă. 

Ce împroşcă ea oare pe nări ? Apă sau aburi ? Cei mai mulţi 
naturalişti sînt de părere că înmroşcă aburi care, dînd de aer 
rece, se condensează şi cad sub formă de apă. 

Prezenţa acestui mamifer marin nu înceta să-i preocupe pe 
pionieri. Pencroff, mai ales, era nervos şi nu-i mai era gîndul la 
lucru. Ajunsese să rivnească la această balenă, aşa cum 
rivneşte un. copil la un lucru interzis. O visa şi noaptea, şi 
vorbea în somn despre ea. Este sigur că dacă şalupa ar fi fost 
gata, n-ar fi şovăit nici o clipă să pornească în urmărirea ei. 
Dar ceea ce coloniştii nu putuseră să facă, întîmplarea făcu 
pentru ei şi, în ziua de 3 mai, Nab, care stătea la fereastra 
bucătăriei, vesti cu multă gălăgie că balena fusese aruncată pe 
ţărmul insulei. 

Harbert şi Gedeon Spilett, care erau gata de plecare, îşi 
lepădară puştile, Pencroff zvîrli toporul şi împreună cu Cyrus 
Smith şi Nab se îndreptară spre locul unde fusese aruncat 
cetaceul. 


Balena zăcea spălată de flux pe plaja de la capul Epavei, la vreo 
trei mile de Casa de Granit. Astfel stînd lucrurile, nu se putea 
crede că avea să-i fie uşor să se elibereze singură. în orice caz, 
pionierii trebuiau să se grăbească să-i taie o eventuală 
retragere. Se înarmară deci cu căngi şi ciomege, trecură în 
grabă podul de peste rîul Mercy, coborînd apoi malul drept al 
rîului şi, în mai puţin de douăzeci de minute, ajunseră lîngă 
_ E uriaşa vieţuitoare, 
deasupra căreia se 
roteau în zbor stoluri 
dese de păsări, 

picioare, care putea 
să cîntărească, vreo 
sută cincizeci de mii 
de livre ! Ciudat însă: 
monstrul acesta nu 
se mişca, nu se 
zbătea, şi nu căuta să 
se întoarcă în larg cu 
ajutorul fluxului. 
Explicaţia o aflară 
pionierii în curînd, 
făcînd înconjurul 
animalului, după 
retragerea apelor. 

z - NK ay Balena era moartă şi, 
eree dreaptă a iii avea înfiptă o cange. 
— Să fie oare pescuitori de balene prin împrejurimi ? întrebă 
grăbit Gedeon Spilett. 
— De ce să fie ? spuse marinarul. 
— Păi cangea... 
— Ei, domnule Spilett, asta nu dovedeşte nimic, răspunse 
Pencroff. Sînt balene care străbat mii de mile cu cangea înfiptă 

în pîntece şi nu e lucru rar ca o balenă lovită de cange în Nordul 
Atlanticului să vină să moară în Sudul Pacificului. 

— Bine, dar... începu reporterul, nemulţumit de răspunsul lui 
Pencroff. 

— Tot ce se poate, îi tăie vorba Cyrus Smith. Să ne uităm însă cu 
luare aminte la cange; pescuitorii de balene au obiceiul să zgirie 
pe ea numele vasului lor. 

Într-adevăr, smulgînd cangea din pîntecele animalului, Pencroff 
citi următoarea inscripţie: 

Maria-Stella 

Vineyard 

— Un vapor din Vineyard” ! Un vapor din ţara mea ! strigă el. 
Maria-Stella ! Frumos balenier, pe legea mea ! Şi ce bine îl 
cunosc! Ah, dragii mei, un vapor din Vineyard ! Un balenier din 
Vineyard 

Şi, agitînd cangea, marinarul repeta impresionat numele drag, 
numele oraşului în care se născuse ! 

Apoi, cum nu se aşteptau să apară Maria-Stella ca să-şi reclame 
balena vînată, hotărîră s-o taie înainte de a intra în 
descompunere, cu atît mai mull cu cât păsările de pradă, care 
de cîteva zile pîndeau această namilă de carne, se arătau 
hotărite să pună stăpinire pe ea. Pionierii se văzură nevoiţi să 
folosească armele, pentru a le îndepărta. 

Se dovedi că balena era o femelă, ale cărei mamele conţineau o 
mare cantitate de lapte care, potrivit părerii unora dintre 
naturalişti, seamănă destul de mult cu laptele de vacă, atit în 
privinţa gustului, cît şi a culorii şi densităţii. 

Pencroff, care lucrase odinioară pe un vas de pescuit balene, 
conduse operaţiile tăierii, destul de neplăcute de altfel, şi care 
ţinură trei zile; nici unul dintre pionieri nu se dădu înapoi de la 
această muncă, nici chiar Gedeon Spilett, care, după spusele 
marinarului, promitea să devină cu timpul „un foarte bun 
naufragiat”. 

Grăsimea balenei, tăiată în fişii groase de două picioare şi 
jumătate, fu ciopirţită apoi în bucăţi de vreo mie de livre fiecare 
şi topită în vase mari de pămînt, aduse la faţa locului. În felul 
acesta, evitau răspîndirea mirosului ei neplăcut în împrejurimile 
Casei de Granit. Cu toate că o treime se pierdu prin topire, le 
rămase totuşi destulă grăsime; limba singură dăduse şase mii 

de livre de ulei, iar buza mferioară, alte patru mii. Afară de 
grăsime, care avea să le asigure pentru multă vreme stearină şi 
glicerina de care aveau nevoie, mai obţinură şi fanoanele, pe 
care erau siguri că le vor întrebuința, cu toate că umbrelele şi 
corsetele nu erau la modă în insula lor. Falca de sus era 
prevăzută de o parte şi de alta cu opt sute de lame cornoase, cit 
se poate de flexibile, ca doi piepteni mari, ai căror dinţi, lungi de 
şase picioare, rețin în gură miile de mici vieţuitoare — peştişori 
şi moluşte — cu care se hrăneşte balena. 

Cînd totul fu gata, spre marea mulţumire a operatorilor, păsările 
puseră stăpinire pe resturile părăsite, consumîndu-le pînă la 
ultima fărimă, iar lucrările de fiecare zi îşi reluară cursul la Casa 
de Granit. 

Totuşi, înainte de a reîncepe lucrul pe şantier, Cyrus Smith se 
apucă să fabrice nişte unelte, care puseră la grea încercare 
curiozitatea tovarăşilor săi. Luă o duzină de fanoane, pe care le 
tăie în şase părţi egale, ascuţindu-le apoi la capete. 

— Dar la ce se mai întrebuinţează şi astea, domnule Cyrus ? 
întrebă Harbert după ce operaţia era isprăvită. 

— Ca să ucidem lupi, vulpi şi chiar jaguari, răspunse inginerul. 
— Chiar acum ? 

— Nu, la iarnă, cînd vom avea şi gheaţă la îndemiînă. 

— Nu înţeleg... răspunse Harbert. 

— Vei înţelege, dragul meu ! zise inginerul. Instrumentul acesta 
nu a fost inventat de mine. El se bucură de mare căutare printre 
vînătorii din insulele 

Aleutine. Cînd va veni gerul, am să îndoi aceste fanoane şi am 
să le stropesc cu apă, pînă cînd le voi acoperi în întregime cu o 
pojghiţă de gheaţă, care le va menţine îndoite; apoi, le voi risipi 
pe zăpadă, după ce mai întîi le voi înveli în grăsime. Cred că îţi 
închipui ce se întîmplă cînd un animal înfometat înghite o astfel 
de momeală. Căldura stomacului topeşte gheaţa, fanonul se 
destinde şi i-l perforează cu virfurile sale ascuţite. — Straşnică 
născocire ! spuse Pencroff. 

— Vom face astfel economie de gloanţe şi de praf de puşcă, 
răspunse Cyrus Smith. 

— Sistemul ăsta e mult mai bun decît capcanele, adăugă Nab. 
— Să aşteptăm deci iarna 

— S-o aşteptăm ! 


Între timp, construirea corăbiei înainta mereu, încît, pe la 
sfîrşitul lunii, pereţii ei se ridicaseră pînă la jumătate. Se şi 
vedea că forma vasului era excelentă şi că va fi în stare să 
înfrunte marea. 

Pencroff muncea cu o rivnă neîntrecută şi doar natura sa 
robustă îl ajuta să ţină piept unui astfel de efort; dar tovarăşii 
săi îi pregătiseră în taină o răsplată, mulţumită căreia, marinarul 
avea să cunoască în ziua de 31 mai una din cele mai mari 
bucurii din viaţa lui. 

În ziua aceea, după cină, pe cînd se ridicau de la masă, Pencroff 
simţi o mînă, apăsîndu-l pe umăr. 

Era Gedeon Spilett, care îi spunea: 

— Stai o clipă, maestre Pencroff. Ai uitat desertul. 

— Mulţumesc, domnule Spilett, — îi răspunse marinarul, — mă 
duc să-mi văd de treabă. 

— Ce-ai spune de-o cafeluţă, dragul meu ? 

— Nu e mare lucru ! 

— Dar o pipă ? 

Pencroff sări de pe scaun şi îngălbeni, văzindu-l pe reporter că-i 
întinde o pipă înfundată şi pe Nab care înainta cu un cărbune 
aprins. 

Încercă să spună ceva, dar nu fu în stare să scoată nici o vorbă. 
Apoi apucă pipa, o duse la gură şi o aprinse cu cărbunele, 
trăgînd cinci-şase fumuri, unul după altul. 

Un nor albăstrui şi parfumat se răspîndi în încăpere şi din 
adîncurile acestui nouraş de fum se auzi o voce, care nu înceta 
să repete ca într-un delir; 

— Tutun, tutun adevărat! 

— Da, Pencroff, avem tutun, răspunse Cyrus Smith. Şi unde mai 
pui că este un tutun minunat! 


— Pe toţi sfinţii, zise marinarul. Acum nu ne mai lipseşte nimic 
pe insula noastră ! 

Şi Pencroff fuma, fuma, fuma ! 

— Şi cine a mai făcut şi descoperirea asta ? întrebă el în cele din 
urmă. Fără îndoială că Harbert ? 

— Nu, Pencroff, domnul Spilett a făcut-o. 

— Mulţumesc, domnule Spilett, strigă marinarul, strîngîndu-l în 
braţe pe reporter, 
care în viaţa lui nu 
mai fusese astfel 
îmbrăţişat. 

— Uf ! Pencroff, 
răspunse Gédéon 
Spilett, de-abia 
trăgîndu-şi sufletul. 
Recunoştinţa trebuie 
să ţi-o împărţi între 
Harbert, care a 
recunoscut buruiana 
asta, Cyrus care a 
preparat-o şi Nab care 
s-a chinuit cu greu să 
păstreze atita vreme 
taina noastră ! 

— Sînt sigur, dragii 
mei, că va veni şi ziua 
în care o să vă 
răsplătesc ! răspunse 
marinarul. Acum ne- 
am legat pe viaţă şi 
pe moarte. 


a E 
CAPITOLUL XI E A 
larna. Bătucitul lînii. Piua. Ideea fixă a lui Pencroff. Fanoanele. La 
ce poate folosi un albatros. Combustibilul viitorului. Top şi Jup. 
Furtuni. Stricăciuni la curtea de păsări. O excursie la mlaştină. 
Cyrus Smith e singur. Explorarea puţului. 


O dată cu venirea lunii iunie, care corespunde cu luna 
decembrie în zona boreală, sosea şi iarna, aşa că pionierii noştri 
se îngrijiră de confecţionarea unor haine trainice şi călduroase. 
Muflonii de la stină fuseseră tunşi, iar lîna lor aştepta să fie 
transformată în stofă de haine. 

Bineînţeles că Cyrus Smith nu avea la îndemiînă nici unul din 
instrumentele care se întrebuinţează pentru torsul şi țesutul 
lînii, de aceea el îşi propuse să folosească proprietatea firelor de 
lînă care se încurcă constituind prin simpla lor încîlcire acea 
stofă care se numeşte „pislă”, atunci cînd sînt presate în toate 
direcţiile. Pisla se poate obţine printr-o simplă „bătucire”, 
operaţie care, deşi scade elasticitatea stofei, îi măreşte în 
schimb posibilitatea de a păstra căldura. Lina muflonilor, 
alcătuită din fire scurte, era cît se poate de potrivită pentru o 
astfel de operaţie. 

Inginerul, ajutat de tovarăşii săi, împreună cu Pencroff — care se 
vedea silit să-şi părăsească din nou vasul drag — începură prin 
a elibera lina de substanţa aceea uleioasă cu care este îmbibată 
şi care se numeşte usuc. O ţinură douăzeci şi patru de ore în 
hîrdaie pline cu apă încălzită la şaptezeci de grade; o spălară 
apoi bine cu sodă şi cînd fu destul de bine uscată trecură la 
„bătucirea” ei, obţinînd astfel o stofă foarte grosolană, care n-ar 
fi avut nici o căutare în centrele industriale din Europa sau 
America, dar care era foarte preţuită, pe piaţa insulei Lincoln. 
Se ştie desigur că stofele acestea erau cunoscute din timpurile 
cele mai îndepărtate şi fuseseră obţinute prin aceleaşi mijloace 
pe care se pregătea să le folosească Cyrus Smith. 

Inginerul construi o maşină de presat lînă, folosind cu dibăcie 
forţa mecanică produsă de căderea de apă de pe plajă, întreaga 
instalaţie era o piuă cît se poate de rudimentară, alcătuită dintr- 
un ax, cu ajutorul căruia se ridicau şi se lăsau doi piloni verticali, 
care presau lina aşezată în piuă. Mai construiră şi un cadru din 
bîrne groase, care înconjura întregul mecanism. Secole de-a 
rîndul aşa au arătat piuele de pretutindeni, pînă ce pilonii au 
fost înlocuiţi prin cilindri compresori, mulţumită cărora lina este 
supusă unui adevărat laminaj, în loc să fie „bătucită” ca în 
trecut. 

Operația se făcu sub îndrumarea lui Cyrus Smith şi izbuti de 
minune. Lîna, îmbibată cu soluţie de săpun — menită pe deo 
parte să uşureze înmuierea, strîngerea şi bătucirea firelor de 


lînă, făcîndu-le totodată şi mai lunecoase şi, pe de altă parte, să 
le împiedice să se destrame în timpul presării — fu scoasă din 
piuă sub forma unor bucăţi groase de pislă. Asperităţile şi 
inegalităţile cu care însăşi natura înzestrează firele de lînă 
ajutaseră atît de mult la alipirea şi amestecarea lor, încît, în cele 
din urmă, coloniştii obţinură pisla, din care puteau să-şi facă atit 
haine, cît şi pături. Desigur că nu fabricaseră stofă merinos, 
muselină, caşmir, alpaga, satin, catifea ori brocard, nici măcar 
flanelă, ci doar pislă - totuşi insula avea oricum o industrie în 
plus. 

Avînd în sfîrşit şi pături groase, pe lîngă haine călduroase, 
pionierii puteau să înfrunte fără grijă iarna anului 1866-1867. 
Pe la 20 iunie se lăsă ger şi, spre marea lui părere de rău, 
Pencroff se văzu nevoit să întrerupă construirea corăbiei, pe 
care, de altfel, era sigur că o va isprăvi în primăvară. 

Marinarul era stăpînit de gîndul de a face o călătorie de 
recunoaştere pînă în insula Tabor, cu toate că Cyrus Smith nu 
vedea ce-ar putea să aducă nou această expediţie, pe care 
Pencroff o dorea mînat doar de curiozitate, neavînd ce să 
găsească pe stînca aceea pustie şi stearpă. Inginerul se arăta 
destul de îngrijorat la gîndul că vor străbate o sută cincizeci de 
mile, cu totul necunoscute, pe bordul unui vas destul de mic. Se 
îngrozea gîndindu-se la ceea ce s-ar putea întîmpla cu ei în 
largul mării, în cazul cînd n-ar putea să atingă insula Tabor şi 
nici să se întoarcă pe insula Lincoln, cu atît mai mult cu cît 
aveau de străbătut o regiune foarte periculoasă a Pacificului. 
Cyrus Smith discuta adesea acest plan cu Pencroff, care dădea 
dovadă de o încăpăţinare de neînvins, pe care singur nu era în 
stare să şi-o explice. 

— La urma urmelor, Pencroff,—îi spuse într-o zi inginerul, — dă- 
mi voie să-ţi amintesc că după ce ai lăudat atit insula aceasta şi 
după ce îţi exprimi mereu regretul de a fi nevoit într-o zi s-o 
părăseşti, nu înţeleg cum poţi fi tocmai dumneata acela care 
vrei s-o părăseşti primul. 

— Vreau s-o părăsesc doar pentru cîteva zile, răspunse Pencroff. 
Atît cît să mă duc şi să mă întorc, atit eft să-mi dau seama ce-i 
cu insula aceea. 

— Dar nu înţelegi că acum ea nu mai poate însemna pentru noi 
nici pe departe cît insula Lincoln ? 

— De asta sînt sigur ! 


— Atunci de ce să te aventurezi ? 

— Vreau să ştiu ce se petrece pe insula Tabor! 

— Dar nu se petrece nimic Şi nu are cum să se petreacă ceva! 
— Cine ştie ! 

— Şi dacă te prinde vreo furtună ? 

— N-am de ce să mă tem în timpul verii, răspunse Pencroff. 
Afară de asta, domnule Cyrus, fiindcă sînt totuşi silit să mă 
gîndesc la toate, v-aş cere voie să-l iau numai pe Harbert cu 
mine. 

— Dar bine, Pencroff, — răspunde inginerul, apăsîndu-şi mîna pe 
umărul marinarului, — crezi că ne-am putea mîngiia vreodată 
dacă vi s-ar întîmpla vreo nenorocire dumitale şi acestui copil, 
pe care-l socotim cu toţii fiul nostru ? 

— Domnule Cyrus, răspunse Pencroff, pătruns de o încredere 
nestrămutată, nu vă vom pricinui această durere. De altminteri 
nu vom mai vorbi despre această călătorie decit cînd va veni 
timpul potrivit. Sînt sigur că după ce veţi vedea corabia gata 
înzestrată cu pînze şi cu tot ce-i trebuie, cînd veţi vedea cum 
ţine la apă, căci vom face împreună ocolul insulei, mă veţi lăsa 
să plec fără nici o grijă. Sînt sigur că va fi o adevărată minune 
corabia dumneavoastră. 

— Cred că este mai potrivit să spunem corabia noastră, 
Pencroff, zise inginerul zimbind, dezarmat pentru moment. 
Convorbirea se termină aici, ca să reînceapă altă dată, fără ca 
vreunul dintre ei să izbutească să-l convingă pe celălalt. 

Prima zăpadă căzu la sfîrşitul lunii iunie. La stînă adunaseră mai 
dinainte nutreţ destul, ca să nu mai fie nevoiţi s-o viziteze zilnic; 
hotăriră totuşi să nu lase să treacă o săptămînă fără să dea pe 
acolo. 

Pionierii puseră din nou capcane şi încercară micile instrumente 
fabricate de Cyrus Smith. Aşezară la marginea pădurii, de-a 
lungul potecii pe care obişnuiau să umble fiarele ce coborau la 
lac, balenele îndoite printr-o pojghiţă de gheaţă, pe care le 
acoperiseră cu un strat gros de grăsime. 

Spre marea mulţumire a inginerului, născocirea pescarilor din 
Aleutine dădu rezultate minunate. Douăsprezece vulpi, cîţiva 
porci mistreți şi chiar un jaguar căzură pradă pionierilor; toate 
aceste animale muriseră cu stomacul perforat. 


Trebuie să pomenim aici şi despre încercarea făcută de pionierii 
noştri de a comunica într-un fel oarecare cu semenii lor. 

Gedeon Spilett se gindise de multe ori să arunce în mare o sticlă 
conținînd un mesaj, pe care s-ar fi putut să o poarte curenţii pe 
vreun țărm locuit, sau să se folosească de vreun porumbel. Dar i 
se părea cu neputinţă ca un porumbel sau o sticlă să poată 
străbate distanţa de o mie două sute de mile, care despărţea 
insula de oricare alt 
ținut. 

In ziua de 30 iunie, 
pionierii prinseră cu 
mare greutate un 
albatros, pe care o 
împuşcătură a lui 
Harbert îl rănise uşor 
la un picior. Era un 
exemplar foarte 
frumos, ale cărui aripi, 
cînd erau întinse, 
măsurau zece 

picioare .şi care, 
desigur, era în stare să 
străbată un ocean de 
mărimea Pacificului. 
Harbert ar fi dorit să 
păstreze minunata 
zburătoare, a cărei 
rană se vindecase 
repede; el susţinea că 
poate să o 
domesticească. 
Gedeon Spilett însă îl 
făcu să înţeleagă că nu 
puteau să piardă prilejul de a se pune în legătură cu vreun amui 
locuit al Pacificului, aşa că Harbert cedă. Dacă albatrosul venea 
dintr-o regiune locuită, socoteau naufragiaţii, cu siguranță că se 
va întoarce tot acolo, de îndată ce-şi va recăpăta libertatea. 

Era foarte posibil ca Gedeon Spilett, în care reporterul nu 
murise, să fi fost mulţumit că găsise prilejul să trimită în 


necunoscut un palpitant articol, în care povestea aventurile 
pionierilor de pe insula Lincoln ! 

El redacta deci o notiţă scurtă, pe care o viri într-un săculeţ de 
pînză cauciucată, cu rugămintea către acela care o va găsi s-o 
predea ziarului New-York Herald. Săculeţul fu legat de gitul 
albatrosului şi nu de laba sa, deoarece păsările acestea au 
obiceiul să se odihnească pe suprafaţa mării; apoi curierul lor fu 
eliberat, iar pionierii, destul de mişcaţi, îl priviră cum se pierdea 
printre ceţurile ce acopereau zarea spre apus. 

— Încotro se îndreaptă ? întrebă Pencroff. 

— Spre Noua Zeelandă, răspunse Harbert. 

— Drum bun strigă marinarul, care nu avea prea mare încredere 
în astfel de mijloace de corespondenţă. 

O dată cu sosirea iernii, prietenii noştri reluară lucrările în 
interiorul Casei de Granit; îşi reparară îmbrăcămintea şi între 
altele făcură şi pînze pentru corabie, croite din inepuizabilul 
înveliş al aerostatului. 

În timpul lunii iulie domni un frig straşnic, dar pionierii nu erau 
siliţi să economisească nici lemnele, nici cărbunii. Cyrus Simth 
instalase un al doilea cămin în sala mare, în care îşi petreceau 
serile. în timp ce lucrau, stăteau de vorbă, iar cînd nu aveau de 
lucru, citeau, aşa că timpul trecea cu folos pentru toată lumea. 
Era o adevărată plăcere pentru ei să asculte mugetele vijeliei 
dezlănţuite afară, aşezaţi în sala luminată cu luminări, bine 
încălzită cu cărbuni, după o masă bogată, cu cafeaua de soc 
fumegind în ceşcuţe, cu pipele răspîndind valuri de fum 
parfumat. Mulţumirea lor ar fi fost desăvirşită de nu s-ar fi ştiut 
atit de departe de semenii lor, de patria lor. Vorbeau adesea 
despre ţara lor, despre prietenii rămaşi acolo şi despre avîntul 
industriei. în cursul unei astfel de convorbiri, Gedeon Spilett 
puse următoarea întrebare: 

— Dragă Cyrus, nu riscă oare acest avint al industriei şi al 
comerțului să fie oprit într-o bună zi ? 

— Oprit ? De ce ? 

— Din lipsa cărbunelui, cel mai preţios minereu, Da, cel mai 
preţios, într-adevăr, răspunse inginerul. Se pare că natura însăşi 
a ţinut să se vadă cit este de preţios, creînd diamantul, care nu 
este altceva decit cărbune pur, cristalizat. 

— Dar nu vreţi să spuneţi, domnule Cyrus, întrebă Pencroff, că 
în cazanele maşinilor se va arde diamantul în locul cărbunelui ? 


— Nu, dragul meu, răspunse Cyrus Smith. 

— Totuşi, reluă Gedeon Spillet, recunoşti că într-o bună zi 
cărbunele va fi consumat în întregime ? 

— Ei ! Zăcămintele de cărbuni sînt încă foarte mari, astfel că cei 
o sută de mii de muncitori?6 care scot anual o sută de chintale 
metrice, nu le-au epuizat nici pe departe ! 

— Dar odată cu creşterea consumului de cărbuni, răspunse 
Gedeon Spilett, este de prevăzut că aceşti o sută de mii de 
muncitori vor deveni în curînd două sute de mii şi că extracția 
va fi dublă. 

— Fără îndoială ! Dar s-au inventat noi maşini, care vor permite 
să se exploreze mai intens zăcămintele din Europa, iar minele 
din America şi Australia vor face faţă încă multă vreme 
cerinţelor industriei. 

— Cam cit timp ? întrebă reporterul. 

— Cel puţin două sute cincizeci pînă la trei sute de ani. 

— Noi n-avem de ce să ne temem, zise Pencroff. Sînt însă 
îngrijorat pentru strănepoţii noştri. 

— Pînă atunci se va găsi şi alt combustibil, spuse Harbert. 

— Să sperăm, răspunse Gedeon Spilett, căci altfel cum vor 
merge maşinile ? Fără maşini, ce vor deveni drumurile de fier, 
vapoarele, uzinele şi tot ceea ce contribuie la progresul 
civilizaţiei ? 

— Oare ce s-ar putea întrebuința în locul cărbunelui ? întrebă 
Pencroff. Aveţi vreo idee, domnule Cyrus? 

— Aproximativ, dragul meu. 

— Ei, bine, ce s-ar putea arde în locul lui ? 

— Apă, răspunse Cyrus Smith. 

— Apă, strigă Pencroff. Să încălzim cu apă vapoarele cu aburi şi 
locomotivele ! Apa va încălzi apa ? 

— Da, da, apa ! Dar apa descompusă în elementele sale 
componente, răspunse Cyrus Sniitb. Probabil că operaţia 
aceasta se va face cu ajutorul electricităţii, care va deveni o 
forţă puternică şi uşor de minuit, căci printr-o lege inexplicabilă, 
toate descoperirile mari parcă se potrivesc şi se completează la 
un moment dat. Da, dragii mei, cred că apa va fi întrebuințată 
într-o bună zi drept combustibil; hidrogenul şi oxigenul, care 
intră în compoziţia ei, vor fi folosite împreună sau separat şi vor 


2 O sută de mii de muncitori în epoca de la 1870 şi, desigur, vorbind 
numai de America de Nord. (N. T.) 


da un izvor nesecat de căldură şi lumină, izvor mai bogat decit 
cărbunele. Va veni o zi cînd magaziile vapoarelor şi tenderele 
locomotivelor vor conţine în loc de cărbuni, aceste două gaze 
comprimate, care vor arde în cazanele lor, degajind o uriaşă 
putere calorică. Nu avem prin urmare de ce să fim îngrijoraţi. 
Atita vreme cît pămîntul va fi locuit, el va satisface toate nevoile 
locuitorilor săi; ei nu vor duce lipsă nici de lumină, nici de 
căldură, după cum nu vor duce lipsă nici de produse animale,, 
vegetale sau minerale. Cred că atunci cînd zăcămintele de 
cărbuni vor fi istovite vom încălzi şi ne vom încălzi cu apă. Apa 
este cărbunele viitorului. 

— Tare aş vrea să apuc vremurile acelea, spuse marinarul. 

— Pentru asemenea minuni te-ai trezit cam devreme, Pencroff, 
spuse Nab, care pînă atunci nu luase parte la discuţie. 

Totuşi, nu cuvintele lui Nab încheiară convorbirea, ci lătratul lui 
Top. Cîinele avea. şi de data aceasta lătratul acela ciudat, care-l 
preocupa pe inginer. Lătrînd într-una, Top începu să se 
învîrtească pe lîngă gura puţului, care se afla la capătul 
culoarului interior. 

— Ce are Top de latră aşa ? întrebă Pencroff. 

— Şi de ce miriie Jup ? adăugă Harbert. Într-adevăr, urangutanul 
dădea semne de agitaţie, 

ca şi cîinele şi, lucru curios, ambele animale păreau mai curînd 
neliniştite, decit înfuriate. 

— Fără îndoială, puţul acesta este în directă legătură cu marea, 
spuse Gedeon Spilett, şi un monstru marin vine din cînd în cînd 
să respire în adîncul lui. 

— Aşa şi este, răspunse marinarul. Nici nu poate fi altă 
explicaţie... Haide, Top, taci odată adăugă Pencroff, întorcîndu- 
se spre cîine. Şi tu, Jup, treci în edaia ta! 

Maimuta şi dinele se potoliră. Jup se duse la culcare, dar Top 
rămase în salon, miîrîind înfundat toată seara. 

Nu mai vorbiră de acest incident, dar inginerul căzu pe gînduri. 
In tot restul lunii iulie urmară cînd zile de ger, cînd de moină. 
Temperatura nu scăzu ca în iarna precedentă, dar în schimb 
avură de îndurat furtuni şi vijelii puternice. Marea năvăli din nou 
asupra țărmului, producînd în cîteva rînduri stricăciuni la Cămin. 
Valurile de fund, uriaşe, care veneau să se sfarme de peretele 
Casei de Granit, erau atît de puternice, încît păreau provocate 
de un cutremur submarin. 


Aplecaţi la ferestrele lor, pionierii nu se puteau opri să admire 
spectacolul măreț al oceanului, care se zbătea neputincios. 
Valurile se spulberau în spume de o albeaţă orbitoare, litoralul 
dispărea sub năvala apelor vijelioase, iar stîncile, în care era 
săpată casa, păreau să răsară chiar din mare, ale cărei ceţuri de 
aburi le învăluiau pînă la mai mult de o sută de picioare 
înălţime. 

În timpul acestor furtuni era greu, primejdios chiar, să te 
aventurezi pe şoselele insulei, căci vijelia dobora mulţi copaci. 
Totuşi, pionierii nu lăsau să treacă o săptămînă fără să se ducă 
la stînă. Din fericire, ţarcul străjuit de copaci şi staulul se aflau la 
adăpostul muntelui Franklin, aşa că nu avură mult de suferit de 
pe urma uraganului. în schimb, curtea de păsări, aşezată pe 
platoul Grande-Vue, şi prin urmare expusă viînturilor de răsărit, 
suferi mari pagube. De două ori zbură acoperişul hulubăriei, iar 
gardul se strică şi el. Erau nevoiţi să refacă totul, mult mai solid, 
căci acum se dovedise că insula Lincoln era aşezată într-una din 
cele mai furtunoase regiuni ale Pacificului, fiind parcă centrul 
marilor cicloni, care o biciuiau ca pe o sfirlează — numai că aici 
sfîrlează rămiînea pe loc, iar biciul se învirtea neîncetat. 

In prima săptămînă a lunii august, vijelia se potoli treptat şi 
atmosfera, care părea pe veci osîndită la zbucium, se linişti, dar 
temperatura scăzu, gerul devenind foarte aspru. Termometrul 
cobori la minus opt grade Fahrenheit (- 22* centigrade). 

In ziua de 3 august, pionierii făcură o excursie, pe care o 
plănuiau de cîtva timp, în sud-vestul insulei, spre mlaştinile 
Tadornelor. Ei erau atraşi de bogatul vînat acuatic, care 
sălăşluia acolo în timpul iernii. Se aflau pe acolo rațe sălbatice, 
becaţine, lişiţe, cufundări şi alte zburătoare, aşa că pionierii 
hotăriră să consacre o expediţie de o zi întreagă pentru a vina 
din aceste păsări. 

Nu numai Gedeon Spilett şi Harbert, ci şi Pencroff şi Nab luau 
parte la expediţie. Doar Cyrus Sniith nu merse cu ei, susţinînd 
că are de lucru. El rămase singur la Casa de Granit. 

Ca să ajungă la mlaştină, vînătorii apucară pe drumul care 
ducea la portul Balonului, făgăduind să se întoarcă seara. Top şi 
Jup îi întovărăşeau. De cum trecură rîul Mercyv inginerul ridică 
podul şi se întoarse acasă, cu gîndul să pună în aplicare un 
proiect pentru care ţinea să fie singur. 


Plănuia să viziteze cu de-amănuntul puţul interior, a cărui gură 
se deschidea în interiorul Casei de Granit şi care era în legătură 
cu marea, fiindcă pe aici treceau odinioară apele lacului. 

De ce se învirtea atit de des Top în jurul acestui puț ? De ce 
lătra el atît de ciudat şi de ce părea atit de neliniştit ? De ce se 
arăta Jup la fel de neliniştit ? Oare să aibă puţul şi alte ramificații 
afară de legătura verticală cu marea ? Duceau ramificaţiile 
acestea spre alte 
regiuni ale insulei ? 
lată ce dorea să ştie 
Cyrus Smith şi 
deocamdată ţinea s-o 
afle numai el. 
De.aceea hotărise să 
încerce explorarea 
puţului în lipsa 
tovarăşilor săi şi acum 
i se ivea cel mai bun 
prilej s-o facă. 

Era uşor de coborit 
pînă în fundul puţului, 
întrebuinţind scara 
destul de lungă de 
frînghie, pe care nu o 
mai foloseau de cînd 
instalaseră 
ascensorul. Inginerul 
trase scara pînă la 
gură, care avea un 
diametru de şase 
picioare, şi o aruncă 
înăuntru, după ce 
legase zdravăn = 
capătul ei de sus. Apoi aprinse un felinar, luă un revolver şi, 
vîrîndu-şi un cuţit la cingătoare, începu să coboare primele 
trepte. 

Zidul era aproape în întregime neted, doar din loc în loc 
răsăreau cîteva colţuri de stîncă şi, pe aceste ieşituri, o fiinţă 
îndemânatică ar fi putut într-adevăr să se ridice pînă la 
deschizătura puţului. 


Observînd acest lucru, inginerul plimbă cu grijă felinarul în jurul 
acestor ieşituri, fără să găsească vreo urmă veche sau nouă, 
care să-i dea de gîndit. 

Apoi cobori mai adînc, cercetînd cu luare aminte pereţii. 

Nimic suspect. Ajungînd la ultimele trepte, inginerul simţi 
apropierea apei, care în clipa aceea era cu desăvirşire liniştită. 
Nici la nivelul ei, şi nici în altă parte a puţului nu văzuse vreun 
culoar lateral, care să se ramifice în interiorul masivului. 
Peretele, lovit cu mînerul cuţitului, suna plin. Pentru a ajunge în 
fundul puţului şi a se ridica apoi pînă la gura lui, ar fi fost 
neapărat nevoie să se treacă pe sub apele mării, lucru ce nu l-ar 
fi putut face decît animalele marine. De altfel, era cu neputinţă 
de determinat în ce punct al litoralului şi la ce adincime sub 
nivelul mării se isprăvea canalul. 

Incheindu-şi cercetările, Cyrus Smith se urcă înapoi, trase scara, 
acoperi gura puţului şi se întoarse ginditor în sala mare a Casei 
de Granit, spunîndu-şi: 

„N-am văzut nimic şi totuşi este ceva în puţul ăsta.” 


CAPITOLUL XII 

Echipamentul corăbiei. O ofensivă a vulpilor. Jup e rănit. Jup e 
îngrijit şi se vindecă. Corabia este isprăvită. Triumful lui 
Pencroff. Vasul Bonadventure. Călătorie de încercare în jurul 
insulei. Un document neaşteptat. 


Seara, cei patru vînători se întoarseră supraîncărcaţi. Pînă şi Top 
purta în jurul gitului un şirag de păsări vinate, iar Jup o 
cingătoare de becatine. 

— Prieteni, strigă Nab, avem cu ce să ne trecem timpul ! Vom 
avea o cămară frumoasă, plină cu conserve şi pateuri minunate, 
am însă nevoie de un ajutor. Mă bizui pe tine, Pencroff. 

— Nu se poate, Nab, răspunse marinarul. Mă aşteaptă pînzele 
corăbiei, aşa că va trebui să te lipseşti de ajutorul meu. 

— Dar dumneata, domnule Harbert ? 

— Eu, Nab, trebuie să mă duc miine la stînă, răspunse tînărul. 
— Atunci poate că dumneavoastră, domnule Spilett, îmi veţi da 
o mînă de ajutor ? 

— Desigur, Nab, dacă vrei, răspunse reporterul, dar te previn că 
dacă îmi vei dezvălui reţetele tale am să le public. 

— N-aveti decit, domnule Spilett, răspunse Nab. 


Şi iată cum a doua zi, Gedeon Spilett, devenit ajutorul lui Nab, 
se instala în bucătărie. Inginerul îl pusese şi pe reporter la 
curent cu rezultatul explorării sale din ajun şi acesta era şi el de 
părere că în jurul puţului stăruie totuşi un mister. 

Gerul nu se muie. El se mai menţinu o săptămînă. Din această 
pricină pionierii nu părăsiră Casa'de Granit decit pentru a se 
repezi la curtea păsărilor, întreaga locuinţă era plină de 
miresmele plăcute, pe care le răspîndeau savantele preparaţii 
culinare ale lui Nab şi ale reporterului. Ei nu transformară însă în 
conserve întreg produsul expediției, căci vînatul se păstra 
minunat pe frigul ce domnea, aşa că toată colonia se înfrupta cu 
friptură de rață sălbatică şi de alte zburătoare, deci afirmînd că 
e cel mai gustos vînat din lume. 

Pencroff, ajutat de Harbert, lucră de zor întreaga săptămînă şi 
pînzele corăbiei erau gata. Frînghii nu ie lipseau, căci puteau 
folosi toate frîinghiile de la învelişul aerostatului. Cablurile, plasa 
şi odgoanele balonului erau de cea mai bună calitate şi-i 
prinseră foarte bine marinarului. Pînzele fură întărite pe margini 
cu frînghii puternice, dar tot le mai rămăseseră destul material 
pentru a confecţiona funiile necesare la legarea acestor pînze la 
colţuri şi cu care să le ridice şi să le fixeze apoi de catarguri. Cît 
despre scripeţi Cyrus Smith îi fabrică, slujindu-se de' strungul pe 
care şi-l instalase. Şi astfel, toate cele trebuitoare pentru 
înzestrarea corăbiei fură gata cu mult înaintea acesteia. Pencroff 
confecţiona şi un pavilion: albastru, roşu şi alb, folosind în acest 
scop plantele colorate ce creşteau din belşug pe insulă. Numai 
că în loc de treizeci şi şapte de stele, cîte împodobesc steagul 
Statelor Unite, marinarul zugrăvi treizeci şi opt, adăugînd încă 
una pentru „Statul Lincoln”, pentru insula pe care o şi considera 
alipită la patria sa. 

„Dacă nu în faptă, spunea el, dar cu sufletul ea aparţine marii 
noastre ţări”. 

În aşteptarea acestui eveniment, steagul fu arborat la fereastra 
din mijloc a Casei de Granit şi pionierii îl salutară cu trei 
puternice urale. 

Între timp, iarna se apropia de sfîrşit şi părea că va trece fără 
nici un incident grav, cînd iată că, în noaptea de 11 august, 
platoul Grande-Vue fu ameninţat să fie devastat complet. 
Pionierii dormeau adînc după o zi de muncă rodnică, cînd, pe la 
orele patru dimineaţa, fură treziţi de lătratul lui Top. 


De data aceasta, cîinele nu lătra lîngă gura puţului, ci în faţa 
uşii, aruncîndu-se peste ea de parcă ar fi vrut s-o spargă. Jup 
tipa şi el cît îl ţinea gura. 

— Ce e, Top ? strigă Nab, care se trezise primul. 

Dar cîinele continua să latre. 

— Ce s-a întîmplat ? întreba şi Cyrus Smith. îmbrăcîndu-se în 
grabă, pionierii se repeziră cu toţii la ferestre şi le deschiseră. 
Nu vedeau nimic, însă auzeau nişte lătrături ciudate în beznă. 
Ţărmul părea năpădit de animale ce nu se zăreau în întuneric. 
— Ce să fie ? strigă Pencroff. 

Lupi, jaguari sau maimute ! răspunse Nab. 

— Drace Să nu ajungă cumva pe platou ! spuse reporterul. 

— Şi păsările noastre, strigă Harbert, şi zarzavaturile ?... 

— Pe unde or fi trecut ? întrebă Pencroff. 

— Au trecut desigur pe podeţul dinspre plajă, răspunse 
inginerul, pe care unul dintre noi trebuie să-l fi uitat deschis. 
— Într-adevăr, spuse Spilett, îmi amintesc că l-am lăsat 
deschis... 

— Frumoasă ispravă, domnule Spilett ! strigă marinarul. 

— Ce-a fost, a fost, răspunse Cyrus Smith. Să vedem ce-i de 
făcut acum ! 

Pionierii îşi dădeau seama că jivinele, oricare ar fi fost ele, 
trecuseră podeţul din spre plajă şi puteau să pătrundă pe 
platou, urcînd malul stîng al rîului. De aceea trebuiau să ajungă 
neapărat pe platou înaintea fiarelor. 

— Ce fel de jivine să fie oare? se întrebară ei din nou, surprinşi 
de nişte lătrături mai puternice. 

Harbert tresări, amintindu-şi că mai auzise asemenea lătrături, 
în timpul primei lui vizite la izvoarele Pîrîului Roşu. 

— Sînt vulpi, spuse el. 

— Pe ele ! strigă marinarul. 

Se repeziră toţi spre coşul ascensorului, înarmaţi cu topoare, 
carabine şi revolvere şi coboriră pe plajă. 

Animalele acestea sînt primejdioase cînd sînt în număr mare şi 
înfometate. Totuşi, pionierii se aruncară fără să şovăie în 
mijlocul haitei şi primele împuşcături ce fulgerară întunericul 
determinară retragerea celor dintii năvălitori. 

Trebuiau înainte de toate să împiedice cu orice preţ, 
pătrunderea jefuitorilor pe platoul Grande-Vue, unde 
semănăturile şi curtea de păsări ar fi suferit, iar pagubele aduse 


lanului de grîu ar fi fost poate imense şi ireparabile. Dar cum 
platoul nu putea fi invadat decît dinspre malul stîng al rîului 
Mercy,- era destul ca pionierii să taie vulpilor calea în vreun fel 
pe îngusta fişie de tărm, cuprinsă între rîu şi faleză. Aşa stînd 
lucrurile, se îndreptară într-acolo, în timp ce haita de vulpi 
gonea în întuneric, 

Cyrus Smith, Gedeon Spilett, Harbert, Pencroff şi Nab se aşezară 
în aşa fel, încît să formeze un front de netrecut. Top, căscînd 
fălcile lui uriaşe, se aşezase în faţa lor, urmat de Jup, care 
mînuia o măciucă noduroasă ca pe un buzdugan. 

Noaptea era foarte întunecoasă. Vulpile, în număr de vreo sută, 
se zăreau numai la lumina împuşcăturilor, care nimereau de 
fiecare dată ţinta. Ochii lor străluceau ca nişte cărbuni aprinşi. 
— Nu trebuie să treacă ! strigă Pencroff. 

— Nu vor trece ! răspunse inginerul. 

Dacă vulpile nu trecură spre platou, aceasta nu înseamnă că nici 
nu încercară. Năvălitorii din ultimele rînduri împingeau fără 
răgaz pe cei din faţă, astfel că se iscă o încăierare înverşunată, 
în care pionierii luptau cu revolverele şi topoarele. Nenumărate 
cadavre acoperiră pămîntul, dar ceata vulpilor nu se micşora. 
Părea că peste podeţ trec mereu alţi năvălitori, care sporeau 
rîndurile agresorilor. 

Curînd, pionierii fură siliţi să lupte corp la corp şi primiră cîteva 
răni, din fericire uşoare. Cu un foc de revolver Harbert îl salvă pe 
Nab, căruia îi sărise în spinare o vulpe sprintenă ca un ris. Top 
se lupta cu furie, repezindu-se la vulpi şi gituindu-le. Jup lovea 
vîrtos cu ciomagul şi zadarnic încercau pionierii să-l reţie. 
înzestrat pesemne cu ochi care vedeau prin întuneric, el se vira 
mereu acolo unde era învălmăşeala mai mare şi îşi arăta 
multumirea, scoţind din când în cînd un fluierat ascuţit. Se 
avîntă foarte departe şi la lumina unui foc de revolver îl zăriră o 
clipă cum ţinea piept voiniceşte la vreo şase vulpi mari. 

După o luptă de doua ore, bătălia se isprăvi cu victoria 
pionierilor! Zorii zilei alungară cotropitorii; ei o zbughiră înapoi 
peste podet, gonind spre nord. Nab ridică imediat podeţul în 
urma lor. 

Cînd se crăpă de ziuă pionierii numărară cincizeci' de cadavre 
întinse pe plajă. 

— Jup ! strigă Pencroff. Unde este Jup ? 


Jup dispăruse. Prietenul său, Nab, îl strigă, dar pentru prima 
oară Jup nu-i răspunse. 

Incepură cu toţii să-l caute, tremurînd de frică pentru viaţa lui. 
Ridicînd cadavrele ce pătaseră zăpada cu sînge, îl găsiră pe Jup 
sub un adevărat morman de vulpi, ale căror fălci şi oase rupte 
dovedeau că avuseseră de-a face cu măciuca viteazului 
urangutan. Bietul maimuţoi încă mai ţinea în miini o frîntură din 
ciomagul său. Lipsit de apărare, el fusese copleşit de duşmanul 
numeros şi pieptul îi era brăzdat de răni adinci. 

— Trăieşte ! strigă Nab, aplecîndu-se deasupra lui. 

— Lasă că-l scăpăm noi, răspunse marinarul; îl vom îngriji ca pe 
unul dintre ai noştri ! 

Jup părea să înţeleagă, căci îşi puse capul pe umărul lui 
Pencroff, ca şi cum ar fi vrut să-i mulţumească. Marinarul era el 
însuşi rănit, dar atit rănile sale cît şi ale tovarăşilor săi erau 
neînsemnate, căci mulţumită armelor de foc izbutiseră să ţină 
fiarele la distanţă. Numai urangutanul era grav rănit; el căzu în 
nesimţire şi continuă să geamă uşor. 

Nab şi Pencroff îl transportară în starea aceasta pînă la ascensor 
şi îl urcară apoi încet în Casa de Granit. Acolo îl culcară pe o 
saltea scoasă dintr-un pat şi-i spălară cu mare grijă rănile. Nici 
un organ principal nu părea să fi fost atins, dar Jup era foarte 
slăbit din pricina pierderii de sînge şi avea' temperatură mare. 
După pansare, îl duseră în camera lui şi îl supuseră la un regim 
sever, „ca pe un om adevărat!" cum spunea Nab. Din cînd în 
cînd i se dădea să bea un ceai răcoritor, făcut din ierburile 
păstrate în farmacia Casei de Granit. 


Jup căzu mai întîi într-un somn adînc şi agitat, apoi, respiraţia lui 
devenind încetul cu încetul tot mai regulată, fu lăsat să se 
odihnească în linişte. Din cînd în cînd, Top venea tiptil să-şi vadă 
prietenul şi lingea cu un aer trist o mînă a lui Jup, ce atârna 
afară din pat. 

În aceeaşi dimineaţă îngropară cadavrele vulpilor, pe care le 
tîrîră pînă în pădurea Far-West şi le-aşezară într-o groapă 
adîncă. 

Atacul suferit, care ar 
fi putut avea urmări 
grave, fu o lecţie 
pentru pionieri, care 
nu se mai culcau 
înainte ca unul din ei 
să se fi asigurat că 
toate podurile erau 
ridicate şi deci ei erau 
la adăpost de orice 
pericol de acest fel. 

In timpul acesta, Jup, a 
cărui stare îi 
îngrijorase foarte mult, 
începu să se 
înzdrăvenească. 
Constituţia lui robustă 
îl salvă, temperatura 
scăzu încetul cu 
încetul şi Gedeon 
Spilett, care se 
pricepea la medicină, îl 
socoti scăpat. In ziua 
de 16 august, Jup 
începu să mănînce. - 
Nab îi prepara tot felul de dulciuri, pe care bolnavul le mînca cu 
poftă, căci marele lui defect era lăcomia şi Nab nu făcuse nimic 
ca să-l dezveţe. 

— Ce să-i faci ? îi răspundea el lui Gedeon Spilett, care îl certa 
cîteodată, susţinînd că răsfaţă maimuţoiul prea mult. Bietul Jup 
n-are altă plăcere decît mâncarea, iar eu sînt mulţumit că pot 
să-l răsplătesc măcar în felul acesta ! 


Zece zile după neplăcuta întîmplare, în ziua de 21 august, 
domnul Jup se sculă. Rănile i se cicatrizaseră, şi, după toate 
probabilitățile, avea să-şi revie complet. Ca toţi convalescenţii, 
fu cuprins de o foame grozavă şi reporterul îl lăsă să măniînce cit 
voia, avînd încredere în instinctul animalelor, care le pune la 
adăpost de excese. Nab era încîntat de pofta de mîncare a 
ucenicului său. 

— Măniîncă, Jup dragă, — îi spunea el, — nu te lipsi de nimic ! Ţi- 
ai vărsat sîngele pentru noi şi este de datoria mea să te ajut să 
ţi-l refaci ! 

În sfîrşit, în ziua de 25 august, Nab îşi chemă tovarăşii. 

— Domnule Cyrus, domnule Gedeon, domnule Harbert, Pencroff, 
veniţi repede încoace ! 

Pionierii, care se aflau în sala cea mare, se sculară şi veniră în 
camera lui Jup, unde-i chemase Nab. 

— Ce s-a întîmplat ? întrebă reporterul. 

— Veniţi să vedeţi ! răspunse Nab, rizînd cu hohote. Ce le 
văzură ochii ? Domnul Jup şedea turceşte pe pragul Casei de 
Granit şi trăgea liniştit din lulea. 

— Pipa mea ! strigă Pencroff. Mi-a luat pipa ! Ei, dragă Jup, ţi-o 
dăruiesc ! Fumează, dragul meu, fumează liniştit. 

lar Jup scotea nori groşi de fum şi părea foarte mulţumit. 

Cyrus Smith nu se arătă prea mirat de această întîmplare; el cită 
mai multe cazuri de maimuțe domesticite, pentru care tutunul 
devenise o necesitate. 

Din ziua aceea, Jup avu pipa lui, atîrnată la el în cameră, precum 
şi o mică provizie de tutun. Şi-o umplea singur, o aprindea cu un 
tăciune şi părea cel mai fericit maimuţoi din lume. Această 
potrivire de gusturi nu făcu decit să strîngă şi mai mult prietenia 
dintre maimuţă şi marinar. 

— Cine ştie dacă nu este un om, îi spunea citeodată Pencroff lui 
Nab. Te-ai mira dacă într-o bună zi ar începe să vorbească? 

— De loc, răspunse Nab. Singurul lucru care mă miră este că nu 
vorbeşte încă, fiindcă este singurul lucru care-i lipseşte ! 

— Tare tni-ar plăcea, reluă marinarul, să-mi spună într-o bună 
zi: „Ce-ar fi dacă am face schimb de pipe, dragă Pencroff ?” 

— Mda, n-ar fi rău, răspunse Nab. Ce păcat că este mut din 
naştere ! 

În luna septembrie, iarna luă sfîrşit şi pionierii se apucară din 
nou de lucru. 


Construirea corăbiei înainta repede. Pereţii erau gata şi în 
interior fură sprijiniți cu bîrne care fuseseră îndoite la aburi şi 
care legau trainic toate părţile calei. 

Deoarece nu duceau lipsă de lemne, Pencroff îi propuse 
inginerului să căptuşească interiorul în întregime, pentru a 
obţine o cît mai mare soliditate şi impermeabilitate a vasului. 
Cyrus Smith, care se temea de ceea ce le-ar fi putut pregăti 
viitorul, aprobă ideea marinarului de a face vasul cît mai 
rezistent. 

Căptuşirea corăbiei şi puntea fură gata în ziua de 15 
septembrie. Incheieturile, astupate cu ciîlţi de iarbă de mare 
uscată, fură acoperite cu răşină clocotită, pe care brazii pădurii 
o furnizau din belşug. 

Amenajarea corăbiei fu cît se poate de simplă. Lestul era 
alcătuit din douăsprezece tone de.bolovani, de. granit, fixaţi cu 
ciment, peste care fu aşternută o podea de scînduri. întreg 
interiorul corăbiei fu împărţit în două camere, mobilate doar cu 
nişte bănci, care serveau şi drept Cuiere. Piciorul catargului 
principal susţinea peretele despărțitor dintre cele două camere, 
în care se intra prin două chepenguri deschise în punte şi care 
erau prevăzute cu obloane. 

Pentru catarg, Pencroff găsi cu uşurinţă copacul potrivit. Alese 
un brad tînăr, drept, cu lemnul fără noduri, pe care-l ciopli la 
bază şi-l rotunji la cap. Fierăria necesară catargului, pupei şi 
cîrmei, solidă, dar grosolană, o făcură în atelierul de la Cămin. In 
sfîrşit, vîntrelele, vîrful catargului, catargele mici, vastele, totul 
fu gata în prima, săptămînă a lunii octombrie şi hotărîră să 
încerce corabia în apropierea insulei, pentru a-şi putea da 
seama cum se comportă pe mare şi în ce măsură o puteau 
folosi. 

În tot acest timp pionierii nu părăsiră nici celelalte lucrări. Stîna 
se mări, căci turma de mufloni şi de capre se îmbogăţise cu o 
mulţime de iezi, care trebuiau adăpostiţi şi hrăniţi. Pionierii 
cercetau mereu parcul de stridii, iepurăria, zăcămintele de 
cărbune şi de fier şi făceau investigaţii în părţile neexplorate 
încă ale Far-West-ului, care păreau bogate în vînat. 

Mai descoperiră şi diferite plante indigene, care, deşi nu aveau o 
întrebuințare imediată, făceau ca provizia de produse vegetale a 
Casei de Granit să fie mai variată. Erau plante din familia 


ficoidelor, unele cu foi cărnoase, bune de mîncat, altele care 
produceau nişte grăunţe din care se putea face un fel de făină. 
In ziua de 10 octombrie, corabia fu lansată. Pencroff era nespus 
de fericit. Operația reuşi de minune. Vasul, gata pregătit, fusese 
împins pe butuci pînă la extrema limită a țărmului, unde fu luat 
de valurile mării în flux şi începu să plutească în aplauzele 
pionierilor. Pencroff nu arătă prea multă modestie în această 
împrejurare, iar acum, după ce îşi dusese, munca la bun sfîrşit, 
era mîndru şi de faptul 
că i se acordă titlul de 
căpitan al vasului. 

Ca să-l mulţumească pe 
căpitanul Pencroff, 
căutară un nume 
pentru vasul lor, pe 
care, după oarecare 
discuţii, îl numiră 
Bonadventure, după 
numele de botez al 
bravului marinar. 
Indată ce corabia fu 
luată de valuri, pionierii 
văzură că ea pluteşte 
foarte bine şi că va fi în 
stare să navigheze sub 
toate vînturile. 

De altfel, aveau de gind 
să facă de îndată o 
plimbare în larg, căci 
timpul era frumos, 
marea liniştită, mai ales 
pe coasta de sud, şi o 
briză plăcută de la 


AN 
nord-vest începuse să bată de vreo oră. 
Dar înainte de plecare, trebuiau să prînzească şi să ia chiar 
provizii pe bord, pentru cazul cînd excursia s-ar fi prelungit pînă- 
n seară. 
Inginerul abia aştepta şi el să încerce vasul, care fusese 
construit după proiectele lui, cărora de fapt le adusese unele 
modificări, ţinînd seama de sfaturile lui Pencroff. Deoarece 


marinarul nu mai pomenea de călătoria spre insula Tabor, Cyrus 
Smith nădăjduia că-şi schimbase gîndul. 

Cu greu s-ar fi înduplecat el să încuviinţeze ca doi sau trei dintre 
tovarăşii săi să se aventureze în larg pe barca aceea, care nu 
putea să cîntărească decit cel mult cincisprezece tone. 

La ora zece şi jumătate, toată lumea era pe bord; Jup şi Top nu 
lipseau nici ei. Nab şi Harbert ridicaseră ancora înfiptă în nisip la 
gura rîului, iar vasul „Bonadventure”, cu pavilionul fluturînd în 
vînt şi cu pînzale întinse, porni în larg, condus de Pencroff. Fură 
siliţi să meargă cu vintul în faţă, pentru a ieşi din golf şi vasul 
merse bine. 

Călătorii de pe corabie erau încîntaţi. Aveau o navă bună, care 
la nevoie putea să le aducă mari servicii. Vremea fiind frumoasă 
şi briza prielnică, plimbarea fu minunată. 

Pencroff îi scoase în larg, la trei sau patru mile de coastă, în 
dreptul portului Balonului. Insula apăru atunci în toată 
întinderea ei. Înfăţişarea coastei dintre capul Ghearei şi 
promontoriul Reptilei era foarte variată. La mal creşteau păduri, 
în care verdele coniferelor se desprindea întunecat din mijlocul 
arborilor proaspăt înfrunziţi, mai încolo, muntele Franklin 
domina ţinutul, atingînd norii cu crestele lui acoperite cu zăpezi 
strălucitoare. 

— Ce frumuseti ! strigă Harbert. 

— Da, insula noastră este frumoasă şi bună, răspunse Pencroff. 
O iubesc cum mi-am iubit mama. Ea ne-a primit săraci şi lipsiţi 
de toate şi astăzi ce le lipseşte celor cinci copii ai ei care au 
picat din cer ? 

— Nimic ! răspunse Nab, nimic nu le lipseşte, căpitane ! 

Şi amindoi scoaseră trei urale puternice în cinstea insulei lor. 
Între timp, G&deon Spilett, rezemat de catarg, desena panorama 
care se desfăşura în faţa ochilor săi. Cyrus Smith privea în 
tăcere. 

— Ei, domnule Cyrus, întrebă Pencroff, ce spuneţi de vasul 
nostru? 

— Pare să se poarte destul de bine, răspunse inginerul. 

— Perfect ! Nu credeţi că am putea întreprinde cu el o călătorie 
puţin mai lungă ? 

— Ce călătorie, Pencroff ? 

— Spre insula Tabor, de pildă ? 


— Dragul meu, răspunse Cyrus Smith, cred că în caz de nevoie 
va trebui să ne încredinţăm fără şovăire viaţa vasului nostru, 
chiar dacă ar fi vorba de o călătorie mai lungă; dar ştii foarte 
bine că tare m-ar mîhni să te văd pornind spre insula Tabor, 
atunci cînd nimic nu te sileşte. 

— E bine să-ţi cunoşti vecinii, răspunse Pencroff cu 
încăpățânare, insula Tabor este vecina noastră, singura vecină 
pe care o avem. Artrebui sări facem o vizită, cel puţin de bună 
cuviinţă. 

— Drace, zise Gedeon Spilett, prietenul nostru Pencroff ţine şi la 
etichetă ! 

— Nu ţin la nimic, mormăi marinarul, necăjit de 

împotrivirea inginerului, pe care însă n-ar fi vrut pentru nimic în 
lume să-l mîhnească. 

— Gîndeşte-te, Pencroff, răspunse Cyrus Smith, că nu te poţi 
duce singur pînă în insula Tabor. 

— Îmi ajunge un singur tovarăşi. 

— Fie, răspunse inginerul. Dar s-ar putea să lipseşti colonia 
noastră de doi pionieri din cinci cîţi are. 

— Din şase ! răspunse Pencroff. L-aţi uitat pe Jup. 

— Din şapte, adăugă Nab. Top nu-i nici el de lepădat. 

— Dar nu risc nimic, domnule Cyrus', reluă Pencroff. 

— S-ar putea să ai dreptate, Pencroff; dar ţi-o spun încă o dată: 
vă expuneţi fără să fie nevoie ! 

Încăpăţinatul marinar nu răspunse nimic, hotărît să reia mai 
tîrziu convorbirea. El nu bănuia că în curînd o întîmplare avea 
să-i dea prilejul să transforme într-o operă de ajutorare ceea ce 
nu reprezenta acum decit un capriciu. 

Întradevăr, după ce navigase în larg, corabia se îndreptă spre 
portul Balonului. Trebuiau neapărat să verifice trecătorile dintre 
bancurile de nisip şi stînci, şi să le însemne la nevoie cu 
geamandure, deoarece golful acela mic avea să slujească drept 
radă pentru vasul lor. 


Ajunseră la o jumătate de milă de coastă şi fuseră nevoiţi să 
navigheze cu ocoluri, deoarece înaintau împotriva vîntului. 
„Bonadventure" îşi micşorase viteza, căci briza domolită de 
înălțimile insulei abia umfla pînzele, iar marea, netedă ca o 
oglindă, unduia puţin doar la adierile unui vîntuleţ cu toane, 
Harbert, care stătea la prova ca să arate drumul printre bancuri, 
strigă pe neaşteptate: 
— Mergi în direcţia 
vîntului, Pencroff ! 

— Ce e ? întrebă 
marinarul sculîndu-se. o 7 Ag arăt 
O stîncă ? e, UEO 
— Nu... aşteaptă, 
spuse Harbert... nu 
văd bine... ia-o puțin 
mai spre dreapta... 
bine... întoarce puțin. 
Cu aceste cuvinte, 
Harbert, care se 
culcase de-a lungul 
punţii, vîri repede 
braţul în apă şi se 
ridică strigînd: 

— O sticlă ! 

Ţinea în mînă o sticlă, 
pe care o găsise la 
cîţiva paşi de țărm. 
Cyrus Smith luă sticla, 
scoase dopul în tăcere 
şi trase din ea o hirtie 
umedă, pe care erau 
scrise următoarele 
cuvinte: 7 ÎN o SS 
Naufragiat... Insula Tabor: 153° long. V. — 37*11' lat. S. 

CAPITOLUL XIII 

Se hotărăşte plecarea. Diferite presupuneri. Pregătiri. Cei trei 
călători. Prima noapte. A doua noapte. Insula Tabor. Cercetări 
pe plajă. Cercetări în pădure. Nici o urmă. Animale. Plante. O 
locuință. Pustietate. 


— Un naufragiat! strigă Pencroff. Un naufragiat părăsit la cîteva 
sute de mile de noi, pe insula Tabor ! O, domnule Cyrus, acum 
n-o să vă mai puteţi împotrivi proiectelor mele. 

— Nu, Pencroff, răspunse Cyrus Smith, şi chiar doresc să plecaţi 
cît mai curînd. 

— Bine, să pornim miine ! 

— Chiar miine. 

Inginerul ţinea în mînă hirtia scoasă din sticlă. Stătu cîteva clipe 
pe gînduri, apoi spuse: 

— Din felul cum este redactat acest document, dragii mei, 
trebuie să tragem mai multe concluzii: mai întîi naufragiatul din 
insula Tabor este un om cu bogate cunoştinţe marinăreşti, 
deoarece dă cu exactitate latitudinea şi longitudinea insulei, aşa 
cum le determinasem şi noi; în al doilea rînd el este englez sau 
american, documentul fiind scris în englezeşte. 

— Ceea ce spui este foarte logic, răspunse Gedeon Spilett, şi 
prezenţa acestui naufragiat explică venirea lăzii pe ţărmul 
insulei noastre. De vreme ce există un naufragiat, înseamnă că 
s-a întîmplat prin părţile acestea şi un naufragiu. Noroc că 
Pencroff a construit o corabie pe care s-a gindit s-o încerce 
tocmai astăzi, căci o singură zi de întîrziere ar fi fost de ajuns ca 
sticla să se fi spart de stînci. 

— Într-adevăr, spuse Harbert, este o întâmplare fericită trecerea 
noastră pe aici, în timp ce sticla încă mai plutea. 

— Nu ţi se pare nimic ciudat în toată întâmplarea asta ? îl 
întrebă Cyrus Smith pe Pencroff. 

— Nu văd nimic extraordinar, răspunse marinarul. Sticla asta, 
oricum, trebuia să ajungă undeva şi a ajuns la noi, în loc să 
ajungă în altă parte. 

— Se poate să ai dreptate, Pencroff, răspunse inginerul, şi 
totuşi... 

— Dar, observă Harbert, nu putem şti dacă sticla pluteşte pe 
mare de multă vreme? 

— Nu văd cum, răspunse Gedeon Spilett. De altfel, documentul 
pare să fi fost scris de curînd. Ce părere ai, Cyrus ? 

— E greu de răspuns. Oricum, aceasta o vom afla noi mai 

târziu ! răspunse Cyrus Smith. 

Cît dură schimbul acesta de cuvinte, Pencroff întoarse corabia, 
fără să mai piardă vreme, şi cu toate pînzele întinse se îndrepta 


cu repeziciune către capul Ghearei. Toţi se gindeau la 
naufragiatul de pe insula Tabor, întrebîndu-se dacă vor ajunge la 
timp să-! salveze, în viaţa pionierilor se produsese un eveniment 
însemnat. Ei înşişi erau naufragiaţi, dar se gîndeau cu teamă că 
un altul poate fusese mai puţin norocos decit ei, şi de aceea 
socoteau de datoria lor să-i sară în ajutor. 

Ocoliră capul Ghearei şi pe la orele patru vasul ancoră la gura 
rîului Mercy. 

In aceeaşi seară plănuiră toate amănuntele expediției lor. 
Fiindcă Harbert şi Pencroff erau singurii care se pricepeau să 
conducă un vas, păpea firesc să plece numai ei. Plecînd chiar a 
doua zi, la 11 octombrie, puteau să ajungă în ziua de 13 pe 
insula Tabor, căci vintul bătea din direcţia potrivită, aşa încît nu 
le trebuiau mai mult de patruzeci de ore pentru o călătorie de o 
sută cincizeci de mile. Dacă petreceau o zi pe insulă şi făceau 
trei-patru zile pe drum la întoarcere, în ziua de 17 călătorii 
puteau fi înapoi pe insula Lincoln. Vremea era frumoasă, 
barometrul urca lin, vîntul sufla necontenit, totul părea să vină 
în ajutorul acestor oameni de treabă, pe care o datorie 
omenească îi mîna departe de insula lor. 

Hotărîră ca Cyrus Smith, Nab şi Gedeon Spilett să rămînă la 
Casa de Granit. In ultima clipă însă trebuiră să modifice acest 
plan: Gedeon Spilett, care nu-şi uitase meseria de reporter, 
declară că, decit să piardă o asemenea aventură, mai bine 
pleacă înot spre insula Tabor, aşa încît îl primiră şi pe el pe 
corabie. 

Toată după masa transportară pe „Bonadventure" cîteva 
obiecte de aşternut, unelte, arme, muniții, o busolă şi alimente 
pentru o săptămînă, şi cînd totul fu încărcat pe vas, pionierii se 
întoarseră la Casa de Granit. 

A doua zi, la cinci dimineaţa, îşi luară rămas bun, foarte mişcaţi, 
apoi Pencroff, întinzînd pînzele, se îndreptă spre capul Ghearei, 
pe care trebuia să-l ocolească înainte de a se îndrepta direct 
spre sud-vest. 

Vasul ajunsese la un sfert de milă de țărm, cînd călătorii zăriră 
în virful Casei de Granit doi oameni, care le făceau semne. Erau 
Cyrus Smith şi Nab. 

— Prietenii noştri ! strigă Gedeon Spilett. lată prima noastră 
despărţire după cincisprezece luni !... 


Pencroff, reporterul şi Harbert făcură un ultim semn de rămas 
bun şi Casa de Granit dispăru după stînci. 
In primele ore ale zilei „Bonadventure” se menţinu în apele 
insulei Lincoln, care semăna, văzută de departe, cu un coş de 
verdeață, din mijlocul căruia se ridica muntele Franklin. 
înălțimile ei micşorate de depărtare îi dădeau o înfăţişare puţin 
potrivită, pentru a atrage navigatorii pe țărmurile ei. 
uri SES POSSES Plutind la zece mile de 
-a RANS S țărm, depăşiră pe la 
ora unu capul Reptilei. 
De la acea depărtare 
nu mai puteau 
deosebi țărmul 
apusean al insulei 
care se întindea pînă 
la poalele muntelui 
Franklin. Trei ore mai 
tîrziu, insula Lincoln 
dispăru cu desăvirşire 
în zare. 
Vasul „Bonadventure” 
se lăsa uşor condus, 
tăia adînc valurile şi 
înainta repede. 
Pencroff întinsese 
pînza catargului mare 
şi, conducîndu-se 
după busolă, mergea 
în linie dreaptă spre 
insula Tabor. 
Din cînd în cînd, 
Harbert îl înlocuia la 

t cîrmă şi tînărul avea o 
mînă atit de sigură, încît marinarul nu-i putea, găsi nici un cusur. 
Gedeon Spilett vorbea cînd cu unul, cînd cu celălalt şi, la nevoie, 
dădea o mînă de ajutor. Căpitanul Pencrofi era foarte mulţumit 
de echipajul lui şi vorbea chiar de „un sfert de rom pe echipă”", 
ca răsplată. 
Spre seară, secera lunii, care abia la 16 avea să fie în primul 
pătrar, se arătă pe cerul umbrit de amurg, însă dispăru curînd. 


Noaptea era întunecoasă, dar înstelată, prevestind o zi 
frumoasă. 

Pencroff Cobori pînza din vîrful catargului, pentru a nu fi surprins 
cumva de vreo pală de vînt mai puternică. Poate că nu era 
nevoie să ia această măsură, noaptea fiind liniştită, dar 
marinarul era prevăzător. 

Reporterul dormi aproape toată noaptea. Pencroff şi Harbert 
făceau cu schimbul la cîrmă. Marinarul avea încredere în 
Harbert ca în el însuşi, şi încrederea sa era îndreptăţită de 
sîngele rece şi înţelepciunea tînărului. Băiatul primea 
instrucţiunile marinarului ca un adevărat timonier, neabătindu- 
se nici măcar cu o linie de la cursul indicat. 

Noaptea şi ziua următoare se scurseră liniştite. Direcţia sud-vest 
fu menţinută, toată ziua, astfel că „Bonadventure” trebuia să 
acosteze chiar pe insula Tabor, presupuniînd că nici un curent 
necunoscut nu o va îndepărta de ea. 

Marea pe care o străbăteau era cu desăvirşire pustie. Numai 
albatroşii păreau să cutreiere spaţiul cuprins între insula Tabor 
şi insula Lincoln şi reporterul se întreba dacă nu cumva una din 
aceste păsări vinjoase era chiar aceea căreia îi încredinţase 
mesajul său adresat ziarului „New-York Herald”. 

— Cînd te gindeşti că ne aflăm tocmai în vremea cînd pescuitorii 
de balene se îndreaptă spre sudul Pacificului, observă Harbert. 
Intr-adevăr, nu cred să existe o mare mai puţin umblată, sau 
mai bine zis mai părăsită decit aceasta ! 

— Mie nu mi se pare chiar aşa de pustie ! răspunse Pencroff. 

— Cum asta ? întrebă reporterul. 

— Păi nu sîntem noi pe aici? Dar ce, corabia noastră este o 
epavă ? Noi nu sîntem oameni ? 

Şi Pencroff rise de gluma sa. 

Spre seară socotiră că vasul străbătuse de la plecare o sută 
douăzeci de mile, adică vreo trei mile pe oră. Briza era slabă şi 
cu tendinţă de scădere. Dacă însă socotelile lor erau bune şi 
direcţia exactă, insula Tabor trebuia să se arate a doua zi în zori. 
Nici Gedeon Spilett, nici Harbert şi nici Pencroff nu închiseseră 
ochii în noaptea de 12 spre 13 octombrie, fiind cu toţii foarte 
emoţionaţi. Era atita nesiguranţă în încercarea lor ! Se apropiau 
oare de insula Tabor ? Se mai afla oare pe insulă naufragiatul în 
ajutorul căruia veneau ? Cine era omul acesta ? Nu va aduce 
oare tulburări prezenţa lui în mica lor colonie, atit de unită pînă 


acum? Va consimţi el să schimbe o închisoare cu alta ? Toate 
aceste întrebări, care trebuiau să capete răspuns a doua zi, nu-i 
lăsau să doarmă. în zorii zilei călătorii cercetau cu încordare 
întreg orizontul, spre vest. 

— Pămînt! strigă Pencroff, pe la orele şase dimineaţa. 

Şi cum Pencroff nu se înşela niciodată, curînd un țărm se ivi în 
faţa lor. 

Se poate lesne închipui i 
bucuria micului echipaj 
Peste cîteva ore aveau 
să Coboare pe insulă ! 
Insula Tabor, un fel de 
coastă joasă, abia 
răsărită din valuri, se 
afla doar la o 
depărtare de 
cincisprezece mile. 
îndreptară vasul spre 
ea şi, pe măsură ce 
răsărea soarele, zăriră 
ci, colo cîte un pisc. 

— Este mai mică decit 
insula Lincoln, observă 
Harbert, şi îşi 
datorează probabil 
existenţa aceloraşi 
frămîntări submarine. 
La ora unsprezece 
dimineaţa, vasul 
„Bonadventure” 
ajunse la două mile de PRS pe 
coastă şi Pencroff îl BD 
conducea cu multă MD 
băgare de seamă în aceste ape necunoscute. 

Acum insula putea fi cuprinsă cu vederea în toată întinderea ei; 
ci, colo se zăreau grupuri de arbori de cauciuc înfrunziţi şi alţi 
copaci înalţi, de felul acelora care creşteau şi în insula Lincoln. 
Dar, lucru ciudat, nicăieri nu se ridica vreun nor de fum, care să 
trădeze prezenţa unui om, nicăieri pe litoral nu se zărea vreun 
semnal. 


Şi totuşi, documentul era limpede: există un naufragiat pe insulă 
şi acest naufragiat ar fi trebuit să stea la pîndă pe țărm ! 

Între timp, corabia înainta printre trecătorile destul de 
întortochiate dintre stînci şi Pencroff observă cu luare-aminte 
toate cotiturile drumului. Îl pusese pe Harbert la cîrmă, iar el 
stătea la prova cercetind apele, gata în orice clipă să strîngă 
pînzele, a căror frînghie o ţinea în mînă. Gedeon Spilett cerceta 
ţărmul prin ochian, fără să vadă nimic deosebit. 

În sfîrşit, pe la amiază, prova corăbiei se lovi de o plajă de nisip. 
Aruncînd ancora, echipajul strînse pînzele şi cobori pe uscat. 
Nu încăpea nici o îndoială că se aflau pe insula Tabor. Pe hărţile 
cele mai recente nu se găsea nici o altă insulă în această 
margine a Pacificului, între Noua Zeelandă şi coasta americană. 
Vasul fu bine legat ca să nu fie luat de reflux; apoi, Pencroff cu 
cei doi tovarăşi ai săi, bine înarmaţi, o luară de-a lungul 
țărmului, în direcţia unui con înalt de aproximativ două sute 
cincizeci de picioare, ce se înălța la vreo jumătate de milă. 

— Din creştetul acestui deal, spuse Gedeon Spilett, ne vom 
forma o oarecare idee despre înfăţişarea insulei, lucru care ne 
va uşura cercetările. 

— Prin urmare, vom face şi noi, spuse Harbert, la fel cum a 
procedat domnul Cyrus pe insula Lincoln, atunci cînd s-a urcat 
mai întîi pe muntele Franklin. 

— Chiar aşa, răspunse reporterul. Este lucrul cel mai bun ! 

Tot vorbind, exploratorii înaintau de-a lungul unei păşuni, care 
se termina chiar la poalele conului. Stoluri de porumbei şi 
rîndunele de mare, asemănătoare celor din insula Lincoln, 
zburau în faţa lor. În păduricea din stînga păşunii se stîrni un 
freamăt uşor printre ierburi, care trăda prezenţa unor animale 
ce o luaseră la fugă; dar nimic nu arăta că insula este locuită. 
Ajunşi la poalele conului, Pencroff, Harbert şi Gedeon Spilett îl 
urcară în cîteva minute şi privirile lor cercetară întreg orizontul. 
Se aflau pe o insulă cu un diametru de cel mult şase mile, de 
formă ovală, alungită, cu foarte puţine capuri, promontorii şi 
golfuri. De jur-împrejur, pînă în fundul zărilor se întindea marea 
pustie. Nu se zărea nici un țărm şi nici un catarg ! 

Mica insulă, în întregime împădurită, nu prezenta varietatea 
insulei Lincoln, stearpă şi sălbatică într-o parte, roditoare şi 
bogată într-alta. De-a curmezişul insulei curgea printr-o păşune 
un pirîiaş, vărsîndu-se în mare printr-o gură îngustă. 


— Nu-i prea întinsă insula, spuse Harbert. 

— Da, ar fi fost cam mică pentru noi, spuse şi Pencroff. 

— Şi pare nelocuită, zise reporterul. Intr-adevăr, observă 
Harbert, nimic nu trădează prezenţa omului. 

— Să coborîm totuşi, spuse Pencroff, şi să căutăm. 

Marinarul şi tovarăşii săi se întoarseră pe țărm, la locul unde 
lăsaseră corabia. Hotărîră apoi să facă înconjurul insulei, 
mergînd de-a lungul țărmului, înainte de a se aventura în 
interior. În felul acesta, nici un punct nu putea rămîne 
necercetat. 

Plaja era netedă, străpunsă din loc în loc de nişte stînci mari, pe 
care le ocoleau. Exploratorii coboriră spre sud, stîrnind stoluri de 
păsări de apă şi turme de foci, care se aruncau în mare de cum 
îi zăreau. 

— Animalele astea, observă reporterul, au mai văzut oameni. Se 
tem de noi, deci cunosc oamenii. 

Peste o oră, călătorii ajunseră- la extremitatea de sud a insulei, 
terminată printr-un cap ascuţit, şi o luară îndată spre nord, 
mergînd de-a lungul coastei apusene, care şi ea se înfăţişa 
nisipoasă şi stîncoasă, mărginită de pădurea deasă. 

Nu găsiră nici o locuinţă şi nu zăriră nici o urmă de picior 
omenesc pe întreg perimetrul insulei, pe care-l străbătură în 
patru ore. 

Lucrul părea oricum foarte ciudat, şi le venea să creadă că 
insula Tabor nu era, sau nu mai era locuită. La urma urmei, 
documentul putea să aibă tot atît de bine cîteva luni sau cîțiva 
ani; se putea prin urmare ca naufragiatul să fi murit doborit de 
lipsuri sau să fi fost repatriat. 

Prînzind în grabă pe corabie, Pencroff, Gedeon Spilett şi Harbert 
făceau tot felul de presupuneri, mai mult sau mai puţin vrednice 
de crezare. 

La ora cinci după-amiază îşi reluară expediţia, aventurindu-se în 
pădure.: 

Prin faţa lor fugeau nenumărate animale, mai ales capre şi 
porci, aparţinind speciilor europene. Se putea să le fi debarcat 
vreun balenier pe insulă, unde se înmulţiseră cu repeziciune. 
Harbert se gîndi să ia cu el vreo două perechi pe insula Lincoln. 
Deci, fără îndoială, insula fusese locuită cîndva de oameni. 
Lucrul deveni şi mai evident atunci cînd găsiră în pădure crengi, 
trunchiuri şi copaci doboriţi cu toporul, şi peste tot urme de 


mînă omenească. Dar copacii putreziţi păreau tăiaţi cu mulţi ani 
în urmă. Urmele de topor erau acoperite cu muşchi, şi pe 
potecile care cu greu se mai zăreau, creşteau ierburi. 

— După cum vedeţi, observă Gedeon Spilett, urmele acestea 
dovedesc nu numai că au debarcat oameni pe această insulă, ci 
şi mai mult, că au locuit aici cîtva timp. Cine au fost acei oameni 
? Cîţi au fost ? Ciţi au rămas ? 

— Documentul, spuse Harbert, pomeneşte de un singur 
naufragiat. 

— Atunci, răspunse Pencroff, trebuie să-l găsim, presupunînd că 
se mai află pe insulă. 

Porniră mai departe, urmînd poteca ce tăia insula de-a 
curmezişul, mergînd astfel de-a lungul piriului ce se vărsa în 
mare. 

Cîteva plante dovedeau că omul! trecuse pe aici, lucru pe care îl 
confirmau de altfel şi animalele de origine europeană, şi unele 
lucrări făcute de mîna omului, în unele locuri, în mijlocul 
luminişurilor, se vedeau foarte bine urmele unor culturi de: 
zarzavat, semănate odinioară. 

Cu nespusă bucurie, Harbert descoperi printre ele cartofi, salată, 
măcriş,. morcovi, varză, napi. N-avea decit să le culeagă 
seminţele, ca să îmbogăţească flora insulei Lincoln. 

— Foarte bine ! spuse Pencroff. Ce o să se mai bucure Nab ! 
Chiar dacă nu găsim naufragiatul, călătoria noastră tot nu a 
rămas fără folos. 

— Fără îndoială, răspunse Gedeon Spilett; dar halul în care se 
găsesc aceste plante, mă face să cred că insula, nu mai este 
locuită, de mult. 

— Asta aşa e, spuse şi Harbert. Un locuitor, oricare ar fi el, n-ar 
lăsa neîngrijită o cultură atît de însemnată. 

— Da ! spuse Pencroff, naufragiatul a plecat ... ! Este de 
presupus... 


— În cazul acesta sîntem siliţi să credem că documentul este 
destul de vechi ? 

— Desigur ! 

— Şi că sticla a ajuns lîngă insula Lincoln, după ce a plutit vreme 
îndelungată pe mare ? 

— Tot ce se poate, răspunse Pencroff. Dar iată că se întunecă şi 
cred că ar fi mai nimerit să ne întrerupem cercetările. 

— Să ne întoarcem la , corabie şi 1e salissa miine, hotări 
reporterul. „N 
Părea lucrul cel mai 
potrivit. Erau gata să 
pornească spre țărm, 
cînd Harbert, arătînd 
ceva, ce se zărea 
printre copaci, strigă: 
— O locuinţă ! 

Se îndreptară toţi trei 
în grabă spre locuinţa 
arătată, în lumina 
amurgului constatară 
că era clădită din 
scînduri ce fuseseră 
acoperite cu pînză 
gudronată. 

Pencroff, împinse uşa, 
pe jumătate închisă, 
intrînd grăbit. 
Locuinţa era goală. 

CAPITOLUL XIV 
Inventar. Noaptea în 
locuinţa părăsită. 
Cîteva litere. Noi 
cercetări. Animale şi plante. Harbert trece printr-o mare 
primejdie. Pe bord. Plecarea. Vreme rea. O scăpărare de lumină. 
Pierduţi în larg. Un foc ce se aprinde la timp. 


Încremeniţi în întunericul ce se lăsase, Pencroff, Harbert şi 
Gedeon Spilett tăcură cîtva timp. Apoi Pencroff începu să strige 
tare, dar nu primi nici un răspuns. 


Marinarul ciocni amnarul şi aprinse o crenguţă uscată. Flacăra 
lumină o clipă încăperea ce părea părăsită de mult. în fund se 
afla un cămin grosolan, cu puţină cenuşă rece în vatră, peste 
care zăcea un braţ de lemne uscate. Pencroff apropie vreascul 
aprins şi lemnele trosniră, răspîndind o lumină vie. 

Marinarul şi tovarăşii săi zăriră atunci la lumina lor un pat 
răvăşit, cu pături umede şi îngălbenite de vreme, ce nu mai 
fuseseră folosite de mult; într-un colţ al vetrei zăceau două 
ceainice ruginite şi un cazan răsturnat; se mai afla în încăpere şi 
un cufăr cu nişte haine de marinar mucegăite. Pe masă se 
vedea un tacîm de cositor şi o carte roasă de umezeală; într-un 
colţ zăceau aruncate citeva unelte, o lopată, un tîrnăcop, o sapă 
şi două puşti de vînătoare, dintre care una era frintă; pe o poliţă, 
făcută dintr-o scîndură, găsiră un butoiaş cu praf de puşcă, 
neatins, un butoiaş de alice şi mai multe cutii cu capse de 
fitiluri. Şi totul era acoperit de un strat gros de praf, adunat 
desigur în decursul anilor. 

— Nu e nimeni, spuse reporterul. 

— Într-adevăr ! răspunse Pencroff. 

— Casa asta de mult n-a mai fost locuită, observă Harbert. 

— Da, de mult ! răspunse reporterul. 

— Domnule Spilett, spuse Pencroff, cred că ar fi mai bine să ne 
petrecem noaptea în locuinţa aceasta, în loc să ne întoarcem pe 
bord. 

— Ai dreptate, Pencroff, răspunse Gedeon Spilett, şi dacă se 
înapoiază proprietarul, cred că nu se va plinge prea mult, găsind 
locul ocupat! 

— Nu se va mai întoarce, spuse marinarul, dînd din cap. 

— Crezi că a plecat de pe insulă ? întrebă reporterul. 

— Dacă pleca, lua cu el şi armele, şi uneltele, răspunse Pencroff. 
Ştiţi bine cîtă valoare au astfel de lucruri pentru un naufragiat. 
Nu! Nu! repetă marinarul cu voce hotărită. Nu I El n-a părăsit 
insula. Dacă ar fi plecat cu o barcă făcută de el, cu atît mai mult 
n-ar fi părăsit aceste obiecte de primă necesitate Nu! El se află 
pe insulă! 

— În viaţă ? întrebă Harbert. 

— În viaţă sau mort. Dacă a murit, nu avea cum să se îngroape 
singur, aşa că îi vom găsi cel puţin rămăşiţele. 

Hotărîră deci să petreacă noaptea în casa părăsită. O grămadă 
de lemne, ce se găsea într-un colţ, le ajută s-o încălzească cum 


trebuie. Cu uşa închisă, Pencroff, Harbert şi Gedeon Spilett 
şedeau pe o bancă, vorbind puţin, însă reflectînd mult. Erau într- 
o stare sufletească ciudată, care-i făcea să se aştepte la orice, 
de aceea şi ascultau cu încordare zgomotele de afară. Dacă s-ar 
fi deschis pe neaşteptate uşa şi în faţa lor ar fi apărut un om, nu 
ar fi fost de loc surprinşi, deşi locuinţa părea părăsită. Erau gata 
să stringă mîna omului aceluia, a naufragiatului, prietenul lor 
necunoscut, pe care îl aşteptau. 

Dar nu se auzi nimic, uşa nu se deschise şi ceasurile se 
scurgeau fără să aducă vreo schimbare. 

Ce lungă li se păru noaptea ! 

Doar Harbert dormi două ore, căci la vîrsta lui somnul era foarte 
necesar. Doreau să-şi reia cît mai curînd cercetările începute în 
ajun şi să scotocească insula pînă în colţurile ei cele mai 
tăinuite. Judecata lui Pencroff părea îndreptăţită: deoarece 
uneltele şi armele rămăseseră în casa părăsită, se putea deduce 
că stăpiînul ei este mort. Trebuia însă ca cel puţin rămăşiţele să 
fie căutate şi îngropate. 

Se lumină de ziuă. Pencroff şi tovarăşii săi începură să cerceteze 
locuinţa. 

Ea fusese clădită într-un loc minunat, la poalele unui deal, 
umbrită de cîţiva copaci mari şi frumoşi, în faţa ei fusese croit 
un luminiş larg, prin care privirea străbătea pînă la mare. 
Luminişul era înconjurat, cu un gărduţ dărimat, ce ajungea pînă 
la țărm, unde se afla şi gura pirîului. 

Locuinţa era construită din scînduri, şi era lesne de văzut că ele 
proveneau din resturile unei corăbii. Se putea deci presupune că 
un vas avariat fusese aruncat pe ţărmul insulei; singurul 
membru care scăpase cu viaţă din întreg echipajul îşi construise 
o locuinţă din resturile corăbiei, avînd uneltele trebuitoare. 
Lucrul deveni şi mai vădit cînd Gedeon Spilett, care se învirtea 
în jurul casei, zări pe o scîndură citeva litere şterse: 

BR TAN A 

— Britania ! strigă Pencroff, pe care reporterul îl chemase. Multe 
corăbii poartă numele acesta, aşa că n-aş putea să spun dacă a 
fost un vas englez ori american. 

— N-are nici o importanţă, Pencroff ! 

— Nici o importanţă, într-adevăr, răspunse marinarul, iar pe 
supravieţuitor, de orice nație ar fi el, îl vom scăpa dacă mai 


trăieşte. Dar înainte de a reîncepe cercetările să ne întoarcem la 
vasul nostru. 

Pencroff se simţea cuprins de oarecare îngrijorare, gîndindu-se 
la corabie. Te pomeneşti că insula este totuşi locuită, şi vreun 
locuitor o fi pus mîna pe vas... Dădu din umeri, zimbind la acest 
gînd zănatic. 

Oricum însă, marinarul n-avea nimic împotrivă să ia masa pe 
bord. Calea gata croită nu era lungă — să tot fi avut o milă. 
Porniră cercetînd cu atenţie pădurea şi desişurile, prin care 
caprele şi porcii mişunau cu sutele. 

După douăzeci de minute, Pencroff şi tovarăşi săi îşi regăsiră 
corabia, priponită de ancora adînc înfiptă în nisip. 

Pencroff răsuflă uşurat. La urma urmei corabia era odrasla lui şi 
era firesc să fie uneori mai îngrijorat decît ar fi trebuit. 

Se urcară pe bord şi prînziră în aşa fel, încît să poată cina cît mai 
tîrziu; apoi, îşi reîncepură cu multă grijă cercetările. 

De altfel, nu părea de necrezut că singurul locuitor al insulei 
murise, de aceea Pencroff şi tovarăşii săi căutau mai curînd 
urma unui mort decit a unei fiinţe vii ! Cercetară în zadar, 
scotocind desişurile care acopereau insula. În cele din urmă fură 
siliţi să admită că nu mai rămăsese nici o urmă din cadavrul 
naufragiatului, care, fără nici o îndoială, fusese înghiţit pînă la 
ultimul ciolan de vreo fiară sălbatică. 

— Miine în zori plecăm, le spuse Pencroff tovarăşilor săi, care, 
pe la două după-amiază, se culcaseră la umbra unor pini ca să 
se odihnească puţin. 

— Cred că putem lua, fără nici o grijă, uneltele care au aparţinut 
naufragiatului, adăugă Harbert. 

— Da, cred şi eu, răspunse Gedeon Spilett. Armele şi uneltele 
acestea vor întregi. inventarul Casei de Granit. Dacă nu mă 
înşel, provizia de praf de puşcă şi de alice este destul de mare. 
— Da, răspunse Pencroff. Să nu uităm să prindem vreo două 
perechi de porci, căci ducem lipsă de ei pe insula Lincoln. 

— Şi să luăm ceva seminţe, adăugă Harbert. 

— Atunci ar fi poate bine, — spuse reporterul, — să mai 
rămînem o zi aici, ca să adunăm tot ce-ar putea să ne 
folosească. 

— Nu, domnule Spilett, răspunse Pencroff, -— aş vrea să plecăm 
mîine în zorii zilei. Vîntul are tendinţa să-şi schimbe direcţia, 
lucru foarte potrivit pentru călătoria de întoarcere. 


— Atunci să nu ne pierdem timpul ! spuse Harbert, sculîndu-se. 
— Să nu ne pierdem timpul, repetă Pencroff. Tu, Harbert, adună 
seminţele acelea, că te pricepi mai bine decit noi. Domnul 
Spilett şi cu mine vom căuta să prindem cîţiva porci şi cred că 
vom izbuti, cu toate că nu-l avem pe Top. 

Harbert apucă pe poteca ce ducea spre partea cultivată a 
insulei, pe cînd marinarul şi reporterul intrară direct în pădure. 
Cît despre porci, 
aceştia fugiră la 
vederea lor şi, grozav 
de sprinteni, nu 
păreau de loc dispuşi 
să se lase prinşi; 
totuşi, după o 
jumătate de oră de 
alergătură, vînătorii 
izbutiră să înhaţe o 
pereche ce se 
ascunsese într-un 
tufiş; în clipa aceea, 
nişte ţipete 
îngrozitoare izbucniră 
la cîteva sute de paşi, 
înspre nordul insulei. 
Aceste ţipete erau 
întovărăşite de nişte 
răcnete care nu aveau 
nimic omenesc. 
Pencroff şi Gedeon 
Spilett săriră în 
picioare, iar porcii 
profitară de ocazie ca 
să o rupă la fugă, 
tocmai în clipa în care marinarul se pregătea să-i lege. 

— E vocea lui Harbert, spuse reporterul. 

— Hai repede ! strigă Pencroff. 

Marinarul, însoţit de Gedeon Spilett, se îndreptă în goană spre 
locul de unde se auzeau strigătele; la cotitura potecii, lingă un 
luminiş, îl zăriră pe băiat trîntit la pămînt, luptîndu-se cu o fiară 


sălbatică, probabil vreo maimuţă uriaşă, care era cît pe-aci să-l 
omoare. 

Pencroff şi Gedeon Spilett Se năpustiră asupra fiarei, doborînd-o 
la pămînt, şi-l scăpară astfel pe Harbert. Marinarul era foarte 
voinic, iar reporterul nu era nici el mai prejos, aşa că monstrul fu 
legat cobză, cu toată împotrivirea lui, fiind astfel redus la 
neputinţă. 

— Nu te doare nimic, Harbert ? întrebă Gedeon Spilett. 

— Nu, nimic ! 

— Ah ! Bine că nu te-a rănit maimuța asta ! strigă Pencroff. 

— Dar nu este o maimuţă îi răspunse Harbert.Pencroff şi Gedeon 
Spilett se uitară abia atunci la fiinţa ciudată care zăcea la 
pămînt. 

Într-adevăr nu era o maimuţă ! Era o fiinţă omenească ! Era un 
om ! Dar ce om ! Un sălbatic în toată puterea cuvîntului, şi cu 
atît mai îngrozitor, cu cît părea cu totul abrutizat. 
Înspăimîntătoarea ființă, care era totuşi un om, avea părul 
vîlvoi, o barbă lungă îi atîrna pe piept, iar trupul său gol era 
acoperit de o zdreanță legată peste şolduri. Privirea îi era 
sălbatică, mîinile uriaşe aveau gheare lungi, pielea de culoare 
închisă părea tăbăcită, iar călciiele lui întărite păreau nişte 
copite. Se putea pe drept cuvînt naşte întrebarea dacă în acest 
nenorocit mai sălăşluieşte o scînteie de înţelegere, sau dacă 
doar instinctul brutei mai rămăsese în el. 

— Eşti într-adevăr sigur că este un om ? îl întrebă Pencroff pe 
reporter. 

— Din nefericire nu mai poate fi îndoială, răspunse acesta. 

— Să fie oare naufragiatul nostru ? întrebă Harbert. 

— Cred că da, răspunse Gedeon Spilett, dar nenorocitul nu mai 
are nimic, omenesc înel! 

Reporterul avea dreptate. Era limpede că singurătatea făcuse 
din omul acesta un adevărat sălbatic. Din gitlejul său nu mai 
ieşeau decit nişte sunete nearticulate, ce se strecurau printre 
dinţii care se ascuţiseră pentru a sfişia carnea crudă. Se părea 
că memoria îl părăsise de mult, şi că nu mai ştia să se 
folosească de unelte şi de arme, nici să aprindă un foc! 
Devenise foarte sprinten şi mlădios, dar aceste calităţi fizice se 
dezvoltaseră în dauna celor intelectuale. 


Gedeon Spilett îi vorbi. Se părea că nu înţelege şi nici nu aude 
nimic şi totuşi, privindu-l bine în ochi, reporterul avu simţămîntul 
că mintea nenorocitului nu este cu totul întunecată. 

De altfel, prizonierul nu se zbătea şi nu căuta să-şi smulgă 
legăturile. Era oare copleşit în faţa semenilor săi, de care nu se 
deosebise odinioară ? Sau îşi amintea poate, într-o străfulgerare 
de o clipă, cîte ceva din vremea cînd trăise în mijlocul oamenilor 
? Nu ştiau dacă, slobozindu-i legăturile, n-ar încerca să fugă. ÎI 
lăsară deci în pace, aşa cum se afla. 

— Oricine ar fi, spuse Gedeon Spilett, datoria noastră este să-l 
ducem cu noi pe insula Lincoln. 

— Da, da, răspunse Harbert. Poate că, îngrijindu-l bine, vom mai 
trezi în el oarecari licăriri de înţelegere. 

Pencroff dădea din cap neîncrezător. 

— Trebuie să încercăm, zise reporterul. Este de datoria noastră, 
ca oameni. 

Aceasta era într-adevăr datoria lor de oameni civilizaţi, şi ei 
ştiau că Cyrus Smith va încuviinţa în totul hotărîrea lor. 

— Să-l lăsăm legat ? întrebă marinarul. 

— Credeţi că o să umble dacă îi dezlegăm picioarele ? spuse 
Harbert. 

— Putem încerca, răspunse Pencroff. 

Frînghiile care încătuşau picioarele prizonierului fură desfăcute, 
braţele rămînîndu-i strîns legate. El se sculă singur, fără să arate 
vreo dorinţă de a fugi. Privirea lui, lipsită de expresie, era 
aţintită asupra celor trei oameni care umblau pe lîngă el, dar nu 
părea să-şi amintească să fi fost vreodată aidoma lor. Din gura 
lui ieşea un fel de fluierat neîncetat, arăta cu totul sălbăticit, 
totuşi nu li se împotrivea în nici un fel. 

Reporterul fu de părere să-l readucă pe acest nenorocit în casa 
lui. Se gindea că poate la vederea obiectelor care fuseseră ale 
lui va fi oarecum impresionat ! Poate că o simplă scînteie va fi 
de ajuns ca să-i trezească mintea întunecată ! 

Coliba nu era departe, şi în cîteva minute ajunseră acolo, dar 
prizonierul nu recunoscu nimic, parcă îşi pierduse cu desăvirşire 
mintea ! 

După halul în care ajunsese nenorocitul, se părea că omul, care 
venise teafăr pe insulă, suferise vreme îndelungată chinurile 
singurătăţii. 


Reporterul se gîndi să aprindă focul şi peste cîteva minute 
flăcările, care au darul să atragă şi fiarele, înveseleau vatra. 

O clipă, atenţia nenorocitului se aţinti asupra flăcării, dar se 
dădu repede înapoi, iar privirea lui se stinse din nou. 

Hotărit lucru, mai mult decît să-l ducă pe corabie nu puteau face 
deocamdată. După ce îl urcară pe corabie, îl lăsară în paza lui 
Pencroff, iar Harbert şi Gedeon Spilett se întoarseră pe insulă, ca 
să isprăvească ce le mai rămăsese de făcut. Citeva ore mai 
tîrziu se întorceau la țărm, aducînd uneltele, armele, seminţele 
de zarzavat, puţin vînat şi două perechi de porci. Totul fu 
încărcat pe „Bonadventure”, careera gata să ridice ancora a 
doua zi în zorii zilei, o dată cu fluxul. 

Prizonierul fusese dus în camera din faţă, unde stătea liniştit, 
tăcut, surd şi mut totodată. 

Pencroff îi dădu de mîncare, dar el respinse carnea friptă, de 
care se dezobişnuise după cite se părea. Marinarul îi arătă 
atunci o rață împuşcată de Harbert, la care nenorocitul se 
repezi, muşcînd sălbatic din ea. 

— Credeţi că-şi va mai veni vreodată în fire ? întrebă Pencroff. 
— Poate, răspunse reporterul. S-ar putea ca îngrijirile noastre să 
dea totuşi roade, căci pe omul acesta singurătatea l-a adus în 
halul ăsta, ori de apum înainte el va avea tovarăşi. 

— Bietul om pare să fie de multă vreme în starea asta ! spuse 
Harbert, 

— Tot ce se poate, zise Gedeon Spilett. 

— Ce vîrstă să aibă ? mai întrebă Harbert. 

— E greu de spus, căci nu-i pot vedea trăsăturile sub barba 
deasă care îi ascunde obrazul. Totuşi cred că nu mai e tînăr. 
Bănuiesc că are vreo cincizeci de ani. 

— Aţi observat, domnule Spilett, ce afundaţi îi sînt ochii în orbite 
? întrebă băiatul. 

— Da, Harbert, totuşi, privirea lor e mai omenească decit restul 
înfăţişării lui. 

— În sfîrşit, vom vedea, răspunse Pencroff. Sînt însă nerăbdător 
să aflu ce-o să spună domnul Smith de sălbaticul nostru. Ne-am 
dus să căutăm un om şi am găsit o fiară ! De, face omul ce 
poate ! 

Trecu şi noaptea. Nu ştiau dacă prizonierul lor dormise sau nu, 
dar cu toate că-i desfăcuseră legăturile, nu auziseră nici o 


mişcare. Era aidoma fiarelor care cad într-un fel de toropeală 
cînd sînt închise în cuşcă, şi furia le revine abia mai tîrziu. 

In zorii zilei de 15 octombrie vremea se schimbă, după cum 
prevestise marinarul. Vîntul, care bătea acum dinspre nord-vest, 
avea să înlesnească vasului drumul de întoarcere. In acelaşi 
timp însă aducea valuri de aer rece, destul de neplăcute pentru 
acel care conducea vasul. 

călătorii noştri ridicară 
ancora. Pencroff întinse 
pînza cea mare şi se 
îndreptă spre est-nord- 
est, în direcţia insulei 
Lincoln. 

In prima zi nu se 
întîmplă nimic deosebit. 
Prizonierul stătea liniştit 
în cabina de la prova şi 
marea cu zbuciumul ei 
părea să aibă o 
influenţă binefăcătoare 
asupra acestui fost 
marinar. Să-şi fi adus el 
aminte de fosta lui 
meserie? în tot cazul, 
stătea liniştit, părînd 
mai mult mirat decit 
abătut. 

A doua zi, la 16 
octombrie, vîntul 
deveni din ce în ce mai 
puternic, suflînd 
dinspre nord, aşa că DN 
vasul îşi urmă ceva mai greu calea în mijlocul valurilor care îl 
scuturau puternic. Pencroff fu nevoit în curînd să nu mai lase 
cîrma din miini şi începu să fie neliniştit de violenţa cu care 
marea lovea corabia. Era sigur că, dacă vintul nn-şi va schimba 
direcţia, vor avea nevoie pentru a se întoarce pe insula Lincoln 
de mai mult timp decit le trebuise ca să atingă insula Tabor. 


ere È 


În dimineaţa zilei de 17 octombrie, insula Lincoln nu se zărea 
încă, deşi se scurseseră patruzeci şi opt de ore de la plecare. De 
altfel, cu greu puteau să calculeze fără instrumente care era 
drumul pe care-l străbătuseră, deoarece atit viteza, cît şi 
direcţia vîntului se schimbau mereu. 

Trecură alte douăzeci şi patru de ore, dar nici un țărm nu apăru 
în zare. Vintul era puternic şi marea foarte agitată, iar pînzele 
trebuiau mereu miînuite după direcţia vintului. în ziua de 18, 
corabia fu acoperită în întregime de un talaz şi călătorii ar fi fost 
luaţi de valuri, dacă nu ar fi avut fericita idee de a se lega din 
timp de punte. 

In clipa aceea, spre marea lor uimire, Pencroff şi tovarășii săi îşi 
văzură prizonierul sărindu-le cu totul pe neaşteptate în ajutor. 
Ca şi cînd instinctul lui de marinar s-ar fi trezit deodată, omul se 
repezi din cabină cu o cange în mînă, sparse în grabă obloanele 
gurilor de scurgere, uşurind astfel golirea apei de pe punți şi, 
odată pericolul trecut, se întoarse la loc, fără să scoată o vorbă. 
Pencroff, Gedeon Spilett şi Harbert încremeniseră de uimire şi îl 
lăsaseră să se descurce cum ştia. 

Situaţia era însă proastă, şi marinarul se simţea îndreptăţit să 
creadă că se rătăcise pe întinsul mărilor, fără putinţă să 
regăsească drumul ! 

Noaptea, de 18 spre 19 se lăsă întunecoasă şi rece. Către orele 
unsprezece, vintul se mai potoli, marea se mai linişti şi ea, iar 
corabia, mai puţin zbuciumată, îşi mări viteza. De altminteri se 
comportase foarte bine tot timpul. 

Nici Pencroff, nici Gedeon Spilett, nici Harbert nu închiseră ochii. 
Vegheau îngrijoraţi, căci s-ar fi putut tot atît de bine să 
plutească în imediata apropiere a insulei Lincoln, după cum se 
putea să fi fost purtaţi de curenţi cu totul în altă direcţie, fără să 
mai poată găsi drumul înapoi. 

Pencroff, om călit de greutăţi, deşi era foarte neliniştit, nu-şi 
pierduse speranţa. Şedea la cîrmă, căutînd cu tot dinadinsul să 
străpungă cu privirea întunericul ce-l învăluia. 

Către ora două dimineaţa, se sculă deodată, strigînd: 

— Foc ! Uite un foc ! 

Intr-adevăr, la vreo douăzeci de mile spre nord-est se zărea o 
lumină strălucitoare. Era insula Lincoln, iar focul, aprins desigur 
de Cyrus Smith, le arăta calea. 


Pencroff, care se abătuse din drum cu mult prea spre nord, 
schimbă direcţia, îndreptindu-se spre flacăra aceea care 
strălucea în zare ca o stea de mărimea întiia. 


CAPITOLUL XV 

Întoarcerea. Discuţia. Cyrus Smith şi necunoscutul. Portul 
Balonului. Devotamentul inginerului. O încercare mişcătoare. 
Citeva lacrimi. 


A doua zi, 20 octombrie, la ora şapte dimineaţa, vasul 
„Bonadventure” acostă lin la gura rîului Mercy, după o călătorie 
de patru zile. 

Cyrus Smith şi Nab, îngrijoraţi din pricina vremii rele şi a lipsei 
prelungite a tovarăşilor lor, se urcaseră din zorii zilei pe platoul 
Grande-Vue, şi zăriseră în sfîrşit corabia ce întirziase atita 
vreme. 

— În sfîrşit ! lată-i ! strigă Cyrus Smith. Cît despre Nab, el juca 
de bucurie. 

Numărînd persoanele de pe punte, inginerul îşi închipui în primul 
moment că naufragiatul de pe insula Tabor nu fusese găsit, sau 
că nenorocitul nu voise să părăsească insula. 

Într-adevăr, pe puntea vasului, se zăreau numai Pencroff, 
Gedeon Spilett şi Harbert. 

În clipa acostării, Nab şi inginerul se aflau pe țărm. Cyrus Smith 
se grăbi să le strige, înainte ca pasagerii să fi sărit pe nisip: 

— Am fost foarte îngrijoraţi de întârzierea voastră ! Ce vi s-a 
întâmplat ? 7 

— Nimic, răspunse Gedeon Spilett, ne-a mers foarte bine. li 
vom istorisi totul. 

— Totuşi, continuă inginerul, expediţia voastră a dat greş. Văd 
că sînteţi tot trei, ca şi la plecare ! 

— S-avem iertare, domnule Smith, spuse marinarul, sîntem 
patru ! 

— Aţi găsit naufragiatul ? 

— Da! 

— Şi l-aţi adus cu voi ? 

— Da! 

— În viaţă ? 

— Da. 

— Unde e ? Cine e? 


— Naufragiatul nostru este, răspunse Gedeon Spilett, sau mai 
bine zis, a fost cîndva un om. lată tot ce-ţi pot spune, Cyrus ! 
Inginerul află pe loc tot ce se petrecuse în timpul călătoriei. li 
istorisiră în ce împrejurări găsiseră coliba şi felul cum puseseră 
mîna pe naufragiat, care părea să nu mai facă parte din neamul 
omenesc. 

— Într-atîta, adăugă Pencroff, încît mă întreb dacă am făcut bine 
aducîndu-l aici ! 

— Sînt sigur că ai făcut foarte bine, Pencroff! răspunse grăbit 
inginerul. 

— Bine, dar nenorocitul şi-a pierdut minţile! 

— Lucrurile trebuie să se fi petrecut în ultima vreme, răspunse 
Cyrus Smith, iar acum cîteva luni, nenorocitul ăsta era un om 
teafăr ca voi şi ca mine. Cine ştie ce s-ar întîmpla cu vreunul 
dintre noi, dacă ar trăi mai mult timp izolat pe insula aceasta ? 
Vai de acela care trăieşte singur, dragii mei ! Se pare că 
singurătatea îţi ia minţile, dovadă halul în care l-aţi găsit pe 
nenorocitul ăsta. 

— Dar, domnule Cyrus, întrebă Harbert, ce vă face să credeţi că 
starea de abrutizare a nenorocitului acestuia datează doar de 
cîteva luni ? 

— Documentul pe care l-am găsit era de curînd scris şi singur 
naufragiatul ar fi putut să-l scrie. 

— S-ar putea, observă Gedeon Spilett, să fi fost scris de vreun 
tovarăş al acestui om, care să fi murit între timp. 

— E cu neputinţă, dragă Spilett ! 

— De ce ? întrebă reporterul. 

— Fiindcă documentul ar fi vorbit de doi naufragiaţi, ori el nu 
pomeneşte decit de unul singur, răspunse Cyrus Smith. 

Harbert istorisi pe scurt peripeţiile călătoriei lor, stăruind asupra 
licăririi de inteligenţă pe care o avusese prizonierul, care în toiul 
vijeliei redevenise, pentru o clipă, marinar priceput. 

— Ai dreptate, Harbert, răspunse inginerul, acest fapt are o 
deosebită însemnătate. S-ar putea ca nenorocitul acesta să nu 
fie de nevindecat şi sînt încredinţat că numai desperarea l-a 
adus în halul în care se află. Aici sînt semenii lui, printre care 
cred că îşi va reveni. 

În cele din urmă, naufragiatul de pe insula Tabor fu scos din 
cabină, trezind mila inginerului şi marea uimire a lui Nab. Primul 


simţămiînt pe care îl vădi în noile împrejurări, fu dorinţa de a 
fugi. 

Cyrus Smith îl reţinu, punîndu-i nuna pe umăr cu un gest 
autoritar, privindu-l totodată cu multă blindeţe. Sub influenţa 
acestei priviri, nenorocitul se linişti, lăsă ochii în jos, îşi plecă 
fruntea şi nu se mai împotrivi. 

— Sărmanul părăsit ! şopti inginerul. 


i, judecînd după 
aparenţe, se părea că 
nenorocitul nu mai 
păstrase nimic omenesc 
în el. Totuşi Cyrus Smith 
surprinsese, ca şi 
reporterul, un fel de 
slabă licărire de 
înţelegere în privirile lui. 
Hotărîră ca părăsitul, sau 
mai bine zis 
necunoscutul, căci aşa 
era mai nimerit să-l 
numească de acum 
înainte noii lui tovarăşi, 
să locuiască într-una din 
camerele Casei de 
Granit, de unde nu putea 
să fugă. El se lăsă 
condus cu multă uşurinţă 
şi totul îi îndreptăţea să 
creadă că, bine îngrijit, 
necunoscutul va deveni 
şi el, alături de ceilalţi, 
unul din coloniştii insulei. 
In timpul mesei ce urmă, 
pe care Nab se grăbi să o servească, Cyrus Smith ascultă cu 
luare-aniinte toate amănuntele călătoriei lor. Fu şi el de părere 
că necunoscutul trebuie să fie englez sau american. Numele 
corăbiei dispărute „Britania”, cît şi puţinul ce se vedea din 
trăsăturile acoperite cu păr ale nenorocitului păreau să confirme 
această părere. 


— Ascultă, Harbert, zise Gedeon Spilett, întorcîndu-se către 
băiat, de fapt tu nici nu ne-ai povestit cum l-ai întîlnit pe 
sălbaticul ăsta şi nici pînă acum nu ştim altceva, decit că te-ar fi 
sugrumat, dacă n-am fi sosit la timp să te scoatem din ghearele 
lui . 

— Drept să vă spun, răspunse Harbert, nici eu nu prea ştiu cum 
s-au întîmplat lucrurile. Cred că eram ocupat să-mi culeg 
plantele, cînd am auzit ceva prăvălindu-se cu zgomot dintr-un 
copac foarte în nit. Nici n-am avut timpul să mă întorc... şi 
nenorocitul, care pesemne stătuse pitit între crengile unui 
copac, se şi aruncase asupra mea. Fără domnul Spilett şi 
Pencroff eram... 

— Adevărat, băiete, spuse Cyrus Smith, ai trecut printr-o mare 
primejdie, dar tocmai mulţumită acestei primejdii l-aţi putut găsi 
pe nenorocitul ăsta, din care vom face un nou tovarăş. 

— Nădăjduieşti să mai faci din el un om ? întrebă reporterul. 

— Desigur, răspunse inginerul. 

După masă, Cyrus Smith şi tovarăşii săi se întoarseră pe plajă, 
pentru a descărca corabia. Inginerul cercetă armele şi uneltele, 
dar nu găsi nimic care să-i ajute să stabilească identitatea 
necunoscutului. 

Porcii aduşi din insula Tabor reprezentau un preţios adaos la 
fauna insulei Lincoln. Ei au fost duşi la stînă, unde s-au 
aclimatizat repede. 

Butoiaşele cu praf de puşcă şi cu alice erau şi ele binevenite. 
Pionierii hotărîră să facă un mic depozit de pulbere în afara 
Casei de Granit, pentru a fi feriţi de pericolul unei explozii. Ei 
continuara totuşi să întrebuinţeze piroxilul, deoarece substanţa 
dădea rezultate minunate şi nu aveau nici un motiv s-o înlocu: 
iască cu praful de puşcă. 

Cînd isprăviră cu descărcatul corăbiei, Pencroff zise: 

— Domnule Cyrus, cred că ar fi bine să ducem vasul într-un loc 
sigur. 

— Socoti că nu stă bine aici, la gura rîului ? 

— Nu, domnule Cyrus, răspunse marinarul. Va rămîne aproape 
tot timpul pe nisip, fără apă, şi nu e bine. Ar fi păcat de corabia 
asta bună, care a suportat foarte bine vijelia de la întoarcere. 
— N-ar putea să plutească chiar aici pe rîu ? 


— Fără îndoială, domnule Cyrus, că ar putea, dar revărsarea 
rîului nu prezintă nici un fel de adăpost şi, dacă s-ar isca un vînt 
puternic, vasul ar avea de suferit de pe urma talazurilor mării. 
— Şi atunci unde vrei să-l adăposteşti, Pencroff ? 

— În portul Balonului, răspunse marinarul. Golful acela mic şi 
adăpostit între stînci este tocmai potrivit. 

— Nu e cam departe ? 

— Nu e nimic ! Sînt doar trei mile şi unde mai puneţi că şoseaua 
ce duce pînă acolo e frumoasă şi dreaptă ! 

— Fă cum vrei, Pencroff, răspunse inginerul, dar aş fi fost mai 
mulţumit să avem vasul aci, sub imediata noastră 
supraveghere. Cînd o să dispunem de oarecare timp, va trebui 
să-i facem un mic port. 

— Minunat ! strigă Pencroff, un port cu un far, cu un dig și cu un 
şantier de reparaţii. Domnule Cyrus, cît de simplu devine totul 
cînd sîntem cu dumneavoastră ! 

— Da, dragă Pencroff, răspunse inginerul, cu condiţia să mă 
ajuţi ! Şi aşa, mai mult dumneata faci totul ! 

Harbert şi marinarul se îmbarcară deci din nou pe 
„Bonadventure" şi, întinzînd pînzele, ocoliră cu repeziciune 
capul Ghearei, astfel că, după două ore, vasul era ancorat în 
apele liniştite din portul Balonului. 

să revenim acum la necunoscutul care era găzduit la Casa de 
Granit. Pionierii căutau să surprindă vreun semn care să le 
dovedească redeşteptarea minţii lui sau o domolire a sălbăticiei 
în care căzuse. Semnele se vădiră atît de limpezi, încît Cyrus 
Smith şi reporterul se întrebau dacă mintea lui fusese vreodată 
chiar atît de întunecată, cum li se păruse la prima vedere. 

La început, fiind obişnuit cu viaţa în aer liber şi cu deplina 
libertate de care se bucurase pe insula Tabor, necunoscutul 
trecu prin stări de furie şi mai că se temeau să nu se arunce pe 
ferestrele Casei de Granit. 

Încetul cu încetul se linişti şi atunci i se dădu oarecare libertate. 
Puteau deci nădăjdui că, mai mult ca sigur, starea lui avea să se 
schimbe în bine. Lăsîndu-şi la o parte apucăturile de fiară 
carnivoră, necunoscutul începuse chiar să primească o hrană 
mai potrivită decit aceea cu care se obişnuise pe insula Tabor; 
carnea friptă începu să nu-i mai inspire repulsia pe care o 
manifestase pe corabie. 


Cyrus Smith se folosise de un moment cînd dormea, pentru a-i 
tăia părul şi barba, care formau un fel de coamă şi îi dădeau o 
înfăţişare sălbatică. Apoi îl îmbrăcară, luîndu-i zdreanţă din jurul 
şoldurilor. Mulțumită acestor îngrijiri, necunoscutul căpătă o 
înfăţişare mai omenească, iar ochii lui păreau mai blinzi. Fără 
îndoială că, înainte de a fi ajuns în starea în care se afla, chipul 
lui avusese o expresie plăcută, inteligentă. 

Gyrus Smith îşi făcuse o datorie din a petrece zilnic cîteva ore în 
tovărăşia lui. Inginerul lucra lîngă el, ocupîndu-se cu tot felul de 
treburi şi căutînd astfel să-i atragă atenţia. Era, convins că o 
străfulgerare ar fi fost de ajuns pentru ca mintea nenorocitului 
să se trezească şi omul să-şi revină în fire. Purtarea lui pe 
corabie, în timpul furtunii, era cea mai bună dovadă. , Inginerul 
nu înceta să-i vorbească cu glas tare, ca să'pătrundă şi pe calea 
aceasta pînă în adîncurile minţii lui. Tovarăşii săi îi veneau rînd 
pe rînd în ajutor. Vorbeau, de cele mai multe ori despre lucruri 
în legătură cu marina, lucruri care probabil că erau cele mai 
adînc întipărite în mintea marinarului. cîteodată, necunoscutul 
părea să urmărească cele ce vorbeau ei, dînd impresia că 
înţelege o parte din aceste discuţii. Uneori i se întipărea pe faţă 
o durere adîncă, dovadă că era frămiîntat de o suferinţă de care 
nu vorbea, deşi în diferite rînd uri păru gata să rostească unele 
cuvinte. 

Bietul om era liniştit, dar cuprins de o mare tristeţe ! Să fi fost 
numai aparentă liniştea lui? Oare această tristeţe era urmarea 
captivităţii lui ? Nu puteau şti nimic. Văzînd doar puţine obiecte 
şi stînd într-un spaţiu limitat, tot timpul în tovărăşia pionierilor, 
cu a căror prezenţă se obişnuise, fiind bine hrănit şi bine 
îmbrăcat, era firesc ca înfăţişarea bietului om să se schimbe. 
Dar întrebarea era dacă îşi dădea seama că duce o viaţă nouă ? 
Poate se domesticise doar ca un simplu animal ? Problema 
aceasta îl frămînta pe Cyrus Smith, care grozav ar fi vrut s-o 
dezlege fără a-şi tulbura totuşi bolnavul ! Pentru el, 
necunoscutul nu era decit un biet bolnav. Se întreba însă dacă 
va începe vreodată să se însănătoşească ? 

De aceea, inginerul nu-l slăbea din ochi nici o clipă ! Aştepta 
parcă să surprindă prima licărire de înţelegere a sărmanului 

om ! 


Pionierii urmăreau adînc impresionați toate fazele tratamentului 
aplicat de Cyrus Smith. Il ajutau chiar, şi cu toţii - afară, uneori, 
de neîncrezătorul Pencroff - împărtăşeau speranţele lui. 

După cum am spus, necunoscutul era foarte liniştit şi părea într- 
un fel legat de inginer, sub a cărui puternică influenţă se afla. 
Cyrus Smith se hotărî să-l supună unei încercări, ducîndu-l în alt 
mediu, şi anume în faţa oceanului, cu care fusese desigur 
obişnuit înainte vreme. 

— Nu ţi-e teamă că pus în libertate va fugi ? întrebă Gedeon 
Spilett. 

— Trebuie să încercăm, îi răspunse inginerul. 

— Bine ! zise Pencroff. Dar să ştiţi că, atunci cînd se va vedea 
liber, va fugi cît îl vor ţine picioarele ! 

— Nu cred să facă aşa ceva, îi răspunse Cyrus Smith. 

— Să încercăm, spuse Gedeon Spilett. 

— Să încercăm, repetă inginerul. 

Era în ziua de 30 
octombrie. Naufragiatul 4 
din insula Tabor era de 
nouă zile prizonier în 
Casa de Granit. Vremea 
era caldă şi întreaga 
insula scăldată în 
soare. 

Cyrus Smith şi Pencroff 
intrară în camera 
necunoscutului, pe 
care-l găsiră la 
fereastră, privind cerul. 
— Vino, dragul meu, îi 
spuse inginerul. 

Omul se sculă îndată, 
îşi aţinti ochii asupra lui 
şi îl urmă. Pencroff 
mergea după ei, 
aşteptînd neîncrezător 
rezultatele experienţei. 
Cyrus Smith şi Pencroff 
se aşezară cu 
necunoscutul în 


~ 


ascensor, în vreme ce Nab, Harbert şi Gedeon Spilett îi aşteptau 
jos. Coşul cobori şi peste cîteva minute se aflau cu toţii pe plajă. 
Pionierii se depărtară puţin de prizonierul lor, ca să-i dea 
oarecare libertate. 

Omul făcu cîţiva paşi, apropiindu-se de mare; privirea îi străluci 
plină de însufleţire, totuşi nu căută să fugă. CI urmărea cu ochii 
valurile mărunte care, spărgindu-se de țărm, se pierdeau pe 
nisip. 

— Aici vede doar marea, observă Gedeon Spilett, şi poate că ea 
nu-i inspiră dorinţa de a fugi. 

— Ai dreptate, răspunse Cyrus Smith, trebuie să-l ducem pe 
platou, la marginea pădurii. Acolo se va dovedi dacă experienţa 
a fost bună sau nu. 

— De altfel nu va putea fugi de acolo, observă Nab, căci 
podurile sînt ridicate. 

— Oh! Nu pare un om pe care să-l oprească un fleac cum e piriul 
Glicerinei, zise Pencroff rizînd, 

— Să mergem, spuse Cyrus Smith, ai cărui ochi nu-l părăseau pe 
bolnav. Ajunşi la marginea pădurii, unde se înălţau copaci 
frumoşi, cu frunzişul foşnind în bătaia vintului, necunoscutul 
păru să soarbă cu nesaţ mireasma lor pătrunzătoare şi un oftat 
lung îi umflă pieptul. 

Pionierii stăteau în spatele lui, gata să-l prindă dacă ar fi 
încercat să fugă. 

Şi într-adevăr, bietul om păru o clipă că doreşte să sară pîrîul 
care-l despărţea de pădure, picioarele i se încordară ca nişte 
arcuri... dar de îndată se trase înapoi şi se prăbuşi pe jumătate 
la pămînt, cu ochii plini de lacrimi ! 

— Ah ! strigă Cyrus Smith. lată-te iarăşi om, de vreme ce plîngi ! 


CAPITOLUL XVI 

O taină ce trebuie lămurită. Primele cuvinte ale necunoscutului. 
Doisprezece ani pe insulă. Mărturisiri. Dispariţia. încrederea lui 
Cyrus Smith. Moara. Prima piine. Un act de devotament, Miini 
cinstite. 


Într-adevăr, nenorocitul plîngea ! Cine ştie ce amintiri îl 
străfulgeraseră ! Pionierii îl lăsară cîtva timp pe platou, 
depărtîndu-se puţin, ca să se simtă mai liber. Dar acesta nu se 


gîndea nicidecum să folosească libertatea spre a fugi, aşa că 
Cyrus Smith se hotărî să-l readucă la Casa de Granit. 

Două zile după această întîmplare, necunoscutul începu să facă 
încercări să ia parte la viaţa comună. Se vedea foarte bine că 
aude şi înţelege totul, dar părea că se încăpăţinează să nu 
vorbească; într-o seară, Pencroff, care trăgea cu urechea la uşa 
camerii lui, îl auzi rostind: 

— Nu ! Aici ! Eu ! Niciodată ! 

Marinarul repetă aceste cuvinte tovarăşilor săi. 

— Cine ştie ce taină dureroasă ascunde ! murmură Cyrus Smith. 
Necunoscutul începuse să folosească uneltele agricole şi lucra în 
grădina de zarzavat. Citeodată se oprea din treabă şi părea 
cufundat în gînduri; potrivit sfatului inginerului, îl lăsau în pace, 
respectînd izolarea în care se complăcea deocamdată. Dacă 
unul din pionieri se apropia de el, omul'se dădea la o parte, 
suspinînd din adîncul pieptului ! 

S-ar fi putut crede că era copleşit de remuşcări, şi Gedeon 
Spilett nu se putu opri să facă într-o zi următoarea observaţie: 
— Poate că nu vorbeşte, pentru că are lucruri prea grave de 
spus ! 

Trebuiau să aibă răbdare şi să aştepte. Altceva nu puteau face. 
Cîteva zile mai tirziu, la 3 noiembrie, necunoscutul, care lucra pe 
platou, se opri, aruncînd lopata pe jos. 

Cyru's Smith, care îl observa, zări iar lacrimi picurînd din ochii 
săi. O milă adîncă îl împinse spre bietul om. îi cuprinse braţul, 
spunîndu-i: 

— Ce ai, dragul meu ? 


Necunoscutul încercă să-i ocolească privirea şi se depărta puţin 
de Cyrus Smith, care voia să-i apuce mîna. 

— Priveşte-mă în faţă, prietene, rosti Cyrus Smith, cu o voce mai 
apăsată. îţi cer acest lucru ! 

Necunoscutul se uită la inginer şi păru să se supună cu totul 
privirii poruncitoare. Apoi încercă să fugă. Dar deodată chipul i 
se transfigura. Ochii-i aruncau scîntei şi cuvintele-i fluturau pe 
buze. Nu se mai putea 


. EE opri !... În cele din urmă 
EI e îşi încrucişa braţele, 
ESI întrebînd cu o voce 

a stinsă: 


— Cine sînteţi ? 

— Nişte naufragiaţi 
ca şi dumneata, 
răspunse inginerul, 
adînc mişcat. Noi te-am 
adus aici, printre 
semenii dumitale. 

— Semenii mei... N- 
am nici un fel de semeni 
l 

— Eşti printre 
prieteni. 

— Prieteni !... Eu ! 
Prieteni ! strigă 
necunoscutul, 
ascunzindu-şi capul în 
miîini... Nu... Nu e cu 
putinţă... Lăsaţi-mă ! 
Lăsaţi-mă !... 

E alea SE i. O rupse apoi la fugă. 

Ti ia “ spre marginea dinspre 
mare a platoului şi rămase acolo nemişcat. 

Cyrus Smith se întoarse la tovarăşii lui şi le povesti cele 
petrecute. 

— Se pare că există o taină în viaţa acestui om, spuse Gedeon 
Spilett, şi că nu a reintrat în rândurile oamenilor decît din cauza 
unor remuşcări ce-l frămîntă. 


— Cine ştie ce fel de om am adus printre noi, spuse marinarul. 
Tainele astea... 

— Le vom respecta, îi tăie vorba Cyrus Smith. Dacă a păcătuit, e 
destul de pedepsit, şi din partea noastră este iertat. 

Timp de două ore necunoscutul stătu singur pe plajă, copleşit de 
amintirile trecutului său, un trecut întunecat, fără îndoială, iar 
pionierii, care nu-l scăpau din ochi, nu-i tulburară singurătatea. 
După vreo două ceasuri, omul păru că ia o hotărîre şi se 
îndreptă spre Cyrus Smith. Ochii îi erau înroşiţi de lacrimile pe 
care le vărsase. Acum nu mai plîingea; avea însă întipărită pe 
faţă o mare sfiiciune. Parcă îi era frică şi ruşine totodată şi-şi 
ținea capul plecat. 

— Domnule, îl întrebă el pe Cyrus Smith, dumneata şi tovarăşii 
dumitale sînteţi englezi ? 

— Nu, răspunse inginerul, sîntem americani. 

— A ! exclamă necunoscutul, apoi şopti: Mai bine aşa! 

— Dar dumneata, dragul meu, ce eşti ? întrebă inginerul. 

— Sînt englez, răspunse el repede. 

Şi, ca şi cum îi venise destul de greu să rostească aceste 
cuvinte, necunoscutul se depărta spre plajă, unde umblă de colo 
pînă colo, pradă unei grozave tulburări. 

Trecînd la un moment dat pe lîngă Harbert, se opri, întrebîndu-l 
cu o voce stinsă: 

— În ce lună sîntem ? 

— În noiembrie, răspunse Harbert. 

— Ce an? 

— 1866. 

— Doisprezece ani ! Doisprezece ani ! strigă el. Apoi se depărta 
repede. 

Harbert istorisi prietenilor săi cele spuse de necunoscut. 

— Nenorocitul acesta, observă Gedeon Spilett, pierduse chiar şi 
socoteala lunilor şi anilor. 

— Da ! zise Harbert. Cînd am dat de el se afla de doisprezece 
ani pe insulă. 

— Doisprezece ani, spuse Cyrus Smith, doisprezece ani de 
singurătate, după cine ştie ce viaţă blestemată, pot face pe 
orice om să-şi piardă minţile ! 

— Îmi vine să cred, spuse Pencroff, că omul ăsta n-a ajuns pe 
insula Tabor în urma unui naufragiu, ci că a fost părăsit acolo 
din cauza vreunei crime. 


— S-ar putea să ai dreptate, Pencroff, răspunse reporterul, şi 
dacă acesta e adevărul, poate că într-o bună zi acei care l-au 
părăsit vor veni să-l ia ! 

— Şi n-au să-l mai găsească ! spuse Harbert. 

— Dar atunci, reluă Pencroff, ar fi poate mai bine să ne 
întoarcem şi... 

— Dragii mei, spuse Cyrus Smith, degeaba vorbim de vreme ce 
nu cunoaştem adevărul. Cred că nenorocitul acesta a suferit 
destul şi că şi-a ispăşit din greu păcatele, oricare ar fi ele, şi că 
acum îl copleşeşte nevoia de a se destăinui. Să nu-l silim să 
vorbească ! Ne va mărturisi singur totul şi atunci vom vedea ce 
e de făcut. El ne va spune dacă mai are vreo speranţă sau 
siguranţa să fie repatriat într-o bună zi. De altfel eu mă 
îndoiesc... 

— De ce ? întrebă reporterul. 

— Dacă ar fi fost sigur că într-o bună zi va fi salvat, omul ar fi 
aşteptat scăparea fără să arunce documentul acela în mare. Mai 
curînd îmi vine să cred că a fost condamnat să se stingă acolo 
pe insulă, fără să-şi mai revadă semenii ! 

— Un singur lucru nu pot să-mi explic, zise marinarul. 

— Ce anume ? 

— Dacă omul acesta a fost părăsit acum doisprezece ani pe 
insula Tabor, este de presupus că se află de cîţiva ani în starea 
de sălbăticie în care l-am găsit. 

— Foarte posibil, răspunse Cyrus Smith. 

— Asta ar însemna că documentul a fost scris cu cîţiva ani în 
urmă? 

— Fără îndoială... şi totuşi pare să fi fost scris de curînd !... 

— De altfel, nu-mi vine să cred că i-au trebuit sticlei cîţiva ani ca 
să ajungă de la insula Tabor la insula Lincoln. 

— N-ar fi cu neputinţă, răspunse reporterul. Se poate să fi 
rătăcit multă vreme în vecinătatea insulei. 

— Asta nu se poate, răspunse Pencroff, — doar mai plutea încă. 
Şi nici măcar nu-mi vine să cred că după ce a stat cîtva timp pe 
țărm s-o fi luat marea din nou. Prin locurile acelea ţărmul e plin 
de stînci şi s-ar fi spart cu siguranţă. 

— Aşa e, murmură îngîndurat Cyrus Smith. 

— Şi mai mult, — adăugă marinarul, — dacă documentul ar fi 
fost scris şi vîrît în sticlă acum cîţiva ani, el ar fi suferit din cauza 
umezelii, ori noi l-am găsit în perfectă stare. 


Observaţia marinarului era foarte îndreptăţită şi toată această 
împrejurare era ciudată, căci documentul părea scris de curînd. 
Mai mult, amănuntele privind aşezarea geografică a insulei 
Tabor erau (late cu o preciziune care dovedea o serie de 
cunoştinţe pe care un simplu marinar nu le,putea avea. 

— lată încă o serie de fapte inexplicabile, spuse inginerul. 
Totuşi, să nu-l silim pe noul nostru tovarăş să vorbească din 
nou. Cînd va voi el, dragii mei, vom fi gata să-l ascultăm ! 

In zilele următoare, necunoscutul nu mai scoase nici un cuvint şi 
nu părăsi de loc platoul. Muncea la cîmp, fără să se odihnească 
şi se ţinea întotdeauna departe de ceilalţi oameni. Cînd venea 
ora mesei nu-i însoțea la Casa de Granit, cu toate că fusese 
chemat de nenumărate ori şi se mulțumea cu cîteva legume 
crude. Noaptea nu se folosea de camera ce i se dăduse; se culca 
afară, sub copaci, iar cînd era vreme rea, se ghemuia într-o 
scorbură dintre stînci. Părea să trăiască din nou ca pe vremea 
cînd se adăpostea în pădurile insulei Tabor. După multe 
rugăminţi zadarnice, pionierii îl lăsară în pace. Totuşi se apropia 
clipa în care, împins parcă fără voia lui de propria-i conştiinţă, 
avea să le facă mărturisiri impresionante. 

La 10 noiembrie, în amurg, necunoscutul răsări pe neaşteptate 
înaintea pionierilor, care şedeau cu toţii pe verandă. Ochii îi 
străluceau ciudat şi toată făptura lui recăpătase înfăţişarea 
sălbatică din timpurile rele. 

Cyrus Smith şi tovarăşii săi văzură cu uimire cum, sub stăpînirea 
unei tulburări grozave, dinţii îi clănţăneau ca de friguri. Ce să fi 
avut ? li devenise oare de nesuferit vecinătatea semenilor săi ? 
îl apucase din nou dorul de ducă, sau reîncepea starea de 
abrutizare ? Nu-şi puteau închipui altceva, mai ales cînd îl auziră 
rostind cuvinte deslinate: 

— De ce sînt aici ?... Cu ce drept m-aţi smuls de pe insula 

mea ?... Ce legătură poate să existe între mine şi voi ?.... Ştiţi 
cine sînt eu... ce-am făcut... de 

ce eram acolo... singur ? Şi cine vă spune că n-am fost părăsit... 
că n-am fost osîndit să mor acolo ?... îmi cunoaşteţi trecutul ?... 
De unde ştiţi că n-am furat ?... Poate am ucis ?... Sînt poate un 
ticălos... o fiinţă blestemată... făcută să trăiască departe de 
oameni ca o fiară sălbatică... spuneţi.,, de unde ştiţi ? 


Pionierii ascultau în tăcere mărturisirile pe care nenorocitul le 
rostea parcă fără voia lui. Cyrus Smith încercă să-l liniştească, 
apropiindu-se de el, dar necunoscutul se trase cîţiva paşi înapoi. 
— Nu! Nu ! strigă el. O singură întrebare... Sînt liber ? 

— Eşti liber, răspunse inginerul. 

— Atunci, rămiîneţi sănătoşi ! strigă el şi o luă la fugă ca un 
nebun. 

Nab, Pencroff şi Harbert se repeziră îndată spre marginea 
pădurii... dar se întoarseră singuri. 

— Lăsaţi-l în pace, spuse Cyrus Smith. 

— Nu se va mai întoarce niciodată... strigă Pencroff. 

— Ba da, răspunse inginerul. 

Trecură mai multe zile, totuşi Cyrus Smith era sigur că 
nenorocitul se va întoarce, mai devreme sau mai tîrziu. 

— Sînt ultimele răbufniri ale acestei firi aspre, spunea inginerul, 
el a cunoscut remuşcarea şi de acum înainte singurătatea îl va 
îngrozi. 

Între timp muncile de tot felul îşi urmau cursul atît pe platoul 
Grande-Vue, cît şi la stînă, unde Cyrus Smith avea de gind să 
clădească o fermă. Semințele aduse de Harbert din insula Tabor 
fuseseră semănate cu grijă. Platoul devenise o întinsă grădină 
de zarzavat, bine întreţinută şi care le dădea mult de lucru. 
Mereu aveau de făcut ceva la ea. Pe măsură ce se înmulţeau 
zarzavaturile, straturile deveneau şi ele adevărate lanuri, care 
înlocuiau păşunile. Dar fineţele creşteau din belşug în restul 
insulei, aşa că onaggaşii îşi aveau şi pe viitor hrana asigurată. 
De altfel, fineţele nu puteau fi primejduite de maimuțe sau de 
alte jivine, aşa că pionierii socotiră că este mai prevăzător să 
concentreze pe platou, la adăpostul brîului adînc de ape, toate 
culturile de zarzavat. 

În ziua de 15 noiembrie culeseră a treia recoltă de grîu, care 
dădu patru mii de baniţe, adică peste cinci sute de milioane de 
boabe de grîu ! Colonia avea acum grîu din belşug. Păstrînd o 
duzină de baniţe pentru semănat, recolta anuală era asigurată 
şi le rămînea grîu destul pentru hrana lor şi a vitelor. 

După strîngerea recoltei, a doua jumătate a lunii noiembrie fu 
hărăzită lucrărilor de panificaţie. 

Într-adevăr, aveau grîu, dar nu făină, aşa că erau nevoiţi să facă 
o moară. Inginerul ar fi putut folosi în acest scop a doua cădere 
de apă de pe cursul fiului Mercy, deoarece, cum se ştie, prima 


slujea pentru a pune în funcţiune piua cu care făceau pislă. 
După multe discuţii, hotărîră să ridice o moară de vînt pe platoul 
Grande-Vue, unde ar fi expusă tot anul vînturilor din larg. 

— Unde mai pui, observă Pencroff, că o moară de vînt 
înveseleşte priveliştea. 

Se apucară de lucru, alegînd lemn potrivit pentru scheletul şi 
mecanismul morii. In partea de nord a lacului găsiră nişte 
bolovani mari de 
gresie, din care îşi 
făcură pietrele de 
moară, iar aripile fură 
croite din interminabilul 
înveliş al balonului. 
Cyrus Smith întocmi 
planul morii, pe care 
hotărîră s-o aşeze lîngă 
lac, în dreapta 
crescătoriei, de păsări, 
întreg mecanismul era 
prins pe un ax puternic, 
ce era fixat într-o 
schelărie solidă, astfel 
că moara putea lucra, 
din orice parte ar fi 
bătut vintul. 

Lucrul mergea repede, 
căci Nab şi Pencroff 
deveniseră nişte 
dulgheri îndemînatici şi 
n-aveau decit să 
execute întocmai 
planurile trasate. în 
curînd, un fel de cuşcă 
cilindrică, cu un acoperiş ascuţit, ca o scai ati se ridică lîngă 
lac. Cele patru braţe ale aripilor fură bine înţepenite în pivotul 
central şi fixate cu nişte drugi de fier. Cît despre diferitele părţi 
ale mecanismului interior al morii, ele nu erau greu de făcut. 
Lucrară pe rînd: o cutie în care aşezară pietrele morii — una fixă 
şi alta mobilă — apoi construiră scocul din care griul se scurgea 
pe pietre, grătarul mobil, care, mişcîndu-se cu un ţăcănit 


neîntrerupt, potriveşte scurgerea grăunţelor, şi sita cea deasă, 
care cerne făina, oprind pleava. Uneltele erau bune şi lucrarea 
nu prea grea, căci mecanismul unei mori este destul de simplu. 
Toţi luară parte la construirea ei, aşa că în ziua de 1 decembrie 
moara era gata. 

Ca întotdeauna, Pencroff era încîntat de opera lui, găsind-o 
desăvirşită. 

— Ne mai trebuie un vînt bun, spuse el, şi să vedeţi ce frumos 
vom măcina prima noastră recoltă ! 

— De un vînt bun este nevoie, răspunse inginerul, dar nu de un 
vînt prea puternic, Pencroff. 

— Nu-i nimic ! Moara noastră se va învirti mai repede. 

— Nu trebuie să se învirtească mai repede, răspunse Cyrus 
Smith. Trebuie să cunoaştem viteza vîntului pe secundă, pentru 
că se ştie din experienţă că moara funcţionează cel mai bine 
atunci cînd aripile ei se învirtesc de atitea ori pe minut cit face 
de şase ori viteza vîntului pe secundă. Prin urmare n-avem 
nevoie de un vînt prea puternic, căci aripile s-ar învirti prea iute. 
— Se nimereşte de minune, strigă Harbert. Tocmai acum suflă o 
briză plăcută, aşa cum ne trebuie nouă. 

Porniră moara de îndată, căci se grăbeau să guste din prima 
piine făcută pe insula Lincoln. Măcinară în dimineaţa aceea trei 
baniţe de grîu şi a doua zi la prînz pe masa Casei de Granit se 
răsfăţa o jimblă, puţin cam necrescută, totuşi minunată. Nu e 
greu de închipuit cu cîtă plăcere miîncară pionierii noştri din ea ! 
Necunoscutul nu se mai arătase. De mai multe ori, Gedeon 
Spilett şi Harbert cercetară pădurea din vecinătatea Casei de 
Granit, fără să-l întilnească şi fără să-i găsească urma. Erau 
destul de neliniştiţi de această absenţă prelungită. Desigur că 
fostul locuitor al insulei Tabor avea cu ce să-şi ţină zilele în 
pădurile bogate în vinat ale Far-West-ului. Dar nu era oare în 
primejdie să-şi reia vechile sale obiceiuri şi să devină iarăşi un 
sălbatic sperios ? Totuşi Cyrus Smith nu înceta să susţină că 
fugarul se va întoarce. 

— Da, se va întoarce ! repeta el, stăpiînit de o încredere pe care 
tovarăşii lui nu o împărtăşeau. Pe insula Tabor se ştia singur. 
Aici, dimpotrivă, se ştie aşteptat. De vreme ce bietul om ne-a şi 
povestit în parte viaţa lui, sînt sigur că se va întoarce să ne 
spună totul şi în ziua aceea va fi al nostru ! 

Mersul întîmplărilor avea să dea dreptate lui Cyrus Smith. 


La 3 decembrie, Harbert plecase de pe platoul Grande-Vue şi 
pescuia pe malul sudic al lacului. Era neînarmat, pentru că 
fiarele sălbatice nu se arătaseră pînă atunci prin partea aceea a 
insulei. 

În timpul acesta, Pencroff şi Nab erau ocupati în curtea de 
păsări,, iar Cyrus Smith şi reporterul se aflau la Cămin, unde 
preparau sodă, deoarece li se terminase săpunul. 

Pe neaşteptate, izbucniră nişte ţipete: 

— Ajutor ! Ajutor ! 

Cyrus Smith şi reporterul fiind departe, nu auziră nimic, însă 
Pencroff şi Nab părăsiră în grabă curtea de păsări, repezindu-se 
spre lac. 

Dar fură depăşiţi de tovarăşul lor necunoscut, a cărui prezenţă 
prin apropiere n-o bănuise nimeni şi care sări peste pîrîul 
Glicerinei, ce despărţea platoul de pădure, ajungînd astfel 
primul pe malul opus. 

Acolo, Harbert se afla în faţa unui jaguar uriaş, asemănător cu 
acela care fusese ucis pe promontoriul Reptilei. Luat pe 
neaşteptate, băiatul se lipise de un copac, iar fiara ghemuită la 
pămînt era gata să se năpustească asupra lui... Necunoscutul, 
înarmat doar cu un cuţit, se repezi la primejdiosul animal, care 
se întoarse să facă faţă noului duşman. 

Lupta fu scurtă. Omul dădu dovadă de o putere şi deo 
îndemînare neobişnuită. El apucă fiara de, git, ţinînd-o cu o mînă 
puternică, asemenea unui cleşte şi, fără să-i pese de ghearele 
ce-i sfişiau carnea, îi înfipse cu cealaltă cuțitul în inimă. 
Jaguarul se prăbuşi. Necunoscutul împinse cu piciorul leşul şi, în 
clipa în care pionierii ajungeau la locul de luptă, se pregătea s-o 
ia la fugă. Harbert se agăţă însă de el şi strigă: 

— Nu ! Nu ! N-ai să pleci! 

Cyrus Srhith se îndreptă spre fugar, care, zărindu-l, se încruntă. 
Haina-i era sfişiată, iar din umăr i se prelingea sînge, fără ca el 
să ţină seamă de acest lucru. 


— Prietene, îi spuse Cyrus Srhith, îţi sîntem foarte recunoscători. 
Ţi-ai primejduit viata, ca să ne scapi băiatul ! 
— Viaţa mea ! şopti necunoscutul. Ce preţ are ea ? Ce valorează 
ea ? Nici cît negru sub unghie ! 
— Eşti rănit ? 
— N-are nici o importanţă. 
— Vrei să-mi dai mîna ? 
l l Și, fiindcă Harbert 
Ea a Vaa > încercă să prindă mîna 
d A 3) care îl scăpase, 


necunoscutul îşi 
încrucişa braţele pe 
piept, îşi umflă pieptul, 
iar privirea i se 
întunecă. Li se păru că 
vrea din nou să fugă; 
dar el le vorbi cu o 
voce răstită, 
stăpînindu-se cu greu: 
— Cine sînteţi voi ? 
Şi ce vreţi de la mine ? 
Pentru prima oară 
dorea să afle povestea 
pionierilor. Poate că 
după ce o va auzi va 
vorbi şi el ? 

În cîteva cuvinte, 
Cyrus Smith istorisi tot 
ce li se întîmplase din 
clipa plecării lor din 
Richmond, felul cum 
se descurcaseră şi 
cum îşi duceau viaţa 

acum. 
Necunoscutul ascultă cu mare atenţie. 

Apoi, inginerul îi spuse cine erau ei, Gedeon Spilett, Pencroff, 
Harbert, Nab şi el însuşi. îi mai povesti că cea mai mare bucurie 
a lor, de cînd se aflau pe insula Lincoln, au simţit-o în clipa cînd 
s-au întors din insula Tabor, aducînd printre ei un nou tovarăş: 


Auzind acestea, necunoscutul plecă ochii în pămînt. Părea foarte 
ruşinat. 

— Acum, cînd ne cunoşti pe toţi, adăugă Cyrus Srnith, vrei să 
dai mîna cu noi ? 

— Nu, murmură necunoscutul, cu voce stinsă, nu ! Voi sînteţi 
oameni cinstiţi ! Eu însă... 


CAPITOLUL XVII 

Mereu singur. O cerere a necunoscutului. Ferma de la stînă. Cu 
doisprezece ani în urmă ! Contramaistrul de pe Britania. Părăsit 
pe insula Tabor. Cyrus Smith îi stringe mîna. Taina 
documentului. 


Ultimele cuvinte ale necunoscutului adevereau bănuielile 
pionierilor. Trecutul acestui om era întunecat de un păcat, 
ispăşit poate în ochii oamenilor, dar pe care conştiinţa lui nu-l 
iertase încă. Se vedea însă că vinovatul avea remuşcări: se căia 
şi nu se socotea vrednic să dea mîna cu oamenii cinstiţi. Totuşi, 
după întîmplarea cu jaguarul, el nu se mai întoarse în pădure, 
dar nici nu veni în Casa de Granit. 

Ce taină ascundea viaţa lui ? Oare va vorbi vreodată despre 
aceasta ? Nu le rămînea decit să aştepte. Pînă una alta, 
locuitorii insulei Lincoln hotărîră să nu-l mai întrebe nimic şi să 
trăiască laolaltă, ca şi cînd n-ar fi existat nici o bănuială 
împotriva lui. 

Citeva zile, viaţa comună îşi urmă cursul obişnuit. Cyrus Smith şi 
Gedeon Spilett deveniseră pentru un timp chimişti, lucrau 
împreună şi reporterul nu-l părăsea pe inginer decit atunci cînd 
se ducea la vinătoare cu Harbert, socotind că nu era prudent să 
mai lase băiatul să cutreiere pădurea singur. Nab şi Pencroff 
trebăluiau cînd la grajd, cînd la stînă sau la Casa de Granit, unde 
nu duceau lipsă de' lucru. 

Necunoscutul muncea singur mai la o parte. îşi reluase viaţa 
dinainte, nu venea la masă, dormea pe platou sub copaci şi nu 
se apropia niciodată de cei din jurul lui. Tovărăşia acelora care îl 
scăpaseră părea să-i fie nesuferită. 

— Atunci, spuse Pencroff, de ce-a cerut ajutorul semenilor lui ? 
De ce-a aruncat documentul acela în apă ? 

— Ne va răspunde singur cînd va veni vremea, răspunse Cyrus 
Smith. 


— Şi cînd va veni vremea aceea ? 

— Poate mai curînd decit crezi, Pencroff. 

Într-adevăr, ziua mărturisirilor se apropia. 

La 10 decembrie, o săptămînă după întoarcerea la Casa de 
Granit, necunoscutul se apropie de Cyrus Smith şi îi spuse cu o 
voce liniştită şi cu un aer sfios: 

— Domnule, aş dori să vă rog ceva. 

— Vorbeşte, îi spuse inginerul, dar înainte de toate aş vrea să-ţi 
spun ceva. 

La aceste cuvinte, omul roşi, părînd că vrea să se retragă. Cyrus 
Smith înţelegea ce se petrece în sufletul vinovatului, care se 
temea să nu se vorbească despre trecutul lui. 

Îl apucă de mînă, spunîndu-i: 

— Prietene, vreau să ştii că noi sîntem tovarășii dumitale şi 
prietenii dumitale. Acuma te ascult. 

Necunoscutul duse mîna la ochi. Tremura şi cîteva minute nu fu 
în stare să scoată un cuvint. 

— Domnule, spuse el în sfîrșit, am venit cu o mare rugăminte la 
dumneavoastră. 

— Anume ? 

— Aveţi la patru sau cinci mile de aici, la poalele muntelui, o 
stînă, unde ţineţi vitele dumneavoastră. Animalele acelea au 
nevoie de îngrijire. Îmi daţi voie să trăiesc acolo, în mijlocul lor ? 
Cyrus Smith îl privi cu milă şi adincă înţelegere. Apoi îi spuse: 
— Dragul meu, la stînă sînt numai staule, care nu sînt prea bune 
nici pentru vite... 

— Sînt destul de bune pentru mine, domnule. 

— Prietene, urmă Cyrus Smith, vei face aşa cum vei voi; dacă-ţi 
place să trăieşti la stînă, fie, să ştii însă că vei fi întotdeauna 
binevenit la Casa de Granit. De asemenea, vom face tot ce ne 
este cu putinţă ca să te simţi bine şi acolo. 

— Oricum va fi, cred că-mi va fi bine. 

— Prietene, îi răspunse inginerul, apăsînd asupra acestui cuvînt, 
în privinţa asta noi ştim mai bine ce avem de făcut! 

— Mulţumesc, domnule, răspunse necunoscutul, depărtindu-se. 
Inginerul împărtăşi tovarăşilor săi această cerere şi hotărîră cu 
toţii să clădească la stină o casă de lemn, cît se poate de 
confortabilă. 

În aceeaşi zi, pionierii se duseră la stînă cu toate uneltele 
necesare şi peste o săptămînă casa, aşezată la vreo douăzeci de 


picioare de staule, era gata să-şi primească oaspetele, care 
putea veghea de acolo cu uşurinţă asupra turmei de mufloni, ce 
număra peste optzeci de capete. Avea şi mobilă: un pat, o 
masă, o bancă, un dulap şi, în afară de acestea, arme, muniții şi 
unelte. 

Necunoscutul nici nu se dusese să-şi vadă noua locuinţă. El îi 
lăsă pe pionieri să procedeze cum credeau ei de cuviinţă, iar în 
timpul acesta îşi isprăvi munca pe platou. Mulțumită lui, 
pămîntul era gata pregătit pentru însămînţări, care se puteau 
face de îndată ce timpul era potrivit. 

În ziua de 20 noiembrie, locuinţa de la stînă era terminată. 
Inginerul îşi înştiinţa prietenul că totul era gata şi îl aşteaptă şi 
acesta le aduse la cunoştinţă că are de gind să doarmă acolo 
chiar în noaptea aceea. 

In aceeaşi seară, pionierii se aflau cu toţii în Casa de Granit. Era 
ora opt, ora la care tovarăşul lor trebuia să plece. Ca să nu-l 
tulbure, îl lăsaseră singur şi se întorseseră în casă. 

Stăteau de vorbă în sala cea mare, cînd deodată cineva bătu 
uşor în uşă. Intrînd, necunoscutul le spuse fără nici un fel de 
introducere: 

— Domnilor, înainte de a pleca, e bine să-mi cunoaşteţi trecutul. 
lată-l: 

Cuvintele acestea mişcară adînc pe Cyrus Smith şi pe tovarăşii 
lui. 

Inginerul se sculă în picioare: 

— Nu-ţi cerem nimic, dragul meu, spuse el. E dreptul dumitale 
să-l păstrezi în tăcere... 

— Datoria mea este sa vorbesc. 

— Atunci, ia loc, te rog. 

— Voi sta în picioare. 

— Te ascultăm, răspunse Cyrus Smith. 

Necunoscutul se trase într-un loc mai întunecat al sălii. Stătea 
cu capul descoperit, cu braţele încrucişate pe piept, iar vocea lui 
era sugrumată, vorbind ca un om care face eforturi să 
vorbească. Povesti apoi, ascultat de toţi cei de faţă, care nu-l 
întrerupseră nici măcar o singură dată. 

— In ziua de 20 noiembrie 1857, un yacht de plăcere, purtînd 
numele de Duncan şi care aparţinea lordului Glenarvan, ancoră 
la capul Bernouilli, pe coasta apuseană a Australiei. Pe bordul 
yachtului se aflau lordul Glenarvan cu soţia, un maior din 


armata, engleză, un geograf francez, o fată tînără şi un băiat. 
Aceştia din urmă erau copiii căpitanului Grant, al cărui vas, 
Britania, pierise cu un an înainte. Duncan-ul era condus de 
căpitanul John Mangles, care avea sub comanda lui un echipaj 
de cincisprezece oameni. 

lată de ce se afla yachtul în apele Australiei: 

Cu şase luni în urmă, Duncan-ul găsise în marea Irlandei o sticlă, 
în care se afla un document scris, în limbile engleză, germană şi 
franceză. Din acest document reieşea că mai există trei 
supraviețuitori de pe Britania, că aceşti supraviețuitori sînt 
căpitanul Grant şi doi oameni ai echipajului şi că ei s-ar afla într- 
un ţinut a cărui latitudine era însemnată în document, dar a 
cărui longitudine fusese ştearsă de apele mării şi nu se mai 
putea citi. 

Latitudinea era de 37*11' australă. Longitudinea fiind 
necunoscută, oricine călătorea de-a lungul paralelei de treizeci 
şi şapte de grade trebuia să dea cu siguranţă de ţinutul în care 
se afla căpitanul Grant şi tovarăşii săi. 

Deoarece amiralitatea engleză şovăia să întreprindă asemenea 
cercetări, lordul Glenarvan hotări să facă totul pentru a da de 
urma căpitanului. Se puse deci în legătură cu Mary şi Robert 
Grant. Yachtul Duncan fu pregătit pentru o călătorie lungă, în 
care se hotăriseră să plece atît copiii căpitanului, cît şi familia 
lordului, şi părăsind oraşul Glasgow, trecu Atlanticul, străbătu 
strimtoarea Magellan şi, plutind în Pacific, ajunse pînă în 
Patagonia, unde se presupunea că se află căpitanul Grant, căzut 
în miinile indigenilor. 

Călătorii debarcară pe coasta apuseană a Patagoniei, iar vasul 
îşi urmă drumul, pentru a-i aştepta apoi la capul Corrientes pe 
coasta răsăriteană. 

Lordul Glenarvan străbătu Patagonia, de-a lungul paralelei 37 şi, 
nedînd de urma căpitanului, se îmbarcă din nou în ziua de 13 
noiembrie, ca să-şi urmeze cercetările pe întinsul oceanului. 


După ce vizită zadarnic insulele Tristan d'Acunha şi Amsterdam, 
yachtul ajunse la capul Bernouilli, pe coasta Australiei, la 20 
decembrie 1854. 
Lordul Glenarvan avea de gînd să străbată Australia de-a lungul 
paralelei 37, după cum străbătuse şi America şi de aceea 
debarcară aici. La cîteva mile de țărm se afla o fermă a unui 
irlandez, care dădu găzduire călătorilor. Lordul Glenarvan îi 
m povesti irlandezului 
despre ținta călătoriei 
sale, apoi îl întrebă 
dacă nu auzise de un 
vas englez cu numele 
Britania, care trebuie 
să se fi scufundat, cu 
doi ani în urmă, pe 
coasta de Vest a 
Australiei. 
Irlandezul nu auzise 
pomenindu-se de acest 
naufragiu, dar, spre 
ay Ae T as surprinderea tuturor, 

; at un servitor al 
irlandezului se 
amestecă în vorbă, 
spunînd: 

— „Dacă mai 
trăieşte căpitanul 
Grant, atunci cu 
siguranţă că trăieşte 
pe pămînt australian”. 
— „Cine eşti 
dumneata ?” întrebă 
x = lordul Glenarvan. 

— „Un soen ca şi dimhëavoatrs. unul din naufragiaţii de pe 
Britania”. 
Omul acela se numea Ayrton. Fusese contramaistru pe Britania, 
ceea ce dovedi cu acte. Despărțit de căpitanul Grant în clipa în 
care corabia se spărgea de stînci, el crezuse pînă atunci că 
întregul echipaj pierise împreună cu căpitanul şi că el, Ayrton, 
este singurul supravieţuitor al vasului. 


— „Dar, adăugă el, naufragiul a avut loc pe coasta de est, nu de 
vest, a Australiei; şi dacă mai trăieşte căpitanul Grant, după 
cum reiese din documentul de faţă, el este desigur prizonierul 
indigenilor. Acolo trebuie căutat". 

Omul avea o voce sinceră şi o privire liniştită, aşa că nu se 
îndoiră de cuvintele lui. Irlandezul, în slujba căruia se afla de 
peste un an, garantă pentru el. Lordul Glenarvan căpătă 
încredere în el şi hotărî să străbată Australia împreună de-a 
lungul paralelei 37. Glenarvan cu soţia, cei doi copii, maiorul, 
francezul, căpitanul Mangles şi cîţiva marinari alcătuiau grupul 
care trebuia să pornească sub conducerea lui Ayrton; yachtul 
Duncan, comandat de secundul Tom Austin, urma să se ducă la 
Melbourne şi să aştepte acolo ordinele lordului Glenarvan. 
Plecară în ziua de 23 decembrie 1854. 

E timpul să vă spun că acest Ayrton era un trădător. Fusese într- 
adevăr contramaistru pe Britania, dar în urma unor certuri cu 
căpitanul, acesta îl debarcase în ziua de 8 aprilie 1852 pe coasta 
de vest a Australiei şi îl părăsise acolo pe bună dreptate. 
Ticălosul nici nu ştiuse deci pînă atunci că Britania se 
scufundase. El află lucrul acesta din povestirea lordului 
Glenarvan. Din clipa în care fusese părăsit, omul devenise, sub 
numele de Ben Joyce, căpetenia unor ocnaşi evadați; dacă îl 
sfătuia pe lordul Glenarvan să-şi facă cercetările pe coasta de 
est, o făcea ca să-l îndepărteze de vasul său, pe care voia să 
pună mîna, dorind să transforme Duncan-ul într-un vas de pirati, 
care să opereze în apele Pacificului. 

Aici, necunoscutul se opri o clipă, vocea îi tremura, apoi povesti 
mai departe: 

— Expediția porni prin inima continentului australian. Desigur că 
dădură greş, deoarece erau conduşi de Ayrton, urmat 
îndeaproape de banda lui de ocnaşi, care fusese instruită pentru 
lovitura pe care o pregătea el. 

Duncan-ul fusese trimis între timp la Melbourne, pentru nişte 
reparaţii. Ayrton dorea să.-l facă pe lordul Glenarvan să-i dea 
ordine să părăsească oraşul Melbourne şi să acosteze pe coasta 
de est a Australiei, unde ar fi fost mai uşor să pună mîna pe vas. 
Mişelul conduse expediţia pînă în apropierea coastei împădurite, 
unde cu greu se puteau găsi cele trebuitoare traiului şi aici 
obţinu din partea lordului o scrisoare către secundul yahtului. In 
această scrisoare i se ordona secundului să conducă de îndată 


vasul pe coasta de est, în golful Twofold, care se afla la o 
depărtare de cîteva zile de locul unde se oprise expediţia. Acolo 
îşi dăduse Ayrton întîlnire cu complicii lui. 

Dar cînd lordul era gata să-i încredinţeze scrisoarea, îşi dădu 
seama de intenţiile lui. Totuşi, Ayrton izbuti să pună mîna pe ea 
şi, două zile mai târziii, Ayrton sosea la Melbourne. 

Pînă acum, planurile criminalului se împliniseră. Găsise mijlocul 
să conducă Duncan-ul în golful unde avea să cadă pradă 
ocnaşilor şi, după masacrarea echipajului, Beh Joyce urma să 
devină stăpînul mărilor... 

Ayrton ajunse la Melbourne, unde dădu scrisoarea secundului 
Tom Austin, care, după ce luă cunoştinţă de conţinutul ei, porni 
de îndată în larg; dar care nu fu dezamăgirea şi furia lui Ayrton, 
aflînd că secundul îndrepta vasul spre coasta de est a Noii 
Zeelande, în loc să-l îndrepte spre coasta de est a Australiei. 
încercă să se opună, dar Austin îi arătă scrisoarea... Într-adevăr, 
printr-o greşeală a geografului francez, care redactase 
scrisoarea, era indicat ca loc de destinaţie, în loc de Australia, 
coasta de est a Noii Zeelande. 

Toate planurile lui Ayrton, se prăbuşeau ! încercă să. se 
răzvrătească, dar fu închis şi condus pe coasta Noii Zeelande, 
fără să ştie ce avea să se întîmple cu lordul Glenarvan sau cu 
complicii lui. 

Duncan-ul rămase să navigheze pe coasta aceasta pînă în ziua 
de 3 martie, cînd Ayrton auzi nişte detunături. Erau tunurile 
yachtului, care dădeau semnalul şi peste cîteva minute, lordul 
Glenarvan cu ai săi se urcau pe bord. lată ce se întîmplase: 
După multă oboseală şi trecînd prin multe primejdii, lordul 
Glenarvan ajunsese pe coasta de est a Australiei, în golful 
Twofold. Acolo nici urmă de Duncan ! Lordul telegrafie la 
Melbourne. | se răspunse: „Duncan plecat din ziua de 18 crt. 
spre destinaţie necunoscută”. 

Lordul Glenarvan îşi închipui de îndată că yachtul căzuse în 
mîinile lui Ben Joyce, devenind astfel un vas de pirați. 

Dar, fiind un om curajos şi întreprinzător, nu se dădu bătut, ci se 
îmbarcă pe un vas de marfă, ajungînd pe coasta de vest a Noii 
Zeclande, pe care o străbătu de-a lungul paralelei 37, fără să 
dea. de urma căpitanului Grant. Pe coasta cealaltă, spre marea 
lui mirare, regăsi Duncan-ul, cared aştepta acolo de cinci 
săptămîni ! 


În ziua de 3 martie 1855, lordul Glenarvan se afla din nou pe 
bordul Duncan-ului, Ayrton de asemenea. Trădătorul fu adus în 
faţa lordului, care dorea să afle de la el tot ce ştia despre soarta 
căpitanului Grant. Ayrton refuză să vorbească. Lordul Glenarvan 
îi spuse atunci că la prima escală îl va preda autorităţilor 
engleze. Ayrton păstra aceeaşi tăcere. ` 

Duncan-ul îşi reluă drumul de-a lungul paralelei 37. Intre timp, 
lady Glenarvan încercă să învingă rezistenţa banditului. Ayrton îi 
propuse lordului ca, în schimbul informaţiilor pe care i le va da 
în privinţa căpitanului Grant, să fie lăsat pe una din insulele 
Pacificului şi să nu fie predat autorităţilor engleze. Lordul 
Glenarvan, hotărît să afle totul despre căpitanul Grant, consimţi. 
Ayrton îi istorisi atunci toată viaţa lui, arătîndu-i astfel că nu mai 
ştia nimic despre căpitan din ziua în care fusese debarcat cu de- 
a sila pe coasta australiană. 

Cu toate acestea, lordul Glenarvan se ţinu de cuvînt. Duncan-ul 
îşi urmă drumul, ajungînd la insula Tabor. Acolo voiau să-l 
părăsească pe Ayrton şi tot acolo, printr-o adevărată minune, au 
fost regăsiţi căpitanul Grant şi cei doi oameni ai săi. Insula era 
aşezată chiar pe paralela 37. Banditul le luă astfel locul pe 
insula pustie şi iată cuvintele pe care le rosti lordul Glenarvan, 
pe cînd Ayrton părăsea yachtul: 

— „Aici, Ayrton, vei fi departe de orice țărm şi despărţit de 
semenii tăi. Nu vei putea fugi din locul acesta unde te lasă 
Duncan-ul. Vei fi singur, dar nu vei fi pierdut, neştiut de nimeni, 
aşa cum a fost căpitanul Grant. Oricît de nevrednic ai fi, oamenii 
se vor gîndi la tine. Ştiu unde te-am lăsat şi ştiu deci unde să te 
găsesc. Nu te voi uita niciodată !” 

Şi Duncan-ul ridică pînzele, făcîndu-se nevăzut în zare. 

Acestea se petrecură în ziua de 18 martie 1855. 

Ayrton rămase singur, dar nu ducea lipsă de muniții şi de arme, 
de unelte sau de seminţe. El, ticălosul, se putea folosi de casa 
clădită de un om cinstit, cum era căpitanul Grant. Nu-i mai 
rămiînea decit să numere zilele şi să ispăşească în singurătate 
fărădelegile făcute. 

Domnilor, omul se căi, se ruşina de faptele sale, simțindu-se 
nespus de nenorocit. îşi spunea mereu că trebuie să devină un 
om demn să se întoarcă printre oameni, presupunînd că vor veni 
să-l ia într-o bună zi. Suferi cumplit şi munci din răsputeri, 
căutînd să devină un alt om, mai bun. 


Trăi astfel doi ani, trei ani. Abătut de singurătate, cercetînd 
mereu zarea în aşteptarea unei corăbii şi întrebîndu-se cît va 
dura ispăşirea, suferea cum nu suferise vreodată în viaţa lui ! Ah 
! Cumplită-i singurătatea pentru sufletul ros de remuşcări ! 

Se vede însă că pedeapsa nu fusese destul de grea, căci omul 
simţi cum, încetul cu încetul, se sălbăticeşte, se abrutizează ! 
Nu vă pot spune dacă lucrul acesta s-a întîmplat la doi sau patru 
ani după ce fusese părăsit pe insulă, tot ce mai ştiu este că 
deveni omul nefericit pe care l-aţi găsit ! 

Cred că nu mai trebuie să vă mărturisesc, domnilor, că Ayrton, 
Ben Joyce şi cu mine sîntem una şi aceeaşi persoană ! 

Cyrus Smith şi tovarăşii săi se sculaseră în picioare. Erau 
cutremuraţi de cumplita mizerie, suferinţă şi desperare ce se 
dezvăluiseră în faţa lor. 

— Ai făcut mari fărădelegi, Ayrton. Sînt însă sigur că ţi-ai ispăşit 
cu prisosinţă păcatele, îi spuse Cyrus Smith. De aceea, revenind 
printre semenii dumitale, RE iertat. Şi acum te întrebăm: vrei 
să fii tovarăşul nostru ? ia 

Ayrton se trase un pas 
înapoi. 

— Dă-mi mina, spuse 
inginerul. 

Ayrton se repezi spre mîna 
pe care i-o întindea Cyrus 
Smith, în timp ce lacrimi 
amare i se rostogoleau pe 
obraji. 

— Vrei să trăieşti în 
mijlocul nostru ? întrebă 
Cyrus Smith. 

— Mai lăsaţi-mă singur 
cîtva timp, domnule Smith, 
răspunse Ayrton. Lăsaţi-mă 
singur în locuinţa de la 
stînă ! 

— Cum vrei, Ayrton. 
Nenorocitul se pregătea să 
plece, cînd inginerul mai 
adăugă: 


— O singură întrebare, dragul meu ! Dacă hotărîrea dumitale 
era să trăieşti singur, de ce-ai aruncat în mare documentul 
acela, care ne-a făcut să dăm de urma dumitale ? 

— Ce document ? răspunse Ayrton, care nu părea să ştie despre 
ce e vorba. 

— Documentul închis într-o sticlă, pe care l-am găsit noi şi prin 
care am aflat aşezarea exactă a insulei Tabor! 

Ayrton duse mîna la frunte, răspunzînd după o clipă de gîndire: 
— N-am aruncat nici un document în mare 

— Niciodată ? strigă Pencroff. 

— Niciodată ! 

Înclinîndu-se, Ayrton porni spre uşă, pe care o închise în urma 
lui. 


CAPITOLUL XVIII 

Convorbiri. Cyrus Smith şi Gedeon Spilett. O idee a inginerului. 
Telegraful electric. Firele. Pila electrică. Alfabetul. Vreme bună. 
Belşug În colonie. Fotografiile. Nălucirile zăpezii. Doi ani pe 
insula Lincoln. 


— Bietul om, spuse Harbert, care se întorcea de la uşă, de unde 
îl văzuse pe Ayrton alunecînd dea lungul cablului ascensorului şi 
dispărînd în beznă. 

— Se va întoarce, spuse Cyrus Smith. 

— Dar asta ce-o mai fi, domnule Cyrus ? strigă Pencroff. Dacă n- 
a aruncat Ayrton sticla în mare, cine a putut s-o arunce ? De 
bună seamă, întrebarea era la locul ei. 

— Tot el trebuie s-o fi aruncat, răspunse Nab, — dar se poate să 
fi fost pe jumătate nebun cînd a făcut-o. 

— S-ar putea, spuse Harbert. Pesemne că nu mai ştia ce face. 
— Este singura explicaţie, dragii mei, se grăbi să răspundă 
Cyrus Smith: acum înţeleg şi cum de a fost în stare Ayrton să 
indice exact aşezarea insulei Tabor. Intimplările petrecute 
înainte de părăsirea lui îl lămuriseră pe deplin în această 
privinţă. 

— Totuşi, observă Pencroff, dacă a scris documentul cînd nu era 
încă abrutizat, trebuie s-o fi făcut acum şapte sau opt ani. Cum 
se face în cazul acesta că hirtia nu a fost atacată de umezeală ? 


— Faptul acesta dovedeşte, răspunse Cyrus Smith, că Ayrton şi- 
a pierdut minţile de puţină vreme, cu toate că lui i s-a părut 
timpul îndelungat. 

— Aşa trebuie să fie, răspunse Pencroff, altfel lucrurile ar fi cu 
totul de neînțeles. 

— De neînțeles, într-adevăr, răspunse inginerul, care părea 
dornic să scurteze această convorbire. 

— Să fi spus Ayrton întreg adevărul ? mai întrebă marinarul. 

— Sînt sigur că povestea lui e adevărată, răspunse reporterul. 
îmi aduc foarte bine aminte că ziarele au vorbit de încercarea 
lordului Glenarvan şi de rezultatele călătoriei sale. 

— Ayrton a spus adevărul, adăugă Cyrus Smith. Nu trebuie să. 
te îndoieşti, Pencroff, căci adevărul acesta este foarte crud 
pentru el. Cînd te învinuieşti în aşa fel, nu poţi spune decit 
adevărul ! 

A doua zi, la 21 decembrie, cînd coloniştii coboriră pe țărm, 
urcînd apoi pe platou, nu-l mai găsiră pe Ayrton, care se 
retrăsese în timpul nopţii la casa de la stînă şi pionierii găsiră de 
cuviinţă să-l lase în pace. 

Harbert, Pencroff şi Nab îşi reluară îndeletnicirile obişnuite, iar 
Gedeon Spilett şi Cyrus Smith se aflau singuri în atelierul de la 
Cămin. 

— Să ştii, dragă Cyrus, că nu m-a mulţumit explicaţia ta de ieri 
în privinţa sticlei Nu-mi vine să cred că nenorocitul ar fi putut să 
scrie documentul şi să arunce sticla în mare, fără să-şi mai 
aducă aminte de lucrul ăsta. 

— Dar n-a aruncat-o el, Spilett dragă ! 

— Atunci tot mai crezi că... 

— Nu cred nimic şi nu ştiu nimic, îl întrerupse Cyrus Smith. Mă 
mulţumesc să număr şi această întîmplare printre acelea pe 
care n-am izbutit să le desluşesc încă pînă astăzi. 

— Ciudate lucruri, într-adevăr, spuse Gedeon Spilett. Salvarea 
dumitale, Cyrus, lada aceea găsită pe nisip, aventurile lui Top, în 
sfîrşit, sticla asta... Aflavom vreodată dezlegarea acestor taine ? 
— Desigur, răspunse repede inginerul, — chiar dacă voi fi nevoit 
să scotocesc insula pînă în măruntaiele ei ! 

— Poate că vreo întîmplare norocoasă ne va da dezlegarea 
tainei 1 

— Nu cred în întîmplări norocoase, Spilett, aşa cum nu cred nici 
în lucruri misterioase. Toate faptele neînţelese care se petrec 


aci îşi au cauzele lor bine determinate. Dar să aşteptăm, să ne 
vedem de treabă şi să fim cu băgare de seamă ! 

Sosi şi luna ianuarie a anului 1867. Toţi locuitorii insulei erau 
ocupați cu muncile de vară. Trecînd pe la stînă în zilele acelea, 
Harbert şi reporterul văzură că Ayrton îngrijea foarte bine vitele, 
cruţîndu-le astfel osteneala unor vizite prea dese pe acolo. 
Totuşi, ca să nu se simtă părăsit, pionierii se abăteau din cînd în 
cînd pe la Ayrton. 

De altfel, date fiind unele bănuieli ale inginerului, se cerea ca 
partea aceea a insulei să fie supusă unei oarecari supravegheri. 
Dacă se întîmpla ceva, Ayrton urma să-i înştiinţeze cît mai 
neîntîrziat. 

Totuşi se puteau ivi întîmplări neaşteptate, care să trebuiască 
aduse pe dată la cunoştinţa inginerului: de pildă, putea să apară 
în larg un vas, în vestul insulei, sau se putea întîmpla un 
naufragiu, poate chiar un atac al unor pirați. 

Aşa încît, Cyrus Smith hotărî să stabilească o legătură directă cît 
mai rapidă între Casa de Granit şi stînă şi la 10 ianuarie 
împărtăşi planul său şi celorlalţi. 

— Şi cum înţelegeţi să faceţi lucrul acesta, domnule Cyrus ? 
întrebă Pencroff. Aveţi de gînd să instalaţi un telegraf ? 

— Întocmai, răspunse inginerul. 

— Electric ? strigă Harbert. 

— Electric, răspunse Cyrus Smith. Avem tot ce ne trebuie pentru 
confecţionarea unei pile electrice; cel mai greu va fi să fabricâăm 
sîrma, cred însă că vom izbuti să facem şi această operaţie. 

— Dacă-i aşa, răspunse marinarul, aproape că iar încep să 
nădăjduiesc că într-o bună zi vom merge şi cu trenul. 

Se apucară deci de lucru, începînd cu ce era mai greu, adică 
tocmai cu fabricarea sîrmei, căci, dacă aceasta nu le-ar fi izbutit, 
nu mai avea nici un rost. să se mai apuce de fabricarea pilei şi a 
celorlalte accesorii. 

Fierul din insula Lincoln era de calitate foarte bună, după cum 
ştim, şi prin urmare uşor de tras în fire. Cyrus Smith fabrică mai 
întîi o placă de oţel, bine călit, care era străbătută de găuri 
conice de diferite calibre, prin care trebuiau să subţieze rînd pe 
rînd fierul. Fixă apoi placa pe un eşafodaj, bine înţepenit în 
pămînt, pe care îl aşeză la cîteva picioare de cascada cea mare, 
a cărei energie avea de gînd să o folosească. 


Aveau de gînd să întrebuinţeze axul piuei, care era mişcat de 
energia apei şi care putea să le folosească la fabricarea firelor 
de metal. 

Operația era foarte migăloasă şi cerea multă răbdare. Prefăcură 
mai întîi fierul în bare lungi şi subţiri, pe care le piliră la capete, 
astfel ca să pătrundă prin gaura cea mai mare a plăcii de metal, 
care înlocuia maşina de trefilat. Firul era apoi tras cu ajutorul 
axului piuei, în jurul căruia se înfăşură. După aceea, desfăceau 
firele, trecîndu-le pe rînd prin găuri cu calibru din ce în ce mai 
mic, pînă ce inginerul obţinu o grămadă de fire potrivite, lungi 
de treizeci, pînă la cincizeci de picioare, ce puteau fi uşor 
racordate şi întinse pe distanţa de cinci mile, care despărţea 
casa de stină. 

In cîteva zile, operaţia se isprăvi. De altfel, de îndată ce maşina 
intră în funcţiune, Cyrus Smith o lăsă în seama tovarăşilor săi, el 
ocupîndu-se în timpul acesta cu alcătuirea unei pile electrice. 
Avea nevoie de o pilă cu curent continuu. Se ştie că, în general, 
pilele sînt compuse din cărbune de retortă, zinc şi cupru. Cu 
toate cercetările întreprinse, inginerul nu găsise nici o urmă de 
cupru pe insulă, aşa că se vedea silit să se lipsească de el. 
Cărbunele de retortă, care este foarte dur şi rezultă din 
dezhidrogenarea huilei, putea fi obţinut şi pe insula lor. Cerea 
însă timp şi o aparatură complicată, greu de fabricat. Cît despre 
zinc, aveau din belşug, căci lada găsită la capul Epavei era 
căptuşită cu plăci din acest metal, cărora li se putea da astfel o 
minunată întrebuințare. 

După o îndelungată chibzuinţă, Cyrus Smith hotărî să fabrice o 
pilă foarte simplă, care să se asemene cu aceea concepută de 
Becquerel în 1820 şi pentru care avea nevoie doar de zinc. Cit 
despre celelalte substanţe, acidul azotic şi potasa, le. avea la 
îndemiînă. 

lată deci cum fabrică inginerul pila electrică, a cărei funcţionare 
era determinată de reacţia ce se producea în momentul în care 
potasa venea în contact cu un acid. 

Fabricară mai întîi cîteva flacoane de sticlă, pe care le umplură 
cu acid azotic. Inginerul le astupă cu un dop străbătut de un tub 
de sticlă, încins cu un tampon de argilă şi legat cu o cîrpă la 
capătul de jos, capăt pe care îl cufundă în acid. Apoi turnă în tub 
o soluţie de potasiu, obţinută din calcinarea diferitelor plante şi 


care venea în contact cu acidul prin intermediul tamponului de 
argilă. 

Cyrus Smith luă apoi două fişii de zinc şi puse una în acid azotic, 
iar pe cealaltă în soluţia de potasiu, îndată se produse un curent 
electric, care circula între cele două lame; le legă apoi între ele 
printr-un fir metalic, astfel că lama tubului deveni polul pozitiv, 
iar lama flaconului, — polul negativ al instalaţiei. Electricitatea 
astfel obţinută urma, să slujească la instalarea unui telegraf 
electric. A 

Aparatul acesta 
ingenios şi foarte 
simplu construit avea 
să le permită stabilirea 
unei legături telegrafice 
între Casa de Granit şi 
stină. 

În ziua de 6 februarie 
începură instalarea 
stilpilor, înzestrați cu 
izolatoare de sticlă, 
care urmau să sprijine 
firele de-a lungul 
drumurilor. Peste cîteva 
zile, firul prin care 
trebuia să treacă 
curentul electric cu o 
viteză de 100.000 km 
pe secundă, curent pe 
care pămîntul avea să-l 
readucă la punctul său 
de plecare, era tras. 
Fabricaseră două pile, 52ST aia 
una pentru Casa de — A 
Granit şi alta pentru stînă, fiindcă era tot atît ya necesar să se 
poată vorbi de la stînă la Casa de Granit, pe cît era de necesar 
ca aceasta să aibă legătură cu stîna. 

Aparatele de recepţie şi de manipulare erau cît se poate de 
simple. La ambele staţii firul se înfăşură în jurul unui 
electromagnet, alcătuit dintr-o bară de fier moale, pe care se 
înfăşură un fir electric. Cînd se făcea legătura între cei doi poli ai 


pilei, curentul pornind de la polul pozitiv trecea prin fir şi prin 
electromagnet, care se magnetiza temporar, şi se întorcea prin 
pămînt, la polul negativ. Cum se întrerupea curentul, se 
descărca şi electromagnetul; de aceea, era destul să se aşeze o 
placă de fier moale în faţa electromagnetului, pentru ca aceasta 
să fie atrasă cînd trecea curentul prin magnet şi să cadă de 
îndată ce se întrerupea curentul. Cyrus Smith legase un ax ce 
urma mişcarea plăcii, de un ac ce se rotea în faţa unui cadran, 
pe care erau însemnate literele alfabetului, mijlocind astfel 
comunicările de la o staţie la alta. 

În ziua de 12 februarie, instalaţia era completă şi Cyrus Smith 
întrebă prin telegraf dacă totul merge bine la stînă. Peste cîteva 
minute primi de la Ayrton un răspuns mulţumitor. 

Pencroff nu mai putea de bucurie şi în fiecare dimineaţă şi seară 
trimitea o telegramă la stînă, telegramă la care primea 
întotdeauna răspuns. 

Noul lor mijloc de comunicaţie aducea două, foloase mari: pe de 
o parte le permitea să controleze prezenţa lui Ayrton la stînă, iar 
pe de altă parte, Ayrton nu se simţea prea singur. De altfel, 
Cyrus Smith nu lăsa să treacă nici o săptămînă fără să se ducă 
să-l vadă, iar Ayrton venea şi el din cînd în cînd la Casa de 
Granit, unde era întotdeauna bine primit. 

Anotimpul frumos se scurgea cu încetul, iar oamenii noştri îşi 
vedeau de muncile obişnuite. Resursele sporeau din zi în zi, iar 
seminţele aduse de pe insula Tabor se aclimatizaseră foarte 
bine. Platoul Grande-Vue avea o înfăţişare îmbucurătoare. A 
patra recoltă de grîu fu minunată şi niciunul dintre pionieri nu 
avu răbdare să numere grămezile de grăunţe, pentru a cerceta 
dacă într-adevăr adunaseră patru sute de miliarde de boabe. 
Pencroff ar fi fost gata să facă şi aşa ceva, dar după ce inginerul 
îi demonstra cu precizie matematică ce mult timp i-ar fi trebuit 
— nu mai puţin de cinci mii cinci sute de ani — se lăsă păgubaş. 
Vremea era minunată. În timpul zilei era foarte cald, iar seara 
sufla o briză din larg, aşa că locuitorii Casei de Granit se 
bucurau de nopţi răcoroase. Din cînd în cînd se abătea o furtună 
scurtă, dar cumplită. Timp de cîteva ore, fulgerele aprindeau 
vilvătăi pe cer şi trăsnetele se ţineau lanţ. 

Starea micii colonii era înfloritoare. Oaspeţii crescătoriei de 
păsări se înmulţiseră atît de mult, încît pionierii se hrăneau 
mereu cu prisosul ei. Porcii sporiseră şi ei, iar îngrijirea lor ocupa 


o bună parte din timpul lui Nab şi al lui Pencroff. Onaggaşii, care 
aveau doi mînji frumoşi, erau folosiţi de Gedeon Spilett şi de 
Harbert, care devenise un călăreț desăvârşit sub supravegherea 
reporterului, sau erau înhămaţi la căruţă, pentru a căra la Casa 
de Granit lemne, cărbuni şi diferite produse minerale, de care 
avea nevoie inginerul. 

Cam în aceeaşi vreme, pionierii făcură cîteva recunoașteri în 
adîncul pădurilor Far-West, unde nu aveau a se teme de arşiţa 
soarelui, ale cărui raze străbăteau cu greu printre ramurile 
încîlcite. Cercetară de asemenea malul stîng al riului Mercy. 

In toate aceste excursii, pionierii porneau bine înarmaţi, căci 
întilneau adesea porci mistreți foarte sălbatici şi sîngeroşi, 
împotriva cărora erau siliţi să ducă o luptă aprigă. 

Tot în vremea aceea porniră un război crîncen împotriva 
jaguarilor. Gedeon Spilett, îndeosebi, îi ura de moarte, iar elevul 
său Harbert se dovedi un ajutor preţios. Înarmaţi cum erau, nu 
se mai temeau de aceste fiare. Îndrăzneala lui Harbert era 
nemaipomenită, iar sîngele rece al reporterului, cu totul uimitor, 
aşa că în foarte scurt timp, douăzeci de piei minunate 
împodobeau sala mare a Casei de Granit. Dacă lucrurile aveau 
să meargă aşa mai departe, neamul jaguarilor din insulă era 
ameninţat cu pieirea, lucru de altfel dorit de vinătorii noştri. 


Citeodată lua parte şi inginerul la unele cercetări pe care le 
făceau în părţile necunoscute ale insulei, unde observa totul cu 
cea mai mare încordare. Străbătînd hăţişurile întinselor păduri, 
el căuta cu totul alte urme decit cele lăsate de animale. Nu găsi 
totuşi nimic care să-i dea de gîndit. De altfel, nici Top, nici Jup, 
care îl întovărăşeau, nu dădeau semne de tulburare, ca acelea 
pe care le vădise de multe ori cîinele, cînd lătrase la gura 
puţului, ce fusese 
cercetat zadarnic. 

Tot în acea vreme, 
Gedeon Spilett, ajutat 
de Harbert, fotografie 
părţile cele mai 
interesante ale insulei, 
cu aparatul fotografic 
găsit în ladă, de care 
nu se folosiseră încă 
pînă atunci. 

Aparatul avea o lentilă 
puternică şi dispuneau 
de toate substanţele 
necesare developării 
fotografiilor: găsiseră 
în ladă colodiu pentru 
acoperirea plăcilor de 
sticlă, nitrat de argint 
cu care să sensibilizeze 
plăcile la lumină, 
hiposulfit pentru 
fixarea imaginilor, 
clorură de amoniu 
pentru baia fixativă în Rro 
care se pune fotografia Site 

şi nu lipsea nici acetatul de sodiu şi clorura de aur, cu care se 
îmbibă fotografiile. Aveau de asemenea multă hirtie specială, 
clorurată pentru fotografii, pe care trebuiau doar s-o întindă într- 
un cadru peste plăcile negative, după ce o muiau mai întîi într-o 
soluţie de nitrat de argint. 

Reporterul şi ajutorul său deveniră în scurt timp nişte operatori 
îndemiînatici, obţinînd citeva fotografii foarte frumoase, mai ales 


vederi ale insulei, luate de pe platou, în care se vedeau: 
muntele Franklin în zare, pitorescul ţinut de la gura rîului Mercy, 
cu stincile lui ciudate, luminişul şi stîna, adăpostite de primele 
povîrnişuri ale muntelui, capul Ghearei, Epavei şi altele. 
Fotografii nu uitară să facă portretele tuturor membrilor 
coloniei. 

— Înveselesc locuinţa, spunea Pencroff despre ele. 

Bravul marinar era încîntat să-şi vadă chipul împodobind pereţii 
Casei de Granit şi se oprea adesea în faţa expoziţiei lor de 
fotografii, ca odinioară în faţa vitrinelor din marile capitale. 

Dar cea mai reuşită fotografie fu neîndoios aceea a lui Jup. 
Maimuţoiul pozase cu o gravitate ce nu poate fi descrisă, astfel 
că portretului său nu-i lipsea decît graiul ! 

— Ai zice că e gata să se strâmbe, strigă Pencroff. 

Meşterul Jup ar fi dat dovadă de prost gust dacă s-ar fi arătat 
nemulţumit de poza lui. Nu făcu acest lucru, ba dimpotrivă se 
uita la fotografie cu un aer galeş, din care nu lipsea o oarecare 
înfumurare. 

O dată cu venirea lunii martie, căldurile cele mari se sfârşiră. 
Timpul deveni ploios, dar vremea se menţinu caldă. Luna 
martie, care corespundea lunii septembrie din emisfera boreală 
fu mai puţin frumoasă decit se aşteptau. Părea să vestească o 
iarnă timpurie şi aspră. 

În dimineaţa zilei de 21, li se păru că şi venise prima zăpadă. 
Într-adevăr, Harbert, care scosese capul pe fereastră dis-de- 
dimineaţă, începu să strige; 

— Veniţi să vedeţi ! Insula cea mică e acoperită cu zăpadă ! 

— Zăpadă acuma ? se miră reporterul, venind lîngă băiat. 
Tovarăşii lor se apropiară şi ei şi constatară că nu numai insula, 
dar şi toată plaja de la poalele Casei de Granit era acoperită cu 
o pătură albă, răspîndită uniform pe pămînt. 

— E chiar zăpadă ! spuse Pencroff. 

— Sau cel puţin pare să fie! adăugă Nab. 

— Dar termometrul arată 58* (14* centigrade deasupra lui 
zero), observă Gedeon Spilett. 

Cyrus Smith se uită în tăcere la întinderea aceea albă şi, cu 
drept cuvînt, nu ştia cum să explice fenomenul acesta, care se 
ivise într-un anotimp. nepotrivit şi la o temperatură atît de 
ridicată. 

— Drace ! strigă Pencroff. Au să ne îngheţe semănăturile ! 


Marinarul se pregătea să coboare, dar sprintenul Jup i-o luă 
înainte, alunecînd cu repeziciune pînă jos. 

Nici nu ajunsese bine maimuța pe plajă, şi uriaşa pătură de 
zăpadă se ridică, risipindu-se în aer în fulgi atît de deşi, încît 
lumina soarelui se întunecă. 

— Astea sînt păsări ! strigă Harbert. 

Erau într-adevăr stoluri de păsări de mare, de 6 albeaţă 
orbitoare, ce se abătuseră asupra' insulei şi a coastei şi care se 
făcură nevăzute în depărtate* lăsîndu-i pe toţi înmărmuriţi de 
rapida schimbare a priveliştii. Dispăruseră atit de repede, încît 
nici reporterul, nici tînărul nu izbutiră să doboare vreuna dintre 
ele, aşa că nu aflară niciodată din care familie făceau parte. 
Peste cîteva zile, la 26 martie, se împlineau doi ani de cînd 
naufragiaţii aerului fuseseră zvirliţi pe insula Lincoln. 


CAPITOLUL XIX 

Amintiri din patrie. Planuri de viitor. Se cercetează coastele 
insulei. Plecarea din 16 aprilie. Peninsula Serpentinei văzută din 
larg. Stîncile de bazalt de pe coasta apuseană. Vreme rea. Se 
lasă noaptea. Un nou incident. 


Doi ani ! De doi ani pionierii nu mai comunicaseră cu semenii 
lor. 

Ce se petrecuse oare în ţara lor ? Icoana patriei o aveau mereu 
înaintea ochilor, icoana patriei distruse de războiul civil şi pe 
care rebeliunea Sudului o făcea poate să sîngereze şi în clipa de 
faţă. 

În cursul acestor doi ani nu trecuse nici o corabie prin dreptul 
insulei, nu zăriseră nici un catarg. Era vădit că insula Lincoln se 
găsea în afara drumurilor maritime şi era probabil necunoscută, 
lucru dovedit şi de hărţile pe care le aveau, căci altfel, chiar în 
lipsa unui port, vasele ar fi putut să acosteze aici pentru a-şi 
reînnoi provizia de apă. Marea care îi înconjura era veşnic 
pustie, iar pionierii nu se puteau bizui decît pe propriile lor 
mijloace, pentru o eventuală repatriere. 

Totuşi, mai exista şi un alt mijloc de scăpare şi despre aceasta 
discutară în primele zile ale lunii aprilie, în sala mare a Casei de 
Granit. 

Vorbiseră în ziua aceea despre America, patria lor, pe care 
aproape nu mai nădăjduiau s-o revadă vreodată. 


— Hotărit, spuse Gedeon Spilett, ne-a mai rămas un singur 
mijloc să părăsim insula Lincoln: să construim o corabie mare, 
cu .care să putem străbate cîteva sute de mile. Cred că dacă am 
construit o şalupă, putem construi şi un vapor ! 

— Şi vom putea să ajungem pînă în insulele Pomotu, de vreme 
ce am fost pe insula Tabor! 

— Nu spun nu, răspunse ca de obicei Pencroff, expertul în 
materie de marină. Nu spun nu, cu toate că nu este acelaşi lucru 
să te aventurezi atît de departe sau să te duci pînă în apropiere! 
Dacă şalupa ar fi fost ameninţată de furtună, în timpul călătoriei 
spre insula Tabor, ştiam că portul nu e prea departe nici într-o 
direcţie, nici în alta; dar să străbaţi o mie două sute de mile, 
asta nu e glumă şi ştiţi cu toţii că nu există nici un țărm care să 
fie aşezat la o distanţă mai mică. 

— Totuşi, dacă ar fi nevoie, te-ai încumeta, Pencroff, să faci o 
asemenea încercare ? întrebă reporterul. 

— Aş încerca tot ce mi s-ar cere, domnule Spilett, răspunse 
marinarul. Ştiţi doar că nu mă dau în lături de la nimic! 

— Apoi nu uitaţi că mai avem un marinar în mijlocul nostru, 
spuse Nab. 

— Cine ? întrebă Pencroff. 

— Ayrton. 

— E drept, răspunse Harbert. 

— Dacă ar vrea să meargă ! observă Pencroff. 

— Crezi că Ayrton ar fi refuzat să plece dacă yachtul lordului 
Glenarvan s-ar fi întors să-l ia de pe insula Tabor ? întrebă 
reporterul. 

— Uitaţi, dragii mei, întrerupse Cyrus Smith, că Ayrton nu mai 
era întreg la minte în cursul ultimilor ani petrecuţi în insula 
Tabor. Dar nu despre asta e vorba. Să nc întrebăm mai curînd, 
dacă ne putem bizui pe întoarcerea vasului scoţian. Lordul 
Glenarvan i-a făgăduit lui Ayrton că va veni să-l ia, atunci cînd 
va socoti că şi-a ispăşit păcatele; eu cred că se va ţine de 
cuvînt. 

— Şi eu cred, spuse reporterul, şi voi adăuga chiar că s-ar putea 
să vină curînd, căci au trecut doisprezece ani de cînd îşi 
ispăşeşte Ayrton pedeapsa. 

— Ei bine, răspunse Pencroff, sîntem siguri că lordul se va 
întoarce şi poate chiar foarte curînd. Dar unde o să acosteze ? 
Fireşte că pe insula Tabor şi nu pe insula Lincoln. 


— Cu atît mai mult, răspunse Harbert, cu cît insula Lincoln nici 
nu se află pe hartă. 

— Şi de aceea, prieteni, urmă inginerul, trebuie să luăm toate 
măsurile, pentru ca prezenţa noastră şi aceea a lui Ayrton pe 
insula Lincoln să fie semnalată şi pe insula Tabor. 

— Desigur, răspunse reporterul, nimic mai uşor decit să lăsăm în 
coliba unde a locuit căpitanul Grant şi apoi Ayrton o notă, în 
care să indicăm aşezarea exactă a insulei noastre. Cu siguranţă 
că lordul Glenarvan sau echipajul său o vor descoperi. 

— Păcat că n-am făcut acest lucru la prima noastră călătorie pe 
insula Tabor, observă marinarul. 

— Cum era s-o facem ? răspunse Harbert. Nu cunoşteam pe 
atunci povestea lui Ayrton şi nu ştiam că s-ar putea să fie salvat 
într-o bună zi, iar atunci cînd am aflat toate acestea era prea 
tîrziu, căci vremea nu ne mai îngăduia să ne întoarcem în insula 
Tabor. 

— Da, răspunse Cyrus Smith, este prea tîrziu şi trebuie să 
amînăm călătoria pînă la primăvara viitoare. 

— Dar dacă vine între timp yachtul scoţianului ? spuse Pencroff. 
— Nu prea e cu putinţă, răspunse inginerul, căci lordul 
Glenarvan nu va întreprinde pe vreme de iarnă o astfel de 
călătorie pe aceste mări îndepărtate. S-ar putea întîmpla să fi 
fost pe insula Tabor în ultimele cinci luni, de cînd Ayrton e la noi, 
şi atunci a plecat; sau va veni mai tîrziu şi atunci avem tot 
timpul să mergem pînă la insula Tabor şi sa lăsăm o notiţă. 

— Mare nenorocire ar fi, spuse Nab, să fi venit Duncan-ul la 
insula Tabor în cursul ultimelor luni. 

— Nădăjduiesc să nu se fi întîmplat una ca asta, răspunse Cyrus 
Smith, ca să nu ne fie răpită ultima şansă care ne-a rămas. 

— Cred, zise reporterul, că în orice caz ne vom lămuri pe deplin 
cînd vom ajunge pe insula Tabor; dacă scoţienii s-au întors, ei 
trebuie să fi lăsat urme. 

— Ai dreptate, răspunse inginerul. Prieteni, de 'vreme Ce ne-a 
mai rămas o posibilitate de repatriere, să aşteptăm cu răbdare. 
Dacă vom pierde şi această nădejde, vom vedea atunci ce este 
de făcut. 

— İn tot cazul, zise Pencroff, să rămînă bine stabilit că dacă vom 


părăsi insula Lincoln, nu o vom face fiindcă ne-am simţit rău aici 
| 


— Nu, Pencroff, răspunse inginerul, o vom părăsi, pentru că 
sîntem departe de tot ce poate fi drag unui om: familia, prietenii 
şi ţara în care s-a născut. 

Lucrurile odată hotărite, nu se mai gindiră la construirea unui 
vas mare, care le-ar fi îngăduit să se aventureze fie pînă la 
arhipelagurile mai apropiate din nord, fie pînă la coastele Noii 
Zeelande în vest, şi se ocupară de obişnuitele pregătiri în 
vederea celei de-a treia ierni pe care o petreceau la Casa de 
Granit. 

Hotărîră totuşi ca, înainte de statornicirea iernii, să facă ocolul 
insulei în şalupă. Coastele nu fuseseră în întregime cercetate, 
aşa că pionierii noştri nu cunoşteau încă prea bine configuraţia 
litoralului din spre nord şi vest, începînd de la revărsarea rîului 
Cascadei pînă la capul Mandibulei. Nu ştiau cum arată nici golful 
acela îngust, în chip de bot de rechin care era cuprins între cele 
două capuri ale Mandibulei, 

Pencroff propusese această excursie. Şi Cyrus Smith primi 
îndată, căci dorea să cunoască şi această parte a domeniului lor. 
Vremea era variabilă, totuşi barometrul nu afăta oscilaţii prea 
mari. Chiar în prima săptămînă a lunii aprilie, după ce se 
semnalase o mare scădere a presiunii atmosferice, barometrul 
se urcă din nou, o dată cu apariţia unui vînt puternic. Apoi 
barometrul arătă o situaţie staţionară la presiunea de 759, 45 
mm., ceea ce li se păru favorabil pentru a începe expediţia. 
Hotărîră plecarea pentru ziua de 16 aprilie şi vasul 
„Bonadventure", care era ancorat în portul Balonului, fu pregătit 
pentru o călătorie mai lungă. 

Cyrus Smith îi vorbi şi lui Ayrton despre călătoria lor propunîndu- 
i să-l ia cu ei; însă acesta, dorind să rămînă pe insulă, hotăriră 
ca în lipsa lor să locuiască la Casa de Granit. Meşterul Jup urma 
să-i ţie de urit, lucru pe care domnia-sa se arăta că-l înţelesese. 
In dimineaţa zilei de 16 aprilie, pionierii se îmbarcară împreună 
cu Top. Sufla o briză puternică de la sud-vest, aşa că vasul 
părăsi cam greu portul Balonului şi se îndreptă spre capul 
Reptilei. Perimetrul insulei era de nouăzeci de mile, dintre care 
tocmai coasta de sud, de la port pînă la promontoriu, număra 
douăzeci de mile. De aceea erau siliţi să meargă mai încet", 
vasul plutind împotriva vîntului. 

Le trebui o zi întreagă ca să ajungă la promontoriu, căci mersul 
corăbiei, care la ieşirea din port fusese purtată de reflux timp de 


două ore, fu împiedecat apoi de valuri contrarii, alte şase ore. 
Cînd ajunseră în dreptul promontoriului, se întunecase de-a 
binelea. 

Pencroff îi propuse atunci inginerului să urmeze drumul mai 
încet, cu o parte din pînze strînse. Dar Cyrus Smith găsi mai 
nimerit să ancoreze la o mică depărtare de țărm ca să poată 
revedea partea aceea a coastei la lumina zilei. Hotărîră chiar, 
deoarece îşi puseseră în gind să exploreze cît mai bine litoralul, 
să nu mai navigheze noaptea şi să ancoreze în fiecare seară 
lîngă țărm, în măsura în care-avea să le-o îngăduie vremea. 

Şi astfel petrecură noaptea ancoraţi în dreptul capului. O dată 
cu căderea brumei, vintul se potolise. Afară de Pencroff, marinar 
încercat, toţi călătorii dormiră, poate nu chiar atit de bine ca în 
camerele lor de la Casa de Granit, dar tot dormiră. 

A doua zi, la 17 aprilie, marinarul ridică ancora în zorii zilei şi, cu 
toate pînzele întinse, o porniră de-a lungul coastei apusene. 
Pionierii cunoşteau ţărmul acesta împădurit, minunat de frumos, 
de vreme ce îl străbătuseră şi pe jos, totuşi el le stîrni din nou 
admiraţia. Navigau de-a lungul litoralului, înaintînd încet şi cît 
mai aproape de coastă, ca să poată observa totul, ferindu-se 
numai din calea trunchiurilor de copaci, care pluteau ici, colo pe 
valuri. De cîteva ori ancorară, ca Gedeon Spilett să poată 
fotografia minunatele privelişti. 

Pe la amiază, vasul atinse revărsarea rîului Cascadei. Mai încolo, 
pe ţărmul drept al rîului, copacii se răreau, pentru a apare la trei 
mile mai departe doar ca nişte simple buchete ce se ridicau 
printre poviîrnişurile apusene ale muntelui, a căror creste golaşe 
coborau' pînă la țărm. 

Cîtă deosebire între partea de sud şi partea de nord a țărmului ! 
Pe cît era prima de verde şi de împădurită, pe atit era cealaltă 
de aspră şi de sălbatică. Puteai să crezi că te afli pe un adevărat 
„țărm de fier", cum se spune în unele ţări; înfăţişarea lui 
zbuciumată părea să indice o cristalizare bruscă a bazaltului în 
fierbere, care avusese loc într-o îndepărtată epocă geologică. 
Grozava îngrămădire i-ar fi înspăimiîntat pe pionierii noştri, dacă 
întîmplarea i-ar fi aruncat la început pe partea aceea a insulei ! 
Privind din virful muntelui Franklin, nu-şi dăduseră seama de 
înfăţişarea fioroasă a acestor locuri. Văzut însă dinspre mare 
ţărmul apărea atit de ciudat, încît nu semăna poate cu nici un 
alt punct al globului. Vasul trecu de-a lungul acestei coaste 


plutind la o jumătate de milă de țărm. Se vedeau bine blocurile 
de stîncă ce o alcătuiau. Erau de toate mărimile, unele doar de 
cîteva picioare, altele însă atingind înălţimea de trei sute de 
picioare. Se găseau acolo stînci cilindrice ca nişte hornuri, 
prismatice, se mănînd cu turlele bisericilor, altele păreau nişte 
obeliscuri piramidale, altele, conuri trunchiate, ce semănau cu 
coşurile de fabrică. Nici banchizele mărilor glaciale nu înfăţişau 
atita măreaţă şi înspăimîntătoare varietate. Ici se zăreau punți 
de piatră zvîrlite de lao H 

stîncă la alta, dincolo, 
arcade boltite ca în 
adîncul unei biserici 
gotice, în care privirea 
se pierdea; în altă parte 
se vedeau bolți largi cu 
înfăţişare 
monumentală; mai 
departe o adevărată 
îngrămădire de 
ascuţişuri, săgeți şi mici 
piramide de piatră, aşa 
cum nici o catedrală 
gotică nu se putea 
mîndri că are. Natura, 
care se întrecuse în 
capricii ce depăşeau 
cea mai bogată 
închipuire omenească, 
izbutise să dea coastei, 
pe o întindere de opt 
sau nouă mile, o 
înfăţişare plină de 
măreție. 

Cyrus Smith şi prietenii săi erau uimiţi, uluiţi aproape de această 
privelişte. Top însă nu se sfia să tulbure tăcerea lor, lătrînd cu 
îndărătnicie, şi glasul lui era repetat de ecou. Inginerul observă 
că lătratul cîinelui este la fel de ciudat ca atunci cînd se învîrtea 
împrejurul puţului de la Casa de Granit. 

— Să acostăm, spuse el. 


Şi vasul se apropie cît mai mult cu putinţă de stîncile litoralului. 
Poate că exista aici o peşteră, care trebuia cercetată. Cyrus 
Smitfr nu zări însă nici o grotă, nici o scobitură care să poată 
adăposti o fiinţă oarecare, căci poalele stîncilor se prăvăleau de- 
a dreptul în mare. Curînd, Top încetă să mai latre şi corabia îşi 
reluă drumul, plutind la oarecare depărtare de mal. 

In partea de nord-est a insulei, ţărmul îşi recapătă înfăţişarea 
netedă şi nisipoasă. Ici, colo se zăreau copaci răzleţi care 
creşteau printre mlaştinile cunoscute pionierilor noştri. Spre 
deosebire de coasta atît de pustie pe care o lăsaseră în urmă, 
aici se simţea freamătul nenumăratelor păsări de apă, care 
populau bălțile. 

Seara, corabia ancoră într-o scobitură a litoralului de pe coasta 
de nord a insulei, foarte aproape de țărm, căci prin acele locuri 
apele erau foarte adinci. O dată cu căderea nopţii adormi parcă 
şi vîntul, pentru a se înviora din nou în zorii zilei, aşa că pionierii 
petrecură o noapte liniştită. 

Fiind doar la un pas de mal, Harbert şi Gedeon Spilett, vînătorii 
coloniei, debarcară şi făcură o plimbare de doua ore, întorcîndu- 
se cu o bogată pradă de rațe şi becaţine. Top se întrecuse pe 
sine, nelăsînd să-i scape nimic. 

Pe la ora opt, vasul minat din urmă de o briză din ceînce mai 
răcoroasă, îşi reluă calea, îndepărtîndu-se cu repeziciune către 
capul Mandibulei de Nord. 

— Nu m-ar mira, spuse Pencroff, să ne apuce azi vreo furtună. 
Era tare roşu apusul soarelui aseară şi norişorii ăştia prelungi, 
care mătură cerul, nu prevestesc nimic bun. 

Norii aceia subţiri şi întinşi ca nişte „cozi de pisici”, cum le 
spunea Pencroff, erau nişte nori cyrus înguşti, ce pluteau la o 
înălţime de vreo cinci mii de picioare. Păreau nişte fulgi de vată 
şi prezenţa lor prevesteşte de obicei tulburarea vremii. 

— Atunci, spuse Cyrus. Smith, să întindem cît mai mult pînzele 
şi să ne refugiem cît mai repede spre golful Rechinului. Socot că 
acolo vom fi în siguranţă. 

— Foarte bine, răspunse Pencroff. De altfel, ţărmul ăsta nordic 
este acoperit cu dune, care nu prea ne interesează. 

— Nu mi-ar părea rău, adăugă inginerul, să trecem chiar şi ziua 
de miine în golful acela. Cred că merită să fie bine cercetat. 


— Mă tem că vom fi siliţi s-o facem, vrînd, nevrînd, răspunse 
Pencroff, căci orizontul începe să se întunece în partea de vest. 
Priviţi cum se tulbură vremea ! 

— İn tot cazul, vintul este bun, ne ajută să ajungem la capul 
Mandibulei, observă reporterul. 

— Chiar prea bun, răspunse marinarul, — dar intrarea în golf va 
fi destul de grea şi tare aş vrea să ajung pe lumină, căci nu 
cunosc locurile acelea ! 

— Acolo vom da desigur de multe stînci răzlețe, adăugă Harbert, 
dacă ne gîndim la înfăţişarea litoralului, mai la sud de golful 
Rechinului. 

— Fă cum ştii, Pencroff, — spuse Cyrus Smith, — avem toată 
încrederea în dumneata. 

— Fiţi pe pace, domnule Cyrus, răspunse marinarul. N-am de 
gînd să-mi pun viaţa în primejdie aşa 
ceasul ? e 
— Zece, răspunse 
Gédéon Spilett. 

— Şi cît să mai fie pînă 
la cap, domnule Cyrus ? 
— Vreo cincisprezece 
mile. 

— Se pot străbate în 
două ore şi jumătate, 
socoti marinarul. Ne 
vom afla prin urmare în 
dreptul capului între 
douăsprezece şi unu. 
Din nefericire vom sosi 
în timpul refluxului, cînd 
apele se retrag şi cred 
că vom pătrunde foarte 
greu în golf plutind 
împotriva vîntului şi a 
curentului. 

— Mai avem şi lună 
plină, şi acum în aprilie 
fluxul şi refluxul sînt şi 
mai puternice, adăugă 
Harbert. 


— Spune, Pencroff, întrebă inginerul, n-am putea să ancorăm în 
dreptul capului ? 

— Unde s-a mai auzit aşa ceva, domnule Cyrus ? strigă 
marinarul. Să ancorăm lîngă mal, pe timp de furtună ? Ne 
aruncă valurile pe țărm ! 

— Atunci, ce-i de făcut ? 

— Mă voi menţine în larg pînă la orele şapte seara, cînd vine 
refluxul şi dacă va mai fi încă puţină lumină, voi încerca să 
pătrund în golf; dacă nu izbutesc, plutim toată noaptea cum 
putem şi tragem la țărm miine dimineaţă în zori. 

— Eşti liber să faci cum crezi, Pencroff, ţi-am mai spus, răspunse 
Cyrus Smith. 

— Ah ! oftă Pencroff, bine-ar fi să existe un far pe ţărmul ăsta. 
Ar fi mult mai lesne pentru navigatori ! 

— Da, răspunse Harbert, şi de data asta nu mai avem un 
binevoitor, care să ne aprindă un foc şi să ne arate astfel 
intrarea în port. 

— Cyrus dragă, spuse Gedeon Spilett, noi nici nu ţi-am mulţumit 
încă; fără focul acela n-am fi ajuns niciodată... 

— Care foc ?... întrebă Cyrus Smith, foarte mirat la auzul acestor 
cuvinte. 

— Trebuie să ştiţi domnule Cyrus, răspunse Pencroff, că noi ne- 
am cam rătăcit la sfîrşitul călătoriei şi treceam prin faţa insulei 
fără s-o vedem, dacă nu aţi fi avut dumneavoastră grija să 
aprindeţi un foc pe platou, în noaptea de 19 spre 20 octombrie. 
— Da, da !... A fost într-adevăr o idee minunată ! răspunse 
inginerul. 

— De data asta, adăugă marinarul, nu avem pe nimeni să facă 
aşa ceva, afară numai dacă nu-i va da în gînd lui Ayrton. 

— Mda ! Nu e nimeni spuse Cyrus Smith. 

Peste cîteva minute, aflîndu-se singur cu reporterul, inginerul se 
plecă şi-i şopti la ureche: 

— Dacă există în lumea asta un lucru de care sînt sigur, Spilett, 
este că în noaptea de 19 spre 20 octombrie n-am aprins nici un 
foc pe platoul Casei de Granit şi nici într-altă parte a insulei | 


CAPITOLUL XX 

Noaptea pe mare. Golful Rechinului. Destăinuiri. Pregătiri de 
iarnă. larnă timpurie. Geruri mari. Lucrări în interiorul locuinţei. 
Şase luni mai tîrziu. Un clişeu fotografic. Întîmplare neaşteptată. 


Lucrurile se petrecură după cum prevăzuse Pencroff. Vîntul se 
întări, prefăcîndu-se dintr-o simplă briză într-o vijelie care, 
suflind cu peste 100 kilometri pe oră, ar fi primejduit orice vas 
prins în larg, dacă echipajul nu ar fi avut grijă să stringa toate 
pîmzele şi să lase jos catargele. Pe la ora şase ajunseră la 
intrarea golfului, în care n-au putut pătrunde datorită refluxului. 
Se văzură nevoiţi să rămînă îm larg, căci chiar să fi vrut 
Pencroff, tot nu mai aveau cum să ajungă pînă la vărsarea rîului 
Mercy. 

Din fericire, cu tot vintul puternic, marea fiind apărată de 
coastă, nu era prea zbuciumată. Nu avură de înfruntat valurile 
mari, foarte primejdioase pentru vasele mici. „Bonadventure" nu 
se putea răsturna, avînd lest destul, dar se putea să nu-i reziste 
lemnăria, dacă se întîmpla s-o lovească uriaşele trimbe de apă, 
care se prăvălesc pe bord în timpul furtunilor. Pencroff, marinar 
priceput, se gindea la toate. Avea desigur multă încredere în 
vasul lui, dar asta nu-l împiedică să aştepte zorile cu oarecare 
îngrijorare. 

În cursul nopţii aceleia, Cyrus Smith şi G&deon Spilett nu mai 
avură prilejul să stea de vorbă; dar cuvintele pe care le şoptise 
inginerul la urechea reporterului arătau că trebuiau să mai 
discute despre misterioasa prezenţă, care se făcea simțită pe 
insula Lincoln. Gedeon Spilett se gîndea mereu la noua 
întîmplare inexplicabilă, la apariţia focului pe coasta insulei. îl 
văzuse desluşit. Tovarăşii lui, Harbert şi Pencroff, îl văzuseră şi 
ei. Mulțumită focului aceluia izbutiseră ei să găsească insula în 
noaptea aceea întunecată. Nu se îndoiseră nici o clipă că el 
fusese aprins de inginer şi iată că Cyrus Smith desminţea cu 
hotărîre acest lucru ! 

Gedeon Spilett îşi propunea să revină asupra acestei întîmplări 
de îndată ce se vor întoarce şi voia să-l convingă pe Cyrus Smith 
să împărtăşească şi tovarăşilor lor întîmplările acestea ciudate. 
Poate că în felul acesta se vor hotări să facă cu. toţi împreună o 
cercetare amănunţită prin toată insula. 

Oricum, "de data asta, la intrarea în golf, nu se mai aprinse nici 
un foc pe ţărmul acela încă necunoscut şi mica lor corabie fu 
nevoită să rămînă toată noaptea în larg. 

În zorii zilei, vîntul îşi schimbă direcţia şi se mai linişti 
îngăduindu-i lui Pencroff să pătrundă mai uşor la intrarea 


îngustă a golfului. Pe la orele şapte, vasul „Bonadventure", care 
pornise în direcţia capului Mandibulei de Nord, se strecura, 
condus cu grijă, prin strimta trecere dintre stînci şi aluneca pe 
apele înconjurate de un ciudat chenar de blocuri de lavă. 

— lată, — spuse Pencroff, — un braţ al mării ce alcătuieşte o 
radă foarte bună, în care vasele ar putea găsi adăpost! 

— Aici s-a petrecut un fenomen ciudat, observă Cyrus Smith. 
Golful s-a format din două şuvoaie de lavă aruncate de vulcan, 
care s-au suprapus în decursul erupţiilor repetate şi cred că aşa, 
cum arată azi, chiar pe furtunile cele mai mari, aicwnarea este 
liniştită ca un lac. 

— Fără îndoială! reluă marinarul. Vîntul nu poate pătrunde decit 
prin deschiderea îngustă dintre cele două capuri, care se 
îmbucă în aşa fel, încît valurile sînt oprite de stînci. De fapt, aici 
corabia noastră ar putea sta liniştită tot anul, fără să arunce 
măcar ancora ! 

— E cam mare golful pentru ea ! observă reporterul. 

— Pentru corabia noastră e cam mare, ce-i drept, domnule 
Spilett, răspunse marinarul. Cred însă că la caz de nevoie ar fi 
numai bun pentru vasele Uniunii ! 

— Şi acum, prieteni, iată-ne ajunşi îm gura Rechinului ! observă 
Nab, făcînd aluzie la forma golfului. 

— Chiar între fălcile lui, dragul meu Nab, răspunse Harbert. Dar 
nu-ţi fie teamă că nu ne înghite! 

— Nu, domnule Flarbert, răspunse Nab, şi totuşi acest golf nu-mi 
place ! Are o înfăţişare fioroasă ! 

— Asta-i acum ! strigă Pencroff. Nab îmi defăimează golful 
tocmai în clipa în care îl lăudam mai mult! 

— Dar cel puţin apele or fi destul de adinci pe aici ? întrebă 
inginerul. 

— lată un lucru uşor de aflat, răspunse Pencroff. Marinarul 
desfăşură o fringhie lungă, la capătul căreia atîrna un bloc de 
fier, care le servea drept sondă. Frânghia avea cincizeci de 
brasse” şi se desfăşură în întregime, fără să atingă fundul. 

— Golful ăsta e o adevărată prăpastie, spuse Cyrus Smith. Dacă 
ne gîndim însă la originea vulcanică a insulei, nu e de mirare că 
marea e atit de a d încă. 

— lar pereţii de stîncă ce închid golful par a fi tăiaţi 
perpendicular pe suprafaţa mării. Cred că Pencroff n-ar da de 


27 Brasse — măsură de aproximativ 1,62 m. (N. R.). 


baza lor chiar dacă ar avea o sondă de cinci sau şase ori mai 
lungă, observă Harbert. 

— Toate bune şi frumoase, se amestecă reporterul, dar îmi 
permit totuşi să observ că radei lui Pencroff îi lipseşte un lucru 
însemnat. 

— Şi ce anume, domnule Spilett ? 

— O spărtură, o falie care să deschidă un drum spre interiorul 
insulei. Nu văd nici un loc unde s-ar putea pune piciorul pe 
țărm ! 

Într-adevăr, masele de lavă, înalte şi abrupte, care înconjurau 
întreg golful, nu îngăduiau nicăieri debarcarea. Lavele alcătuiau 
un fel de barieră de metrecut, dînd golfului înfăţişarea unui fiord 
norvegian, ba chiar mult mai sălbatică. Corabia plutea de-a 
lungul acestor ziduri, negăsind nici cel mai .mic loc de trecere, 
care le-ar fi îngăduit debarcarea. 

Pencroff se mîngiia cu gîndul că vor despica acest perete cu 
ajutorul unui exploziv, oricînd va fi nevoie. Cum deocamdată nu 
mai aveau ce căuta în acest golf, îndreptă corabia spre trecerea 
dintre stînci, ieşind din nou în larg pe la orele două. 

— Uf! făcu Nab uşurat. 

S-ar fi spus că viteazul negru se simțea mai bine după ce se 
văzuse ieşit dintre fălcile uriaşe ale golfului ! 

De la capul Mandibulei pînă la rîul Mercy nu erau mai mult de 
opt mile. Cîrmiră spre Casa de Granit şi „Bonadventure”, cu 
pînzele întinse, o luă de-a lungul coastei, plutind la o milă de 
tărm. După uriaşele stînci de origine vulcanică, prin fața ochilor 
li se perindau dunele capricios aşezate, printre care fusese găsit 
inginerul şi unde îşi aveau aşezarea sute de zburătoare ale 
mării. 

Pe la orele patru, Pencroff pătrundea în canalul care despărţea 
tărmul de insula cea mică, iar la orele cinci, corabia era 
ancorată pe nisipurile de la revărsarea rîului Mercy. 

Pionierii lipsiseră trei zile. Ayrton îi aştepta pe plajă, însoţit de 
meşterul Jup, care le ieşi înainte, vesel şi mîrîind de bucurie. 
Coastele insulei fuseseră cercetate în întregime, fără ca pionierii 
noştri să fi găsit vreo urmă care să le dea de gîndit. Dacă vreo 
fiinţă misterioasă locuia în insulă, ea se putea adăposti doar în 
pădurile de nepătruns ale peninsulei Serpentinei, acolo unde 
pionierii nu răzbătuseră încă niciodată. 


Gedeon Spilett discută aceste lucruri cu inginerul şi hotărîră să 
atragă atenţia tovarăşilor lor asupra ciudăţeniei diferitelor 
întîmplări petrecute pe insulă, ultima fiind cea mai de neînțeles 
dintre toate. 

Vorbind din nou despre focul aprins pe litoral de o mînă 
necunoscută, Cyrus Smith nu se putu opri să nu-l întrebe pentru 
a douăzecea oară pe reporter: 

— Eşti sigur că ai văzut bine? Să nu fi fost vreo erupție parţială a 
vulcanului, sau vreun meteor oarecare ! 

— Nu, Cyrus, răspunse reporterul. Era cu siguranţă un foc aprins 
de mîna omului. De altfel, întreabă pe Pencroff şi pe Harbert. L- 
au văzut şi ei ca şi mine şi pot întări spusele mele. 

In ziua de 25 aprilie, spre seară, pe cînd pionierii se aflau cu toţii 
adunaţi pe platoul Grande-Vue, Cyrus Smith luă cuvîntul, 
spunîndu-le: 

— Dragii mei, cred că este de datoria mea să vă atrag atenţia 
asupra unor întîmplări petrecute pe insula noastră, în privinţa 
cărora aş dori să cunosc părerea voastră. Aceste fapte par, ca 
să spun aşa, supranaturale... 

— Supranaturale ? ! strigă marinarul, scoţind nori de fum din 
pipă. Să fie supranaturală insula noastră? 

— Supranaturală nu-i, Pencroff, dar este cu siguranţă 
misterioasă, răspunse inginerul. Afară numai dacă ne poţi 
explica ceea ce Spilett şi cu mine n-am putut dezlega pînă în 
prezent. 

— S-auzim, domnule Cyrus, răspunse marinarul. 

— lată: vi s-a părut oare uşor de înţeles, — spuse inginerul, — 
faptul că după căderea mea în mare am fost regăsit la un sfert 
de milă în interiorul insulei, fără să-mi fi dat seama şi eu cum 
de-am ajuns acolo? 

— Poate că leşinat fiind... zise Pencroff. 

— Nu se poate, răspunse inginerul. Să mergem mai departe. Aţi 
înţeles voi cum de-a putut să vă găsească Top la cinci mile de 
scorbura în care mă aflam ? 

— Instinctul cîinelui... răspunse Harbert. 

— Ciudat instinct mai este şi ăsta ! observă reporterul. L-a făcut 
pe Top să ajungă la noi uscat şi fără urmă de noroi pe el, deşi 
toată noapte plouase şi fusese o vijelie de pomină. 

— Să trecem mai departe, urmă inginerul. Aţi înţeles voi cum de 
a fost aruncat cîinele afară din apă, după lupta cu dugongul? 


— Nu! nu prea, răspunse Pencroff, — după cum n-am priceput 
nici de unde venea rana dugongului, care părea să fi fost făcută 
cu un instrument tăios. 

— Mai departe, urmă Cyrus Smith. Aţi înţeles voi, dragii mei, 
cum de s-a găsit o alice în trupul pecariului, cum de ne-a sosit la 
timp lada aceea, fără să găsim altă urmă de naufragiu ? Aţi 
înţeles cum de am dat peste sticla cu documentul acela chiar la 
prima noastră plimbare pe mare ? Aţi înţeles cum de-a venit 
luntrea cu frînghia ruptă întru întîmpinarea noastră pe apele 
rîului Mercy, tocmai în clipa în care aveam nevoie de ea ? Aţi 
înţeles cum de ne-a fost aruncată scara la timp din înălțimile 
Casei de Granit, după năvala maimuţelor şi, în sfîrşit, cum de a 
picat în miinile noastre documentul pe care Ayrton pretinde că 
nu l-a scris ? 

Cyrus Sniith înşirase toate întimplările ciudate petrecute pe 
insulă, fără să uite nimic. Harbert, Pencroff şi Nab se uitau unul 
la altul, neştiind ce să răspundă, căci succesiunea acestor 
incidente, înmănunchiate pentru prima oară, îi minuna grozav. 
— Pe legea mea, spuse în sfirşiţ Pencroff, se poate să aveţi 
dreptate, domnule Cyrus. Sînt foarte greu de explicat aceste 
lucruri! 

— Şi acum, dragii mei, urmă inginerul, un ultim fapt tot atît de 
inexplicabil. 

— Şi anume, domnule Cyrus ? întrebă repede Harbert. 

— Cînd v-aţi întors de pe insula Tabor, reluă inginerul, mi-ai 
spus, Pencroff, că ai zărit un foc pe insula Lincoln ! 

— Desigur, răspunse marinarul. 

— Eşti sigur că ai văzut focul acela ? 

— Aşa cum vă văd. 

— Şi tu, Harbert ? 

— Dar bine, domnule Cyrus, strigă Harbert, focul acela lucea ca 
o stea de mărimea întiia ! 

— Te pomeneşti că era chiar o stea, stărui inginerul. 

— Nu se poate, răspunse Pencroff. Cerul era acoperit cu nori 
groşi şi o stea nu e aşezată atît de jos la orizont. Domnul Spilett 
a văzut focul ca şi noi şi poate întări spusele noastre. 

— Pot să mai adaug, — spuse reporterul, — că focul acela era 
foarte viu. Semăna cu o lumină electrică. 

— Da, da! Aşa este... răspunse Harbert, — şi cusiguranţă că 
ardea pe înălțimile Casei de Granit. 


— Ei bine, dragii mei, răspunse Cyrus Smith, — în noaptea de 19 
spre 20 octombrie, nici Nab, nici eu n-am aprins vreun foc pe 
țărm. 

— Nu dumneavoastră aţi... ? strigă Pencroff, care de mirare nici 
nu mai putu să-şi termine vorba. 

— Noi n-am ieşit din casă şi dacă aţi zărit un foc pe coastă, ela 
fost aprins de altcineva. 

Pencroff şi Harbert erau înmărmuriţi. Ei nu se înşelaseră; în 
cursul nopţii de 19 spre 20 octombrie zăriseră un foc pe ţărmul 
insulei. 

Da ! Hotărit lucru, exista un mister pe insulă ! O putere ciudată, 
fără îndoială binevoitoare pionierilor, care le aţiţa tot mai mult 
curiozitatea, se făcea simțită întotdeauna în momentul potrivit. 
Să fi trăind oare cineva ascuns în adîncurile insulei? Lucrul 
trebuia lămurit fără întirziere. 

Cyrus Smith le reaminti tovarăşilor săi purtarea ciudată a lui Top 
şi a-lui Jup, de cîte ori se. învîrteau în jurul gurii puţului, care 
punea Casa de Granit în legătură cu marea. El le povesti că 
cercetase puţul, în care nu găsise nimic neobişnuit. în cele din 
urmă, membrii coloniei hotăriră să scotocească insula în 
întregime, de îndată ce timpul se va face frumos. 

Dar din ziua aceea Pencroff începu să fie neliniştit. Insula, pe 
care o socoteau un fel de domeniu al lor, parcă nu mai era a lui 
în întregime; avea simţămiîntul că o împarte cu altul şi fără voia 
lui nu se mai simţea liber. Vorbea adesea cu Nab despre toate 
lucrurile astea inexplicabile şi amîndoi erau gata să creadă că 
insula Lincoln era cîrmuită de puteri supranaturale. 

Între timp, la începutul lunii mai — noiembrie din zonele boreale 
— începu vremea rea. larna se vestea timpurie şi aspră, aşa că 
se apucară fără întiîrziere de pregătirile de iarnă. De altfel, de 
data aceasta o aşteptau liniştiţi, oricît de grea ar fi fost ea. 
îmbrăcăminte din pislă aveau din belşug, iar muflonii, din ce în 
ce mai numeroşi, le dădeau lină destulă pentru fabricarea 
acestei stofe călduroase. 

Bineînţeles că Ayrton primi şi el îmbrăcăminte potrivită. Cyrus îl 
pofti să petreacă iarna la Casa de Granit, unde era mai plăcut 
decit la stînă; Ayrton făgădui să fină de îndată ce-şi va isprăvi 
treaba, ceea ce şi făcu de la jumătatea lunii mai. Din acel 
moment Ayrton împărtăşi viaţa tuturor, căutînd să le ajute în 


orice împrejurare. Rămase însă trist şi abătut şi nu lua parte 
niciodată la plăcerile tovarăşilor săi. 

Aproape toată iarna, a treia pe care o trăiau pe insula Lincoln, 
pionierii o petrecură închişi în Casa de Granit. Se dezlănţuiră 
furtuni groaznice şi vinturi turbate, care scuturau parcă stîncile 
din temelii. Uriaşe talazuri de fund amenințau insula şi orice vas 
ancorat în apropiere ar fi pierit cu siguranţă. Pe o asemenea 
furtună, rîul Mercy crescu în două rînduri atît de năvalnic, încît 
se temeau ca podul şi podeţele de trecere să nu fie luate de 
ape. Pionierii fură nevoiţi să ia măsuri pentru a întări podeţele 
de pe plajă, pe care le înecau de fiecare dată valurile ce se 
spărgeau de țărm. 

E uşor de închipuit ce stricăciuni au putut produce aceste 
vîrtejuri, adevărate trombe marine, în care ploaia se amesteca 
cu zăpada. Moara şi curtea de păsări au avut cel mai mult de 
suferit. Pionierii erau adesea nevoiţi să facă reparaţii grabnice 
fără de care viaţa păsărilor ar fi fost serios ameninţată. 

Din pricina timpului prost, mai multe perechi de jaguari şi cete 
de maimuțe se aventurară pînă la marginea platoului. Pionierii 
se temeau ca nu cumva fiarele cele mai îndrăzneţe şi mai 
sprintene, împinse de foame, să nu caute să treacă apa riiilui, 
ceea ce era destul de lesne, acesta fiind îngheţat. Fără o 
supraveghere neîntreruptă, plantațiile şi animalele domestice 
erau amenințate să fie distruse. De multe ori, coloniştii se 
văzură siliţi să pună nuna pe arme, pentru a ţine la distanţă 
musafirii primejdioşi. Astfel că pionierii nu duceau lipsă de lucru, 
deoarece pe lingă toate cite trebuiau făcute pe afară, aveau 
multe lucrări şi în interiorul Casei de Granit. Pe un ger mare au 
avut loc cîteva vînători frumoase în mlaştinile Tadornelor. 
Gedeon Spilett şi Harbert, ajutaţi de Jup şi de Top, nu trăgeau 
nici un glonte fără folos în mulţimea de rațe, becaţine, lişiţe şi 
nagiţi. 

Trecură astfel patru luni de iarnă cu adevărat aspră, adică iunie, 
iulie, august şi septembrie. Dar, la drept vorbind, Casa de Granit 
nu suferi prea mult de pe urma intemperiilor. Stîna de 
asemenea avu puţin de îndurat, fiind aşezată la adăpostul 
muntelui Franklin, unde nu ajungeau decit ultimele rafale, după 
ce se loviseră de pădurile şi culmile stincoase ale litoralului. 
Stricăciunile de la fermă erau deci cu totul neînsemnate, şi 


Ayrton rîndui totul cu îndemînare, pe la sfîrşitul lunii octombrie, 
cînd se abătu cîteva zile pe acolo. 

În tot timpul iernii nu se rnai ivi nici o întîmplare inexplicabilă. 
Nu se petrecu nimic ciudat, deşi Pencroff şi Nab pîndeau toate 
incidentele, oricît de neînsemnate, care ar fi putut avea o cauză 
misterioasă. Top şi Jup nu se mai înviîrteau în jurul puţului şi nu 
mai dădeau semne de nelinişte. Seria întâmplărilor 
supranaturale părea să fi încetat. în lungile seri de iarnă, vorbiră 
totuşi mult despre ele şi despre hotărîrea luată de a cerceta 
insula pînă în colţurile ei cele mai ascunse. Un eveniment grav, 
şi care ar fi putut avea urmări foarte neplăcute, veni să schimbe 
pentru un timp planurile lui Cyrus Smith şi ale tovarăşilor lui. 
Era în octombrie, primăvara se apropia cu paşi repezi. Natura se 
trezea sub razele călduţe ale soarelui, iar copacii, abia înfrunziţi, 
formau insule luminoase în mijlocul verdelui întunecat al 
coniferelor. 

Vă amintiţi desigur că Gedeon Spilett şi Harbert fotografiaseră, 
în mai multe rînduri, diferite părţi frumoase ale insulei. 

Tot astfel, în ziua de 17 octombrie, pe la orele trei după-amiază, 
Harbert, fermecat de frumuseţea zilei, se gîndi să fotografieze 
întreg golful Uniunii, de la capul Mandibulei pînă la capul 
Ghearei. 

Liniă orizontului se arcuia limpede, iar marea, dinspre care adia 
o briză uşoară, părea un lac liniştit, străpuns de luciri argintii. 
Harbert aşezase aparatul în dreptul unei ferestre a Casei de 
Granit, de unde se vedea întreg golful şi plaja. Procedă ca de 
obicei şi apoi se duse să developeze clişeul într-un ungher 
întunecat al casei, unde îşi depozitase toate substanţele 
necesare operaţiei. 


Întorcîndu-se la lumină, 
Harbert zări pe clişeu 
un punct foarte mic, 
care-i păta orizontul. 
încercă să scoată pata 
spălînd placa din nou, 
dar în zadar. 
„O fi fost defectă 
sticla”, gîndi el. 
Avu apoi curiozitatea 
să cerceteze defectul 
acesta cu o lentilă 
puternică, pe care o 
deşurubă dintr-un 
ochian. 
Dar nici nu se uită bine 
şi scoase un țipăt, iar 
clişeul fu cît pe-aci să-i 
scape din mînă. 
Se repezi în camera în 
care se afla Cyrus 
Smith şi-i întinse clişeul 
şi lentila, arătîndu-i 
pata. 

= Cyrus Smith cercetă şi 
el Sell apoi, luîndu-şi schiul se repezi la fereastră. 
Inginerul scrută cu privirea întreaga zare, oprindu-se în cele din 
urmă asupra punctului căutat. Lăsînd ochianul, rosti un singur 
cuvînt: 
— Corabie ! 
Şi într-adevăr, în dreptul insulei Lincoln se zărea în larg un vas. 


Sfârşitul părţii a doua 


PARTEA a Ill-a - TAINA INSULEI 
CAPITOLUL | 


Salvare sau pieire ? Ayrton e chemat. Discuţie importantă. Nu 
este Duncan-ul. Un vas suspect. Măsurile ce se iau. Vasul se 
apropie. O lovitură de tun. Corabia ancorează în dreptul insulei. 
Noaptea. 


Naufragiaţii aerului se aflau de doi ani şi jumătate pe insula 
Lincoln şi nu izbutiseră încă să intre în legătură cu semenii lor. O 
singură dată încercase reporterul să comunice cu restul lumii, 
încredinţind unei păsări o notă, în care se dezvăluia existenţa lor 
pe insulă, dar nu puteau şti care fusese soarta acelei hirtii. Doar 
Ayrton ajunsese pe insulă, mărind numărul membrilor coloniei, 
în împrejurările pe care le cunoaştem. Şi iată că în ziua de 17 
octombrie, pe această mare, veşnic pustie, apăreau pe 
neaşteptate în apropierea insulei alţi oameni. 

Nu mai încăpea nici o îndoială ! În larg se zărea o corabie ! Nu 
se putea însă şti dacă vasul trecea numai în depărtare, sau se 
va opri pe insulă. În cîteva ore pionierii aveau să cunoască lucrul 
acesta. 

Cyrus Smith şi Harbert îi chemară pe Gedeon Spilett, Pencroff şi 
Nab în sala mare a Casei de Granit şi le împărtăşiră cele ce se 
petreceau. Pencroff luă ochianul, cercetă repede pînă ce dădu 
de punctul care apăruse ca o mică pată pe clişeul fotografic şi 
constată apoi cu o voce ciudat de liniştită: 

— Drace! E într-adevăr o corabie. _ 

— Se îndreaptă spre noi ? întrebă Gedeon Spilett. Incă nu pot 
spune nimic, răspunse Pencroff. La orizont se zăreşte numai 
catargul, nu şi vreo parte din corpul vasului. 

— Ce trebuie să facem ? întrebă băiatul. 

— S-aşteptăm ! răspunse Cyrus Smith. 

Pionierii păstrară mult timp tăcere, năpădiţi de toate acele 
gînduri, emoţii, temeri şi speranţe pe care le poate stîrni o astfel 
de întîmplare - cea mai importantă dintre toate cite se 
petrecuseră de cînd ajunsesera pe insula Lincoln. 

Ei fuseseră cruţaţi de soarta acelor naufragiaţi care, părăsiţi pe 
vreo insulă stearpă, îşi smulg o existenţă mizerabilă din sînul 


unei naturi vitrege, oameni care, prin forţa împrejurărilor, sunt 
mînaţi într-una de dorul să revadă ţinuturi locuite. Pencroff şi 
Nab, mai ales, se socoteau fericiţi şi bogaţi şi cu greu s-ar fi 
putut hotărî să-şi părăsească insula. Se obişnuiseră de altfel cu 
viaţa asta nouă, în mijlocul unui domeniu pe care îl civilizaseră 
doar cu ajutorul inteligenţii lor! Şi totuşi, vasul acesta putea să 
aducă ştiri de pe continent, însemna, poate, chiar o părticică din 
patria lor, care le venea astfel întru întîmpinare ! Şi e lesne de 
înţeles că inimile lor băteau puternic la gîndul că pe bordul 
acestui vas se aflau semenii lor! 

Din cînd în cînd Pencroff lua ochianulşi se aşeza la fereastră. 
Cerceta cu mare grijă corabia, care acum se afla la douăzeci de 
mile spre est. Pionierii încă.nu aveau cum să-şi semnaleze 
prezenţa. Un pavilion nu putea fi zărit de la asemenea 
depărtare, o detunătură nu putea fi auzită, un foc n-ar fi fost 
văzut. 

Totuşi era greu de crezut că insula, străjuită de muntele 
Franklin, va scăpa vederii posturilor de observaţie de pe vas. Pe 
de altă parte, se prea putea ca nava să n-aibă nici un motiv să 
se apropie de un țărm şi ajunsese din întîmplare în această 
regiune a Pacificului, unde doar insula Tabor era trecută pe 
hartă, insulă aşezată şi ea cu totul în afara drumului vaselor ce 
mergeau spre Polinezia, Noua Zeelandă şi coastele Americii. 
Deodată Harbert strigă: 

— N-o fi Duncan-ul ? 

După cum ştim, Duncan era yaehtul lordului Glenarvan, care îl 
lăsase pe Ayrton pe insula Tabor şi trebuia să vină într-o bună zi 
să-l ia. Şi, deoarece insula aceasta nu era prea departe de insula 
Lincoln, un vas care s-ar fi îndreptat spre una din ele n-ar fi 
putut să nu treacă prin faţa celeilalte. Erau situate doar la o 
depărtare de 150 mile longitudine şi 75 mile latitudine una de 
alta. 

— Să-l înştiinţăm pe Ayrton, spuse Gedeon Spilett, şi să-l 
chemăm de îndată aici. Numai el ne poate spune dacă acesta 
este Duncan-ul. 

Găsind cu toţii că ideea e bună, Spilett telegrafie la stînă: 

— Vino repede! 

Peste cîteva minute, Ayrton răspundea: 

— Sosesc ! 

Apoi pionierii continuara să observe vasul. 


— Dacă este Duncan-ul, 
spuse Harbert, Ayrton îl 
va recunoaşte îndată. 
Doar a trăit cîtva timp pe 
bordul lui. 
— Şi ce tulburat are să 
fie, adăugă Pencroff, 
dacă este chiar Duncan- 
ul! 
— Da, răspunse Cyrus 
Smith, dar acum Ayrton 
este vrednic să se 
întoarcă pe Duncan. 
Bine-ar fi să fie într- 
adevăr yachtul lordului 
Glenarvan, pentru că 
orice alt vas m-ar pune 
rău pe gînduri. Mările 
astea au o faimă rea şi 
mă tem să nu primim pe 
insulă vizita unor pirați 
malaezi. 
— In cazul acesta ne vom 

; 3 - apăra ! strigă Harbert. 
— Fără îndoială, dragul meu, răspunse inginerul, zîmbind, — 
totuşi socot că ar fi mai bine să nu fim nevoiţi să ne apărăm. 
— Am de făcut o observaţie, interveni Gedeon Spilett. Insula 
Lincoln e necunoscută, nefiind trecută nici pe hărţile cele mai 

oi. Nu crezi oare, Cyrus, că orice vas care zăreşte un țărm nou 
va căuta mai curînd să-l cerceteze, decit să fugă de el ? 
— Aveţi dreptate, spuse Pencroff. 
— Aşa cred şi eu, adăugă inginerul. Ba este chiar de datoria 
oricărui căpitan de vas să semnaleze şi prin urmare să se 
apropie şi să cerceteze orice insulă necunoscută, cum ar fi de 
exemplu insula Lincoln. 
— Bine, zise Pencroff, să presupunem că vasul se apropie şi 
ancorează lîngă insulă. Ce facem atunci ? 
Această întrebare neaşteptată rămase mai întîi fără răspuns. 
Dar după citeva clipe de gindire, Cyrus Smith răspunse liniştit 
cum îi era obiceiul: 


— Atunci, dragii mei, iată ce va trebui să facem: să ne punem în 
legătură cu vasul, să cerem să ne ia pe bordul lui şi să părăsim 
insula, după ce o vom fi luat în stăpinire în numele ţării noastre. 
Apoi să ne întoarcem cu toţi cei ce vor dori să se stabilească aci 
împreună cu noi şi să înzestrăm Republica americană cu o 
staţiune folositoare în această parte a Pacificului ! 

— Ura ! strigă Pencroff, frumos dar va primi ţara noastră o 
insulă în parte colonizată, cu regiuni purtînd numiri geografice, 
avînd un port natural, rezerve îndestulătoare de apă dulce, 
drumuri practicabile, o linie telegrafică, un şantier, o uzină ! Nu-i 
mai rămîne decit să înscrie numele insulei Lincoln pe hărţi ! 

— Dar dacă pune altcineva stăpiînire pe insulă în lipsa noastră ? 
observă Gedeon Spilett. 

— Ei, drăcie ! strigă marinarul. Atunci mai bine rămîn aici s-o 
păzesc şi cred că vă închipuiţi că n-ar putea nimeni să mi-o fure 
ca pe un ceas de buzunar ! 

Timp de o oră nu-şi dădură seama dacă vasul se îndreaptă spre 
insula Lincoln sau nu. Părea să se fi apropiat, totuşi, Pencroff nu 
putea să-i determine direcţia. De altfel, briza care sufla dinspre 
nord-est părea să mine vasul spre insulă, iar marea era atit de 
liniştită, încît străinii puteau să se apropie fără frică, deşi 
adîncimile din acele locuri nu erau însemnate pe hartă. 

Pe la orele patru -o oră după ce fusese chemat - Ayrton sosi la 
Casa de Granit. Intră în sala mare, spunînd: 

— La ordinele dumneavoastră, domnilor! 

Cyrus Smith îi întinse mîna, ca de obicei, conducîndu-l la 
fereastră. 

— Ayrton, te-am chemat să-ţi anunţăm un lucru foarte 
important. În larg se zăreşte un vas. 

Omul mai întîi păli şi privirea i se tulbură o clipă. Apoi cercetă 
zarea, plecîndu-se în afară, dar nu văzu nimic. 

— la ochianul, spuse Gedeon Spilett, şi uită-te bine, Ayrton. S-ar 
putea ca vasul acesta să fie Duncan-ul, venit să te repatrieze. 
— Duncan-ul ! şopti Ayrton. A şi sosit! 

Cuvintele îi scăpaseră parcă fără voia lui şi îşi ascunse obrazul în 
palme. 

| se părea oare că doisprezece ani de singurătate pe o insulă 
pustie nu erau o ispăşire suficientă ? Vinovatul pocăit nu se 
socotea încă vrednic de iertare, atît în ochii săi, cît şi în ochii 
semenilor săi ? 


— Nu, nu ! zise el. Nu poate fi Duncan-ul ! 

— Uită-te bine, Ayrton, îi spuse inginerul. Trebuie să ştim din 
timp cu ce vas avem de-a face. 

— Este într-adevăr un vas, dar nu cred să fie Duncan-ul. 

— Şi de ce n-ar fi el ? întrebă Gedeon Spilett. 

— Pentru că Duncan-ul este un vas cu aburi, iar eu nu zăresc 
nici o umbră de fum, nici deasupra, nici în urma corăbiei. 

— Poate că deocamdată, vintul fiind prielnic, se foloseşte numai 
de pînze, vrînd să facă economie de cărbune, aflindu-se atit de 
departe de orice țărm, observă Pencroff. 

— S-ar putea să aveţi dreptate, domnule Pencroff, răspunse 
Ayrton. Poate că vasul şi-a stins focurile. Să aşteptăm să se 
apropie de coastă şi în curînd vom fi lămuriţi. 

După aceste cuvinte, Ayrton se retrase într-un colţ al sălii unde 
rămase tăcut. Pionierii discutau într-una despre vasul 
necunoscut. Ayrton însă nu lua parte la conversaţie. 

Erau cu toţii atit de tulburaţi, încît le era cu neputinţă să-şi mai 
vadă de treburile obişnuite. Gedeon Spilett şi Pencroff, deosebit 
de frămîntaţi, nu puteau sta o clipă locului. Harbert era curios. 
Doar Nab era cu desăvirşire liniştit. Cît despre inginer, el era 
preocupat şi părea mai curînd că se teme decit că doreşte 
sosirea vaporului. 

Intre timp, nava se mai apropiase. Cu ajutorul ochianului, îşi 
dădură seama că era vorba de un vas de curse lungi, şi nu de 
una din acele corăbii uşoare de care se slujesc de obicei piraţii 
Pacificului. Neliniştea inginerului putea fi deci neîntemeiată, iar 
prezenţa vasului în apele insulei Lincoln nu mai părea să 
prezinte un pericol pentru locuitorii ei. După o îndelungă 
cercetare, Pencroff afirmă că vasul era un „bric”2 şi că se 
apropia oblic de coastă, plutind cu pînzele mici întinse. 

Dar, mergind în felul acesta, vasul avea să dispară curînd după 
capul Ghearei, urmînd direcţia sudvest. în cazul acesta, trebuiau 
să urce pe înălțimile golfului Washington, aproape de portul 
Balonului, ca să-l poată observa, ceea ce era destul de greu, 
căci se făcuse ora cinci şi amurgul, care se lăsa repede, nu le-ar 
mai fi îngăduit să-l urmărească prin ochian. 

— Ce facem cînd se întunecă de tot ? întrebă Gedeon Spilett. 
Aprindem un foc ca să le semnalăm prezenţa noastră ? 


% Vas cu pînze de mic tonaj folosit şi azi pentru şcolile de 
navigaţie. (N. T.) 


Problema era gravă şi, cu toate îndoielile inginerului, hotărîră să 
aprindă focul. În timpul nopţii, vasul putea să dispară, să se 
îndepărteze pentru totdeauna, şi cine ştie dacă se va mai arăta 
altă corabie în apele insulei Lincoln? Şi cine putea şti ce le 
pregătea pionierilor viitorul ? 

— Da, spuse reporterul, cei de pe vasul acesta, oricine ar fi ei, 
trebuie să afle că insula este locuită. S-ar putea să ne căim 
amarnic în viitor dacă vom lăsa să ne scape acest prilej. 
Hotărîră deci ca Nab şi Pencroff să se ducă la portul Balonului şi 
să aprindă acolo, de îndată ce se va întuneca, un foc mare, care 
să atragă luareaaminte a echipajului. 

Dar pe cînd Nab şi marinarul se pregăteau să părăsească Casa 
de Granit, vasul îşi schimbă direcţia, îndreptindu-se în plin spre 
insulă, şi anume spre golful Uniunii. Era un vas rapid, care se 
apropie curînd de coastă. 

Nab şi Pencroff îşi amiînară deci plecarea, iar ochi anul fu trecut 
lui Ayrton, ca să-şi dea bine seama dacă vaporul este sau nu 
yachtul Duncan. Deoarece Duncan-ul avea şi el pînze de bric, 
mai rămînea de văzut dacă între cele două catarge ale vasului 
din larg, care se afla acum doar la o distanţă de zece mile,, se 
ridică un coş. 

Orizontul era încă luminos, astfel că se putea desluşi uşor acest 
lucru şi Ayrton părăsi ochianul, spunînd: 

— Nu este Duncan-ul ! Nu ! Nici nu putea fi !... 

Pencroff luă din nou ochianul şi văzu că aveau de-a face cu un 
bric de trei pînă la patru sute de tone, minunat construit, cu 
pînze numeroase, şi părea făcut pentru a străbate cu 
repeziciune mările. Dar cărei naţiuni aparţinea el ? Greu de 
spus. 

— Şi totuşi, adăugă marinarul, poartă un pavilion, dar nu îi văd 
culorile. 

— În mai puţin de o jumătate de oră vom fi lămuriţi, răspunse 
reporterul. De altfel, căpitanul acestui vas pare să aibă gîndul să 
ancoreze, aşa că azi sau miine aflăm noi cine sînt. 

— Mda, totuşi, spuse Pencroff, mi-ar place să ştiu de pe acum cu 
cine avem de-a face. N-ar fi rău să-şi arate culorile. 

Tot vorbind, marinarul nu părăsea ochianul. începuse să se 
întunece, şi o dată cu venirea nopţii, vintul slăbi. Pavilionul 
bricului se vedea din ce în ce mai greu. 


— Ăsta nu-i pavilion american, rostea din timp în timp Pencroff, 
nici englez. Roşul s-ar vedea lesne. Nu sînt nici culorile franceze 
sau germane, nu-i nici pavilionul spaniol... Pare să fie de o 
singură culoare... Să vedem... în apele astea... cam ce vase se 
întîlnesc de obicei ?... pavilionul chilian ? e tricolor, al Braziliei? e 
verde... japonez? ...e negru şi galben... pe cînd ăsta... 
In clipa aceea briza întinse pavilionul necunoscut. Ayrton ridică 
în grabă ochianul ce scăpase din mîna marinarului, îl duse la 

EH | ochi şi strigă cu voce 
sugrumată: 
— Pavilionul 
negru ! 
Să fi avut dreptate 
inginerul ? Într-adevăr, 
la pupa vasului 
necunoscut filfiia o 
pînză întunecată, încît 
nu mai rămînea 
îndoială că era suspect. 
Să fie cu adevărat un 
vas de pirați ? Colinda 
oare după pradă apele 
Pacificului, la întrecere 
cu corăbiile malaezilor ? 
Ce căuta în jurul insulei 
Lincoln ? O considera 
oare un ţinut în care să- 
şi poată ascunde 
prada ? Sau piraţii 
căutau un adăpost 
pentru lunile de iarnă ? 
Era oare sortit frumosul 
domeniu al pionierilor 
să devie un brio al infamiei, un isi de capitală a piraţilor 
Pacificului ? 
Toate aceste gînduri se înfăţişară instinctiv în mintea pionierilor. 
Nu mai aveau nici o îndoială în privinţa pavilionului. Era într- 
adevăr pavilionul piraţilor ! Acela pe care l-ar fi purtat şi 
Duncan-ul, dacă lovitura ocnaşilor ar fi izbutit . 
Nu-şi mai pierdură timpul în discuţii. 


— Dragii mei, spuse Cyrus Smith, s-ar putea ca vasul să se 
mulţumească numai să observe litoralul insulei. S-ar putea ca 
echipajul să n-aibă de gînd să debarce ? S-ar putea. Oricum ar 
fi, noi trebuie sa ne ascundem prezenţa pe insulă. Insă moara 
de pe platou cam bate la ochi. Ayrton şi Nab să se ducă îndată 
să-i demonteze aripile. De asemeni să ascundem sub crengi 
groase ferestrele Casei de Granit. Toate focurile să fie stinse. 
Nimic să nu trădeze prezenţa omului pe această insulă ! 

— Şi corabia noastră ? spuse Harbert. 

— Oh! răspunse Pencroff, e aşa de bine ascunsă în portul 
Balonului, încît nu cred să izbutească păcătoşii ăştia să dea de 
ea. 

Ordinele inginerului fură executate cu repeziciune. Nab şi Ayrton 
se urcară pe platou şi luară toate măsurile ca orice urmă a 
prezenţei omului pe insulă sa fie ascunsă. între timp, tovarăşii 
lor se repeziră la marginea pădurii Jacamarului, aducînd de 
acolo o grămadă de crengi şi de liane, care, văzute de departe, 
puteau semăna cu o vegetaţie naturală. Ei camuflară astfel 
destul de bine deschizăturile peretelui de granit. Totodată, 
armele şi muniţiile fură aşezate în aşa fel, încît să se afle la 
îndemiîna pionierilor în cazul unui atac neaşteptat. 

După ce luară toate aceste măsuri, Cyrus Smith le spuse cu 
vocea tremurîind de emoție: 

— Dragii mei, nu-i aşa că ne vom apăra insula dacă ticăloşii 
ăştia vor voi să pună stăpiînire pe ea ? 

— Da, răspunse reporterul, şi, de va fi nevoie, vom muri cu toţii 
apărind-o ! 

Inginerul întinse mîna tovarăşilor săi, care i-o strînseră cu 
căldură. 

Numai Ayrton, rămas singur în colţul său, nu se alăturase 
pionierilor. Poate că fostul tîlhar se simţea încă nevrednic ! 
Cyrus Smith înţelese ce se petrece în sufletul lui Ayrton şi, 
îndreptîndu-se spre el, îl întrebă: 

— Dar dumneata, Ayrton, ce-ai face în asemenea caz ? 

— Mi-aş face datoria răspunse Ayrton. 

Apoi se aşeză la fereastră, uitîndu-se prin frunziş afară. 

Între timp, se făcuse ora şapte şi jumătate. Soarele dispăruse de 
vreo douăzeci de minute în dosul Casei de Granit, zarea se 
întuneca cu încetul, iar bricul înainta către golful Uniunii. îl mai 
despărţeau doar opt mile de coastă şi venea direct spre platou, 


căci, după ce ocolise capul Ghearei, fusese prins de curentul 
stîrnit de flux, care îl purtase o bună bucată spre nord. Se părea 
chiar, din depărtare, că şi pătrunsese în largul golf. 

Aveau de gînd piraţii să înainteze adînc în golf ? Asta era prima 
întrebare. Odată la adăpost, aveau de gînd să ancoreze? lată a 
"doua întrebare. Nu se vor mulţumi oare numai să observe 
litoralul şi apoi să pornească din nou în larg, fără să debarce 
echipajul ? Lucrul acesta aveau să-l afle pînă într-o oră. Pionierii 
nu puteau face altceva decit să aştepte. 

Inima lui Cyrus Smith se strînsese, atunci cînd zărise pavilionul 
negru. Nu constituia el oare o ameninţare împotriva operei pe 
care el şi tovarăşii lui o împliniseră atît de bine pînă atunci ? 
Poate că piraţii mai fuseseră cîndva pe insulă, deoarece arborau 
acum la debarcare pavilionul lor. Poate aceasta ar fi explicat 
toate întîmplările ciudate rămase fără dezlegare. Trăia oare într- 
un colţ încă necercetat a insulei vreun complice cu care să se 
poată pune ei în legătură ? 

Cyrus Smith nu ştia ce să răspundă la întrebările acestea pe 
care şi le punea în tăcere. De un lucru era sigur: colonia lor nu 
putea să aibă decit de suferit de pe urma sosirii acestui bric. 
Totuşi, atît el cît şi tovarăşii lui erau hotăriţi să reziste pînă la 
urmă. Tare ar fi vrut să ştie dacă piraţii erau mai numeroşi, mai 
bine înarmaţi decît pionierii ! Dar cum să ajungi pînă la ei ? 

Se înnoptase. Nu se mai vedea nici luna nouă, iar insula şi 
marea erau învăluite de un întuneric adînc. Nori grei, grămădiţi 
la orizont, nu lăsau să treacă nici o rază de lumină. O dată cu 
amurgul, vîntul încetase. Nici o frunză nu foşnea, nici un val nu 
şopotea pe plajă. Vasul nu se mai vedea, căci plutea cu focurile 
stinse. Nu puteau deci şti dacă se mai afla în apropierea insulei 
şi în ce loc anume. 

— Ei ! Cine ştie ? spuse atunci Pencroff. Poate că blestemata 
asta de corabie se va depărta în timpul nopţii, şi n-o s-o mai 
vedem miine dimineaţă! 

Ca un răspuns dat marinarului, o lumină vie ţişni în larg urmată 
de o bubuitură de tun. 

Vasul nu plecase, şi pe bordul lui se aflau piese de artilerie. 
Intre lumină şi bubuitură se scurseră şase secunde. 

Bricul se găsea prin urmare cam la o milă şi un sfert de țărm. 

In acelaşi timp, auziră un zăngănit de lanţuri. Vaporul ancorase 
chiar în faţa Casei de Granit! 


CAPITOLUL II 

Discuţii. Presimţiri. Propunerea lui Ayrton. Propunerea e 
acceptată. Ayrton şi Pencroff pe ostrovul Gr'ant. Ocnaşii din 
Norfolk. Planurile lor, încercarea eroică a lui Ayrton. întoarcerea. 
Şase contra cincizeci. 


Nu mai era nici o îndoială în privinţa planurilor nutrite de pirați. 
Ancoraseră aproape de insulă şi era limpede că a doua zi vor 
acosta cu bărcile lor. 

Cyrus Smith şi tovarăşii săi erau gata de luptă, dar oricît de 
hotăriţi ar fi fost ei, trebuiau să procedeze cu băgare de seamă. 
Dacă piraţii se mulţumeau să debarce pe litoral, fără să 
pătrundă în interiorul insulei, prezenţa pionierilor mai putea fi 
ascunsă. S-ar fi putut într-adevăr ca cei de pe vas să fi dorit pur 
şi simplu să se aprovizioneze cu apă, şi nu era cu neputinţă ca 
podul, construit la o milă şi jumătate de revărsarea, rîului Mercy, 
să scape nevăzut. 

Dar de ce arboraseră pavilionul ? De ce au tras cu tunul ? Din 
simplă sfidare, fără îndoială, afară numai dacă acestea nu 
însemnau o luare în posesie a insulei ! Cyrus Smith ştia acum că 
vasul era foarte bine-înarmat. Cu ce puteau răspunde locuitorii 
insulei tunurilor piraţilor ? Doar cu cîteva puşti... 

— Ne aflăm totuşi într-o poziţie strategică greu de cucerit, 
observă inginerul. Duşmanul nu poate să dea de gura canalului, 
pentru că e ascunsă de stuf şi ierburi, şi prin urmare nu poate 
pătrunde în Casa de Granit. 

— Dar semănăturile noastre, curtea cu păsări, stîna... Pot 
distruge totul în cîteva ore, strigă Pencroff, bătînd din picior. 

— Aşa-i, Pencroff, răspunde Cyrus Smith, pot distruge totul şi nu 
avem cum să-i împiedicăm. 

— Ciţi or fi ? lată întrebarea, spuse reporterul. Dacă nu sînt decit 
vreo doisprezece, i-am putea opri, dar dacă sînt patruzeci, 
cincizeci, mai mulţi poate... 

— Domnule Smith, spuse deodată Ayrton, îndreptîndu-se spre 
inginer, vă rog să-mi îngăduiţi un lucru ! 

— Ce anume, dragul meu ? 

— Să mă duc pînă la vas, să văd ciîţi oameni sînt. 

— Dar, Ayrton... răspunse şovăind inginerul, ştii că îţi 
prirnejduieşti viaţa ?. 


— Ce-are a face, domnule ? 

— Nu este datoria dumitale să faci una ca asta ! 

— Eu trebuie să-mi fac mai mult decît datoria ! răspunse Ayrton. 
— Şi vrei să te duci cu barca pînă la vapor ? întrebă Gede.on 
Spilett. 

— Nu, domnule, m-aş duce înot. Barca nu poate trece pe unde 
se strecoară un om, care poate înota şi pe sub apă. 

— Ştii că bricul se află la o milă şi un sfert de țărm ? spuse 
Harbert. 

— Sînt un bun înotător, domnule Harbert. 

— Îţi mai spun odată: îţi pui viaţa în primejdie, Ayrton, insistă 
inginerul. 

— Nu face nimic, răspunse Ayrton. Domnule Smith, vă cer acest 
lucru ca o dovadă de bunăvoință. E poate un mijloc să mă ridic 
în ochii meii. 

— Du-te, Ayrton, răspunse inginerul, care simţea că altfel l-ar fi 
mîhnit adînc pe fostul ocnaş, acum pocăit. 

— Merg şi eu, spuse Pencroff. 

— N-aveţi încredere în mine ! zise Ayrton tresărind. Apoi şopti 
umil: 

— Aşa este ! 

— Nu ! Nu ! spuse cu vioiciune Cyrus Smith. Nu, Ayrton ! 
Pencroff nu se îndoieşte de dumneata ! Ai înţeles greşit 
cuvintele lui ! 

— Aşa e, răspunse marinarul. Am de gînd să-l însoțesc pe Ayrton 
doar pînă la ostrov. S-ar putea, deşi nu-mi vine să cred, ca 
vreunul din tilharii ăştia să fi debarcat; în cazul ăsta, un om mai 
mult nu-i de prisos, ca să-l împiedice să dea alarma. îl voi 
aştepta pe Ayrton în ostrov, iar el se va duce singur pînă la vas, 
aşa cum ne-a spus. 

Odată hotărîrea luată, Ayrton se pregăti de plecare. Planul lui 
era îndrăzneţ, dar, ajutat de întunericul nopţii, putea să 
reuşească. Ayrton voia ca, ajuns lîngă vas, să se agaţe de 
diferitele lanţuri şi frînghii, căutînd să afle numărul piraţilor şi 
poate chiar planurile lor. 

Ayrton şi Pencroff coboriră pe țărm, urmaţi de tovarăşii lor. Apa 
fiind încă foarte rece, Ayrton, după ce se dezbrăcă, se unse cu 
grăsime, ca să sufere mai puţin de frig. S-ar fi putut să fie nevoit 
să stea în apă mai multe ore. 


Pencroff şi Nab se duseră între timp să aducă piroga priponită la 
cîteva Sute de paşi, pe malul rîului, şi când se întoarseră cu ea îl 
găsiră pe Ayrton gata de plecare. 

li aruncară o pătură pe umeri şi pionierii îi strîinseră cu toţii 
mîna. 

Apoi, Ayrton se urcă în pirogă împreună cu Pencroff. 

La ora zece şi jumătate seara, cei doi marinari dispărură în 
beznă, iar tovarăşii lor 
se întoarseră să-i 
aştepte la Cămin. 
Trecură uşor-canalul şi 
piroga acostă pe malul 
ostrovului. Nu era 
nimeni pe acolo, totuşi 
înaintară cu băgare de 
seamă, dar după cîteva. 
clipe de cercetare se 
asigurară că într-adevăr 
nu le stătea nimic în 
cale. Urmat de Pencroff, 
Ayrton străbătu repede 
mica insulă, speriind 
păsările ascunse în 
găurile stîncilor; apoi se 
aruncă în mare fără nici 
o şovăială şi înotă în 
direcţia vasului pe care 
îl vedeau bine, 
deoarece aprinsese 
cîteva lumini. 

Pencroff se ghemui într- 
o scorbură de pe mal, 
aşteptind întoarcerea 

tovarăşului său. 

Ayrton înota cu putere, lunecînd prin apă, fără cel mai mic 
zgomot. Capul de-abia i se vedea şi ochii îi erau aţintiţi spre 
bricul întunecat, ale cărui lumini se oglindeau în mare. Omul se 
gîndea numai la datoria lui şi nicidecum la primejdia prin care 
trecea, străbătind apele biîntuite de rechini. Dus de curent, el se 
depărta repede de țărm. 


După o jumătate de oră, Ayrton, care înotase un timp sub apă, 
se agăţă cu o mină de frînghiile de la capătul bompresului, fără 
să fi fost văzut sau auzit. Respiră adînc şi, agăţindu-se de 
lanţuri, se furişă pînă aproape de bastingaj. Acolo se aflau întinşi 
la uscat nişte pantaloni de marinar. Trase pe el o pereche şi, 
după ce se propti bine, începu să tragă cu urechea. 

Pe bordul bricului nu dormea nimeni. Dimpotrivă, răsunau 
vorbe, cîntece şi risete. Unele cuvinte, însoţite de înjurături, 
ajunseră pînă la Ayrton: 

— Bună afacere bricul ăsta pe care am pus mîna ! 

— Merge iute „Speedy”? îşi merită numele ! 

— Poate să se ia după noi toată flota din Norfolk ! Să poftească ! 
— Trăiască căpitanul nostru. 

— Trăiască Bob Harvey ! 

Simţămintele lui Ayrton la auzul acestor cuvinte sînt uşor de 
înţeles: Bob Harvey era unul din tovarăşii lui din Australia, un 
marinar îndrăzneţ, care dusese la îndeplinire planurile lui 
criminale. Bob Harvey pusese mîna, în vecinătatea insulei 
Norfolk, pe bricul încărcat de arme, muniții, şi unelte de tot felul, 
destinate uneia din insulele Sandwich. Cu toată banda lui de 
ocnaşi, deveniți pirați, Harvey cutreiera Pacificul, scufundînd 
vapoare şi masacrînd echipajele. Ei se dovedeau mai cruzi decit 
piraţii malaezi ! 

Bînd peste măsură, ocnaşii vorbeau tare şi îşi istoriseau faptele. 
Şi iată ce auzi Ayrton: 

Echipajul vasului Speedy era alcătuit acum numai din bandiți 
englezi de pe insula Norfolk. Insula aceasta este aşezată la 
răsăritul Australiei, la 29*2' latitudine sudică şi 165*42' 
longitudine estică; are un perimetru de şase mile şi e străjuit de 
muntele Pitt, înalt de o mie o sută de picioare. Această insulă 
devenise sediul unui aşezămînt, în care erau trimişi cei mai 
îndărătnici puşcăriaşi din închisorile engleze. Erau acolo vreo 
cinci sute de inşi, supuşi unei discipline de fier, ameninţaţi cu 
pedepse grozave şi păziţi de o sută cincizeci de soldaţi şi o sută 
cincizeci de funcţionari, toţi la ordinele unui guvernator. Ar fi 
greu de închipuit o adunătură de tîlhari mai mare decit aceasta. 
Uneori, cu toată supravegherea straşnică, unii mai izbuteau să 
fugă şi să pună mina pe cite un vas, cu care începeau să 


2 Speedy — în limba engleză înseamnă rapid. (N. A.) 
30 Insulele Sandwich sau Hawai. (N. R.) 


cutreiere insulele Pacificului, aşa cum făcuse Bob Harvey şi 
tovarăşii săi. Pe vremuri, Ayrton dorise să facă şi el acelaşi 
lucru. 

Bob Harvey pusese mîna pe bricul Speedy, ancorat în portul 
Norfolk, şi masacrase echipajul. Devenit vas de pirați, Speedy 
cutreiera Pacificul sub comanda lui Harvey, care fusese cîndva 
căpitan de cursă lungă. Ayrton îl cunoştea foarte bine ! 

Cea mai mare parte a ocnaşilor erau adunaţi pe dunctă la pupa, 
iar unii se tolăniseră pe punte şi vorbeau în gura mare. 
Convorbirea îşi urma cursul, în mijlocul zbieretelor şi a beţiei 
generale; Ayrton află astfel că bricul Speedy trecuse din 
întîmplare prin apele insulei Lincoln. 

Bob Harvey nu pusese niciodată piciorul pe insulă, dar - după 
cum bănuise şi Cyrus Smith - întîlnind în drumul lui ţinutul 
acesta necunoscut, care nu se afla trecut pe nici o hartă, îşi 
pusese în gind să-l viziteze şi, poate, să facă din insulă o 
ascunzătoare pentru vasul lor. 

Ridicarea pavilionului negru şi bubuitura de tun fuseseră simple 
manifestări de îngîmfare ale piraţilor, care voiau să imite vasele 
de război. Ele nu fuseseră semnale şi deocamdată nu exista nici 
un fel de legătură între evadaţii din Norfolk şi locuitorii insulei 
Lincoln. 

Se dovedi astfel că domeniul pionierilor era ameninţat de o 
mare primejdie. Fără îndoială că insula, cu izvoarele ei 
îmbelşugate de apă, cu micul port, cu bogăţiile ei, atit de bine 
folosite de pionieri, cu ascunzişul Casei de Granit, nu putea fi 
decit pe placul ocnaşilor, în mîinile lor, ea ar fi devenit un 
minunat loc de refugiu, tocmai fiindcă era necunoscută şi i-ar fi 
pus multă vreme la adăpostul urmăririlor. Fără îndoială că, 

În cazul acesta, prima grijă a lui Bob Harvey ar fi să masacreze 
fără milă pionierii. De vreme ce ocnaşii hotăriseră să-şi facă 
reşedinţa lor aici, Cyrus Smith şi tovarăşii lui nu puteau nici 
măcar nădăjdui să scape fugind şi ascunzindu-se vremelnic în 
vreun fumd necunoscut al insulei, pentru că era de bănuit că 
piraţii vor lăsa cîţiva oameni pe uscat, chiar atunci cînd bricul va 
fi plecat în expediţie. Prin urmare, nu exista altă cale decit lupta, 
şi distrugerea ticăloşilor pînă la unul! Tilharii ăştia nu meritau 
milă şi orice mijloc întrebuințat împotriva lor era îndreptăţit. 
lată ce gindea Ayrton şi el ştia că Cyrus Srnith îi va împărtăşi 
părerea. 


Dar cum vor izbuti oare pionierii să reziste şi să învingă ? Totul 
depindea de armamentul bricului şi de numărul oamenilor de pe 
bord. 

Ayrton hotărî să facă ceva cu orice preţ şi cam după un ceas, 
cînd strigătele se mai potoliră, deoarece mulţi dintre ocnaşi 
adormiseră între timp, doboriţi de băutură, el nu şovăi să se 
furişeze pe puntea vasului, care, după ce se stinseseră 
felinarele, era cufundată în întuneric. 

Se urcă deci pe vas, avîntindu-se peste bompres. Strecurindu-se 
printre ocnaşii întinşi ici, colo, Ayrton înconjură bricul, aflînd 
astfel că acesta avea patru tunuri şi că ele erau piese moderne, 
uşor de mînuit şi cu efecte grozave. 

Pe punte dormeau vreo zece oameni, dar era de presupus că 
alţii, mai numeroşi, se culcaseră înăuntru. De altfel, Ayrton 
înţelesese din cele vorbite că trebuie să fie cu toţii vreo 
cincizeci. Erau cam mulţi pentru cei şase locuitori ai insulei 
Lincoln! Totuşi, mulţumită devotamentului lui Ayrton, Cyrus 
Smith nu va fi luat prin surprindere; el va cunoaşte cel puţin 
forţa adversarilor şi va lua măsuri în consecinţă. 

Lui Ayrton nu-i mai rămînea decit să se întoarcă pentru a-şi 
înştiinţa tovarăşii. Se pregătea chiar să sară din nou în apă, cînd 
prin mintea omului acestuia, care dorea să-şi facă mai mult 
decit datoria, fulgeră un gînd eroic. îşi va sacrifica viaţa, scăpînd 
cu preţul acesta insula şi locuitorii ei. Căci nu mai rămînea 
îndoială că Cyrus Smith n-ar putea opune rezistentă dacă cei 
cincizeci de bandiți ar pătrunde în Casa de Granit sau dacă i-ar 
răpune pe colonişti prin înfometare. li şi vedea pe salvatorii lui, 
pe pionierii care făcuseră din el un om cinstit, cărora le datora 
totul, ucişi fără milă. Vedea toată munca lor distrusă şi insula 
transformată într-un cuib de pirați ! Şi îşi spuse că, la urma 
urmei, chiar el avea să poarte vina acestor nenorociri, deoarece 
fostul său tovarăş, Bob Harvey, punea în aplicare chiar planurile 
lui. Ayrton se îngrozi peste măsură. Şi atunci fu cuprins de. 
dorinţa de neînvins de a face să sară în aer bricul cu întregul lui 
echipaj. Era adevărat că şi el, Ayrton, va pieri în acea explozie, 
dar va muri făcîndu-şi datoria. 

Nu şovăi nici o clipă. Nu era greu să nimerească la magazia 
unde se păstra praful de puşcă, magazie care se află totdeauna 
în partea dinapoi a corăbiei. De altfel, un vas care se 
îndeletnicea cu pirateria trebuia să aibă un depozit destul de 


bogat de praf de puşcă; va fi de ajuns o singură scînteie şi totul 
va sări în aer într-o clipă. 

Ayrton se strecură cu băgare de seamă pe puntea de jos, pe 
care erau întinse trupuri mai curînd ametite de băutură decit de 
somn, ajungind pînă la piciorul catargului cel mare unde, 
luminat de un felinar, se afla un rastel cu tot felul de arme. El 
ridică un revolver şi cercetă dacă era încărcat. Această armă îi 
ajungea ca să îndeplinească opera de distrugere. Se strecură 
apoi sub dunetă, unde socotea că va găsi magazia cu praful de 
puşcă. 

Aci domnea însă un întuneric de nepătruns şi era greu să se 
furişeze fără să lovească vreun ocnaş, care nu dormea destul de 
adînc. | se răspundea cu înjurături şi pumni, şi de cîteva ori se 
opri în loc. în sfîrşit ajunse în faţa magaziei, dar uşa era încuiată. 
Ayrton se văzu silit să spargă lacătul, lucrare grea de îndeplinit 
fără zgomot. Totuşi, sub mîna lui puternică, lacătul cedă şi uşa 
se deschise... 

In clipa aceea, o mînă căzu pe umărul lui Ayrton. 

— Ce cauţi aici ? întrebă cu voce aspră un vlăjgan, răsărit din 
beznă, ridicînd în dreptul feţei lui Ayrton lumina unei lanterne. 
Ayrton se trase înapoi. In străfulgerarea de o clipă a lanternei 
recunoscuse pe vechiul său tovarăş Bob Harvey; era sigur însă 
că ocnaşul nu ştia cine este el, socotindu-l mort de multă vreme. 


— Ce cauţi aici ? mai strigă Bob Harvey, apucîndu-l de 
cingătoare. 

Dar Ayrton, fără să răspundă nimic, îl îmbrînci cu putere, 
căutînd să pătrundă în magazie. O singură împuşcătură în 
mijlocul butoiaşelor cu pulbere şi totul se sfirşea ! 

— Săriţi, băieţi! strigă Bob Harvey. 

Vreo doi pirați, treziţi de strigăt, se repeziră la Ayrton încercând 
să-l doboare. Voinicul 
Ayrton izbuti totuşi să 
scape din strinsoarea 
lor. Două focuri 
scăpărară şi doi ocnaşi 
se prăbuşiră, dar o 
lovitură de cuţit îi sfişie 
umărul. 

Ayrton înţelese că nu- 
şi mai putea îndeplini 
planul. Bob Harvey 
închisese uşa 
magaziei, iar de pe vas 
se auzeau diferite 
zgomote, care 
dovedeau că piraţii se 
trezesc. Acum, Ayrton 
trebuia să scape, 
pentru a lupta alături 
de Cyrus Smith şi ai 
săi. Nu-i mai rămînea 
decit să fugă, dar 

cum ? Nu prea vedea 
cum ar izbuti să scape, 
deşi era hotărît să 
caute cu orice preţ să 
se întoarcă la tovarăşii săi. 

Mai avea patru focuri de revolver. Două gloanţe le trase de 
îndată, ţintindu-l pe Harvey, pe care-l răni uşor; apoi se folosi de 
o clipă de spaimă a duşmanului, spre a se repezi la scara ce 
ducea pe puntea bricului. Trecînd prin faţa felinarului, îl sfărimă 
cu mînerul revolverului, pentru a putea dispare mai uşor la 
adăpostul întunericului, 


Între timp, alţi pirați, treziţi de zgomot, coborau scara venind de 
pe punte. Cu al treilea foc, Ayrton dobori pe unul dintre ei, iar 
ceilalţi se dădură la o parte, neînţelegiînd ce se petrece. Din 
două sărituri, Ayrton era pe punte şi trei secunde mai tirziu, 
după ce trăsese ultimul glonte în obrazul unui pirat ce-l apucase 
de git, el sărea peste bastingaj, aruncîndu-se în mare. 

Nici nu făcuse cîţiva metri şi gloanţele începură să răpăie ca 
grindina în jurul lui. 

E lesne de înţeles prin ce spaimă trecură Pencroff în 
ascunzătoarea lui şi Cyrus Smith, reporterul, Harbert şi Nab 
ascunşi în Cămin, auzind împuşcăturile de pe vas. Aceştia din 
urmă se repeziră pe plajă, cu puşca fiiind gata să respingă orice 
atac. 

Pentru ei nu mai exista nici o îndoială. Ayrton fusese prins de 
pirați şi ucis, iar acum se puteau aştepta la atacul ticăloşilor, 
care, folosindu-se de întunericul nopţii, vor năvăli poate pe 
insulă ! i 

Trecu o jumătate de oră chinuitoare. Impuşcăturile încetaseră, 
dar nici Ayrton, nici Pencroff nu se arătau. Năvăliseră oare pirații 
pe mica insulă? Nu cumva Pencroff şi Ayrton aveau nevoie de 
ajutorul lor? Dar cum să treacă în ostrov? Venise fluxul şi barcă 
nu mai aveau ! Se poate uşor închipui cît de îngrijoraţi erau 
Cyrus Smith şi tovarăşii săi. 

In sfîrşit, pe la douăsprezece şi jumătate, piroga aluneca pe 
plajă, aducînd pe cei doi tovarăşi: Ayrton uşor rănit la umăr şi 
Pencroff teafăr fură îmbrăţişaţi de prietenii lor. 

Se adăpostiră de îndată cu toţii în Cămin şi Ayrton istorisi ce se 
întîmplase, neascunzîndu-le nici planul de a zvîrli în aer bricul, 
încercare pe care nu o dusese însă la bun sfîrșit. 

Miîinile tuturor se întinseră spre Ayrton, care nu le ascunse 
gravitatea situaţiei. Acum, piraţii aflaseră că insula Lincoln este 
locuită. Vor cobori prin urmare bine înarmaţi şi în număr mare. 
Ei nu vor cruța nimic şi pionierii nu puteau să se aştepte la nici 
un fel de milă, dacă s-ar fi întîmplat să cadă în miinile lor. 

— Vom şti să murim ! spuse reporterul. 

— Să ne întoarcem şi să veghem ! hotărî Cyrus Smith. 

— Domnule Cyrus, — întrebă marinarul, — credeţi că avem 
oarecari sorţi de izbîndă ? 

— Da, Pencroff. 

— Mde, şase împotriva a cincizeci. 


— Da, şase, însă totul depinde de curajul nostru ! 


CAPITOLUL III 

Ceaţa se ridică. Ordinele inginerului. Trei posturi. Ayrton şi 
Pencrotf. Prima barcă. Alte două bărci. Pe ostrov. Şase ocnaşi pe 
țărm. Bricul ridică ancora. Ghiulelele. Nu mai e nici o scăpare. 
Deznodămiînt neaşteptat. 


Noaptea trecu netulburată. Pionierii petrecuseră tot timpul la 
pîndă, gata de atac, fără să iasă din adăpostul de la Cămin. La 
rîndul lor, piraţii nu făcuseră nici o încercare de a cobori pe 
uscat. După împuşcăturile trase în urma fugarului Ayrton, nici un 
foc de armă, nici cel mai mic zgomot nu mai semnala prezenţa 
vasului în apele insulei. S-ar fi putut crede.chiar că bricul 
ridicase ancora şi pornise în larg temîndu-se că are de-a face cu 
forţe prea mari. 

Dar pionierii se înşelaseră. în zori, văzură prin ceaţă o umbră 
mare, întunecată. Era bricul Speedy. 

— lată, prieteni, spuse inginerul, dispoziţiile ce mi se par mai 
potrivite şi pe care le vom lua pînă se risipeşte ceața. 
Deocamdată putem lucra fără să fim văzuţi. Lucrul cel mai 
însemnat este ca ocnaşii să creadă că locuitorii insulei sînt 
numeroşi şi deci în stare să opună rezistenţă. Vă propun să ne 
despărţim în trei grupe, care se vor aşeza: prima la Cămin, a 
doua la revărsarea rîului Mercy, iar a treia, socot nimerit s-o 
aşezăm pe ostrov, ca să împiedice sau cel puţin să întirzie orice 
încercare de debarcare. Avem două carabine şi patru puşti. Vom 
fi cu toţii înarmaţi şi nu vom face economie de gloanţe, căci 
avem de ajuns praf de puşcă. Puştile şi tunurile bricului sînt 
neputincioase faţă de aceste stînci şi deoarece noi nu vom trage 
de la ferestrele Casei de Granit, bandiţilor nu le va trece prin 
gînd să bată cu tunurile încoace, astfel că nu ne vor produce 
mari stricăciuni cu ghiulelele lor. Singurul lucru de temut este 
lupta corp la corp, pentru că ocnaşii sînt numeroşi. De aceea, 
trebuie să încercăm să ne împotrivim oricărei debarcări, fără ca 
ei să ne poată descoperi. Nu economisiţi deci muniţiile, trageţi 
des, dar ochiţi bine. Fiecare dintre noi trebuie să ucidă opt sau 
zece duşmani, şi trebuie să-i ucidă ! 

Cvrus Smith expuse situaţia cît se poate de limpede, vorbind 
foarte liniştit, parcă ar fi expus planul unor lucrări, nu al unei 


lupte şi tovarăşii săi primiră hotăririle fără să cîrtească. Nu le 
mai rămînea decit să se ducă la posturile lor înainte ca ceața să 
se risipească. 

Nab şi Pencroff se urcară de îndată în Casa de Granit de unde 
cărară muniții îndestulătoare. Gedeon Spilett şi Ayrton, buni 
trăgaci, primiră cîte o carabină de precizie, care bătea pînă la o 
milă. Cele patru puşti şi le împărţiră Cyrus Smith, Nab, Pencroff 
şi Harbert. 

lată cum au fost alcătuite posturile: 

Cyrus Smith şi Harbert rămaseră ascunşi la Cămin, de unde 
puteau păzi plaja şi Casa de Granit. 

Gedeon Spilett şi Nab se ascunseră printre stînci, la revărsarea 
rîului Mercy. Ridicară punţile şi se aşezară în aşa fel, încît se 
împiedice trecerea bărcilor şi orice debarcare pe ţărmul opus. 
Cît despre Pencroff şi Ayrton, ei porniră în pirogă să ocupe două 
posturi pe ostrov. Astfel, văzîndu-se atacați deodată din trei 
locuri diferite, ocnaşii vor crede că insula este bine populată şi 
bine apărată. 

În cazul unei debarcări pe care nu o vor putea opri, şi chiar dacă 
s-ar lua după ei vreo barcă de pe vas, Pencroff şi Ayrton 
trebuiau să se întoarcă cu piroga, să coboare pe țărm şi să se 
îndrepte spre punctul cel mai ameninţat. 

Înainte de a-şi ocupa posturile, pionierii îşi mai strînseră odată 
mîinile. Pencroff izbuti să se stăpinească, pentru a-şi ascunde 
emoția în clipa în care îl îmbrăţişa pe Harbert, copilul lui !... Apoi 
se despărţiră. 

Peste cîteva clipe, Cyrus Smith şi Harbert de o parte, Gedeon 
Spilett şi Nab de altă parte dispăruseră printre stînci. După alte 
cîteva minute, Ayrton şi Pencroff ajungeau cu bine la ostrov şi se 
ascundeau printre stîncile coastei răsăritene. 

Niciunul dintre ei nu putuse fi zărit de pirafi, devreme ce şi 
bricul abia se desluşea prin ceată. 

La ora şase şi jumătate erau cu toţii la posturi. 

Curînd, pîcla începu să se risipească mai întîi în înălţimi, făcînd 
să se ivească virfurile catargului, Cîtva timp trimbe mari de 
ceată se rostogoliră deasupra valurilor, apoi prinse să adie o 
briză, care spulberă foarte repede piclele adunate. 

Acum, bricul Speedy, reţinut de două ancore, se arăta în 
întregime privirilor. După cum socotise Cyrus Smith, ancorase la 
o milă şi un sfert de țărm. 


În vîrful catargului flutura fiorosul steag negru. 

Inginerul zări prin ochian cele patru tunuri îndreptate spre 
insulă. Erau desigur gata să tragă la primul semnal. Totuşi, pe 
bricul Speedy era linişte ! Piraţii circulau pe punte şi îşi vedeau 
de treburi. Numai cîțiva se urcaseră pe dunetă, iar doi dintre ei, 
cocoţaţi pe barele catargului mare, urmăreau cu ochianele, cu 
mare atenţie, tot ce se petrecea pe insulă. 

Desigur că Bob Harvey şi echipajul său nu-şi dăduseră prea bine 
seama de tot ce se întimplase în timpul nopţii pe bordul vasului. 
Omul acela pe jumătate gol, care forţase uşa magaziei cu 
pulbere, care trăsese şase focuri de revolver asupra lor şi se 
luptase cu ei, omorîndu-l pe unul dintre ai lor, şi rănind pe alti 
doi, omul acela scăpase oare de gloanţele lor? De unde venea 
el, ce căuta pe bord ? Să fi avut într-adevăr de gînd să arunce 
bricul în aer, aşa cum i se păruse lui Bob Harvey ? Toate acestea 
erau destul de nelămurite în mintea ocnaşilor. De un singur 
lucru nu se puteau îndoi, şi anume,că insula necunoscută, în 
faţa căreia ancoraseră, era locuită şi poate chiar de o întreagă 
colonie hotărită să se apere. Totuşi, nu se arăta nimeni nici pe 
plajă nici pe înălțimile insulei. Ţărmul părea pustiu şi nu vedeau 
nici urmă de locuinţă. Să fi fugit locuitorii spre interior ? 

lată întrebările ce frămîntau desigur pe căpetenia piraţilor, care, 
foarte prevăzătoare, căuta să-şi dea seama de împrejurări 
înainte de a porni la atac. 

Timp de o oră şi jumătate nu întreprinse nimic. Bob Harvey 
şovăia. Nu-i zărise nici cu cel mai bun ochian pe pionierii ascunşi 
printre stînci. Pe cît se părea, nu găsise ciudate nici perdelele 
verzi de crengi şi liane, care ascundeau ferestrele Casei de 
Granit şi care se desprindeau foarte limpede pe faleza goală. 
Într-adevăr, cu greu şi-ar fi putut închipui că exista o locuinţă 
aşezată la o atare înălţime, în mijlocul unui masiv de granit. De 
la capul Ghearei, pînă la cele două Mandibule, nimic nu trăda 
prezenţa unor locuitori pe insulă. 

Pe la orele opt, pionierii observară totuşi oarecare mişcare pe 
bric. Coborau o barcă, în care luară loc şapte pirați înarmaţi cu 
puşti. Unul dintre bandiți se aşeză la cîrmă, patru la visle, iar alţi 
doi, ghemuiţi la prova bărcii, pîndeau cu încordare ţărmul. 
Porniseră fără îndoială într-o primă recunoaştere, dar nu păreau 
dornici să debarce, deoarece în acest caz ar fi plecat desigur în 
număr mai mare. 


Din înălţimea catargelor, piraţii văzuseră desigur că ţărmul era 
apărat de un ostrov, de care îl despărţea un canal lat de o 
jumătate de milă. Cyrus Smith îşi dădu totuşi în curînd seama — 
după direcţia bărcii —< că bandiții nu intrau în canal, ci se 
îndreptau spre ostrov, lucru ce dovedea o măsură de prevedere 
şi destulă înţelepciune din partea lor. 

Pencroff şi Ayrton, ascunşi printre stînci, îi văzură îndreptîndu-se 
spre ei şi aşteptară să se apropie. 

Barca înainta încet. Vislele se afundau în apă la intervale mari. 
Unul dintre ocnaşi, care şedea în faţă, ţinea în mînă o sondă, 
căutînd să afle adincimea apelor canalului. Deci Harvey avea de 
gînd să se apropie cu bricul cît mai mult de țărm. Piraţii căţăraţi 
pe frînghiile catargelor nu pierdeau barca din ochi, urmărind. 
încercările de sondaj, care aveau să le fie de folos la debarcare. 
Barca se opri la o mică depărtare de ţărmul ostrovului. _ 
Cîrmaciul, în picioare, căuta un punct unde să acosteze. In 
aceeaşi clipă, răsunară 
două împuşcături, şi 
norişori de fum plutiră 
deasupra stîncilor, | 
Cîrmaciul şi marinarul << E e e a 


A Ma agp ee pre Se i aa a» AR T sa 
cu sonda se prăbuşiră Ie ei RE mi a aia 
în barcă, loviți în a AE i ao MPR Dea 


acelaşi timp. 
Numaideciît urmă o 
detunătură puternică, 
un nor de fum 
scînteietor ţişni din 
coasta vasului şi o 
ghiulea făcu ţăndări 
creştetul stîncilor, sub 
care se adăposteau 
Ayrton şi Pencroff. Cei 
doi apărători scăpară 
neatinşi. în barcă 
izbucniră blesteme 
groaznice. Cârmaciul fu 
înlocuit cu unul dintre 
tovarăşii săi, iar vislele 
loviră grăbite apa. 


Totuşi, în loc să se întoarcă spre vas, cum ar fi fost de crezut, 
barca o lua de-a lungul țărmului, căutînd să ocolească ostrovul 
pe la sud. Piraţii visleau repede ca să iasă din bătaia gloanţelor. 
Înaintară astfel pînă în apropierea capului Epavei, pe care îl 
ocoliră, apăraţi mereu de tunurile bricului, şi se îndreptară apoi 
spre vărsarea riului Mercy. 

Piraţii aveau deci de gînd să pătrundă pe canal, ca să-i ia pe la 
spate pe pionierii din ostrov, în aşa fel, încît să-i prindă între 
focurile celor din barcă şi tunurile bricului, situaţie destul de 
primejdioasă. 

Trecu un sfert de oră şi barca înainta mereu. în aer şi pe apă, 
tăcere, linişte desăvirşită. 

Pencroff şi Ayrton, deşi vedeau bine că pot fi luaţi pe la spate, 
nu părăsiră postul,fie pentru că nu voiau să rămînă descoperiţi 
în bătaia tunurilor de pe vas, fie pentru că se bizuiau pe 
tovarăşii care vegheau la revărsarea rîului şi printre stîncile 
Căminului. 

Douăzeci de minute după încetarea primelor focuri, barca se 
afla la gura rîului Mercy. Fluxul tocmai începea cu violenţa lui 
obişnuită, ocnaşii erau împinşi spre gura rîului şi cu greu se 
mențineau în mijlocul canalului, vislind cu putere. Cum treceau 
de ajuns de aproape de gura rîului, fură întîmpinaţi cu două 
gloanţe, care mai doboriră în barcă doi dintre ei. Nab şi Spilett 
îşi nimeriseră şi ei ţinta. 

Bricul trimise pe dată o a doua ghiulea asupra locului pe care îl 
trăda fumul armelor, dar fără să facă nici o pagubă. 

În barcă rămăseseră doar trei oameni teferi. Luată de curent, ea 
alunecă pe canal cu repeziciunea unei săgeți, trecînd prin faţa 
lui Cyrus Smith şi a lui Harbert, care nu găsiră de cuviinţă să 
tragă, nesocotind-o de ajuns de aproape. Barca ocoli vîrful 
nordic al ostrovului şi, mînată de doi dintre marinarii care mai 
rămăseseră teferi, căuta să se înapoieze la bric, 

Pînă acum, pionierii n-aveau 'de ce să se plîngă. Lucrurile 
începuseră prost pentru adversari. Aceştia aveau patru răniţi 
sau poate chiar patru morţi; pionierii, dimpotrivă, scăpaseră 
teferi, nimerindu-şi adversarii în plin. Dacă piraţii urmau să-i 
atace în felul acesta, reînnoind încercările de debarcare cu 
ajutorul bărcilor, ei puteau fi doboriţi unul cîte unul. 

Acum se dovedea cît de nimerite erau dispoziţiile inginerului. 
Piraţii puteau să-şi închipuie într-adevăr că aveau de-a face cu. 


duşmani numeroşi şi bine înarmaţi, pe care nu-i vor învinge cu 
uşurinţă. 

Mai trecu o jumătate de oră pînă ce barca, lovită de curentul din 
larg, izbuti să ajungă la bric. In momentul în care barca, aducînd 
răniții, fu urcată pe vas, izbucniră răcnete groaznice şi citeva 
ghiulele, slobozite fără nici un rost, se pierdură în văzduh. 

Intre timp, doisprezece ocnaşi, înnebuniţi de furie, sau poate 
încă sub stăpînirea băuturii din ajun, se zvîrliră în barcă. 
Coboriîră încă o barcă, în care luară loc alţi opt inşi; prima se 
îndreptă spre ostrov, iar a doua spre revărsarea rîului Mercy. 
Situaţia lui Pencroff şi a lui Ayrton începea să se înrăutăţească. 
Ei îşi dădeau seama că e timpul! să se întoarcă pe insulă. 

Totuşi aşteptară trecerea primei bărci, şi alte două gloanţe, bine 
ţintite, stîrniră tulburare în sînul echipajului. Apoi, Pencroff şi 
Ayrton îşi părăsiră posturile şi, urmăriţi de gloanţele piraţilor, 
străbătură în goană ostrovul. Se aruncară în pirogă şi trecură 
repede canalul, pe cînd barca ocolea capul ostrovului, şi în cele 
din urmă se adăpostiră în Cămin. 

Nici nu ajunseră bine lîngă Cyrus Smith şi Harbert, cînd ostrovul 
fu invadat de pirați, care îl cutreierau în lung şi în lat. 

Dar aproape în aceeaşi clipă, alte detunături răsunară de la 
postul aşezat lîngă rîu. Doi din cei opt ocnaşi, care se aflau în 
barcă, fură ucişi de Gedeon Spilett şi de Nab, iar barca tîrîtă 
spre stînci, se sfărâmă chiar la gura rîului. Cei şase 
supraviețuitori, ţinînd armele ridicate deasupra capului ca să le 
ferească de umezeală, izbutiră totuşi să iasă pe malul drept al 
rîului, fugind apoi cît îi ţineau picioarele spre capul Epavei, 
departe de bătaia gloanţelor. 

Situaţia se schimbase. Pe ostrov se aflau doisprezece ocnaşi 
dintre care cîţiva erau răniţi. Aveau totuşi o barcă, pe care o 
puteau folosi. Pe insulă pătrunseseră şase oameni, care nu 
puteau să ajungă la Casa de Granit, fiindcă nu puteau trece riul, 
podurile fiind ridicate. 

— Merge! strigă Pencroff năvălind în cămin. Merge, domnule 
Cyrus! Dumneavoastră ce credeţi ? 

— Cred că lupta va lua o nouă întorsătură. Nu putem să ne 
închipuim că bandiții sînt atît de proşti, încît să continue într-un 
chip atit de neprielnic pentru ei ! 

— Totuşi, canalul n-au să-l treacă, spuse marinarul. Carabina lui 
Ayrton şi a domnului Spilett veghează şi ştiţi că bat departe ! 


— Fără îndoială, răspunse Harbert, dar ce pot două carabine 
faţă de tunurile bricului ? 

— Dar bricul încă n-a intrat pe canal, zise Pencroff. 

— Şi dacă vine? întrebă Cyrus Smith. 

— E cu neputinţă. Riscă să se împotmolească, şi atunci e 
pierdut. 

— Ba e foarte cu putinţă, răspunse Ayrton. Ocnaşii se pot folosi 
de flux ca să intre în canal, chiar dacă se vor împotmoli la 
retragerea apelor, iar noi n-o să ne putem păstra locurile în 
bătaia tunurilor lor. 

— Ei drăcie! răcni Pencroff. Mi se pare că tilharii se pregătesc să 
ridice ancora ! 

— S-ar putea să fim siliţi să ne adăpostim în Casa de Granit ! 
observă Harbert. 

— Deocamdată aşteptăm, răspunse Cyrus Smith. 

— Dar Nab şi domnul Spilett ? întrebă Pencroff. 

— Vor şti ei să ne găsească. Fii gata, Ayrton ! Carabina dumitale 
şi a lui Spilett au cuvîntul ! 

Ayrton avusese dreptate. Bricul începu să se apropie de ostrov. 
Marea mai crescu încă un ceas şi jumătate, uşurind manevra 
bricului. Totuşi, Pencroff nu era de părerea lui Ayrton şi era sigur 
că bricul nu va îndrăzni să încerce să intre pe canal. 

Piraţii de pe ostrov se apropiaseră între timp de ţărmul opus, 
astfel că numai canalul îi mai despărţea de uscat. Fiind înarmaţi 
numai cu puşti, ei nu puteau face nici un rău pionierilor ascunși 
în Cămin şi la revărsarea rîului Mercy. Neştiind însă că pionierii 
aveau carabine cu tragere lungă, nu se credeau nici ei în 
primejdie şi înaintau descoperiţi. 

Scurtă le fu însă liniştea. Carabinele lui Ayrton şi a lui Gedeon 
Spilett începură să glăsuiască, spunînd ocnaşilor lucruri atît de 
neplăcute, încît doi dintre ei se întinseră la pămînt. 

Urmă o debandadă generală. Fără să-şi ridice măcar răniții sau 
morţii, cei zece care scăpaseră cu viaţă alergară în fuga mare 
spre malul opus al ostrovului, săriră în barcă şi vâsliră repede 
spre bric. 

— Opt bandiți mai puţin ! strigă Pencroff. Se pare că domnul 
Spilett şi Ayrton se înţeleg bine. 

— Domnilor, zise Ayrton, încărcîndu-şi carabina, se încurcă 
lucrurile. Bricul porneşte. 

— Dar n-au ridicat încă ancora ! strigă Pencroff, 


— Uite că au şi început s-o tragă ! 

Într-adevăr se auzea huruitul lanţului ancorei smulse din adînc, 
pe măsură ce se înfăşură pe scripete. Vintul bătea din larg şi 
înălţînd pînza de la catargul cel mare şi de la cel mijlociu, vasul 
se apropia, încet, de coastă. 

De la cele două posturi ale lor, pionierii priveau cuprinşi de 
tulburare, dar fără să dea nici un semn de viaţă. Groaznică va fi 
situaţia lor, cînd vor 
ajunge în bătaia 
tunurilor, fără să se 
mai poată apăra. Cum 
vor putea împiedica 
atunci debarcarea 
piraţilor ? 

Cyrus Smith îşi dădea 
bine seama care era 
situaţia şi se întreba 
ce era de făcut ? 
Trebuia să ia peste 
puţin o hotărîre. Ce 
era de făcut ? Să se 

' închidă în Casa de 
Granit şi să reziste 
acolo săptămîni 

| întregi, poate chiar 
luni de zile, mai ales 
că provizii aveau din 
belşug ? Bine, dar apoi 
? Piraţii nu vor fi mai 
puţin stăpîni pe insulă; 
vor distruge totul şi 
încetul cu încetul vor 
pune mîna şi pe ei, 


O singură scăpare le mai rămînea: Bob Marvey să nu se 
aventureze pe canal şi să rămînă de partea cealaltă a ostrovului. 
De la o asemenea depărtare, loviturile de tun nu le puteau 
pricinui stricăciuni prea mari. 

— Dacă Bob Harvey este un marinar bun, spuse Pencroff, nu se 
va aventura niciodată pe canal ! Ştie el prea bine că-şi 


primejduieşte vasul dacă se iveşte vreo furtună ! Şi ce se face el 
fără bric ? 

Dar bricul se apropiase de ostrov şi se vedea lămurit că încearcă 
să se apropie de extremitatea lui inferioară. Briza era uşoară, 
curentul slab şi Bob Harvey putea să-şi manevreze vasul în voie. 
Observînd drumul străbătut de bărci, aflase traseul canalului, în 
care se avinta acum cu multă îndrăzneală. Planul lui era 
limpede: căuta să se aşeze în faţa Căminului şi să răspundă cu 
ghiulele gloanţelor care îi loviseră echipajul. 

în curînd bricul ajunse la extremitatea inferioară a ostrovului, pe 
care o ocoli cu uşurinţă. îndreptind apoi pînza din urmă după 
direcţia vîntului, ajunse chiar în dreptul revărsării rîului. 

— Fir-ar ei de tilhari, vin peste noi ! strigă Pencroff. 

În clipa aceea, Nab şi G&deon Spilett veniră şi ei lîngă Cyrus 
Smith, Ayrton, Pencroff şi Harbert. 

Reporterul şi tovarăşul său găsiseră nimerit să părăsească 
postul de lîngă rîul Mercy, de unde nu mai puteau să tragă 
asupra bricului. Şi bine făcuseră. Era mai potrivit ca pionierii să 
fie adunaţi la un loc, în clipa în care avea să înceapă desigur o 
acţiune hotăritoare. Gedeon Spilett şi Nab se strecuraseră, 
adăpostiţi de stînci, sub o ploaie de gloanţe care din fericire nu-i 
atinsese. 

— Spilett ! Nab ! strigă inginerul, nu sînteţi răniţi? 

— Nu, răspunse reporterul, numai cîteva contuziuni provocate 
de gloanţele care au ricoşat, împroşcîndu-ne cu bucăţi de 

stîincă ! Dar blestematul de bric intră în canal! 

— Da, răspunse Pencroff, şi în mai puţin de zece minute va fi în 
faţa Casei de Granit ! 

— Ce ai de gînd, Cyrus ? întrebă reporterul. 

Trebuie să ne adăpostim în Casa de Granit cît mai e timp şi cît 
nu ne văd ocnaşii. 

— Sînt de aceeaşi părere, răspunse Gedeon, dar odată închişi... 
— Să mergem acolo şi vom vedea noi ce e de făcut, răspunse 
inginerul. Atunci să pornim imediat ! spuse reporterul. 

— Nu sînteţi de părere, domnule Cyrus, ca Ayrton şi cu mine să 
rămînem aici ? întrebă marinarul. 

— La ce bun, Pencroff ? răspunse Cyrus Smith. Nu, să nu ne 
despărţim !... 

Nu mai aveau nici o clipă de pierdut. Pionierii părăsiră Căminul 
apăraţi de cotitura stîncilor, care-i ascundeau de privirile celor 


de pe vas, în timp ce două-trei detunături şi zgomotul 
ghiulelelor, care se spărgeau de stînci, vesteau apropierea 
bricului. 

Se repeziră la ascensor şi, într-o clipită, se suiră pînă la uşa 
Casei de Granit, unde Top şi Jup erau închişi din ajun, şi 
pătrunseră în fugă în sala cea mare. 

Era şi timpul, căci, în clipa aceea, pionierii zăriră prin frunziş 
bricul învăluit de fum, 
strecurîndu-se în 
canal. Fură nevoiţi să 
se ferească de la 
ferestre, căci salvele 
bubuiau fără încetare 
şi ghiulelele celor 
patru tunuri, însoţite 
de urale, loveau la 
întîmplare atit 
Căminul, cît şi fostul 
post de observaţie de 
la gura rîului, 
sfărimînd stîncile. 
Nădăjduiau totuşi că 
ascunzătoarea lor va fi 
cruţată, mulţumită 
măsurilor luate de 
Cyrus Smith, care 
camuflase ferestrele, 
cînd pe neaşteptate, o 
ghiulea pătrunse în 


coridor prin 

! Sîntem descoperiţi 


strigă Pencroff. 

Poate că nu-i văzuse, totuşi Bob Harvey găsise de cuviinţă să 
trimită un proiectil spre frunzişul suspect, care învăluia partea 
aceea a falezei. Bombardamentul se înteţi chiar atunci cînd, 
izbutind să distrugă o parte din perdeaua de frunziş, lovitura 
dezgolise una din deschizăturile făcute în granit. 


Situaţia pionierilor era desperată. Ascunzişul lor fusese 
descoperit. Nu aveau cum să se apere împotriva ghiulelelor, nici 
nu puteau împiedica distrugerea stincilor, ale căror sfărimături 
zburau în jurul lor. Nu le mai rămiînea decit să se ascundă în 
coridorul de sus al Casei de Granit şi să lase locuinţa lor pradă 
tilharilor. Dar deodată se auzi un zgomot asurzitor, urmat de 
ţipete groaznice ! 

Urmat de tovarăşii săi, Cyrus Smith se repezi la una din ferestre. 
Ridicat pe un fel de trombă lichidă, căreia nu putuse să i se 
împotrivească, bricul se despicase în două, şi în mai puţin de 
zece secunde fu înghiţit de valuri împreună cu fiorosul lui 
echipaj ! 


CAPITOLUL IV 

Pionierii pe țărm. Ayrton şi Pencroff la lucrările de salvare. 
Convorbirea din timpul mesii. Părerile lui Pencroff. Vizitarea 
bricului. Magazia de pulbere intactă. Noi bogății. Ultimele 
rămăşiţe. Un cilindru spart. 


— Au sărit, în aer ! strigă Harbert. 

— Da, au sărit, de parcă ar fi aprins Ayrton praful de puşcă! 
răspunse Pencroff, aruncîndu-se în ascensor împreună cu Nab şi 
Harbert. 

— Dar ce s-a întîmplat ? întrebă Gedeon Spilett, înmărmurit de 
sfîrşitul neaşteptat. 

— De data asta aflăm noi ce este !... răspunse repede inginerul. 
— Ce să aflăm ? 

— Mai tîrziu ! Mai tîrziu ! Hai, Spilett. Un singur lucru are acum 
însemnătate. Piraţii au fost nimiciţi ! 

Cyrus Smith împreună cu reporterul şi cu Ayrton îi ajunseră din 
urmă pe cei de pe plajă. 

Din bric nu se mai vedea nimic, nici măcar catargele. După ce 
fusese ridicat de trombă, se răsturnase pe o coastă, dindu-se la 
fund, probabil din pricina unei spărturi uriaşe. Dar cum în locul 
acela canalul nu era prea adînc - să fi avut douăzeci de picioare 
- vasul avea să reapară desigur o dată cu retragerea apelor. 
Cîteva rămăşiţe pluteau la suprafaţa mării: pînze de corabie, o 
întreagă armătură cu catarge şi bare de schimb, coteţe cu 
păsări încă în viaţă, lăzi şi butoiaşe, care ieşeau cu încetul la 
suprafaţă din pintecele vasului. Totuşi nu apăreau nici un fel de 


sfărimături sau scînduri din punte ori din îmblănitura vasului, 
ceea ce făcea ca scufundarea bricului să pară destul de 
ciudată ! 

Se iviră însă şi cele două catarge, care fuseseră frînte aproape 
de baza lor. Unele pinze ale catargelor erau strînse, altele 
desfăcute. Aceste bogății nu puteau fi lăsate pradă refluxului; 
Ayrton şi Pencroff săriră în pirogă, avînd de gînd să tirască toate 
resturile spre ţărmul insulei sau al ostrovului. 

Dar în clipa în care se îmbarcau, îi opri o reflexie a lui Gedeon 
Spilett. 

— Ce s-o fi întîmplat cu cei şase ocnaşi care au debarcat pe 
țărmul drept al rîului Mercy ? se întrebă el. 

Intr-adevăr, nu trebuiau să uite că cei şase oameni, a căror 
barcă se sfărimase de stînci, izbutiseră să ajungă la capul 
Epavei. 

Priviră într-acolo, fără să vadă pe nimeni. Poate că după ce se 
scufundase bricul o luaseră la fugă spre interiorul insulei. 

— De ei ne ocupăm mai tîrziu, spuse Cyrus Smith. Pot fi foarte 
primejdioşi, căci sînt înarmaţi, dar, în sfîrşit, şase contra şase, 
luptăm la egalitate. Să ne ocupăm acum de lucrurile mai 
grabnice. 

Ayrton şi Pencroff se urcară în pirogă şi visliră cu putere, 
îndreptîndu-se spre resturile vasului. 

Marea era liniştită şi apele mari, căci de două zile apăruse luna 
în primul pătrar. Mai erau deci încă două ore pînă ce corpul 
vasului avea să iasă la suprafaţa apelor. 

Ayrton şi Pencroff avură răgaz să lege toate resturile cu un 
odgon, al cărui capăt îl tiriră pe mal, în faţa Casei de Granit şi 
acolo, unindu-şi puterile, pionierii traseră totul la mal. Apoi 
adunară în pirogă tot ce mai plutea pe apă: coteţele, butoiaşele 
şi lăzile şi le cărară la Cămin. 

În voia apei mai pluteau şi cîteva cadavre. Printre ele Ayrton 
recunoscu pe Bob Harvey, pe care îl arătă tovarăşului său, 
rostind cu glas sugrumat: 

— Uite ce-am fost odată şi eu, Pencroff ! 

— Dar nu mai eşti, dragă Ayrton răspunse marinarul. 


Lucru ciudat, pluteau foarte puţine leşuri printre sfărimături. Să 
tot fi fost cinci sau şase cadavre, pe care refluxul le şi împingea 
în larg. După cît se părea, ocnaşii, surprinşi de explozie, n- 
avuseseră timp să fugă, iar vasul aplecîndu-se pe o rînă, cea 
mai mare parte dintre ei rămăseseră prinşi în bastingaje. Tîrînd 
în larg cadavrele acestor ticăloşi, refluxul scutea pionierii de 
neplăcuta datorie de a-i înmormiînta în vreun colţ al insulei. 
Timp de două ore, 
Cyrus Smith şi 

da a puţin, dar cite nu le 
treceau prin minte! 
Bricul, sau mai bine 
zis conţinutul lui, 
3 însemna pentru ei o 
adevărată comoară. 
Intr-adevăr, o corabie 
este un fel de mică 
lume, cu toate cele 
trebuitoare. Datorită 
acestei întîmplări, 
inventarul coloniei 
avea să se 
îmbogăţească cu o 
mulţime de lucruri 
folositoare, mult mai 
multe decît cele găsite 


odinioară în lada de la capul Epavei. 
„De altfel, — gîndea Pencroff, — nu văd de ce n-am izbuti să 
reparăm bricul ? Dacă are o singură spărtură nu e grav, se 
poate astupa, şi un vas de trei sau patru sute de tone este un 
adevărat vapor ! Un uriaş pe lîngă bietul nostru Bonadventure. 
Mergi departe cu un astfel de bric ! Te duci unde vrei ! Trebuie 
să vorbesc cu domnul Cyrus şi Ayrton! Merită !” 


Într-adevăr, dacă vasul mai era bun de ceva, aceasta însemna 
că pionierii aveau mult mai mulţi sorţi de scăpare. Dar ca să-şi 
dea seama de lucrul acesta, trebuiau să aştepte retragerea 
apelor, pentru a putea cerceta întreg corpul bricului. 

După ce traseră toate resturile pe plajă, la adăpost, Cyrus Smith 
şi tovarăşii săi îşi îngăduiră un scurt răgaz pentru masă. Se 
simțeau lihniţi de foame. Din fericire, cămara nu era departe, iar 
Nab era un bucătar foarte vrednic. Mîncară lîngă cămin şi tot 
timpul nu vorbiră decit de întimplarea neaşteptată, care 
scăpase colonia de la pieire. 

— A fost o adevărată minune, spuse Pencroff, şi trebuie să 
mărturisim că tilharii au sărit în aer la timp ! Casa de Granit era 
pe cale să devină un adevărat iad! 

— la spune, Pencroff, întrebă reporterul, cum s-or fi petrecut 
lucrurile şi ce să fi provocat asemenea explozie ? 

— Nimic mai simplu, domnule Spilett, răspunse Pencroff. Un vas 
de pirați nu este un vas de război. Ocnaşii nu sînt disciplinaţi ca 
marinarii ! Poate că magazia bricului era deschisă şi a fost de 
ajuns ca unul singur să fie mai neîndeminatic, sau mai 
neprevăzător, ca totul să sară în aer! 

— Mă miră totuşi, domnule Cyrus, spuse Harbert, că explozia nu 
a avut un efect mai mare. Detunătura n-a fost prea puternică şi 
de fapt nu sînt decit puţine sfărimături; nu ştiu de ce mi se pare 
că vasul a fost mai curînd scufundat, decit aruncat în aer. 

— ţi pare ciudat lucrul acesta ? întrebă inginerul. 

— Da, domnule Cyrus. 

— Şi mie la fel, Harbert dragă, răspunse inginerul. Cînd vom 
vizita bricul, vom găsi fără îndoială şi dezlegarea misterului. 

— Cum, domnule Cyrus? spuse Pencroff. Doar nu veţi fi crezind 
că vasul s-a scufundat ca orice corabie care se loveşte de 

stînci ? 

— De ce nu ? îşi dădu cu părerea Nab. Doar sînt stînci destule 
prin canalul ăsta ! 

— Asta e adevărat, Nab. Dar tu n-ai văzut tocmai ceea ce 
trebuia. O clipă înainte de a se scufunda, am văzut foarte bine 
cum bricul a fost ridicat de un val uriaş şi s-a prăbuşit apoi, 
întorcîndu-se pe o parte. Dacă s-ar fi lovit de o stîncă, s-ar fi 
scufundat încet, încet, s-ar fi dat şi el la fund ca orice vas 
cumsecade care ia apă. 


— Păi, vezi bine că ăsta nu era un vas de oameni cumsecade, 
zise Nab liniştit. 

— Lasă, Pencroff, vom vedea noi ce s-a petrecut, îiî 

inginerul. 

— De văzut, vedem noi, adăugă marinarul, dar pot să fac 
prinsoare pe orice că nu e nici o stîncă în canal. Credeţi oare, 
domnule Cyrus, că poate fi iar vorba de una din întîmplările 
acelea năzdrăvane cu care ne-am spart capul acum citeva 

luni ?, 

Cyrus Smith nu răspunse nimic. 

— Orice-ar fi, spuse Gedeon Spilett, lovitură sau explozie, 
trebuie să recunoşti, Pencroff, că lucrul a venit la ţanc. 

— Da !... Da !... răspunse marinarul. Dar aş vrea să ştiu dacă 
domnul Smith nu vede şi aici un lucru ciudat. 

— Încă nu pot şti, Pencroff, spuse inginerul, şi altceva nu-ți pot 
spune. 

Răspunsul nu-l mulţumi pe marinar. El ţinea morţiş că fusese 
„explozie" şi nu putea să admită că în canalul cu albia nisipoasă, 
pe care îl trecuse de atitea ori cînd marea era joasă, să se fi 
aflat o stîncă necunoscută de el. De altfel, bricul se scufundase 
în timpul fluxului, cînd apele erau atît de mari, încît vasul ar fi 
putut trece peste orice vîrf de stîncă. Prin urmare, bricul nu se 
ciocnise. Nu lovise nici o stîncă. Nu mai răminea nici o îndoială 
că vasul sărise în aer. 

Trebuie să recunoaştem că părerea marinarului era cît se poate 
de îndreptăţită. 

Pe la ora unu, pionierii se suiră în pirogă şi se îndreptară spre 
locul catastrofei. Din nefericire, niciuna din bărcile bricului nu 
putuse fi salvată: una se sfărimase, după cum se ştia, la gura 
rîului, şi nu mai era bună de nimic, iar a doua se scufundase o 
dată cu vasul şi nu mai reapăruse. 

În momentul acela, corpul vasului începea să se arate deasupra 
apelor. Bricul nu mai era culcat pe o parte. Lestul din fundul 
calei alunecase rupînd şi baza catargelor, astfel că vasul era atît 
de aplecat, încît i se vedea mai tot fundul. Fusese aproape 
răsturnat de ciudatul fenomen submarin care se manifestase 
prin ridicarea unei uriaşe trombe de apă. 

Pionierii făcură înconjurul vasului. Pe măsură ce marea se 
retrăgea, se vedeau mai lămurit dacă nu cauzele, cel puţin 
efectele catastrofei. 


ntrerupse 


În partea de dinainte, în flancuri, se căscau două spărturi mari, 
ce nu puteau fi astupate. Nu dispăruseră numai tăbliile de 
aramă din interiorul bricului şi marginile dinafară ale punţii, 
sfărimate de explozie, dar pînă şi din legăturile şi armăturile de 
fier care întăreau vasul nu mai rămăsese nici urmă. Blănile din 
care fusese încheiat corpul, ambarcaţiei abia se mai ţineau în 
încheieturi, iar tălpoaia vasului, desprinsă de partea centrală de 
la piciorul catargului mare, era despicată de la un cap la altul. 
— Drace ! strigă Pencroff. Vasul nu va fi uşor de reparat! 

— Eu mă tem că nici nu poate fi reparat! spuse Ayrton. 

— In orice caz, ciudată explozie a mai fost şi asta, observă 
Gedeon Spilett. A distrus fundul navei, în loc să arunce în aer 
puntea vasului. Spărturile astea uriaşe par a fi mai curînd 
rezultatul unei ciocniri, decît al unei explozii. 

— Nu există stînci în canal ! răspunse marinarul. Primesc orice 
concluzie vreţi, afară de ciocnirea de stînci. 

— Să încercăm să pătrundem înăuntrul bricului, spuse inginerul. 
Poate că vom afla pricina pieirii lui. 

Era lucrul cel mai potrivit, căci trebuiau să se apuce de 
inventarierea obiectelor de pe bord şi să ia măsuri pentru 
salvarea lor. 


Acum puteau intra cu uşurinţă înăuntru. Apa se retrăgea mereu 
şi partea de dedesubt a punţii devenise accesibilă în urma 
răsturnării bricului. Lestul greu, de fontă brută, făcuse şi aci 
cîteva spărturi şi se auzea zgomotul valurilor mării, care se 
retrăgeau acum prin crăpăturile vasului. 

Cu toporul în mînă, Cyrus Smith şi tovarăşii săi se aventurară pe 
puntea sfărimată. Peste tot erau împrăştiate lăzi, al căror 
conţinut nu putea fi 
avariat, deoarece nu 
stătuseră prea mult 
timp sub apă. 

Intreaga încărcătură fu 
pusă în siguranţă. Mai 
erau cîteva ore pînă la 
flux, pe care pionierii 
le folosiră din plin. 
Ayrton şi Pencroff 
aşezară lîngă una din 
spărturi o macara, cu 
ajutorul căreia ridicară 
butoiaşele şi lăzile, pe 
care le cărau apoi cu 
piroga pe plajă. Luau 
totul, fără să aleagă, 
deoarece timpul nu le 
îngăduia să facă o 
asemenea operaţie pe 
vas. 

Pionierii constatară 
totuşi, chiar de la 
început, spre marea 
lor mulţumire, că 
încărcătura bricului 
era foarte variată. Găsiră un asortiment complet de diferite 
mărfuri, unelte, produse manufacturate, instrumente, aşa cum 
transportă toate vasele care deservesc porturile Polineziei. 
Găsiră cîte puţin din toate şi asta era tocmai ceea ce le trebuia 
lor. 

Totuşi, Cyrus Smith, care cerceta vasul, observă cu mirare că nu 
numai corpul bricului suferise de pe urma şocului care pricinuise 


catastrofa, dar şi amenajarea lăuntrică a vasului. Fusese 
distrusă mai ales partea dinainte. Pereţii despărțitori şi schelăria 
care susţinea punţile erau sfărimate ca şi cînd un obuz ar fi 
explodat în pîntecul bricului. Pionierii circulau cu uşurinţă pe 
toată lungimea lui, mişcînd doar din loc lăzile, pe care le scoteau 
una după alta. Nu se aflau pe vas baloturi mari şi grele pe care 
să nu le poată mişca, ci erau numai simple colete, care zăceau 
de-a valma unele peste altele. 

Pionierii ajunseră în cele din urmă în partea dinapoi a bricului, 
acolo unde se ridica altădată duneta. După cît ştia Ayrton, pe 
acolo se afla magazia cu praf de puşcă. Cyrus Smith socotea că 
magazia nu făcuse explozie şi că vor mai putea salva vreo 
cîteva butoiaşe cu praf de puşcă. Cum de obicei praful de puşcă 
se păstrează închis în cutii metalice, se putea ca el să nu fi 
suferit prea mult de pe urma scufundării vasului. 

Şi într-adevăr, avusese dreptate. Găsiră în mijlocul unei grămezi 
de proiectile vreo douăzeci de butoiaşe căptuşite cu aramă, pe 
care le scoaseră cu multă băgare de seamă. Pencroff se 
convinse astfel că distrugerea vasului nu se datora unei explozii. 
Partea corăbiei'în care se afla magazia era tocmai aceea care 
suferise mai puţin. 

— O fi, se încăpăţină marinarul, dar stîncă eu vă spun că nu 
există în canal. 

— Atunci ce să se fi întîmplat ? întrebă Harbert. Nu ştiu, 
răspunse Pencroff. Domnul Cyrus nu ştie nici el. Nimeni nu ştie 
nimic şi nu vom şti niciodată nimic ! 

Trecuseră citeva ceasuri de cînd tot descărcau şi marea începea 
să crească. Erau nevoiţi să întrerupă operaţiile de salvare, cu 
atit mai mult cu cît scheletul vasului nu putea fi luat de ape, 
fiind tot atit de bine înţepenit ca şi odinioară în cele două 
ancore. 

Puteau deci să aştepte în linişte şi să reînceapă lucrul o dată cu 
refluxul următor. Cît despre corpul vasului, el putea fi considerat 
ca şi pierdut şi trebuiau chiar să adune în grabă toate rămăşiţele 
ce se puteau salva, căci nisipurile mişcătoare ale canalului 
aveau să acopere cu repeziciune epava. 

Se făcuse ora cinci. Ziua fusese grea pentru pionierii noştri. 
Mîncară cu poftă şi, cu toată oboseala, nu se putură opri să 
cerceteze după aceea lăzile care alcătuiseră încărcătura vasului. 


Pionierii constatară cu plăcere că cea mai mare parte dintre ele 
conţineau îmbrăcăminte de bună calitate. S-ar fi putut îmbrăca 
o întreagă colonie; erau rufe de tot felul şi încălţăminte pentru 
toate măsurile. 

— lată-ne prea bogaţi strigă Pencroff. Ce să facem cu atitea 
haine? 

Bucuria marinarului fu de nedescris cînd văzu butoiaşele cu 
rachiu, tutun şi armele de tot felul. Mai găsiră bumbac, unelte 
agricole, unelte de dulgherie, de timplărie, de fierărie şi lădiţe 
cu tot felul de seminţe pe care. apa nu le stricase în timpul cît 
stătuseră scufundate. Cît de bine venite ar fi fost aceste lucruri 
cu doi ani în urmă . Dar chiar acum, după ce harnicii colonişti îşi 
făcuseră singuri toate cele trebuitoare, aceste bogății aveau să 
le folosească: în magazia Casei de Granit era loc destul, dar nu 
mai aveau timp să grămădească totul în aceeaşi zi. De altfel, 
pionierii nu trebuiau să uite că şase supraviețuitori ai bricului se 
aflau pe insulă şi că erau fără îndoială tilhari de care trebuiau să 
se păzească. Cu toate că podurile şi podeţele fuseseră ridicate, 
trebuiau să fie cu băgare de seamă, căci ocnaşii nu erau oameni 
care să se lase opriţi de un rîu şi, împinşi de nevoie, ticăloşii 
aceştia puteau deveni primejdioşi. 

Hotărîră să se ocupe mai tîrziu de măsurile ce urmau să fie luate 
împotriva lor; pînă una alta, lăzile şi coletele îngrămădite lîngă 
Cămin trebuiau păzite, aşa că pionierii vegheară cu rîndul. 
Noaptea trecu, fără ca ocnaşii să fi dat vreun semn de viaţă. Jup 
şi Top, de pază la poalele Casei de Granit, i-ar fi simţit îndată. 
În zilele următoare, adică 19, 20, 21 octombrie, salvară tot ce 
putea avea vreo valoare pentru ei, fie din încărcătură, fie din 
accesoriile vasului. Goleau cala în timpul refluxului, iar în timpul 
fluxului adunau mărfurile salvate... O bună parte din căptuşeala 
de aramă a vasului fu scoasă şi ea, înainte ca nisipul să fi 
acoperit totul. Ayrton şi Pencroff se cufundară de cîteva ori pînă 
pe fundul canalului, aducînd la suprafaţă lanţurile, ancorele şi 
lestul de fontă. Chiar cele patru tunuri fură trase pe uscat 
susţinîndu-le de nişte butoiaşe goale. 

Atît arsenalul, cît şi cămara şi magazia Casei de Granit se 
îmbogăţiseră. Pencroff, care veşnic îşi făcea planuri măreţe, 
vorbea despre înfiinţarea unei baterii de coastă, la intrarea în 
canal şi la gura rîului, şi îşi lua răspunderea să ţină la respect cu 


cele patru tunuri orice flotă „oricît de puternică ar fi fost ea", 
care s-ar fi aventurat în apele insulei ! 

Pe neaşteptate, cînd nu mai rămăsese decit scheletul nefolositor 
al bricului, timpul se strică şi continuă opera de distrugere. 
Cyrus Smith avusese de gind să arunce epava în aer pentru a-i 
culege apoi rămăşiţele pe plajă. Dar vijelia puternică ce se 
pornise le cruţă praful de puşcă. In noaptea de 23 spre 24, 
corpul vasului fu complet dislocat şi o parte din epavă zvinlită pe 
plajă. 

De prisos să se mai spună că Cyrus Smith nu dădu de urma 
jurnalului de bord, cu toate că cercetase cu de-amănuntul 
dulapurile de pe dunetă. Se vede că piraţii nimiciseră toate 
hîrtiile ce vorbeau fie de căpitan, fie de armatorul vasului, şi 
cum numele portului de origine nu era scris nicăieri, nu aflară 
nici naționalitatea bricului. Totuşi, după anumite particularităţi, 
Ayrton şi Pencroff socotiră că fusese construit în Anglia. 

După o săptămînă nu mai rămăsese nimic din corabie. Resturile 
ei se risipiseră, iar încărcătura îmbogăţise magaziile Casei de 
Granit. 

Taina acestei ciudate nimiciri nu s-ar fi lămurit niciodată, dacă în 
ziua de 30 noiembrie, Nab, care se plimba pe plajă, n-ar fi găsit 
un cilindru gros de fier, ce purta urma unei explozii. Cilindrul era 
strimbat şi sfirtecat, ca şi cum ar fi suferit acţiunea unor 
substanţe explozive. 

Nab dădu bucata de metal inginerului, care lucra cu tovarăşii săi 
în atelierul de la Cămin. 


Cyrus Smith cercetă 
cu atenţie cilindrul, 
apoi spuse, întorcîndu- 
se spre Pencroff: 
— Dragul meu, mai 
eşti de părere că 
bricul Specdy nu s-a 
scufundat de pe urma 
unei ciocniri ? 
— Da, domnule 
Cyrus, răspunse 
marinarul. Ştiţi ca şi 
mine că nu există 
stînci în canal. 
— Dar dacă s-ar fi 
lovit de bucata asta de 
fier? spuse inginerul, 
întinzîndu-i cilindrul 
spart. 
— Ce, de bucăţica 
asta de ţeava ? strigă 
neîncrezător Pencroff. 
— Dragii mei, vă 
amintiţi că, înainte de 
L a se scufunda, bricul a 
fost ridicat de o adevărată trombă de apă ? 
— Da, domnule Cyrus, răspunse Harbert, 
— Ei bine, vreţi să ştiţi ce-a determinat apariţia trombei ? E 
lucrul pe care îl vedem aici, spuse inginerul, arătînd tubul spart. 
— Fierul ăsta ? se miră Pencroff. 
— Da ! Cilindrul acesta, care de fapt este restul unei torpile, 
— O torpilă ! strigară toţi deodată. 
— Şi cine să fi aşezat torpila ? întrebă Pencroff, care nu voia să 
se dea bătut. 
— Tot ce vă pot spune, e că nu sînt eu acela ! răspunse Cyrus 
Smith. Totuşi torpila a fost aşezată în canal, şi singuri v-aţi dat 
seama de forţa ei cu totul neobişnuită ! 


CAPITOLUL V 


Ce spune inginerul. Presupunerile măreţe ale lui Pencroff. 
Bateria de coastă. Cele patru proiectile. Ocnaşii rămaşi în viaţă. 
Ayrton şovăie. Mărinimia lui Cyrus Smith. Pencroff este greu de 
înduplecat. 


Şi astfel, rămăşiţa torpilei lămurea explozia submarină. Cyrus 
Smith, care cunoscuse în timpul războiului aceste grozave 
mijloace de distrugere, nu se putea înşela. Sub acţiunea 
cilindrului încărcat cu o substanţă explozivă, nitroglicerină sau 
alta, apa canalului se ridicase în trombă şi bricul, zguduit de o 
puternică lovitură, se scufundase pe loc, fără să mai poată fi 
tras pe uscat, atît de mari erau stricăciunile suferite. Vasul nici 
n-ar fi putut rezista unei torpile în stare să distrugă o fregată 
cuirasată tot atît de lesne ca şi o barcă de pescuit. 

Da ! Totul se lămurea, totul... afară de prezenţa torpilei în apele 
canalului. 

— Prieteni, începu Cyrus Smith, nu mai putem să ne îndoim că 
pe insulă se află o fiinţă misterioasă, poate un naufragiat ca şi 
noi; vă spun toate acestea pentru ca Ayrton să afle şi el despre 
lucrurile ciudate care s-au petrecut aici în ultimii doi ani. Cine să 
fie binefăcătorul necunoscut al cărui ajutor l-arn primit în atitea 
împrejurări? Nu pot şti, Ce-l îndeamnă oare să se poarte astfel şi 
să se ascundă totuşi după ce ne-a făcut atita bine ? lar nu ştiu. 
Dar aceste binefaceri au existat şi sînt de asemenea natură, 
încît îmi vine să cred că omul acesta dispune de puteri 
neobişnuite. Ayrton îi este tot atît de îndatorat ca şi noi, căci, 
fără îndoială, acelaşi om care m-a scăpat din valuri a scris şi 
documentul pe care l-a aruncat în drumul nostru, făcîndu-ne 
cunoscută situaţia lui Ayrton. Trebuie să mai adaug că lada, atit 
de bine încărcată cu tot ce ne lipsea, a fost adusă de acelaşi 
necunoscut, la capul Epavei, că focul aprins pe înălțimile insulei 
şi care a uşurat întoarcerea voastră tot lui i se datorează, că 
alicea găsită în trupul pecariului, de el a fost trasă, că torpila, 
care a distrus bricul, de el a fost aşezată în canal; într-un cuvînt, 
toate aceste fapte ciudate, pe care noi nu ni le putem explica, 
fiinţa asta misterioasă le-a pricinuit. De aceea, oricine ar fi 
prietenul necunoscut, naufragiat sau exilat pe această insulă, 
trebuie să-i fim recunoscători. Avem o datorie faţă de el, pe care 
sper că ne vom învrednici să o plătim odată. 


— Ai dreptate, dragă Cyrus, răspunse Gedeon Spilett. Există o 
fiinţă cît se poate de puternică, ascunsă undeva în insulă, care a 
dat mult ajutor coloniei noastre. Aş putea spune că acest 
necunoscut pare să dispună de forţe supranaturale, dacă aş 
admite existenţa unor asemenea forţe. Să fie el acela care se 
pune în legătură cu noi prin puţul Casei de Granit, aflind astfel 
planurile noastre ? Să fie el acela care ne-a trimis în cale sticla, 
cînd corabia a ieşit pentru prima oară în larg ? Să fie el acela 
care l-a azvirlit pe Top din apele lacului şi a ucis dugongul ? Să 
fie el acela care te-a salvat pe tine, Cyrus, în împrejurări atît de 
ciudate ? Dacă toate acestea i se datorează lui, înseamnă că 
necunoscutul dispune de mijloace care îi permit să stăpinească 
elementele naturii. 

Cuvintele reporterului erau cît se poate de întemeiate. Toţi îşi 
dădeau foarte bine seama de aceasta. 

— Sînt sigur că necunoscutul care ne ajută stăpineşte mijloace 
cu totul neobişnuite. Este şi aici un mister, dar dacă aflăm cine e 
omul, dezlegăm şi misterul. Acuma se pune următoarea 
întrebare: oare se cuvine să respectăm discreţia binefăcătorului 
nostru, care ne ajută fără să se arate, sau trebuie dimpotrivă să 
facem totul ca să ajungem pînă la el? Ce părere aveţi ? 

— Părerea mea este, răspunse Pencroff, că oricine o fi el, e un 
om de treabă şi se bucură de toată stima mea! 

— Se poate, urmă Cyrus Smith, dar acesta nu e un răspuns, 
Pencroff. 

— Domnule Cyrus, spuse Nab, cred că oricît l-am căuta pe 
domnul de care vorbiţi, nu l-am găsi decit atunci cînd ar dori el 
singur să-l găsim. 

— Ai foarte multă dreptate, Nab, răspunse Pencroff. 

— Şi eu sînt de părerea lui Nab, zise Gedeon Spilett, dar asta nu 
înseamnă că nu trebuie să-l căutăm peste tot. Fie că-l găsim, fie 
că nu-l găsim, vom şti cel puţin că ne-am făcut datoria. 

— Dar tu, copilul meu, ce părere ai ? întrebă inginerul, 
întorcîndu-se către Harbert. 

— Cit aş vrea să-i mulţumesc aceluia care v-a salvat pe 
dumneavoastră, strigă Harbert, a cărui privire strălucea. Să-i 
mulţumesc că ne-a salvat apoi şi pe noi toţi. 

— Bine zici, răspunse Pencroff, şi eu aş vrea să-i mulţumesc, şi 
noi toţi am vrea ! Nu sînt curios din fire, dar ce n-aş da să văd 
chipul acestei făpturi cu totul neobişnuite. Trebuie să fie frumos, 


înalt, zdravăn, cu o barbă minunată, cu părul ca, nişte raze şi 
cred că stă întins pe nori şi ţine o bilă mare în mînă ! 

— Bine, Pencroff, spuse Gedeon Spilett, dar tu îl înfăţişezi aşa 
cum e zugrăvit în biserici dumnezeu ! 

— O fi, domnule Spilett, răspunse marinarul, dar eu aşa mi-l 
închipui! 

— Şi dumneata, Ayrton, ce crezi ? întrebă inginerul. 

— Domnule Smith, răspunse Ayrton, în această chestiune nu am 
nici o părere. Ceea ce veţi face, va fi bine făcut. Dacă hotăriţi că 
pot lua parte la cercetările dumneavoastră, voi fi gata să vă 
urmez. 

— Mulţumesc, Ayrton, aş dori totuşi un răspuns direct la 
întrebarea mea. Ştii bine că eşti tovarăşul nostru; de mai multe 
ori ţi-ai pus viaţa în primejdie pentru noi, de aceea, trebuie să-ţi 
spui şi dumneata părerea cînd e vorba de o hotărîre însemnată. 
Vorbeşte ! 

— Domnule Smith, răspunse Ayrton, eu gîndesc că trebuie cu 
orice chip să dăm de binefăcătorul nostru necunoscut. Poate 
este singur. Poate că suferă şi el. Poate că-i putem da şi noi 
vreun ajutor. Şi eu am o datorie faţă de acest om. Doarela 
putut veni pînă la insula Tabor, unde a găsit biata fiinţă pe care 
aţi cunoscut-o, el este acela care v-a dat de veste că trăieşte pe 
insulă un nenorocit care trebuie salvat. Lui trebuie să-i 
mulţumesc că am devenit iarăşi om. Nu, nu-l voi uita niciodată 
— Atunci s-a hotărît, spuse Cyrus Smith. Vom începe de îndată 
cercetările. Nu vom lăsa nici un colţ de insulă necercetat. Vom 
scotoci ungherele cele mai tainice şi prietenul nostru 
necunoscut ne va ierta, înţelegind ce ne îndeamnă s-o facem. 
Citeva zile, pionierii se îndeletniciră cu cositul fînului şi cu 
secerişul griului. înainte de a porni aşa cum plănuiseră la 
cercetarea părţilor încă necunoscute ale insulei, ei socoteau că 
trebuiau făcute toate lucrările ce nu sufereau amînare. Era 
anotimpul în care se recoltau diferite legume provenite din 
răsadurile aduse de pe insula Tabor. Totul trebuia pus la 
adăpost. Din fericire, era loc destul la Casa de Granit. Toate 
produsele coloniei erau adunate acolo, aşezate cu chibzuială şi 
pe cît se părea la loc sigur. In mijlocul masivului de granit n- 
avea să le fie teamă de umezeală. Mai multe scobituri ce se 
aflau în coridorul de sus fură mărite fie cu tirnăcopul, fie cu 
fulminant şi Casa de Granit deveni un antrepozit general, în care 


se păstrau proviziile, muniţiile, instrumentele şi uneltele, într-un 
cuvînt zestrea toată a coloniei. 

Tunurile bricului erau nişte piese frumoase, din oţel turnat, pe 
care, în urma stăruinţelor lui Pencroff, le ridicară cu macaraua 
pînă la intrarea Casei de Granit; între ferestre făcură nişte 
deschizături, şi aşezară tunurile cu gurile, lor lucioase, căscate 
la marginea peretului de granit. De la înălţimea casei, gurile de 
foc vegheau asupra 
întregului golf al 
Uniunii, locul devenind 
astfel un mic Gibraltar. 
Orice vas ar fi pătruns 
în golf, în largul 
ostrovului, ar fi fost 
supus focului acestei 
baterii aeriene. 

— Domnule Cyrus, 
spuse într-o zi 
Pencroff, bateria 
noastră este gata. Ce- 
ar fi să încercăm cit de 
departe bate ? 

— Crezi că e nevoie de 
aşa ceva ? întrebă 
inginerul. 

— Mare nevoie, 
domnule Cyrus ! Altfel 
de unde să ştim la ce 
depărtare putem 
trimite drăguţele de pesa 5 
ghiulele cu care ne-am 4 BEO OO =! ` 
aprovizionat ? i e a SEE OREI e iei 
să încercăm, = SES Area 
Pencroff, răspunse inginerul. Dar sînt de părere să nu 
întrebuinţăm praful de puşcă, de care nu vreau să mă ating, ci 
piroxilul, care nu va lipsi niciodată. 

— Crezi că au să reziste tunurile la explozia piroxilul ui ? întrebă 
reporterul, dornic să încerce bateria. 

— Cred că vor rezista. De altfel, vom fi prevăzători. 


Inginerul avea toate motivele să fie mulţumit de tunuri. Erau din 
oţel şi se încărcau prin culată, suportînd desigur o încărcătură 
mare şi avînd astfel o rază de acţiune foarte întinsă. 

Se ştie că traiectoria unei ghiulele trebuie să fie cît mai întinsă, 
pentru ca proiectilul să cadă cît mai departe. Lucrul acesta se 
obţine imprimînd ghiulelei o cît mai mare viteză iniţială. 

— De aceea, spuse Cyrus Smith, viteza iniţială este determinată 
de cantitatea de praf de puşcă folosită. Prin urmare, avem 
nevoie de tunuri fabricate dintr-un material rezistent şi oţelul 
este fără îndoială metalul cel mai potrivit. Tunurile noastre fiind 
fabricate din oţel bun, cred că vor rezista la presiunea gazelor, 
provocate de aprinderea piroxilului, şi ghiulelele vor bate 
departe. 

— O să ştim noi totul după ce le încercăm ! spuse Pencroff. 
Cele patru tunuri erau în bună stare. După ce le scoseseră din 
apă, marinarul le curăţase cu deosebită grijă. Ore întregi nu 
făcuse altceva decit să le frece, să le ungă, să le Instruiască şi 
să le curețe mecanismul. Şi acum, tunurile păreau noi, tot atit 
de strălucitoare ca pe bordul unui vas. 

In ziua de 8 noiembrie, în prezenţa tuturor membrilor coloniei, 
de lîngă care nu lipseau nici Jup şi Top, cele patru tunuri fură 
încărcate pe rînd. Le încărcară cu piroxil, ţinînd seama că 
puterea lui explozivă este de patru ori mai mare decit a prafului 
de puşcă obişnuit, apoi aşezară şi proiectilele de formă 
eilindrică-conică. 

Pencroff ţinea capătul fitilului, gata să-i dea foc. 

La un semn al lui Cyrus Smith, ghiuleaua ţişni din ţeava, 
îndreptîndu-se spre mare, trecu peste insula cea mică, 
pierzîndu-se în larg, la o depărtare greu de apreciat cu 
exactitate. 

Al doilea tun fu îndreptat spre stîncile de la marginea capului 
Epavei şi proiectilul se sfărimă de o stîncă la trei mile de Casa 
de Granit- 

A doua lovitură fusese trasă de Harbert, care era foarte mîndru 
că ţintise atît de bine. Dar Pencroff se simţi şi mai rnîndru de 
îndemiînarea copilului său drag! 

Al treilea proiectil fu îndreptat spre dunele care alcătuiau coasta 
de sud a golfului Uniunii; ghiuleaua căzu în nisip, la o depărtare 
de patru mile şi, după ce ricoşa, se pierdu în mare într-un nor de 
spumă. 


La al patrulea tun, Cyrus Smith mări încărcătura, ca să-i încerce 
puterea maximă. Se traseră cu toţii la o parte, pentru a se feri 
de o eventuală explozie şi fitilul fu aprins de la distanţă, 
folosindu-se o sfoară lungă. 

Răsuna o detunătură asurzitoare, dar tunul rezistă. Pionierii se 
repeziră la fereastră şi văzură proiectilul ciuntind în trecere 
stîncile de la capul Mandibulei, la o depărtare de cinci mile de 
Casa de Granit, şi pierzîndu-se apoi în golful Rechinului. 

— Ei, domnule Cyrus, strigă Pencroff, ale cărui urale păreau să 
se ia la întrecere cu detunăturile. Ce spuneţi de artileria 
noastră ? N-au decit să se adune toţi piraţii Pacificului în faţa 
Casei de Granit. Nu va putea debarca niciunul fără voia 

noastră ! 

— Crede-mă, Pencroff, răspunse inginerul, că m-aş lipsi cu 
plăcere de asemenea încercare. 

— Fiindcă veni vorba, reluă marinarul, ce ne facem cu cei şase 
nemernici care se plimbă pe insulă ? li lăsăm să umble în voie 
prin pădurile şi lanurile noastre ? Piraţii ăştia sînt nişte adevăraţi 
jaguari şi merită să-i vînezi ca pe fiare. Ce părere ai, Ayrton ? 
Ayrton şovăi să răspundă şi lui Cyrus Smith îi păru rău de 
întrebarea nesocotită a lui Pencroff. Fu foarte stingherit cînd 
Ayrton răspunse într-un tîrziu cu o voce sfioasă: 

— Şi eu am fost un jaguar dintr-ăştia, domnule Pencroff, aşa că 
n-am dreptul să vorbesc... 

Se depărta apoi încet. Pencroff înţelesese. 

— Mare dobitoc mai sînt şi eu ! strigă el. Sărmanul Ayrton ! Cred 
totuşi că aici are dreptul să vorbească, ca şi oricare dintre noi... 
— Desigur, spuse Gedeon Spilett, dar rezerva aceasta îi face 
cinste şi se cuvine să respectăm acest sentiment al lui despre 
trecutul său trist... 

— Am înţeles, domnule Spilett, răspunse marinarul, şi n-o să se 
mai întîmple. Mai bine îmi muşc limba decît să-l mai mîhnesc pe 
Ayrton. Dar să revenim la întrebarea mea. Cred că bandiții 
aceştia trebuie trataţi fără milă şi ar fi mai bine să curăţăm 
insula de ei. 

— Asta e părerea ta, Pencroff? întrebă inginerul, 

— Bineînţeles. 

— Nu crezi că ar fi bine să constatăm mai întîi vreun act 
duşmănos din partea lor, înainte de a-i urmări fără milă ? 


— Ce-au făcut nu v-ajunge ? întrebă Pencroff, care nu înţelegea 
şovăielile inginerului. 

— Poate că se vor schimba, spuse Cyrus Smith, poate că se 
căiesc... 

— Să se căiască ei ! strigă marinarul, dînd din umeri. 

— Pencroff, gindeşte-te la Ayrton ! spuse atunci Harbert, 
apucînd mîna marinarului. Şi el s-a transformat, devenind un on 
cinstit! 

Pencroff îşi privi tovarăşii, unul după altul. Nu şi-ar fi închipuit că 
propunerea lui ar putea fi întîmpinată cu atitea şovăieli. Firea lui 
aspră nu-i îngăduia nici o cruţare faţă de aceşti tilhari care 
debarcaseră pe insulă, ciracii lui Bob Harvey, nişte ucigaşi pe 
care îi socotea fiare, ce trebuiau stîrpite fără nici un fel de 
remuşcare. 

— la te uită ! strigă el. Toată lumea e împotriva mea ! Vreti să 
fiţi mărinimoşi cu nemernicii ăştia ? Fie ! Dar să nu ne pară rău! 
— Nu ne paşte nici o primejdie dacă umblăm cu băgare de 
seamă, spuse Harbert. 

— Hm ! făcu reporterul, care nu se amestecase pînă atunci. Sînt 
şase şi bine înarmaţi. Dacă fiecare dintre ei se ascunde într-un 
colt şi trage asupra unuia dintre noi, ajung repede stăpinii 
insulei. 

— De ce n-au făcut-o pînă acum ? zise Harbert. Desigur, pentru 
că nu avea nici un rost s-o facă. De altminteri, şi noi sîntem şase 
| 

— Bine ! Bine! mormăi Pencroff, pe care nimic nu-l putea 
convinge să-şi schimbe părerea. Să-i lăsăm pe „bieţii oameni” 
să-şi vadă de treabă şi să nu ne mai gîndim la ei ! 

— Hai, Pencroff, spuse Nab, nu te arăta mai rău decit eşti! Sînt 
sigur că dacă nenorociţii ăia s-ar afla în faţa ta, în bătaia puștii 
tale, n-ai trage asupra lor... 

— Ba i-aş dobori ca pe nişte cîini turbati, Nab, răspunse Pencroff 
rece, 

Pencroff, spuse inginerul, întotdeauna ai ţinut seama de părerile 
mele. N-ai vrea să ţii seama de ele şi în această împrejurare? 

— Voi face aşa cum spuneţi, domnule Smith, răspunse 
marinarul, cu jumătate de gură. 

— Dacă-i aşa, să aşteptăm şi să nu atacăm decit atunci cînd 
vom fi atacați. 


Astfel, ei hotărîră - deşi Pencroff se arăta neîncrezător - că nu 
vor ataca bandiții, dar că vor fi pregătiţi pentru orice 
eventualitate. La urma urmei, insula era mare şi mănoasă. Dacă 
vreo fărimă de cinste mai dăinuia în sufletul lor, ticăloşii se mai 
puteau îndrepta. Interesul lor era să înceapă o viaţă nouă. De 
aceea, măcar din simplă omenie, pionierii trebuiau să aştepte. 
Ei ştiau că nu vor mai putea să umble de colo, colo în linişte şi 
fără griji. Pînă în clipa de faţă se păziseră numai de fiare, dar de 
acum înainte şase ocnaşi, dintre cei mai răi, trăiau pe insulă. 
Greu lucru — fără îndoială; şi alţi oameni, mai puţin curajoşi, s- 
ar fi temut de această primejdie. 

Deocamdată, dreptatea nu era de partea lui Pencroff, ci de 
partea celorlalţi. Ce urma să fie mai tîrziu ? Răminea de văzut. 


CAPITOLUL VI 

Planuri de expediţie. Ayrton la stînă. O vizită la portul Balonului. 
Observațiile făcute de Pencroff pe bordul corăbiei 
Bonadventure. Telegramă la stînă. Ayrton nu răspunde. 
Plecarea. De ce nu funcţionează firul. O detunătură. 


Preocuparea de căpetenie a pionierilor rămase însă explorarea 
întregii insule şi prin aceasta urmăreau acum, în primul rînd, să 
descopere fiinţa misterioasă a cărei existenţă devenise 
neîndoielnică şi în al doilea rînd să vadă ce deveniseră piraţii, 
unde sălăşluiau, ce fel de viaţă duceau şi la ce se puteau 
aştepta din partea lor, 

Cyrus Smith dorea să plece cît mai repede. Socotind însă că 
expediţia va dura mai multe zile, hotărîră să transporte cu 
căruţa diferitele lucruri trebuitoare popasului în aer liber. Însă 
tocmai atunci, unul dintre onaggaşi era rănit la un picior şi astfel 
fură nevoiţi să amine plecarea cu o săptămînă. în cele din urmă 
stabiliră că vor putea porni negreşit în ziua de 20 noiembrie. 
Luna noiembrie corespunde în acele ţinuturi lunii mai din 
emisfera boreală. Se făcuse deci vreme frumoasă şi soarele 
trecînd prin dreptul tropicului Capricornului, zilele erau foarte 
lungi. Prin urmare, nimic mai potrivit pentru o asemenea 
călătorie, care, chiar dacă nu-şi atingea ţinta, îngăduia totuşi 
pionierilor să descopere noi produse naturale şi să cerceteze 
pădurile Far-West-ului, care după cum ştim se întindeau pînă la 
capătul peninsulei Serpentine. 


Cele nouă zile pînă la plecare le închinară diferitelor munci ce 
rămăseseră neisprăvite, pe platou. 

De asemenea, trebuia ca Ayrton să se repeadă pînă la stînă, ca 
să vadă de animale. Hotăriră ca el să zăbovească acolo două 
zile şi să nu se întoarcă la Casa de Granit decît după ce le va fi 
pregătit nutreţ din belşug. 

La plecare, Cyrus Smith îl întrebă dacă nu vrea să fie întovărăşit 
de vreunul dintre pionieri, căci acum nu se mai simțeau în 
siguranţă ca altădată. 

Ayrton răspunse că n-are nevoie de ajutor şi că lui nu-i este frică 
de nimic. Mai spuse că dacă se va întîmpla ceva neobişnuit, la 
stînă sau în împrejurimi, îi va înştiinţa de îndată printr-o 
telegramă. 

Ayrton plecă deci în zorii zilei de 8 noiembrie, cu căruţa la care 
era înhămat un singur onaggas. Două ore mai tirziu, soneria 
electrică vestea că găsise totul în ordine la stînă, în ultimele 
două zile, Cyrus Smith adusese la îndeplinire un proiect, care 
avea să pună Casa de Granit pentru totdeauna la adăpost de 
atacuri neaşteptate. Dorea să ridice nivelul lacului în aşa fel, 
încît să camufleze cu totul gura fostei scurgeri, care fusese 
zidită şi era pe jumătate ascunsă printre ierburi. Nimic mai uşor! 
Ajungea să înalțe cu două, trei picioare nivelul apelor lacului, 
pentru a acoperi în întregime locul unde fusese canalul de 
scurgere. 


Pentru a ridica nivelul apelor lacului, era destul să se 
construiască două stăvilare, unul pe rîul Cascadei şi celălalt pe 
pîrîul Glicerinei. Pionierii se aşternură toţi pe treabă şi muncind 
cu rîvnă, ridicară nişte zăgazuri de şapte-opt picioare lungime şi 
de trei picioare lăţime, construite din blocuri de piatră, 
cimentate. 

După terminarea lucrării, era greu de bănuit că la capătul sudic 
al lacului existase 
cîndva un canal prin 
care se scurgeau 

== = apele. 

: = = Păstrară bineînţeles 
mica derivație prin 
care se scurgea apa 
trebuitoare 
rezervorului din Casa 
de Granit şi 
funcţionării 
ascensorului, 
îngrijindu-se ca ea să 
aibă un debit 
continuu. O dată ce se 
ridica ascensorul, 
locuinţa lor atit de 
confortabilă şi de 
sigură era pusă la 
adăpostul oricărei 
surprize şi oricărui 
atac. 

Deoarece lucrarea fu 
gata destul de repede, 
Pencroff, Gedeon 

e E Spilett şi Harbert 
avură timp să se rapeadiă pînă la portul Balonului. Marinarul 
dorea să ştie dacă micul golf, în care era ancorată corabia lui, 
fusese călcat de ocnaşi. 

— Domnii ăştia, spuse el, s-au aciuat tocmai pe coasta sudică. 

Dacă le-a dat în gînd s-o ia de-a lungul țărmului, mi-e teamă să 
nu fi descoperit şi micul nostru port şi, în cazul acesta, nu mai 

dau doi bani pe vasul nostru ! 


Deoarece temerile marinarului erau destul de întemeiate, o 
vizită la portul Balonului era cît se poate de necesară. 

În după-amiaza zilei de 10 noiembrie, marinarul şi tovarăşii lui 
porniră bine înarmaţi. Pencroff vîrî, în văzul tuturor, cîte două 
gloanţe în fiecare ţeava a puştii, dînd din cap ameninţător, lucru 
ce nu prevestea nimic bun pentru oamenii sau „fiarele” ce-i vor 
ieşi în cale. Gedeon Spilett şi Harbert luară şi ei cîte o puşcă şi 
îndată, după prînz, părăsiră toţi trei Casa de Granit. 

Nab îi întovărăşi pînă la cotul rîului Mercy, ridicînd podeţul după 
trecerea lor. Calatorii trebuiau să-şi vestească întoarcerea 
printr-o împuşcătură şi, la auzul acestui semnal, Nab avea să 
restabilească legătura între cele două maluri. 

Micul grup o apucă în direcţia portului de pe coasta sudică. 
Distanţa era doar de trei mile şi jumătate, totuşi, Gedeon Spilett 
şi tovarăşii săi o străbătură în două ore şi jumătate. Cercetară 
cu-de-amănuntul toată marginea pădurii, precum şi mlaştina 
Tadornelor. Nu găsiră nici o urmă a fugarilor, care, neştiind ciîţi 
locuitori are insula, se ascunseseră desigur într-un loc mai greu 
de descoperit. 

Cînd ajunseră la destinaţie, Pencroff zări cu multă plăcere 
corabia ancorată la locul ei, în micul golf al portului. De altfel, 
portul Balonului era atît de bine ascuns între stâncile înalte, încît 
nu putea fi descoperit nici dinspre mare, nici dinspre uscat. 

— Mă bucur că ticăloşii n-au trecut încă pe aici, spuse Pencroff. 
Şerpilor de soiul ăsta le plac ierburile înalte, aşa că s-au ascuns 
prin pădurea Far-West 

— Cu atît mai bine. Dacă ar fi pus mîna pe vasul nostru, adăugă 
Harbert, l-ar fi luat şi noi n-am mai fi putut merge în insula 
Tabor. 

— Intr-adevăr, răspunse reporterul, şi drumul acela este foarte, 
necesar. Trebuie să lăsăm acolo un document care să indice 
situaţia insulei Lincoln şi noua reşedinţă a.lui Ayrton, căci în 
cazul că se întoarce yachtul scoţian, să ştie unde să vină. 

— Din fericire, vasul nostru e aici, domnule Spilett, răspunse 
marinarul, şi atît vasul, cît şi echipajul sînt gata de plecare . 

— Cred, Pencroff, că vom porni de îndată ce vom isprăvi cu 
expediţia în insulă. Poate că necunoscutul nostru, dacă îl vom 
găsi, ne va spune multe despre insulele Lincoln şi Tabor. Să nu 
uităm că el este fără îndoială autorul documentului şi că s-ar 
putea să ştie ceva şi despre întoarcerea yachtului. 


— Ei, drace ! strigă Pencroff. Cine să fie şi omul ăsta ? El ne 
cunoaşte pe noi, iar noi nu-l cunoaştem. Dacă nu este decit un 
simplu naufragiat, de ce se ascunde ? Noi sîntem oameni 
cumsecade şi tovărăşia oamenilor cumsecade e plăcută orişicui. 
să fi venit aici de bună voie ? Poate să părăsească insula cînd 
vrea ? Se mai află aci ? Să fi plecat ?... 

Tot vorbind, Pencroff, Harbert şi Gedeon Spilett se urcară în 
corabie şi se plimbau pe punte. Deodată, marinarul, care 
examina butucul în jurul căruia era înfăşurat odgonul ancorei, 
strigă: 

— Ce-o mai fi şi asta ? 

— Ce s-a întîmplat ? întrebă reporterul. 

— Nodul ăsta nu l-am făcut eu ! 

Şi Pencroff arătă o frînghie, care lega odgonul de butuc, 
împiedicîndu-l astfel să alunece. 

— Cum, nu l-ai făcut dumneata ? întrebă Gedeon Spilett. 

— Nu ! Pot să jur. E un nod simplu, şi eu fac nodul marinăresc. 
— Poate că te înşeli, Pencroff? 

— Nu mă înşel de loc afirmă marinarul. Lucrurile astea se fac 
după cum le-ai deprins, odată şi întotdeauna în acelaşi fel. 

— Atunci crezi că ocnaşii au trecut pe aici ? întrebă Harbert. 

— Nu ştiu, răspunse Pencroff, dar ceea ce este sigur, e că 
ancora corăbiei a fost ridicată şi apoi aruncată din nou. Şi mai 
avem o dovadă: cablul a fost desfăşurat şi garnitura lui nu se 
mai află acolo unde am lăsat-o. Vă spun încă o dată că cineva s- 
a folosit de vasul nostru ! 

— Dacă ocnaşii s-ar fi servit de el, l-ar fi jefuit sau ar fi fugit... 

— Să fugă ?... Unde ?... Spre insula Tabor ?... răspunse Pencroff. 
Credeţi că ei s-ar aventura în larg pe un vas atit de mic ? 

— De altfel, ar fi trebuit să ştie mai întîi de existenţa insulei, 
murmură Gedeon Spilett, 

— În orice caz, sînt sigur că vasul a făcut un drum fără noi I 
Marinarul era atit de convins, încît nici Gedeon Spilett, nici 
Harbert nu-l putură contrazice. În orice caz, vasul se urnise din 
loc, de cînd îl adăpostise în golf. Pentru marinar nu exista nici un 
fel de îndoială; ancora fusese ridicată şi apoi aruncată din nou. 
Aceste manevre n-aveau nici un rost, dacă vasul n-ar fi făcut un 
drum. 

— Dar cum de nu l-am văzut trecînd în larg ? întrebă reporterul, 
care făcea presupunerile cele mai diferite. 


— Ei, domnule Spilett, îi răspunse marinarul, e de ajuns să pleci 
noaptea, cu un vînt bun în spate şi în două ore nu mai poţi fi 
zărit de pe insulă. 

— Bun, urmă Gedeon Spilett, dar mă mai întreb: de ce-au luat 
ocnaşii corabia noastră şi apoi de ce-au mai adus-o înapoi ? 

— Domnule Spilett, răspunse marinarul, să trecem încă.un lucru 
pe lista întâmplărilor nelămurite şi să nu ne mai gîndim. 
Deocamdată, bine că Bonadventure este aici. Dacă din 
nefericire ocnaşii pun mina pe ea, s-ar putea să n-o mai găsim 
pe locul ăsta ! 

— Atunci, Pencroff, spuse Harbert, poate că e mai bine să 
tragem vasul în faţa Casei de Granit ? 

— Da şi nu, răspunse marinarul, sau mai bine zis nu. Gura rîului 
Mercy nu este un loc bun pentru o corabie. Sînt prea mari 
valurile pe acolo. 

— Atunci s-o tragem pe nisip la poalele Căminului ?... 

— Poate că... da... răspunse Pencroff. În orice caz de vreme ce 
tot părăsim Casa de Granit pentru un timp mai îndelungat, socot 
că vasul se află în mai multă siguranţă aci şi că am face bine să- 
| lăsăm pe loc, pînă cînd vom curăţi insula de ocnaşi. 

— Aceasta este şi părerea mea, spuse reporterul. Cel puţin dacă 
se strică vremea, va fi mai puţin primejduit aici, decit la gura 
rîului. 

— Dar dacă vin din nou pirații ? întrebă Harbert. Atunci, băiete, 
răspunse Pencroff, ei tot îl vor căuta în altă parte dacă nu-l vor 
găsi aici şi, în lipsa noastră, nimic nu-i va împiedica să pună 
rnîna pe el ! Hotărit, sînt de părerea domnului Spilett. Lăsăm 
vasul în portul Balonului. La întoarcere, dacă n-am curăţit insula 
de ocnaşi, cred însă că va fi mai bine să ţinem vasul sub ochii 
noştri pînă cînd nu ne vom mai teme de atacuri neplăcute. 

— Bine ! S-o pornim ! spuse reporterul. 

Întorşi la Casa de Granit, Pencroff, Harbert şi G&deon Spilett 
povestiră inginerului cele petrecute şi el încuviinţă în totul 
măsurile luate de ei. Mai mult, făgădui chiar marinarului să 
studieze posibilitatea construirii unui port artificial în apropierea 
Casei de Granit, pentru ca vasul să fie în permanenţă 
supravegheat de ei. 

În aceeaşi seară, trimiseră o telegramă lui Ayrton, cu 
rugămintea de a aduce de la stînă o pereche de capre, pe care 
Nab dorea să le aclimatizeze pe păşunile platoului. Lucru ciudat, 


Ayrton nu confirmă primirea telegramei, după cum obişnuia să 
facă. Inginerul se miră. Totuşi se putea ca Ayrton să nu fi fost la 
stînă cînd telegrafiaseră sau chiar să fie în drum spre Casa de 
Granit. Trecuseră două zile de la plecarea lui şi rămăsese stabilit 
ca pînă în seara zilei de 10 noiembrie, sau cel mai tîrziu în 
dimineaţa de 11 noiembrie să se întoarcă acasă. 

Pionierii îl aşteptară deci pe Ayrton; Nab şi Harbert căutau să fie 
mereu în apropierea podului, ca să-l coboare de îndată ce 
tovarăşul lor va sosi. 

Dar, pînă la zece seara, nici urmă de Ayrton. Hotărîră să trimită 
încă o telegramă, prin care să ceară un răspuns grabnic. 
Soneria Casei de Granit rămase însă mută ! 

Pionierii deveniră foarte neliniştiţi. Ce să se fi întîmplat ? Ayrton 
să nu mai fie la stînă sau nu mai era liber? Era oare bine pentru 
ei să se ducă acolo în timpul nopţii ? Discutară cu aprindere. Unii 
erau de părere să plece, alţii să rămînă. 

— Dar, spuse Harbert, poate s-a întîmplat ceva cu aparatul 
electric, de aceea nu funcţionează? 

— Tot ce se poate, întări reporterul. 

— Să lăsăm totul pe miine, spuse Cyrus Smith. Se poate ca 
Ayrton să nu fi primit telegrama noastră sau ca noi să n-o fi 
primit pe a lui. 

Aşteptară pînă dimineaţa; se înţelege însă că erau foarte 
îngrijoraţi. 

În zorii zilei, Cyrus Smith telegrafie din nou, fără să primească 
răspuns. 

Făcu încă o încercare; nici un răspuns. 

— Haideţi la stînă ! strigă el. 

— Înarmaţi pînă în dinţi! adăugă Pencroff. 

Totodată hotăriră să nu lase casa singură, aşa că Nab rămase la 
Casa de Granit. El trebuia să-şi însoţească prietenii pînă la pîrîul 
Glicerinei, să ridice podul şi apoi să pîndească, ascuns după un 
copac, întoarcerea lor sau a lui Ayrton. 

Dacă se iveau piraţii, el trebuia să încerce să-i oprească cu 
focuri de armă şi dacă nu izbutea, urma să se adăpostească în 
Casa de Granit, unde se afla în deplină siguranţă, dacă ridica 
ascensorul. 


Cyrus Smith, Gedeon Spilett, Harbert şi Pencroff voiau să se 
ducă de-a dreptul la stînă. Dacă nu-l găseau pe Ayrton, erau 
hotăriţi să cerceteze împrejurimile. 

La şase dimineaţa, inginerul şi cei trei tovarăşi ai săi trecură 
pîrîul Glicerinei şi Nab se aşeză la pîndă pe malul stîng al apei, la 
adăpostul unei mici teşituri, ascunsă de conifere uriaşe. 

Lăsînd în urmă platoul Grande-Vue, pionierii luară de îndată 
drumul stînei. Purtau 
puşti şi erau gata să 
tragă la cea mai mică 
mişcare. Carabinele şi 
puştile erau încărcate 
cu gloanţe. 

De o parte şi de alta a 
drumului creşteau 
desişuri mari, în care 
uşor se puteau 
ascunde răufăcători 
înarmaţi, ceea ce 
însemna că locul era 
foarte primejdios. 
Pionierii mergeau 
repede, fără să 
vorbească. Top alerga 
în faţa lor, 
zbenguindu-se pe 
drum sau intrînd din 
cînd în cînd în pădure, 
dar fără să dea semne 
de nelinişte. Oamenii 
aveau toată 
încrederea în 
credinciosul lor cîine, 
fiind siguri că lătratul lui avea să le vestească de îndată orice 
semne de primejdie. 

Pe drum, Cyrus Smith şi tovarăşii săi controlau firul telegrafic, 
care lega stîna de Casa de Granit. Făcuseră două mile, fără să 
găsească nici o stricăciune. Stiîlpii erau în stare bună, 
izolatoarele intacte şi firul bine întins. Totuşi, la un moment dat, 


inginerul observă că firul se lasă şi într-adevăr, ajunşi la stîlpul 
nr. 74, Harbert, care păşea în fruntea grupului, strigă: 

— Firul e rupt! 

Tovarăşii grăbiră pasul şi-l ajunseră pe băiat. 

Stilpul zăcea de-a curmezişul drumului. Firul era rupt ceea ce 
explica pe deplin tăcerea lui Ayrton, de vreme ce legătura dintre 
stîină şi Casa de Granit era întreruptă. 

— Stilpul ăsta n-a fost trîntit de vînt, observă Pencroff. 

— Nu, spuse Gedeon Spilett. Pămîntul a fost scormonit la baza 
stilpului, care a fost smuls de mînă de om. 

— Şi firul a fost rupt, adăugă Harbert, arătînd cele două capete 
ale sîrmei, care se vedeau că fuseseră rupte. 

— Ruptura e făcută de curînd ? întrebă Cyrus Smith. 

— Da, răspunse Harbert, asta e sigur. 

— La stînă. Haidem iute la stînă ! strigă marinarul. 

Pionierii se aflau la jumătatea drumului dintre Casa de Granit şi 
stîină, şi mai aveau de făcut două mile şi jumătate. O luară la 
fugă. 

Se temeau să nu se fi întîmplat o nenorocire Se putea Să fi 
telegrafiat Ayrton şi ei să nu fi primit nimic din cauza ruperii 
cablului. Ceea ce îi neliniştea mai mult era faptul că Ayrton, care 
făgăduise să se întoarcă în ajun, nu se arătase nici pînă acum. 
Legătura dintre stînă şi Casa de Granit nu fusese degeaba 
întreruptă şi cine altcineva decit ocnaşii ar fi avut vreun interes 
s-o facă ? 

Pionierii alergau cît îi ţineau picioarele, cu inima strînsă de 
nelinişte. începuseră să-şi îndrăgească sincer noul lor tovarăş. 
Aveau să-l găsească oare ucis de mîna acelora cărora le fusese 
şef ? 

În curînd, ajunseră la braţul Pîrîlui Roşu, care străbătea păşunile. 
încetiniră pasul, pentru a nu fi prea obosiţi în momentul în care 
poate că ar fi fost nevoie să se lupte. Ridicară piedica la arme, 
pîndind fiecare desiş de pe marginea pădurii, iar Top miriia într- 
un fel care nu prevestea nimic bun. 

În sfîrşit, printre copaci zăriră gardul stînii, care nu purta nici o 
urmă de violenţă. Poarta era închisă ca de obicei. în stînă 
domnea o tăcere adincă. Nu se auzea nici behăitul muflonilor, 
nici vocea lui Ayrton. 


— Să intrăm, spuse Cyrus Smith. Şi inginerul înainta primul, în 
timp ce tovarăşii săi stăteau la pîndă, în spatele lui, cu puştile 
pregătite. 

Cyrus Smith ridică ivorul uşii şi era cît p-aci s-o deschidă, cînd 
Top începu să latre cu furie. Peste gard trosni o detunătură, 
urmată de un țipăt de durere.. 

Harbert zăcea la pămînt, lovit de un glonte. 


CAPITOLUL VII 

Reporterul şi Pencroff la stînă. Transportarea lui Harbert. 
Deznădejdea marinarului. Reporterul şi inginerul se consultă. 
Tratamentul. Clipe de speranţă. Cum să-l prevină pe Nab ? Un 
sol credincios şi sigur. Răspunsul lui Nab. 


Auzind ţipătul băiatului, Pencroff aruncă pușca şi se repezi la 
Harbert, strigind: 

— Ne-au omorît copilul! Copilul meu! L-au ucis ! Cyrus Smith şi 
Gedeon Spilett se repeziră şi ei; reporterul se plecă să asculte 
dacă inima bietului copil mai bătea. 

— Trăieşte, spuse el. Dar trebuie transportat... 

— Unde ? La Casa de Granit e cu neputinţă, răspunse inginerul. 
— La stînă, atunci ! strigă Pencroff. 

— O clipă, spuse Cyrus Smith. 

Făcu un salt spre stînga, ca să ocolească ţarcul. Pe neaşteptate 
se pomeni cu un ocnaş în faţă, care trase în el, străpungiîndu-i 
cu un glonte pălăria. Dar peste citeva secunde, ticălosul căzu 
înjunghiat în inimă de pumnalul lui Cyrus Smith, mai înainte de a 
fi avut timp să tragă un al doilea foc. 

În acelaşi timp, Gédéon Spilett şi marinarul săriră peste gard, 
dărimară proptelele care ţineau poarta închisă pe dinăuntru, se 
repeziră în casă, pe care o găsiră goală, şi peste cîteva minute, 
sărmanul Harbert era întins în patul lui Ayrton. 

Nu trecu mult şi sosi şi Cyrus Smith. 

Văzîndu-l pe Harbert în nesimţire, marinarul fu cuprins de o 
grozavă durere. Plîngea în hohote şi se lovea cu pumnii în cap. 
Nici inginerul, nici reporterul nu erau în stare să-l liniştească. Ei 
înşişi erau copleşiţi de emoție şi nu izbuteau să vorbească. 
Totuşi, făcură tot ce le stătea în putinţă ca să smulgă din 
ghearele morţii pe bietul copil, care se părea că intrase în 
agonie. Gedeon Spilett, care trecuse prin multe în viaţa lui, avea 


cîteva noţiuni de medicină. Ştia cîte ceva din toate şi în multe 
împrejurări fusese silit să îngrijească răni pricinuite de tot felul 
de arme. Ajutat de Cyrus Smith, făcu tot ce-i era posibil ca să 
uşureze starea lui Harbert. li neliniştea, mai ales, starea de 
apatie în care se afla bolnavul, stare datorită fie pierderii de 
sînge, fie unei comoţii, dacă din întîmplare glonţul lovise cu 
putere un os. 

Harbert era foarte palid şi pulsul lui era atît de slab încît Gedeon 
Spilett nu-l simţea bătînd decit la intervale mari, ca şi cînd ar fi 
fost pe cale să se oprească, în acelaşi timp, băiatul îşi pierduse 
cunoştinţa — toate simplome destul de grave. 

li dezveliră pieptul şi, după ce spălară sîngele cu apă rece, 
văzură şi rana. Era o deschizătură ovală, între a treia şi a patra 
coastă. Pe acolo intrase glontele. 

Cyrus Smith şi Gedeon Spilett întoarseră copilul, care scoase un 
geamăt atit de slab, încît se părea că-şi dă sufletul. 

O altă rană însîngera spatele lui Harbert şi glontele care îl lovise 
căzu din ea. 

— Slavă domnului ! spuse reporterul, glontele n-a rămas în trup 
şi deci nu vom fi nevoiţi să-l extragem. 

— Dar inima ?... întrebă Cyrus Smith. 

— Inima n-a fost atinsă, altfel Harbert ar fi murit. 

— A murit! răcni Pencroff care nu auzise decit ultimul cuvînt al 
reporterului. 

— Nu, Pencroff,. răspunse Cyrus Smith. Nu! N-a murit, îi simt 
pulsul. Adineauri a gemut. Dar te rog, spre binele copilului tău, 
linişteşte-te. Avem nevoie de mult sînge rece. Nu-ţi pierde 
capul, dragul meu. 

Pencroff tăcu şi lacrimi mari prinseră a-i luneca pe obraji. 
Gedeon Spilett încercă să-şi adune amintirile şi să procedeze cu 
metodă. Fără îndoială, glontele intrat prin piept ieşise prin 
spate. Dar ce străpunsese glontele în drumul lui ? Ce organe 
atinsese ? Nici un chirurg de profesie n-ar fi putut să se 
pronunţe atît de curînd şi cu atît mai puţin reporterul. 

El ştia un singur lucru: trebuia să evite şi să combată inflamaţiile 
locale şi febra ce se puteau ivi de pe urma acestei răni, care i-ar 
fi primejduit viaţa băiatului. Dar cu ce mijloace să împiedice 
inflamarea ? Mai ştia că trebuie să panseze cît mai repede cele 
două răni, fără să mai provoace altă scurgere de sînge, căci şi 
aşa Harbert era foarte slăbit din pricina hemoragiei puternice. 


Reporterul spălă cele două răni cu apă rece. Harbert fu culcat pe 
partea stingă şi trebuia menţinut în această poziţie. 

— Nu trebuie să se mişte, spuse Gédéon Spilett. Se aHă în 
poziţia cea mai bună, pentru ca cele două răni să se poată 
vindeca în voie, şi are nevoie de odihnă desăvirşită. 

— Cum ? Nu-l putem transporta la Casa de Granit ? întrebă 
Pencroff. 

— Nu, Pencroff, 
răspunse reporterul. 
Gedeon Spilett cercetă 
din nou, cu multă 
grijă, starea 
bolnavului. Harbert 
era aşa de palid, încît 
reporterul se îngrijoră. 
— Cyrus, spuse el, eu 
nu sînt medic... şi sînt 
într-o cumpănă 
teribilă. Trebuie să mă 
ajuţi cu sfaturile şi cu 
experienţa dumitale ! 
— Linişteşte-te, dragul 
meu, răspunse 
inginerul, strîngînd 
mîna reporterului. 
Păstrează-ţi sîngele 
rece... Gîndeşte-te la 
un singur lucru: 
trebuie să-l salvăm pe 
Harbert! 

Aceste cuvinte îl 
liniştiră oarecum pe 
Gedeon Spilett care se 
lăsase o clipă copleșit de deznădejde, uitînd de răspunderea « ce-i 
revenea. Se aşeză pe pat. Cyrus Smith rămase în picioare. 
Pencroff îşi rupsese cămaşa şi cu gesturi maşinale pregătea feşi 
pentru bandaje. 

Gedeon Spilett îi explică lui Cyrus Smith că, după părerea lui, 
trebuiau să oprească mai întîi cu orice preţ hemoragia, fără să 
închidă totuşi cele două plăgi şi fără să provoace cicatrizarea lor 


imediată, deoarece glontele străbătuse toracele şi trebuia 
evitată acumularea puroiului în interior. 

Cyrus Smith fiind de aceeaşi părere, hotăriră să panseze ambele 
răni, fără să încerce să le închidă imediat. Din fericire, marginile 
rănilor nu se lipiseră încă şi nu era nevoie de nici o intervenţie. 
Dar ce mijloc aveau ei la îndemnă pentru a combate infecția ? 
Un asemenea mijloc îl pusese chiar natura la îndemina lor: era 
apa rece, leacul cel mai puternic împotriva inflamaţiilor, agentul 
terapeutic cel mai eficace, în cazurile grave, întrebuințat de toţi 
medicii. Apa rece mai avea avantajul că lăsa rana în repaus 
absolut, izolînd-o, în primele zile, de contactul cu aerul. 

Astfel gindiră Gedeon Spilett şi Cyrus Smith şi judecata lor 
sănătoasă îi ajută să procedeze ca cei mai buni chirurgi. Aşezară 
pe rănile bietului Harbert comprese de pînză pe care le stropeau 
într-una cu apă rece. 

Marinarul aprinsese focul în bucătărie şi găsise în casă tot ce le 
trebuia. Plantele medicinale, pe care chiar băiatul le culesese pe 
malurile lacului Grant, slujiră la prepararea unor ceaiuri 
răcoritoare, îndulcite cu zahăr de arțar, pe care bolnavul le 
înghiţi fără să-şi dea seama. Avea temperatură şi toată ziua şi 
noaptea următoare trecură fără ca el să-şi fi venit în fire. Viaţa 
pîlpîia slab în trupul rănitului. 

Dar a doua zi, Cyrus Smith şi tovarăşii săi prinseră oarecare 
nădejde. Harbert îşi veni în fire. Deschise ochii şi îi recunoscu pe 
Cyrus Smith, pe reporter, pe Pencroff. Rosti chiar două, trei 
cuvinte. Nu ştia ce se petrecuse. Îi povestiră totul şi Gédéon 
Spilett îl rugă să stea liniştit, spunîndu-i că viaţa nu-i e în 
prirnejdie şi că rănile i se vor cicatriza în cîteva zile. De allfel, 
Harbert aproape n-avea dureri şi apa rece împiedica inflamarea 
rănilor. Totul decurgea în mod normal, temperatura părea că nu 
se va urca, îndreptăţindu-i să spere că rana atit de gravă nu va 
avea urmări fatale. Pencroff începuse să se liniştească. Se purta 
ca o soră de caritate sau ca o mamă care veghează la căpătiiul 
copilului ei. 

Harbert aţipi din nou, dar somnul lui părea mai liniştit. 

— Mai spuneţi-mi o dată că n-aţi pierdut speranţa, domnule 
Spilett! spuse Pencroff. Mai spuneţi-mi o dată că-l veţi salva pe 
Harbert! 


— Da, îl vom salva ! răspunse reporterul. Rana este gravă, se 
poate chiar să fi străpuns plăminul, dar nu moare omul dintr-un 
plămîn găurit. 

— Să dea dumnezeu ! răspunse Pencroff. Bineînţeles, că în 
douăzeci şi patru de ore de cînd se aflau la stînă, pionierii nu se 
gîndiseră decit la Harbert. Nu fuseseră preocupaţi nici de 
posibilitatea întoarcerii ocnaşilor, nici de măsurile ce trebuiau 
luate pentru viitor. 

Dar în ziua aceea, în timp ce Pencroff veghea la căpătiiul 
bolnavului, Cyrus Smith şi reporterul discutară despre toate 
aceste lucruri. 

Începură prin a cutreiera stîna. Nici o urmă de Ayrton. Să se fi 
lăsat tîrît din nou de foştii lui complici ? Să fi fost surprins de ei 
la stînă ? Să fi luptat şi să fi fost răpus în luptă ? Acesta părea să 
fie adevărul. În clipa în care G&d&on Spilett sărise gardul, el 
zărise pe unul dintre ocnaşii, care, încolţit de Top, o luase la 
fugă spre povirnişul de sud al muntelui Franklin. Era unul dintre 
ticăloşii aflaţi în barca ce se sfărimase de stînci, la gura rîului. 
Găsiseră şi cadavrul celui răpus de pumnalul lui Cyrus Smith şi 
se convinseseră că era tot din banda lui Bob Harvey. 

Stîna nu suferise nici un fel de stricăciune. Porţile erau închise şi 
animalele nu putuseră să fugă spre pădure. Nu găsiră nici o 
urmă de luptă şi nici o stricăciune în casă sau pe afară. Numai 
muniţiile pe care le avusese Ayrton dispăruseră o dată cu el. 

— Nenorocitul, trebuie să fi fost luat pe neaşteptate, spuse 
Cyrus Smith, şi fiindcă nu era un om, care să se lase doborit cu 
una cu două, o fi fost răpus. 

— Da, de asta mă tem şi eu I răspunse reporterul. Ocnaşii 
trebuie să se fi instalat apoi la stînă, unde au găsit de toate, şi 
au rupt-o desigur la fugă atunci cînd ne-au văzut pe noi. Sînt 
sigur că în clipa aceea Ayrton - mort sau viu - nu mai era aici. 
— Va trebui să răscolim pădurea, spuse inginerul, şi să curăţim 
insula de tilharii ăştia. Avea dreptate Pencroff, cînd spunea că 
trebuie ucişi ca fiarele. Nu mai cădeau toate nenorocirile astea 
pe capul nostru ! 

— Da, răspunse reporterul, acum avem tot dreptul să fim fără 
milă ! 

— Totuşi, spuse inginerul, sîntem siliţi să mai aşteptăm ciîtva 
timp şi să rămînem la stînă pînă în clipa în care vom putea 
transporta băiatul fără nici o primejdie la Casa de Granit. 


— Dar Nab ? întrebă reporterul. 

— Nab este în siguranţă. 

— Şi dacă, îngrijorat de lipsa noastră îndelungată, încearcă să 
vină pînă aici ? 

— Nu trebuie să vină ! răspunse repede Cyrus Smith. Au să-l 
omoare pe drum ! 

— Dar e mai mult ca sigur că va încerca să vină! 

— Ce bine ar fi dacă ar funcţiona telegraful ! Am putea să-i dăm 
de veste! Dar acum e cu neputinţă. Şi nici nu putem să-l lăsăm 
aici pe Harbert numai cu Pencroff... Ştii ce ? Mă duc singur la 
Casa de Granit. 

— Nu, nu, Cyrus ! răspunse reporterul. N-ai dreptul să faci 
aceasta. Ticăloşii aceia stau cu siguranţă la pîndă în pădure şi 
dacă pleci vom suferi două nenorociri în loc de una. 

— Dar Nab? repetă inginerul. N-are nici o ştire de la noi de 
douăzeci şi patru de ore. Sînt sigur că va veni! 

— Şi cum nu ştie nici ce s-a întîmplat, răspunse Gedeon Spilett, 
va fi atacat!... 

— Nu există nici un mijloc să-i dăm de veste? 

În timp ce inginerul se gîndea, privirile sale căzură asupra lui 
Top, care se plimba de colo pînă colo, parcă ar fi spus: „Dar ce, 
eu nu sînt aici ?" 

— Top ! strigă Cyrus Smith. 

Animalul alergă în goană spre stăpînul său. 

— Da, Top se va duce, spuse reporterul, care înţelesese totul. 
Top va trece pe unde noi n-am putea trece. El va duce la Casa 
de Granit veşti de la stînă şi ne va aduce ştirile de la Casa de 
Granit! 


— Repede ! răspunse Cyrus Smith. Repede ! Gedeon Spilett 
rupse o filă din carnet şi scrise pe ea următoarele rînduri: 
„Harbert rănit. Ne aflăm la stînă. Fii cu băgare de seamă. Nu 
părăsi Casa de Granit. Sînt ocnaşi prin împrejurimi? Răspunde 
prin Top.” 

Deşi foarte scurt, biletul cuprindea tot ce trebuia să ştie Nab şi 
totodată întreba tot ce doreau să afle pionierii. 

Fu legat de zgarda lui 
Top, aşa ca să se 
vadă. 

— Top ! Top ! 
Căţelul meu ! spuse 
inginerul, mîngiindu-l. 

Nab, Top ! Nab ! Du-te 
! Du-te ! 

Auzind aceste cuvinte, 
Top sări în sus. 
înţelesese tot ce i se 
cerea. Cunoştea bine 
drumul şi putea să-l 
străbată în mai puţin 
de jumătate de ceas, 
alergînd prin ierburi 
sau pe sub marginea 
pădurii, unde nu putea 
fi zărit, trecînd pe 
acolo pe unde nici 
inginerul, nici 
reporterul nu puteau 
să treacă fără a-şi 
pune viaţa în 

d primejdie. 

-— Inginerul deschise 
aparta stînei, arenă „Nab ! Top! Nab!", în timp ce arăta în 
direcţia Casei de Granit. 

Top dădu buzna afară, făcîndu-se nevăzut. 
— Are să ajungă ! spuse reporterul. 

— Da ! şi fără îndoială se va întoarce. 

— Cit o fi ceasul ? întrebă Gedeon Spilett. 
— E zece. 


— Peste un ceas poate fi înapoi. Să aşteptăm. 

Poarta stînei fu închisă din nou. Inginerul şi reporterul intrară în 
casă. Harbert dormea adînc. Pencroff umezea mereu 
compresele. Gedeon Spilett, văzînd că n-are nimic de făcut, 
începu să pregătească ceva de mîncare, supraveghind gardul 
sprijinit de poalele muntelui, de unde putea să se ivească vreun 
duşman. 

Pionierii aşteptau destul de îngrijoraţi întoarcerea lui Top. 
înainte de unsprezece, inginerul şi reporterul se aşezară în dosul 
porţii, ţinîndu-şi carabinele pregătite şi gata să deschidă poarta 
la primul lătrat al cîinelui. Erau siguri că Nab va trimite cîinele 
de îndată ce va citi biletul, 

Aşteptară vreo zece minute, cînd deodată răsună o detunătură, 
urmată de lătrături puternice. 

Inginerul deschise poarta şi, zărind un norişor de fum la o sută 
de paşi în pădure, trase un foc într-acolo. 

In aceeaşi clipă, Top sări înăuntru şi poarta fu repede închisă. 
— Top ! Top ! strigă inginerul, luîndu-i capul frumos între miini. 
De zgardă era legat un bilet şi Cyrus Smith citi cîteva cuvinte, 
scrise cu stîingăcie de Nab: 

„Nu stat pirați în jurul Casei de Granit. Nu mă mişc de aici. Bietul 
Harbert.” 


CAPITOLUL VIII 

Ocnaşii în jurul stînei. Aşezare vremelnică. Tratamentul lui 
Harbert continuă. Primele mulţumiri ale lui Pencroff. Întoarcerea 
în trecut. Viitorul. Ce gîndeşte Cyrus Smith. 


Prin urmare, ocnaşii stăteau încă la pîndă în jurul stînei, hotăriţi 
să-i ucidă unul după altul. Pionierii trebuiau să-i stârpească ca 
pe nişte fiare sălbatice. Se cădea totuşi să procedeze cu multă 
băgare de seamă, căci situaţia era prielnică ocnaşilor; ei vedeau 
fără ca să fie văzuţi, puteau să surprindă pionierii printr-un atac 
brusc, fără ca să poată fi surprinşi la rîndul lor, 

Cyrus Smith potrivi lucrurile în aşa fel, încît să poată locui la 
stîna destul de bine aprovizionată pentru cîtva timp. Casa lui 
Ayrton avea tot ce trebuie şi ocnaşii nu avuseseră timp s-o 
jefuiască. Se părea, după cum socotea reporterul, că lucrurile 
trebuie să se fi întâmplat cam aşa: cei şase ocnaşi debarcaţi pe 
insulă o luaseră de-a lungul litoralului în partea de sud, pînă la 


peninsula Serpentinei. Neaviînd chef să se aventureze în 
pădurile Far-West-ului, urcaseră firul Cascadei, pînă ce 
ajunseseră la poalele muntelui Franklin, unde era şi firesc să-şi 
caute adăpost, şi descoperiseră stîna, pe atunci nelocuită. Se 
instalaseră pesemne acolo, aşteptând momentul potrivit ca să-şi 
îndeplinească planurile lor mişeleşti. Sosirea lui Ayrton îi luase 
pe neaşteptate. Izbutiseră totuşi să pună mîna pe bietul om şi... 
restul se putea ghici uşor. 

Acum, ocnaşii, în număr de cinci, dar bine înarmaţi cutreierau 
pădurea, în care nimeni nu s-ar fi putut aventura fără să se 
expună atacurilor lor prin surprindere, cărora nu li s-ar fi putut 
împotrivi. 

— Să aşteptăm ! Altceva nu e de făcut repeta Cyrus Smith. 
Indată ce Harbert se însănătoşeşte, vom cutreiera toată insula şi 
vom isprăvi cu ocnaşii. Va fi şi acesta unul din scopurile marii 
noastre expediţii, ca şi... 

— „aflarea ocrotitorului nostru misterios, adăugă Gedeon 
Spilett, întregind cuvintele inginerului. Trebuie să recunoşti, 
dragă Cyrus, că de data asta ajutorul lui ne-a lipsit în clipa în 
care am fi avut cea mai mare nevoie de el! 

— Cine ştie! răspunse inginerul. 

— Ce vrei să spui cu asta ? întrebă reporterul. 

— Că încercările noastre încă nu s-au isprăvit, dragă Spilett, şi 
că mă tem că va mai avea prilejul să ne ajute cu atotputernicia 
lui. Dar nu de asta e vorba acum. Viaţa lui Harbert e mai presus 
de orice. 

Aceasta era grija cea mai chinuitoare a pionierilor. Mai trecură 
cîteva zile şi, din fericire, starea băiatului nu se înrăutăţi. Apa 
rece, mereu schimbată, împiedicase inflamarea rănilor şi se 
părea că sulful pe care-l conţinea, deoarece izvora de la poalele 
vulcanului, ajuta la cicatrizarea rănilor. Nu mai supurau atit de 
mult şi, mulţumită îngrijirilor primite, Harbert îşi revenea cu 
încetul, iar temperatura începea să-i scadă. Din păcate însă nu 
mînca mai nimic şi astfel se explica slăbiciunea lui. Ceaiurile 
întăritoare însă nu-i lipseau, iar repausul absolut îi făcea bine. 
Cyrus Smith, Gedeon Spilett şi Pencroff învăţară să-l panseze cu 
multă îndemînare pe tînărul rănit. Toată rufăria locuinţei fusese 
prefăcută înfeşi. Rănile lui Harbert, acoperite cu comprese, nu 
erau legate prea strîns, ca să se poată cicatriza, fără să se 
provoace inflamații. Reporterul făcea pansamentele cu multă 


grijă. El le spunea tovarăşilor săi un lucru cunoscut de toţi 
medicii: că este mai greu să pansezi bine, decit să operezi bine. 
Peste zece zile, Harbert se simţi mult mai bine. începu să 
mănînce cîte ceva. Obrajii îi erau mai puţin palizi şi ochii lui 
blînzi zîmbeau celor care îl îngrijeau. Vorbea şi el cîte puţin, cu 
toate că Pencroff îşi dădea toate silinţele să-l împiedice, 
îndrugîndu-i într-una tot felul de poveşti, care de care mai 
grozave. Harbert îl 
întrebase ce este cu 
Ayrton, mirîndu-se că 
nu-l vede. Îl credea la 
stînă. Dar marinarul, 
dorind să-l cruţe de 
orice supărare, îi 
spuse că Ayrton s-a 
dus la Nab ca să apere 
Casa de Granit. 

— Ei, spunea el, ce 
părere ai acum despre 
pirați ? lată nişte 
indivizi care nu mai au 
dreptul să fie cruţaţi ! 
Şi domnul Smith, care 
voia să-i ia cu binişorul 
! Am să-i iau eu cu 
binişorul, dar cu 
gloanţe, care au să le 
vină de hac! 

— N-au mai dat nici un 
semn de viaţă ? 
întrebă Harbert. 

— Nu, dragul meu, dar 
lasă că-i găsim noi. 
Cînd te vei face bine, vom vedea noi dacă nemernicii Soia, care 
ştiu să lovească pe la spate, îndrăznesc să ne atace din faţă. 

— Sînt încă foarte slab, dragă Pencroff! 

— Lasă că te întăreşti tu, încetul cu încetul ! Crezi că-i mare 
lucru un glonte în piept? O glumă! Am cunoscut eu altele şi mai 
rele şi după cum vezi mă simt destul de bine ! 


Lucrurile păreau să meargă bine şi dacă nu se ivea vreo 
complicaţie, Harbert putea fi socotit vindecat. 

Aşa cum mai procedaseră şi în alte împrejurări, pionierii 
făcuseră apel şi în această împrejurare la logica şi bunul lor simţ 
şi ca întotdeauna izbutiseră să iasă din încurcătură, datorită 
cunoştinţelor lor generale. Ar fi putut însă interveni împrejurări, 
în care toate cunoştinţele lor să nu le fie de nici un folos. Şi erau 
singuri pe insulă ! În sînul marii comunităţi omeneşti, oamenii se 
completează unii pe alţii, se ajută. Cyrus Smith ştia prea bine 
acest lucru şi se întreba uneori dacă nu le mai era dat să 
cunoască şi alte încercări, pe care poate nu vor fi în stare să le 
biruie ! 

De altfel, i se părea că el şi cu tovarăşii săi, pînă atunci atit de 
fericiţi, intraseră într-o perioadă grea. De doi ani şi jumătate, de 
cînd fugiseră din Richmond, totul mersese bine. Natura le 
pusese la îndemînă pe insulă belşug de minerale, plante şi 
animale, iar cunoştinţele lor le fuseseră de mare ajutor, pentru a 
folosi din plin aceste bogății. Bunăstarea coloniei fusese, 
desăviîrşită, nu le lipsea nimic şi, în unele împrejurări grele, o 
forţă necunoscută le venise în ajutor !... Dar totul avea un sfîrșit! 
Cyrus Smith avea simţămiîntul că împrejurările începeau să le fie 
potrivnice. 

Într-adevăr, în apele insulei se ivise un vas de pirați şi, cu toate 
că vasul fusese distrus în chip..miraculos, scăpaseră totuşi şase 
ticăloşi. Nemernicii izbutiseră să se furişeze pe insulă şi cinci 
dintre ei chiar trăiau, fără ca pionierii să-i poată prinde. Ayrton 
fusese cu siguranţă ucis de ocnaşii înarmaţi cu« puşti şi, la 
prima ciocnire dintre pionieri şi bandiți, Harbert căzuse lovit 
aproape mortal de gloanţele lor. Să fi fost oare acestea primele 
lovituri încercate de grupul lor ? lată întrebarea pe care şi-o 
punea inginerul şi pe care o repeta adesea reporterului. Şi 
amiîndurora li se părea că ajutorul necunoscutului, care venise la 
timp de atitea ori, nu se arătase de astă dată. Misteriosul 
personaj, a cărui existenţă era de netăgăduit, părăsise oare 
insula ? Se prăpădise oare şi el ? 

La aceste întrebări, pionierii nu găseau răspuns. Dar Cyrus 
Smith şi tovarăşii săi nu erau oameni care să cadă uşor pradă 
deznădejdii. Dimpotrivă, ei priveau lucrurile în faţă, cercetau 
toate cele ce se iveau, erau pregătiţi pentru orice greutate, 
înfruntau diîrzi şi neclintiţi viitorul şi, dacă vreo nenorocire 


trebuia să-i lovească, aveau s-o întîrnpine ca nişte oameni 
pregătiţi şi care ştiau să lupte. 


CAPITOLUL IX 

Nu sînt ştiri de la Nab. Propunerea lui Pencroff şi a reporterului 
nu e primită. Gedeon Spilett face cîteva incursiuni. O bucăţică 
de stofă. O ştire. Plecare grabnică. Sosirea pe platoul Grande- 
Vue. 


Tînărul bolnav era în convalescenţă şi îi mergea bine. Un singur 
lucru mai doreau: să prindă puteri ca să-l poată transporta la 
Casa de Granit. Oricît de bine orînduită şi aprovizionată era 
locuinţa de la stînă, ea nu avea confortul Casei de Granit. Afară 
de aceasta, nu se simțeau acolo atît de siguri şi trăiau sub 
veşnica ameninţare a unui atac al ocnaşilor. Dincolo, dimpotrivă, 
în mijlocul masivului de piatră, nu aveau de ce să le fie teamă şi 
orice încercare împotriva lor era sortită să dea greş. Aşteptau 
deci cu nerăbdare clipa în care Harbert va putea fi transportat şi 
erau hotăriţi s-o facă, deşi drumul prin pădurea Jacamarului era 
foarte greu. 

N-aveau nici o ştire de la Nab, dar nu erau îngrijoraţi în privinţa 
lui. Curajosul tînăr,. bine ascuns în adîncul Casei de Granit, nu 
putea fi luat prin surprindere. Top nu mai fusese trimis, căci nu 
avea rost să expue credinciosul lor cîine unei Împuşcături, 
lipsindu-i astfel de un ajutor de neînlocuit. 

Aşteptau deci, cu toate că pionierii ar fi dorit să fie cu toţii 
împreună la Casa de Granit. Inginerul îşi dădea seama că 
această despărţire a forţelor lor folosea mult piraţilor. De la 
dispariţia lui Ayrton, ei nu mai erau decit patru pionieri 
împotriva a cinci pirați, căci pe Harbert nu se puteau bizui încă. 
Bietul băiat se necăjea grozav, ştiind cîte încurcături le 
pricinuise. 

La 29 noiembrie, Cyrus Smith, Gedeon Spilett şi Pencroff, 
folosindu-se de un moment cînd Harbert aţipise, se sfătuiră 
asupra felului în care aveau să lupte pe viitor împotriva 
ocnaşilor. 

— Dragii mei, spuse reporterul, după ce vorbiseră de faptul că 
nu puteau intra în legătură cu Nab, cred, ca şi voi, că ate 
aventura în afara stînei înseamnă să primeşti o împuşcătură fără 


să poţi răspunde. Nu sînteţi de părere că singurul lucru potrivit 
ar fi să declarăm război făţiş acestor ticăloşi ? 

— La asta mă gindeam şi eu, răspunse Pencroff. Noi nu sîntem 
oameni care să ne speriem de un glonte şi, în ceea ce mă 
priveşte pe mine, dacă domnul Cyrus îmi dă voie, sînt gata să 
mă reped în pădure. Ce dracu ! Doar n-oi fi mai prejos decit ei ! 
— Ai lupta singur împotriva a cinci bandiți ? întrebă inginerul. 
— M-aş duce şi cu cu Pencroff, spuse reporterul, şi amindoi, bine 
înarmaţi, împreună cu Top... 

— Dragă Spilett şi tu, Pencroff, spuse Cyrus Smith, să privim 
lucrurile în faţă. Dacă ocnaşii s-ar afla într-un loc al insulei 
cunoscut de noi şi dacă ar fi vorba să-i scoatem de acolo, aş 
înţelege un atac direct. Dar mă tem că, dimpotrivă, lucrurile 
stau altfel, încît atacul va porni din partea lor. 

— Ei, domnule Cyrus, strigă Pencroff, gloanţele nu-şi nimeresc 
întotdeauna ţinta. 

— Glontele care l-a lovit pe Harbert şi-a nimerit ţinta, răspunse 
inginerul. De altfel, dacă părăsiţi amîndoi stîna, rămîn singur ca 
s-o apăr. De unde ştiţi că ocnaşii nu vă vorvedea plecînd şi, 
după ce vă vor lăsa să intraţi în pădure, nu se vor folosi de lipsa 
voastră ca să atace stîna, unde vor şti că nu se mai află decît un 
singur om şi un copil rănit ? 

— Aveţi dreptate, domnule Cyrus, răspunse Pencroff, plin de 
mînie neputincioasă, aveţi dreptate. Ei vor face totul pentru a 
pune din nou nuna pe stînă, ştiind-o bine aprovizionată ! Şi 
singur nu le puteţi ţine piept! Ah! Dacă am fi la Casa de Granit ! 
— Dacă am fi la Casa de Granit, răspunse inginerul, situaţia ar fi 
cu totul alta. Acolo nu m-aş teme să-l las pe Harbert cu unul 
singur, din noi, iar ceilalţi trei ar putea cerceta pădurile. Dar din 
păcate sîntem la stînă şi trebuie să rămînem aici pînă în clipa în 
care vom putea s-o părăsim cu toţii împreună. 

Nu aveau ce să răspundă la obiecțiile inginerului: şi cei doi 
înțelegeau acest lucru. 

— Bine-ar fi fost dacă era Ayrton aici ! spuse Gedeon Spilett. 
Bietul om ! Scurtă i-a fost întoarcerea printre oameni ! 

— Mă întreb dacă e mort ?.., zise Pencroff cu glas ciudat, 

— Crezi, Pencroff, că l-au cruțat ticăloşii aceia ? întrebă Gedeon 
Spilett. 

— Desigur, dacă au avut vreun interes să o facă! 


— Ce, îţi închipui că Ayrton, regăsindu'-şi vechii complici, a uitat 
ce ne datorează?... 

— Mai ştii? răspunse marinarul, care nu îndrăznea să meargă 
prea departe pe calea acestor presupuneri. 

— Pencroff, spuse Cyrus Smith, apucîndu-l de braţ, rău ai gîndit 
şi ai să mă miîhneşti mult dacă vei continua să vorbeşti astfel. 
Eu garantez pentru sinceritatea lui Ayrton ! 

— Şi eu, adăugă 
repede reporterul. 

— Da...da!... 
domnule Cyrus... n-am 
dreptate, îi răspunse 
Pencroff, am un gînd 
rău, pe care nimic nu-l 
îndreptăţeşte. Dar ce 
vreţi ? îmi pierd şi eu 
capul. închisoarea 
asta la stînă mă apasă 
şi niciodată n-am fost 
atit de nervos ! 

— Ai răbdare, 
Pencroff, răspunse 
inginerul. Dragă 
Spilett, peste cît timp. 
crezi că Harbert va 
putea fi transportat la 
Casa de Granit ? 

— Asta e greu de 
spus, Cyrus, răspunse 
reporterul, căci o 
imprudenţă ar putea 
avea urmări grave. 
Băiatului îi e din ce în 
ce mai bine şi, dacă peste opt zile se simte în puteri, vom vedea 
| 

O săptămînă ! Aceasta însemna că nu se puteau întoarce la 
Casa de Granit înainte de începutul lunii decembrie. 

De două luni era primăvară. Timpul era frumos şi foarte cald, 
pădurile înfrunziseră şi se apropia vremea recoltelor. La 
întoarcerea pe platou îi aşteptau munci agricole importante, pe 


care numai expediţia ce plănuiseră s-o facă pe insulă avea să le 
întrerupă. 

Faptul că fuseseră nevoiţi să rămînă la stînă le pricinuia mult rău 
pionierilor. Se plecau în faţa necesităţii, dar nu se puteau opri să 
nu fie nerăbdători. 

O dată sau de două ori, reporterul îndrăzni să iasă, ocolind 
ţarcul pe dinafară. Top îl întovărăşea şi Gedeon Spilett, cu 
carabina pregătită, era gata să întîmpine orice atac. 

Nu întîlni pe nimeni şi nu găsi nici o urmă care să-i dea de 
gîndit. Cîinele ar fi vestit orice primejdie şi cum Top nu lătra, 
socotiră ca ocnaşii se aflau în altă parte a insulei. 

Totuşi, în ziua de 27 noiembrie, Gedeon Spilett, care înaintase 
un sfert de milă în pădure, observă că Top simte ceva. Ciinele 
părea neliniştit; el umbla de colo pînă colo, adulmecînd, ca şi 
cînd mirosul i-ar fi vestit un lucru îngrijorător. 

Gedeon Spilett îl urmă, îndemniîndu-l, ţinînd însă carabina la ochi 
şi ascunzîndu-se pe după copaci. Top nu părea să fi simţit 
prezenţa unui om, căci ar fi lătrat mînios. Dar el nu lătra, ci doar 
mîrîia, dovadă că pericolul era încă departe. 

Mai trecură cinci minute. Top căuta şi reporterul îl urma păşind 
cu grijă. Deodată, cîinele se repezi într-un tufiş, aducînd de 
acolo o bucăţică de stofă. 

Era o bucată de stofă murdară şi ruptă dintr-o haină, şi Gedeon 
Spilett o aduse îndată la stînă. 

Aici, pionierii o cercetară şi recunoscură o bucată din vesta lui 
Ayrton, făcută din pisla fabricată de ei. 

— Vezi, Pencroff, îl mustră Cyrus Smith, iată că Ayrton s-a 
apărat. Ocnaşii l-au luat fără voie ! Te mai îndoieşti de cinstea 
lui ? 

— Nu, domnule Cyrus, răspunse marinarul, mi-am schimbat de 
mult părerea ! Dar trebuie să ne gîndim ce înseamnă lucrul 
acesta. 

— Şi anume ? întrebă reporterul. 

— Înseamnă că Ayrton n-a fost omorît la stînă. Că a fost tîrît, 
încă în viaţă, de vreme ce a rezistat S-ar putea să mai trăiască. 
— Poate, într-adevăr! răspunse inginerul gîinditor. 

Exista astfel o slabă nădejde, de care tovarăşii lui Ayrton se 
puteau agăța. 

Într-adevăr se putea crede că, surprins la stînă, Ayrton căzuse 
doborit de un glonte, asemenea lui Harbert. Dar poate că tilharii 


nu-l omoriseră pe loc şi îl tîriseră cu ei în altă parte a insulei, 
unde îl mai ţineau prizonier ? Poate că fusese recunoscut de 
vreunul din foştii săi ciraci din Australia, care nădăjduia să-l mai 
atragă de partea lor, pentru a avea foloase de pe urma acestui 
lucru ? 

Întîmplarea aceasta îi făcea pe locuitorii stînei să spere; acum 
nu li se mai părea cu neputinţă să-l regăsească pe Ayrton. Dacă 
era prizonier, el va face, fără îndoială, totul ca să scape din mîna 
bandliţilor şi lucrul va fi de mare ajutor pionierilor. 

— Oricum, spuse Gedeon Spilett, dacă printr-o întîmplare 
fericită Ayrton izbuteşte să scape, el se va duce direct la Casa 
de Granit, căci el nu ştie ce s-a petrecut cu Harbert şi prin 
urmare nu ştie că sîntem închişi în stînă. 

— Ah ! Ce n-aş da să fie acum la Casa de Granit, strigă Pencroff, 
şi să fim şi noi toţi acolo E adevărat că ticăloşii nu pot face nimic 
împotriva locuinţei noastre, dar pot devasta platoul, recolta şi 
curtea noastră de păsări. 

Pencroff devenise un adevărat fermier, legat de recolta lui. Dar 
mai nerăbdător decit toţi era Harbert, care ştia cît de necesară 
era prezenţa pionierilor la Casa de Granit. Şi totuşi, din pricina 
lui stăteau cu toţii la stînă ! El era stăpinit de un singur gînd: să 
părăsească stîna, s-o părăsească oricum Socotea că va fi în 
stare să suporte drumul pînă la Casa de Granit. îi asigura că se 
va întrema mult mai repede în camera sa, bucurîndu-se de 
frumoasa privelişte a mării şi de aerul înviorător. 

De mai multe ori stărui pe lingă Gedeon Spilett să pornească, 
dar reporterul se temea că rănile lui Harbert, doar în parte 
vindecate, să nu se deschidă pe drum. De aceea, nu încuviinţa 
încă transportarea. 

Se petrecu totuşi un lucru, care-l făcu pe Cyrus Smith şi pe cei 
doi prieteni ai săi să dea ascultare rugăminţilor băiatului. Nu 
ştiau însă cîtă durere şi cîte remuşcări avea să-i coste hotărîrea 
asta ! 

Era în ziua de 29 noiembrie. Pe la ora şapte dimineaţa, pionierii 
stăteau de vorbă în camera lui Harbert, cînd îl auziră pe Top 
lătrînd zgomotos. 

Cyrus Smith, Gedeon Spilett şi Pencroff puseră mîna pe puştile 
lor, totdeauna încărcate şi ieşiră din casă. 

Top alergă pînă la gard, sărind şi lătrînd. Nu părea să latre de 
supărare, ci de bucurie. Venea cineva ! Da! 


Nu poate fi un duşman. Poate Nab ? Sau Ayrton ?... 

In clipa aceea, cineva sări gardul, căzînd la picioarele lor. 

Era Jup, domnul Jup în persoană, pe care Top îl primi cu multă 
prietenie. 

— Jup ! strigă Pencroff. 

— Să ştiţi că ni l-a trimis Nab ! spuse reporterul, 

— O fi avînd un bilet la el, răspunse inginerul. 

Pencroff se repezi la maimuţoi. Dacă Nab dorea să le vestească 
ceva deosebit, el nu putea găsi un sol mai iute şi mai sigur, care 
să treacă pe unde nici Top n-ar fi putut să se furişeze. 

Cyrus Smith nu se înşelase. De gitul lui Jup atîrna un săculeţ şi în 
săculeţ era un bileţel scris de mîna lui Nab. 

Cît de mare fu durerea lui Cyrus Smith şi a tovarăşilor săi, cînd 
citiră următoarele cuvinte: 

„Vineri, ora şase dimineaţa. Platoul cotropit de ocnaşi! Nab”. 

Se uitau unul la altul fără să scoată o vorbă. Intrară apoi în casă. 
Ce era de făcut ? Ocnaşii pe platoul Grande-Vue însemna 
prăpăd, jaf, distrugere! 

Cînd inginerul, reporterul şi marinarul intrară în casă, Harbert 
înţelese după feţele lor că situaţia se înrăutăţise, şi cînd îl văzu 
şi pe Jup, nu se mai îndoi că o nenorocire ameninţa Casa de 
Granit. 

— Domnule Cyrus, spuse el, vreau să plec. Pot să suport drumul. 
Vreau să plec. 

Gedeon Spilett se apropie de Harbert, îl. privi cu atenţie, apoi 
hotărî: 

— Plecăm ! 

Hotărîră să-l transporte pe o targa sau cu căruţa, în care vor 
aşeza o saltea şi pe. care o vor conduce cu cea mai mare 
băgare de seamă, pentru a nu zdruncina prea tare băiatul. 
Targa l-ar fi zdruncinat mai puţin, fireşte, dar era nevoie de doi 
inşi care s-o poarte, ceea ce însemna doi puşcaşi mai puţin, în 
cazul cînd ar fi fost atacați pe drum. 

Căruţa fu trasă în faţa casei. Pencroff înhamă un onaggas, iar 
Cyrus Smith şi reporterul îl ridicară pe Harbert cu saltea cu tot şi 
-| aşezară în fundul căruţei, între loitre. Vremea era frumoasă, şi 
razele strălucitoare ale soarelui se strecurau printre crengi. 


— Armele sînt 
pregătite ? întrebă 
Cyrus Smith. 
Erau pregătite. 
Inginerul şi Pencroff, 
înarmaţi fiecare cu o 
puşcă, iar Gedeon 
Spilett cu o carabină 
erau gata de drum. 
— Cum te simţi, 
Harbert ?, întrebă 
inginerul. 
— Fiţi liniştit, 
domnule Cyrus, 
răspunse băiatul, n- 
am să mor eu pe 
drum. 
Se vedea că bietul 
copil se străduia din 
răsputeri să facă faţă 
situaţiei şi că printr-o 
încordare grozavă 
căuta să-şi adune 
puterile sleite. 

esti j Inima inginerului se 
strînse. Nu-i venea să pornească. Ştia îr însă că lucrul acesta l-ar fi 
deznădăjduit, l-ar fi omorît poate pe Harbert. 
— Să pornim ! spuse Cyrus Smith. Deschiseră poarta arcului. 
Jup şi Top, care ştiau cînd trebuie să tacă, ieşiră cei dintii; urmă 
apoi căruţa, după care poarta fu închisă şi onaggasul, mînat de 
Pencroff, porni încet la drum. 
Ar fi fost desigur mai potrivit să apuce o altă cale decit aceea 
care ducea de-a dreptul de la stînă la Casa de Granit, dar căruţa 
ar fi înaintat cu greu prin pădure. Se văzură deci siliţi să urmeze 
calea bătută, deşi se putea s-o fi descoperit şi ocnaşii. 
Cyrus Smith şi Gedeon Spilett umblau de o parte şi de alta a 
căruţei, gata să respingă orice atac, cu toate că erau siguri că 
ocnaşii nu părăsiseră încă platoul Grande-Vue. Biletul lui Nab 
fusese, fără îndoială, scris şi trimis de îndată ce apăruseră 
tilharii. Ori pe acest bilet scria ora şase dimineaţa şi sprintena 


maimuţă, obişnuită să vină la stină, străbătuse cele cinci mile în 
trei sferturi de oră. De aceea, în momentul de faţă, pionierii 
socoteau că drumul era sigur, aşteptindu-se la un atac doar în 
jurul Casei de Granit. 

Cu toate acestea, înaintau cu băgare de seamă. Top şi Jup, care 
era înarmat cu un ciomag, alergau mereu înainte sau cercetau 
pădurea de o parte şi alta a drumului, fără să vestească vreo 
primejdie. 

Căruţa, mînată de Pencroff, înainta încet, şi o oră mai tirziu, 
adică pe la opt şi jumătate, făcuseră patru mile din cinci, fără să 
fi fost tulburaţi de nimeni. 

Drumul era pustiu, pustie şi pădurea Jacamarului, cuprinsă între 
lac şi rîul Mercy. Desişurile păreau la fel de pustii, ca şi în ziua în 
care pionierii puseseră piciorul pe insulă. 

Se apropiau de platou. Mai aveau o milă pînă la podeţul de pe 
pîrîul Glicemiei, pe care Cyrus Smith era sigur că îl vor găsi 
lăsat, deoarece, pe oriunde ar fi pătruns ocnaşii, ei trebuiau să fi 
coborit podul pentru a-şi asigura retragerea. 

În sfîrşit zăriră marea printre ultimii copaci. Căruţa înainta însă 
încet şi nici unul din apărătorii ei nu putea s-o părăsească. 
Deodată, Pencroff opri onaggasul, strigînd cu o voce 
îngrozitoare: 

— Ah, nemernicii! Şi cu mîna arătă un fum gros, ce se ridica 
deasupra morii, a grajdurilor şi a coteţelor. 

În mijlocul vîlvătăilor alerga de colo-colo un om. Era Nab. 
Tovarăşii săi scoaseră un strigăt. Nab îl auzi şi se repezi spre ei. 
Ocnaşii părăsiseră de vreo jumătate de oră platoul, pe care îl 
devastaseră ! 

— Şi Harbert ? strigă Nab. 

Gedeon Spilett întoarse capul spre căruţă. 

Harbert leşinase. 


CAPITOLUL X 

Harbert e transportat la Casa de Granit. Nab povesteşte ce s-a 
întîmplat. Cyrus Smith se duce pe platou. Praf şi pulbere. 
Neputincioşi în faţa bolii. Coaja de salcie. Friguri grele. Top latră 
din nou. 


Pionierii uitară pentru o clipă primejdia ce ameninţa Casa de 
Granit, ruinele de pe platou şi chiar ocnaşii. Oare drumul îl 


slăbise pe Harbert sau 
îi pricinuise leziuni 
interioare? Reporterul 
nu ştia ce să creadă. 
Pionierii erau cu toţii 
pradă deznădejdii. 
Căruţa fu trasă la cotul 
rîului. Făcură apoi o 
targa din cîteva crengi 
şi aşezară pe ele 
salteaua pe care 
zăcea băiatul leşinat. 
Peste zece minute, 
Cyrus Smith, Gedeon 
Spilett şi Pencroff erau 
la poalele falezei, 
lăsîndu-l pe Nab să 
ducă pe platou căruţa. 
Porniră ascensorul şi 
în curînd Harbert era 
ia întins pe patul lui din 
Casa de Granit. 
Îngrijirile tovarăşilor 
săi îl făcură să-şi 

SE i Amfi “revină. Zîmbi, 
revăzîndu-se în ca în stare să şoptească 
cîteva cuvinte, atit era de slăbit, 
Gedeon Spilett îi cercetă rănile. Se temea să nu se fi redeschis, 
fiindcă ştia că nu erau încă bine vindecate. Dar nu era aşa. 
Atunci, cărui fapt se datora leşinul lui Harbert ? De ce se simţea 
rău băiatul ? 
Tînărul fu cuprins de un somn zbuciumat şi Pencroff cu 
reporterul rămaseră lîngă patul său. 
Între timp, Cyrus Smith îi povesti lui Nab cele petrecute la stînă, 
iar Nab îi istorisi ce se întimplase pe platoul Grande-Vue. 
Abia cu o noapte înainte se arătaseră ocnaşii la marginea 
pădurii, în apropierea piîriului Glicerinei. Nab, care stătea la 
pîndă lîngă coteţe, trăsese numaidecit asupra unuia dintre 
pirați, care se pregătea să treacă apa. Noaptea fiind 
întunecoasă, el nu-şi dăduse seama dacă glontele îşi atinsese 


HER 


ţinta. Oricum, aceasta nu fusese de ajuns şi banda nu bătuse în 
retragere. Nab se întorsese repede la Casa de Granit, unde cel 
puţin se afla în siguranţă. 

Nu ştia însă ce să facă. Cum să împiedice devastarea platoului ? 
Prin ce mijloc să dea de veste tovarăşilor săi ? De altfel nu ştia 
nici ce făceau cei de la stînă. 

Cyrus Smith şi tovarăşii săi plecaseră în ziua de 11 noiembrie şi 
acum erau în 29. De nouăsprezece zile Nab n-avusese alte ştiri, 
decit acelea aduse de Top; ştiri foarte rele: Ayrton dispărut, 
Harbert grav rănit, inginerul, reporterul şi marinarul siliţi să stea 
închişi la stînă ! 

„Ce e de făcut ?” se întreba bietul Nab. Ştia că pentru fiinţa lui 
n-aveau de ce se teme, căci ocnaşii nu puteau să-l ajungă în 
Casa de Granit. Dar ce se va întâmpla cu lucrurile, plantațiile — 
toată munca lor ameninţată de pirați ? Trebuia neapărat să-l 
întrebe pe Cyrus Smith ce era de făcut sau să-i vestească cel 
puţin primejdia ce ameninţa platoul. 

Nab se gîndi atunci să-l trimită pe Jup cu un bilet. Ştia că 
urangutanul era deosebit de inteligent. Jup înţelegea cuvintul 
„stînă”, care fusese rostit de multe ori în faţa lui şi îşi aminti că 
foarte adesea maimuţoiul condusese căruţa într-acolo împreună 
cu Pencroff. Vremea era potrivită, căci nu se luminase încă de 
ziuă. Nab era sigur că maimuța va şti să treacă fără să fie 
simțită prin pădure şi de altfel, chiar dacă ar vedea-o ocnaşii, ar 
lua-o drept unul din locuitorii pădurii. 

Nab nu mai stătu la îndoială. Scrise biletul şi-l legă de gitul lui 
Jup; duse maimuța pînă la uşa Casei de Granit, desfăşură pînă la 
pămînt o frînghie lungă şi apoi repetă de mai multe ori: 

— Jup ! Jup ! Stînă ! 

Animalul înţelese, apucă frînghia şi, lunecînd repede pînă jos, se 
făcu nevăzut în beznă, fără ca ocnaşii să-l fi zărit. 

— Bine-ai făcut, Nab, spuse Cyrus Smith, dar dacă nu ne 
vesteai, făceai poate şi mai bine ! 

Vorbind astfel, Cyrus Smith se gîndea la Harbert, a cărui stare 
părea să se fi înrăutățit foarte mult de pe urma călătoriei. 

Nab îşi isprăvi istorisirea. Ocnaşii nu se arătară pe plajă. 
Necunoscînd numărul locuitorilor de pe insulă, socoteau Casa de 
Granit bine apărată. Ei îşi aminteau numeroasele Împuşcături 
ce-i întîmpinaseră în clipa debarcării, din diferitele puncte ale 
stîncilor şi, fără îndoială, nu vrură să se expună. Platoul Grande- 


Vue era însă deschis şi apărat de bătaia focurilor Casei de 
Granit. Acolo ocnaşii dădură frîu liber pornirii lor prădalnice, 
distrugînd şi dînd foc din simpla plăcere de a face rău. 
Dispăruseră cu o jumătate de ceas înainte de sosirea pionierilor, 
pe care îi socoteau încă retrași la stînă. 

Văziînd cele ce se petreceau, Nab se repezise afară din adăpost, 
se urcase pe platou şi, fără să se mai gîndească la primejdie, 
încercase să stingă focul ce mistuia coteţele. Luptase zadarnic 
împotriva flăcărilor, pînă în clipa în care căruţa pionierilor 
apăruse la marginea pădurii. 

Acestea erau nenorocirile ce se abătuseră asupra Casei de 
Granit. Ocnaşii dovediră astfel că sînt un pericol permanent 
pentru locuitorii insulei Lincoln, care pînă atunci trăiseră liniştiţi, 
dar care acum se puteau aştepta la nenorociri şi mai mari! 
Gedeon Spilett rămase împreună cu Pencroff la Casa de Granit, 
ca să-l îngrijească pe Harbert, iar Cyrus Smith, întovărăşit de 
Nab, porni să cerceteze stricăciunile făcute. 

Din fericire, ocnaşii nu se apropiaseră de Casa de Granit, căci 
altfel atelierele Căminului n-ar fi scăpat neatinse. 

Ar fi fost totuşi mai uşor de înlocuit decît ruinele rămase pe 
platoul Grande-Vue. 

Cyrus Smith şi Nab se îndreptară spre rîul Mercy şi o luară de-a 
lungul malului stîng, fără să întâlnească nici o urmă care să 
trădeze trecerea ocnaşilor pe acolo, nici dincolo de rîu, nici în 
pădure, unde nu se vedea nimic ce-ar fi putut da de bănuit. 

Ar fi fost tot atit de posibil ca ocnaşii să fi fugit cînd i-au văzut 
întorcîndu-se la Casa de Granit sau să se fi înfundat în pădurea 
Jacamarului, după devastarea platoului, fără să ştie nimic de 
întoarcerea pionierilor. 

Dacă prima presupunere era cea bună, inginerul era sigur că 
nemernicii se vor întoarce la stîna lipsită de apărare, unde ştiau 
că vor găsi rezerve preţioase pentru ei. 

Dacă a doua presupunere era cea adevărată, atunci se putea ca 
ei să se fi întors în ascunzişul lor, aşteptând prilejul să reînceapă 
atacul. 

Bine ar fi fost să li se taie aceste căi, dar orice măsură împotriva 
lor era legată de starea lui Harbert. Pentru a porni împotriva 
ocnaşilor, Cyrus Smith avea nevoie de toate forţele, ori în clipa 
de faţă nimeni nu putea părăsi Casa de Granit. 


Inginerul şi Nab ajunseră pe platou. îi întîmpină o privelişte 
jalnică. Lanuri călcate în picioare, spice coapte zăcînd la pămînt, 
celelalte plantaţii răscolite şi grădina de zarzavat în întregime 
răvăşită. Din fericire, la Casa de Granit se găsea o rezervă de 
seminţe, cu ajutorul căreia puteau face faţă stricăciunilor. 

Focul mistuise moara, coteţele şi grajdul. Cîteva animale 
speriate rătăceau pe platou, iar păsările, care în timpul 
incendiului se refugiaseră pe apele lacului, se întorceau la 
locurile lor, bălăcindu-se pe maluri. Toată munca trebuia luată 
de la început. 

Cyrus Smith nu scotea nici o vorbă, dar faţa lui, mai palidă ca de 
obicei, trăda miînia grozavă pe care se străduia s-o stăpiînească. 
Mai aruncă o privire asupra lanurilor răvăşite şi asupra 
dărîimăturilor şi apoi se întoarse la Casa de Granit. 

Veniră zile grele pentru pionieri, cele mai triste din cîte 
petrecuseră pe insulă. Harbert slăbea din ce în ce. Se părea că 
asupra băiatului se abătuse o boală mai grea, urmare a marii 
tulburări prin care trecuse organismul său. Gedeon Spilett 
prevedea o înrăutăţire a stării bolnavului, pe care ştia că n-o va 
putea combate. 

Într-adevăr, Harbert era cuprins de un fel de toropeală şi din 
cînd în cînd începea să aiureze. Singurele medicamente pe care 
le aveau la îndemiînă pionierii, ceaiurile răcoritoare, se dovediră 
neputincioase. Febra nu se urcase prea tare, dar în curînd 
începu parcă să revină în accese regulate. 

Aceste accese începură în ziua de 6 decembrie. Degetele, nasul 
şi urechile băiatului erau foarte palide. Fu cuprins de fiori şi 
tremurături, pulsul îi era slab şi neregulat, pielea uscată şi era 
chinuit de o sete grozavă. Urmă apoi un răstimp de febră. Pielea 
i se înroşi, pulsul se acceleră, apoi fu scăldat de sudori şi 
temperatura scăzu. Accesul ţinuse cinci ore. 

Gedeon Spilett nu se mişcase o clipă de lîngă Harbert. 
Reporterul îşi dădu seama că băiatul suferea de o febră 
intermitentă, care trebuia curmată cît mai era vreme. 

— Ne trebuiesc medicamente, ca să luptăm împotriva febrei, îi 
spuse Gedeon Spilett lui Cyrus Smith, 

— Medicamente!... răspunse inginerul. N-avem nici chinină, nici 
sulfat de chinină. 

— Ştiu, spuse Gedeon Spilett, dar pe marginea lacului cresc 
sălcii şi scoarţa lor înlocuieşte citeodată chinina. 


— Să încercăm, fără să pierdem o clipă! spuse Cyrus Smith. 
Scoarța de salcie trecea drept un înlocuitor al chininei şi se 
gîndeau s-o folosească aşa cum o aveau la îndemînă, căci nu 
puteau extrage substanţa medicamentoasă care se presupunea 
că ar conţine-o. Inginerul se repezi chiar el să taie cîteva bucăţi 
de scoarță de pe o salcie neagră, pe care le aduse la Casa de 
Granit. Prefăcură coaja în pulbere şi îi dădură lui Harbert o 
parte, chiar în aceeaşi seară. 

Noaptea trecu fără să aducă vreo înrăutăţire a boalei. Harbert 
mai aiura cîteodată, totuşi nu se iviră accese în timpul nopţii şi 
nici în cursul zilei următoare. 

Pencroff se mai linişti puţin. Gedeon Spilett nu spunea nimic. 
Cuprins de îngrijorare, reporterul aştepta ziua următoare, 
temîndu-se ca Harbert să nu aibă o febră terță, în care caz 
accesul următor trebuia să se ivească a doua zi. 

Între timp, în momentele cînd îl lăsa febra, Harbert era frînt, cu 
capul greu şi ameţit. Apăru şi alt semn care îl sperie pe reporter: 
ficatul băiatului începuse să se congestioneze şi în curînd un 
delir intens arătă că şi creierul era aprins de boală. 

Gedeon Spilett, îngrozit în faţa acestor complicaţii, îl trase pe 
inginer la o parte. 

— E o febră pernicioasă ! spuse el. 

— Febră pernicioasă ! strigă Cyrus Smith. Te înşeli, Spilett. O 
febră pernicioasă nu apare din senin. Trebuie ca mai întîi să fi 
prins undeva germenul bolii ! 

— Nu mă înşel, răspunse reporterul. Harbert o fi prins boala asta 
în mlaştină. Primul acces a trecut. Dacă se iveşte al doilea, şi 
dacă nu izbutim să-l împiedicăm nici pe al treilea... băiatul e 
pierdut ! 

— Dar scoarţa de salcie ?... 

— Nu ajută, răspunse reporterul, şi al treilea acces de febră 
pernicioasă este întotdeauna mortal, dacă nu este combătut cu 
chinină. 

Din fericire, Pencroff nu auzise nimic, altfel ar fi înnebunit de 
durere. 

Inginerul şi reporterul trăiră clipe de grea îngrijorare atit în ziua, 
cît şi în noaptea următoare. 

Pe la mijlocul zilei următoare se ivi al doilea acces. Criza fu 
îngrozitoare şi sărmanul Harbert se simţea pierdut ! Intindea 
braţele spre Cyrus Smith, spre Spilett, spre Pencroff ! Nu voia să 


moară !... Suferinţa băiatului era sfişietoare. Pionierii se văzură 
nevoiţi să-l scoată pe Pencroff din încăpere. 

Accesul ţinu cinci ore şi pionierii îşi dădură seama că Harbert nu 
va fi în stare să mai suporte un altul. 

Noaptea fu îngrozitoare. în delirul său, Harbert spunea lucruri 
care fringeau inimile tovarăşilor săi. Rostea vorbe fără şir, se 
lupta cu ocnaşii, îl striga pe Ayrton ! Implora ajutorul fiinţei 
misterioase, protectorul lor necunoscut, dispărut acum, a cărui 
imagine îl mai obseda... Cădea apoi într-o stare de inconștientă 
care-l dobora: de cîteva ori, lui Gedeon Spilett i se păru că 
băiatul murise ! 

A doua zi, 8 decembrie, leşinurile se ţinură lanţ. Cu mîinile 
uscate, Harbert se încleşta de pat. îi dădură din nou citeva doze 
de scoarță de salcie pulverizată, dar reporterul pierduse orice 
nădejde. 

— Dacă pînă miine dimineaţă nu-i dăm un medicament mai 
puternic, spuse reporterul, Harbert e pierdut! 

Sosi şi noaptea, după cît se părea ultima noapte a copilului bun, 
curajos, inteligent, atît de matur pentru vîrsta lui, pe care toţi îl 
iubeau. Singurul leac împotriva groaznicei boli, singurul care 
putea s-o învingă, nu se găsea pe insula Lincoln ! 

In timpul nopţii, Harbert aiura din ce în ce mai des. Ficatul se 
congestionase în mod înspăimîntător, creierul era şi el atins şi 
băiatul nu mai recunoştea pe nimeni. 

Nu credeau s-o mai ducă pînă a doua zi, pînă la al treilea acces, 
care trebuia să-l ucidă. Băiatul părea sfîrşit şi în intervalul dintre 
crize părea lipsit de simţiri. 

Pe la orele trei dimineaţă, Harbert scoase un țipăt îngrozitor, 
părînd să se zbată în ghearele morţii. Nab, care se afla lîngă el, 
fugi înspăimîntat în camera alăturată, unde vegheau tovarăşii 
săi ! 

Şi tocmai în acel moment, Top începu să latre într-un fel 
straniu... 

Se repeziră cu toţii în cameră şi izbutiră să oprească băiatul, 
care voia să sară din pat; luîndu-i mîna, lui Gedeon Spilett i se 
păru că pulsul se întăreşte puţin... 

Era ora cinci dimineaţa. Razele soarelui începeau să pătrundă în 
camerele Casei de Granit. Prevesteau o zi luminoasă, ultima zi a 
bietului Harbert 

O rază alunecă şi pe masa de lîngă pat. 


Pencroff scoase un țipăt şi arătă un obiect aşezat pe masă... 
Era o cutie mică, lunguiaţă, pe capacul căreia scria: 


Sulfat de chinină 


CAPITOLUL XI 

Mister. Convalescenţa lui Harbert. Colţuri încă necunoscute ale 
insulei. Pregătiri de plecare. Prima zi. Noaptea. A doua zi. 
Perechea de casoari. Urme de paşi în pădure. Pe promontoriul 
Reptilei. 


Gedeon Spilett deschise cutioara. Ea conţinea vreo două sute de 
mici buline albe, din care duse cîteva la gură. Amărăciunea lor îi 
înlătură orice şovăială, ţinea în mînă o cutie plină cu buline 
preţioase de chinină, cel mai bun leac împotriva acceselor 
periodice de friguri. 

Trebuiau să-i administreze lui Harbert, fără întirziere, 
medicamentul. Mai tîrziu vor afla ei cum ajunsese chinina acolo. 
— Daţi-mi repede cafea, ceru Gedeon Spilett. Peste cîteva 
minute Nab aducea o ceaşcă aburindă. Gedeon Spilett amestecă 
vreo zece grame de chinină în lichid şi izbuti să-l facă pe Harbert 
să înghită amestecul. 

Era şi timpul, căci al treilea acces se putea ivi oricînd. 

Accesul însă nu avea să se mai ivească niciodată! 


Speranţa înflorea din nou în sufletele tuturor. Puterea 
misterioasă apăruse din nou, într-o clipă de grea cumpănă, cînd 
nu se mai aşteptau la ajutorul ei !... 

Peste cîteva ore, Harbert dormea liniştit şi pionierii putură 
discuta întîmplarea. Intervenţia necunoscutului era mai limpede 
ca oricînd. Dar cum pătrunsese el în timpul nopţii pînă în Casa 
de Granit? Lucrul era cu totul de neînțeles, după cum de 
neînțeles era întreaga 
purtare a „spiritului 
ocrotitor" al insulei. 

În tot timpul zilei, 
Harbert primi din trei 
în trei ore cite o doză 
de sulfat de chinină. 

A doua zi, băiatul se şi 
simţea ceva mai bine. 
Fără îndoială, nu era 
vindecat, căci febrele 
intermitente sînt 
supuse revenirilor, dar 
acum pionierii aveau 
cu ce să-l îngrijească, 
aveau la îndemiînă 
medicamentul care le 
trebuia ! Şi desigur că 
şi acel care-l adusese 
nu se afla departe ! 
Inimile tuturor erau 
pline de speranţă. 

Şi oamenii nu se 
înşelau. Zece zile mai 
tîrziu, la 20 
decembrie, Harbert à - 
intră în convalescenţă. Era aouri foarte slab şi ținut la un 
regim sever, dar accesele nu mai apărură. De altfel, băiatul 
respecta cu sfinţenie tot ce i se spunea, dorind din tot sufletul 
să se facă bine. 

Pencroff arăta şi el ca un om scăpat de la moarte. Era nebun de 
fericire, aiura parcă, iar pe Gedeon Spilett nu-l mai numea decit 
doctorul Spilett. 


Nu le mai rămînea decit să dea de adevăratul medic. 

— Las’ că-l găsim noi repeta marinarul. 

Un lucru era sigur oricare ar fi fost omul, trebuia să se aştepte 
ca Pencroff să-l stringă în braţe cu putere, ca un adevărat 
marinar. 

O dată cu luna decembrie, luă sfîrşit şi anul 1867, an plin de 
grele încercări pentru locuitorii insulei Lincoln. Anul 1868 începu 
cu o vreme minunată şi cu nişte călduri tropicale, pe care, din 
fericire, briza mării mai izbutea să le domolească. Harbert 
prindea noi puteri şi de pe patul lui, aşezat la fereastră, trăgea 
în plămiîni aerul sănătos încărcat cu sare, care îi dădea sănătate. 
începuse să măniînce, şi Nab îi pregătea nişte mîncăruri 
minunate, uşoare şi gustoase. 

— Mai, mai să-mi pară rău că n-am tras să mor, spunea 
Pencroff. 

În tot timpul acesta, ocnaşii nu se mai arătaseră prin jurul Casei 
de Granit. De la Ayrton n-aveau nici o ştire. Totuşi, inginerul şi 
Harbert mai trăgeau nădejdea să-l regăsească într-o zi, deşi 
tovarăşii lor nu se mai îndoiau de moartea lui. îşi dădeau însă cu 
toţii seama că nu puteau trăi în asemenea nesiguranţă şi erau 
hotăriţi să înfăptuiască expediţia lor, de îndată ce băiatul se va 
simţi bine. Trebuiau totuşi să mai aştepte o lună cel puţin, căci 
aveau nevoie de toate forţele coloniei, pentru a putea dobori pe 
ocnaşi. 

Lui Harbert îi mergea din ce în ce mai bine. Congestia ficatului 
dispăruse şi rănile lui puteau fi socotite pe de-a-ntregul 
vindecate. 


În cursul lunii ianuarie munciră mult pe platoul Grande-Vue, 
dorind să mai salveze din rămăşiţele recoltei de grîu şi legume, 
pe care voiau să le folosească drept seminţe pentru recolta 
viitoare. Cît despre refacerea coteţelor, a morii şi grajdurilor, 
Cyrus Smith socoti că era mai bine să mai aştepte. în timp ce 
tovarăşii lui şi el vor fi departe, ocnaşii erau în stare să viziteze 
din nou platoul şi, după obiceiul lor, să prade şi să incendieze iar 
totul. De aceea, aveau 
de gînd să înceapă 
aceste lucrări după 
curățirea insulei de 
răufăcători. 

Pe la mijlocul lunii 
ianuarie, tînărul 
convalescent începu 
să se scoale din pat 
cîteva ore pe zi. 
Puterile îi creşteau 
văzînd cu ochii, ajutat 
fiind de natura lui 
robustă. Harbert 
împlinise optsprezece 
ani. Era înalt şi 
făgăduia să devină un 
bărbat frumos şi 
vînjos. începînd de 
atunci, merse cu paşi 
repezi spre 
însănătoşire, sub 
supravegherea atentă 
şi îngrijirea severă a 
„doctorului Spilett”. 
Către sfîrşitul lunii 
ianuarie, Harbert cutreiera platoul Grande-Vue şi Sia Câteva 
băi de mare, făcute în tovărăşia lui Pencroff şi a lui Nab, îi 
grăbiră întremarea. Cyrus Smith socoti că venise timpul să 
hotărască ziua plecării. Aleseră data de 15 februarie. Nopțile 
foarte înstelate ale anotimpului aveau să le uşureze cercetările 
pe întreg cuprinsul insulei. 


Începură pregătirile destul de importante pentru această 
călătorie. Pionierii juraseră să nu se mai întoarcă la Casa de 
Granit înainte de a fi omorit pe ocnaşi şi a-l fi regăsit pe Ayrton, 
dacă mai trăia. Pe de altă parte, erau hotăriţi să descopere 
ascunzătoarea necunoscutului, care veghea cu atita grijă asupra 
lor. 

Pionierii noştri cunoşteau bine toată coasta răsăriteană a insulei, 
de la capul Ghearei pînă la capul Mandibulelor, mlaştina 
Tadornelor, împrejurimile lacului Grant, pădurea Jacamarului, 
între cursul rîuiui Mercy şi al Piriului Roşu, după cum cunoşteau 
şi o parte din povirnişurile de la poalele muntelui Franklin, unde 
îşi aşezaseră stîna. 

Ei mai cercetaseră, dar nu îndeajuns, litoralul golfului 
Washington, de la capul Ghearei pînă la promontoriul Reptilei, 
mlaştinile şi regiunea împădurită din vest, precum şi nesfirşitele 
dune, care se terminau la botul căscat al golfului Rechinului. 
Pionierii nu cercetaseră însă de loc pădurile întinse care 
acopereau peninsula Serpentină, ţărmul drept al riuiui Mercy, 
ţărmul stîng al rîului Cascadei, văile şi povîrnişurile întortochiate 
de la estul, nordul şi sudul muntelui Franklin, unde existau 
desigur multe ascunzişuri adînci. Erau deci cîteva mii de acri de 
teren, care trebuiau cercetate. 

Hotărîră să înceapă cu Far-West-ul în aşa fel, încît să cuprindă 
tot ţărmul drept al rîuiui Mercy. Poate că ar fi fost mai nimerit să 
se îndrepte mai întîi spre stînă, unde se temeau că se 
instalaseră din nou ocnaşii, fie ca să se adăpostească acolo, fie 
ca să prade. Se putea însă.întîmpla ca să ajungă acolo prea 
tîrziu, şi să găsească totul devastat. lar dacă piraţii aveau de 
gînd să stea ascunşi, era timp oricînd să-i prindă, chiar în birlog. 
Pionierii hotărîră deci, după ce se sfătuiseră, să se îndrepte spre 
promontoriul Reptilei, mergînd prin pădure. Aveau de gînd să-şi 
deschidă drum cu toporul, croind astfel primul traseu al şoselei, 
care avea să lege Casa de Granit cu extremitatea peninsulei, pe 
o lungime de 16-17 mile. 

Căruţa era în bună stare. Onaggaşii, bine odihniţi, puteau să 
umble mult. Încărcară căruţa cu alimente, îmbrăcăminte, vase 
de bucătărie, unelte de tot felul, precum şi arme şi muniții, alese 
cu grijă din arsenalul atît de bogat al Casei de Granit. Pionierii 
ştiau că ocnaşii puteau fi ascunşi în pădure şi că, în mijlocul 
acestor desişuri, nu era greu să-i nimerească un glonte. De 


aceea trebuiau să ţină seama de acest lucru şi să nu se 
despartă, orice s-ar fi întîmplat. 

Hotărîră să nu lase pe nimeni la Casa de Granit. Top şi Jup 
făceau şi ei parte din expediţie. Locuinţa lor din mijlocul stîncilor 
se putea păzi şi singură. 

Ziua de 14 februarie, ajunul plecării, cădea într-o duminică. Ea 
fu consacrată în întregime odihnei. Harbert, vindecat, dar încă 
slab, avea un loc 
rezervat în căruţă. 

A doua zi, în zori, 
Cyrus Smith luă toate 
măsurile ca să pună 
Casa de Granit la 
adăpost de orice 
invazie. Scările pe 
care le folosiseră 
odinioară fură duse la 
Cămin, unde le 
îngropară adînc în 
nisip. Aveau să se 
slujească de ele la 
întoarcere, deoarece 
scripetele ascensorului 
fusese demontat. 
Pencroff rămase 
ultimul în Casa de 
Granit, pentru a 
termina operația, apoi 
cobori pe o frînghie, 
pe care o strînseră 
după aceea, 
împiedicînd astfel 
orice legătură între 
terasa casei şi plajă. 
Vremea era minunată. 
— O să fie o zi călduroasă ! spuse reporterul vesel. 

— Nu-i nimic, doctore Spilett, răspunse Pencroff, vom merge pe 
sub copaci, aşa că nici nu vom zări soarele ! 

— Să pornim ! zise inginerul. 


Căruţa îi aştepta pe țărm, lîngă Cămin. Reporterul era de părere 
ca Harbert să ia loc în ea, cel puţin în primele ore ale călătoriei, 
şi tînărul se văzu nevoit să se supună sfatului doctorului său. 
Nab luă onaggaşii de căpăstru. Cyrus Smith, reporterul şi 
marinarul mergeau înainte. Top sărea vesel de colo pînă colo. 
Harbert îl pofti în căruţă şi pe Jup, care primi fără să se lase 
rugat. în cele din urmă, grupul se puse în mişcare. 

Căruţa ocoli cotul rîului Mercy şi, după ce urcă malul stîng, cale 
de o milă, trecu podul care lega platoul cu drumul spre portul 
Balonului. Lăsînd drumul în stînga lor, pionierii se afundară în 
uriaşele păduri ale regiunii Far-West. 

Primele două mile, căruţa se mişcă uşor, copacii fiind mai 
răsfiraţi; din cînd în cînd, erau nevoiţi să taie cîteva liane sau 
mărăcini, fără ca mersul lor să fie stînjenit de vreo piedică mai 
serioasă. 

Frunzişul des al copacilor ţinea umbră şi răcoare. Cît cuprindeau 
cu ochii se întindeau desişuri mari de brazi „douglas", dragonieri 
şi alte esențe cunoscute, în care forfotea lumea păsărilor 
obişnuite ale insulei: tetra, jacamari, fazani şi tot solul de 
papagali zgomotoşi zburau de colo pînă colo. Prin iarbă alergau 
canguri, agutii şi cabiai, amintind pionierilor de primele excursii 
făcute pe insulă. 

— Mi se pare totuşi, spuse Cyrus Smith, că toate vieţuitoarele 
astea, fie cu pene, fie cu păr, sînt mai sperioase ca altădată. Se 
vede că pădurea a fost cutreierată de ocnaşi şi sînt sigur că în 
curînd vom găsi şi urmele lor. 

Într-adevăr, găsiră urme în nenumărate locuri. Mai mult sau mai 
puţin proaspete, toate dovedeau trecerea piraţilor. Ici, copaci 
crestaţi, pentru a însemna desigur drumul, colo urmele unui foc, 
mai departe urme de paşi rămase în locuri mocirloase. Totuşi, 
nimic nu indica o tabără stabilă. 

Inginerul îşi sfătuise tovarăşii să nu vîneze. împuşcăturile ar fi 
putut atrage atenţia ocnaşilor, dacă aceştia se mai aflau în 
pădure, iar vinătorii ar fi fost ispitiţi să se depărteze de căruţă, 
umblînd răzleţi, lucru cu totul neîngăduit. _ 

Spre sfîrşitul zilei, începură să înainteze mai greu. În unele 
locuri, pionierii se văzură nevoiţi să doboare copaci pentru a-şi 
croi drum. înainte de a pătrunde în desişuri, inginerul avea grijă 
să-i trimită pe Top şi Jup în cercetare. Cele două animale îşi 
îndeplineau conştiincios sarcina, astfel că inginerul înainta 


liniştit, ştiind că prin locurile cercetate de ele nu va întîlni fiare 
sau ocnaşi, tot atît de primejdioşi ca şi fiarele. 
În prima seară, pionierii poposiră la opt mile depărtare de casa 
lor, pe malurile unui mic afluent al rîului Mercy, pe care nu-l 
cunoscuseră încă şi care făcea parte din reţeaua de ape ce 
dădeau atita fertilitate acestor pămiînturi. 
Cinară cu poftă, căci erau înfometați, şi apoi luară toate 
măsurile pentru a 
petrece o noapte 
liniştită. Inginerul s-ar 
fi mulţumit să aprindă 
focuri în jurul taberei, 
dacă ar fi avut de-a 
face doar cu animale 
sălbatice — jaguari 
sau alte fiare; ocnaşii 
însă ar fi fost mai 
curînd atraşi decit 
opriţi de aceste flăcări, 
aşa că socoti mai 
potrivit să se culce cu 
toţii pe întuneric. 
Paza fu bine întocmită. 
Doi dintre pionieri 
vegheau în acelaşi 
timp şi din două în 
două ore hotăriră să 
fie schimbaţi de alţi 
doi tovarăşi ai lor. ŞI 
cum, în ciuda 
protestelor sale, 
Harbert nu fu lăsat să 
facă de gardă, 
Pencroff cu epote şi aan cu Nab vegheară pe rînd în 
împrejurimile taberei. 
Întunericul ţinu doar cîteva ore, pricinuit mai curînd de desişul 
de nepătruns al ramurilor, decît de lipsa soarelui. Tăcerea fu 
tulburată din cînd în cînd de urletele răguşite ale jaguarilor şi de 
strigătele maimuţelor, care păreau să-l supere mult pe Jup. 


Noaptea trecu în linişte, iar a doua zi, la 16 februarie, pionierii îşi 
reluară mersul încet prin pădure, 

În ziua aceea străbătură doar şase mile, căci la fiecare pas erau 
nevoiţi să-şi croiască drum cu topoarele, Procedind ca nişte 
pionieri adevăraţi, călătorii cruţau copacii mari şi frumoşi - care 
de altfel ar fi cerut sforţări uriaşe din partea lor - doborînd mai 
curînd puieţii, astfel că drumul lor ocolea şi şerpuia mereu. 

În cursul acelei zile, Harbert descoperi soiuri noi de copaci, cum 
erau ferigile arborescente, cu frunze frumos aşezate, şi roşcovi 
cu fructe dulci, lunguieţe, care plăcură mult onaggaşilor. Mai 
găsiră şi nişte conifere minunate din specia „kauri". Uriaşii 
aceştia, ale căror conuri verzi se ridicau pînă la două sute de 
picioare, creşteau în pilcuri izolate. Coniferele acestea creşteau 
în număr mare în Noua Zeelandă şi erau la fel de vestite ca şi 
cedrii din Liban. 

Specii noi de animale nu se vedeau. Zăriră însă, de departe, fără 
să se poată apropia de ele, o pereche de păsări de origine 
australiană, un fel de casoari, numiţi „emu”. Aveau vreo cinci 
picioare înălţime, erau acoperiţi cu pene cafenii şi cocoţaţi pe 
picioroange lungi. Top se repezi la ele, dar casoarii o luară la 
fugă, depărtindu-se cu uşurinţă, deoarece goneau 
nemaipomenit de repede. 

Mai găsiră cîteva urme ale ocnaşilor. Lîngă un foc, care părea 
stins de curînd, pionierii descoperiră nişte urme de ghete, pe 
care le cercetară cu multă atenţie. Măsurîndu-le una după alta 
în lăţime şi în lungime, ei aflară cinci urme deosebite. Cei cinci 
ocnaşi poposiseră fără îndoială aici; dar pionierii nu o găsiră pe 
a şasea, cea pe care o căutau şi care ar fi fost a piciorului lui 
Ayrton. 

— Ayrton nu-i cu ei ! spuse Harbert. 

— Nu, răspunse Pencroff, şi asta înseamnă că ticăloşii l-au 
omorît. Păcat că n-au o vizuină a lor, unde să-i înconjurăm ca pe 
nişte fiare sălbatice ! 

— Nu stau pe loc, ci, pe cît se pare, rătăcesc de ici, colo, 
răspunse reporterul. Socot, se vede, că e mai bine aşa, pînă ce 
vor deveni stăpiînii insulei. 

— Stăpînii insulei ? răcni marinarul. Stăpinii insulei ? Vocea i se 
sugruma, ca şi cînd o mînă de fier i-ar fi strîns gitul. Spuse apoi 
cu un glas mai potolit: 

— Ştiţi, domnule Cyrus, ce glonte am eu în puşcă ? 


— Nu, Pencroff. 

— Acela care a străbătut pieptul lui Harbert şi vă dau cuvîntul 
meu că glontele ăsta îşi va nimeri ţinta ! 

Dar această dreaptă răzbunare tot nu l-ar fi putut învia pe 
Ayrton, şi din cercetarea urmelor se părea că, din nefericire, nu 
mai era nici o nădejde să-l mai revadă vreodată ! 

În seara aceea, poposiră la paisprezece mile de Casa de Granit 
şi Cyrus Smith socoti că-i mai despart doar cinci mile de capul 
Reptilei. 

Într-adevăr, pionierii ajunseră a doua zi la capătul peninsulei. 
Străbătuseră pădurea în toată lungimea ei, dar nu găsiseră nici 
un semn care să le arate unde era ascunzişul ocnaşilor sau 
ascunzişul şi mai tainic al misteriosului necunoscut, 


CAPITOLUL XII 

Explorarea peninsulei Serpentine. Popas la revărsarea rîului 
Cascadei. La şase sute de paşi de stînă. Gedeon Spilett şi 
Pencroff pleacă în recunoaştere. Întoarcerea lor. Înainte! O 
poartă deschisă. O fereastră luminată. La lumina lunii. 


A doua zi, la 18 februarie, cercetară tot litoralul împădurit, ce se 
întindea de la promontoriul Reptilei pînă la rîul Cascadei. 
Pionierii scotociră cu de-amănuntul pădurea, care ocupa 
întreaga lăţime a peninsulei, pe o întindere de trei-patru mile. 
Copacii uriaşi şi rămuroşi dovedeau fertilitatea pămîntului, mai 
uimitoare aci decit pe tot restul insulei. Părea un colţ de junglă 
africană sau de pădure virgină de pe malul Amazonului, 
transplantată aici, în mijlocul zonei temperate. Lucrul acesta îi 
făcea pe pionieri să creadă că minunaţii arbori găseau în 
pămîntul acesta umed la suprafaţă, dar încălzit în adincime de 
focuri vulcanice, condiţii neobişnuite într-o climă temperată. 
Peste tot dominau kaurii şi eucalipţii uriaşi. 

Totuşi, pionierii nu veniseră să admire aceste frumuseți. Ei ştiau 
de mult că în această privinţă, insula Lincoln putea să se ia la 
întrecere cu insulele din grupul Canarelor, numite pe vremuri 
„Insulele Fericite”. Dar insula lor nu le mai aparţinea în 
întregime. Alţi oameni pătrunseseră aici; pe meleagurile lor 
călcau ticăloşi, care trebuiau ucişi fără milă. 


Pe coasta răsăriteană, cu toate cercetările lor, nu mai găsiră nici 
o urmă. Nici urme de paşi, nici crestături pe copaci, nici cenuşă 
rece, nici tabere părăsite. 

— Nu mă miră ! spuse Cyrus Smith. Ocnaşii au debarcat pe 
insulă lîngă capul Epavei şi s-au afundat îndată în pădurile Far- 
West-ului, după ce au trecut de mlaştinile Tadornelor. Ei au 
urmat cam acelaşi drurn pe care l-am străbătut şi noi de cînd 
am părăsit Casa de Granit. Astfel se explică urmele găsite în 
pădure. Odată ajunşi pe litoral, ocnaşii au înţeles că nu vor găsi 
un adăpost bun prin locurile astea, aşa că au luat-o spre nord, 
unde au dat de stînă... 

— Poate că s-au întors acolo, spuse Pencroff. 

— Nu prea cred, răspunse inginerul. îşi închipuie ei că vom 
cerceta şi pe acolo. Stîna este pentru ei doar un loc de 
aprovizionare, nu o tabără definitivă. 

— Are dreptate Cyrus, spuse reporterul, şi după mine, ocnaşii 
trebuie să-şi fi căutat un adăpost în văile dintre poviîrnişurile de 
la poalele muntelui Franklin. 

— Atunci la ce mai stăm, domnule Cyrus ? Să mergem drept la 
stînă ! strigă Pencroff. Să isprăvim odată ! M-am săturat să ne 
tot pierdem timpul ! 

— Nu, dragul meu, răspunse inginerul. Uiţi că trebuie să aflăm 
neapărat dacă se ascunde vreo locuinţă în pădurea Far-West. 
Ştii că expediţia noastră are un dublu scop, Pencroff. Pe de o 
parte vrem să pedepsim nişte ticăloşi, iar pe de altă parte, adu- 
ţi aminte, am pornit să arătăm cuiva recunoştinţa noastră ! 

— Frumoase cuvinte, domnule Cyrus, răspunse marinarul. Mă 
bate totuşi gîndul că pe domnul acela o să-l găsim numai cînd 
va binevoi el singur să se arate. 

Pencroff exprima prin aceste cuvinte părerea tuturor. După cite 
se părea, ascunzişul necunoscutului era tot atit de tainic, ca şi 
persoana lui. 

În seara aceea, căruţa se opri la revărsarea rîului Cascadei. 
Tabăra fu aşezată ca de obicei şi măsurile de pază luate ca 
întotdeauna. Harbert era din nou băiatul zdravăn şi sănătos de 
odinioară şi se simţea foarte bine în aer liber, între briza 
oceanului şi aerul înviorător al pădurii. Nu mai călătorea în 
căruţă, ci alerga în fruntea caravanei. 

A doua zi, la 19 februarie, pionierii părăsiră litoralul, pe care se 
îngrămădeau atit de pitoresc stîncile de bazalt de forme atit de 


diferite şi o luară de-a lungul malului stîng al rîului. Drumul 
fusese croit, în parte, în timpul excursiilor, ce le făcuseră de la 
stînă pînă la ţărmul de vest. Pionierii se aflau la şase mile de 
muntele Franklin. 

Planul inginerului era următorul: să cerceteze cu de-amănuntul 
toată valea rîului şi să înainteze, cu băgare de seamă, pînă în 
împrejurimile stînei; dacă găseau stîna ocupată, trebuiau s-o ia 
cu asalt, cu forţa; dacă nu era ocupată, se vor întări acolo şi vor 
face din ea baza de la care aveau să cerceteze povirnişurile 
muntelui Franklin. 

Pionierii aprobară planul, grăbiţi cum erau să ia din nouă în 
stăpînire insula lor. 

Urmară deci valea îngustă, care despărţea două din cele mai 
puternice metereze ale muntelui Franklin. Cu cît înaintau spre 
zonele superioare ale vulcanului, cu atît se răreau copacii, atit 
de deşi pe malul apei. Solul accidentat ar fi putut să ascundă 
curse, aşa că nu înaintau decit cu mare grijă. Top şi Jup 
deschideau drumul ca înaintaşi, cercetînd în dreapta şi în stingă 
tufişurile dese, întrecîndu-se în pricepere şi vioiciune, Nu găsiră 
totuşi nici urmă de ocnaşi. 

Pe la orele cinci, căruţa se opri la şase sute de paşi de ţarcul 
stînei, care era ascuns de o perdea semi-circulară de copaci. 
Trebuiau să afle dacă stîna era ocupată. Nu puteau face lucrul 
acesta în plină zi, fără să se expună să fie împuşcaţi ca Harbert. 
Cel mai bun lucru era să aştepte venirea nopţii. 

Dar Gedeon Spilett ardea de nerăbdare să cerceteze 
împrejurimile stînei, iar Pencroff, nerăbdător şi el, voia să-l 
întovărăşească. 

— Nu, dragii mei, se împotrivi inginerul. Aşteptaţi pînă la 
noapte. Nu voi lăsa pe niciunul dintre voi să-şi primejduiască 
viaţa în plină zi. 

— Dar, domnule Cyrus... începu marinarul, care nu părea dispus 
să se supună. 

— Te rog, Pencroff, spuse inginerul. 

— Fie ! se învoi marinarul, înjurîndu-i pe ocnaşi marinăreşte, ca 
să-i mai treacă necazul. 

Pionierii rămaseră deci în jurul căruţei, supraveghind cu grijă 
pădurea din jurul lor. 

Mai trecură trei ore. Vîntul încetase şi o tăcere deplină domnea 
pe sub copacii uriaşi. S-ar fi auzit cu uşurinţă căderea unei 


crenguţe, zgomotul unui pas pe frunzele uscate sau foşnetul 
unui trup strecurîndu-se printre ierburi. Nu mişca însă nimic, de 
altminteri, riici Top, culcat cu botul pe labe, nu dădea nici un 
semn de nelinişte. 

Pe la orele opt era destul de întuneric ca să poată porni în 
recunoaştere. Gedeon Spilett şi Pencroff erau gata de plecare. 
Cyrus Smith se învoi. Top şi Jup rămaseră cu inginerul, Harbert 
şi Nab, ca să nu dea 
de veste sosirea lor 
printr-un lătrat sau 
strigăt necugetat. 

— Nu vă avintaţi fără 
socoteală ! le spuse 
Cyrus Smith 
marinarului şi 
reporterului. Nu 
trebuie să puneţi 
stăpiînire pe stînă, 
trebuie doar să vedeţi 
dacă este sau nu 
ocupată ! 

— Am înţeles ! 
răspunse Pencroff. 

Şi plecară amindoi. 
Frunzişul îi ascundea 
bine, aşa că nimeni 
nu-i putea zări la o 
depărtare de 
douăzeci, treizeci de 
paşi. Pencroff şi 
reporterul înaintau 
încet, oprindu-se la 
fiece zgomot suspect 
ce-l auzeau. 

Păstrau oarecare, depărtare între ei, ca să nu-i poată lovi cu 
uşurinţă gloanţele ocnaşilor, la care se aşteptau în orice clipă. 
Cinci minute mai tîrziu, Gedeon Spilett şi. Pencroff ieşiseră din 
pădure. Ajunseră la marginea luminişului, unde se ridica ţarcul 
stinei. 


Se opriră. Asupra tăpşanului despădurit mai stăruia o lumină 
ştearsă. Poarta stînei, ce se zărea la vreo treizeci de paşi, părea 
să fie închisă. Cei treizeci de paşi pînă la ea constituiau, cum se 
spune, „zona primejdioasă", căci orice glonţ pornit din vîrful 
gardului putea să-l răpună pe îndrăzneţul care s-ar fi aventurat 
în locul acesta deschis. 

Gedeon Spilett şi marinarul nu erau oamenii care să se 
înspăimiînte de un glonte, dar ştiau - în afară de faptul că ei ar fi 
fost primele victime - că nesocotinţa lor ar putea primejdui viaţa 
tovarăşilor lor. Şi dacă ei ar fi căzut, ce se făceau Cyrus Smith, 
Nab şi Harbert ? 

Pencroff, a cărui enervare sporise de cînd se vedea atît de 
aproape de stînă, era gata să se repeadă, dar reporterul îl trase 
înapoi cu putere. 

— Peste cîteva clipe va fi întuneric, îi şopti Gedeon Spilett la 
ureche, şi atunci pornim. 

Pencroff strînse cu putere patul armei, se stăpiîni şi aşteptă 
înjurînd pe înfundate. 

Ultimele lumini ale amurgului se stinseră curînd şi întunericul, ce 
părea să izvorască chiar din pădure, cuprinse întregul luminiş. 
Muntele Franklin părea acum un paravan uriaş, care acoperea 
zarea înspre apus. Noaptea venise repede, aşa cum se lasă ea 
în zonele calde. Era timpul să pornească. 

De cînd se postaseră la marginea luminişului, reporterul şi 
marinarul nu slăbiseră din ochi gardul. Stîna părea părăsită. 
Muchea gardului se zărea limpede, ca o linie mai întunecată, ce 
se desprindea din bezna înconjurătoare. Totuşi, era foarte 
posibil ca un ocnaş să stea la pîndă în dosul ulucilor, spre a fi 
feriţi de orice surpriză. 

Gedeon Spiletf strînse mîna tovarăşului său şi amîndoi se tîrîră 
spre stînă, ţinîndu-şi puştile pregătite. 

Ajunseră la poartă, fără să fi zărit vreo lumină. 

Pencroff încercă s-o împingă, dar, după cum bănui seră şi ei, era 
închisă. Constată însă că barele exterioare nu erau proptite. 
S-ar fi putut întîmpla ca ocnaşii să fie la stînă şi să fi proptit în 
aşa fel poarta, ca ea să nu poată fi împinsă din afară. 

Gedeon Spilett şi Pencroff traseră cu urechea. 

Nu se auzea nici un zgomot. Caprele şi muflonii dormeau 
desigur în grajduri şi nimic nu tulbura liniştea nopţii. 


Neauzind nici o mişcare, reporterul şi marinarul se întrebară 
dacă n-ar fi fost nimerit să sară gardul şi să intre în stînă, cu 
toate că Cyrus Smith le pusese în vedere să nu facă asemenea 
încercare. 

De fapt, planul putea să izbutească, dar putea tot atît de bine să 
dea greş. Dar, presupuniînd că ocnaşii nu bănuiau ce se pornise 
împotriva lor şi că ar fi putut fi luaţi prin surprindere, era oare 
nimerit ca ei doi să compromită eventuala reuşită a atacului, 
năpustindu-se orbeşte peste gard ? 

Reporterul socoti deci că era totuşi mai bine să aştepte şi să 
încerce să pătrundă în stînă împreună cu ceilalţi pionieri. Un 
lucru era sigur: că puteau ajunge pînă la gard fără să fie văzuţi. 
Ţarcul nu era păzit.' Era mai bine deci să se întoarcă la căruţă. 
Pencroff fu şi el de aceeaşi părere şi primi numaidecit să-l 
însoţească pe reporter înapoi la tovarăşii lor, 

Peste cîteva minute, inginerul află cum stăteau lucrurile. 

— Gîndindu-mă bine, spuse el, încep să cred că ocnaşii nu sînt la 
stină. 

— Vedem noi, după ce sărim gardul, răspunse Pencroff. 

— Mergem la stînă, dragii mei ! îi anunţă Cyrus Smith. 

— Căruţa o lăsăm în pădure ? întrebă Nab, 

— Nu, ea e furgonul nostru cu muniții şi alimente, răspunse 
inginerul, şi la nevoie ne va sluji de baricadă. O luăm cu noi! 

— Hai să pornim, îi îndemnă Gedeon Spilett. Căruţa ieşi din 
pădure şi înainta fără zgomot spre gard. 

Era întuneric şi peste tot domnea o tăcere desăvirşită. larba 
deasă înăbuşea şi zgomotul paşilor. 

Pionierii erau pregătiţi să tragă. Pencroff îi porunci lui Jup să 
meargă în urmă, iar Nab îl ţinea pe Top de zgardă, ca să nu se 
avinte prea repede. 

Ajunseră în luminiş. Era pustiu. Fără teamă, oamenii înaintară 
spre ţarc. Străbătură în cîteva clipe „zona primejdioasă”, fără să 
fie întîimpinaţi cu Împuşcături. Căruţa se opri în faţa gardului. 
Nab rămase lîngă onaggaşi, iar inginerul, reporterul, Harbert şi 
Pencroff se îndreptară spre poartă, ca să cerceteze dacă era 
proptită pe dinăuntru. 

Poarta însă era deschisă ! 

— Ce tot spuneaţi voi mai înainte? întrebă inginerul, întorcîndu- 
se spre marinar şi reporter. 

Aceştia priveau înmărmuriţi. 


— Aş putea să jur, spuse Pencroff, că poarta era închisă 
adineauri ! 

Pionierii şovăiră o clipă. Să fi fost ocnaşii la stînă atunci cînd 
Pencroff şi reporterul porniseră în recunoaştere ? Fără îndoială, 
căci poarta închisă adineauri, doar unul dintre ei putea s-o fi 
deschis. Se mai aflau acolo sau ieşiseră ? 

Toate întrebările acestea se îmbulzeau în mintea pionierilor, fără 
să-şi găsească răspuns ! 

In clipa aceea, Harbert, care înaintase ciţiva paşi, se dădu 
repede înapoi, apucîndu-l pe Cyrus Smith de mină. 

— Ce s-a întîmplat ? întrebă inginerul. 

— Se vede lumină. 

— In casă ? 

— Da! 

Toţi cinci înaintară spre poartă şi într-adevăr, prin geamuri, 
străbătea o lumină slabă. 

Cyrus Smith luă repede o hotărire. 

— Mare noroc să-i găsim pe ocnaşi închişi în casă şi să-i luăm 
prin surprindere. S-a isprăvit cu ei ! Haideţi ! 

Pionierii se strecurară în ţarc cu puştile pregătite. Lăsară căruţa 
afară, în paza lui Jup şi a lui Top, pe care-i legaseră pentru mai 
multă siguranţă. 

Cyrus Smith, Pencroff şi Gedeon Spilett, pe o parte, Harbert şi 
Nab, pe cealaltă, se furişară de-a lungul gardului pînă în faţa 
casei, cercetind această parte a stînei, care însă era pustie şi 
cufundată în întuneric. 

In cîteva clipe se adunară cu toţii lîngă casă, în faţa uşii închise. 
Cyrus Smith făcu tovarăşilor un semn cu mîna ca să nu se mişte; 
se apropie apoi de fereastra slab luminată şi aruncă o privire în 
cameră. 

Pe masă se afla un felinar aprins. Lîngă masă era patul lui 
Ayrton. 

Pe pat era întins un om. 

Deodată, Cyrus Smith se dădu înapoi, strigînd cu glas stins: 

— Ayrton ! 

Pionierii se repeziră la uşă, mai s-o smulgă din ţiţini şi năvăliră 
cu toţii în cameră. 

Ayrton părea să doarmă. Se vedea pe chipul lui că suferise mult. 
Pe miini şi pe picioare avea vînătăi mari. 

Cyrus Smith se plecă asupra lui. 


— Ayrton, strigă inginerul, apucînd braţul omului regăsit în 
împrejurări atît de neaşteptate. 

La acest strigăt, Ayrton deschise ochii, uitîndu-se la Cyrus Smith 
Şi la ceilalţi: 

— Dumneavoastră, dumneavoastră ? 

— Ayrton ! Ayrton ! repetă Cyrus Smith. 

— Unde mă aflu ? _ 

— In casa de la 
stină ! 

— Singur ? 

— Da ! 

—  Sevor întoarce! 
strigă Ayrton. Apăraţi- 
vă. Apăraţi-vă ! 

Şi căzu înapoi sleit. 
— Spilett, spuse 
inginerul, putem fi 
oricînd atacați. 
Aduceţi căruţa în ţarc, 
baricadaţi poarta şi 
apoi întoarceţi-vă cu 
toţii aici. 

Pencroff, Nab şi 
reporterul se repeziră 
să îndeplinească 
ordinele inginerului. 
Nu aveau nici un 
moment de pierdut. 
Poate că ocnaşii şi 
puseseră mîna pe 
căruţa lor. 

Intr-o clipă, reporterul 
şi cei doi tovarăşi ai 
săi străbătură ţarcul, îndreptindu-se spre poartă, în dosul căreia 
Top începuse să miriie. 

Inginerul, părăsindu-l un moment pe Ayrton, ieşi din casă cu 
puşca pregătită. Harbert mergea lîngă el. Supravegheau 
amîndoi coasta muntelui care domina stina. Dacă ocnaşii 
pîndeau ascunşi acolo, ei ar fi putut să ucidă pe rînd toţi 
pionierii. 

În clipa aceea, luna se ridică deasupra pădurii întunecate şi un 
val de lumină se răspiîndi pe cuprinsul ţarcului. Se vedeau 
pîlcurile de copaci, pîriiaşul şi întinsul covor de iarbă, ce 
acoperea pămîntul. înspre munte, casa şi o parte din gard se 
desprindeau albe în lumina lunii. în partea cealaltă, spre poartă, 
ţarcul se afla în umbră. 

Pe neaşteptate, o matahală întunecată se ivi în faţa lor. Era 
căruţa, care pătrundea în cercul de lumină şi Cyrus Smith auzi 
zgomotul porţii pe care o închideau tovarăşii lui, proptind-o apoi 
pe dinăuntru. 

Dar în aceeaşi clipă, Top începu să latre cu furie şi se repezi, 
rupîndu-şi zgarda, spre fundul ţarcului, în dreapta casei. 

— Prieteni, fiţi atenţi ! Puşca la ochi ! strigă Cyrus Smith. 
Pionierii îşi potriviră puştile, aşteptind să tragă. Top lătra într- 
una, iar Jup scotea nişte şuierături ascuţite, alergînd după cîine. 
Pionierii se repeziră pe urmele lor, ajungînd pe malul pirîului, 
străjuit de copaci uriaşi. 

Şi acolo, în plină lumină, ce le văzură ochii ? 

Pe mal zăceau cinci trupuri! 

Erau cadavrele ocnaşilor, care debarcaseră cu patru luni înainte 
pe insula Lincoln. 


CAPITOLUL XIII 

Ce povesteşte Ayrton. Planurile foştilor tovarăşi. Ocnaşii se 
instalează la stînă. Cel ce face dreptate pe insula Lincoln. Vasul 
Bonadventure. Cercetări în jurul muntelui Franklin. Povîrnişurille 
superioare. Bubuituri subterane. Un răspuns al lui Pencroff. În 
fundul craterului. Intoarcerea. 


Ce se întîmplase ? Cine-i ucisese pe ocnaşi ? Poate Ayrton ? Era 
cu neputinţă; cu foarte puţin înainte se temea de întoarcerea lor 
| 


Ayrton căzuse într-un somn adînc, din care nu izbutiră să-l 
trezească. După cele cîteva cuvinte pe care le rostise, fusese 
cuprins de o toropeală adincă şi căzuse pe pat, nemaifiind în 
stare să se mişte. 

Pionierii, pradă gîndurilor învălmăşite şi cît se poate de agitaţi, 
aşteptară toată noaptea, fără să părăsească casa lui Ayrton şi 
fără să se întoarcă la locul unde zăceau trupurile ocnaşilor. 
După cît se părea, Ayrton nu va fi în stare să le dea amănunte 


asupra împrejurărilor în care îşi găsiseră moartea ticăloşii, 
pentru că nici el nu ştia cum de se afla la stînă. S-ar fi putut 
totuşi să cunoască cele petrecute înaintea groaznicei execuţii. 
A doua zi, Ayrton se trezi din toropeală şi tovarăşii îi împărtăşiră 
bucuria pe care o resimţeau regăsindu-l, aproape sănătos, după 
o lipsă de peste patru luni de zile. 

Ayrton le istorisi în puţine cuvinte ce i se întîmplase sau mai 
bine-zis ceea ce ştia el. 

A doua zi, după întoarcerea la stină, în ziua de 10 noiembrie, în 
amurg, fusese luat prin surprindere de către ocnaşii care 
săriseră gardul. Îl legaseră cobză şi îl tîrîseră într-o peşteră 
întunecoasă de la poalele muntelui Franklin, unde îşi făcuseră 
ascunzişul. 

Hotăriseră să-l ucidă şi a doua zi erau gata s-o facă, cînd unul 
dintre ocnaşi îl recunoscu şi-l strigă pe numele ce-l purtase în 
Australia. Nemernicii aceştia, pregătiţi să-l ucidă pe Ayrton, 
cruţară viaţa lui Ben Joyce. 

Din clipa aceea, Ayrton fu hărțuit fără încetare de foştii lui 
tovarăşi. Voiau să-l atragă din nou de partea lor şi nădăjduiau să 
pătrundă cu ajutorul lui în inaccesibila Casă de Granit şi să 
devină stăpiînii insulei, după ce vor fi ucis pionierii ! 

Ayrton se împotrivi. Fostul ocnaş, pocăit şi iertat de semenii lui, 
era hotărît să moară fără să-şi trădeze tovarăşii. 

Legat şi păzit, cu căluş în gură, Ayrton trăi patru luni în peştera 
ocnaşilor. 

Ticăloşii descoperiseră stîna puţin după venirea lor pe insulă şi 
trăiau folosind rezervele ei, fără să locuiască totuşi acolo. În ziua 
de 11 noiembrie, doi dintre tîlhari, surprinşi pe neaşteptate de 
pionieri, traseră asupra lui Harbert şi unul dintre ei se înapoie, 
lăudîndu-se că a ucis un locuitor al insulei. Se întorsese totuşi 
singur. Tovarăşul lui căzuse înjunghiat de Cyrus Smith. 

E lesne de închipuit durerea lui Ayrton cînd află despre moartea 
lui Harbert. Rămăseseră doar patru pionieri, oricînd la cheremul 
ocnaşilor. 

După această întîmplare, tot timpul cît Harbert zăcu bolnav la 
stînă, piraţii nu-şi părăsiră biîrlogul şi chiar după ce devastară 
platoul se întoarseră tot acolo. 

Incepură să-l chinuie mai rău pe Ayrton. Miinile şi picioarele lui 
mai purtau încă urmele frînghiilor cu care fusese legat zi şi 
noapte. Tot timpul se aştepta să fie ucis. 


Lucrurile merseră astfel pînă în a treia săptămînă a lunii 
februarie. Ocnaşii, pîndind mereu clipa potrivită, părăseau 
destul de rar adăpostul, mulţumindu-se să vineze, fie în 
interiorul insulei, fie pe coasta sudică. Ayrton nu mai avea ştiri 
de la prietenii lui şi nu mai credea să-i revadă vreodată. 

În cele din urmă, nenorocitul, slăbit de chinurile suferite, căzu 
într-o toropeală adincă, nemaivăzind şi nemaiauzind nimic. Din 
clipa aceea, cu două zile în urmă, nu mai ştia ce s-a petrecut cu 
el. 

— Dar, domnule Smith, adăugă el, cum se face că deşi eram 
închis în peşteră, mă aflu acum la stînă ? 

— Cum se face că ocnaşii zac morţi acolo, în mijlocul ţarcului ? 
răspunse inginerul. 

— Morti ? strigă Ayrton, ridicîndu-se într-o rînă, cu toate că era 
foarte slăbit. 

Tovarăşii săi se grăbiră să-l sprijine. Voia să se scoale cu tot 
dinadinsul, aşa că îl însoţiră pînă la rîu. 

Se luminase de ziuă. 

Pe țărm zăceau cele cinci cadavre ale ocnaşilor, în poziţia în 
care îi surprinsese moartea fulgerătoare. 

Ayrton era înmărmurit. Cyrus Smith şi tovarăşii lui îl priveau în 
tăcere. 

La un semn al inginerului, Nab şi Pencroff cercetară trupurile 
înţepenite de frig. 

Nu găsiră nici un fel de rană. 

Examinîndu-i însă cu de-amănuntul, Pencroff observă pe fruntea 
unuia, pe pieptul altuia, pe spatele celuilalt, pe umărul altuia un 
punct mic roşu, urma unei lovituri atît de puţin vizibile, încît era 
imposibil să-şi dea seama ce o pricinuise. 

— Aici au fost loviți ! spuse Cyrus Smith. 

— Dar cu ce armă ? strigă reporterul. 

— O armă care trăsneşte, necunoscută nouă. 

— Dar cine să-i fi trăsnit ? .se miră Pencroff. 

— Acela care face dreptate pe insulă, răspunse Cyrus Smith, 
acela care te-a transportat pe tine aici, Ayrton, acela care ne-a 
ajutat din nou, acela care face pentru noi ceea ce nu putem face 
singuri, acela care se ascunde după ce ne vine într-ajutor. 

— Hai să-l căutăm ! strigă Pencroff. 

— Să-l căutăm, desigur, răspunse Cyrus Smith, dar fiinţa 
superioară care face astfel de minuni se va arăta doar atunci 


cînd va dori ea să o cunoaştem. Să-l căutăm, totuşi, urmă el. 
Poate vom izbuti într-o bună zi să dovedim binefăcătorului 
nostru că sîntem oameni care am meritat bunăvoința sa ! Ce n- 
aş da să-i putem fi şi noi de ajutor, chiar cu preţul vieţii noastre. 
Din ziua aceea, singura grijă a locuitorilor insulei Lincoln a fost 
să-l găsească pe binefăcătorul lor. Se străduiau toţi să dezlege 
taina aceluia, care părea să fie un om înzestrat cu daruri 
necunoscute celorlalţi oameni. 

Pionierii se întoarseră în casa de la stînă, unde, mulţumită 
îngrijirilor primite, Ayrton îşi recapătă puterile şi liniştea. 

Nab şi Pencroff tîrfră cadavrele ocnaşilor în pădure şi le 
îngropară adînc, departe de stînă. 

Apoi, Ayrton află tot ce se întîmplase în timpul cît fusese închis. 
Află de suferinţele lui Harbert şi prin ce încercări trecuseră 
pionierii. Află de asemenea că pionierii nu mai credeau să-l 
revadă vreodată, fiind siguri că fusese ucis fără milă de ocnaşi. 
— Şi acum, spuse Cyrus Smith, mai avem de îndeplinit o datorie. 
Jumătate din ce ne-am pus în gînd a fost înfăptuit, dar, deşi am 
scăpat de ocnaşi, nu ne putem totuşi lăuda că am redevenit 
stăpiînii insulei prin noi înşine. 

— De aceea, răspunse. Gedeon Spilett, ar fi bine să căutăm prin 
toate văile de la poalele muntelui Franklin. Să nu lăsăm nici o 
văgăună şi nici o peşteră necercetată ! Credeţi-mă, în viaţa mea 
nu am întîlnit un mister mai atrăgător pentru gusturile unui 
reporter ! 

— Şi nu ne întoarcem la Casa de Granit, completă Harbert, pînă 
ce nu dăm de binefăcătorul nostru ! 

— Vom face tot ce este omeneşte cu putinţă, zise inginerul, dar 
vă spun încă o dată: cred că nu-l vom găsi decit atunci cînd va 
voi el singur să se arate. 

— Rămiînem la stînă ? întrebă Pencroff. 

— Da, rămînem aici, hotărî Cyrus Smith. Avem tot ce ne trebuie 
şi ne aflăm în inima ținutului pe care dorim să-l cercetăm. De 
altminteri, cu căruţa ajungem repede la Casa de Granit, de va fi 
nevoie. 

— Bine, zise marinarul, dar mai este ceva. 

— Ce anume ? 

— Trece vara şi noi avem de făcut un drum pe mare! 

— Un drum pe mare ? se miră Gedeon Spilett. 


— Da, la insula Tabor, răspunse Pencroff. Trebuie să ducem 
acolo o scrisoare, în care arătăm aşezarea insulei noastre, unde 
se află şi Ayrton. Dacă vine yachtul scoţian să-l ia ? Cine ştie 
dacă nu e prea tirziu ? 

— Dar bine, Pencroff, întrebă Ayrton, cu ce vrei să faci drumul 
ăsta ? 

— Cum cu ce ? Cu Bonadventure ! 

— Cu Bonadventure ?! strigă Ayrton. Nu mai există ! 

— Cum, nu mai există vasul meu ? răcni Pencroff, sărind în 
picioare. 

— Nu ! răspunse Ayrton. Ocnaşii au dat de el acum o săptărnină, 
au pornit pe mare şi... 

— Şi ? îl grăbi Pencroff cu inima zvicnind. 

— Şi, nemaiavindu-l pe Bob Harvey ca să conducă vasul, s-au 
lovit de stînci şi au sfărimat corabia ! 

— Ah, ticăloşii ! Tilharii ! Nemernicii ! strigă Pencroff. 

— Pencroff, spuse Harbert, cuprinzând mîna marinarului, vom 
face un alt Bonadventure, mai mare! Avem doar la îndemiînă 
toată fierăria şi întreg echipamentul bricului, 

— Dar nu vă daţi seama, zise Pencroff amărit, că va dura cinci 
sau şase luni pînă să construim un vas de treizeci sau patruzeci 
de tone ? 

— Avem tot timpul, răspunse reporterul, — şi oricum, anul 
acesta nu mai mergem la insula Tabor. 

— Ce vrei, Pencroff, nu avem ce face! spuse inginerul. Doresc 
numai ca întîrzierea asta să nu ne aducă vreo pagubă ! 

— Ah ! Bonadventure a mea ! Sărmana mea corabie ! se 
văicărea Pencroff, adînc miîhnit de pierderea vasului, de care 
fusese atît de mîndru. 

Distrugerea corăbiei era o lovitură grea pentru pionieri, care 
hotăriîră să repare pierderea cît mai repede cu putinţă. Acum 
însă, voiau să ducă la bun sfîrşit cercetările începute în regiunea 
cea mai tainică a insulei. 

Se aşternură pe lucru în aceeaşi zi, 19 februarie. Cercetările 
ţinură o săptămînă. Poalele muntelui, cu povirnişurile şi 
ramificaţiile lor, alcătuiau un labirint de văi şi clinuri foarte 
încîlcite. Fără îndoială că aici, în fundul trecătorilor înguste, şi 
poate chiar înăuntrul masivului muntelui Franklin, trebuiau 
făcute cercetările. Nicăieri pe insulă nu s-ar fi putut ascunde mai 
bine o locuinţă, al cărui ocupant ţinea să rămînă necunoscut. 


Atit de întortochiate erau văile, încît Cyrus Smith se văzu nevoit 
să procedeze cît se poate de sistematic. 

Pionierii cercetară mai întîi valea care se deschidea la sudul 
vulcanului şi primea apele rîului Cascadei. Aci le arătă Ayrton şi 
peştera în care se adăpostiseră ocnaşii şi în care fusese ţinut 
închis. Era aşa cum o părăsise Ayrton. Găsiră dosite în ea 
provizii şi muniții, furate de ocnaşi pentru a-şi face rezerve. 
Toată valea care 
ducea la peşteră era 
umbrită de copaci 
frumoşi, printre care 
dominau coniferele, şi 
fu cercetată cu grijă. 
La capătul văii, 
pionierii cotiră spre 
vest şi se afundară 
într-o rîpă îngustă, 
care se pierdea printre 
stîncile de bazalt ale 
litoralului. 

Aici, copacii se răreau 
Şi pietrişul lua locul 
păşunilor, începea 
regiunea stearpă a 
insulei. Se şi putea 
recunoaşte că dintre 
văile care se 
încrucişau la poalele 
muntelui Franklin, 
numai trei erau 
împădurite şi bogate 
în păşuni, cum era 
valea în care se afla 
aşezată stina. Valea stinei se mărginea la răsărit cu valea prin 
care curgea riul Cascadei şi la apus cu valea Piriului Roşu. 
Ambele ape primeau mulţi afluenţi din munte, cursuri de apă 
mărunte, care înviorau regiunea roditoare din sudul insulei. Riul 
Mercy era alimentat direct de izvoare bogate, ascunse prin 
desişurile pădurilor Jacamarului, izvoare asemănătoare acelora 


care se răsfirau în nenumăratele cursuri mici de apă, ce udau 
pădurile care acopereau peninsula Serpentinei. 

Oricare dintre cele trei văi, bogate în apă, ar fi putut adăposti un 
, pustnic, care ar fi găsit în ele toate cele necesare traiului. Dar 
pionierii le mai cercetaseră şi altădată şi nicăieri nu găsiseră 
urma omului. 

Oare ascunzătoarea căutată să fie pitită în fundul trecătorilor 
sterpe, în mijlocul 
stîncilor prăvălite, în 
văgăunile dinspre 
nord, pe unde se 
scurseseră riîurile de 
lavă ? 

In partea de nord, la 
poalele muntelui 
Franklin, se aflau doar 
două văi, largi, nu 
prea adinci, lipsite de 
verdeață, presărate cu 
blocuri de granit, 
brăzdate de morene 
lungi şi pardosite cu 
lavă. Pe alocuri zăceau 
blocuri de minereu, 
printre care erau 
presărate bucăţi de 
obsidian şi labradorit. 
Cercetările fură lungi 
şi anevoioase. Prin 
văile acestea se 
căscau mii de cavităţi, 
care nu prea erau 

' plăcute de locuit, însă 
bine ascunse, şi în care se pătrundea oana greu. Pionierii 
cercetară chiar şi tunelurile întunecate, rămase încă din epoca 
activităţii vulcanului, bolți înnegrite de flăcările vechi, care 
pătrundeau pînă în adîncul muntelui. Cercetară galeriile 
întunecate folosind torţe aprinse, scotocind toate adîncimile. 
Peste tot domneau tăcerea şi întunericul. Părea că nici o fiinţă 
omenească nu-şi purtase vreodată paşii prin aceste tuneluri 


străvechi şi nu mişcase din loc vreo stîncă, din clipa cînd insula 
ieşise din valuri. 

Dar, deşi văgăunile erau pustii şi întunecate, Cyrus Smith fu 
nevoit să constate că prin acele locuri nu domnea totuşi o 
tăcere desăvirşită. 

În fundul uneia dintre aceste caverne, care se întindea pe o 
distanţă de citeva sute de picioare, pătrunzînd în inima 
muntelui, el auzi nişte zgomote surde, a căror intensitate era 
mărită de sonoritatea bolților de stîncă. 

Gedeon Spilett, care îl întovărăşea, auzi şi el acest murmur 
îndepărtat, care putea să însemne o trezire a focurilor 
subterane. Se opriră de mai multe ori să asculte şi amindoi 
înţeleseră că în adîncurile pământului se petrecea o reacţie 
chimică. 

— Te pomeneşti că vulcanul nu este cu totul stins! spuse 
reporterul. 

— Se prea poate ca după plimbarea noastră în crater, răspunse 
Cyrus Smith, să se fi întîmplat oarecare schimbări în păturile 
adînci. Orice vulcan, chiar dacă este stins, poate să se 
trezească. 

— N-ar fi primejdios pentru insula Lincoln o erupție a muntelui 
Franklin ? întrebă Gedeon Spilett. 

— Nu cred, răspunse inginerul. Craterul, adică supapa de 
siguranţă, există, şi surplusul de vapori şi de lavă va irupe pe 
drumul obişnuit, aşa cum izbucnea şi în trecut. 

— Afară numai dacă lavele nu-şi croiesc o altă cale, nouă, către 
ţinuturile mănoase ale insulei! 

— Nu văd de ce ar face-o, dragă Spilett, răspunse Cyrus Smith, 
— şi de ce n-ar urma drumul de pînă acuma ? 

— Ei ! Vulcanii au uneori toane ! răspunse reporterul. 

— la seama, observă inginerul, că înclinarea întregului masiv al 
muntelui Franklin înlesneşte scurgerea lavei spre văile pe care 
le cercetăm în clipa de faţă. Doar un cutremur de pămînt ar 
putea să schimbe centrul de gravitate al muntelui, modificând şi 
calea lavei. 


— În asemenea împrejurări ne putem aştepta oricînd la un 
cutremur de pămînt, observă Gedeon Spilett. 

— Desigur, răspunse inginerul, mai ales cînd încep să se 
trezească forţele subterane şi cînd măruntaiele globului se simt 
prea apăsate după un repaus mai lung. Aşa încît, dragă Spilett, 
o erupție este un lucru, grav şi ar fi mai bine să nu se trezească 
vulcanul. Dar parcă stă în puterea noastră ?, In tot cazul, orice s- 
ar întîmpla, domeniul 
nostru de la Grande- 
Vue nu cred să fie 
serios ameninţat. între 
munte şi şes există o 
depresiune simţitoare 
şi dacă lava ar lua 
drumul lacului, ea ar fi 
aruncată spre dune şi 
împrejurimile golfului 
Rechinului. 

— N-am văzut în 
creştetul muntelui nici 
o diră de fum, care să 
vestească vreo erupție 
apropiată, observă 
Gedeon Spilett, , 

— Nu, spuse Cyrus 
Smith, nici aburi nu ies 
din crater. Chiar ieri |- 
am observat. Dar se 
poate ca la baza lui să 
se fi adunat cu timpul 
stînci, cenuşă şi lavă 
întărită, şi astfel, 
supapa de care 
vorbesc să fie închisă deocamdată. Dar a cea dintii sforţare mai 
puternică, piedica va dispare şi poţi să fii sigur, dragă Spilett, că 
nici insula, care este un fel de cazan cu aburi, şi nici vulcanul, 
care e hornul lui, nu vor plesni din cauza apăsării gazelor. 
Totuşi, îţi repet că ar fi mai bine să nu vină nici o erupție. 

— Şi totuşi nu ne înşelăm, îl întrerupse reporterul. Se aud 
bubuituri în adîncurile vulcanului. 


— Într-adevăr, se aud, recunoscu inginerul, care asculta cu 
multă atenţie, nu ne putem înşela... Aici se pregăteşte o reacţie 
şi nu ştim cît e de mare şi nici cum se va sfirşi. 

La întoarcere, Cyrus Smith şi Gedeon Spilett împărtăşiră şi 
tovarăşilor lor cele aflate. 

— Ei, asta-i ! Vulcanul ăsta vrea să ne arate ce poate! Să încerce 
! Sînt sigur că îşi va găsi stăpînul ! strigă Pencroff. 

— Care stăpîn ? întrebă Nab. 

— Binefăcătorul nostru, Nab, binefăcătorul nostru, care îi va 
astupa craterul de îndată ce va încerca să-l deschidă ! 

După cum se vede, încrederea marinarului în zeul insulei era 
neţărmurită şi, într-adevăr, puterea necunoscută care le ajutase 
pînă acum în împrejurări atît de grele părea fără margini. Astfel, 
ea izbuti să scape de cercetările pionierilor şi, cu toată strădania 
lor, cu tot zelul şi cu toată îndirjirea desfăşurată, strania 
ascunzătoare nu fu descoperită. 

Între 19 şi 25 februarie, pionierii cercetară partea de nord a 
insulei Lincoln. Ciocăniră fiecare perete stincos, aşa cum face 
poliţia într-o casă suspectă. Ba mai mult, inginerul făcu un plan 
exact al muntelui şi împinse cercetările pînă în cele mai ascunse 
unghere. 

Cercetară şi prăpastia vulcanului, deocamdată stins, dar din 
adîncimile căruia răbufneau bubuituri. Totuşi, nici o dîră de fum, 
nici o urmă de abur, nici 

Încălzire a pereţilor nu vesteau apropierea unei erupții. Nicăieri 
pionierii nu afiară urma aceluia pe care îl căutau. 

Cercetară în cele din urmă şi regiunea dunelor, şi pereţii de lavă 
din jurul golfului Rechinului, în toată înălţimea lor, cu toate că le 
fu cît se poate de greu să coboare la baza stîncilor. Nimeni ! 
Nimic ! 

Aceste cuvinte reprezentau pînă la urmă .rezultatul ostenelilor 
lor, iar Cyrus Smith şi tovarăşii săi se simțeau copleșiți, 
descurajaţi şi oarecum miînioşi. 

Pionierii fură deci nevoiţi să facă drumul înapoi, căci cercetările 
nu se puteau prelungi, la nesfirşit. Erau îndreptăţiţi să creadă că 
fiinţa misterioasă nu trăia pe suprafaţa insulei şi presupunerile 
cele mai năstruşnice se născură în mintea lui Nab şi a lui 
Pencroff. 


În ziua de 25 februarie, pionierii se întoarseră la Casa de Granit. 
Cu ajutorul unei săgeți aruncară frînghia pînă la terasa din faţa 
uşii şi restabiliră legătura între locuinţa lor şi pămînt. 

O lună mai tîrziu, în ziua de 25 martie, se împlineau trei ani de 
cînd se aflau pe insula Lincoln. 


CAPITOLUL XIV 

Au trecut trei ani. Problema unei noi corăbii. Ce s-a hotărit. 
Colonia e bogată. Şantierul. Frigul emisferei australe. Pencroff 
se resemnează. Albitul rufelor. Muntele Franklin. 


Trecuseră trei ani de cînd prizonierii fugiseră din Richmond şi de 
cîte ori nu pomeniseră ei de patria lor în cursul acestor ani ! 
Erau încredinţaţi că războiul civil se sfirşise şi că cei din nord 
învinseseră. Dar cum se desfăşurase acest război ? Ce prieteni 
ai lor căzuseră în lupte ?, 

lată ce-i frămînta, deşi nu ştiau cînd le va fi dat să-şi revadă 
ţara. Visul lor era să se întoarcă în patrie măcar pentru scurt 
timp, să reînoiască legăturile cu lumea locuită, să facă legătura 
între patria lor şi insulă, apoi să-şi petreacă cea mai mare şi cea 
mai bună parte a vieţii lor în această colonie întemeiată de ei. 
Dar visul nu putea fi împlinit decît în două feluri: sau apărea un 
vas în apele insulei Lincoln, sau pionierii erau în stare să 
construiască singuri o corabie destul de mare, care să poată 
rezista la drum şi care să-i ducă spre pămînturile cele mai 
apropiate. 

— Mai este o cale, spunea Pencroff. Să ne dea „geniul" nostru 
un mijloc de a ne întoarce în patrie! 

Şi într-adevăr, dacă cineva le-ar fi spus, lui Pencroff şi lui Nab, că 
un vas de trei sute de tone îi aşteaptă în golful Rechinului sau în 
portul. Balonului, nici n-ar fi clipit din ochi. Ei se aşteptau acum 
la orice minune. 

Cyrus Smith însă, care nu trăia în închipuire, îi pofti să coboare 
din nori şi să privească realitatea în faţă. Ea le cerea să 
construiască grabnic un nou vas, cu ajutorul căruia să ajungă cît 
mai curînd pe insula Tabor, pentru a depune acolo documentul, 
în care să arate noua reşedinţă a lui Ayrton. 

Le trebuiau cel puţin şase luni ca să construiască un nou vas. 
între timp se apropia însă iarna şi călătoria trebuia amînată pînă 
în primăvara următoare. 


— Avem deci tot timpul să construim corabia pînă în primăvară, 
îi spunea inginerul lui Pencroff, cu care vorbea despre toate 
acestea. Sint de părere, dragul meu, că dacă tot construim un 
vas nou, ar fi bine să-l facem mai mare. Sosirea yachtului 
scoţian pe insula Tabor este îndoielnică. S-ar putea chiar să fi 
venit acum citeva luni şi să fi plecat după ce l-au căutat în zadar 
pe Ayrton. Nu ar fi mai bine să construim un vas care să ne ducă 
la nevoie pînă în arhipelagurile Polineziei sau în Noua 

Zeelandă ? Ce crezi ? 

— Sînt de părere, domnule Cyrus, răspunse marinarul, că 
dumneavoastră sînteţi în stare să construiți tot atit de bine un 
vas mare, ca şi unul mic. Nu ne lipsesc nici uneltele, nici lemnul. 
Ne trebuie doar timp. 

— În cîtă vreme am putea să construim un vas de trei pînă la 
patru sute de tone ? întrebă Cyrus Smith. 

— Cel puţin şapte, opt luni, răspunse Pencroff. Nu trebuie să 
uităm că vine iarna şi că pe ger lemnul se lucrează greu. 
Trebuie să socotim cîteva săptămîni în care nu vom lucra, aşa 
că va trebui să fim mulţumiţi dacă vasul nostru va fi gata în luna 
noiembrie. 

— Foarte bine, răspunse Cyrus Smith, e timpul cel mai potrivit 
pentru o călătorie pe mare spre insula Tabor sau mai departe. 
— Cred că aveţi dreptate, domnule Cyrus, răspunse marinarul. 
Faceţi planurile, căci lucrătorii sînt gata să înceapă treaba şi sînt 
sigur că Ayrton ne va fi de mare ajutor în această lucrare. 
Pionierii, întrebaţi, încuviinţară în totul proiectul inginerului. Este 
drept că era o muncă uriaşă construirea unui vas atit de mare, 
dar pionierii erau plini de încredere în puterile lor, încredere 
îndreptăţită de izbînzile ce le avuseseră pînă atunci. 

Cyrus Smith se apucă să întocmească planul corăbiei. între 
timp, tovarăşii lui tăiau şi cărau copacii, din care aveau să 
cioplească lemnăria vasului. Pădurea Far-West le furniza lemnul 
cel mai potrivit — stejar sau ulm. Se folosiră de cărarea deschisă 
cu prilejul ultimei lor călătorii, pentru a croi un drum nou, care 
primi numele de şoseaua Far-Westului. Copacii îi cărară la 
Cămin, unde instalară şantierul de construcţie. Noua cale 
deschisă în pădure era destul de întortochiată, deoarece fusese 
determinată mai mult de alegerea copacilor de care aveau 
nevoie, totuşi ea uşura foarte mult accesul spre o mare parte a 
peninsulei Serpentine. 


Tăierea şi fasonarea acestor lemne trebuia făcută repede, căci 
verzi nu le puteau întrebuința, şi trebuia să treacă destulă 
vreme pînă să se usuce. Dulgherii lucrară cu rîvnă toată luna 
aprilie, în care timp fură tulburaţi doar de cîteva furtuni de 
echinox, destul de violente. Meşterul Jup îi ajuta cu multă 
îndemiînare, fie urcîndu-se în vîrful vreunui copac pentru a lega 
fringhiile, fie transportând pe umerii lui vînjoşi trunchiurile 
curățate de crengi. 

Lemnăria fu aşezată într-o magazie mare, făcută din scînduri, pe 
care o ridicaseră în apropierea Căminului. Aveau de gind să o 
păstreze acolo pînă va veni timpul să fie prelucrată. 

Luna aprilie fu destul de frumoasă, cum e de multe ori luna 
octombrie în zona boreală. Muncile agricole le îndepliniră în aşa 
fel, încît curînd urmele piîrjolului dispărură cu desăvirşire de pe 
platoul Grande-Vue. Moara fu reclădită, iar în locul coteţelor 
vechi ridicară altele mai mari, căci numărul oaspeţilor curţii de 
păsări sporise simţitor. Grajdurile adăposteau acum cinci 
onaggaşi, dintre care patru mari, zdraveni, bine dresați şi unul 
mic, care de abia se născuse. Inventarul coloniei se îmbogăţise 
cu un plug şi onaggaşii arau cîmpul tot atât de bine ca şi nişte 
boi. Pionierii îşi împărțeau diferitele munci şi niciunul nu avea 
timp să stea degeaba. Şi ce sănătoşi erau muncitorii noştri şi 
cîtă voie bună însufleţea serile Casa de Granit, atunci cînd 
fiecare făurea mii de planuri de viitor 

Se înţelege că Ayrton împărtăşea viaţa pionierilor, aceştia 
nemaiîngăduindu-i să locuiască la stână. Rămăsese totuşi trist, 
aceeaşi fire închisă, împărtăşind mai mult muncile decit 
plăcerile tovarăşilor săi. Se dovedi însă un muncitor aprig, 
vînjos, îndemiînatic, ingenios şi foarte inteligent. Toţi îl iubeau şi 
îl stimau, iar el simţea acest lucru. 

Totuşi nu părăsiră cu desăvirşire stîna. Din doua în două zile, 
unul dintre pionieri se ducea călare sau cu căruţa să îngrijească 
turmele, uducînd la întoarcere laptele de care aveau nevoie. 
Drumurile astea erau în acelaşi timp prilej de viînătoare. De 
aceea, Harbert şi reporterul se duceau cel mai des la stână, 
întovărăşiţi de Top. Vînătorii noştri erau înarmaţi cu puşti bune, 
cu care vinau canguri şt mistreți, fără să dispreţuiască nici 
vînatul mărunt ca fazanii, jacamarii şi becaţinele. lepurii şi 
stridiile, cîteva broaşte țestoase, somonii prinşi în rîti, legumele 


de pe platou, poamele pădurii, toate se îngrămădeau în cămara 
în care domnul Nab, primul bucătar, nu prididea să le aşeze. 
Firul telegrafic care lega stina de Casa de Granit fusese întins 
din nou şi era întrebuințat ori de cîte ori vreunul dintre pionieri, 
aflindu-se la stîna, găsea de cuviinţă să petreacă noaptea acolo. 
De altfel nu se mai aşteptau la nici un fel de atac, cel puţin din 
partea oamenilor. 

Totuşi, ceea ce se întîmplase putea să se mai repete. Oricînd 
puteau năvăli alţi pirați sau ocnaşi. Se putea prea bine ca unii 
complici ai lui Bob Har» vey, încă deţinuţi la Norfolk, să fie 
iniţiaţi în planurile sale secrete şi să fie ispitiţi să-i calce pe 
urme. De aceea, pionierii cercetau zilnic cu ochianul zarea, ce se 
întindea în faţa golfului Uniunii şi a golfului Washington. Cînd 
mergeau la stîna, cercetau cu aceeaşi grijă partea dinspre apus 
a mării şi urcîndu-se pe meterezele stîncoase, cuprindeau cu 
privirea o bună parte a orizontului. 

Nu zăriseră pînă atunci nimic ciudat, totuşi, pionierii nu slăbeau 
paza, 

Mînat de această grijă, inginerul dezvălui într-o seară prietenilor 
săi hotărîrea de a întări stîna. El socotea că trebuiau să înalțe 
gardul şi să clădească un fel de blochaus, din care pionierii să 
poată rezista la nevoie împotriva duşmanilor. Casa de Granit, 
datorită aşezării sale, devenise o fortăreață greu de cucerit. Dar 
stîina, cu rezervele şi vitele care se aflau acolo, avea să 
stîirnească întotdeauna lăcomia oricărui năvălitor, iar pionierii 
trebuiau să fie în stare să ţină piept oricărui atac, care i-ar fi 
surprins acolo. 

Era un plan vrednic să fie cercetat, dar execuţia lui trebui să fie 
amiînată pentru primăvara următoare. 

Pe la 15 mai, fundul noului vas era gata şi în curînd prova şi 
pupa se înălţau şi ele pe şantier. Tălpoaia făcută de stejar solid 
măsura în lungime o sută zece picioare. Dar dulgherii nu izbutiră 
să facă mai mult, fiind împiedicaţi de vînt şi vreme rea. În cursul 
săptămînii următoare începură să căptuşească pupa, dar fură 
nevoiţi să întrerupă lucrările. 

În ultimele zile ale lunii vremea se strică de tot. Sufla un vînt de 
răsărit, uneori puternic ca un uragan. Inginerul era îngrijorat de 
soarta şantierului de construcţie, pe care de altfel n-ar fi putut 
să-l aşeze în altă parte, pentru a nu fi prea departe de casă. 
Ostrovul apăra doar în parte litoralul împotriva talazurilor din 


larg, astfel că în timpul marilor furtuni valurile ajungeau pînă la 
poalele falezei de granit. 

Din fericire, temerile sale nu se adeveriră. Vîntul bătea mai tot 
timpul dinspre sud-vest, aşa că plaja de la poalele Casei de 
Granit era apărată de capul Epavei, care frîngea violenţa 
valurilor mari. 

Pencroff şi Ayrton, cei mai sîrguitori dintre constructorii vasului, 
lucrară cît le mai îngădui vremea Ei nu se speriau de vintul care 
le zburlea părul, nici de ploaia care îi uda pînă la piele, şi ştiau 
că un cui bine bătut ţine la fel de e vreme rea sau bună. Dar 
după umezeală urmă un ger cumplit şi lemnul se întări ca fierul, 
astfel că se lucra anevoie. Pe la 10 iunie, cei doi meşteri se 
văzură nevoiţi să părăsească şantierul. 

Cyrus Smith şi tovarăşii săi ştiau de mult cît de aspră poate fi 
iarna pe insula Lincoln. Domnea un frig ca în Noua-Britanie, care 
era aşezată cam la aceeaşi depărtare de ecuator. Dar în 
ţinuturile din emisfera boreală lucrul nu era greu de înţeles, 
pentru că peste tot se întindeau cîmpii joase, care nu pun nici o 
piedică în calea vinturilor reci, care bat dinspre pol. Lucrul era 
mult mai greu de înţeles aici, pe insula Lincoln. 

— S-a putut chiar observa, spunea într-o zi Cyrus Smith 
tovarăşilor săi, că la aceeaşi latitudine, insulele şi ţinuturile 
aşezate pe malul mării se bucură de o climă mai blindă decît 
ţinuturile mediteraniene. Am auzit adesea spunîndu-se că iernile 
sînt mai aspre în Lombardia decit în Scoţia şi că lucrul acesta s- 
ar datora faptului că marea restituie în timpul iernii căldura 
acumulată în timpul verii. Insulele sînt deci acelea care 
beneficiază cel mai mult de aceasta. 

— Dar atunci, domnule Cyrus, întrebă Harbert, de ce nu e 
supusă şi insula Lincoln aceleiaşi legi ? 

— Greu de explicat, răspunse inginerul. Totuşi, îmi vine să cred 
că această particularitate se datorează aşezării insulei noastre 
în emisfera australă, care, după cum ştii, este mai rece decit 
emisfera boreală. 

— Aşa este, spuse Harbert. Se ştie că gheţurile plutitoare se 
întind mai aproape de tropice în sudul Pacificului, decît în nordul 
lui. 

— Foarte adevărat, interveni Pencroff. Pe vremea cînd mă 
îndeletniceam cu pescuitul balenelor, am întîlnit gheţuri 
plutitoare pînă în dreptul capului Horn. 


— Poate că frigul aspru care domneşte în insula Lincoln, spuse 
Gedeon Spilett, s-ar putea explica prin prezenţa ghețarilor sau a 
banchizelor la o depărtare nu prea mare. 

— Tot ce se poate, dragă Spilett, răspunse Cyrus Smith, cu 
siguranţă că iernile noastre aspre se datorează vecinătăţii 
ghețarilor plutitori. Mai există şi altă cauză: de vreme ce soarele 
se află mai aproape de această emisferă în timpul verii, prin 
forţa lucrurilor este mai îndepărtat în timpul iernii. Astfel se 
explică şi salturile mari de temperatură, căci, deşi iernile sînt 
foarte reci pe insula Lincoln, să nu uităm că verile, dimpotrivă, 
sînt grozav de călduroase. 

— Dar de ce, domnule Smith? întrebă Pencroff încruntindu-se. 
De ce este emisfera noastră atît de nedreptăţită ? N-ar trebui să 
fie aşa. 

— Pencroff dragă, zise rîzînd inginerul, trebuie sau nu, noi nu 
putem decit să ne împăcăm cu situaţia. lată de altfel şi pricina: 
pămîntul nu descrie un cerc împrejurul soarelui, ci o elipsă, aşa 
cum cer legile mecanicii raţionale. Pămiîntul ocupă unul din 
focarele elipsei şi în consecinţă, la o anumită epocă din drumul 
său, el se află la apogeu, adică la cea mai mare depărtare de 
soare şi la o altă epocă - la perigeu - adică la cea mai mică 
distanţă. Ori, se întîmplă că tocmai în timpul iernii din ţinuturile 
australe, pămîntul să se afle în punctul cel mai îndepărtat de 
soare, pricinuind astfel frigul aspru, care domneşte prin 
meleagurile astea, Aşa că, dragă Pencroff, nu ne rămîne decit să 
aşteptăm vara. 

— Şi totuşi, adăugă Pencroff, căruia îi venea greu să se dea 
bătut, oamenii sînt destul de învăţaţi. Gindiţi-vă ce carte groasă 
s-ar putea scrie, domnule Cyrus, dacă am aduna tot ce ştie 
omenirea ! 

— Am scrie o carte şi mai groasă dacă am aduna tot ce nu se 
ştie încă, răspunse Cyrus Smith. 

Era greu de stabilit cauza, dar luna iunie a fost ca de obicei 
grozav de friguroasă şi pionierii s-au văzut nevoiţi destul de des 
să stea închişi în Casa de Granit. Le era foarte neplăcut să 
trăiască astfel, sechestraţi între zidurile Casei de Granit. 
îndeosebi Gedeon Spilett îndura greu această constringere. 

— Ce n-aş da să pot primi de undeva zilnic un ziar ! se tînguia el 
lui Nab. Cititul ziarului era îndeletnicirea mea cea mai plăcută. 
Nab izbucni în rîs. 


— Pe legea mea, răspunse el, ceea ce mă preocupă pe mine sînt 
treburile de fiecare zi. 

Adevărul este că aveau destul de lucru şi în afară şi înăuntru. 
După trei ani de muncă fără preget, colonia din insula Lincoln 
atinsese pe vremea aceea culmea prosperității. Catastrofa 
bricului fusese un izvor de bogăţie pentru ei. Fără să mai vorbim 
de echipamentul complet, care avea să folosească vasului de pe 
şantier, magaziile 
Casei de Granit se 
umpluseră cu unelte şi 
scule, cu arme şi 
muniții, cu 
îmbrăcăminte şi 
instrumente. Pionierii 
nu mai erau nevoiţi să 
fabrice pislă şi dacă în 
timpul primei ierni, 
petrecute pe insulă, 
suferiseră din pricina 
gerului, acum nu se 
mai temeau de frig. 
Rufărie aveau destulă 
şi o întreţineau cu 
multă grijă. Din 
clorură de sodiu, adică 
sare de mare, Cyrus 
Smith extrăsese sodiu 
şi clor. Transformase 
apoi cu uşurinţă sodiul 
în carbonat de sodiu, 
folosind clorul pentru 
a prepara eterat de 
calciu şi alte 
substanţe; primele două le folosea în gospodărie şi pentru 
albitul rufelor. De altfel nu spălau decit de patru ori pe an, atit 
de multe rufe aveau, iar Pencroff şi chiar Gedeon Spilett, care 
tot aştepta să-i aducă poştaşul ziare, deveniseră adevăraţi 
meşteri în albitul rufelor. 

Astfel trecură lunile de iarnă, iunie, iulie şi august, luni foarte 
aspre. Vremea fu mai rece decit iarna trecută, termometrul 


coborînd pînă la 8° Fahrenheit (13,33 centigrade sub zero). Dar 
ce foc minunat ardea în vatra Casei de Granit ! Nu economiseau 
combustibilul care creştea singur la cîţiva paşi. Lemnul rămas 
din construcţia vasului îi ajuta să facă economie de cărbuni, 
care erau mai greu de cărat. 

Oamenii erau sănătoşi, animalele de pe lîngă casă o duceau 
bine, doar meşterul Jup cam suferea de frig. Era singurul lui 
cusur şi pionierii îi făcură o haină groasă, vătuită. Ce tovarăş 
îndemiînatic, neobosit, discret şi tăcut era maimuţoiul ăsta . 

— Nu mă mir că munceşte bine, spunea Pencroff. Cînd ai patru 
miîini, e firesc să munceşti mai bine ! 

Într-adevăr, Jup cel deştept lucra minunat. 

În tot timpul celor şapte luni care trecuseră, nimeni nu mai 
pomenise de protectorul insulei. De altfel nu mai dăduse nici un 
semn de viaţă. E drept că nu avusese prilejul, căci nu se ivise 
nici o întâmplare care să-i pună la grea încercare pe pionieri. 
Cîinele nu mai miîrîia şi încetase şi neliniştea urangutanului. Cei 
doi prieteni nu se mai înviîrteau în jurul puţului interior, nu mai 
lătrau şi nu mai gemeau în felul acela straniu, care trezise de la 
început bănuielile inginerului. 

În sfîrşit trecu şi iarna. În primele zile de primăvară se întîmplă 
un fapt care ar fi putut să aibă urmări grele. 

În ziua de 7 septembrie, Cyrus Smith, care se uita la creştetul 
muntelui Franklin, zări un nor de fum ce se încolăcea deasupra 
craterului. 


CAPITOLUL XV 

Trezirea vulcanului. Vreme frumoasă. Reluarea lucrărilor. Seara 
de 15 octombrie. O telegramă. O cerere. Răspunsul. Plecarea la 
stîină. însemnarea. Firul suplimentar. Coasta de bazalt. Fluxul. 
Refluxul. Peştera. O lumină orbitoare. 


Pionierii, înştiinţaţi de inginer, îşi lăsaseră lucrul şi priveau în 
tăcere creştetul muntelui Franklin. Se trezise vulcanul şi aburii 
străpunseseră desigur stratul mineral din fundul craterului. Oare 
locurile subterane vor provoca vreo erupție violentă ? lată un 
lucru pe care nu-l puteau împiedica. 

Dar, admiţind chiar posibilitatea unei erupții, s-ar fi putut ca 
insula Lincoln să n-aibă prea mult de suferit în întregul ei. 
Scurgerile de lavă nu sînt întotdeauna dezastruoase. Insula mai 


trecuse prin astfel de încercări, după cum o dovedeau urmele de 
lavă de pe poviîrnişul nordic al muntelui. Mai mult încă, forma 
craterului şi spărtura de la marginea superioară erau de natură 
să proiecteze materiile eruptive spre partea opusă ținuturilor 
mănoase ale insulei. 
Totuşi, urmele trecutului nu erau pentru pionieri o garanţie de 
viitor. De multe ori se astupă craterele vechi şi se deschid altele 
oi. Fenomenul se 
ivise În toate 
continentele, cu 
vulcani ca Etna, 
Popocatepetl şi 
Orizaba, şi nu se ştie 
niciodată ce va aduce 
după sine erupția unui 
vulcan. Ajungea un 
cutremur de pămînt, 
fenomen care 
însoţeşte uneori 
erupțiile, pentru ca 
aşezarea straturilor 
din interiorul muntelui 
să se schimbe, iar 
lavele incandescente 
să-şi croiască drumuri 
noi. 
Cyrus Smith explică 
aceste lucruri 
tovarăşilor săi şi le 
zugrăvi situaţia aşa 
cum o vedea el. 
Nu era nimic de făcut. 
Casa de Granit nu era 
ameninţată, afară doar de un cutremur A pămînt, care ar 
zgudui violent insula. Stîna însă era în primejdie, dacă se 
deschidea un crater nou în partea de sud a muntelui Franklin. 
Din ziua aceea, aburii încununau mereu creştetul muntelui, 
răsfirîndu-se în trîmbe, care deveneau din ce în ce mai înalte şi 
mai dese. Nu se vedea însă nici o flacără. Se părea că 
fenomenele se concentrau deocamdată la baza hornului central. 


Vremea îndreptîndu-se, pionierii îşi reluară muncile. Grăbeau 
construirea vasului; Cyrus Smith făcu un ferăstrău hidraulic, pus 
în mişcare de căderea de apă de pe plajă, şi, cu ajutorul lui, 
pionierii fabricară mai repede scînduri şi bîrne. Mecanismul 
aparatului era din cele mai simple şi lemnul împins înainte era 
tăiat cu un ferăstrău, care avea o mişcare verticală. Inginerul 
izbutise să pună în funcţiune acest mecanism, folosind o roată, 
doi cilindri şi un sistem special de scripeţi. 

Pe la sfîrşitul lunii septembrie, scheletul vasului, care avea să 
devină o goeletă, se şi înălța pe şantier. Lucrările mergeau 
foarte bine, mulţumită fierăriei bricului, pe care o salvaseră în 
urma exploziei. Pencroff şi Ayrton scoaseră dintre sfărimături 
toate şuruburile şi o cantitate mare de cuie de aramă. Munca 
fierarilor era astfel mai uşoară, dulgherii însă aveau mult de 
lucru. 

Lucrările fură întrerupte timp de o săptămînă pentru seceriş, 
pentru cositul fînului şi pentru înmagazinarea diferitelor legume, 
ce se coceau pe platoul Grande-Vue. După terminarea muncilor 
agricole, pionierii îşi închinară tot timpul lor construirii vasului. 
Cînd venea seara, muncitorii erau sleiţi. Ca să nu piardă timpul, 
schimbaseră şi ora meselor: luau prînzul la orele douăsprezece 
şi masa de seară abia cînd se întuneca complet. Apoi se 
întorceau la Casa de Granit şi, frînţi de oboseală, se grăbeau să 
meargă la culcare. 

Citeodată, cînd discutau cîte un lucru interesant, întîrziau puţin 
ora culcării. Astfel, pionierii vorbeau de viitor şi le făcea plăcere 
să-şi închipuie schimbările pe care le-ar aduce ei pe insulă după 
ce-ar întreprinde o călătorie spre alte ţărmuri. Dar din toate 
planurile răzbătea gindul întoarcerii lor pe insula Lincoln. Ei n- 
aveau de gind să părăsească o colonie creată cu atita trudă, cu 
atit mai mult cu cît truda le fusese încununată de succes, iar 
legătura cu ţara lor nu putea decit să dea un nou imbold 
dezvoltării insulei. 

Pencroff şi Nab mai ales voiau să-şi termine zilele aici. 

— Harbert, spunea marinarul, ai de gînd să părăseşti vreodată 
insula Lincoln ? 

— Niciodată, Pencroff, mai cu seamă dacă rămii şi tu aici ! 

— Nici vorbă că rămân, băiete! răspundea Pencroff. Am să te 
aştept aici. Ai să te întorci cu soţia şi copiii tăi, din care am de 
gînd să fac nişte ştrengari în lege. 


— Ne-am înţeles, făgădui Harbert, rizînd tulburat şi îmbujorîndu- 
se la faţă. 

— Şi dumneata, domnule Cyrus, urmă Pencroff încîntat, vei fi 
guvernatorul insulei. Cîţi locuitori credeţi c-ar putea trăi aici ? 
Cel puţin zece mii! 

Discutau astfel de una, de alta, îl lăsau pe Pencroff să alerge cu 
închipuirea şi, din vorbă în vorbă, pînă la urmă reporterul 
ajungea la concluzia că vor întemeia un ziar cu numele de „New 
Lincoln Herald”. 

Aşa este făcut omul. Simte nevoia să creeze opere durabile, 
care să-i supravieţuiască, şi tocmai acesta este semnul 
superiorității lui faţă de celelalte vieţuitoare. 

Cine ştie dacă Top şi Jup nu făureau şi ei micile lor planuri de 
viitor ? 

Ayrton tăcea, gindindu-se că ar dori să-l mai vadă o dată pe 
lordul Glenarvan şi să se arate în ochii tuturor schimbat şi 
pocăit. 

Intr-o seară, la 15 octombrie, tot vorbind despre acestea, 
convorbirea se prelungi mai mult ca de obicei. Se făcuse ora 
nouă, căscau cu toţii şi Pencroff se îndrepta spre camera lui, 
cînd soneria electrică, aşezată în sala cea mare, răsună pe 
neaşteptate. 

Erau toţi de faţă: Cyrus Smith, Gedeon Spilett, Harbert, Ayrton, 
Pencroff şi Nai); deci la stînă nu era nimeni. 

Cyrus Smith sări în picioare. Tovarăşii lui se uitau unul la altul, 
necrezindu-şi urechilor. 

— Ce-o mai fi şi asta ? strigă Nab. Te pomeneşti că ne 
telegrafiază dracul ! ? 

Nimeni nu-i răspunse. 

— Se pregăteşte o furtună, observă Harbert. Poate că influenţa 
electricităţii... 

Harbert nu isprăvi fraza. Inginerul, spre care erau întoarse toate 
privirile, scutură din cap, 

— S-aşteptăm, spuse Gedeon Spilett. Dacă-i un semnal, oricine 
ar fi acela care-l face, îl va repeta. 

— Dar cine să fie ? strigă Nab. 

— Desigur, răspunse Pencroff, — acela care... 

Cuvintele marinarului fură întrerupte de o nouă zbirniitură. 
Cyrus Smith se îndreptă spre aparat şi telegrafie următoarea 
întrebare: 


„Ce doriţi ?" 

Peste cîteva secunde, acul care se mişca pe cadranul alfabetic 
răspundea locuitorilor Casei de Granit: 

„Veniţi repede la stînă !” 

— În sfîrşit! strigă Cyrus Smith. 

Da ! In sfîrşit se va lămuri taina insulei ! Oboseala şi nevoia de 
odihnă a pionierilor dispărură în faţa perspectivei de a-şi 
cunoaşte binefăcătorul. În cîteva clipe, ei părăsiră în tăcere Casa 
de Granit, coborînd pe plajă. Top şi Jup rămaseră acasă, căci nu 
era nevoie de ei. 

Noaptea era foarte întunecată. Luna în primul pătrar dispăruse o 
dată cu soarele. După cum observase şi Harbert, nori grei de 
furtună se tîrau aproape de pămînt, acoperind lumina stelelor. 
Fulgere, pricinuite de o furtună îndepărtată, sfişiau zarea. Pînă 
în cîteva ore era foarte posibil să se abată furtuna asupra 
insulei. Noaptea era înăbugşitoare. 

Dar oricît de adînc ar fi fost întunericul, el nu-i putea opri din 
drum pe pionierii obişnuiţi cu şoseaua ce ducea la stînă. Luînd-o 
pe malul stîng al rîului Mercy, se urcară pe platou, trecură 
puntea peste pirîul Glicerinei şi înaintară prin pădure. 

Pionierii umblau repede, fiind pradă unei tulburări puternice. Nu 
mai încăpea nici o îndoială, erau pe cale să afle cheia misterului, 
pentru a cărui dezlegare se osteniseră atît, numele fiinţei 
necunoscute, care luase parte la toate întâmplările vieţii lor, 
fiinţă atît de puternică şi de mărinimoasă ! Desigur, acest 
necunoscut cunoştea cele mai mici amănunte ale vieţii lor, 
auzea tot ce se spunea la Casa de Granit, izbutind astfel să-i 
ajute întotdeauna la timpul potrivit. 

Copleşiţi de gînduri, pionierii grăbeau pasul. Sub bolta copacilor 
era atit de întuneric, încît nu mai distingeau nici marginea 
drumului. în pădure domnea cea mai desăvirşită linişte. Păsări şi 
animale, apăsate de vremea furtunoasă, stăteau nemişcate şi 
tăcute. Nici o adiere nu clintea frunzişul. Doar paşii pionierilor, 
pe pămîntul tare, răsunau în bezna apăsătoare. 

Mergeau de un sfert de oră, cînd Pencroff rupse tăcerea, 
spunînd: 

— Ar fi trebuit să luăm un felinar ! 

— Vom găsi unul la stînă, răspunse inginerul. 


Cyrus Smith şi tovarăşii lui părăsiseră Casa de Granit la ora 
nouă şi două minute. La nouă şi patruzeci şi şapte, străbătuseră 
trei mile din cele cinci care despărţeau locuinţa lor de stină. 
Fulgere mari, strălucitoare, începură să brăzdeze văzduhul, 
profilînd pe cer dantela frunzişului sub care înaintau. Lumina lor 
era orbitoare. Judecînd după fulgerele din ce în ce mai dese şi 
mai luminoase şi după bubuiturile îndepărtate care răsunau în 
înălţimi, furtuna se apropia cu repeziciune. Aerul devenise 
înăbuşitor. 

Pionierii umblau ca şi cînd ar fi fost mînaţi din urmă de o putere 
necunoscută. 

Cînd ajunseră lîngă stînă, un fulger puternic lumină gardul 
ţarcului şi nici nu puseră bine piciorul pe prag, cînd un tunet 
năprasnic făcu să se cutremure văzduhul. Străbătură într-o clipă 
ţarcul şi Cyrus Smith se opri în faţa locuinţei. 

S-ar fi putut ca necunoscutul să se afle în casă, căci de aici 
pornise telegrama. Dar ferestrele erau întunecate. 

Inginerul bătu la uşă. 

Nici un răspuns. 

împinse apoi uşa şi pionierii intrară în camera cufundată în 
întuneric. 

Nab scăpără amnarul şi, un moment mai tîrziu, felinarul lumina 
întreaga încăpere... 

În odaie nu era nimeni. Lucrurile nu fuseseră mişcate din loc. 

— Să fi avut cu toţii năluciri ? murmură Cyrus Smith. 

Nu ! Nu era cu putinţă ! Telegrama anunţase „Veniţi repede la 
stină !” 

Se apropiara de masa pe care se afla telegraful. Pila electrică se 
afla în cutia ei, aparatul de transmisie şi de recepţie, totul era la 
locul lui. 

— Cine a fost aici ultima oară ? întrebă inginerul. 

— Eu, domnule Smith, răspunse Ayrton. 

— Cînd ? 

— Acum patru zile. 

— A! Uite o însemnare! strigă Harbert, arătînd spre masă. 

Pe hîrtie scria în englezeşte: „Urmati firul cel nou !” 

— La drum ! strigă Cyrus Smith, care înţelese că telegrama nu 
pornise de la stînă, ci din ascunzişul tainic al necunoscutului. Un 
fir suplimentar, legat de cel instalat de ei, îl punea în legătură 
directă cu Casa de Granit. 


Nab luă felinarul aprins şi părăsiră cu toţii stîna. 

Furtuna se dezlănţuise cu nemaipomenită violenţă. Intervalul 
dintre fulgere şi tunete era din ce în ce mai mic. în curînd vijelia 
avea să cuprindă întreaga insulă şi muntele Franklin. La lumina 
fulgerelor se zărea creştetul vulcanului, încununat cu aburi. 

În tot interiorul ţarcului, între casă şi gard, nu exista nici o 
legătură telegrafică. Dar, după ce ieşiră pe poartă, inginerul 
alergă pînă la primul stîlp, unde, la lumina unui fulger, descoperi 
un nou fir, ce se lăsa de la izolator la pămînt. 

— lată-l ! spuse el. 

Firul se tîra pe pămînt, dar era înconjurat de o substanţă 
izolatoare, care semăna cu aceea folosită pentru cablurile 
submarine, care asigură libera transmisiune a curentului. Firul 
părea că se îndreaptă în direcţia pădurii şi a povirnişurilor sudice 
ale muntelui, luînd-o spre sudul insulei. 

— Să ne luăm după el ! spuse Cyrus Smith. 

La lumina felinarului şi a fulgerelor, pionierii urmau calea 
arătată de fir. 

Tunete asurzitoare bubuiau neîncetat, aşa că nu se putea auzi 
nici o vorbă. De altminteri, nici nu era timp de vorbă, căci 
trebuiau să meargă repede. 

Cyrus Smith şi tovarăşii lui urcară mai întîi poviîrnişul care se 
ridica între valea stînei şi valea rîului Cascadei, pe care-l trecură 
printr-un vad. întins pe pămînt sau aninat de crengile copacilor, 
firul îi călăuzea mereu. 

Inginerul crezuse la început că firul se opreşte undeva în fundul 
văii şi că acolo se află şi adăpostul necunoscutului. Văzu însă 
curînd că se înşelase. 

Pionierii fură nevoiţi să urce şi panta din sud-vest şi să coboare 
din nou platoul golaş, care se isprăvea la stîncile de bazalt, atit 
de straniu îngrămădite pe țărm. Din cînd în cînd unul dintre 
pionieri se apleca, pipăia firul cu mîna şi la nevoie corecta 
direcţia spre care trebuiau să meargă. Acum nu se mai îndoiau 
că firul se tîra spre mare. Se vede că acolo, în vreo văgăună, 
printre rocile calcinate, se afla pitită locuinţa zadarnic căutată 
de pionieri. 

Deasupra lor cerul părea cuprins de flăcări. Fulgera neîntrerupt. 
Trăsnetele loviră de cîteva ori creştetul vulcanului, scurgîndu-se 
în craterul din care se înălța un fum gros. Citeodată, muntele 
părea că aruncă flăcări. 


La zece fără cîteva minute, pionierii ajunseră pe faleza care se 
înălța la marginea oceanului, în partea de apus. Vîntul sufla cu 
putere şi talazurile se spărgeau mugind la picioarele lor. 

Cyrus Smith socoti că se aflau la o milă şi jumătate de stînă. 
Aici firul se strecura printre stînci, coborînd o pantă foarte 
înclinată, în marginea unei rîpe înguste şi foarte întortochiate. 
Pionierii coborîră riîpa, cu toate că s-ar fi putut să provoace o 
prăbuşire a stîncilor, care să-i zvîrle în mare. Coborişul era 
foarte primejdios, dar ei nu se mai temeau de nimic, nu mai 
erau stăpiîni pe ei, erau parcă mînaţi de cineva spre acest punct 
misterios, aşa cum magnetul atrage fierul. 

Coborîră în rîpă, aproape fără să ştie cum, cu toate că locurile 
erau primejdioase chiar în plină zi. Pietrele se rostogoleau, 
scînteind ca bolizii incandescenţi, cînd erau luminate de fulgere. 
Cyrus Smith mergea în fruntea grupului şi Ayrton încheia şirul. 
Cîteodată umblau încet, alteori alunecau pe stînca lucioasă; se 
ridicau însă şi-şi urmau drumul mai departe ! 

În cele din urmă, firul coti brusc, atingînd lanţul de stînci răzlețe 
prăvălite în mare de-a lungul litoralului. Pionierii ajunseră la 
poalele peretelui de bazalt. 

Acolo se afla o streaşină îngustă, care şerpuia de-a lungul 
zidului, la cîteva picioare deasupra mării. Firul era tras şi aici, 
aşa încît pionierii se luară după el. Nu făcură nici o sută de paşi, 
cînd streaşina, înclinîndu-se în pantă lină, ajunse la nivelul apei. 
Inginerul apucă firul şi văzu că se cufundă în mare. 

Tovarăşii, opriţi lîngă el, erau înmărmuriţi. 

Scoaseră un strigăt de deznădejde ! Să se arunce în mare ca să 
pătrundă în vreo peşteră submarină ? Atît de mare era 
încordarea care-i stăpînea, încît n-ar fi şovăit să facă şi acest 
lucru! 


Un cuvînt al inginerului îi opri. 

Cyrus Smith îşi duse tovarăşii într-o scobitură a stâncilor, 
spunîndu-le: 

— Să aşteptăm. Marea e în plin flux; cînd vine refluxul se 
deschide şi drumul nostru. 

— Dar de unde ştiţi ? întrebă Pencroff. 

— Nu ne-ar fi chemat, dacă nu s-ar fi putut ajunge pînă la el! 
Cyrus Smith vorbise 
cu atita siguranţă, 
încît nimeni nu i se 
împotrivi. De altfel 
părea să aibă 
dreptate. Se putea să 
fie prin apropiere o 
deschizătură, 
acoperită de apă, în 
timpul fluxului, dar în 
care să se poată 
pătrunde cînd se 
retrag apele. 

Oricum, erau siliţi să 
aştepte cîteva ore. 
Pionierii se strînseră în 
tăcere sub un fel de 
boltă adîncă, săpată în 
stîincă. începuse să 
plouă şi în curînd norii, 
sfirtecaţi de fulgere, 
revărsau pe pămînt 
adevărate torente de 
apă. Ecoul repeta 
bubuiturile tunetelor, 
dîndu-le o sonoritate 
măreaţă. 

Pionierii erau nespus de tulburaţi. Gîndurile cele mai stranii li se 
fugăreau prin minte şi căutau să-şi închipuie vreo apariţie 
supranaturală, a cărei înfăţişare să se potrivească întru totul cu 
părerea ce şi-o făcuseră ei despre misteriosul spirit al insulei; 
La miezul nopţii, Cyrus Smith luă felinarul şi cobori pe plajă ca 
să observe aşezarea stîncilor. Refluxul începuse de două ore. 


Şi într-adevăr, inginerul nu se înşelase. Din mijlocul apelor 
începea să se ridice arcul unei bolți uriaşe. Firul cobora, 
pătrunzînd în deschizătură. 

Cyrus Smith se întoarse la tovarăşii lui, spunîndu-le scurt: 

— Peste o oră ne vom putea continua drumul. 

— Va să zică există o deschizătură ? întrebă Pencroff. 

— Te-ai îndoit vreodată de aceasta ? răspunse Cyrus Smith. 

— Dar peştera trebuie să fie plină de apă, observă Harbert. 

— Vom vedea, s-ar putea ca apele să se retragă în întregime din 
peşteră şi să putem face drumul pe jos, sau să nu se retragă şi 
atunci vom găsi cu siguranţă un mijloc oarecare de transport, 
care ne aşteaptă. 

Mai trecu o oră. Coboriră cu toţii prin ploaie, pînă la marginea 
apei. In trei ore, marea coborise cu cincisprezece picioare. 
Creştetul arcului format de boltă se ridica la opt picioare 
deasupra luciului apei. Semăna cu arcada unui pod, sub care se 
scurgeau apele spumegiînde. 

Aplecîndu-se, inginerul zări un obiect negru, ce plutea la 
suprafaţa apei. îl trase spre mal şi văzu că era o barcă, legată 
de un colţ al peretelui stîncos. Barca era făcută din plăci nituite 
şi sub bănci se aflau două visle. 

— Să ne îmbarcăm, spuse Cyrus Smith. 

Peste o clipă, pionierii erau în barcă. Nab şi Ayrton puseră mîna 
pe visle. Pencroff se aşeză la cîrmă, iar Cyrus Smith în partea 
din faţă, luminînd calea cu felinarul. 

Bolta, foarte joasă la început, se înălța deodată, dar bezna era 
prea adîncă şi lumina felinarului prea slabă ca pionierii să poată 
desluşi întinderea peşterii, lărgimea, înălţimea şi adîncimea ei. O 
tăcere adincă domnea între aceste ziduri de bazalt. Nici un 
zgomot din afară nu pătrundea pînă aici şi trăsnetele nu puteau 
străpunge grosimea stâncilor. 

Există în unele părţi ale globului peşteri uriaşe, de felul acesta, 
cripte naturale, rămase din epoci geologice îndepărtate. în unele 
dintre ele au năvălit apele mării, altele ascund în străfundurile 
lor lacuri întregi. Natura a săpat aceste peşteri, păstrindu-le 
pentru desfătarea oamenilor. 

Peştera pe care o cercetau pionierii se întindea oare pînă în 
inima insulei ? De un sfert de ceas, barca înainta cotind mereu, 
în timp ce inginerul îi indica lui Pencroff drumul, cînd deodată îi 
spuse: 


— Mai la dreapta ! 

Cotind, barca se apropie îndată de peretele din dreapta. 
Inginerul dorea, cu drept cuvînt, să se încredinţeze dacă firul se 
mai întindea de-a lungul peretelui. 

Era acolo, agăţat de colţurile stîncii. 

— Înainte ! spuse Cyrus Smith. 

Lovind apele negre, cele două visle mînară barca mai departe. 
Mai înaintară un sfert de oră şi să tot fi străbătut o jumătate de 
milă, cînd se auzi din nou vocea lui Cyrus Smith: 

— Opriti! 

Barca se opri şi pionierii zăriră o lumină puternica ce inunda 
cripta uriaşă, săpată adînc în măruntaiele insulei. 

Puteau în sfîrşit să cerceteze această peşteră, a cărei existenţă 
nici n-ar fi putut-o bănui. 

La o sută de picioare deasupra lor, se rotunjea o boltă susţinută 
de coloane, de bazalt, care păreau toate turnate în acelaşi tipar. 
Pe coloane se sprijineau arcade neregulate şi fel de fel de 
ieşituri de formă capricioasă, pe care natura le crease în mii de 
locuri, în primele epoci ale formării globului. Trunchiurile de 
bazalt, îmbucate unul într-altul, atingeau înălţimi de patruzeci- 
cincizeci de picioare şi apa, liniştită, cu toată furtuna de afară, 
se întindea la picioarele lor. Strălucirea luminii, semnalată de 
inginer, aprindea pe fiecare creastă mii de scîntei, prefăcînd 
cele mai neînsemnate colţuri de stîncă în pietre nestemate. 


Apa reflecta la suprafaţa ei toate aceste puncte luminoase, 
astfel încît barca părea să plutească între două rîuri de lumini, 
Nu mai încăpea îndoială că razele luminoase, care ţişneau din 
apă şi se loveau de bazalturi, proveneau dintr-un izvor de 
lumină electrică. De altfel, culoarea ei albă ii trăda originea. Era 
soarele acestei caverne şi el o umplea de lumină. 

La un semn a lui Cyrus Smith, vislele loviră apa, ridicînd o ploaie 
de nestemate, şi barca se îndreptă spre focarul de lumină, 
apropiindu-se pînă la cîţiva metri. 

Aici, lărgimea apei măsura vreo trei sute cincizeci de picioare şi 
în spatele orbitoarei lumini se ridica un zid uriaş de bazalt, care 
închidea peştera în partea aceea. Marea forma aci un fel de lac, 
deoarece peştera se lărgise mult. Bolta, pereţii laterali, peretele 
din fund, toate ornamentele, prismatice, cilindrice, conice, 
apăreau scăldate în lumină şi sclipeau atît de viu, încît s-ar fi 
putut spune că iradiau 
lumină. 

În mijlocul lacului, 
tăcut şi nemişcat, un 
obiect lungăreţ, de 
forma unui fus, plutea 
la suprafaţa apelor. 
Din laturile lui, ca din 
două cuptoare 
supraîncălzite, 
răzbăteau două fişii 
luminoase. Aparatul, 
care semăna cu trupul 
unei balene uriaşe, 
avea o lungime de 
două sute de picioare 
Şi se ridica la zece- 
douăsprezece picioare 
deasupra mării. 

Barca se apropie 
încet. Cyrus Smith se 
sculase în picioare, 
privind înainte cuprins 


de o adincă tulburare. Apucîndu-l deodată pe reporter de braţ, 
strigă i 

— El este ! Nu poate fi decit el !... 

Apoi căzu îndărăt în barcă, şoptind un nume, pe care numai 
Gedeon Spilett îl auzi. 

Fără îndoială că reporterul cunoştea acest nume, căci păru şi el 
foarte tulburat, răspunzînd cu vocea sugrumată: 

— El! Un om în afara legii ! 

— Da ! Da ! murmură Cyrus Smith. 

Inginerul îi spuse lui Pencroff să vislească spre straniul aparat 
plutitor. Trase în partea stingă, de unde, printr-un geam gros, 
tîşnea o fişie de lumină, 

Cyrus Smith şi tovarăşii săi se urcară pe o platformă, în faţa lor 
se afla o turelă deschisă. Se repeziră cu toţii pe scară şi apoi pe 
un coridor luminat electric. La capătul coridorului se afla o uşă, 
pe care Cyrus Smith o deschise. 

Pionierii străbătură grăbiţi o sală bogat împodobită, care dădea 
într-o bibliotecă scăldată în razele de lumină ce izvorau dintr-un 
tavan luminos. 

În fundul bibliotecii zăriră o uşă mare, pe care inginerul o 
deschise. 

Pionierilor li se păru că au pătruns în lumea basmelor sau a 
visurilor; în faţa lor se întindea un salon uriaş, un fel de muzeu, 
în care erau îngrămădite comori minerale, opere de artă şi 
minuni ale industriei. 

Întins pe un divan frumos, stătea un om, ce părea să nu-i fi zărit 
încă. 

Cyrus Smith, ridicînd glasul, rosti atunci, spre marea mirare a 
tovarăşilor săi: 

— Ne-ai chemat, căpitane Nemo ? lată-ne. 


CAPITOLUL XVI 

Căpitanul Nemo. Primele sale cuvinte. Povestea unui erou al 
luptei pentru independenţa Indiilor. Ura cotropitorilor. Tovarăşii 
săi. Viaţa în sînul apelor. Singur. Ultimul adăpost al lui Nautilus 
în insula Lincoln. Geniul misterios al insulei. 


La auzul acestor cuvinte, omul se sculă, iar lumina îi scaldă 
chipul, înfăţişind un cap minunat, cu frunte înaltă, privire 
mîndră, barba albă şi păr bogat dat spre spate. 


Omul se. sprijini cu mîna de divanul de pe care se ridicase. 
Privirea lui era liniştită. Se vedea că o boală ascunsă îl rosese 
încetul cu încetul, dar vocea lui răsuna încă destul de puternic, 
cînd rosti în englezeşte, pe un ton ce trăda o mare mirare; 

— Domnule, eu n-am nume! 

— Totuşi vă cunosc ! răspunse Cyrus Smith. 

Căpitanul Nemo aruncă inginerului o privire fulgerătoare, ce 
dorea parcă să-l nimicească. 

Apoi căzu îndărăt pe pernele divanului: 

— La urma urmei ce-mi pasă ? şopti el. Curînd voi muri ! 

Cyrus Smith se apropie de căpitanul Nemo, căruia Gedeon 
Spilett îi apucă mîna fierbinte. Ayrton, Pencroff, Harbert şi Nab 
se grămădiseră cuviincioşi mai la o parte, într-un colţ al 
minunatului salon, scăldat de orbitoarele raze electrice. 
Căpitanul Nemo îşi trase repede mîna, făcînd semn inginerului şi 
reporterului să ia loc. 

Se uitau cu toţii la el, fără să-şi ascundă tulburarea, în faţa lor se 
afla deci necunoscutul pe care îl botezaseră „geniul insulei”, 
fiinţa atotputernică, al cărui ajutor fusese atît de binevenit în 
împrejurări grele. în faţa lor era binefăcătorul, căruia îi datorau 
atita recunoştinţă. în faţa lor, acolo unde Pencroff şi Nab 
credeau să găsească un zeu, se afla un simplu om: şi omul acela 
era pe moarte. 

Dar cum de-l cunoştea Cyrus Smith pe căpitanul Nemo ? De ce 
se sculase atît de repede căpitanul la auzul numelui pe care-l 
credea uitat de toţi ? 

Căpitanul îşi reluase locul pe divan şi, proptit într-un cot, se uita 
la inginer, care şedea lingă el. 

— Îmi cunoşti numele, domnule ? întrebă el. 

— II cunosc, răspunse Cyrus Smith, după cum cunosc şi pe acela 
al minunatului dumitale aparat submarin... 

— „Nautilus” ? zise căpitanul zîrnbind. 

— Da, „Nautilus”. 

— Dar ştii... ştii cine sînt ? 

— Ştiu. 

— S-au scurs totuşi treizeci de ani de cînd am rupt orice 
legătură cu lumea locuită, treizeci de ani de cînd trăiesc în 
adîncul mării, singurul loc în care am găsit libertatea ! Cine a 
putut să-mi trădeze taina ? 


— Un om care nu ţi-a promis s-o păstreze, căpitane Nemo, şi 
care, prin urmare, nu poate fi învinuit de trădare. 

— Francezul pe care întimplarea l-a zvirlit pe bord acum 
şaisprezece ani ?. 

— Chiar el ! 

— Atunci, n-a pierit împreună cu cei doi tovarăşi ai săi în vîrtejul 
Maelslrum-ului, unde intrase submarinul „Nautilus” ? 

— N-au pierit, şi povestea lor a fost dăruită cititorilor sub numele 
de „douăzeci de mii de leghe sub mări”3!. 

— E doar povestea cîtorva luni din viaţa mea domnule! rosti 
repede căpitanul. 

— Adevărat, urmă Cyrus Smith, dar cîteva luni din viaţa 
dumneavoastră ciudată au fost destul ca să vă faceţi cunoscut... 
— Şi să fiu socotit un mare vinovat, nu-i aşa ? răspunse 
căpitanul Nemo, zimbind dispreţuitor. Desigur, un revoltat, scos 
poate din rîndul oamenilor. 

Inginerul nu răspunse. 

— Şi acum, domnule ? 

— Nu mi-e dat mie să-l judec pe căpitanul Nemo, răspunse 
Cyrus Smith, — cel puţin în ceea ce priveşte trecutul său. Ca şi 
alţii, de altfel, nici eu nu ştiu ce v-a îndemnat să duceti o viaţă 
atit de ciudată şi nu pot să judec efectele, necunoscînd cauzele. 
Ştiu însă un lucru, că, de cînd am fost zvirliţi pe insula Lincoln, 
un om ne-a ajutat în cele mai grele împrejurări. Mai ştiu că 
datorăm viaţa noastră unui om bun, mărinimos, puternic, şi că 
acest om puternic, mărinimos şi bun, sînteţi dumneavoastră, 
căpitane Nemo ! 

— Eu sînt, răspunse simplu căpitanul. 

Inginerul şi reporterul se ridicară. Tovarăşii lor se apropiara şi ei 
şi erau cît pe ce să-şi arate recunoştinţa prin vorbe... 

Îi opri însă, o mişcare a căpitanului Nemo, care le spuse cu o 
voce mai mişcată decit ar fi dorit: 

— După ce mă veţi fi ascultat. 

Şi căpitanul în fraze scurte şi simple, le dezvălui întreaga sa 
viaţă 

Povesti pe scurt, totuşi era nevoit să-şi încordeze toate puterile 
ce-i mai rămăseseră, pentru a spune tot ce dorea. Se vedea că 
lupta împotriva unei mari slăbiciuni. De mai multe ori, Cyrus 


31 Povestea căpitanului Nemo a fos publicată sub titlul: „Douăzeci de 
mii de leghe sub mări”. (Nota red. fr.) 


Smith îl rugă să se odihnească, dar căpitanul dădea din cap, ca 
unul căruia nu-i mai aparţine ziua următoare, iar atunci cînd 
reporterul îi propuse să-l îngrijească, îi răspunse: 

— În zadar. Clipele mele sînt numărate ! 

Căpitanul Nemo era un indian, prinţul Dakkar, fiu de rajah şi 
nepotul eroului Indiilor, Tippoo-Sahib*?. La vîrsta de zece ani, 
tatăl său îl trimise în Europa, ca să primească acolo o educaţie 
completă, în dorinţa ascunsă de a-l vedea luptînd o dată, cu 
arme egale, împotriva acelora care erau asupritorii ţării sale. 
De la zece la treizeci de ani, prinţul Dakkar, om înzestrat cu 
însuşiri alese, sufleteşti şi intelectuale, învăţă de toate. Ştiinţă, 
literatură, artă — în toate aceste ramuri, prinţul îşi însuşi 
cunoştinţe temeinice... 

Prinţul Dakkar călători în toată Europa. Numele şi averea lui îi 
deschideau toate uşile, dar ispitele acestei lumi nu-l atrăgeau 
niciodată. Tînăr şi frumos, rămînea întotdeauna serios, închis, 
setos de învăţătură, purtînd în suflet o ură înverşunată. 

Prinţul Dakkar purta în el ura împotriva singurei ţări în care nu 
călcase niciodată, cu toate că fusese poftit de nenumărate ori; 
prinţul Dakkar ura Anglia şi purta în el toată ura pe care o simte 
învinsul faţă de cotropitor. Cotropitul nu iertase cotropitorul. Fiul 
ţării, pe care Anglia nu izbutise s-o îngenunchieze decit de ochii 
lumii, crescut în spiritul ideilor de luptă şi de răzbunare, plin de 
dragoste neţărmurită pentru patria sa încătuşată de englezi, nu 
voia să pună piciorul pe acel pămînt blestemat, ai cărui stăpîni 
înrobiseră Indiile. 

Prinţul Dakkar deveni un artist, pe care-l impresiona tot ce era 
frumos, un învăţat, căruia nici o ştiinţă nu-i era străină, un om 
politic, format la şcoala diplomaţiei europene. în ochii 
observatorului superficial, el putea să treacă drept unul din acei 
cosmopoliţi dornici să cunoască, dar care dispreţuiesc faptele, 
putea fi socotit unul din acei călători ce se scaldă în bogății, firi 
reci şi mîndre, care cutreieră necontenit lumea şi nu au nici o 
patrie. Lucru cu totul neadevărat. Artistul, învățatul acesta, 
rămăsese indian cu sufletul, indian prin dorinţa lui de răzbunare, 
indian prin nădejdea pe care o nutrea că într-o zi va cîştiga 
drepturile ţării sale, redîndu-i independenţa şi gonind străinii. 


3? Tippoo-Sahib — ultimul nabab de Mysore, duşman al englezilor 
(1749—1799). (N.R.) 


În 1849, prinţul Dakkar se întoarse în ţara lui. El se căsători cu o 
indiană, al cărei suflet nobil sîngera şi el pentru patria lor. Avu 
doi copii pe care-i iubea nespus de mult. Dar fericirea lui casnică 
nu putea să-l facă să uite robia Indiilor. El aştepta un prilej şi 
prilejul se ivi. 

Jugul englez apăsa prea greu asupra poporului indian. Prinţul 
Dakkar se aşeză în fruntea nemulţumiţilor, sădind în sufletele lor 
toată ura ce clocotea în el împotriva străinilor. Cutreieră nu 
numai teritoriile libere ale Indiei, dar şi cele supuse direct 
administraţiei engleze, amintind tuturor de zilele măreţe în care 
Tippoo-Sahib murise ca un erou la Seringapatam, luptând 
împotriva englezilor. 

In 1857 izbucni marea revoltă a cipailor. Prinţul Dakkar deveni 
sufletul şi organizatorul răscoalei, punîndu-şi toată priceperea şi 
bogăţia în slujba cauzei poporului său. El însuşi nu se cruţă: 
lupta în primele rînduri; îşi primejdui viaţa ca cel mai 
necunoscut dintre eroii ce se ridicaseră pentru libertatea ţării 
lor; fu rănit de zece ori, fără să-şi găsească moartea, chiar 
atunci cînd cei din urmă luptători pentru independenţă cădeau 
răpuşi de gloanţele englezeşti. 

Niciodată puterea britanică nu trecuse printr-o primejdie mai 
mare; dacă cipaii ar fi fost ajutaţi din afară, aşa cum 
nădăjduiseră, influenţa şi dominaţia Angliei în Asia ar fi luat 
sfîrşit. 

Numele prinţului Dakkar era vestit. Eroul nu se ascunsese, el 
luptase în văzul tuturor. Se puse un mare preţ pe capul lui şi, 
fiindcă nu se găsi nici un trădător care să-l vîndă, răzbunarea 
căzu asupra tatălui şi mamei sale, asupra soţiei şi copiilor săi, 
mai înainte ca el să-şi fi dat seama de primejdia ce-i păştea din 
pricina lui... 

Incă o dată dreptatea se prăbuşise. Ca de atitea ori în istoria 
omenirii, puterea nesocotise dreptatea. Cipaii fură învinşi şi ţara 
vechilor rajahi căzu din nou sub jugul englezilor, care deveni şi 
mai apăsător. 

Prinţul Dakkar nu fusese răpus în luptă şi se retrase în munţii 
provinciei Bundelkung. Rămas singur, fu cuprins de un mare 
dezgust de omenire. începuse să urască lumea civilizată, care 
ajunsese să-l îngrozească. Dorea să fugă cît mai departe, pentru 
totdeauna, aşa că îşi adună resturile averii şi, într-o bună zi, 


împreună cu douăzeci de tovarăşi, oameni de nădejde, se făcu 
nevăzut. 

Oare unde plecase prinţul Dakkar să caute libertatea pe care n- 
o găsise în ţinuturile locuite de oameni ? In sînul apelor, în 
adîncurile mărilor unde nu putea să-l caute nimeni. 

Învăţatul luă locul războinicului. Prinţul prefăcu în şantier o 
insulă pustie din Pacific şi acolo construi, după planurile sale, un 
submarin. Pentru toate nevoile aparatului său plutitor se sluji de 
electricitate, a cărei putere uriaşă se pricepu s-o întrebuinţeze, 
folosind procedee care aveau să fie cunoscute mai tirziu. Obţinu 
astfel lumină, căldură şi forţă motrice. Marea, cu comorile sale 
nesfirşite, cu miriadele de peşti, cu plantele şi ierburile ei, cu 
toate bogăţiile ei naturale, cu cetaceele uriaşe ce trăiau în apele 
ei, la care se adăugau şi comorile ce le pierduseră oamenii, 
mulțumea pe deplin trebuinţele eroului nostru şi ale echipajului 
său. Astfel se împlinea cea mai mare dorinţă a prinţului, aceea 
de a rupe orice legături cu oamenii de pe pămînt. Submarinul fu 
botezat Nautilus, el însuşi îşi spuse căpitanul Nemo, apoi dispăru 
sub mări. 

Ani de-a rîndul cutreieră oceanele de la un pol la celălalt. Trăind 
ca un om izgonit de societate, culegea de pe meleaguri 
nestrăbătute cele mai minunate comori. Milioanele scufundate o 
dată cu galioanele spaniole în golful Vigo în 1702 îi puseseră la 
îndeuiînă bogății nesecate, pe care le folosea ajutînd popoarele 
ce luptau pentru independenţa patriei lor”. Niciodată însă nu se 
afla cine trimitea aceste ajutoare. 

Nu mai avusese de multă vreme de-a face cu semenii săi, cînd, 
în noaptea de 6 noiembrie 1866, trei oameni fură zvirliţi pe 
bordul submarinului. Erau un profesor francez, servitorul lui şi 
un pescar canadian. Cei trei oameni fuseseră aruncaţi în mare în 
timpul ciocnirii dintre „Nautilus” şi vasul american „Abraham 
Lincoln”, care îl urmărea. 

De la profesor află căpitanul Nemo că „Nautilus”, socotit cînd un 
mamifer uriaş din familia cetaceelor, cînd un submarin condus 
de pirați, era urmărit pe toate mările. 

Căpitanul Nemo ar fi putut azvirli în ocean aceşti oameni pe 
care întimplarea îi aruncase pe vas, tulburindu-i misterioasa 
existenţă, totuşi nu procedă astfel. Se mulţumi să-i ţină 


3 E vorba de revolta candiolilor, pe care căpitanul Nemo îi ajutase. (N. 
A.). 


prizonieri şi le fu dat să trăiască o minunată călătorie de 
douăzeci de mii de leghe sub mări. 

In ziua de 22 iunie 1867, cei trei oameni, care. nu cunoşteau 
trecutul căpitanului Nemo, izbutiră să fugă cu o barcă de pe 
„Nautilus”. Cum în clipa aceea „Nautilus” era tîrît spre coasta 
Norvegiei, fiind purtat de virtejul Maelsirom-ului, căpitanul îşi 
închipui că fugarii îşi găsiseră moartea în fundul grozavei 
prăpăstii căscată sub ape. Nu află niciodată că francezul şi cei 
doi tovarăşi ai lui fuseseră aruncaţi ca prin minune pe țărm, 
unde îi adăpostiseră pescarii insulelor Lofoten. Nu ştia nimic nici 
despre cartea pe care profesorul, întors în Franţa, o publicase, 
carte în care povestea călătoria ciudată şi aventuroasă a 
submarinului „Nautilus”! în timpul celor şapte luni petrecute pe 
vas. 

Căpitanul Nemo continuă multă vreme această viaţă, cutreierînd 
mereu mările. Tovarăşii săi pieriră unul cîte unul şi îşi găsiră loc 
de veşnică odihnă în cimitirul de corali din fundul Pacificului. 
„Nautilus” ajunse încetul cu încetul pustiu, şi, în cele din urmă, 
căpitanul rămase singurul în viaţă dintre toţi cei care se 
refugiaseră cu el în adîncul oceanului. 

Pe atunci, căpitanul Nemo avea şaizeci de ani. Rămas singur, 
izbuti să aducă submarinul pînă la unul din porturile submarine, 
unde obişnuia să poposească uneori. 

Portul se afla sub insula Lincoln; era chiar acela în care se găsea 
şi acum vasul „Nautilus”. 

De şase ani căpitanul stătea acolo; nu mai călătorea pe mare şi 
aştepta moartea, clipă în care va porni şi el pe calea tovarăşilor 
săi. întimplarea făcu să asiste la prăbuşirea balonului, în care se 
aflau prizonierii sudiştilor. Imbrăcat în haine de scafandru, el se 
plimba sub ape, pe lîngă ţărmul insulei, cînd fu zvirlit în mare 
inginerul. într-o pornire de omenie, căpitanul îl salvă pe Cyrus 
Smith. 

La început ar fi dorit să fugă de cei cinci naufragiaţi, dar, 
datorită acţiunii vulcanice, portul său fusese închis prin ridicarea 
unui prag de bazalt, aşa că submarinul nu mai putea să treacă 
prin bolta criptei. O barcă uşoară putea trece, submarinul însă 
nu mai avea apă destulă pentru a se deplasa. 

Astfel stînd lucrurile, căpitanul Nemo rămase pe loc şi, pîndind 
oamenii ce fuseseră aruncaţi pe o insulă pustie, făcu totul ca să 
rămînă nevăzut. încetul cu încetul, văzîndu-i cinstiţi, energici, 


legaţi între ei printr-o frăţească prietenie, încercările lor îi 
stîrniră interesul. Fără să vrea, pătrunse toate tainele vieţii lor. 
îmbrăcat în scafandru, căpitanul se strecura cu uşurinţă pînă la 
puţul interior al Casei de Granit şi, ridicîndu-se pe colţurile 
stîncii, îi auzea pe pionieri vorbind de trecut, de prezent şi viitor. 
Şi oamenii aceştia cinstiţi izbutiră să-l împace pe căpitanul 
Nemo cu omenirea, pe care o reprezentau atît de frumos pe 
insulă . 

Căpitanul Nemo îl salvase pe Cyrus Smith. Tot el îl adusese pe 
Top la Cămin, îl scosese apoi din apele lacului şi tot el, căpitanul 
Nemo, aşezase la capul Epavei lada cu preţiosul ei conţinut. 
Căpitanul dăduse drumul bărcii pe curentul rîului Mercy, 
aruncase fringhia din înălţimea Casei de Granit, atunci cînd 
năvăliseră maimuţele, el le dezvăluise prezenţa lui Ayrton pe 
insula Tabor. El aşezase în fundul canalului torpila care zvirlise 
bricul în aer şi tot el il scăpase pe Harbert de la o moarte sigură, 
aducînd chinina, după cum, tot el lovise ocnaşii cu nişte gloanţe 
electrice, cunoscute numai de el, gloanţe pe care le folosea în 
vînătorile submarine. Astfel se explicau atitea incidente care 
păreau de neînțeles şi care toate dovedeau mărinimia şi 
cunoştinţele neobişnuite ale căpitanului. 

Acest mare mizantrop ardea totuşi de dorinţa de a ajuta pe alţii. 
Mai avea de dat citeva sfaturi bune protejaţilor săi şi, cum 
simţea că i se apropie sfîrșitul, el îi chemase pe pionieri, după 
cum am văzut, de la Casa de Granit, folosind firul cu care legase 
stîna de „Nautilus”. Poate că n-ar fi făcut acest lucru, dacă ar fi 
ştiut că Cyrus Smith îi cunoştea povestea şi îi ştia numele. 
Căpitanul terminase povestea vieţii sale. Cyrus Smith luă 
cuvîntul; el reaminti toate incidentele care exercitaseră asupra 
coloniei o influenţă atit de binefăcătoare, şi, în numele 
tovarăşilor săi şi al lui, aduse mulţumiri binefăcătorului lor. 


Dar căpitanul Nemo nu cerea să fie răsplătit pentru binele făcut. 
Era stăpinit de un singur gînd şi, înainte de a stringe mîna pe 
care i-o întindea inginerul, spuse: 

— Acum, domnule, îmi cunoaşteţi viaţa, vă rog să mă judecaţi. 
Vorbind astfel, căpitanul făcea aluzie la un incident grav, la care 
fuseseră martori cei trei străini aruncaţi pe bordul submarinului 
său, incident pe care profesorul francez cu siguranţă că îl 
relatase în cartea sa şi 
al cărui răsunet 
desigur că fusese 
îngrozitor. 

Într-adevăr, cu cîteva 
zile înainte de fuga 
profesorului şi a celor 
doi tovarăşi ai săi, 
„Nautilus”, urmărit de 
o fregată, în nordul 
Atlanticului, se 
repezise ca un 
berbece asupra 
acestui vas, 
scufundîndu-l fără 
milă. 

Cyrus Smith înţelese 
despre ce este vorba 
şi nu răspunse nimic. 
— Era o fregată 
engleză, domnule, 
strigă căpitanul Nemo, 
redevenind pentru o 
clipă prinţul Dakkar. O 
fregată engleză, m-aţi De A et N n 
înţeles ? Ea m-a atacat  -- aiaa 
! Eram încolţit într-un golf îngust şi nu prea adînc !... Trebuia să 
trec şi... am trecut. 

Apoi, cu vocea calmă: 

— Eram în dreptul meu, adăugă el. Am făcut peste tot binele pe 
care l-am putut face şi tot răul pe care eram dator să-l fac. 
Dreptate nu înseamnă întotdeauna iertare ! 


Urmară cîteva minute de tăcere, apoi căpitanul Nemo rosti 
următoarea întrebare: 

— Ce părere aveţi despre mine, domnilor ? 

Cyrus Smith întinse mîna căpitanului, răspunziînd cu voce gravă: 
— Căpitane, aţi greşit crezînd că trecutul poate fi reînviat, şi aţi 
luptat împotriva istoriei. Greşeala dumneavoastră nu exclude 
admiraţia, şi numele dumneavoastră poate să înfrunte judecata 
istoriei. 

Căpitanul Nemo suspină adînc ridicînd mîna spre cer. 

— Am făcut bine sau am făcut rău ? şopti el, Cyrus Smith 
răspunse: 

— Căpitane, aveţi în faţa dumneavoastră nişte oameni cinstiţi, 
pe care i-aţi ajutat şi care vă vor plînge de-a pururi ! 

Harbert se apropie de căpitan, îngenunche şi luîndu-i mîna i-o 
sărută. 

O lacrimă se prelinse din ochii muribundului, 

— Fii binecuvîntat, fiul meu !.., şopti el. 


CAPITOLUL XVII 

Ultimele ceasuri ale căpitanului Nemo. Dorinţele unui muribund. 
O amintire pentru prietenii săi de o zi. Sicriul căpitanului Nemo. 
Câteva sfaturi. Momentul suprem. În fundul mărilor. 


Era în zori. Nici o rază de lumină nu pătrundea în cripta a cărei 
intrare era închisă acum de flux. Dar lumina artificială, care 
izvora în lungi fişii din pereţii vasului, nu slăbise şi apa continua 
să strălucească în jurul vasului plutitor. 

Copleşit de oboseală, căpitanul Nemo căzu înapoi pe divan. Nu 
putea fi vorba să-l transporte la Casa de Granit, căci îşi 
manifestase dorinţa să rămînă în mijlocul minunăţiilor de pe 
„Nautilus”, să aştepte aci moartea, care nu mai putea să 
întîrzie. 

În timpul unei lungi toropeli, care semăna cu un lung leşin, 
Cyrus Smith şi Gedeon Spilett examinară cu grijă bolnavul. Vădit 
lucru, căpitanul se stingea încetul cu încetul. Acest trup, 
altădată atit de puternic, nu mai era decit învelişul plăpînd al 
unui suflet gata să se stingă. Viaţa, cîtă mai era în el, se 
concentrase acum în inimă şi în creier. 

Inginerul şi reporterul se sfătuiră în şoaptă. Cum puteau să-l mai 
îngrijească pe muribund ? Era oare în puterea lor dacă nu să-l 


scape, cel puţin să-i prelungească viaţa cu citeva zile ? El însuşi 
le spusese că nu exista nici un leac şi că aşteaptă liniştit 
moartea de care nu se temea. 

— Nu putem face nimic, spuse Gedeon Spilett. 

— Dar de ce se stinge? întrebă Pencroff. 

— Nu ştiu. Se stinge încet, răspunse reporterul. 

— Totuşi, spuse marinarul, dacă l-am duce afară, la aer şi la 
soare, poate că şi-ar reveni ? 

— Nu, Pencroff, răspunse inginerul, nu-i nimic de făcut! De 
altfel, căpitanul Nemo n-ar consimţi să părăsească bordul. De 
treizeci de ani trăieşte pe „,Nautilus” şi tot aici vrea să moară. 
Se vede că răspunsul lui Cyrus Smith fusese auzit de căpitanul 
Nemo, căci el se ridică puţin, spunînd cu voce slabă, dar totuşi 
desluşită: 

— Aveţi dreptate, domnule. Trebuie şi vreau să mor aci. Amo 
singură rugăminte. 

Cyrus Smith şi tovarăşii săi se apropiara de divan, aşezind 
pernele în aşa fel, încît muribundul să se sprijine mai bine. 
Privirea lui se opri rînd pe rînd pe minunăţiile salonului scăldat 
de razele electrice, ce treceau prin plafonul luminos. Se uita rînd 
pe rînd la tablourile maeștrilor italieni, flamanzi, francezi şi 
spanioli, atîirnate pe pereţi, la reproducerile în marmură şi în 
bronz, aşezate pe piedestale, la orga minunată, apoi la vitrinele 
aşezate în jurul unei fîntîni centrale şi împodobite cu cele mai 
frumoase produse ale mării - plante marine, zoofite, perle 
minunate, de o nepreţuită valoare - şi în sfîrşit, ochii i se aţintiră 
asupra cuvintelor scrise pe frontonul muzeului: 

„Mobilis in mobili". 

Căpitanul Nemo parcă dorea să mai vadă pentru cea din urmă 
oară minunăţiile naturii şi ale artei, la care îşi limitase orizontul 
în anii nenumărați petrecuţi sub mare ! 

Cyrus Smith respectă tăcerea căpitanului Nemo. El aştepta ca 
muribundul să vorbească. 

Peste cîteva minute, în timpul cărora întreaga lui viaţă i se 
depănase în faţa ochilor, căpitanul Nemo se întoarse către 
pionieri: 

— Domnilor, credeţi că-mi datoraţi oarecare recunoştinţă ?... 

— Căpitane, ne-am da viaţa pentru dumneavoastră ! 


— Bine, urmă căpitanul Nemo, bine!... Făgăduiţi-mi că-mi veţi 
îndeplini ultimele dorinţe şi voi fi astfel răsplătit pentru tot ceea 
ce am făcut pentru dumneavoastră. 

— Vă făgăduim, răspunse Cyrus Smith. 

Prin această făgăduială se simţea angajat atit el, cît şi tovarăşii 
săi. 

— Domnilor, grăi căpitanul, miine voi fi mort. 

ÎI opri cu un semn pe Harbert, care ar fi vrut să răspundă ceva. 
— Miine voi fi mort şi doresc să nu am alt mormiînt decit vasul 
meu. El va fi sicriul meu ! Toţi prietenii mei odihnesc în fundul 
mărilor; acolo vreau să odihnesc şi eu. 

Aceste cuvinte ale căpitanului Nemo fură primite cu o adîncă 
tăcere. 

— Ascultaţi-mă cu luare- 
aminte, domnilor, urmă 
el. Vasul „Nautilus” este 
prizonier în această 
peşteră, a cărei intrare a 
fost astupată. Dar, deşi 
el nu mai poate să-şi 
părăsească închisoarea, 
poate totuşi să se 
scufunde în abisul din 
fundul ei, servind astfel 
drept sicriu rămăşiţelor 
mele pămiînteşti. 
Pionierii ascultau cu 
evlavie cuvintele 
muribundului. 

— Miine, după moartea 
mea, domnule Smith, 
urmă căpitanul, veţi 
părăsi, împreună cu 
tovarăşii 
dumneavoastră, vasul 
„Nautilus”, căci toate 
bogăţiile pe care le 
conţine trebuie să 
dispară o dată cu mine. Prinţul Dakkar vă lasă o singură 
amintire: caseta... de acolo... conţine diamante în valoare de 


cîteva milioane, amintiri ale unui timp în care, fiu şi soţ, am 
Crezut aproape în fericire; ea mai conţine o colecţie de perle, 
adunate de mine şi de prietenii mei în fundul mărilor. Cu 
această comoară veţi putea face într-o zi lucruri multe şi bune. 
În mîinile dumneavoastră, domnule Smith, şi a tovarăşilor 
dumneavoastră, banii nu vor constitui o armă primejdioasă. Sînt 
sigur că vor fi bine folosiţi. 

După cîteva clipe de odihnă, căpitanul Nemo vorbi mai departe: 
— Miine veţi lua caseta şi veţi părăsi salonul, închizînd uşa, apoi 
vă veţi urca pe platforma lui „Nautilus”, veţi închide turela, 
fixînd-o în buloane. 

— Aşa vom face, căpitane. 

— Bine. După aceea vă veţi urca în barca cu care aţi venit! Dar 
înainte de a părăsi vasul, duceţi-vă în partea dinapoi şi 
deschideţi cele două robinete mari, care se află la nivelul apei. 
Marea va pătrunde în rezervoare şi vasul „Nautilus” se va 
scufunda încetul cu încetul sub valuri, odihnindu-se pe vecie în 
fundul abisului. 

Cyrus Smith făcu o mişcare de împotrivire, dar căpitanul 
adăugă: 

— Nu te teme ! Veţi scufunda un cadavru ! 

Nici Cyrus Smith şi niciunul dintre tovarăşii săi nu se crezură 
îndreptăţiţi să facă vreo observaţie. Aceasta era ultima dorinţă a 
căpitanului Nemo, pe care ei trebuiau s-o respecte. 

— Am cuvintul dumneavoastră, domnilor ? mai întrebă căpitanul 
Nemo. 

— ÎI aveţi, căpitane, făgădui inginerul. Căpitanul făcu un gest de 
mulţumire şi îi rugă pe pionieri să-l lase singur cîteva ore. 
Gedeon Spilett ceru să rămînă lîngă el, pentru cazul în care s-ar 
fi ivit vreo criză, dar muribundul se împotrivi spunînd: 

— Voi trăi pînă miine, domnilor ! 

Părăsiră cu toţii salonul, străbătură biblioteca şi sufrageria şi 
ajunseră în partea din faţă, în camera maşinilor, unde se aflau 
aparatele electrice, care o dată cu căldura şi lumina dădeau şi 
forţa mecanică ce punea în mişcare vasul „Nautilus”. 

Inginerul constată uluit că submarinul era o adevărată 
capodoperă, care adăpostea la rîndul ei alte capodopere. 
Pionierii urcară pe platforma care se ridica la vreo şapte-opt 
picioare deasupra apei. Ei se opriră acolo, lîngă un geam gros 
lenticular, care închidea un fel de ochi mare din care ţişnea un 


val de lumină, îndărătul acestui ochi se afla o cabină, în care se 
zăreau roţile cîrmei. Aici stătea timonierul cînd conducea vasul 
„Nautilus” printre straturile lichide, pe care razele electrice le 
luminau pînă la mare depărtare. 

Mişcaţi de cele văzute şi auzite, Cyrus Smith şi tovarăşii săi 
rămaseră mai întîi tăcuţi şi li se strîngea inima, gîndindu-se la 
acela a cărui mînă îi scăpase de atâtea ori, la protectorul pe 
care abia îl cunoscuseră de citeva ore şi care acum era pe 
moarte ! 

Oricare va fi judecata posterităţii, prinţul Dakkar avea să rămînă 
una din acele figuri deosebite, care nu se pot şterge din 
amintirea oamenilor. 

— Ce om ! spuse Pencrotf. E de necrezut cum a putut să 
trăiască în fundul oceanului. Şi cînd te gindeşti că n-o fi fost mai 
liniştit aci ca în altă parte ! 

— „Nautilus”, observă Ayrton, ar fi putut să ne folosească. 
Părăseam insula Lincoln, îndreptîindu-ne cu ajutorul lui către 
ţinuturile locuite. 

— Drace ! strigă Pencroff. Eu nu m-aş încumeta să conduc o 
astfel de corabie. înţeleg să cutreier mările, dar nu să mă plimb 
pe sub mare! 

— Socot, Pencroff, răspunse reporterul, că manevrarea unui 
aparat submarin ca „Nautilus" trebuie să fie uşoară, şi că ne-am 
fi deprins destul de repede. Cu el nu te temi nici de furtuni şi 
nici de ciocniri. La cîteva picioare de la suprafaţă, apele mării 
sînt tot atît de liniştite ca şi apele unui lac. 

— Se poate! răspunse marinarul, dar eu prefer să înfrunt o 
furtună zdravănă cu un vas bine echipat. O corabie e făcută să 
plutească pe apă şi nu să meargă pe sub apă. 

— Dragii mei, îi împacă inginerul, este de prisos, cel puţin în 
ceea ce priveşte vasul „Nautilus”, să discutăm chestiunea 
navelor submarine. Vasul „Nautilus” nu este al nostru şi nu 
avem dreptul să dispunem de el. De altminteri, în nici un caz nu 
ar servi la nimic. Afară de faptul că nu poate să iasă din peştera 
a cărei intrare e închisă de un perete din stînci de bazalt, 
căpitanul Nemo doreşte ca după moartea sa să se scufunde 
împreună cu vasul. Aceasta este dorinţa lui şi noi trebuie s-o 
respectăm. 

Cyrus Smith şi tovarăşii săi mai vorbiră cîtva timp, apoi coborîră 
în interiorul vasului. După ce mîncară, se întoarseră în salon. 


Căpitanul Nemo ieşise din toropeala care-l copleşise şi ochii săi 
îşi regăsiseră strălucirea de altădată. Un zîmbet îi flutură pe 
buze. 

Pionierii se apropiară de el. 

— Domnilor, le spuse căpitanul, sînteţi nişte oameni curajoşi, 
cinstiţi şi buni. V-aţi devotat cu totul operei comune. V-am 
observat adesea. V-am iubit şi vă iubesc !... Daţi-mi mîna, 
domnule Smith . 

Cyrus Smith întinse mîna căpitanului, care i-o strînse călduros. 
— Ce bine-mi face ! şopti el. Apoi urmă: 

— Dar am vorbit destul despre mine ! Trebuie acum să vă 
vorbesc despre dumneavoastră şi despre insula Lincoln, pe care 
v-aţi adăpostit... Aveţi de gînd s-o părăsiţi ? 

— Da, căpitane, dar ne vom reîntoarce! răspunse cu vioiciune 
Pencroff. 

— Să vă întoarceţi ?... Se pare, Pencroff, răspunse căpitanul 
zimbind, că iubeşti mult această insulă. De altfel, ea s-a 
transformat datorită vouă şi vă aparţine de drept. 

— Aveţi vreo ultimă dorinţă de transmis ? întrebă inginerul. Vreo 
amintire de predat prietenilor pe care i-aţi lăsat în munţii Indiilor 
? 

— Nu, domnule Smith, nu mai am prieteni ! Sînt ultimul din 
neamul meu... sînt mort de mult pentru toţi acei pe care i-am 
cunoscut... Dar să revenim la dumneavoastră. Singurătatea, 
izolarea sînt lucruri triste, ele sapă puterile omeneşti... Mă sting 
fiindcă am crezut că omul poate trăi singur !... Trebuie să faceţi 
totul, ca să părăsiţi insula Lincoln şi să revedeţi ţara unde v-aţi 
născut. Ştiu că nemernicii au distrus corabia pe care aţi făcut- 
O... 

— Construim alta, spuse Gédéon Spilett, un vas destul de mare, 
ca să ne transporte pînă în tinuturile cele mai apropiate; dar ne 
vom întoarce cu siguranță ! Prea multe amintiri ne leagă de 
aceste ţărmuri, ca să le uităm vreodată ! 

— Aici l-am cunoscut pe căpitanul Nemo, spuse Cyrus Smith. 

— Numai aici vom regăsi amintirea dumneavoastră neştirbită ! 
adăugă Harbert. 

— Şi eu aici îmi voi dormi somnul de, veci dacă... răspunse 
căpitanul. Şovăi o clipă şi în loc să-şi termine fraza, se mulţumi 
să spună: Domnule Smith, aş vrea să vă vorbesc numai 
dumneavoastră ! 


Tovarăşii inginerului, respectînd dorinţa muribundului, părăsiră 
încăperea. 

Cyrus Smith rămase numai cîteva minute singur cu căpitanul 
Nemo; îşi chemă apoi prietenii îndărăt, dar nu le spuse nimic din 
cele destăinuite de muribund. 

Gedeon Spilett observă bolnavul cu multă atenţie. Se vedea că 
acesta nu mai era susţinut decit de energia lui morală, care 
curînd nu va mai 
putea să lupte cu 
slăbiciunea fizică. 

Ziua luă sfîrşit, fără ca 
să se ivească vreo 
schimbare. Pionierii nu 
părăsiră nici o clipă 
submarinul. Se 
înnoptase, lucru care' 
nu se observa în 
criptă. 

Căpitanul Nemo nu 
suferea, dar se 
stingea. Chipul său 
măreț şi palid era 
liniştit. Pe buze îi 
fluturau cîteodată 
cuvinte neînţelese, 
care aminteau diferite 
întîmplări din viaţa lui 
ciudată. Se vedea că 
viaţa părăsea încetul 
cu încetul trupul ale 
cărui extremităţi 
începeau să se 
răcească. á 
O dată sau de două ori, el se mai adresă pionierilor aşezaţi lîngă 
el, zîimbindu-le cu acel ultim zîmbet, ce mai dăinuieşte şi după 
moarte. 

În sfîrşit, puţin după miezul nopţii, căpitanul Nemo făcu o ultimă 
mişcare, izbutind să-şi încrucişeze braţele pe piept, ca şi cînd ar 
fi dorit să moară astfel aşezat. 


Pe la ora unu 
dimineaţa, ultima 
licărire de viaţă i se 
refugiase în privire. în 
ochii din care altădată 
țişniseră flăcări, luci o 
" ultimă scînteie. Apoi 
ko îşi dădu sufletul. 
Aplecîndu-se, Cyrus 
Smith închise ochii 
aceluia care fusese 
prinţul Dakkar şi care 
acum nu mai era nici 
căpitanul Nemo. 
Harbert şi Pencroff 
plîngeau. Ayrton îşi 
ştergea pe furiş ochii. 
Nab, împietrit, 
îngenunchease lîngă 
reporter. 

Cyrus Smith, întinzînd 
mîna peste capul 
mortului, şopti: 

— Odihneşte-te în 
pace !, zise el şi, 


Peste cîteva ore, pionierii îndepliniră ultimele dorinţeale 
căpitanului, ţinîndu-şi astfel făgăduiala dată. 

Cyrus Smith şi tovarăşii săi părăsiră vasul Nautilus, luînd cu ei 
singura amintire lăsată de binefăcătorul lor, caseta cu comori. 
Minunatul salon, scăldat în lumină, fu închis cu grijă. Uşa de fier 
a turelei fu înşurubată în aşa fel, încît nici o picătură de apă să 
nu pătrundă în interiorul submarinului. 

Apoi pionierii coboriră în barca legată de vas şi o traseră spre 
pupa. Acolo, la nivelul apelor, se aflau două robinete mari, care 
erau în directă legătură cu rezervorul ce determina scufundarea 
submarinului. 


Ei deschiseră robinetele, rezervorul se umplu şi submarinul 
Nautilus, scufundîndu-se încetul cu încetul, dispăru în adîncuri. 
Pionierii îl urmăriră cu privirea. Lumina sa puternică se zărea 
prin apa străvezie, în timp ce cripta se întuneca treptat. Apoi, 
uriaşa revărsare de raze electrice se şterse şi, în curînd, vasul 
„Nautilus”, sicriul căpitanului Nemo, atinse fundul mării. 


CAPITOLUL XVIII 

Gînduri. Lucrările de construcţie sînt reluate. 1 ianuarie 1869. 
Flăcări în creştetul vulcanului. Primele simptome ale erupției. 
Ayrton şi Cyrus Smith la stînă. Explorarea criptei Dakkar. Ce-i 
spusese căpitanul Nemo inginerului ? 


În zorii zilei, pionierii se îndreptară spre intrarea peşterii, căreia 
îi dăduseră numele de cripta Dakkar, în amintirea căpitanului 
Nemo. Marea se retrăsese, îngăduindu-le să se strecoare cu 
uşurinţă sub boltă. 

Barca de tablă rămase acolo, la adăpost de valuri. Mai 
prevăzători ca de obicei, Pencroff, Nab şi Ayrton o traseră pe 
mica fişie de nisip, care mărginea una din laturile criptei; acolo 
era la loc sigur. 

Furtuna încetase. Ultimele bubuituri de tunet se pierdeau spre 
apus. Nu mai ploua, dar cerul era încă înnorat. Luna octombrie, 
începutul primăverii australe, nu se anunţa frumoasă şi, din 
pricina vîntului schimbător, nu se putea conta pe o vreme 
stabilă. 

Cyrus Smith şi tovarăşii săi părăsiră cripta Dakkar, îndreptîndu- 
se spre stînă. De-a lungul drumului, Naib şi Harbert ridicară firul 
întins de căpitan între stînă şi peşteră, ca să-l folosească mai 
tîrziu. 

Pionierii vorbiră puţin pe drum. Cele trăite în timpul nopţii îi 
mişcase profund. Necunoscutul care îi ocrotise atît de mult, 
omul din care închipuirea lor făcuse un geniu, căpitanul Nemo, 
nu mai era. Dispăruse împreună cu vasul său în adîncuri. 
Fiecăruia i se părea că este mai singur ca înainte. Se obişnuiseră 


să se bizuie pe această intervenţie atotputernică, ce le va lipsi 
de acum înainte, şi atît Gedeon Spilett, cît şi Cyrus Smith erau 
stăpiîniţi de aceleaşi gînduri. Aşa încît, tot drumul păstrară cu 
toţii tăcerea. 

Pe la ora nouă dimineaţă, pionierii se întoarseră la Casa de 
Granit. 

Ei hotărîră să se ocupe cît mai serios de construirea vasului 
căruia Cyrus Smith îi consacră tot timpul şi toată grija sa. Nu 
ştiau ce. le pregăteşte viitorul. Se cerea ca pionierii să aibă la 
îndemiînă o corabie, cu care să poată înfrunta chiar vremea rea, 
şi cu care, la nevoie, să poată străbate un drum mai lung. Chiar 
dacă după terminarea lucrărilor de construcţie, pionierii nu s-ar 
fi putut hotărî să părăsească insula, pornind spre unul din 
arhipelagurile Polineziei sau spre coastele Noii Zeelande, 
trebuiau însă neapărat să întreprindă călătoria pe insula Tabor, 
pentru a depune acolo un document, care să arate unde se afla 
Ayrton. Era o precauţie foarte nimerită, presupunând că se 
întoarce yachtul scoţian. 

Lucrările fură reluate. Cyrus Smith, Pencroff şi Ayrton, cărora 
Nab, Gedeon Spilett şi Harbert le ajutau ori de cîte ori nu aveau 
treburi mai importante, munceau neobosiţi. Corabia trebuia să 
fie gata peste cinci luni, adică la începutul lui martie, pentru ca 
vizita la insula Tabor să se facă înaintea furtunilor din timpul 
echinoxului. De aceea, dulgherii nu pierdeau o clipă. Le trebuiau 
doar corpul vasului, căci tot restul echipamentului îl aveau de la 
bricul Speedy. 

Sfîrşitul anului 1868 se scurse cu aceste lucrări importante. 
După două luni şi jumătate de muncă se vădi cît de bune erau 
planurile lui Cyrus Smith. Pencroff muncea de zor şi nu se sfia să 
bombăne cînd cineva lăsa uneltele dulgherului, luînd puşca 
vînătorului. Dar rezervele Casei de Granit trebuiau reînoite, căci 
iarna se apropia. Totuşi marinarul era nemulţumit cînd vreunul 
din muncitori lipsea de pe şantier. În zilele acelea de zor el 
muncea cit şase. 

Toată vara fu ploioasă. După citeva zile de călduri mari, 
atmosfera încărcată cu electricitate dezlănţuia de fiecare dată 
furtuni violente, care deplasau straturile superioare de aer. 
Puţine erau răstimpurile în care nu se auzea zgomotul surd şi 
îndepărtat al tunetului. Era un. huruit continuu, aşa cum se aude 
în regiunile ecuatoriale ale globului. 


În ziua de 1 ianuarie 1869 izbucni o furtună de o violentă 
nemaivăzută şi trăsnetul căzu de mai multe ori pe insulă, 
doborînd şi lovind cîţiva copaci mari. Să fi avut oare vreo 
legătură furtuna cu fenomenele ce se petreceau în măruntaiele 
globului ? Cyrus Smith avea toate motivele să creadă acest 
lucru, căci furtunile erau întovărăşite de simptomele vulcanului, 
care reintrase în acţiune. 

In ziua de 3 ianuarie, Harbert, care se urcase în zorii zilei pe 
platoul Grande-Vue pentru a înşeua unul din onaggaşi, zări nori 
groşi de fum în creştetul conului, îşi chemă îndată tovarăşii. 

— Ei, strigă Pencroff, de data asta. nu mai sînt aburi ! Mi se pare 
că uriaşul nu se mai mulţumeşte să răsufle, văd că vrea să şi 
fumeze ! 

Această metaforă întrebuințată de marinar zugrăvea întocmai 
schimbarea petrecută la gura vulcanului. De vreo trei luni, din 
crater ieşeau nişte aburi mai mult sau mai puţin groşi; ei 
proveneau din fierberea lăuntrică a substanţelor minerale. Dar 
acuma, în locul aburilor, se ridica un fum gros, o adevărată 
coloană cenuşie largă la bază de vreo trei sute de picioare, şi 
care se deschidea ca o ciupercă uriaşă, la înălţimea de şapte, 
pînă la opt sute de picioare deasupra creştetului muntelui. 

— S-a aprins coşul, spuse Gedeon Spilett. 

— Şi nu-l vom putea stinge! răspunse Harbert. 

— Ar trebui să existe hornuri şi pentru vulcani, observă Nab cu 
seriozitate. 

— Bine, Nab, strigă Pencroff, te pomeneşti că ţi-ar conveni să 
stingi un asemenea horn ? 

Şi marinarul rise cu hohote. 

Cyrus Smith observa cu atenţie fumul gros care se ridica 
deasupra muntelui Franklin şi din cînd în cînd trăgea cu 
urechea, ca şi cînd ar fi vrut să prindă vreo bubuitură depărtată. 
Apoi, întorcîndu-se spre tovarăşii săi, de care se depărtase 
puţin, le spuse: 

— Dragii mei, nu trebuie să ascundem adevărul. S-a petrecut o 
mare schimbare. Materiile vulcanice nu mai sînt în stare de 
fierbere, acum ele s-au aprins şi sîntem fără îndoială ameninţaţi 
de o erupție ! 

— Bine, domnule Smith ! Să vedem erupția, strigă Pencroff, şi 
dacă este frumoasă, vom aplauda ! Nu cred că trebuie să ne 
îngrijorăm prea tare ! 


— Nu, Pencroff, răspunse Cyrus Smith, căci fostul drum al 
lavelor rămîne deschis şi, mulţumită aşezării sale, craterul s-a 
revărsat întotdeauna spre nord. Şi totuşi... 

— Şi totuşi, deoarece nu avem nici un folos de pe urma unei 
erupții, ar fi mai bine să nu aibă loc, spuse reporterul. 

— Cine ştie ! răspunse marinarul. Poate că vulcanul conţine vreo 
substanţă folositoare şi prețioasă, pe care va binevoi s-o scuipe 
şi pe care o vom 
folosi. 

Cyrus Smith clătină 
din cap, ca unul care 
nu se aştepta la nimic 
bun de pe urma unui 
fenomen atit de 
năvalnic. El nu privea 
lucrurile în felul lui 
Pencroff. Deşi lava, în 
urma orientării 
craterului, nu 
ameninţa direct părţile 
împădurite şi cultivate 
ale insulei, se puteau 
totuşi ivi alte 
încurcături. Intr- 
adevăr, erupțiile pot fi 
însoţite şi de 
cutremure; o insulă de 
felul insulei Lincoln, 
alcătuită din roci atit 
de diferite, bazalt într- 
o parte, granit într- 
alta, lavă la nord, 
nisipuri mişcătoare la l 
sud, substanţe care nu erau bine cicat între ele, risca să fie 
fărâmiţată. Prin urmare, deşi scurgerea materiilor vulcanice nu 
constituia prin ea însăşi un pericol serios, orice mişcare la 
temelia insulei putea să aibă însă urmări foarte grave. 

— Mi se pare, spuse Ayrton, care îşi lipise ure. chea de pămînt, 
mi se pare că aud un huruit, ea acelai pe care îl face o căruță 
încărcată cu bare de fier. 


Pionierii ascultară cu multă atenţie şi se încredinţară că Ayrton 
avea dreptate. Huruitul era însoţit de nişte mugete subterane, 
care se stingeau şi reînviau, ca şi cînd un vînt puternic ar fi 
suflat în adîncul pămîntului. Dar nu se auzea nici o detunătură 
propriuzisă. Se putea crede că aburii şi fumul îşi croiseră drum 
prin coşul central şi că supapa fiind destul de largă, nici o 
explozie nu era de temut. 

— Ei, spuse Pencroff, n-aveţi de gînd să vă întoarceţi la lucru ? 
Muntele Franklin n-are decit să fumeze, să plîngă, să geamă, să 
scuipe foc şi flăcări cît i-o place, dar ăsta nu-i un motiv să stăm 
degeaba ! Haideţi, Ayrton, Nab, Harbert, domnule Cyrus şi 
dumneavoastră, domnule Spilett, azi toată lumea trebuie să se 
ţină de lucru. Peste două luni vreau ca noul „Bonadventure" - 
căci îi vom da acelaşi nume - să plutească pe apele portului 
Balonului ! N-avem nici o clipă de pierdut! 

Pionierii, pe care Pencroff îi chema la lucru, coboriră cu toţii pe 
şantierul de construcţie şi-şi văzură de treabă. 

În timpul zilei de 3 ianuarie munciră cu rîvnă, fără să se 
preocupe de vulcan, pe care nu-l puteau zări de pe plaja Casei 
de Granit. Dar, de vreo două ori, o umbră mare acoperi soarele, 
care-şi urma drumul lui zilnic pe un cer cît se poate de senin, 
indicînd astfel că un nor gros de fum trecea între discul lui şi 
insulă. Vîntul, suflînd din larg, căra aburii spre apus. Cyrus Smith 
şi Gedeon Spilett observară aceste întunecări trecătoare şi 
vorbiră între ei de fenomenul vulcanic, care era tot mai puternic, 
dar lucrul nu fu întrerupt. Interesul lor, mai mult ca oricînd, era 
ca vasul să fie construit cît mai repede. Cine ştie dacă această 
corabie nu va deveni într-o bună zi singurul lor adăpost ? 

Seara, după cină, Cyrus Smith, Gedeon Spilett şi Harbert se 
urcară pe platoul Grande-Vue. Se întunecase de-a binelea, şi, 
mulţumită întunericului, aveau să poată constata dacă se 
zăreau şi flăcări sau materii incandescente printre aburii şi 
fumul care ţişneau pe gura craterului. 

— Craterul este în flăcări ! strigă Harbert, care, mai-sprinten 
decit tovarăşii săi, pusese cel dintii piciorul pe platou. 

Muntele Franklin, care se afla la o depărtare de şase mile, apăru 
ca o torţă uriaşă, în creştetul căreia pilpiiau cîteva flăcări 
fumeginde. Ele erau amestecate cu atita fum, atita zgură şi atita 
cenuşă, încît strălucirea lor, foarte slabă, nu reieşea prea mult 
din întunericul nopţii. Doar un fel de licărire roşcată se 


răspîndise pe întreaga insulă; vîrtejuri uriaşe de fum întunecau 
înălțimile cerului, printre care străluceau citeva stele. 

— Merge repede ! spuse inginerul. 

— Nici nu e de mirare, răspunse reporterul. Vulcanul s-a trezit 
cam de mult timp. Îţi aduci aminte, Cyrus, că primii aburi au 
apărut pe vremea cînd am cercetat bolțile muntelui, în căutarea 
ascunzişului căpitanului Nemo ? Dacă nu mă înşel, asta s-a 
întâmplat la 15 octombrie. 

— Da ! răspunse Harbert. Şi de atunci au trecut două luni şi 
jumătate ! 

— Focurile subterane mocnesc de zece săptămâni, urmă 
Gedeon Spilett, aşa că nu mă mir că sînt acum atit de violente ! 
— Nu ţi se pare că freamătă pământul ? întrebă Cyrus Smith. 

— Ba da, răspunse Gedeon Spilett, dar de la asta şi pînă la un 
cutremur de pămînt... 

— Nu spun că sîntem ameninţaţi de un cutremur, zise Cyrus 
Smith. Nu ! Aceste vibraţiuni sînt datorite efervescenţei focului 
interior. Scoarța pămîntului nu este decit peretele unui cazan, şi 
peretele unui cazan vibrează ca o placă sonoră sub apăsarea 
gazelor. Este tocmai ceea ce se petrece şi aci în clipa de faţă. 
— la uitaţi-vă ce limbi de foc minunate! strigă Harbert. 

In clipa aceea ţişni din crater un adevărat foc de artificii, a cărui 
strălucire nu fusese întunecată de aburi. mii de scîntei 
luminoase şi de puncte strălucitoare zburau în toate părţile. 
Unele spărgeau bolta de fum, lăsînd după ele o dîră de praf 
incandescent. Această desfăşurare fu întovărăşită de pocnituri 
succesive, care semănau cu ţăcănitul unei mitraliere. 

Cyrus Smith, Gedeon Spilett şi Harbert, după ce stătură o oră pe 
platoul Grande-Vue, se întoarseră la Casa de Granit. Inginerul 
era gînditor, preocupat chiar, în aşa măsură, încît reporterul se 
crezu îndreptăţit să-l întrebe dacă se Veni ea de vreun pericol 
apropiat, ce s-ar datora erupției. 

— Da şi nu ! răspunse Cyrus Smith. 

— Totuşi, urmă reporterul, cea mai mare nenorocire care ar 
putea să ne lovească ar fi un cutremur de pămînt, care să 
răscolească întreaga insulă. Cred însă că nu ne ameninţă acest 
pericol, de vreme ce aburii şi lava au găsit drum liber şi s-au 
scurs în afară. 


— Da, răspunse Cyrus Smith, nici mie nu mi-e frică de un 
cutremur de pămînt obişnuit, provocat de expansiunea gazelor 
subterane. Dar sînt alte cauze, care pot pricinui mari catastrofe. 
— Care anume, dragă Cyrus ? 

— Nu prea ştiu... trebuie să văd... să vizitez muntele... peste 
cîteva zile vom fi lămuriţi. 

Gedeon Spilett nu mai întrebă nimic şi, curînd, cu toate 
detunăturile vulcanului, care se întăreau mereu şi erau repetate 
de ecou, locuitorii Casei de Granit se scufundară într-un somn 
adînc. 

Mai trecură trei zile: 4, 5 şi 6 ianuarie. Lucrau mereu la 
construcţia vasului, şi inginerul îi zorea cît putea, fără să dea 
nici o explicaţie. Muntele Franklin purta în creştet un nor 
întunecat, urit la înfăţişare; o dată cu flăcările, vulcanul arunca 
şi bucăţi de stînci incandescente, care cădeau înapoi în crater. 
Pencroff, care căuta să vadă mai puţin sumbru fenomenul ce se 
desfăşura înaintea ochilor săi, zise rizînd: 

— la te uită! Uriaşul se joacă cu mingea! Jonglează ! 
Într-adevăr, pietrele cădeau înapoi şi se părea că lava ridicată 
de presiunea lăuntrică, nu ajunsese încă la orificiul craterului. 
Dar, oricît de grabnice erau lucrările de construcţie ale vasului, 
pionierii erau nevoiţi să vadă şi de celelalte treburi, care-i 
chemau în diferite colţuri ale insulei, înainte de toate trebuiau să 
meargă la stîină, unde se afla turma de mufloni şi de capre, 
pentru a le reînnoi provizia de furaj. Hotărîră deci ca Ayrton să 
se ducă acolo în ziua de 7 ianuarie, şi fiindcă el putea să se 
ocupe singur de treburile de la stînă, pionierii se mirară cu toţii 
cînd îl auziră pe inginer spunîndu-i lui Ayrton: 

— Dacă te duci miine la stînă, am să te întovărăşesc. 

— Ei ! Domnule Cyrus ! strigă marinarul... Zilele noastre de lucru 
sînt numărate şi dacă plecaţi şi dumneavoastră vom avea patru 
braţe mai puţin ! 

— Lipsim doar o zi, răspunse Cyrus Smith, dar trebuie să mă duc 
la stînă... trebuie să-mi dau seama cum stăm cu erupția. 

— Erupția ! Erupția ! răspunse Pencroff nemulţumit. Mare lucru 
şi cu erupția asta ! Ce-mi pasă mie de erupție ? 

Cu toată împotrivirea marinarului, explorarea dorită de inginer 
fu hotărită pentru a doua zi. Harbert ar fi vrut să-l 
întovărăşească pe Cyrus Smith, dar se feri să-l supere pe 
Pencroff prin lipsa sa. 


A doua zi, în zori, Cyrus Srnith şi Ayrton se urcară în căruţa la 
care înhămaseră cei doi onaggaşi şi se îndreptară în mare grabă 
spre stină. 

Deasupra pădurii treceau nori groşi, mereu reînoiţi de 
funinginea ce ieşea o dată cu fumul din craterul muntelui 
Franklin. Norii aceştia, care se rostogoleau greoi prin văzduh, 
erau compuşi din tot felul de substanţe. Singur, fumul vulcanului 
nu putea să-i facă atît de deşi şi de greoi. În mijlocul acestor 
vălătuci pluteau în suspensie zgură pulverizată şi o cenuşă 
foarte fină, atît de fină, încît se putea menţine în aer luni de zile. 
Dar, de cele mai multe ori, praful acesta cade la pămînt, lucru 
care se întîmplă şi de data aceasta. îndată după sosirea lui 
Cyrus Smith şi a lui Ayrton la stînă, se lăsă un fel de ninsoare 
negricioasă, semăniînd cu un praf de puşcă fin, care schimbă pe 
loc înfăţişarea solului. Copacii şi pajiştile se acoperiră cu un strat 
de pulbere destul de gros. Din fericire, vîntul sufla de la nord- 
est, alungind cea mai mare parte a norilor deasupra mării. 

— Ciudat fenomen, domnule Smith ! spuse Ayrton. 

— E destul de grav, răspunse inginerul. Această piatră 
pulverizată, acest praf de origină minerală.dovedesc tulburări 
mari în păturile inferioare ale vulcanului. 

— Şi ce e de făcut ? 

— Nimic. Doar să ne dăm seama cit de înaintată este eruptia. 
Dumneata, Ayrton, ocupă-te de stînă. în timpul acesta, eu voi 
urca pînă la izvoarele Pîrîului Roşu şi voi examina povirnişul de 
nord al muntelui. Apoi... 

— Apoi... domnule Smith ? 

— Apoi vom vizita cripta Dakkar... Vreau să văd... în sfîrşit, am 
să mă întorc să te iau peste două ore. 

Ayrton pătrunse în curtea stînei, şi, în aşteptarea inginerului, 
văzu ,de mufloni şi de capre. Animalele păreau oarecum 
neliniştite din pricina primelor simptome ale erupției. 


Cyrus Smith o luă pe creasta de răsărit a muntelui, ocoli Pîrîul 
Roşu şi ajunse la locul unde, împreună cu tovarăşii săi, 
descoperise izvorul sulfuros, în timpul primei lor cercetări. 
Lucrurile se schimbaseră mult. In loc de o singură coloană de 
fum, acum ţişneau din pămînt treisprezece coloane, ce păreau 
împinse cu violenţă de un piston. Se vedea limpede că, în locul 
acela, scoarţa pămîntului era supusă unei presiuni 
înspăimîntătoare. 

Atmosfera era aia 

saturată de gaze Eh 
sulfuroase, de 
hidrogen sulfurat, de 
acid carbonic, 
amestecate cu aburi 
de apă. Inginerul simți 
cum tresăreau 
blocurile de lavă 
pietrificate de 
odinioară, risipite prin 
acele locuri, dar nu 
văzu nici o urmă de 
lavă proaspătă. 
Privind coasta de nord 
a muntelui Franklin, 
constată acelaşi lucru. 
Vîrtejuri de fum şi de 
flăcări zvîcneau din 
crater; o adevărată 
grindină de zgură 
cădea la pămînt; dar 
nici o scurgere de lavă 
nu-şi făcuse loc prin 
gura craterului, fapt 
care dovedea că nivelul materiilor vulcanice nu aliase încă 
orificiul superior al coşului central. 

„Tare aş dori să se fi întîmplat ! gîndi Cyrus Smith. Aş avea cel 
puţin siguranţa că lava şi-a luat drumul său obişnuit. Cine ştie 
dacă ea nu se va revărsa printr-o deschizătură nouă ? Dar nu în 
asta constă primejdia ! Căpitanul Nemo a ştiut ce spune ! Nu! 
Primejdia nu este aci !” 


Cyrus Smith înainta pînă la şoseaua imensă, a cărei prelungire 
încadra golful îngust al Rechinului. Putu deci să cerceteze cu 
grijă direle de lavă din această regiune. Nu încăpea îndoială că 
ultima erupție avusese loc de foarte mult timp. 

Se întoarse, trăgînd cu urechea la bubuiturile subterane, care 
huruiau ca un tunet neîntrerupt şi printre care se deosebeau 
detunături puternice. La ora nouă, era înapoi la stînă. 

Ayrton îl aştepta. 

— Vitele au tot ce le trebuie, domnule Smith, spuse el. 

— Bine, Ayrton. 

— Sînt însă neliniştite! 

— Da, instinctul nu înşală, Ayrton. la un felinar şi amnarul şi să 
pornim. 

Ayrton făcu ce i se cerea. Onaggaşii, destrămaţi, fură lăsaţi 
liberi în stînă. Poarta fu închisă pe dinafară şi Cyrus Smith 
apucă, împreună cu Ayrton, poteca îngustă care ducea la țărm. 
Călcau amindoi pe pămîntul acoperit cu substanţe pulverizate, 
căzute din văzduh. Nici un patruped nu se zărea în pădure. 
Păsările fugiseră şi ele. Din cînd în cînd, o adiere ridica cenuşa şi 
cei doi pionieri, prinşi în vîrtejul ei, nu se mai vedeau unul pe 
celălalt. În asemenea clipe, duceau batista la ochi şi la gură, ca 
să nu se înăbuşe şi să nu fie orbiti. 

În astfel de condiţii, Cyrus Smith şi Ayrton nu puteau umbla 
repede. Pe lîngă aceasta, aerul era irespirabil, ca şi cînd o parte 
din oxigenul ce-l conţinea ar fi fost consumat. Se opreau mereu 
ca să respire adînc. Trecuse de ora zece, cînd inginerul şi 
tovarăşul său ajunseră pe creasta uriaşei îngrămădiri de bazalt 
şi de porfir, care alcătuia ţărmul de nord-est al insulei. 

Ayrton şi Cyrus Smith începură să coboare povirnişul abrupt, 
apucînd aproape acelaşi drum pe care-l urmaseră în noaptea 
furtunoasă, cînd se duseseră pentru prima oară la cripta Dakkar. 
Ziua, această coborire era mai puţin primejdioasă, iar stratul de 
cenuşă care acoperea stîncile înclinate le făcea mai puţin 
lunecoase. 

Peste puţin timp dădură de streaşină care înainta în prelungirea 
țărmului. Cyrus Smith îşi reaminti că ea cobora în pantă lină 
pînă la mare. Era vremea refluxului, dar nu se zărea nici o fişie 
de nisip şi valurile, cu apa tulburată de cenuşa vulcanică, se 
spărgeau de-a dreptul de stînci. 


Cyrus Smith şi Ayrton regăsiră cu uşurinţă deschizătura criptei 
Dakkar şi se opriră sub ultima stîncă, ce se găsea la capătul 
drumului. 

— Barca de tablă trebuie să fie acolo, spuse inginerul. 

— E la locul ei, domnule Smith, răspunse Ayrton, trăgind spre el 
barca ce se afla sub boltă. 

— Să ne urcăm, Ayrton! 

Urcară amindoi în barcă. Un uşor curent îi împinse spre interiorul 
criptei şi acolo, Ayrton aprinse felinarul, scăpărînd amnarul. Apoi 
apucă cele două visle, iar Cyrus Smith trecu la cîrmă şi, cu 
felinarul aşezat pe marginea bărcii, în aşa fel încît să le lumineze 
calea, se îndreptară spre întunericul bolţii. 

Vasul „Nautilus” nu mai era acolo ca să inunde peştera cu 
lumina farurilor sale. Poate că radiaţiunile electrice, alimentate 
de puternicul focar, se mai răspîndeau încă în fundul apelor, 
totuşi, nici o rază nu răzbătea din adîncul în care se odihnea 
căpitanul Nemo. 

Lumina felinarului, deşi slabă, îngădui totuşi inginerului să 
înainteze de-a lungul peretelui criptei. O tăcere mormîntală 
domnea în boltă, cel puţin în partea din faţă, căci curînd Cyrus 
Smith auzi nişte bubuituri, care ieşeau din măruntaiele 
pămîntului. 

— Vulcanul, spuse el. 

Deodată, împreună cu zgomotul, reacţiile chimice se 
manifestară printr-un miros puternic, încît inginerul şi tovarăşul 
său începură să se înăbuşe, din cauza emanaţiunilor sulfuroase. 
— lată de ce se temea căpitanul Nemo şopti Cyrus Smith, pălind 
uşor. Totuşi trebuie să mergem pînă la capăt! 

— Să mergem ! răspunse Ayrton, plecîndu-se peste visle şi 
împingînd barca spre fundul peşterii. 


Douăzeci şi cinci de minute după intrarea în peşteră, barca 
atinse peretele din fund. 

Aci, sculîndu-se în picioare, Cyrus Smith plimbă felinarul pe 
toată suprafaţa peretelui, ce despărţea cripta de hornul central 
al vulcanului. Care era grosimea acestui perete ? Nu se ştia 
dacă era de o sută sau de zece picioare. Dar zgomotele 
subterane se auzeau atit de bine, încît nu părea să fie prea gros. 
Inginerul îl cercetă, 
urmînd o linie 
orizontală; apoi fixă 
felinarul la capătul 
unei visle şi îl plimbă 
din nou la o înălţime 
mai mare. 

Acolo, prin crăpături 
care de-abia se 
vedeau, prin unele 
prizme puţin 
depărtate, răzbătea 
un fum înecăcios, care 
infecta aerul peşterii. 
Aceste crăpături, 
dintre care unele mai 
largi, ajungeau pînă la 
o distanţă de două sau 
trei picioare deasupra 
apelor peşterii. 

Cyrus Smith rămase 
pe gânduri. Apoi şopti: 
— Da ! Căpitanul 
avea dreptate ! Aci se 
află pericolul, un 
pericol grozav ! 
Ayrton nu spuse nimic, dar, la un semn a lui Cyrus Smith, apucă 
vislele şi peste o jumătate de oră ieşeau amindoi din cripta 
Dakkar. 


CAPITOLUL XIX 
Cyrus Smith dă raportul. Pionierii grăbesc lucrările de 
construcţie. O ultimă vizită la stînă. Lupta între foc şi apă. Ce 


rămîne la suprafaţa insulei. Se hotărăşte lansarea corăbiei. 
Noaptea de 8 spre 9 martie. 


A doua zi dimineaţă, la 8 ianuarie, după o zi şi o noapte 
petrecute la stînă, Cyrus Smith şi Ayrton se întoarse la Casa de 
Granit, lăsînd totul în ordine. 

Inginerul îşi adună tovarăşii şi le spuse că insula Lincoln trece 
printr-un pericol foarte mare, pe care nici o putere omenească 
nu putea să-l oprească. 

— Dragii mei, zise el, şi vocea sa trăda adîncă emoție. Insula 
Lincoln nu este din acelea care dăinuiesc cît globul pămiîntesc. 
Ea este sortită unei distrugeri mai apropiate sau mai depărtate, 
a cărei cauză se află chiar în structura ei. De la această 
distrugere nimic n-o poate sustrage ! 

Pionierii se uitară unul la altul şi apoi la inginer. Nu înțelegeau 
nimic. 

— Vorbeşte lămurit, Cyrus ! ceru Gedeon Spilett. 

— Voi vorbi lămurit, răspunse Cyrus Smith, sau mai bine zis vă 
voi transmite explicaţia pe care, în timpul convorbirii noastre 
secrete, mi-a dat-o căpitanul Nemo. 

— Căpitanul Nemo ! strigară pionierii. 

— Da, este ultimul serviciu pe care a vrut să ni-l facă înainte de 
a muri ! 

— Ultimul serviciu ! strigă Pencroff. Ultimul serviciu ! Să vedeţi 
că, aşa mort cum este, el ne va mai face şi alte servicii ! 

— Dar ce ţi-a spus căpitanul Nemo ? întrebă reporterul. 

— Veţi afla totul, dragii mei, răspunse inginerul. Insula Lincoln 
nu se aseamănă cu celelalte insule ale Pacificului, şi o anume 
particularitate a ei, pe care mi-a dezvăluit-o căpitanul Nemo, e 
de natură să atragă, mai tîrziu sau mai devreme, dislocarea 
temeliei sale submarine. 

— O dislocare! Insula Lincoln ! Nu se poate! strigă Pencroff, 
care, cu tot respectul care-l avea pentru Cyrus Smith, nu se 
putea opri să dea din umeri. 

— Ascultă, Pencroff, urmă inginerul. Căpitanul Nemo a observat 
şi am observat şi eu însumi, ieri, în cursul unei explorări făcute 
în cripta Dakkar, că această peşteră se prelungeşte sub insulă 
pînă în inima vulcanului, nefiind despărțită de hornul centra! 
decit prin peretele din fundul ei. Acum, acest perete este 


brăzdat de crăpături şi spărturi, prin care au şi început să iasă 
gazele sulfuroase din interiorul vulcanului. 

— Şi atunci ? întrebă Pencroff, a cărui frunte se încruntase. 

— Atunci mi-arn dat seama că aceste crăpături se măresc sub 
presiunea interioară, că peretele de bazalt se crapă încetul cu 
încetul şi că în curînd apa mării care se află în peşteră, va trece 
dincolo de spărturi. 

— Bine ! răspunse Pencroff, care încercă încă o dată să mai 
glumească. Marea va stinge vulcanul şi totul se va isprăvi ! 

— Da, totul se va isprăvi ! răspunse Cyrus Smith. In ziua în care 
marea va năvăli prin peretele despărțitor, pătrunzînd prin hornul 
central pînă în măruntaiele insulei, unde clocotesc materiile 
eruptive, în ziua aceea, Pencroff, insula Lincoln va fi aruncată în 
aer, aşa cum s-ar întîmpla cu Sicilia, dacă Mediterana ar năvăli 
în vulcanul Etna! 

Pionierii nu răspunseră nimic la cele arătate atit de lămurit de 
către inginer. Înţelegeau acum pe deplin pericolul ce-i ameninţa. 
Trebuie să spunem că Cyrus Smith nu exagerase nimic. Mulţi 
oameni s-au gindit că s-ar putea stinge vulcanii, care mai toţi se 
află pe malul mării sau a! lacurilor, deschizînd un drum apelor. 
Ei nu bănuiau că în felul acesta o parte a globului ar putea sări 
în aer, întocmai ca un cazan ai cărui aburi sînt înteţiţi brusc de 
un foc puternic. Năvălind într-un spaţiu închis, a cărui 
temperatură este evaluată la cîteva mii de grade, apa s-ar 
evapora cu atita energie încît nici un înveliş n-ar mai putea să-i 
reziste. 

Nu mai încăpea îndoială că insula, ameninţată de o dislocare 
groaznică şi apropiată, va rezista atita timp cit va rezista 
peretele criptei Dakkar. Nu era o chestie de luni, nici de 
săptămîni, ci de zile, poate de ore! 

Primul simţămiînt al pionierilor fu unul de durere adincă ! Ei nu 
se gindeau la pericolul care-i ameninţa direct, ci numai la 
distrugerea ținutului care îi adăpostise, a insulei pe care o 
făcuseră atit de roditoare, pe care o iubeau şi a cărei înflorire o 
doreau ! Atita oboseală şi atita muncă zadarnică ! 

Pencroff nu-şi putu reţine lacrimile care-i lunecară pe obraji. 
Mai vorbiră astfel cîtva timp şi analizînd ce le răminea de făcut 
ajunseră la concluzia că nu mai aveau timp de pierdut, că 
trebuiau să grăbească terminarea vasului, care era singurul 
mijloc de scăpare la îndemîna locuitorilor insulei. 


Fiecare fu deci folosit pentru această muncă. La ce-ar mai fi 
avut nevoie să secere, să strîngă recolta, să vîneze şi să 
mărească rezervele Casei de Granit ? Rezervele din cămară şi 
magazie ajungeau pentru aprovizionarea vasului, oricît de lungă 
ar fi fost călătoria. Era nevoie însă, mai presus de orice, ca vasul 
să fie gata înainte de inevitabila catastrofă. 

Muncile fură reluate cu înfrigurare. Pe la 23 ianuarie vasul era 
aproape gata. Pînă atunci nu se mai ivise nici o schimbare în 
creştetul vulcanului. Prin crater ieşeau mereu aburi, fum 
amestecat cu flăcări şi pietre incandescente. Dar, în timpul 
nopţii de 23 spre 24, sub presiunea lavei, care ajunsese la 
nivelul primului etaj al vulcanului, conul care-i forma creştetul fu 
zvirlit la pămînt. Se auzi un zgomot îngrozitor. Pionierii crezură 
în primul moment că începuse dislocarea insulei. Se repeziră cu 
toţii afară. Era pe la ora două noaptea. 

Cerul era în flăcări. Conul superior — un masiv înalt de o mie de 
picioare, cîntărind miliarde de livre — fusese trîntit pe insula al 
cărei sol se cutremurase. Din fericire, conul înclina spre nord, 
aşa încît căzu pe nisipurile şi stîncile vulcanice aflate între 
vulcan şi mare. Craterul, larg deschis, proiecta spre cer o lumină 
atit de intensă încît, prin efectul răsfrîingerii, atmosfera părea 
incandescentă. În acelaşi timp, un torent de lavă, pornind din 
creştetul cel nou, se scurgea în mai multe cascade, ca apa care 
se revarsă dintr-un vas prea plin; mii de şerpi de foc se 
prelingeau pe poviîrnişurile vulcanului. 

— Stîna ! Stîna ! strigă Ayrton. 

În urma orientării noului crater, lavele se prăvăleau spre stînă, 
ameninţind cu distrugerea imediată părţile cele mai mănoase 
ale insulei, izvoarele Pîrîului Roşu şi pădurea Jacamarului. 

La ţipetele lui Ayrton, pionierii se repeziră spre grajdul 
onaggaşilor. Căruţa era înhămată. Aveau cu toţii un singur gînd: 
să se grăbească să dea drumul animalelor închise la stînă. 
Înainte de ora trei dimineaţă ajunseră la stînă. Zbieretele 
asurzitoare arătau groaza muflonilor şi a caprelor. Un puhoi de 
materii incandescente, de minerale lichefiate se şi prăvăleau de 
pe povirnişul muntelui spre livadă, doborînd gardul în acea 
parte. Ayrton deschise repede poarta şi animalele înnebunite o 
luară la fugă care încotro. 

O oră mai tîrziu, lava clocotindă umplea stîna, ştergînd urma 
micului pîriiiaş din livadă şi aprinzînd locuinţa care se mistui ca 


un chibrit, distrugînd gardul pînă la ultimul stîlp. Nu mai 
rămăsese nimic din stînă ! 

Pionierii ar fi vrut să lupte împotriva acestei cotropiri; încercară, 
dar degeaba, căci nu puteau opri acest cataclism. 

Se luminase de ziuă. Era în 24 ianuarie. Cyrus Smith şi tovarăşii 
săi hotărîră, înainte de a se întoarce la Casa de Granit, să 
observe direcţia definitivă pe care o luase puhoiul de lavă. Panta 
generală a solului cobora de la muntele Franklin spre ţărmul de 
răsărit şi se temeau că, deşi avea în cale pădurea deasă a 
Jacamarului, torentul să nu ajungă totuşi pînă la platoul Grande- 
Vue. 

— Lacul ne va apăra, spuse Gedeon Spilett. 

— Să sperăm ! răspunse Cyrus Smith scurt. Pionierii ar fi dorit să 
înainteze pînă la şesul pe care se prăvălise conul superior al 
muntelui Franklin, dar lava le tăia drumul. Ea se prelingea de o 
parte de-a lungul văii Pîrîului Roşu, şi de altă parte de-a lungul 
văii rîului Cascadei, prefăcînd aceste ape în aburi. Era cu 
neputinţă să treci puhoiul de lavă; dinu potrivă, erau nevoiţi să 
dea înapoi în faţa lui. Vulcanul decapitat nu mai era de 
recunoscut. Vechiul crater era înlocuit cu un fel de cîmpie 
dreaptă. Prin două guri, aşezate pe marginile lui de sud şi de 
est, lava se scurgea mereu, formînd două puhoaie diferite. 
Deasupra noului crater, un nor de fum şi de cenuşă se contopea 
cu piclele din atmosferă, adunate deasupra insulei. Răsunau 
bubuituri de tunet, care se confundau cu bubuitul muntelui. Din 
gura craterului ţişneau roci calcinate, care, proiectate la o 
înălţime de peste o mie de picioare, se sfărimau în văzduh, 
risipindu-se ca nişte focuri de mitralieră. Cerul răspundea 
erupției vulcanice prin fulgere şi trăsnete. 


Pe la orele şase dimineaţa, situaţia devenise insuportabilă 
pentru pionierii care se refugiaseră la marginea pădurii 
Jacamarului. Nu numai proiectilele plouau în jurul lor, dar şi lava, 
revărsîndu-se din albia Pîrîului Roşu, ameninţa să le taie drumul 
stinei. Primele rînduri de copaci luară foc şi seva lor, prefăcută 
dintr-o dată în aburi, îi făcu să pocnească aidoma unor focuri de 
artificii, în timp ce alţii, mai puţin umezi, rămaseră intacţi în 
mijlocul lavei. 

Pionierii o luară înapoi 
pe drumul stînei. Ei 
umblau încet, aproape 
de-a-ndăratelea. Dar, 
solul fiind înclinat, 
puhoiul se întindea 
repede spre est şi, de 
îndată ce straturile 
inferioare de lavă se 
întăreau, erau 
acoperite de altele 
clocotitoare. 

Torentul principal, 
care urma valea 
Piriului Roşu, devenea 
din ce în ce mai 
ameninţător. toată 
această parte a 
pădurii era în flăcări şi 
nori uriaşi de fum se 
rostogoleau deasupra 
copacilor, ale căror 
rădăcini piîriiau în lavă. 
Pionierii se opriră lîngă 
lac, la o jumătate de 
milă de punctul de revărsare al Pîrîului Roşu. O problemă de 
viaţă şi de moarte se punea pentru ei. 

Cyrus Smith, obişnuit cu situaţii grele şi ştiind că se adresează 
unor oameni în stare să privească în faţă adevărul, oricare ar fi 
fost el, le zise: 

— Dacă lacul opreşte puhoiul, atunci o parte a insulei va fi ferită 
de completa devastare, dar dacă şuvoiul de lavă cuprinde 


pădurea Far-West-ului, atunci nici un copac, nici o plantă nu va 
mai rămîne pe suprafaţa ei. Pe aceste stînci golaşe nu ne va mai 
rămîne altceva de făcut decit să aşteptăm moartea, care nu va 
întîrzia şi care se va datora distrugerii insulei ! 

— Atunci, strigă Pencroff, încrucişîndu-şi braţele şi lovind 
pămîntul cu piciorul, nici nu mai e nevoie să lucrăm la corabie, 
nu-i aşa ? 

— Pencroff, răspunse Cyrus Smith, trebuie să ne facem datoria 
pînă la urmă ! 

În clipa aceea, fluviul de lavă, care îşi croise drum printre 
copacii frumoşi pe care îi şi distrusese, ajunse la marginea 
lacului. Exista acolo o ridicătură a solului, care, dacă ar fi fost 
ceva mai mare, ar fi putut să zăgăzuiască puhoiul. 

— La lucru ! strigă Cyrus Smith. 

Înţeleseră cu toţii ce avea de gînd să facă inginerul. Trebuia 
oprit torentul de lavă, silindu-l să se arunce în lac. 

Pionierii alergară pe şantier. Luară lopeţi, târnăcoape, topoare şi 
izbutiră în cîteva ore, cu pămînt şi copacii tăiaţi, să ridice un dig 
înalt de trei picioare şi lung de citeva sute de paşi. După 
terminarea lucrului, li se păru că munciseră doar cîteva minute! 
Era şi timpul. Materiile lichefiate ajunseseră pînă la poalele 
ridicăturii. Fluviul de lavă crescu aidoma unui rîu care caută să 
se reverse, ameninţind să treacă peste singurul obstacol, care 
se afla între el şi pădurea Far-West... dar digul izbuti să înfrineze 
lava şi, după o groaznică clipă de şovăire, ea se prăvăli în lacul 
Grant, de la o înălţime de douăzeci de picioare. 

Pionierii priveau gifiind şi fără să scoată o vorbă lupta dintre 
cele două elemente. 


Nici o pană nu este în stare să descrie minunata grozăvie a 
luptei dintre foc şi apă ! Apa şuiera evaporîndu-se în atingere cu 
lava incandescentă. Aburii se ridicau la o înălţime uluitoare, ca 
şi cînd s-ar fi deschis deodată supapele unui cazan uriaş. Dar, 
oricît de mare ar fi fost masa de apă a lacului, ea avea să fie 
absorbită, căci nu se reînnoia, pe cînd puhoiul, alimentat de un 
izvor fără sfîrşit, aducea mereu alte valuri de materii 
incandescente. 

Cele dintii lave căzute 
în lac se solidificară 
îndată, acumulîndu-se 
într-o asemenea 
măsură, încît se 
ridicară pînă la 
suprafaţă. Peste ele se 
prăvăli o nouă 
cantitate de lavă, 
care, întărindu-se la 
rîndul său, ocupa 
centrul lacului. Se 
formă un fel de zăgaz, 
ce aduna lava care 
ameninţa cu umplerea 
lacului, acesta 
neputindu-se revărsa, 
căci surplusul de ape 
se pierdea în aburi. 
Şuierăturile şi 
pîriiturile făceau un 
zgomot asurzitor, iar 
aburii tîrîți de vînt 
cădeau în mare sub 
formă de ploaie. 
Zăgazul creştea şi blocurile de lavă solidificată se adunau unele 
peste altele. În locul apelor liniştite se înălța acum o 
îngrămădire uriaşă de stînci fumegînde: părea că din 
frămîntările scoarţei pămîntului s-ar fi ridicat mii de colţuri de 
rocă. Trei ore după năvălirea puhoiului, căruia nimic nu i se mai 
putea împotrivi, priveliştea lacului te făcea să te gindeşti că 
apele fuseseră răscolite de un uragan, îngheţindu-le în acelaşi 


timp pe neaşteptate, la o temperatură de douăzeci grade sub 
zero. 

De data aceasta, focul învinsese apa. 

Scurgerea lavei spre lacul Grant fu un adevărat noroc pentru 
pionieri. Aveau acum citeva zile de răgaz. Platoul Grande-Vue, 
Gasa de Granit şi şantierul se aflau deocamdată la adăpost. 
Aceste cîteva zile aveau să le îngăduie să-şi termine vasul. După 
aceea aveau de gînd să-l lanseze pentru a se refugia în el, 
urmînd să-l echipeze cînd va pluti în elementul său. Temîndu-se 
de explozia care ameninţa insula, nu mai aveau nici o siguranţă 
să rămînă pe uscat. Adăpostul, pînă acum atit de sigur, de la 
Casa de Granit, putea să-şi prăbuşească în fiecare clipă pereţii 
peste ei. 

In cele şase zile care urmară, de la 25 la 30 ianuarie, pionierii 
munciră cît douăzeci la construirea vasului. Aproape că nici nu 
se odihneau, iar lumina flăcărilor care ţişneau din crater le 
îngăduia să lucreze noaptea ca şi ziua. Scurgerea vulcanului 
parcă era mai înceată, din fericire, căci lacul Grant era aproape 
umplut şi, dacă ar mai fi căzut altă lavă peste cea dintii, ea s-ar 
fi răspîndit, fără îndoială, pe platoul Grande-Vue şi de acolo pe 
plajă. 

Dar dacă din partea aceasta insula era pusă la adăpost, lucrurile 
se prezentau cu totul altfel în partea apuseană. 

Intr-adevăr, al doilea puhoi de lavă, care urmase valea rîului 
Cascadei, nu întîlnise nici un obstacol. Lichidul incandescent se 
răspîndise în pădurea FarWest-ului. În acest anotimp, cînd 
copacii erau uscați de căldură şi secetă, pădurea se aprinsese 
pe loc in aşa fel, încît focul cuprinse în acelaşi timp trunchiurile, 
cît şi crengile înalte, a căror împletire favoriza întinderea 
catastrofei. Flăcările păreau să se răspindească mai repede în 
înălţimi, decît curentul de lavă care încingea poalele pădurii. 
Animalele înnebunite, fiarele, ca şi cele îmbliînzite, vînat cu păr 
şi cu pene, se adăpostiră în jurul rîului Mercy şi în mlaştini, 
dincolo de drumul care ducea la portul Balonului. Dar pionierii 
erau prea ocupați ca să ţină seama de fiare. Ei părăsiseră Casa 
de Granit şi nici nu mai încercară să se odihnească la Cămin; se 
adăposteau sub un cort, lîngă punctul de revărsare al rîului 
Mercy. 


În fiecare zi, Cyrus Smith şi Gedeon Spilett se urcau pe platoul 
Grande-Vue. Harbert îi întovărăşea citeodată, dar Pencroff nu 
voia, căci se îngrozea să vadă cum arată insula devastată. 
Spectacolul era într-adevăr dintre cele mai dureroase. Toată 
partea împădurită a insulei era dezgolită. Un singur pîlc de 
arbori verzi se mai zărea la capătul peninsulei Serpentinei. Ici, 
colo zăreai trunchiuri înnegrite. În locul pădurilor distruse se 
întindea un ţinut mai sterp decît mlaştina. Lava înghiţise totul. În 
locul minunatei vegetaţii, solul era acoperit cu stînci vulcanice, 
ce-i dădeau un aspect sălbatic. Văile rîului Cascadei şi ale rîului 
Mercy nu mai aveau nici o picătură de apă şi dacă lacul Grant ar 
fi fost în întregime secat, pionierii n-ar fi avut cu ce să-şi stingă 
setea. Din fericire, capătul dinspre sud fusese cruțat şi forma un 
fel de eleşteu, care conţinea toată apa potabilă a insulei. La 
nord-est tişneau sălbatice ascuţişurile povirnişurilor vulcanice, 
care se întindeau ca o gheară uriaşă asupra insulei. Ce înfăţişare 
tristă, ce spectacol îngrozitor şi cîtă suferinţă pentru aceşti 
pionieri, care, de pe un domeniu mănob, bogat în cursuri de 
apă, cu păduri, cu grîne şi cu recolte, se vedeau dintr-o dată pe 
o stincă stearpă, pe care, fără rezervele lor, ar fi murit de foame 
| 

— Mi se rupe inima ! spuse într-o zi Gedeon Spilett. 

— Da, Spilett, ai dreptate, răspunse inginerul. Numai de-am 
avea timp să isprăvim corabia, singura noastră scăpare ! 

— Nu ţi se pare, Cyrus, că vulcanul se potoleşte ? Mai aruncă 
lavă, dar parcă ceva mai puţină ! 

— Şi ce-i cu asta ? întrebă Cyrus Smith. Focul tot mai arde în 
măruntaiele muntelui, iar marea poate să năvălească dintr-o 
clipă într-alia. Ne aflăm în situaţia călătorilor unui vas mistuit de 
un incendiu, pe care nu-l pot stinge, şi care ştiu că mai curînd 
sau mai tîrziu focul va ajunge pînă la magazia cu praf de puşcă ! 
Vino, Spilett, să nu pierdem nici o clipă ! 

Timp de încă o săptămînă, adică pînă la 7 februarie, lava 
continuă să se răspindească, dar erupția se menţinu ca mai 
înainte. Mai presus de orice, Cyrus Smith se temea de scurgerea 
substanţelor lichefiate pe plajă, care n-ar fi cruțat în cazul 
acesta nici şantierul de construcţie. Între timp, pionierii 
începuseră să simtă în adîncul insulei nişte, vibrații 
îngrijorătoare. 


Era în ziua de 20 februarie. Corabia nu putea fi lansată înainte 
de o lună. Va mai rezista oare insula atita ? Pencroff şi Cyrus 
Smith aveau de gind s-o lanseze de îndată ce corpul vasului va 
fi în stare să plutească fără să ia apă. Restul se va face mai 
tîrziu, dar partea cea mai însemnată era ca pionierii să-şi 
găsească un adăpost în afara insulei. Ar fi fost poate chiar 
recomandabil să tragă corabia pînă la portul Balonului, adică cît 
se poate de departe de centrul erupției, căci la punctul de 
revărsare al riuiui Mercy, aşezat între insula cea mică şi faleză, 
ea risca să fie strivită în caz de dislocare. Pionierii făcură totul ca 
să termine corpul vasului. 

Ajunseră astfel pînă în ziua de 3 martie, socotind că-l vor putea 
lansa peste vreo zece zile. 

Speranţa înflori din nou în inima pionierilor, atît de greu încercaţi 
în cursul acestui al. patrulea an petrecut pe insula Lincoln! 
însuşi Pencroff mai ieşi puţin din deznădejdea în care-l zvîrlise 
ruina şi devastarea domeniului său. Nu se mai gîndea ce-i drept 
decit la corabie, asupra căreia se concentrase nădejdea tuturor. 
— O vom isprăvi, spunea el inginerului, o vom isprăvi, domnule 
Cyrus. De altfel e şi timpul, căci în curînd vine echinoxul şi de va 
fi nevoie vom petrece iarna pe insula Tabor. Dar să stăm pe 
insula Tabor după ce am stat pe insula Lincoln ? ! Ah, doamne! 
Ce nenorocire ! Cine-ar fi crezut una ca asta ? ! 

— Să ne grăbim ! răspundea de fiecare dată inginerul. 

Şi lucrau înainte, fără să piardă o clipă. 

Peste cîteva zile, Nab îl întrebă pe Cyrus Smith: 

— Credeţi că toate astea s-ar fi întâmplat dacă ar fi trăit 
căpitanul Nemo ? 

— Desigur, Nab, răspunse Cyrus Smith. 

— Eu nu cred ! şopti Pencroff la. urechea lui Nab. 

— Nici eu ! răspunse Nab serios. 

În cursul primei săptămîni a lunii martie, muntele Franklin 
ameninţă din nou. Fire de sticlă, care nu erau altceva decit lavă 
topită, căzură ca o ploaie pe sol. Craterul se umplu din nou cu 
lavă, care se scurse în toate părţile. Puhoiul năvăli peste lava 
întărită, distrugând astfel scheletele copacilor care rezistaseră 
primei erupții. Curentul urmă de data aceasta ţărmul de sud- 
vest al lacului Grant, trecu peste pîrîul Glicerinei şi se năpusti pe 
platoul GrandeVue. Această ultimă lovitură dată operii 
pionierilor fu îngrozitoare. Din moară, din coteţe şi din grajduri 


nu mai rămăsese nimic. Păsările speriate se risipiră în toate 
direcţiile. Top şi Jup dădeau semne de spaimă şi instinctul lor îi 
făcea să presimtă o catastrofă. Multe animale pieriseră în timpul 
primei erupții. Supravieţuitoarele nu găsiseră alt adăpost afară 
de mlaştină şi de platoul Grande-Vue. Drumul spre acesta din 
urmă le fu acum închis, căci un fluviu de lavă sări peste creasta 
falezei, prăvălind, pe plajă adevărate cataracte de foc. Nimic nu 
poate descrie sublima grozăvie a acestui spectacol. Toată 
noaptea, o adevărată Niagară de fontă lichidă, acoperită cu 
aburi incandescenţi sus şi clocotind în partea de jos, se înfăţişa 
privirilor îngrozite ale pionierilor. 

Aceştia, nemaivăziînd alt mijloc de scăpare şi deşi nu 
călăfătuiseră încă încheieturile din partea de sus a corăbiei, 
hotărîră s-o lanseze. 

Pencroff şi Ayrton făcură deci îndată toate pregătirile de lansare, 
care trebuia să aibă loc a doua zi, în dimineaţa de 9 martie. 
Dar, în timpul nopţii de 8 spre 9, o coloană uriaşă de aburi, 
izbucnind din crater, se înălţă cu detunături îngrozitoare pînă la 
o înălţime de peste trei mii de picioare. Peretele criptei Dakkar 
cedase fără îndoială sub presiunea gazelor, şi apele mării, 
năvălind prin coşul central în abisul de foc, se transformaseră 
deodată în aburi. Craterul nu fu în stare să ofere aburilor o 
deschizătură destul de largă. O explozie, care s-ar fi putut auzi 
pînă la o sută de mile, răvăşi atmosfera. Bucăţi de munte se 
prăvăliră în Pacific şi peste cîteva minute oceanul acoperi locul 
unde fusese insula Lincoln. 


CAPITOLUL XX 

O stîncă singuratică în Pacific. Ultimul refugiu al pionierilor 
insulei Lincoln. Perspectiva morţii. Ajutorul neaşteptat. De ce şi 
cum vine. Ultima binefacere. O insulă pe uscat. Mormintul 
căpitanului Nemo. 


O stîncă singuratică, lungă de treizeci de picioare şi lată de 
cincizeci, puţin ridicată deasupra mării, era singurul punct solid 
pe care valurile Pacificului nu-l acoperiseră încă. 

Atit mai rămăsese din masivul Casei de Granit ! Pereţii se 
prăbuşiseră, apoi fuseseră dislocaţi şi cîteva stînci din sala mare 
se îngrămădiseră în aşa fel, încît formaseră acest pisc. De jur- 
împrejur totul dispăruse în adîncimi: conul inferior al muntelui 
Franklin, sfirtecat de 
explozie, fălcile de 
lavă ale golfului 
Rechinului, platoul 
Grande-Vue, insula 
Salvării, rocile de 
granit de la portul 
Balonului, bazaltul 
criptei Dakkar şi 
prelunga peninsulă 
Serpentină, atit de 
depărtată de centrul 
erupției ! Din insula 
Lincoln nu se mai 
vedea decît această 
stîincă îngustă, pe care 
se adăposteau cei 
şase pionieri şi cîinele 
Top. 

Animalele dispăruseră 
şi ele — păsările ca şi 
ceilalţi reprezentanţi 
ai faunei de pe insulă 
—: toate fuseseră 
strivite sau înecate şi 
din nenorocire bietul si 
Jup îşi găsise şi el moartea într-o crăpătură a solului ! 

Cyrus Smith, Gedeon Spilett, Harbert, Pencroff, Nab şi Ayrton 
scăpaseră cu viaţă, pentru că în mo mentul exploziei se aflaseră 
cu toţii sub cort şi fuseseră zvirliţi în mare în clipa în care 
sfărimăturile insulei erau proiectate în toate direcţiile. 

Reveniţi la suprafaţă, ei zăriră la mică depărtare o grămadă de 
stînci, spre care înotară şi izbutiră să se urce pe ele. 


Pe această stincă goală trăiau de nouă zile. Nenorociţii mai 
aveau doar citeva provizii din magazia Casei de Granit, pe care 
le salvaseră înainte de catastrofă, şi puţină apă dulce, pe care o 
lăsase ploaia într-o scobitură a stîncii. Ultima lor speranţă, 
corabia, fusese sfărimată. Nu mai aveau cum să părăsească 
stinca. N-aveau foc şi nici cu ce să-l facă. Erau sortiţi pieirii ! 

In ziua de 18 martie, le mai rămăseseră alimente doar pentru 
două zile, deşi mîncaseră numai atita cît să poată trăi. Toată 
ştiinţa şi toată înţelepciunea lor nu mai slujea la nimic. 

Cyrus Smith era liniştit. Gedeon Spilett mai nervos şi Pencroff 
furios se plimbau de colo pînă colo pe stîncă. Harbert nu-l 
părăsea pe inginer şi se uita la el cerîndu-i parcă un ajutor, pe 
care acesta nu avea cum să i-l dea. Nab şi Ayrton se împăcaseră 
cu soarta. 

— Of! Nenorocirea nenorocirilor ! repeta mereu Pencroff. Dacă 
am avea măcar o coajă de nucă, şi tot ne-am duce pînă la insula 
Tabor ! Dar n-avem nimic, nimic ! 

— Bine a făcut căpitanul Nemo, că a murit! suspina Nab. 

In cele cinci zile care urmară, Cyrus Smith şi nenorociţii săi 
tovarăşi trăiră mîncînd cu cea mai mare enonomie, atit cît le 
trebuia ca să nu moară de foame. Erau cu toţii grozav de slăbiţi. 
Harbert şi Nab începură chiar să aiureze ! 

Mai puteau ei să păstreze o umbră de nădejde într-o astfel de 
împrejurare ? Nu ! Care era singura lor scăpare ? Să treacă un 
vapor prin apropierea stincii. Dar ei ştiau din experienţă că nici 
un vas nu trecea prin părţile acelea ale Pacificului ! S-ar fi putut 
oare ca, printr-o întîniplare minunată, yachtul scoţian să vină 
chiar acum să-l ia pe Ayrton din insula Tabor ? Era puţin 
probabil. De altminteri, adiniţind chiar că venea, comandantul 
yachlului, după ce va fi cercetat insula fără rezultat, va porni 
desigur spre alte meleaguri, deoarece pionierii nu izbutiseră să 
lase acolo o notă, care să-l înştiinţeze despre schimbările 
survenite în viaţa lui Ayrton. 


Nu ! Nu mai aveau nici o speranţă şi o moarte îngrozitoare îi 
aştepta pe stîncă ! Vor muri de foame şi de sete. 

Şi iată că zăceau la pămînt, leşinaţi, nemaiştiind ce se petrece în 
jurul lor. Singur Ayrton, printr-o sforţare supremă, mai ridica din 
cînd în cînd capul, aruncînd priviri dezamăgite spre marea 
pustie... 

Dar iată că în dimineaţa zilei de 24 martie, braţul lui Ayrton se 
întinse spre un punct din spaţiu; el se ridică, întîi în genunchi, 
apoi în picioare şi mîna sa schiţă un semnal !... In larg plutea un 
vas ! Vasul nu cutreiera marea la întîmplare. Stînca era pentru 
el punctul spre care se îndrepta în linie dreaptă, cu cea mai 
mare viteză, şi nenorociţii l-ar fi zărit cu cîteva ore mai devreme, 
dacă ar fi avut destulă putere ca să observe zarea. 

— Duncan-ul ! şopti Ayrton, căzînd în nesimţire. 


Cînd Cyrus Smith şi : - 

tovarăşii săi îşi veniră = 

în fire, mulţumită = 
îngrijirilor primite, fără 
ca să înţeleagă cum 
de au putut să scape 
cu viaţă, ei se aflau în 
cabina unui vapor. 

Un singur cuvînt al lui 
Ayrton îi lămuri: 

— Duncan-ul ! şopti el. 
— Duncan-ul ? ! se 
miră Cyrus Smith. 

Era într-adevăr vasul 
Duncan, yachtul 
lordului Glenarvan, 
comandat de Robert, 
fiul căpitanului Grant, 
care fusese trimis pe 
insula Tabor, pentru a- 
| lua pe Ayrton şi a-l 
readuce în patrie, 
după doisprezece! ani 
de ispăşire !... 


Pionierii erau salvaţi şi se aflau pe drumul întoarcerii ! 

— Căpitane Robert, întrebă Cyrus Smith, cum v-a dat prin gînd, 
după ce aţi părăsit insula Tabor, unde nu l-aţi mai găsit pe 
Ayrton, să vă îndreptaţi spre nord-est, străbătind o distanţă de o 
sută de mile ? 

— Domnule Smith, îi răspunse Robert Grant, aveam de gînd să 
vă iau şi pe dumneavoastră, nu numai pe Ayrton ! 

— Pe noi ? 

— Fără îndoială ! Mă îndreptam spre insula Lincoln ! 

— Insula Lincoln ! strigară Gedeon Spilett, Harbert, Nab şi 
Pencroff înmărmuriţi. 

— Dar de unde cunoaşteţi insula Lincoln, întrebă Cyrus Smith, 
de vreme ce nu este însemnată pe nici o hartă ? 

— Am aflat de existenţa ei din nota pe care aţi lăsat-o pe insula 
Tabor, răspunse Robert Grant. 

— Care notă ? strigă Gedeon Spilett. 

— lat-o, răspunse Robert Grant, arătîndu-le un document care 
indica poziţia exactă a insulei Lincoln, locuinţa actuală a lui 
Ayrton şi a cinci cetăţeni americani. 

— Căpitanul Nemo !... spuse Cyrus Smith, după ce citi notiţa şi 
recunoscu scrisul de pe documentul găsit la stînă. 

— Ah, spuse Pencroff, el este acela care s-a servit de 
Bonadventure şi s-a aventurat singur pînă la insula Tabor !... 

— Ca să lase această notă ! răspunse Harbert. 

— Aveam eu dreptate cînd spuneam că şi după moarte 
căpitanul ne va mai face un ultim serviciu ! strigă marinarul. 

— Dragii mei, spuse Cyrus Smith adînc mişcat, să mulţumim 
căpitanului Nemo, salvatorul nostru. 

Pionierii se înclinară, şoptind numele căpitanului. În momentul 
acela, Ayrton, apropiindu-se de inginer, puse următoarea 
întrebare: 

— Unde să depun caseta ? 

Era caseta pe care Ayrton o scăpase cu preţul vieţii sale, în clipa 
în care insula se scufunda, şi pe care acum o înapoia inginerului. 
— Ayrton ! Ayrton ! strigă mişcat Cyrus Smith. 

Apoi se întoarse către Robert Grant, spunînd: 

— Domnule, aţi lăsat un vinovat şi regăsiţi un om, pe care 
ispăşirea l-a readus pe calea cea bună şi căruia sînt mîndru să-i 
string mîna. 


Robert Grant fu pus la curent cu strania poveste a căpitanului 
Nemo şi a pionierilor de pe insula Lincoln. Notă poziţia stîncii, 
care avea să figureze pe hărţile Pacificului, apoi dădu semnalul 
de plecare. 

Peste două săptămîni pionierii debarcau în America, regăsindu- 
şi patria. Cea mai mare parte a moştenirii căpitanului Nemo fu 
întrebuințată pentru cumpărarea unui vast domeniu în Statul 
lowa. 

Acolo, pionierii chemară la muncă, adică la fericire, pe toţi acei 
pe care ar fi dorit să-i găzduiască pe insula Lincoln. Ei 
întemeiară o colonie mare, ce purta numele insulei dispărute în 
adîncul Pacificului. Riuleţul care o străbătea primi numele de rîul 
Mercy, un deal fu numit muntele Franklin, micul lac primi 
numele de lacul Grant, iar pădurile fură numite Far-West. Era o 
adevărată insulă pe uscat. 

Acolo, sub conducerea înţeleaptă a inginerului şi a tovarăşilor 
săi, totul înflorea. Niciunul din foştii locuitori ai insulei Lincoln nu 
lipsea, căci juraseră cu toţii să rămînă mereu împreună; Nab, 
acolo unde se afla Cyrus Smith, Ayrton totdeauna gata la orice 
sacrificiu, Pencroff, iubind pămîntul şi muncile agricole mai mult 
decît marea. Harbert îşi termină studiile, sub îndrumarea lui 
Cyrus Smith, iar Gedeon Spilett înfiinţa ziarul New Lincoln 
Herald, unul dintre ziarele foarte bine informate. 

Acolo, Cyrus Smith şi tovarăşii săi primiră vizita lordului 
Glenarvan, a căpitanului John Mangles şi a soţiei sale, sora lui 
Robert Grant, a lui Robert Grant, a maiorului Mac Nabbs şi a 
tuturor acelora care fuseseră amestecați în aventurile 
căpitanului Grant şi ale căpitanului Nemo. 

Acolo îşi găsiră cu toţii fericirea, prieteni ca în trecut; dar n- 
aveau să uite niciodată insula pe care fuseseră zvirliţi, goi şi 
lipsiţi, insulă care timp de patru ani îi adăpostise şi îi hrănise şi 
din care mai rămăsese doar un colţ de granit, bătut de talazurile 
Pacificului, mormîntul aceluia care fusese cîndva căpitanul 
Nemo. 

